
I. PRANCUZIJA 


Gyvenimas - kaip penis: 
Kai minkštas - jo neišdulkinsi; 
Kai kietas - jis tave dulkina. 


Dručkis, Dievo namų rezidentas 


Berė nuoga — tik su akiniais nuo saulės. Net dabar, atostogauda- 
mas Prancūzijoje, kai internatūros metai nespėję atšalti kape, ne- 
mataujokių jos kūno trūkumų. Man velniškai patinka jos krūtys — 
kaip keičiasi jai gulint kniūbsčiai, aukštielninkai, stovint ar vaikš- 
tant. Ir šokant. Ak, kaip man jos patinka, kai Berė šoka! Krūtis 
prilaiko Kuperio raiščiai. Kai jie išsitampo, krūtys nukąra kaip 
skudurėliai. Ir dar man patinka jos gakta, symphysis pubica; tas 
po oda slypintis kaulas suteikia formą jos Veneros gumburėliui. 
Retijos plaukai juodi. Saulėje ją pila prakaitas, ir nuo jo žvilgesio 
įdegusi oda darosi erotiškesnė. Žvelgiu mediko akimis, ką tik pra- 
leidęs metus tarp ligotų kūnų, ir negaliu nieko — tik ramiai sėdėda- 
mas mintyse viską fiksuoti. Diena maloni, šilta, prisodrinta nesu- 
vokiamos lengvos melancholijos. Taip ramu, kad degtuko liepsna 
kyla tiesiai į viršų, nematoma vaiskiame karštame ore. Žolės žalu- 
ma, baltos kaip kreida mūsų išsinuomotos valstiečio trobos sienos 
ir oranžiniai stogo kraštai rugpjūčio dangaus žydrynėje - viskas 
pernelyg tobula šiam pasauliui. Nėra reikalo mąstyti. Viskam yra 
laiko. Rezultato nėra, vien procesas. Berė mėgina išmokyti mane 
mylėti, kaip mylėjau kadaise, prieš tai, kai tie metai padarė mane 
bejausmį. 

Stengiuosi ilsėtis, bet nepavyksta. Lyg artilerijos sviedinys min- 
tys grįžta į ligoninę, į „Dievo namus“, ir galvoju apie tai, kaip aš su 

kitais internais Žiūrėjau į seksą. Be meilės, tarp limpių, merdinčių 
senių ir mirštančių jaunuolių, lyg laukiniai tvarkėme Namų motens. 
Pradedant švelniausia medicinos seserų mokyklos naujoke, rūs- 
čių akių vyriausiomis priimamojo slaugėmis ir baigiant iš Lotynų 
Amerikos atvykusiomis, apyrankėmis apsikarsčiusiomis švilpau- 
jančiomis ūkio skyriaus darbuotojomis, kurias kalbindavome lau- 
žyta ispanų kalba. Jas visas barškindavome savanaudiškais tiks- 
lais. Prisimenu Piepį, kuris nuo dvimačio - žurnalinio sekso perėjo 
prie šiurpiai malonaus lytinio nuotykio su nepasotinama seserimi, 
vardu Andžela, - su ta pačia Andžela, iš kurios per vienerius ilgus 
metus niekas neišgirdo nė vieno baigto sakinio, suregzto iš tikrų 
žodžių. Ir aš dabar žinau, kad seksas „Dievo namuose“ buvo liūd- 
nas ir šlykštus, ciniškas ir šlykštus, nes, kaip ir visi kiti mūsų veiks- 
mai Namuose, buvo be meilės, kadangi mes visi apkurtome mei- 
lės kuždesiams. 

— Grįžk, Rojau. Nereikia dabar ten klajoti. 

Berė. Baigiame pietauti — tuoj graušime artišokų šerdis. Šioje 
Prancūzijos dalyje jie užauga didžiuliai. Aš apipjausčiau ir išviriau 
daržoves, o Berė sutaisė aštrų padažą. Maistas čia nepakartoja- 
mas. Mudu dažnai valgome saulės išmargintame restorano sode, 
pošakų pinučiais. Iškrakmolyta balta staltiesė, dailūs krištolo stiklai 
ir ką tik nuskinta rožė sidabrinėje vazelėje beveik per tobuli šiam 
gyvenimui. Kampe laukia mūsų padavėjas, persimetęs per ranką 
rankšluostėlį. Jo pirštai virpa. Jį kankina senatvinis drebulys - lim- 
pio, visų tų metų limpių drebulys. Kai pasiekiu paskutinius artišo- 
ko žvynelius, kurių purpurinė dalis didesnė už valgomą žaliąją, ir 
likučius nušveičiu į šiukšlių krūvą valstiečio vištoms ir limpiškam 
šuniui stiklinėmis akimis, imu galvoti apie limpį, valgantį artišoką. 
Neįmanoma - nebent daržovę paverstų tyre ir įšvirkštų pro maiti- 
nimo vamzdelį. Nuplėšiu žiedą dengiančius tankius, žalius, dygius 
plaukelius ir nusigaunu iki šerdies, prisimindamas, kaip valgyda- 
vome „Dievo namuose“, ir tą, kuris geriausiai tai darė, tą, kuris 
geriausiai išmanė mediciną - savo rezidentą Dručkį. Kaip Dručkis 

vakarieniaudamas dešimtą valandą vienu metu į burną susikimš- 
davo svogūnų, bandelę su dešrele iš Nacionalinės hebrajų užeigos 
ir porciją avietinių ledų. Prisimenu Dručkį, jo NAMŲ ĮSTATY- 
MUS, požiūrį į mediciną, kurį iš pradžių palaikiau nesveiku, bet 
ilgainiui įpratau priimti tokį, koks yra. Vaizduotėje matau mus, kai 
kalbėdavomės palinkę prie limpio - sukaitę, suprakaitavę, nė kiek 
ne mažesni didvyriai negu Iva Džimos salą užėmę amerikiečių jūrų 

— Jie sukelia mums skausmą, - sakydavo Dručkis. 

— Jie mane parklupdė, - atsakydavau. 

— Nusižudyčiau, bet nenoriu, kad tie šunsnukiai džiaugtųsi. 

Tuomet mudu apsikabindavome ir apsiverkdavome. Mano sto- 
rasis genijus, kuris visuomet būdavo su manim, kai man jo reikė- 
davo- kur jis dabar, kai man be jo taip sunku? Holivude, gastro- 
enterologijos skyriuje, atlieka žarnyno tyrimus; kaip pats mėgda- 
vo sakyti — „rausiasi žvaigždžių gaubtinėse žarnose“. Dabar jau 
žinau, kad tuos metus iškentėjau tik dėl jo paiko juoko ir globos — 
ir dar dėl dviejų priimamojo policininkų rūpinimosi - dviejų polici- 
ninkų, mano išganytojų, kurie, rodės, viską Žino ir visuomet - iš 
anksto. Nepaisant Dručkio ir tų policininkų, tai, kas dėjosi „Dievo 
namuose“, buvo žiauru, ir aš buvau sužeistas, sunkiai sužeistas. 
Mat prieš „Dievo namus“ mylėjau senus žmones. Dabar jie nusto- 
jobuvę seni žmonės ir tapo limpiais, 0 aš jų nebemylėjau, negalė- 
jau prisiversti mylėti. Kaip įmanydamas stengiuosi ilsėtis, bet ne- 
galiu, iš paskutiniųjų stengiuosi mylėti, bet negaliu, nes esu visas 
išblukęs kaip pernelyg dažnai skalbti vyriški marškiniai. 

— Galtau vis dėlto vertėtų ten grįžti - taip dažnai ten klajoji, — 
sarkastiškai sako Berė. 

— Meilute, man buvo prasti metai. 

Gurkšnoju vyną. Didžiąją dalį laiko čia, Prancūzijoje, esu gir- 
tas. Pasigeriu kavinėse turgaus dienomis, kai šurmulys atslūgsta 
turguose ir persimeta į barus. Pasigeriu, kai maudomės upėje prie 
namų vidurdienį, kai vandens, oro ir kūno temperatūra vienoda, ir 

nebeskiriu, kur baigiasi kūnas ir prasideda vanduo. Visata ištirps- 
ta, upė sūkuriuoja aplink mūsų kūnus, vėsa ir šiluma užlieja pra- 
maišiui, padrikai, užpildydama visus laikus ir visas gelmes. Plaukiu 
prieš srovę, žiūrėdamas į tolį, kur upės vaga vingiuoja gluosnių, 
vikšrių, tuopų, šešėlių ir tos didžiosios šešėlių valdovės saulės lop- 
šyje. Girtas guliu saulės atokaitoje ant rankšluosčio ir jausdamas 
kylantį geidulį stebiu erotinį baletą anglių, kurios velkasi maudy- 
mosi kostiumėlius ar baigusios maudytis drabužius, ir probėgš- 
mais pamatau krūties kraštelį, gaktos plaukų kuokštelį - kaip daž- 
nai Namuose pamatydavau prieš mano akis persirengiančių me- 
dicinos seserų kraštelius ir kuokštelius. Kartais nusitašęs imu mąstyti 
apie savo kepenų būklę ir prisimenu visus cirotikus, kuriuos ste- 
bėjau pagelstant ir mirštant. Jie arba ima blaškytis, kosėti ir nu- 
kraujuoja - paskęsta kraujyje trūkus stemplinėms venoms, arba 
patekę į komos būseną išnyksta - amoniaku prakvipusiu geltonų 
plytų keliu palaimingai nukeliauja į užmarštį. Mane kutena išpylęs 
prakaitas, ir Berė pasidaro gražesnė negu visada. Nuo vyno jau- 
čiuosi, tartum būčiau apgaubtas amniono - nekvėpuoju, esu mai- 
tinamas motinos kraujo, tekančio bambine vena, slidus visai kaip 
vaisius be paliovos vartausi pulsuojančių įsčių šilumoje, šiltame 
amnione - šiltnione. Svaigalai padėdavo „Dievo namuose“, ir aš 
prisimenu geriausią savo draugą Čaką, juodaodį interną iš Mem- 
fio, kuris juodoje rankinėje visuomet nešiodavosi butelį burbono 
„Jack Daniels“ toms itin sunkioms akimirkoms, kai jį itin skaudžiai 
užgaudavo limpiai arba Namų mokslinčiai, tokie kaip vyriausiasis 
rezidentas ar pats vyriausiasis gydytojas, visuomet žiūrėję į Čaką 
kaip į bemokslį likimo nuskriaustąjį, nors iš tikrųjų jis buvo išsila- 
vinęs, likimo pamalonintas ir geresnis gydytojas negu kas nors ki- 
tas toje ligoninėje. Girta galva mąstau, jog tai, kas nutiko Čakui 
Namuose, velniškai liūdna, nes anksčiau jis buvo linksmas pokš- 
tininkas, o dabar jų palaužtas virto liūdnu paniurėliu, todėl jo aky- 
se dabar mačiau kiek įpykusio, kiek sugniuždyto Žmogaus žvilgs- 
nį, kurį vakar žiūrėdamas mūsų prancūzišką televizorių pastebė- 

jau Niksono akyse, kai tas, įteikęs atsistatydinimo prašymą, sto- 
vėjo ant sraigtasparnio laiptelio Baltųjų rūmų pievelėje iškėlęs pra- 
skėstus smilių ir didijį pirštą - graudžiai netinkantį ženklą, kuris 
šįkart reiškė ne pergalę, o pralaimėjimą; tuomet durys užsidarė, 
Fordas, veikiau pritrenktas negu pagarbus, apkabinęs žmoną iš 
lėto grįžo į prezidentūrą. Limpiai, ak tie limpiai... 

— Po paraliais, viskas tau kelia mintis apie limpius, - sako Berė. 

— Nesuvokiau, kad mąstau balsu. 

— Tu niekados to nesuvoki, bet pastaruoju metu nuolat taip da- 
rai. Niksonas, limpiai - pamiršk tuos limpius. Čia limpių nėra. 

Žinau, kad ji klysta. Vieną vaiskią dieną iš dyko buvimo vienas 
patraukiu nuo kapinių kaimelio viršuje snūdžiu vingiuotu keliu, iŠ- 
kilusiu virš pilies, bažnyčios, priešistorinių urvų, aikštės ir toli apa- 
čioje - upės slėnio. Mažytės lyg vaikiški žaislai tuopos ir romėnų 
tiltas rodo, kur eina kelias ir teka ledynmečio palikta viso šio gro- 
žio kūrėja mūsų upė. Dar niekad nebuvau ėjęs tuo keteros keliu. 
Imu atsipalaiduoti, juntu tai, ką jau esu patyręs: ramybę, palaimin- 
gą nieko neveikimo būseną. Dienos ima atrodyti ramios, šiltos, 
nusėtos nugludintais atodūsio nostalgijos akmenukais. Gamta čia 
tokia dosni, kad paukščiai nesulesa visų prinokusių gervuogių. 
Stabtelėjęs kelias nusiskinu. Burnoje pajuntu sultingai grikšint. Ma- 
no sandalai šlepsi asfaltu. Žiūriu į gėles, kurios besivaržydamos 
spalvomis ir formomis vilioja bites jas išžaginti. Pirmą kartą dau- 
giau kaip po metų jaučiuosi ramus, niekas pasaulyje nereikalauja 
iš manęs pastangų, viskas man natūralu, vientisa ir sveika. 

Už posūkio pamatau didelį pastatą, panašų į beprotnamį ar li- 
goninę, su užrašu „Hospice“ ant durų. Mano oda ima dilgčioti, 
plaukeliai ant sprando pasišiaušia, dantys susikanda. Aišku, čia 
juos pamatau. Jie išvežti į sodelį ir susodinti saulės atokaitoje. Tie 
žilaplaukiai, išbarstyti sodo žalumoje, atrodo lyg nužydėjusios 
pienės lauke, gležni voratinkliai, laukiantys paskutinio savo vėje- 
lio. Limpiai. Spoksau į juos. Pamatau simptomus. Diagnozuoju jų 

ligas. Einant pro šalį, jų akys, rodos, mane seka, tarsi įveikę savo 
silpnaprotystę jie bandytų pamoti ranka, ar pasakyti bonjour, ar 
parodyti kokį kitą žmogiškumo likutį. Tačiau jie nemoja, nesako 
bonjour, nerodo jokio kito žmogiškumo likučio. Sveikas, įdegęs 
saulėje, girtas, prisivalgęs gervuogių, viduje besijuokiantis ir bi- 
jantis to juoko, jaučiuosi puikiai. Visuomet puikiai jaučiuosi pa- 
matęs limpį. Dabar ašjuos myliu. 

— Na, Prancūzijoje gal ir yra limpių, bet tau nereikia jais rūpintis. 

Berė vėl ima valgyti artišoką, ir jos smakru nuteka padažas. 
Jinai jo nesišluosto. Ne tokia. Jai patinka aliejaus klampumas ir 
acto gaižumas. Jai patinka savo pačios nuogybė, nerūpestingu- 
mas, laisvumas ir aliejuotas smakras. Jaučiu, kad ją apima jaudu- 
lys. Ji vėl meta į mane žvilgsnį. Gal aš pasakiau tai balsu? Ne. 
Mudu žiūrime vienas į kitą, o padažas tuo metu varva nuo smakro 
jai ant krūties. Abu žiūrime. Padažas tiriamai, iš lėto šliaužia oda į 
pietus — spenelio link. Netardami nė žodžio spėliojame, ar aliejui 
pavyks iki jo nusigauti — o gal nukryps į šalį, į krūtinės duobutę ar 
tarp krūtų. Mintyse vėl grįžtu prie medicinos - galvoju apie pažas- 
tinių limfmazgių karcinomą. Apie mastektomiją. Galvoje pasipila 
krūvos skaičių. Berė šypsosi man nenujausdama, kad mintyse ke- 
liauju į mirtį. Padažas nenukrypsta į šalį - nuteka ant spenelio ir 
antjo pakimba. Mudu šypsomės. 

— Mesk tas įkyrias mintis apie limpius ir priėjęs jį nulaižyk. 

— Jie vis vien gali sukelti man skausmą. 

— Ne, negali. Nagi eikš. 

Priglaudžiu lūpas prie spenelio, ir liežuvį nutvilko padažas. Pa- 
juntu, kaip spenelis ima kilti, bet vaizduotėje esu visai kitur - šir- 
dies smūgio ištikto ligonio palatoje. Žmonių čia sausakimša, aš 
atėjau paskutinis. Lovoje guli jaunas ligonis. Jis intubuotas, pri- 
jungtas prie dirbtinio kvėpavimo aparato. Rezidentas bando įkišti 
į veną storą vamzdelį, o medicinos studentas be perstojo laksto 
aplink lovą. Visi esantys kambaryje Žino, kad ligonis mirs. Atsi- 
klaupusi ant lovos ligoniui uždarą širdies masažą daro viena iš 

intensyviosios terapijos skyriaus seserų - rudaplaukė iš Havajų 
puikiomis šlaunimis ir dideliais papais. Havajiški papai. Jisai buvo 
jos ligonis, ir ji pirmoji atėjo nustojus plakti širdžiai. Stebiu atsisto- 
jęs tarpduryje: jos baltas sijonėlis užsismaukė į viršų, todėl lenk- 
damasi prie ligonio parodo visą užpakalį. Ji mūvi gėlėtomis bikinio 
kelnaitėmis. Pro baltų elastingų pėdkelnių siūles beveik matau jos 
gėdos lūpas. Galvoju apie Havajus. Aukštyn žemyn, aukštyn že- 
myn, jos pasturgalis juda aukštyn žemyn, o aplink vien kraujas, 
vėmalai, šlapimas, šūdai ir žmonės. Bangos plaka vulkaninės kil- 
mės paplūdimius - aukštyn žemyn, aukštyn žemyn. Ne užpakaliu- 
kas, o fantastiškas prašmatnus limuzinas. Priėjęs prie jos uždedu 
antjo ranką. Ji atsigręžia, pamato, kas ją liečia, sako, ė, sveikas, 
Rojau, ir toliau maigo krūtinę. Kol ji juda aukštyn žemyn, masa- 
žuoju jai šiknytę - mano ranka be perstojo sukasi ratu. Kuždu jai 
į ausį kažką nešvankaus. Suėmęs abiem rankom nutraukiu pėd- 
kelnes, paskui iki kelių nusmaukiu kelnaites. Ji vis spaudo ligoniui 
krūtinę. Tuomet aš vieną ranką įkišu jai į tarpkojį, o kita braukau 
aukštyn žemyn per jos šlaunų vidinę pusę tuo pačiu ritmu, kaip ji 
maigo krūtinės ląstą bandydama atgaivinti ligonį. Laisvąja ranka ji 
atsagsto mano baltas kelnes ir sugriebia už stačios varpos. Nejįti- 
kėtina įtampa. Girdėtišauksmai „„Adrenalino!“ ir „Defibniliatorių!“ 

Galop visi pasiruošia uždėti defibriliatoriaus elektrodus ant li- 
gonio krūtinės ir paleisti elektros srovę per mirštančią širdį. Kaž- 
kas surinka: „Visi traukitės nuo lovos!“, ir havajietė šliaužte už- 
šliaužia man ant varpos. 

- Įjunkit srovę! 

SSZZZZZZ. 

Įjungia aparatą. Kūnas konvulsiškai pakyla į viršų, nes raume- 
nys susitraukia nuo 3000 voltų, bet širdies monitorius brėžia tiesią 
liniją. Širdis nebegyva. Į palatą įeina internas Piepis. Ligonis jo. 
Piepis atrodo nusiminęs. Rodos, tuoj apsiašaros. Paskui pamato, 
kaip mudu su havajiete tvatinamės, ir jo akyse atsispindi nuosta- 
ba. Atsisukęs į jį sakau: 

— Nenukabink nosies, Piepi, kai tau stovi, depresija niekuomet 
neapims. 

Fantazija baigiasi tuo, kad jaunasis ligonis miršta, o mes visi 
guodžiamės dulkindamiesi ant slidžių nuo kraujo grindų. Prieš pa- 
siekdami orgazmą mes traukiame: 

— Kaip aš noriu sugrįžti į šiaudinę trobytę Kulakahoj, Ha- 
VAAAA-JUOO000S:!.. 


II. „(DIEVO NAMAI“ 


Mes atvykom čia tarnauti Dievui, 
taip pat praturtėti. 


— Bernalas Diasas del Kastiljas, 
Meksikos nukariavimo istorija 


„Dievo namus“ 1913 metais įsteigė „Amerikos Izraelio tautos“ 
nariai, kai medicininį išsilavinimą įgiję jų Sūnūs ir Dukros dėl dis- 
kriminacijos negalėjo gauti gerų internatūrų gerose ligoninėse. Tas 
didis paminklas steigėjų pasiaukojimui netrukus ėmė vilioti ką tik 
iškeptus daktarus ir buvo palaimintas sąjunga su GMM - Geriau- 
sia (pasaulyje!) medicinos mokykla. Pasiekusi šį aukštą lygį, ligo- 
ninė viduje skilo į daugybę hierarchijų, kurių apačioje atsidūrė bū- 
tent tie žmonės, kuriems ji buvo sukurta, - medicinos personalas, 
ožemiausia šio grandimi, kaip ir reikėjo tikėtis, tapo internas. 

Paleidęs šūvį iš medikų hierarchijos viršūnės, neišvengiamai kliu- 
dydavai interną, bet kitų hierarchijų apačioje šis buvo tik netiesio- 
ginis taikinys. Pasitelkę į pagalbą visokių painių gudrybių, interną 
bet kuriuo metu galėjo išnaudoti privatūs gydytojai, ligoninės ad- 
ministracija, slaugos, ligonių ir socialinės rūpybos skyrių persona- 
las, telefonų ir pranešimų gaviklių operatoriai ir ūkio skyriaus dar- 
buotojai. Pastarieji klodavo lovas, reguliuodavo šilumą ir šaltį, tvar- 
kė tualetus ir patalynę bei vadovavo remonto darbams. Internai 
buvo visiškai jų valioje. 

„Dievo namų“ medikų hierarchija buvo piramidė: jos apačioje 
buvo daugybė, viršuje — vienas. Turint galvoje mentalitetą, kurio 


vio 


nusigauti į aukštybes tegali laižydamas. Kadangi nuolatos laižyda- 

vai pirmą aukščiau tavęs sėdinčią subinę, iš saujelės viršūnės pri- 
eigose nebeliko nieko, išskyrus liežuvius. Pavaizduotas schema- 
tiškai toks medikas atrodė kaip homunkulas su milžinišku liežuviu, 
uždengiančiu beveik visas smegenis. Toji ledų porcija buvo malo- 
ni tuo, kad iš apačios aiškiai matei, kaip vyksta laižymas: subinlai- 
žiai It godūs optimistiški vaikigaliai, vidurvasarį įsisukę į ledainę, 
lyžt lyžt lyžt vis laižė. Reginys buvo įspūdingas. 

„Dievo namai“ garsėjo savo pažangumu, ypač elgesio su medi- 
cinos personalu požiūriu. Tai buvo viena pirmųjų ligoninių, ėmusių 
nemokamai teikti šeimų konsultavimo paslaugas, o kai neišdegė, 
pradėjusi propaguoti ištuokas. Per darbo ligoninėje laikotarpį vi- 
dutiniškai kokie aštuoniasdešimt procentų medicininį išsilavinimą 
turinčių Sūnų ir Dukterų, pasinaudoję šiuo siūlymu, palikdavo su- 
tuoktinius ir susidėdavo su kokia žavinga būtybe iš privačių gydy- 
tojų, ligoninės administracijos, slaugos, ligonių ir socialinės rūpy- 
bos skyrių personalo, telefonų ir pranešimų gaviklių operatorių ar 
ūkio skyriaus darbuotojų. Namai pažangos keliu nuėjo dar toliau: 
valdžia nusprendė, kad būtina supažindinti pradedančiuosius in- 
ternus su jų laukiančiais ateinančių metų siaubais atsargiai, todėl 
pasikvietė visai dienai pokalbių, o per pertrauką pavaišino „,„B-M 
Delikatesų“ parduotuvėje užsakytais pietumis. Pokalbiai vyko pir- 
madienį, birželio trisdešimtąją - išvakarėse dienos, kai turėjome 
pradėti internatūrą. Per šį renginį mus turėjo supažindinti su kiek- 
vienos hierarchijos atstovais. 

Sekmadienio popietę, prieš ,„B-M Delikatesų“ pirmadienį, prieš 
šiurpųjį liepos pirmosios antradienį, gulėjau lovoje. Birželiui bai- 
giantis paskutinį kartą skaisčiai suspindo saulė, bet aš neatitrau- 
kiau užuolaidų. Niksonas vėl buvo išvykęs į viršūnių susitikimą 
masturbuoti Kosygino, „Mo“ Dyn netvėrė pykčiu, nežinodama, 
kurią suknelę rengtis į Votergeito bylos nagrinėjimą, o mane ka- 
mavo skausmas. Tai nebuvo netgi šiais laikais madingas susveti- 
mėjimo skausmas ar nuobodulys, kuris tuo metu pjovė daugelį 
amerikiečių, žiūrinčių televizijos dokumentinį filmą „„Laudai, Kali- 

fornijos šeima“, rodžiusį tris jų automobilius, prašmatnų namą su 
inksto formos baseinu ir be vienintelės knygos. Skausmą man kėlė 
baimė. Nors visuomet būdavau šaltakraujis, šįsyk taip bijojau, kad 
ėjau iš proto. Siaubą man varė tai, kad tapau „Dievo namų“ internu. 

Lovoje gulėjau ne vienas. Šalia buvo Berė. Mūsų santykiai, at- 
laikę traumą, mano patirtą per GMM praleistus metus, klestėte 
klestėjo: turtingi spalvų, pagardinti linksmybių, juoko, rizikos ir 
meilės. Be to, lovoje šalia manęs gulėjo dvi knygos, pirmoji — 
mano tėvo dantisto dovana - „internatūros“ knyga, pavadinta 
„Kaip išgelbėjau pasaulį nesusitepęs baltos uniformos“; joje 1nter- 
nas vis atlėkdavo paskutinę akimirką, imdavo vadovauti kitiems ir 
šūkčiodamas trumpus nurodymus išgelbėdavo nelaimėlius, jau su- 
siruošusius į aną pasaulį; kitą knygą nusipirkau pats, ji vadinosi 
„Patarimai pradedančiajam internui“. Tai buvo vadovas, kuriame 
surašyta viskas, ką turi žinoti. Kol jį naršiau, gydytoja psichologė 
Berė susirangiusi skaitė Froidą. Po kelių minučių tylos sudejavau, 
paleidau vadovą iš rankų ir užsitraukiau paklodę virš galvos. 

— Gelbėkit, geeelbėkit! - išlemenau. 

— Rojau, tavo būklė baisi. 

— Ar mano popieriai prasti? 

— Visai. Praėjusią savaitę paguldžiau į ligoninę pacientą, kurį 
aptiko susirietusi po užklotais visai kaip tu dabar, bet nerimo simp- 
tomai nebuvo tokie akivaizdus kaip tavo. 

— Ar gali paguldyti mane į ligoninę? 

— Turi sveikatos draudimą? 

— Gausiu tik prasidėjus internatūrai. 

— Tuomet turėsi gultis į valstybinę ligoninę. 

— Ką man daryti? Viską išbandžiau, bet vis tiek esu mirtinai 
išsigandęs. 

— Pamėgink neigimo principą. 

— Neigimo? 

— Taip. Tai primityvi gynybos forma. Stenkis neigti, kad ta bai- 
mė egzistuoja. 

Taigi pamėginau neigti ją egzistuojant. Nors sekėsi nekaip, Be- 
rė padėjo man iškęsti naktį, o kitą, ,„B-M Delikatesų“ pirmadie- 
nio, rytą padėjo man nusiskusti, apsirengti ir nuvežė į „Dievo na- 
mus“ miesto centre. Kažkokia jėga neleido man išlipti iš mašinos, 
todėl Berė atidarė dureles, meilikavimais išprašė mane lauk ir 
įspraudė į ranką raštelį, kuriame buvo parašyta: „„Susitiksime čia 
17.00. Linkiu sėkmės. Myliu, Berė“. Ji pakštelėjo man į skruostą 
ir nuvažiavo. 

Stovėjau tvankumoje priešais didžiulį šlapimo spalvos pastatą 
su iškaba DIEVO NAMAI. Ekskavatorius ant grandinės paka- 
bintu rutuliu daužė vieną namo sparną; kaip skelbė užrašas, vietoj 
jo turėjo išdygti ZOKO SPARNAS. Jausdamas, kaip toks pat 
rutulys trankosi mano smegeninėje, įėjau į Namus ir susiradau 
susirinkimų kambarį. Atsisėdau. Vyriausiasis rezidentas, pavar- 
de Ungerbergas, pravardžiuojamas Unguriu, sakė sveikinimo kal- 
bą. Žemas, putlus, baisiausiai išsičiustijęs Ungurys ką tik buvo bai- 
gęs gastroenterologijos praktiką. „Dievo namai“ kaip tik speciali- 
zavosi gastroenterologijoje. Vyriausiojo rezidento pareigybė bu- 
vo pačiame ledų porcijos viduryje; Ungurys žinojo: jeigu tuos me- 
tus gerai pasistengs, aukščiau sėdintys subinlaižiai duos jam nuo- 
latinį etatą, ir jis taps nuolatiniu subinlaižiu. Jis buvo tarsi jun- 
giamoji grandis tarp internų ir visų kitų, todėl, girdi, jis „tikisi, Jog 
kreipsitės į mane iškilus bet kokiai bėdai“. Tai sakant, jo žvilgsnis 
nuslydo į viršesniuosius subinlaižius, susėdusius prie stalo. Tas 
suktas žmogutis skleidė kažkokį glitų skystį. Kalbėjo jis pernelyg 
žvaliai, nejusdamas mūsų baimės. Negalėjau sutelkti dėmesio, tad 
emiau dairytis po kambarį į kitus pradedančiuosius internus - ant 
kėdės sudribusį malonų juodaodį vaikiną, prisidengusį delnu akis, 
tartum būtų pavargęs; didesnį įspūdį darė milžinas tankia ruda barz- 
da, vilkintis juodu odiniu švarku, užsidėjęs prigludusius akinius nuo 
saulės, ant piršto sukiojantis juodą motociklininko šalmą. Kaž- 
koks keistuolis. 

— ...taigi padėsiu jums dieną naktį. O dabar su dideliu malo- 

numu pristatau jums vyriausiąjį gydytoją, daktarą Koimaną. 

Iš kampo, kur stovėjo, prie pranešėjo stalo nelenkdamas per 
kelius kojų priėjo mažytis džiūsna su klaikiu purpuriniu apgamu 
ant skruosto. Jis vilkėjo ilgu nelyginant mėsininko chalatu; ilgas 
senamadiškas stetoskopas vingiavo krūtine, pilvu ir paslaptingai 
dingo kelnėse. Mintyse man šmėstelėjo klausimas: KUR NUEI- 
NA TAS STETOSKOPAS? Jis buvo nefrologas: inkstai, šlapim- 
takiai, šlapimo pūslės, šlaplės ir geriausias užsilaikiusio šlapimo 
draugas Folio kateteris. 

— Mūsų ligoninė ypatinga, - aiškino vyriausiasis. - Iš dalies — 
dėl saitų su GMM. Noriu papasakoti jums vieną istoriją apie 
GMM.iš kurios įsitikinau, kokie nepaprasti yra GMM ir „Dievo 
namai“. Tai istorija apie vieną GMM daktarą ir GMM seserį, var- 
du Pegė. Tą istoriją išgirdęs įsitikinau, kaip svarbu būti mokymo 
baze tokiai... 

Manomintys ėmė klajoti. Kojis buvo liesesnis Ungurio varian- 
tas, tarsi todėl, kad kol užuot nykęs skelbė straipsnius, idant taptų 
vyriausiuoju, Iš jo iščiulpė visus žmogiškuosius syvus, ir jis liko 
perdžiūvęs, dehidravęs ir net uremiškas. Tai štai kokia ta ledų por- 
cijos viršūnė - staiga visiems jis tapo vyriausiuoju, ir dabar nuola- 
tos ne tiek laižė kitiems, kiek kišo, kad laižytų jam. 

— „tuomet Pegė priėjo prie manęs ir su nuostaba veide tarė: 
„Daktare Koimanai, kaip jūs galėjot suabejoti, ar tas nurodymas 
buvo įvykdytas? Jei GMM gydytojas liepia GMM seseriai ką nors 
padaryti, galit būti tikras, kad viskas bus atlikta, ir atlikta deramai“. 

Kojis nutilo, tarsi laukdamas plojimų. Jo žodžius pasitiko tyla. 
Nusižiovavau ir man dingtelėjo, kad mano mintys peršoko prie 
dulkinimosi. 

—..jūs nudžiugsite sužinoję, kad šįmet... 

—KKCHAAA! KKCHAAAI! 

Kojį pertraukė juodu odiniu švarku vilkinčio terno kosulio pro- 
trūkis, nuo kurio jis išsižiojęs dvilinkas susirietė ant kėdės. 

— ...Pegė ateis pas mus, į Namus, iš miesto ligoninės. 

Paskui Kojis ėmė dėstyti, koks šventas dalykas yra žmogaus 
gyvybė. Kaip popiežius savo pareiškimuose jis pabrėžė, kaip svar- 
bu visuomet daryti viską, kad ligonis liktų gyvas. Tuo metu mes nė 
nenujautėme, koks pragaištingas bus šis nuncijaus patarimas. Bai- 
gęs Kojis grįžo į savo kampą ir vėl ten atsistojo. Rodės, nei Ungu- 
rys, nei Kojis gerai nesuvokia žmogiškumo esmės. 

Kiti kalbėtojai buvo žmogiškesni. Tipas iš ligoninės administra- 
cijos, vilkintis mėlynu sportiniu švarku su auksinėmis sagomis, pa- 
aiškino mums, esą „ligos istorijos yra oficialūs dokumentai“, ir pa- 
pasakojo, kaip Namus neseniai padavė į teismą todėl, kad kaž- 
koks ternas norėdamas pajuokauti ligos istorijoje parašė, neva 
slaugos namuose ligonį taip ilgai laikė lovoje, jog atsirado pragulų, 
nuo kurių šis perkeltas į Namus mirė; perkaręs jaunas kardiolo- 
gas, pavarde Pinkusas, kalbėjo, kokią didelę svarbą užkertant 
kelią širdies ligoms turį hobiai; jis pats turįs du - „bėgiojąs, kad 
palaikytų formą, ir žvejojąs, kad nuramintų nervus", ir pridūrė, 
esą šįmet apžiūrinėjant kiekvieną ligonį mums pasirodys, jog gir- 
dime sistolinius širdies ūžesius, bet iš tikrųjų tai tik pneumatiniai 
kūjai Zoko sparne, todėl galim jau dabar išmesti savo stetosko- 
pus; Namų psichiatras, liūdnos išvaizdos vyras su smailia barz- 
dele, pažiūrėjo į mus maldaujančiomis akimis ir pranešė, kad 
visuomet galim kreiptis į jį pagalbos. Paskui mus visus pribloškė 
tardamas: 

- Internatūra - ne teisės mokykla, kur liepia dairytis į šalis ir kur 
ne visi baigia semestrą. Čia jausite įtampą, ir visiems bus sunku. 
Jeigu ji pernelyg ims slėgti, na... Kasmet bent jau vienos medici- 
nos mokyklos vadovybei - o kartais dviejų ar trijų - tenka tarp 
absolventų ieškoti pamainos nusižudžiusiems bendramoksliams... 

— K-HMMM!K-HMMM! 

Ungurys krenkštė. Jam nepatiko kalbos apie savižudybę, ir at- 
sikrenkšdamas jis bandė padaryti joms galą. 

— „čia, „Dievo namuose“, nebūna metų, kad kas nenusižudytų... 

— Ačiū, daktare Frankai, - pertraukė jį Ungurys imdamasis va- 

dovauti, vėl sutepdamas susirinkimo ratus, kad jis nuriedėtų prie 
paskutinio kalbėtojo mediko, ligoninės privačių gydytojų atstovo 
daktaro Perlšteino. 

Apie Perlą buvau girdėjęs dar GMM. Kadaise dirbdamas vy- 
riausiuoju rezidentu norėdamas praturtėti netrukus metė akade- 
minę veiklą; vyresniam partneriui išvykus į Floridą atostogų išjo 
praktikos pasigrobė pakankamai pacientų savajai ir, greitai įdie- 
gęs kompiuterių technologiją, kuria visiškai automatizavo savo ka- 
binetą, Perlas tapo turtingiausias iš turtingųjų Namų privatų. Kaip 
gastroenterologas, turintis nuosavą rentgeno aparatą savo kabi- 
nete, jis aptarnavo labiausiai pasiturinčias miesto žarnas. Jis buvo 
gydytojas Zokų šeimos, tai jos pneumatiniai kūjai Zoko sparne pri- 
vers mus išmesti stetoskopus. Tvarkingas, apsikabinėjęs brangak- 
meniais, su gražia eilute, jis mokėjo valdyti žmones, tad po kelių 
sekundžių mes atsidūrėme jo valioje: 

— Klysta kiekvienas internas. Svarbiausia - nepadaryti tų pačių 
klaidų antrą kartą ir nepridaryti aibės klaidų vienu metu. Man at- 
liekant internatūrą čia, šiuose Namuose, vienas kolega, trokšda- 
mas išgarsėti akademiniame pasaulyje, numarino ligonį. Kai šio 
artimieji neleido atlikti skrodimo, internas vidurnaktį nusivežė nu- 
mirėlį į lavoninę ir pats išskrodė. Jį sučiupo ir griežtai nubaudė — 
išsiuntė į gūdžius Pietus, ir ten visų užmirštas jis ligi šiol praktikuo- 
ja. Taigi atminkite: neleiskite susižavėjimui medicina užgožti jūsų 
atjautos žmonėms. Internatūros metai gali būti įstabūs. Man jie 
buvo pirmieji žingsniai link to, kas esu ir ką turiu šiandien. Nekan- 
trauju dirbti su jumis, visais iki vieno. Geriausios kloties, vaikinai, 
geriausios kloties. 

Kadangi lavonai man kelia pasišlykštėjimą, jis galėjo manęs ir 
neperspėti. Mano kolegas jo žodžiai nuteikė kitaip. Šalia manęs 
sėdintį Huperį, itin energingą terną, su kuriuo buvome bendrakur- 
siai GMM, mintis pačiam atlikti skrodimą, matyt, nepaprastai su- 
jaudino. Jo akys suspindo, jis kone tirtėdamas ėmė siūbuoti ant 
kėdės pirmyn atgal. Kitus audrina keisti dalykai, pamaniau. 

Kai buvo padarytas šis simboliškai humanistinis pareiškimas, 
sėdome prie kompiuterių, o Ungurys išdalijo mums visų metų gra- 
fikus. Didžiakrūtė paauglė atsistojusi vedė mus popierių labirintu. 
Ji kalbėjo apie „rimtą problemą, su kuria susidursite per internatū- 
rą -kaip rasti vietą automobiliui pastatyti“. Paaiškinusi kelias pai- 
nias Namų mašinų stovėjimo aikštelių schemas, ji išdalijo leidimų 
statyti automobilius lipdukus ir įspėjo: „Atminkite: ne vietoje pa- 
statytas mašinas mes nutempiame, ir mums tai velniškai patinka. 
Kol statomas Zoko sparnas, verčiau klijuokite lipdukus iš vidinės 
priekinio stiklo pusės, nes pastaraisiais mėnesiais statybininkai nu- 
plėšo visus leidimus, kuriuos tik pamato. O jei ketinate važinėti 
motociklais - galit pamiršti. Kas vakarą gaujos paauglių pralekia 
pro aikštelę su žirklėmis varžtams karpyti, todėl jokiam motocik- 
lui čia nesaugu. Dabar užpildykime blankus, kad mums galėtų su- 
mokėti. Visi atsinešėte pusminkščius pieštukus, ar ne?“ 

Velniai rautų - pamiršau. Visą gyvenimą nieko daugiau nevei- 
kiau, tik stengiausi nepamiršti atsinešti tą pusminkštį pieštuką. Ko 
gero, nė karto neprisiminiau. Šiaip ar taip, visuomet atsirasdavo 
tokių, kurie prisimindavo. Blankus užpildžiau. 

— Turbūt norėsite nueiti į savo skyrius susipažinti su ligoniais 
prieš pradėdami rytoj darbą, - pasakė Ungurys, ir susirinkimas 
baigėsi. Nuo šių žodžių mane nukrėtė šiurpas, taigi, nors ir kaip 
stengiausi, nepavyko ir toliau neigti, kad juntu baimę. Su kitais 
išėjau iš kambario. Atsilikęs atsidūriau ketvirtame aukšte ir pra- 
dėjau vaikščioti iš vieno koridoriaus galo į kitą. Gal dešimt metrų 
nuo laiptinės ant minkštasuolių sėdėjo du ligoniai. Moteris skais- 
čiai geltona oda, išduodančia sunkią kepenų ligą, sėdėjo prasiŽio- 
jusi į dienos šviesos lempas; išskėstų jos kojų kulkšnys buvo išti- 
nusios, skruostai įdubę. Plaukus prilaikė lankelis. Šalia jos sėdėjo 
sukriošęs senis; tankūs Žili jo plaukai styrojo į visas puses ant gys- 
lų išvagotos jo kaukolės. Senis kaip prisuktas šaukė: 

EI DAKTARE PALAUK EI DAKTARE PALAUK EI DAK- 
TARE.... 

Iš lašelinės į dilbį jam varvėjo geltonas skystis, tos pačios spal- 
vos skystis sunkėsi ir Folio kateteriu, kurio žarnelė skaisčiai rau- 
donu antgaliu gulėjo susirangjusi jam ant kelių lyg kokia prijaukin- 
ta gyvatė. Pradedančiųjų ternų vilkstinė turėjo pravingiuoti vorele 
po vieną pro tuos du nelaimėlius, tad koljuos pasivijau, susidarė 
eismo kamštis, ir turėjau sustojęs luktelėti. Šalia laukė tas juodao- 
dis vaikinas ir baikeris juodu švarku. Senis, ant kurio pavardės 
kortelės buvo parašyta Haris Arklys, be perstojo klykė: EI DAK- 
TARE PALAUK EI DAKTARE PALAUK.... 

Atsigręžiau į moterį, ant kurios kortelės buvo parašyta Džeinė 
Dou. Ji dainavo — vis stiprėjančiu balsu traukė chromatinę foneti- 
nę gamą: | o 

UUUU-EJJJ-YYYY-AIJJ-JUUU... 

Atsiliepdama į mūsų dėmesį Džeinė Dou ėmė skeryčiotis tarsi 
norėdama mus paliesti, ir aš pamaniau: „Ne, tik jau neliesk ma- 
nęs!“ Ji nepalietė, tik pratisai, skystai nusiperdė. Dvokai visuomet 
mane veikia, ir ta smarvė taip pat paveikė —vos nesusivėmiau. 
Ne, kol kas jie neprivers manęs susipažinti su savo ligoniais. Ap- 
sisukau. Juodaodis, vardu Čakas, žvilgtelėjo į mane. 

— Kaip tau patinka? - paklausiau. 

— Graudu, brolyti. 

Šalia mūsų lyg koks kalnas stovėjo milžinas juodais baikerio 
apdarais. Jis apsirengė savo juodą švarką ir tarė mums: 

— Vyručiai, kol mokiausi Kalifornijos medicinos mokykloje, to- 
kių senių nebuvau matęs. Grįžtu namo pas žmoną. 

Jis nusisuko, nuėjo koridoriumi ir pranyko žemyn važiuojan- 
čiame lifte. Ant jo juodo motociklininko švarko nugaros žvilgan- 
čiomis žalvarinėmis kniedėmis buvo parašyta: 


*** 


***RYKMANO DULKES*** 


**k* 

Džeinė Dou dar kartą nusibezdėjo. 

— Turi žmoną? - paklausiau Čako. 

— Ne. 

— Aširgi. Bet kol kas šito negaliu ištverti. Nė už ką. 

— Eime išgerti, brolau. 

Susipylę nemažai burbono ir alaus, mudu su Čaku ėmėme juoktis 
iš bezdalės Džeinės Dou ir Hario Arklio, nepaliaujančio šaukti: EI 
DAKTARE PALAUK. Iš pradžių vienas kitam papasakojome 
apie savo pasidygėjimą, paskui - apie baimę, o galop ėmėme pa- 
sakoti apie praeitį. Čakas užaugo Memfyje, baisiai neturtingoje 
šeimoje. Paklausiau, kaip būdamas tokios žemos kilmės jis pasie- 
kė akademinės medicinos viršūnę - „Dievo namus“, bendradar- 
biaujančius su GMM. 

— Buvo taip, brolyti. Vieną dieną baigiamojoje Memfio gimna- 
zijos klasėje gavau atviruką iš Oberlino koledžo. Jame buvo pa- 
rašyta: NORI PATEKTI Į OBERLINO KOLEDŽĄ? JEI TAIP 
UŽPILDYK ŠĮ ATVIRUKĄ IR SIŲSK ATGAL Štai ir viskas, 
brolau, nieko daugiau nereikėjo. Jokių stojamųjų egzaminų, jokių 
raštiškų prašymų, nieko. Taigi užpildžiau tą atviruką ir jiems nu- 
siunčiau. Nespėju nė apsidairyti, kai gaunu laišką, kad esu priim- 
tas ir ketverius metus gausiu visą stipendiją. O baltieji mano bend- 
raklasiai kaip pamišę bando įstoti į kokią aukštąją. Kaip gyvas 
nebuvau iškėlęs kojos iš Tenesio valstijos, apie tą Oberliną nė 
nebuvau girdėjęs. Vieno paklausiau, ir jis atsakė, girdi, ten yra 
muzikos mokykla. 

— Mokėjai groti kokiu muzikos instrumentu? 

— Galjuokauji? Mano tėtušis skaitydavo romanus apie kaubo- 
jus- dirbo naktiniu sargu, o motušė plovė grindis. Groti galėjau 
tik kiaušiais. Tą dieną, kai turėjau išvažiuoti, senis sako: „Sūneli, 
gal geriau eik į armiją“. Sėdu į autobusą, važiuojantį į Klivlendą — 
ten turėjau persėsti į kitą, važiuojantį į Oberliną. Atsisėdu, tik ne- 
Žinau, ar į tą, bet tuomet sulipa daugybė tipų su muzikos instru- 
mentais; sakau sau - regis, būsiu pataikęs. Taigi nuvažiuoju į Ober- 

liną. Studijavau parengiamuosiuose medicinos kursuose, nes ten 
nieko nereikėjo daryti. Per visą laiką perskaičiau dvi knygas — 
„Iliadą“, bet jos visai neįkirtau, ir tą šaunią knygą apie rudąsias 
skruzdėles žudikes. Žinai, tą tipą sučiumpa, suriša, o tų rudųjų 
skruzdžių pulkai be perstojo jį puola. Puiki knyga. 

— O kaip nusprendei stoti į medicinos mokyklą? 

— Taip pat, brolyti, visai taip pat. Paskutiniais studijų metais 
gaunu atviruką iš Čikagos universiteto: NORI PATEKTI Į CI- 
KAGOS MEDICINOS MOKYKLĄ? JEI TAIP UŽPILDYK 
ŠĮ ATVIRUKĄ IR SIŲSK ATGAL Štai ir viskas. Jokių stoja- 
mųjų, jokių raštiškų prašymų, nieko. Visa stipendija ketveriems 
metams. Kaip matai, dabar aš čia. 

— O kaip pakliuvai į „Dievo namus“? 

— "Taip pat, brolau, visai taip pat. Paskutiniai metai - atvirukas: 
NORI TAPTI „DIEVO NAMŲ“ INTERNU? JEI TAIP UŽ- 
PILDYK ŠĮ ATVIRUKĄ IR SIŲSK ATGAL Štai taip. Gal dar 
ko nori paklausti? 

— Gerai tu juos išdūrei! 

— Aširgi taip maniau, bet, žinai, pamatęs tuos pasigailėtinus 
ligonius ir visa kita, pamaniau, jog tie vyrukai, siuntinėję man atvi- 
rukus, nuo pat pradžių žinojo, kad bandau juos apmulkinti visa tai 
gaudamas, tad patys apmovė mane leisdami visa tai gauti. Mano 
tėtušis buvo teisus: tas pirmas atvirukas mane pražudė. Man rei- 
kėjo eiti į armiją. 

— Na, bent jau perskaitei gerą knygą apie skruzdėles žudikes. 

— Taip, šito negaliu paneigti. O tu? 

— Aš? Mano popieriai puikiai atrodo. Baigęs koledžą trejus 
metus gyvenau Anglijoje - studijavau Oksforde. 

— Rupūs miltai! Tikriausiai buvai puikus sportininkas. Kokia 
šaka domiesi'? 

- Golfu. 

— Gal juokauji? Varinėji tuos baltus rutuliukus? 

— Taigi. Oksfordui įgriso buki sportininkai, ir tais metais jo val- 

džia nusprendė priimti galvotesnių studentų. Žinai, vienas vyrukų 
gavo stipendiją todėl, kad lošė bridžą. 

— Beje, kiek tau metų, brolau? 

— Liepos ketvirtąją sueis trisdešimt. 

— Velniai griebtų, tu vyresnis už mus visus. Esi senas kaip pelėsis. 

— Nereikėjo man eiti į tuos „Dievo namus“. Visą gyvenimą 
vargstu su tais prakeiktais pusminkščiais pieštukais. Ir kaip aš ne- 
pasimokau?! 

— Žinai, brolau, iš tikrųjų aš noriu būti dainininku. Turiu puikų 
balsą. Pasiklausyk. 

Falcetu, melodiją ir žodžius brėždamas ore rankomis, Čakas 
užtraukė: 

— Kokia graži mėnesiena... 0000, prisiglausk, mano miela... 
0000... 

Daina buvo nuostabi, jo balsas nuostabus, viskas buvo nuosta- 
bu, ir aš jam tai pasakiau. Abu jautėmės be galo laimingi. Turint 
galvoje, kas mūsų laukė, galima sakyti, kad buvom bepradedą 
vienas kitą įsimylėti. Dar po kelių taurelių nusprendėme, kad nuo- 
taika pakankamai pakili, ir galime eiti. Įkišau ranką į kišenę ieško- 
damas pinigų sumokėti ir aptikau Berės raštelį. 

— Velnias! - nusikeikiau. - Vėluoju. Eime. 

Susimokėjom ir išėjom. Karštį išsklaidė vasaros lietus. Kiaurai 
permirkę, trankantis griaustiniui ir žybsint žaibui, mudu su Čaku 
pro automobilio langelį dainavome Berei. Atsisveikindamas Ča- 
kasją pabučiavo ir pasuko prie savo automobilio. Sušukau jam 
pavymui: 

— Ei, pamiršau paklausti, kur pradėsi rytoj? 

— Nežinau, brolau, nežinau. 

— Palauk - pasižiūrėsiu, - išsitraukęs grafiką pamačiau, kad iš 
pradžių dirbsiu su Čaku. - Ei, pradėsime kartu! 

— Šaunu, brolau, šaunu. Iki pasimatymo. 

Jis man patiko. Buvo juodaodis ir ištvėrė. Su juo ištversiu ir aš. 
Liepos pirmoji nebeatrodė tokia baisi. 

Berei kėlė nerimą tai, kad baimės neigimą atmiešiau burbonu. 
Aš kvailiojau, oji rimtai aiškino, girdi, pirmą kartą užmiršęs, kad 
turiu su ja susitikti, parodžiau, kokių problemų mums gali kilti per 
šiuos metus. Bandžiau papasakoti jai apie susirinkimą, bet nesu- 
gebėjau. Kai juokdamasis pasakojau apie Harį Arklį ir bezdalę 
Džeinę Dou,ji nesijuokė. 

— Kaip gali išto juoktis? Jie atrodo verti gailesčio. 

— Jie ir yra jo verti. Man regis, neigimo principas nedavė vaisių. 

— Davė. Todėl ir juokiesi. 

Pašto dėželėje radau tėvo laišką. Jis buvo optimistas ir jungtukų 
meistras. Visus laiškus jis rašė vienodai: frazė -jungtukas- frazė. 


„Žinau, kad medicinoje reikia labai daug ko išmokti ir visa tai 
nauja. Visą laiką tai neapsakomai įdomu ir nėra nieko įstabesnio 
už žmogaus kūną. Netrukus sunkioji fizinė darbo dalis pasidarys 
įprastas dalykas ir turi Žiūrėti savo sveikatos. Trečiadienio pava- 
karę surinkau aštuoniasdešimt taškų ir pradedu mušti taikliau... 


Berė, anksti paguldžiusi mane į lovą, grįžo namo. Netrukus mane 
apgaubė aksominė miego skraistė ir įsuko į sapnų kaleidoskopą. 
Patenkintas, netgi laimingas, nebejaučiantis baimės, šypsodamas 
suniurnėjau „Sveikas, sapne“, ir netrukus Anglijoje, Oksforde, pie- 
tavau Baliolo koledžo valgykloje tarp dviejų septynių šimtmečių 
senumo koledžo tarybos narių ir valgiau prėską maistą iš porce- 
lianinių lėkščių - svarstėme, kaip keistuoliai vokiečiai, penkiasde- 
šimt metų plušę prie milžiniško žodyno, į kurį norėjo įtraukti visus 
kada nors vartotus lotyniškus žodžius, priėjo tik prie raidės K; pas- 
kui buvau berniūkštis ir po vakarienės išbėgęs į vasaros prieblandą 
su beisbolo pirštine rankoje vis straksėjau šiltoje prietemoje; pas- 
kui mane pagavo baimės sūkurys, ir pamačiau, kaip keliaujantis 
cirkas krenta nuo stačios uolos į jūrą, ir rykliai puola taršyti mė- 
singas kengūras ir koalas, o grimuotas nuskendusio klouno vei- 
das pranyksta šaltame ne žmogaus pagamintame marinate... 


Pirmą kartą limpį man tikriausiai parodė Dručkis. Dručkis buvo 
mano pirmasis rezidentas, padėjęs iš GMM studento tapti „Dievo 
namų“ internu. Jis buvo nuostabus, kažkoks stebuklas. Gimęs Bruk- 
line, patirties įgavęs Niujorke, šnekus, draugiškas, tvirtų įsitikini- 
mų, nepaprastai sumanus, kompetentingas, Dručkis buvo fantas- 
tiškas — pradedant žvilgančiais juodais plaukais ir guviomis juo- 
domis akimis, atsikišusiais pagurkliais, milžinišku juosmeniu, ver- 
čiančiu diržo sagtį lyg žvilgančią žuvį pilvu į viršų, ir baigiant pla- 
čiais juodais batais. Tik Niujorkas atsitokėjęs nuo jo gimimo galė- 
jojį išmaitinti. Atsilygindamas Dručkis skeptiškai žiūrėjo į visą lau- 
kinį kraštą, egzistuojantį į vakarus nuo tos didžiosios sienos - Ri- 
versaid Draivo. Vienintelę šio rafinuoto provincialumo išimtį, aiš- 
ku, sudarė Holivudas, Žvaigždžių Holivudas. 

Liepos pirmąją pusę septynių ryto mane prarijo ,„Dievo namai“, 
ir kojos nunešė nesibaigiančiu tulžies spalvos šešto aukšto kori- 
doriumi. Čia buvo VI pietų skyrius, kur turėjau pradėti darbą. 
Medicinos sesuo įspūdingai plaukuotais dilbiais parodė man sky- 
riaus vedėjo kabinetą - čia turėjo prasidėti vizitacija. Atidariau 
duris ir įėjau. Mane apėmė tikrų tikriausia baimė. Kaip per Berę 
pasakė Froidas, mano baimė buvo „tiesus id šūvis“. 

Prie stalo sėdėjo penkiese: Dručkis; internas Veinas Potsas, pie- 
tietis, kurį pažinojau GMM, malonus, bet depresijos kamuoja- 

mas, sugniuždytas, paniuręs vyrukas, vilkintis šiugždžia balta uni- 
forma išsipūtusiomis nuo instrumentų kišenėmis; kiti trys nekan- 
travo griebtis darbo, tad supratau, kad jie - medicinos praktiką 
atliekantys GMM studentai. Kiekvienas internas ištisus metus tu- 
rėjo tąsytis su vienu GMMS. 

— Beveik metas, - tarė Dručkis atsikąsdamas bandelės. - Kur 
antras geltonsnapis? 

Nusprendęs, kad jis turi galvoj Čaką, atsakiau: 

— Nežinau. 

- Aktie geltonsnapiai, - tarė Dručkis. - Per juos aš pavėluosiu 
į pusryčius. 

Suskambo pypsis, ir mudu su Potsu sustingome. Pypsėjo Druč- 
kio aparatas: DRUČKI, SKAMBINKIT OPERATORIUI, JUMS 
SKAMBINA IŠ MIESTO. DRUČKI, TUOJ PAT SKAMBIN- 
KIT OPERATORIUI, JUMS SKAMBINA IŠMIESTO. 

— Sveikas, Marėjau, kas naujo? — pasakė į mikrofoną 
Dručkis. - Puiku! Ko? Pavardės? Žinoma, žinoma - juokų dar- 
bas, palūkėk. 

Atsigręžęs į mus Dručkis paklausė: 

— Na, geltonsnapiai, ar žinot kokią lengvai įsimenamą daktaro 
pavardę? 

Galvodamas apie Berę atsakiau: 

- Froidas. 

— Froidas? Ne. Sugalvokit kitą. Tuč. 

- Jungas. 

— Jungas? Jungas. Marėjau? Sugalvojau. Pavadink jį daktaro 
Jungo. Puiku. Atmink, Marėjau, mudu praturtėsim. Susikrausim 
milijonus. Iki. 

Dručkis atsisuko į mus su patenkinta šypsena veide ir tarė: 

- Turtai. Cha. Gerai, vizitaciją pradėsim be to terno. 

— Puiku! - sušuko vienas iš GMMS ir pašoko ant kojų. - Aš 
atvešiu vežimuką su ligos istorijomis. Nuo kurio skyriaus galo pra- 
dėsim'? 

— Sėsk! - paliepė Dručkis. - Apie kokias ligos istorijas čia 
šneki?! 

— Argi mes neisim vizituoti? - paklausė GMMS. 

— Vizitaciją atliksim štai čia. 

— Bet... bet nejaugi neisim žiūrėti ligonių? 

— Terapijoje beveik nėra reikalo apžiūrinėti ligonius. Beveik 
visiems pacientams geriau, jeigu jų neapžiūrinėja. Matot šituos 
pirštus? 

Įdėmiai pažvelgėm į trumpus ir storus Dručkio pirštus. 

- Šitie pirštai neliečia kūnų, nebent būtų neišvengiama. Jeigu 
norit apžiūrinėti kūnus eikit ir apžiūrinėkit. Aš prisižiūrėjau jų, 
ypačlimpių, tiek, kad man užteks iki gyvenimo pabaigos. 

— Kas yra limpis? - paklausiau. 

— Kas yra limpis? — pakartojo Dručkis. Vos pastebimai šypso- 
damas jis ėmė sakyti paraidžiui: L, I... 

Jis sustojo prašiepęs lūpas prieš tardamas I ir įsmeigė akis į 
tarpdurį. Jame stovėjo Čakas, apsivilkęs pėdas siekiantį rudą odinį 
apsiaustą su gelsvai rudo kailio apvadais, užsidėjęs akinius nuo 
saulės ir rudą odinę skrybėlę plačiais kraštais su styrančia raudo- 
na plunksna. Jis ėjo nevikriai, nes avėjo batais su platforma, ir 
atrodė, lyg kiaurą naktį būtų šokęs. 

— Ei, brolau, kas čia dedasi? - paklausė Čakas ir sudribęs ant 
artimiausios kėdės prisidengė akis išvargusia ranka. Demonstra- 
tyviu gestu prasisegė apsiaustą ir numetė ant stalo stetoskopą. Įran- 
kis buvo sulaužytas. Metęs į jį akį tarė: 

— Regis, būsiu sulaužęs stetoskopą. Sunki dienelė laukia. 

— Tu panašus į gatvių plėšiką, - pastebėjo kažkuris GMMS. 

— Gerai sakai, brolau. Supranti, Čikagoje, iš kurios atvykau, 
bičai būna tik dviejų tipų - tie, kurie plėšia, ir tie, kuriuos plėšia. 
Taigi jeigu nesirengi kaip plėšikas, brolyti, tave iškart apiplėšia. 
Įkirtai? 

— Įkirsti nebūtina, - atsakė Dručkis, - klausykit manęs. Netu- 
rėjau šiandien būti jūsų rezidentu. Jums buvo paskirta moteris, 

vardu Džo, bet jos tėvas vakar nusižudė šokęs nuo tilto. Namų 
vadovybė sukeitė užduotis, tad pirmas tris savaites jūsų rezidentu 
būsiu aš. Po to, ką padariau pernai būdamas internu, valdžia ne- 
nori duoti man naujokų internų, bet neturėjo kitos išeities. Kodėl 
valdžia nenorėjo, kad jūs susipažintumėt su manim pirmąją darbo 
dieną? Nes sakau viską kaip yra - nemalu šūdo, o Ungurys ir 
Kojis nenori, kad jūs per anksti nusiviltumėt. Jie teisūs - jeigu 
šiandien pasiduosit tokiai depresijai, kokia apims jus vasarį, tuo- 
met vasarį nušoksit nuo tilto kaip Džo tėtušis. Kojis ir Ungurys 
nori, kad puoselėtumėt iliuzijas ir nepasiduotumėt panikai. Nes aš 
žinau, kokie persigandę jūs, trys nauji ternai, šiandien esat. 

Manjis velniškai patiko. Jis buvo pirmas, pasakęs mums, kad 
žino apie mus kamuojančią baimę. 

— O dėl ko reikėtų pulti į depresiją? - paklausė Potsas. 

— Dėllimpių, - atsakė Dručkis. 

— O kasyra limpis? 

Už durų pasigirdo laibas įkyrus šauksmas: TLAUKIS TLAU- 
KIS TLAUKIS... 

— Kas šiandien budi? Jūs, trys internai, budėsit pakaitomis ir 
ligonius priimsit hospitalizacijai tik budėjimo dieną. Kas priima 
šiandien? 

— Aš, - atsakė Potsas. 

— Gerai, nes tą baisų garsą skleidžia limpis. Jei neklystu, Ina 
Guber, kurią pernai priėmiau šešis kartus. Limpis, tiksliau sakant, 
limpė. Limpis yra žodžių Lauk Iš Mano Palatos santrumpa. Tuos 
žodžius norisi ištarti, kai trečią valandą nakties tau atsiunčia ligonį 
išslaugos namų. 

— Mano galva, tai nelabai taktiška, - paprieštaravo Potsas. — 
Kai kurie mūsų kitaip Žiūri į senus Žmones. 

— Manot, aš neturiu senelės? - pasipiktinęs paklausė Dručkis. — 
Turiu. Jinai - mieliausia, švelniausia, nuostabiausia senutė. Jos 
kukuliai lipte lipa iš puodo - tenka juos prismeigti, kad galėtum 
suvalgyti. Jų veikiama sriuba bando kilti į orą, todėl mes valgom 

pasilipę ant kopėčių - grandom maistą nuo lubų. Aš ją... - Druč- 
kis nutilo, nusišluostė ištryškusias ašaras ir tyliai kalbėjo toliau: — 
Ašją labai myliu. 

Pagalvojau apie savo senelį. Aš irgi jį mylėjau. 

— Tačiau limpiai nėra tik mieli senukai, - aiškino Dručkis. — 
Limpiai - žmonės, praradę tai, kas daro žmogum. Jie nori mirti, O 
mes jiems neleidžiam. Mes žiauriai elgiamės su limpiais, nes juos 
gelbėjam, o jie atsilygina visomis keturiomis priešindamiesi, kad 
juos gelbėtume. Jie kelia skausmą mums, mes keliam skausmą jiems. 

— Nesuprantu, - tarė Potsas. 

- Suprasi pamatęs Iną. Klausykit: nors aš neapžiūrinėju ligonių, 
kai manęs prireiks, visada jums padėsiu. Jei esat išmintingi, mane 
išnaudosit. Kaip tie išpuošti laineriai, bagažu skraidinantys limpius 
į Majamį: „Aš esu Dručkis, skriskit man ant sprando“. O dabar 
perverskim korteles. 

Dručkio pasaulio veiksmingumas buvo pagrįstas aštuonių iš dvy- 
likos centimetrų kortelėmis. Tokio dydžio kortelės jam neapsa- 
komai patiko. Paskelbęs, esą „nėra žmogaus, kurio medicininių 
duomenų nebūtų galima surašyti aštuonių iš dvylikos kortelėje“, 
jis padėjo ant stalo du storus pluoštus. Dešinįjį pasiliko sau. Kitą 
su dublikatais padalijo į tris dalis ir davė po vieną kiekvienam nau- 
jokui. Kiekvienoje kortelėje buvo ligonis - mūsų ligoniai, mano 
ligoniai. Dručkis paaiškino, kad per vizitaciją jis atsiversiąs kurią 
nors kortelę, pasakysiąs pavardę ir lauksiąs, kol ternas pakomen- 
tuos pasiektą pažangą. Ne, pažangos jis nesitikįs, bet jis privaląs 
turėti kokių nors duomenų, kad vėliau susitikęs Ungurį ar Kojį 
galėtų glaustai „pamallti jiems šūdo“. Kiekvieną dieną pirmiausia 
bus peržiūrėtos kortelės ligonių, paguldytų išvakarėse budėjusio 
terno. Dručkis aiškiai pasakė, kad jam neripi įmantrūs postringa- 
vimai apie akademines ligos teorijas. Ne, jis ne prieš akademines 
teorijas. Atvirkščiai, jis —vienintelis rezidentas, turintis savą visų 
esamų ligų Žinyną, surašytą aštuonių iš dvylikos kortelėse. Jam 
neapsakomai patinkąs žinynas, surašytas tokio dydžio kortelėse. 

Jam neapsakomai patinka viskas, kas surašyta aštuonių iš dvyli- 
kos kortelėse. Tačiau Dručkis griežtai nustatęs prioritetus, O jų 
svarbiausias - maistas. Kol tas įspūdingas proto bakas per tą go- 
džią burnos žarną nebuvo pripildytas degalų, Dručkio pakantu- 
mas medicinai - tiek akademinei, tiek kitokiai - bei visam kitam 
buvo labai menkas. 

Vizitacijai pasibaigus Dručkis nuėjo pusryčiauti, o mes - į sky- 
rių susipažinti su mūsų kortelėse surašytais ligoniais. Pažaliavęs 
Potsas tarė: 

— Rojau, aš nervinuosi kaip kekšė bažnyčioje. 

Mano GMMS Levis norėjo apžiūrinėti ligonius su manim, bet 
nuvijau jį į biblioteką - GMMS ten be galo patinka. Čakas, Pot- 
sas ir ašsustojome prie gydytojų kabineto, ir sesutė apžėlusiomis 
rankomis pasakė Potsui, kad pirmoji pacientė, kurią tas šiandien 
turės hospitalizuoti,- ant neštuvų gulinti Ina Guber. Ina buvo mė- 
sos kalnas, tiesus sėdintis ant neštuvų, lyg kokią unitormą vilkintis 
chalatą, kurio priekyje puikavosi užrašas „Naujosios Masados 
slaugos namai“. Gniauždama rankinę Ina žaibavo akimis ir laibu 
balsu spiegė: TLAUKIS TLAUKIS TLAUKIS... 

Potsas pasielgė taip, kaip mokė vadovėliai - prisistatė tardamas: 

— Laba diena, ponia Guber. Aš esu daktaras Potsas. Aš jumis 
rūpinsiuos. 

Ina dar labiau pakėlusi balsą suspigo: 

— TLAUKIS TLAUKIS TLAUKIS... 

"Tuomet Potsas pabandė prašnekinti ją pasitelkęs į pagalbą kitą 
vadovėliuose aprašytą būdą - paspaudė jai dešinę ranką. Greita 
lyg žaibas Ina rankine smogė jam iš kairės, ir jis atatupstas trenkė- 
Si į pertvarą. Smūgio nuožmumas Potsą pribloškė. Kasydamasis 
galvą jis paklausė seselės Maksinos, ar Ina turinti privatų gydyto- 
ją, kuris galėtų suteikti jam informacijos. 

— Taip, - atsakė Maksina. - Tai daktaras Kreinbergas. Mažylis 
Otas Kreinbergas. Jis stovi ten - rašo į Inos paskyrimo lapą nuro- 


dymus. 

— Privatūs gydytojai negali rašyti nurodymų, - pareiškė Potsas. — 
Tokia taisyklė. Nurodymus rašo tik internai ir rezidentai. 

— Mažylis Otas kitoks. Jis nenori, kad jūs rašytumėt nurody- 
musjo ligoniams. 

— Tuoj pat su juo apie tai pasikalbėsiu. 

— Nepavyks. Mažylis Otas su internais nesišneka. Jis jūsų ne- 
kenčia. 

— Jis manęs nekenčia? 

— Jis nekenčia visų. Matot, prieš trisdešimt metų jis padarė kaž- 
kokį išradimą, susijusį su širdim, ir tikėjosi gauti Nobelio premiją, 
bet negavo, todėl jį graužia apmaudas. Jis nekenčia visų, ypač 
mternų. 

- Naką, brolyti, - tarė Čakas, - ši ligonė aiškiai nepaprasta. 
Iki pasimatymo. 

Mintis, kad teks apžiūrinėti ligonius, taip mane baugino, jog su- 
viduriavęs atsisėdau tualete, pasidėjęs ant kėlių atverstą vadovą 
„Patarimai pradedančiajam internui“. Pypsis pranešė: DAKTA- 
RE BAŠAI. ATEIKITE Į VI PIETŲ SKYRIŲ, DAKTARE BA- 
ŠAL... 

Žinutė pataikė tiesiai į mano išangės sutraukiamąjį raumenį. 
Mano padėtis dabar buvo be išeities. Bėgti nebegalėjau. Nuėjau į 
savo skyrių ir bandžiau apžiūrinėti ligonius. Apsirengiau gydytojo 
uniformą, pasiėmiau savo juodą krepšį ir patraukiau į palatas. Vi- 
siškai sutrikau. Jie buvo ligoniai, o viskas, ką žinojau, buvo biblio- 
tekose, surašyta popieriuje. Bandžiau skaityti jų ligos istorijas. Žo- 
džiai susiliejo, mano mintys blaškėsi tarp infarktų, aprašytų „Pata- 
rimuose pradedančiajam internui“, Berės, to keisto Dručkio, įnir- 
tingo Inos išpuolio prieš vargšelį Potsą ir Mažylio Oto, kurio pa- 
vardė nepadarė įspūdžio Stokholme. Lyg vis tos pačios oro uoste 
grojamos melodijos mano galvoje sukosi sakinys, padedantis įsi- 
minti išorinės miego arterijos atšakas: Ar Semą Labai Erzina Ožys, 
Pradūręs Sidabrinį Indą? Tiesą sakant, prisiminiau tik žodį Ožys, 
reiškiantį occipitalis - pakaušinę. Bet, po velnių, kokia išto nauda? 

Mane apėmė panika. Galų gale mane išgelbėjo riksmai, pasi- 
girdę iš įvairių palatų. Staiga pagalvojau apie zoologijos sodą — 
čia Iš tiesų Žvėrynas, o ligoniai - gyvūnai. Senukas su žilų plaukų 
kuokštu, stovintis ant vienos kojos pasiremdamas ramentu ir sklei- 
džiantis nerimastingus čirškesius, - garnys; stambi valstietiškos iš- 
vaizdos lenkė su panašiomis į ližes rankomis ir dviem krūminiais 
dantimis, kyšančiais iš plačios lyg ryklio nasrai burnos, virto hipo- 
potamu. Beždžionių čia buvo daugybės rūšių, netrūko ir kiaulių. 
"Tačiau mano zoologijos sode nebuvo didingų liūtų nei meilių koa- 
lų, nei kiškučių, nei gulbių. 

Išsiskyrė du eksponatai. Pirmasis, telyčia, vardu Sofija, kurią 
jos privatus gydytojas hospitalizavo dėl pagrindinio nusiskundi- 
mo: „Mane apėmė depresija, man visą laiką skauda galvą“. Jos 
privatas daktaras Pucelis kažkodėl liepė atlikti kuo nuodugniausią 
gastroenterologinį tyrimą, susidedantį iš bario klizmos, viršutinės 
virškinamojo trakto dalies patikrinimo, plonyjų žarnų kontrasto 
pasažo, sigmoidoskopijos ir kepenų skenavimo. Nesupratau, koks 
čia ryšys su depresija ir galvos skausmais. Įėjęs į jos palatą, pa- 
mačiau senutę su plinkančiu žmogeliu, kuris atsisėdęs ant lovos 
švelniai glostė jai ranką. Kaip miela - pamaniau - sūnus atėjo jos 
aplankyti. Tai buvo ne sūnus, o daktaras Bobas Pucelis, kurį Druč- 
kis apibūdino kaip „mėgėją laikyti rankas iš turtingo rajono“. Pri- 
sistačiau; man paklausus, kam reikia tirti viršutinę virškinamojo 
trakto dalį depresijos kamuojamai ligonei, jo išraiška pasidarė kvai- 
la. Pasitaisęs varlytę jis burbtelėjo „susikaupusios dujos“, pabu- 
čiavo Sofiją ir išskubėjo lauk. Sumišęs išsikviečiau Dručkį. 

— Kam tie viršutinės virškinamojo trakto dalies tyrimai? - pa- 
klausiau. - Ji sako, kad ją apėmusi depresija ir skauda galvą. 

- Žarnaknisis - šios ligoninės specializacija, - paaiškino Druč- 
kis. - Reikia TBT'- terapinio bario testo. 

— Baris neturi jokių gydomųjų savybių. Jis inertiškas. 

-— Aišku, inertiškas. Bet žarmaknisis puikiai sutvarko vidurius. 

—Ją apėmusi depresija. Jos žarnynas kuo sveikiausias. 

— Aišku, kuo sveikiausias. Ji pati sveika kaip ridikas. Tiesiog jai 
nusibodo vaikščioti į Pucelio kabinetą, o jam nusibodo lankyti ją 
namie, tad juodu susėdo į jo baltą ,„Kontinentalį“ ir atvažiavo į 
mūsų ligoninę. Ji sveikutėlė, jį - MSNJAN -Miela Senutė, Netu- 
rinti Jokių Akivaizdžių Negalavimų. Manai, Pucelis to nežino? Kas- 
kart, kai jis paima Sofiją už rankos, jam į kišenę nubyra keturias- 
dešimt sveikatos draudimo kompanijos „Mėlynasis kryžius“ do- 
lerių. Susidaro milijonai. Matei tą naują pastatą - Zoko sparną? 
Žinai, kam jis skirtas? Turčių žarnaknisiui. Kilimai, individualūs per- 
sirengimo kambariai radiologijos skyriuje su spalvotais televizo- 
riais ir kvadrofonine garso aparatūra. Šūduose slypi didžiuliai pi- 
nigai. Aš pats noriu tapti kokio universiteto moksliniu bendradar- 
biu tirti skrandį ir žarnyną. 

— Bet Sofijos atveju tai apgavystė. 

— Aišku, apgavystė. Negana to, tau tenka dirbti, O pinigus susi- 
šluoja Pucelis. Tai šlykštu. 

— Tai beprotystė, - siutau. 

— Tai medicinos verslas pagal „Dievo namus“. 

— Ką man daryti? 

— Pradėk nuo to: nesikalbėk su ja. Jei su tokiais ligoniais šnekė- 
sies, jų neatsikratysi. Paskui užsiundyk ant jos savo GMMS. Jai 
tai velniškai nepatiks. 

— Ji limpė? 

— Arji elgiasi žmoniškai? 

— Be abejo. Jinai - miela senučiukė. 

— Tu teisus. MSNJAN. Ne limpė. Bet tau tikrai turėjo duoti 
kokį limpį. Pažiūrėkim. Rokitanskis. Eime. 

Rokitanskis buvo senas basetas. Jį, koledžo profesorių, ištiko 
smarkus insultas. Jis priraišiotas gulėjo ant lovos su prijungta laše- 
line ir kateteriu. Nejudantis, paralyžiuotas, užsimerkęs jis tolygiai 
kvėpavo, galbūt sapnuodamas kaulą, o gal berniuką, o gal ber- 
niuką, metantį kaulą. 

— Kaip laikotės, pone Rokitanski'? - paklausiau. 

Neatsimerkdamas kimiu neaiškiu gomuriniu balsu, sklin- 
dančiu iš aptemusių smegenų, po penkiolikos sekundžių jis atsa- 
kė: 

NEBLIOGA. 

Patenkintas paklausiau: 

— Pone Rokitanski, kuri šiandien mėnesio diena? 

NEBLIOGA. 

Į visus mano klausimus jis atsakė vienodai. Nuliūdau. Buvęs 
profesorius dabar - daržovė. Vėl prisiminiau savo senelį, ir kaž- 
koks gniužulas užspaudė man gerklę. Atsisukęs į Dručkį pasa- 
kiau: 

— Kaip liūdna! Jis mirs. 

— Ne, nemirs, - atsakė Dručkis. - Jis nori, bet nemirs. 

- Ilgai jis toks neišbus. 

— Aišku, išbus. Klausyk, Bašai, „Dievo namai“ turi daug įstaty- 
mų. PIRMASIS ĮSTATYMAS: LIMPIAI NEMIRŠTA. 

— Taijuokinga. Aišku, miršta. 

— Dar nėkart nemačiau, kad taip nutiktų. Per visus čia praleis- 
tus metus, - atsakė Dručkis. 

- Turi mirti. 

— Nemiršta. Tempia ir tempia ir tempia. Jauni žmonės - tokie 
kaip tu ir aš —- miršta, bet tik ne limpiai. Nėsyk nemačiau, kad 
limpis mirtų. Nė vieno karto. 

— Kodėl? 

— Nežinau. Niekas nežino. Tai nuostabu. Gal jie aplenkia mirtį. 
"Tai graudu. Blogiau negali būti. 

Įėjo Potsas; jis atrodė sutrikęs ir susirūpinęs. Norėjo, kad Druč- 
kis padėtų jam su Ina Guber. Jiedviem išėjus atsisukau į Rokitans- 
kį. Prieblandoje man pasirodė, kad senuko skruostais rieda aša- 
ros. Man pasidarė baisiai gėda, net skrandį susuko. Nejaugi jis 
girdėjo, ką mes kalbėjomės"? 

— Jūs verkiate, pone Rokitanski? - paklausiau. Laukiau; se- 
kundės iš lėto slinko, kaltė dejavo mano viduje. 

NEBLIOGA. 

— Bet ar girdėjot, ką mes kalbėjom apie limpius? 

NEBLIOGA. 

Išėjau ir sustojau pasiklausyti, ką Dručkis kalba apie Iną Gu- 
ber. 

— Bet jokie simptomai nerodo, kad reikėtų tirti žarnyną, - kal- 
bėjo Potsas. 

— Medicininių priežasčių tyrimams nėra, - sutiko Dručkis. 

— O kokių dar gali būti? 

— Ligoninės privatiems gydytojams - labai svarių. Pasakyk jam, 
Bašai, pasakyk jam. 

- Pinigai, - paaiškinau. - Šūduose slypi didžiuliai pinigai. 

— Be to, - tarė Dručkis, - kad ir ką darytum, Potsai, Ina išbus 
čia daug savaičių. Pasimatysim per vizitaciją po penkiolikos mi- 
nučių. 

— Dar niekad ką nors darant man nebuvotaip slogu, - aiškino 
Potsas keldamas nukarusią krūtį, o Ina nesiliovė spiegusi ir pririš- 
ta kaire ranka vis bandė jam užtvoti. 

Po krūtimi buvo susikaupę kažkokios žalsvos į maurus pana- 
šios medžiagos, ir kai į mus tvoskė šlykštus dvokas, pamaniau, 
kad ta pirma diena Potsui dar sunkesnė negu man. Jis buvo žmo- 
gus, netekęs savo šaknų -iš Čarlztono Pietų Karolinos valstijoje 
jis atsidūrė Šiaurėje. Buvo kilęs iš turtingos senos šeimos, kuri 
turėjo pasakiškus namus Legaro gatvėje tarp magnolijų ir gelto- 
nųjų jazminų, vasarnamį Polio saloje, kur vieninteliai konkurentai 
buvo bangos ir vėjai, ir dar plantaciją prie upės; ten juodu su bro- 
liu vėsiais vasaros vakarais sėdėdavo verandoje ir skaitydavo Mol- 
jerą. Potsas padarė lemtingą klaidą: nuvyko į šiaurę, į Prinstoną, 
paskui dar didesnę - įstojo į GMM. Ten, prie numirėlių per pato- 
logijos paskaitas, jis susipažino su kilminga GMMS iš Bostono; 
kadangi ligi tol visą Potso lytinio gyvenimo patirtį sudarė „pora 
nerimtų susitikimų su mokytoja iš Šiaurės Čarlztono, kuriai labai 
patiko mano tvinkčiojantis mėlyno plieno galas“, jis leido tai stu- 

dentei suknisti jam smegenis ir pautus, tad kaip tas netikras pava- 
saris vasarį, kai bitės skuba padėti kiaušinėlius ir žūva atėjus pir- 
mai šalnai, tarp dviejų GMM auklėtinių užsimezgė tai, ką vienas ir 
kitas vadino meile. Vestuvės įvyko prieš pat abiejų internatūras, 
jo- gydomosios medicinos „Dievo namuose“,jos - chirurgijos 
(GML - Geriausioje Manso ligoninėje, prestižinėje su GMM su- 
sijusioje ligoninėje kitoje miesto pusėje. Jųdviejų budėjimo gra- 
fikai retai sutapdavo, o mėgautis seksu neleido fiziniai dalykai — 
jokie erekcijoje dalyvaujantys audiniai negali atlaikyti dviejų in- 
ternatūrų. Vargšas Potsas! Auksinė žuvelė ne savo akvariume. 
Jau GMM jis kartais atrodė išvargintas depresijos, o kiekvienas 
vėliau žengtas jo žingsnis ją tik pagilino. 

— Beje, - tarė Dručkis vėl įkišdamas galvą į palatą, - užrašiau 
nurodymą dėl šito. 

Rankoje jis laikė futbolininko šalmą su Los Andželo „Avinų“ 
emblema. 

— Kamjis? - paklausė Potsas. 

— Inai, - atsakė Dručkis uždėdamas jį ligonei ant galvos ir 
užsegdamas dirželį. - ANTRASIS ĮSTATYMAS: LIMPIAI 
KRINTA. 

— Ką tai reiškia? - paklausiau. 

— Krinta iš lovos. Pažįstu Iną nuo pernai. Ji visai išprotėjusi, 
nukvakusi limpė, todėl kad ir kaip tvirtai ją pririštum, vis tiek nuo- 
latos krenta ant žemės. Pernai ji du kartus prasiskėlė kiaušą ir 
išgulėjo čia daug mėnesių. Tada mes sugalvojom šalmą. Beje — 
nors ji dehidravusi, nieku gyvu neduokit jai skysčių. Jos dehidra- 
cija niekuo nesusijusi su jos silpnaprotyste, nors vadovėliai rašo, 
kad tokio ryšio esama. Jei duosit jai skysčių, ji vis tiek liks nevis- 
prote, bet pasidarys neįtikėtinai užgauli. 

Potsas pasukęs galvą Žiūrėjo į išeinantį Dručkį, o Ina tuo metu 
kažkaip išlaisvino kairę ranką ir jam vožė. Potsas instinktyviai 
pakėlė ranką jai tvoti, bet susilaikė. Dručkis ėmė kvatoti net 
susirietęs. 

— Cha cha! Ar matėt? Myliu... myliu tuos limpius, dievaži... 

Ir juokdamasis išėjo pro duris. 

Ina šaukė mataruodama galvą, tad jos klyksmas TLAUKIS 
TLAUKIS TLAUKIS... buvo dar įspūdingesnis. 

Palikę ją suraišiotomis rankomis ir kojomis, su styrančiais virš 
ausų avino ragais, ėjome vizituoti toliau. 

Kadangi „Dievo namai“ buvo GMS mokomoji bazė, kiekvie- 
nas skyrius turėjo dėstytoją - privačių gydytojų ar subinlaižių at- 
stovą, kuris kas dieną vesdavo mokomuosius užsiėmimus. Mūsų 
dėstytojas buvo Džordžas Donovicas, privatus gydytojas, neblo- 
gai dirbęs tais laikais, kai dar nebuvo išrastas penicilinas. Pasi- 
rinktas ligonis buvo šiaip jau sveikas jaunuolis, kurį hospitalizavo 
įprastiniam inkstų funkcijos tyrimui. Mano GMMS Levis pristatė 
šį atvejį, o Donovico prispirtas dėl diagnozės, ką tik grįžęs iš bib- 
liotekos, kur prisiskaitė menkai žinomų diagnozių, pareiškė „ami- 
loidozė““. 

— Tipiškas GMMS elgesys, - suniurnėjo Dručkis mums susi- 
spietus aplink ligonio lovą. - GMMS išgirsta už lango kaukšint 
kanopas, ir pirmiausia jam šauna į galvą mintis apie zebrą. Šis 
vaikinas uremiškas nuo inkstus pažeidusios grįžtamosios infekci- 
jos, patirtos vaikystėje. Beje, vaistų nuo amiloidozės nėra. 

— Amiloidozė? - paklausė Donovicas. - Sumanu. Parodysiu 
jums paprastą šios ligos testą - ligoniui net nereikės keltis iš lovos. 
Kaip žinote, sergantiems šia liga lengvai atsiranda mėlynės - netgi 
labai lengvai. 

Donovicas ištiesė ranką ir spustelėjo ligoniui dilbio odą. Nieko 
neatsitiko. Suglumęs jis burbtelėjo, girdi, „kartais tenka pamygti 
smarkiau“; suėmęs odą patempė į viršų ir iš visų jėgų pasuko. 
Ligonis suspigo, pašoko į viršų ir išskausmo ėmė verkti. Nuleidęs 
akis Donovicas pamatė nurovęs didoką gabalą mėsos nuo vyru- 
ko dilbio. Iš žaizdos tryško kraujas. Išbalęs Donovicas nežinojo, 
ką daryti. Susigėdęs jis bandė prilipdyti tą mėsgalį tapšnodamas 
perjį, tarsi šitaip galėtų pritvirtinti. Galų gale sumurmėjo: „Labai 

atsiprašau“, ir išbėgo iš palatos. Šaltakraujiškai, įgudusiais jude- 
siais Dručkis sutvarstė žaizdą, ir mes išėjom. 

— Na, tai ką sužinojote? - paklausė Dručkis. - Sužinojot, kad 
uremikų oda gležna ir kad mūsų privatūs gydytojai yra šūdžiai. Ką 
dar? Ko šitam vargšui šmikiui dabar reikia saugotis? 

GMM studentai pasiūlė keletą zebrų, ir Dručkis liepė jiems už- 
sičiaupti. Mudviem su Potsu niekas neatėjo į galvą. 

- Infekcijos, - tarė Čakas. - Sergantieji uremija turi saugotis 
mmfekcijos. 

— Būtent, - patvirtino Dručkis. - Bakterijų miesto. Atliksime vi- 
sus bakteriologinius tyrimus. Jeigu ne Donovicas, tą vyruką rytoj 
būtų išrašę namo. Dabar, jeigu liks gyvas, gulės čia ne vieną savaitę. 
Ojeigujis apie tai žinotų, Donovico lauktų Etikos pažeidimo miestas. 

Išgirdę tą mintį GMMS vėl atkuto. Jie sudarė daugumą tarp 
mažumos grupių, o vadinamoji socialinė medicina tuo metu buvo 
labai madinga. GMMS norėjo pranešti ligoniui, kad jis gali pa- 
duoti Donovicą į teismą. 

— Nieko neišeis, - paaiškino Dručkis, - nes kuo prastesnis pri- 
vatus gydytojas, tuo gražiau jis moka slaugyti, taigi tuo daugiau jį 
vertina ligonis. Jeigu gydytojas pasiduoda per televiziją peršamam 
„daktaro“ įvaizdžiui, ligonis - tuo labiau. Iš kur pacientas gali Ži- 
noti, kurie privatūs gydytojai turi du nulius? 

— Du nulius? - paklausiau. 

— Licenciją žudyti, - paaiškino Dručkis. - Metas pietauti. Išau- 
gintos bakterijos parodys, kur Donovicas kišo pirštus prieš ban- 
dydamas nugalabyti tą vargšą uremišką bičą. 

Dručkis buvo teisus. Iš žaizdos išaugo mįslingos spalvingos bak- 
terijos, tarp jų ir rūšis, gyvenanti tik naminės anties tiesiojoje Žar- 
noje. Dručkis susijaudino ir net norėjo parašyti straipsnį „Ančia- 
šiknio Donovico atvejis“. Ligonis flirtavo su mirtimi, bet ištempė. 
Jį išrašė po mėnesio. Vyrukas pamanė, kad brangaus garbingojo 
gydytojo nuplėšta jam nuo rankos oda - įprasta, net būtina sėk- 
mingo gydymo Namuose dalis. 

Kai Dručkis nuėjo pietauti, o mes pasilikom, vėl apėmė siau- 
bas. Maksina paprašė išrašyti Sofijai paskyrimą aspirinui nuo gal- 
vos skausmo, ir pasirašinėdamas suvokiau būsiąs atsakingas už 
visas komplikacijas, tad sustojau. Ar paklausiau Sofijos, ar ji nėra 
alergiška aspirinui? Nepaklausiau. Nuėjau ir pasiteiravau. Nealer- 
giška. Vėl pradėjau išrašinėti vaistą ir vėl sustojau. Aspirinas su- 
kelia opas. Ar noriu, kad ši vargšė MSNJAN mirtų nukraujavusi 
nuo opos? Reikės palaukti Dručkio ir paklausti, ar vaistas tiks. Jis 

grįžo. 
— Noriu paklausti, Dručki. 

— Atsakysiu. Aš visados turiu atsakymą. 

— Ar galiu duoti Sofijai dvi tabletes aspirino nuo galvos skaus- 
mo? 

Žiūrėdamas į mane taip, tarsi būčiau iš kitos planetos, Dručkis 
atsakė: 

— Ar girdėjai, ko ką tik manęs klausei? 

— Girdėjau. 

— Klausyk, Rojau. Motinos duoda aspirino kūdikiams. Tu pats 
geri aspiriną. Ką čia sumanei? 

— Man regis, aš tik bijau pasirašyti receptą. 

— Ji nesunaikinama. Nusiramink. Aš juk sėdžiu čia, ar ne? 

Jis užkėlė kojas ant pertvaros ir ėmė skaityti The Wall Street 
Journal. Išrašiau aspirino ir jausdamasis kaip paskutinis mulkis 
nuėjau aplankyti gorilos Zeiso pavarde. Šiam bjauraus būdo ke- 
turiasdešimt dvejų metų vyrui, sergančiam sunkia širdies liga, rei- 
kėjo pakeisti lašelinę. Pasisakiau pavardę ir pabandžiau. Rankos 
drebėjo, karštoje palatoje prakaito lašai kapsėjo ant sterilių įran- 
kių. Nepataikiau į veną, ir Zeisas sukliko. Antrą kartą dūriau lė- 
čiau; Zeisas pasimuistė, sudejavo ir sušuko: 

— Padėkit, sesele! Skausmai krūtinėj! Atneškit nitroglicerino! 

Puiku, Bašai: pirmasis tavo ligonis nesveika širdim, o tu sukelsi 
jamširdies smūgį. 

— Man širdies smūgis! 

Nuostabu. Kviesk gydytoją. Pala - tu pats esi gydytojas. 

- Jūs tikras gydytojas ar kas? Neškit nitroglicerino! Greičiau! 

Pakišau tabletę jam po liežuviu. Jis liepė man dingti iš akių. Vi- 
sas sugniuždytas gailėjausi negalįs to padaryti. 

Diena, kupina įstabių medicinos požiūriu akimirkų, slinko to- 
liau. Mudu su Potsu glaudėmės prie Dručkio nelyginant ančiukai 
prie motinos. Dručkis sėdėjo ir užkėlęs kojas ant pertvaros skai- 
tė, dėdamasis pasinėręs į akcijų, obligacijų ir prekių pasaulį, ta- 
čiau kaip karalius, pažįstantis savo karalystę ne blogiau negu savo 
paties kūną, savo inkstų tvinkčiojimu jaučiantis tolumoje siaučiantį 
potvynį, o pilnais viduriais - gausų derlių, jis, rodės, juste juto 
visas skyriuje kylančias problemas; jis mus mokė, įspėjo, padėjo 
mudviem su Potsu. Veikė jis kartą, vos vieną kartą, bet greitai ir 
didvyriškai. Gėdytis dėl savo veiksmų jam tikrai nereikėjo. 

Į „Dievo namus“ atėjo planinis ligonis, vardu Leo. Jis atiteko 
Potsui. Sulysęs, žilaplaukis, draugiškai nusiteikęs, šiek tiek dūs- 
tantis Leo stovėjo prie gydytojų kabineto, pasidėjęs lagaminą prie 
kojų. Mudu su Potsu prisistatėme jam ir ėmėme šnekučiuotis. Pot- 
sas nudžiugo, kad pagaliau atsirado ligonis, kuris gali su juo kal- 
bėtis, kuris nėra mirtinai sergantis ir kuris jo netalžys. Mudu su 
Potsu nežinojome, kad Leo tuoj tuoj pamėgins mirti. Bekikenda- 
mas iš Potso anekdoto, Leo pamėlynavo ir pargriuvo ant grindų. 
Mudu su Potsu stovėjome netekę žado, nekrutėdami, sustingę, 
negalėdami pasijudinti. Mano galvoje sukosi vienintelė mintis: 
„Kaip nesmagu vargšeliui Leo!“ Dručkis metė akį, pašoko ant 
kojų, sušuko: „Padaužyktt jį!“ Buvau apimtas tokios panikos, kad 
to nepadariau, be to, man tai atrodė gan melodramatiška - pribė- 
go prie mūsų, padaužė Leo į krūtinę, ėmė pūsti Leo į burną orą, 
padarė Leo uždarą širdies masažą, prijungė Leo lašelinę, šaltak- 
raujiškai ir kartu virtuoziškai atgaivino sustojusią Leo širdį ir orga- 
nizavo Leo grįžimą iš mirusiųjų pasaulio. Jam į pagalbą atskubėjo 
didžiulė minia, neleidusi mudviem su Potsu kuo nors prisidėti. Man 
buvo gėda, jaučiausi niekam tikęs. Leo juokėsi iš mūsų anekdotų; 

jo bandymas mirti buvo kažkoks siurrealistiškas, ir aš neigiau jo 
buvimą. Dručkis pasirodė nuostabiai, jo elgesys su širdies smūgio 
ištiktu ligoniu buvo tikras meno kūrinys. 

Kai Leo atsigavo, Dručkis nusivedė mus atgal į gydytojų kabi- 
netą, užsikėlė kojas, vėl atsivertė laikraštį ir tarė: 

— Na, gerai, jūs supanikavot ir dabar šūdinai jaučiatės. Aš Žinau 
tą būseną. Ji baisi, bet tai ne paskutinis kartas. Tik nepamirškit to, 
ką matėt. TREČIASIS ĮSTATYMAS: KAI LIGONIUI SUSTO- 
JA ŠIRDIS, PIRMIAUSIA PASIMATUOK PULSĄ. 

— Man regis, dėl jo nesijaudinau todėl, kad atėjo pats, o ne 
buvo atvežtas kritinės būklės, - tarė Potsas. 

— Tai nė velnio nereiškia, - atsakė Dručkis. - Leo būtų miręs. 
Jis jak pakankamai jaunas, kad mirtų. 

— Jaunas? —- nustebau. - Jis atrodo ne mažiau kaip septyniasde- 
šimt penkerių. 

- Jam penkiasdešimt dveji. Hiperbolemija pribaigia greičiau 
negu dauguma vėžio atmainų. Miršta kaip tik jo amžiaus žmonės. 
Sirgdamas tokia liga jis neturi jokių galimybių tapti limpiu. Štai 
kokį iššūkį meta tau medicina: aplink vieni limpiai, ir tu niekuo 
negali jiems padėti, bet staiga - BAC! - pasirodo Leo, malonus 
vyrukas, kuris gali mirti, ir privalai greitai suktis, kad jį išgelbėtum. 
Kaip vakar apie Luisą Tajentą sakė Džo Garadžiola: ,„Jis kraiposi 
vaiposi, o kai paskui paleidžia švilpiką, tas skrieja kaip meteo- 
ras“. 

- Švilpiką? - paklausė Potsas. 

— Dievuliau! - tarė Dručkis. - Greitą kamuolį - SAVO GREI- 
TĄ KAMUOLĮ! Iš kur jus, vaikinai, ištraukė? 

Dabar ašjau ir pats savęs to klausiau, Potsas taip pat. Mudu 
jautėmėsesą nekompetentingi. Kažkodėl Čakas buvo kitoks. Jam 
nereikėjo pagalbos. Jis žinojo, ką daryti. Tą pačią popietę pa- 
klausiau, kaip čia yra, kad jis iš pažiūros jau viską sugeba. 

— Viskas paprasta, brolau. Supranti, aš niekuomet nieko ne- 
skaičiau. Aš tik viską dariau. 

— Niekuomet nieko neskaitei? 

— Tik apie tas rudąsias skruzdėles. Bet aš moku įkišti kateterį, 
ištraukti skysčius iš krūtinės - ką tik liepsi, aš padarysiu. O tu 
nemoki? 

— Ne, nė vieno tų dalykų, - atsakiau prisiminęs, kaip abejojau, 
ar skirti Sofijai aspirino. 

— Tai kąjūs visi veikėt GMM,brolyti? 

- Skaitėm knygas. Žinau viską, ką galima žinoti apie mediciną, 
iš knygų. 

— Regis, būsi padaręs klaidą, brolau. Kaip ir aš nėjęs į armiją. 
Gal man dar... 

Užlieta liepos šviesos stovėjo sesuo, dirbanti po pietų ir vaka- 
re. Įsirėmusi delnais į klubus ji skaitė medicinos korteles - prasi- 
skėtusi, siūbuodama pirma ant vienos pėdos krašto, paskui ant 
kitos. Ryški saulės šviesa beveik peršvietė jos aprangą; jos kojos 
buvo dailių formų - nuo plonų kulkšnių, blauzdų, iki pat tos vietos, 
kur suėjo visos siūlės. Ji nevilkėjo apatinuko, tad pro iškrakmoly- 
tą baltą suknelę mačiau ryškius kelnaičių raštus. Ji žinojo, kad jos 
persišviečia. Pro chalatą mačiau jos liemenėlės juostą su kabliu- 
ku, kuris prašyte prašėsi atsegamas. Ji buvo atsisukusi į mus nu- 
gara. Kas galėjo Žinoti, kas buvo priekyje? Beveik norėjau, kad ji 
niekuomet neatsigręžtų, nesugadintų vaizduotės nupieštų krūtų ir 
veiduko. 

- Ė, brolau, čia jau kas kita. 

— Myliu medicinos seseris, - atsakiau. 

— Kuo gijos tave žavi? 

— Tikriausiai visu tuo baltumu. 

Ji atsigręžė. Aš prasižiojau iš nuostabos. Išraudau. Vaivorykštė 
krioklyje - nuo rauktinukais puošto priekio, prasegto žemiau rak- 
tikaulio ir rodančio tarpkrūtį, iki pilnų, standžiai prispaustų krūtų, 
nuo raudonai lakuotų nagų ir raudonai dažytų lūpų iki juodų blaks- 
tienų ir netspindinčio auksinio katalikių slaugos mokyklos kryže- 
lio. Po dienos tvankioje, pridvisusioje ligoninėje, nuo pat ryto stum- 


SAMUEL SHEM BDIEVO NAMAI 49 


domam privačių gydytojų, subinlaižių ir limpių, ji buvo sultinga at- 
šaldyta skiltelė apelsino, ištryškusi mano burnoje. Mergina priėjo 
prie mūsų. 

— Aš Molė. 

— Oaš- Čakas, mergyt. 

Galvodamas, ar apie internų santykius su medicinos seserimis 
kalba tiesą, atsakiau: 

— Ašesu Rojus. 

— Jūs pirmą dieną, vaikinai? 

— Taip. Ašjau galvojau viską mesti ir eiti į armiją. 

- Aširgi naujokė, - atsakė Molė. - Pradėjau praėjusį mėnesį. 
Baisu, ką? 

- Taijau tikrai, - patvirtino Čakas. 

- Laikykitės vyručiai, kaip nors ištversim. Dar pasimatysim li- 
goninėj, ar ne? 

Mudu su Čaku susižvalgėme; jis tarė: 

— Visą dieną prasidulkinus su limpiais smagu sutikti tokią pupy- 
tę, ar ne? 

Žiūrėjome, kaip Molė nueina koridoriumi ir dingsta. Ji stabtelė- 
j0 pasilabinti su Potsu, kuris kalbėjosi su jaunu ligoniu čeku, nuo 
kepenų ligos pageltusiu vyru. Geltonasis Žmogus paflirtavo su Mo- 
le, paskui rijo ją akimis, kai toji kikendama, kraipydama šlaunis 
nuėjo koridoriumi. Potsas priėjęs pasiėmė rytinius laboratorijos 
tyrimų rezultatus. 

— Laslo kepenų funkcijos blogėja, - tarė jis. 

- Jis atrodo baisiai geltonas, - pasakė Čakas. - Parodyk. Per 
aukštas. Tavim dėtas, Potsai, duočiau jam roidų. 

— Roidų? 

- Steroidų, brolau, steroidų. Beje, kieno jis ligonis? 

— Mano. Toks neturtingas, kad neišgali nusamdyti privataus gy- 
dytojo. 

— Aš duočiau jam steroidų. Ką gali žinoti - gal jam žaibiškas 
nekrotinis hepatitas. Jei taip- neduosi jam dabar roidų, ir jis mirs. 

— Taip, - pritarė Potsas, — bet tyrimų rezultatai nėra labai blogį, 
osteroidai sukelia daug šalutinių poveikių. Verčiau parą palauk- 
siu. 

— Elkis kaip tinkamas. Bet jis atrodo baisiai pageltęs, ar ne? 

Galvodamas apie tai, ką Dručkis sakė apie mirštančius jaunus 
žmones, atsistojau ir nuėjau padirbėti. Grįžęs į gydytojų kabinetą 
pamačiau dvi MSNJAN, pro storus, kataraktos nepaisančius lę- 
šius spoksančias į lentą, kurioje buvo surašytos naujųjų skyriaus 
internų pavardės. Jos paminėjo mano pavardę, ir aš paklausiau, 
arjos ieškančios manęs. Mažytės, per gerą sprindį už mane že- 
mesnės, jos stebeilijosi į mane prisispaudusios viena prie kitos. 

— O, taip, - patvirtino viena. 

— Betjūs ir aukštas, jaunasis daktare. 

— Aukštas ir gražus, - pridūrė kita. - Taip, mes norim išgirsti 
naujienų apie savo brolį Icaką. 

— Icaką Rokitanskį. Profesorių. Jis buvo nepaprastai protingas. 

— Kaipjis laikosi, daktare Bašai'? 

Jaučiausi įkliuvęs į spąstus, nežinojau, ką atsakyti. Man knietė- 
jo pasakyti NEBLIOGĄA, bet tariau: 

— Matot... aš čia pirmą dieną. Kol kas per anksti ką nors saky- 
ti. Pagyvensim - pamatysim. 

— Jam aptemo smegenys, - aiškino viena. - Jo nuostabiosios 
smegenys. Džiaugiamės, kad jūs juo rūpinsitės. Susirasim jus ry- 
toj. Mes lankom jį kiekvieną dieną. 

— Dabar mes daug laiko praleidžiam lankydamos ligonius. Viso 
gero, daktare Bašai. Labai jums ačiū. 

Nueidamas pamačiau, kad jos viena kitai rodo į mane, paten- 
kintos, kad būsiu jų brolio daktaras. Buvau sujaudintas. Aš- dak- 
taras. Pirmą kartą tą dieną pajutau jaudulį ir pasididžiavimą. Jos 
tiki manim, mano gebėjimais. Aš pasirūpinsiu jų broliu ir jomis. 
Pasirūpinsiu visu pasauliu — kodėl gi ne? Išdidžiai nuėjau vestibiu- 
liu. Gan įgudusiai čiupinėjau savo chromuotą stetoskopą. Tarsi 
žinočiau, ką darau. Nuostabus jausmas. 


SAMUELSHEM EDIEVONAMAI 51 


"Ta nuotaika ilgai neišsilaikė. Mane vis labiau pjovė nuovargis, 
aš vis giliau klimpau į žarnaknisio ir laboratorinių analizių liūną. 
Pneumatiniai kūjai Zoko sparne dvylika valandų dirgino ausies kau- 
lelius. Neturėjau laiko papusryčiauti, papietauti ar pavakarieniau- 
ti, darbų dar nebuvau baigęs. Net neturėjau kada sutvarkyti gam- 
tinius reikalus, nes kaskart man įėjus į tualetą mane iškrapštydavo 
pypsis. Jaučiausi sutrikęs ir išsunktas. Prieš išeidamas Dručkis už- 
suko paklausti, ar nenoriu dar apie ką nors pasikalbėti. 

— Nesuprantu, - pasiskundžiau. — Čia ne medicina, čia ne tai, 
užką aš pasirašiau. Tikrai nemaniau, kad turėsiu išrašinėti nuro- 
dymus klizmoms prieš žarnaknisį. 

- Žarnaknisis - svarbus dalykas, - paprieštaravo Dručkis. 

— Nejaugi čia nėra normalių ligonių? 

— Jie ir yra normalūs ligoniai. 

— Tikrai ne. Tarp jų beveik nėra jaunų. 

— Sofija jauna. Jai šešiasdešimt aštuoneri. 

— Kažkokia beprotystė —vien seniai ir žarnyno tyrimai. Šįryt čia 
atėjęs tikėjausi visai ko kito. 

- Žinau. Aširgi ne to tikėjausi. Mes visi tikimės Amerikos Me- 
dicinos Svajonės baltų uniformų, išgydytų ligonių, rezultatų. Šiuo- 
laikinė medicina kitokia. Jos esmė - Potsą lupa Ina. Ina, kuriai 
reikėjo leisti mirt prieš aštuonerius metus, kai raštu to prašė Nau- 
josios Masados slaugos namuose. Medicina - gulėjimas lovoje 
iki komplikacijų, ,,„Mėlynojo kryžiaus“ išmokos už rankų laiky- 
mą ir visa kita, ką šiandien matei. Na, dar retkarčiais įmestas 
mirti koks Leo. 

Prisiminęs Rokitanskių senutes, pasakiau: 

— Tu per daug ciniškas. 

— Tai Ina aptalžė Potsą ar ne? 

— Aptalžė, bet tai dar ne visa medicina. 

— Gerai sakai. Nepaisant viso mūsų išmanymo, mūsų bendra- 
amžiai miršta. 

— Ciniška. 

— Ą, taip, - atsakė Dručkis; jo akys žibėjo. - Niekas nenori, 
kad jau dabar tai sužinotumėt. Todėl jie ir norėjo, kad iš pradžių 
dirbtumėt su Džo, 0 ne su manim. Gaila, kad nemoku meluoti. 
Nesvarbu - vis vien kol kas nepavyks jūsų nuvilti. Kaip ir sekso, 
visko turėsit paragauti patys. Kodėl neini namo? 

— Turiu darbo. 

— Nepatikėsi ir tuo, bet didžioji dalis tavo padaryto darbo nueis 
perniek. Rūpinantis šitais limpiais tavo darbas nė velnio nepadės. 
Ar žinai, su kuo atsisveikini? 

Nežinojau. 

— Su galimu Didžiojo Amerikos medicinos išradimo - daktaro 
Jungo prietaiso - tėvu. Pinigų jis atneš daugiau negu žvaigždžių 

— Po velnių, kas tai per išradimas? 

— Pamatysi, - patikino Dručkis, - pamatysi. 

Jis išėjo. Be jo man pasidarė baisu, jo žodžiai kėlė man nerimą. 
Turiu paragauti pats? Kai penktoje klasėje paklausiau vieno ita- 
liuko, kodėl jam patinka seksas, jis atsakė: „Todėl, kad man būna 
gera“. Negalėjau suprasti, kaip žmogus gali kažką daryti tik todėl, 
kad nuo tojam gera. Kažkokia nesąmonė! 

Prieš išeidamas norėjau atsisveikinti su Mole. Sutikau ją nešan- 
čią išpilti antį. Ėjau šalia ir girdėjau, kaip šūdai teliūskuojasi meta- 
liniame inde. 

— Nelabai romantiškas būdas su kuo nors susitikti. 

— Per romantiškus praeityje turėjau visokių nemalonumų, - at- 
sakė ji. - Už tai šitoks gerokai tikroviškesnis. 

Atsisveikinau ir nuvažiavau namo. Saulė buvo kažkoks sveti- 
mas pasiligojęs daiktas, skleidžiantis miestui raudonai įkaitusį už- 
kratą. Jaučiausi toks pavargęs, kad man sunku buvo vairuoti — 
baltos linijos vingiavo skersai kelio lyg kokia matoma traukulių 
tampomoepileptiko aura. Žmonės, kuriuos mačiau, man atrodė 
keisti, tarsi sirgtų liga, kurią sugebėčiau diagnozuoti. Niekas netu- 
rėjo teisės būti sveikas, nes mano pasaulis buvo vien ligos. Net 

liemenėlių nenešiojančios moterys, kurių krūtinių duobutėse susi- 
kaupė prakaitas ir kurių speneliai styrojo laukdami sodrios, tvan- 
kios vasaros nakties, dar erotiškesnės nuo liepos žiedų ir geidulio 
apimtų kūnų kvapų, man atrodė ne tiek sekso objektas, kiek ana- 
tomijos pavyzdžiai. Krūtų ligos. Ėmiau niūniuoti - ir dar bosano- 
vos ritmu: „Dėl visko kalta karcinoma, je, je, je...“ 

Pašto dėžutėje radau raštelį: „Mąstau apie tave dažnai, matau 
apsirengusį baltai. Žinau, sunki interno dalia, bet vis tiek sugrįši 
pas mane. Su meile, Berė“. Nusirengdamas mąsčiau apie Berę. 
Mąsčiau apie Molę. Apie Potsą ir jo tvinkčiojantį mėlyno plieno 
galą, bet mano paties mėlyno plieno galas tą naktį netvinkčiojo, 
nes mane užkamavo ir man nieko nebereikėjo - sekso ir meilės 
taip pat. Atsiguliau ant vėsių antklodžių, kurios buvo minkštutėlės 
tartum kūdikio padukas, tartum kūdikio burnos vidus, ir galvojau 
apie tą myslingąjį Dručkį. Galvojau, kad mirtis - keistas, velniškai 
keistas dalykas. Aišku kaip ir tai, kad žolė yra žalia. 


Kai kitą rytą įėjau į VI pietų skyrių jusdamas lūkesčiu atmieštą 
baimę, išvydau itin keistą vaizdą: Potsas sėdėjo gydytojų kabine- 
te, pažiūrėti - iššautas iš patrankos: balta jo uniforma purvina, 
lygūs šviesūs plaukai susivėlę, panagės kruvinos, batai apvemti, 
akys paraudusios - sergančio triušio akys. Šalia priraišiota prie 
kėdės vis dar su „„Avinų“ šalmu ant galvos sėdėjo Ina. Potsas kaž- 
ką rašė įjos ligos istoriją. Ina išsilaisvino, suspigo TLAUKIS 
TLAUKIS TLAUKIS... ir drožė jam kairiu kumščiu. Įsiutęs Pot- 
sas - švelnusis Moljerą skaitantis Potsas iš prašmatniosios Lega- 
ro gatvės Potsų - sušuko: „Rupūs miltai, Ina, užsičiaupk, kad tave 
kurvelniai, ir elkis kaip žŽmogus!“, ir stumtelėjęs vėl pasodino ant 
kėdės. Negalėjau tuo patikėti. Vos vieną naktį išbudėjęs 
džentelmenas iš Amerikos pietų virto sadistu. 

- Sveikas, Potsai, kaip sekėsi praėjusią naktį? 

Pakėlęs galvą su ašaromis akyse jis atsakė: 

— Kaip sekėsi? Klaikiai. Dručkis man sakė: „Nesijaudink, pri- 
vatūs gydytojai žino, kad dirba nauji internai, todėl priima tik kri- 
tinius ligonius“. Ir kas atsitiko? Gavau pusšešto kritinio ligonio. 

— O iš kur pusė? 

— Perkėlė iš kito skyriaus į terapinį. Paklausiau apie tai Druč- 
kio, ir jis atsakė: „Kadangi hospitalizuojant prisidėjai tik per pusę, 
apžiūrėk tik pusę ligonio“. 

— Katrą pusę? 

— Sako, katrą nori. Kai turi reikalų su tokiais ligoniais, Rojau, 
siūlau viršutinę. 

Ina vėl pakilo. Tuo metu, kai Potsas stumtelėjo ją sodindamas 
ant kėdės, pasirodė Dručkis su Čaku. Dručkis tarė: 

— Matau, nepaklausei mano patarimo ir davei Inai skysčių, ar ne? 

— Taip, pone, - susigėdęs atsakė Potsas. - Daviau jai skysčių, 
ir jūs buvot teisus — ji ėmė smurtauti. Ėmė elgtis kaip psichopatė, 
todėl daviau jai raminamųjų - torazino. 

— Kojai davei7 - paklausė Dručkis. 

— Torazino. 

Dručkis pratrūko juoktis. Garsus sodrus juokas riedėjo iš jo 
akių skruostais, pagurkliais, pilvo lašinių rievėmis. 

— Torazino! - pakartojo jis. - Štai kodėl ji elgiasi kaip šimpan- 
zė. Jos kraujospūdis ne aukštesnis kaip šešiasdešimt. Pamatuo- 
kit. Potsai, tu nepakartojamas. Pačią pirmą internatūros dieną ban- 
dai nužudyti limpę torazinu. Girdėjau, kad jūs, pietiečiai, aršūs, 
bet čia jau riba. 

— Aš nebandžiau jos nužudyti... 

- Sistolinis kraujospūdis - penkiasdešimt penki, - tarė GMMS 
Levis. 

— Paguldykit ją ant lovos galva žemyn, - paliepė Dručkis. — 
Tėgulįją priplūsta kraujo. 

Kai Levis su medicinos seserim nunešė Iną į jos palatą, Druč- 
kis mums paaiškino, kad torazinas limpiams mažina kraujospū- 
dį, todėl aukštesnę veiklą reguliuojantys organai negauna kraujo. 

— Ina stengėsi ištrūkti, kad galėtų atsigulti. "Tu vos jos nepribai- 
gel. 

— Bet praėjusią naktį ji padūko... 

— Sutemų efektas, - atsakė Dručkis. - Ligoninės limpius jis 
nuolatos veikia. Jų pojūčiai ir taip atbukę, o kai saulė nusileidžia ir 
stoja tamsa, jie i1ma kraustytis iš proto. Eime, peržvelgsime korte- 
les. Torazinas? Geras bajeris! 


56 SAMUEL SHEM E DIEVO NAMAI 


Dručkis pervertė korteles, pradėdamas nuo penkių su puse li- 
gonio, pavertusių Potsą sadistu. Kaip ir išvakarėse, paaiškėjo, 
kad didžiuma to, ką išmokau apie mediciną GMM, arba nereika- 
linga, arba klaidinga. Taigi skysčiai tik pablogino dehidravusios 
Inos būklę. Nuo depresijos ją gydyti reikėjo bario klizmomis, 0 
trečiam Potso hospitalizuotam ligoniui, vyrui, kuris skundėsi pilvo 
skausmais ir kuris Žinojo, kad „jūs, gydytojai, visi nacistai, bet dar 
nesu visai įsitikinęs, kuris jūsų Himleris“, reikėjo ne bario klizmos 
ir žarnaknisio, o to, ką Dručkis pavadino ŠTIŠ Į PSICHIATRI- 
JOSSKYRIŲ. 

- Kas yra ŠTIŠ? - paklausė Potsas. 

— Nuštišinti - reiškia atsikratyti, išsiųsti iš savo skyriaus į kitą ar 
iš Namų apskritai. Svarbiausioji sąvoka. Tai pagrindinė gydymo 
forma. Tik paskambink į psichiatrijos skyrių, papasakok jiems tuos 
tauškalus apie nacistus ir presto - ŠTIŠ Į PSICHIATRIJĄ. 

Suplėšęs kortelę su nacistų medžiotoju ir mesdamas skiautes 
per petį Dručkis aiškino: 

- ŠTIŠIS. Man jie velniškai patinka. Žiūrim, kas toliau. 

Potsas pristatė mums paskutinį hospitalizuotą ligonį - mūsų 
bendraamžį, kuris žaisdamas su sūnum beisbolą pabandė atmušti 
smarkiai lekiantį kamuoliuką ir be sąmonės pargriuvo prie bazės. 

— Kokia, jūsų manymu, diagnozė? - paklausė Dručkis. 

— Vidinis kaukolės kraujavimas, - tarė Potsas. - Jo būklė sunki. 

— Jis mirs, - pareiškė Dručkis. - Ar nori, kad pirma apžiūrėtų 
neurochirurgai? 

— Jau dėl to susitariau. 

— Puiku, - pagyrė Dručkis suplėšydamas mūsų bendraamžį ir 
pasėdamas jį ant grindų. - Potsai, tu šauniai dirbi - ŠTIŠIS Į NEU- 
ROCHIRURGIJĄ. Du ŠTIŠIAI š trijų ligonių. 

Mudu su Potsu susižvalgėme. Mums buvo liūdna, kad mūsų 
bendraamžis, įstabią vasaros pavakarę žaidęs beisbolą su šešia- 
mečiu sūnum, dabar yra daržovė pilna galva kraujo ir netrukus 
chirurgai perskels jam kiaušą. 

- Žinoma, liūdna, - kalbėjo Dručkis, -bet mes nieko negalim 
padaryt. Miršta būtent mūsų bendraamžiai, ir baigtas kriukis. Li- 
gų, kuriomis susergam mes, neišgydysi jokia terapeutų ir chirurgų 
šūdmalyste. Kas toliau"? 

— Kitas atvejis sunkiausias, - kimiu balsu tarė Potsas. 

— Koks? 

— Tas čekas, Geltonasis Žmogus - Laslas. Vakar apie dešimtą 
vakaro jam prasidėjo traukuliai; kad ir ką dariau, negalėjau jų 
sustabdyti. Išbandžiau viską. Jo kepenų funkcijos tyrimai, atlikti 
praėjusią naktį, parodė visai prastus rezultatus. Jam... - Potsas 
pažiūrėjo į Čaką ir mane, paskui susigėdęs įsmeigė akis sau į ko- 
jas ir tarė: - Jam Žaibiškas nekrotinis hepatitas. Perkėliau jį į kito 
skyriaus izoliatoriaus palatą. Jis nebe mano - nebe mūsų - ligonis. 

Dručkis geraširdišku balsu paklausė, ar Potsas davė Geltona- 
jam Žmogui steroidų. Potsas atsakė norėjęs jų duoti, bet apsigal- 
Vojęs. 

— Kodėl nepranešei man tyrimo rezultatų? Kodėl nepasikvietei 
manęs į pagalbą? - paklausė Dručkis. 

— Na... pamaniau, kad sugebėsiu nuspręsti, ką daryti, pats. 

Mus apgaubė niūri tyla - liūdesio ir sielvarto tyla. Dručkis ištie- 
sė storą ranką, padėjo ją Potsui ant peties ir tarė: 

— Žinau, kaip šūdinai jautiesi. Šlykštesnio jausmo nėra pasauly- 
je. Jei bent kartą jo nepatirsi, Potsai, niekad netapsi geru gydyto- 
ju. Viskas gerai. Šiaip ar taip, steroidai niekuomet nepadeda. Va- 
dinasi, jis nuštišintas į VI šiaurės? Žinot ką: kadangi turim tiek 
daug štišių, po pusryčių pademonstruosiu jums elektrinę limpio 
lovą. 

Einant žiūrėti elektrinės limpio lovos - tik neįsivaizdavom, kas 
tai per daiktas - nusiminęs Potsas atsisuko į Čaką ir tarė: 

— Tu buvai teisus, man reikėjo duoti jam roidų. Dabar jis tikrai 
mirs. 

- Vis vien nebūtų jam nė kiek padėję, - atsakė Čakas. - Jo liga 
pernelyg toli pažengusi. 

— Labai prastai jaučiuosi, - skundėsi Potsas. - Man reikia Očio. 

— Kas tas Otis? - paklausiau. 

— Mano šuo. Man reikia mano šuns. 

Dručkis liepė mums sustoti aplink elektrinę limpio lovą, kurioje 
gulėjo mano ligonis ponas Rokitanskis. Dručkis paaiškino, kad 
terno tikslas - turėti kuo mažiau pacientų. Šis tikslas — priešingas 
negu privačių gydytojų, subinlaižių ir ligoninės administracijos. Ka- 
dangi, pasak PIRMOJO ĮSTATYMO: LIMPIAI NEMIRŠTA, 
iš terno globos jie neiškeliaus todėl, kad mirs, taigi ternas privaląs 
sugalvoti kokių būdų juos IŠŠTIŠINTI. Suteikti medicinos pa- 
galbą reiškia hospitalizuoti ir IŠŠTIŠINTI ligonį. Tai esanti suka- 
mųjų durų koncepcija. ŠTIŠIS kelia tą problemą, kad gali AT- 
ŠOKTI, t.y. gali būti PARŠTIŠINTAS atgal. Pavyzdžiui, ligonis, 
IŠŠTIŠINTAS Į UROLOGIJĄ todėl, kad šlapimas nepraeina pro 
ištinusią prostatą, gali ATŠOKTI į terapinį, kai urologijos skyriaus 
internui siūliškais kateteriais ir lanksčiais vedikliais pavyksta su- 
kelti viso organizmo kraujo užkrėtimą, ir ligoniui prireikia medici- 
ninės priežiūros. Norint IŠŠTIŠINTI profesionaliai, kad pacien- 
tas NEATŠOKTŲ, aiškino Dručkis, būtina jį IŠTEPLINTI. 

Mes paklausėme, ką reiškia TEPLINTI. 

-— Tai tas pats, kas apdažyti aplamdytą automobilį, norint jį iŠ- 
kišti, - paaiškino Dručkis. - Reikia limpius IŠTEPLINTI, kad 
IŠŠTIŠINTI kitur NEATŠOKTŲ. Niekada neturit užmiršti: jūs 
esat nevieninteliai, mėginantys IŠŠTIŠINTI. Kiekvienas „Dievo 
namų“ ternasir rezidentas naktį negali užmigti, nes jį kamuoja mintis, 
kaip IŠTEPLINTI limpius ir IŠŠTIŠINTI kitur. Rezidentas chi- 
rurgas Gatas keliais aukštais žemiau šiuo metu tikriausiai skaito 
savo ternams tą pačią paskaitą, kaip sukelti limpiams širdies smū- 
gjir IŠŠTIŠINTI Į TERAPINĮ. Vienas pagrindinių medicinos įran- 
kių, skirtų limpiams ŠTIŠINTI kitur, yra elektrinė limpio lova. Pa- 
rodysiu jums pono Rokitanskio pavyzdžiu. Pone Rokitanski, kaip 
šiandien jaučiatės? 

NEBLIOGA. 

— Gerai. Leisimės į nedidelę kelionę, sutinkat? 

NEBLIOGA. 

— Gerai. Pirmiausia reikia atkreipti dėmesį į tai, kad elektrinė 
limpio lova šonuose turi turėklus. Tai visai nesvarbu. ANTRASIS 
ĮSTATYMAS: - kartokit paskui mane - LIMPIAI KRINTAĄ. 

Mes pakartojome: 

—LIMPIAI KRINTA. 

— Nesvarbu, pakelti ar nuleisti šoniniai turėklai, - aiškino Druč- 
kis, - nesvarbu, kaip tvirtai limpiai pririšti, nesvarbu, kiek nusilpęs 
jų protas, nesvarbu, kad iš pažiūros jie visiškai bejėgiai - LIM- 
PIAI KRINTA. Kitas šios limpio lovos bruožas- štai šis pedalas. 
Limpių kraujospūdis nekoks, ir kada jiems kaip Inai kraujas nu- 
stoja tekėjęs į rečiau lankomus smegenų centrus, jie pamyšta, ima 
klykti ir stengiasi KRISTI. Vidurnaktį, kai jus iškviečia todėl, kad 
jūsų limpio kraujospūdis pasidarė kaip amebos, spauskit šitą pe- 
dalą. Elementaru - kaip žinoti C mažor. Gerai, Maksina, pama- 
tuok jam kraujospūdį, kad žinotume, koks buvo iš pradžių. 

- Septyniasdešimt ir keturiasdešimt, - pranešė Maksina. 

— Gerai, - tarė Dručkis ir nuspaudė pedalą. Elektrinė limpio 
lova ūždama pajudėjo. Nepraėjus nė pusei minutės ponas Roki- 
tanskis gulėjo makaule žemyn, remdamasis į galvūgalį, ojo kojos 
buvo pakeltos keturiasdešimt penkių laipsnių kampu. 

— Koks dabar kraujospūdis, Maksina? Kaip laikotės, pone Ro- 
kitanski? 

Nors neatrodė, kad ponas Rokitanskis labai gerai laikytųsi, kai 
Maksina bandė pamatuoti jo pulsą beveik vertikaliai pakeltoje 
rankoje, jis atsakė: 

NEBLIOGA. 

Tikras cirko akrobatas! 

— Šimtas devyniasdešimt ir šimtas, - tarė Maksina. 

- Ši padėtis vadinama Trendelenbergu, - aiškino Dručkis. - 
Galit pasiekti, kad jūsų limpio kraujospūdis būtų toks, kokio norit — 
tereikia reguliuoti Trendelenbergo kampą. O kaip vadinamas at- 

virkščias Trendelenbergas? 

Niekas nežinojo. 

— Atvirkštiniu Trendelenbergu, - atsakė Dručkis. - Kadangi 
limpių kraujas dažniausiai teka be jokio spaudimo, ši padėtis retai 
taikoma. 

Paskui Dručkis parodė mums, kaip pakelti vien lovos galvūgalį 
sergančiam plaučių edema; kaip pakelti kojūgalį, jei ligoniui atsi- 
rado sąstovio opų pėdoje; kaip pakelti lovos vidurį, jei ligonį ka- 
muoja juosmens negalavimai. Galų gale padaręs su limpio lova 
viską, tik nesusukęs jos į aštuoniukės pavidalo riestainį, kuriame 
Rokitanskis būtų vaizdavęs skyles, Dručkis nutaisė rimtą veidą ir 
susijaudinęs tarė: 

— Pabaigai pasilikau svarbiausią dalyką. Šiuo mygtuku regu- 
liuojamas aukštis. Jūs pasirengęs, pone Rokitanski? 

NEBLIOGA. 

— Gerai, nes mes važiuojam. 

Dručkis nuspaudė mygtuką, ir lova ėmė leistis. 

— Šis mygtukas reguliuoja judėjimo kryptį. Dabar judam že- 
myn. Turint galvoje ANTRĄJJĮ ĮSTATYMĄ tai yra... 

—LIMPIAI KRINTAĄ, - ištarėme automatiškai. 

—...Juos apsaugoti galim vieninteliu būdu - paklodami čiužinius 
ant grindų. Sesutėms baisiai nepatinka ši padėtis, nes ančių joms 
tenka ieškoti keturiomis. Pabandėm pernai ir nieko neišėjo - an- 
timis ligoniai naudojosi rečiau, ir ligoninė ėmė dvokti kaip Čikagos 
skerdyklos. Na, bet dabar mes kylam. 

— Aukštyn! sušuko Dručkis, nuspaudė mygtuką, ir Rokitans- 
kis ėmė kilti. Lovai tolygiai kylant Dručkis šaukė: 

— Dulkių siurbliai, moteriškas apatinis trikotažas, žaislai, -o kai 
Rokitanskis pakilo nuo grindų pusantro metro ir atsidūrė sulig mū- 
sų krūtinėmis, Dručkis tarė: 

— Tai viena pagrindinių padėčių. Jeigu iš tokio aukščio limpis 
krinta, tarpgūbrinis šlaunikaulio lūžis užtikrintas, ir jis IŠŠTIŠI- 
NAMAS Į ORTOPEDIJ Ą. Šis aukštis, - švytėdamas aiškino 

Dručkis, - vadinamas ortopediniu. Jis priešpaskutinis. O dabar 
paskutinis. 

Dručkis vėl nuspaudė mygtuką, Rokitanskis ėmė kilti ir sustojo 
mūsų galvų aukštyje. 

- Šis aukštis vadinamas neurochirurginiu. Nukritęs išjo limpis 
ŠTIŠINAMAS Į NEUROCHIRURGIJĄ. O iš ten jie retai ka- 
da ATŠOKA. Ačiū, ponai, pasimatysim per pietus. 

— Palaukit, - sušuko GMMS Levis. - Jūs žiauriai elgiatės su 
ponu Rokitanskiu. 

— Kątunori pasakyt? Pone Rokitanski, kaip jūs laikotės? 

NEBLIOGA. 

— Betjis juk visuomet taip sako. 

— Nejaugi? Ei, pone Rokitanski, ten, viršuje, ar norit mums dar 
ką nors pasakyti? 

Sulaikę kvapą laukėme. Iš neurochirurginio aukščio pas mus 
atskriejo žodis TAIP 

— Ką? 

LAIKYKIT ŽEMAI. 

— Ponai, dar kartą jums dėkoju. Kaip pamatysite, nuspaudus 
mygtuką ponas Rokitanskis nusileis. O dabar pietūs. 

— Jis, aišku, juokavo, - tarė Potsas. - Joks žmogus negali būti 
toks sadistas. Šitaip iškrypėliškai jis bandė pataisyti man nuotaiką. 

— Manatrodo,jis aiškino rimtai, - paprieštaravau.- Man regis, 
jis kalbėjo kuo rimčiausiai. 

— Tai beprotiška! - nesutiko Potsas. - Nori pasakyt, jis pagei- 
dauja, jog mes panaudotume tą lovą, kad senukai susilaužytų šlau- 
nikaulius? Tai nesveika. 

- Okątu manai, Čakai? 

— Nežinau, brolau, nežinau. 

Mudu su Potsu atsisėdome pietauti ir žiūrėjome, kaip Dručkis 
kemša maistą į burną. Tą naktį budintį Čaką iškvietė hospitalizuoti 
pirmųjų jo ligonių. Potsas kaip prisuktas kalbėjo, kad jam reikėjo 
prikimšti Geltonąjį Žmogų steroidų ir kaip jis norįs būti su savo 

šunim Očiu. Aš pats buvau ne tiek išsigandęs, kiek sutrikęs, su- 
glumintas Dručkio „medicinos pagalbos“ versijos. Prie mūsų pri- 
sėdo trys ternai iš kito — VI šiaurės skyriaus. Piepį, kuris atrodė 
iššautas iš patrankos kaip neseniai Potsas, drąsino Edis Ryk Ma- 
no Dulkes ir Hiper Huperis. Čakas, matęs Piepį anksčiau tądien, 
papasakojo man, kaip tas nervinosi: 

— Brolyti, jis visur vaikščioja su dideliausiu paku valiumo tab- 
lečių ir kas kokias penkias minutes įsimeta tabletę į burną. 

Piepiu pravardžiuojamas Haroldas Pepskis ketverius metus 
GMM buvo mano draugas. Iš šito kresno dviejų veiklių psicholo- 
gų gaminio, rodės, kažką išanalizavo, tad nors Piepis buvo ne ma- 
Žiau protingas už savo bendrakursius, tapo drovus ir tylus; jis bu- 
vo kažkoks glebokas ir ne tiek veikdavo pats, kiek reaguodavo į 
kitų veiksmus. Garsiai juokdavosi dažniausiai iš kitų juokelių. Pie- 
pis nemokėjo kabinti moterų. Per visas studijas GMM jis gyveno 
kambaryje su draugeliu, kuris buvo labiausiai ištvirkęs tarp visų 
kurso studentų ir retkarčiais leisdavo Piepiui pro rakto skylutę 
žiūrėti, ką išdarinėja, todėl priprato prie „dvimačio“ sekso - žur- 
nalų ir filmų. Išvisų pusių raginamas Piepis prieš pat internatūrą 
ėmė susitikinėti su poete intelektuale, vardu Džunė. Jos eilės buvo 
be jokio sekso ar jausmo, žodžiu, sausos lyg kaulas. 

Piepis atrodė sutrikęs. Net jo ūsai nusviro. Atsisėdęs išsitraukė 
iš kišenės dėžutę su vaistais, užsidėjo tabletę ant mėsainio ir su- 
žiaumojo. Mano paklaustas, ką vartoja, atsakė: 

— Valiumą. Vitaminą V. Kaip gyvas tiek nesinervinau. 

— Budėjai praėjusią naktį? 

— Ne. Budėsiu šiąnakt. Aną naktį budėjo Hupenis. 

Kai paklausiau Huperio, kaip jam sekėsi, jo akys sužvilgo taip 
pat kaip per susirinkimą prieš prasidedant internatūrai, kai Perlas 
papasakojo apie slapčia atliktą skrodimą. 

— Puikiai, tiesiog puikiai, - sukikenęs atsakė jis. - Du mirė. 
Gavau vieną leidimą skrosti. Pats stebėjau jį šįryt. Fantastiška! 

— Arvaliumas padeda? - paklausė Piepio Potsas. 

— Nuojojaučiuosi kažkoks mieguistas, bet, kita vertus, nepra- 
randu šalto kraujo. Išrašinėju jį visiems savo ligoniams. 

— Ką?! —- pasibaisėjau. - Duodi valiumo ir jiems?! 

— Kodėl gi ne? Jie labai nervinasi, nes aš jų daktaras. Beje, 
Potsai, labai ačiū užtą ligonį, kurį praėjusią naktį perkėlei, - Gel- 
tonąjį Žmogų, - sarkastiškai pridūrė Piepis. - Tiesiog nuostabu! 

- Atsiprašau, - tarė Potsas. - Privalėjau duoti jam steroidų. Ar 
jam baigėsi traukuliai? 

— Ne. Kolkas nesibaigė. 

Pypsis paliepė man grįžti į skyrių. Prieš nueidamas paklausiau 
Ryk Mano Dulkes, kaip jam sekasi. 

— Kaip sekasi? Palyginti su Kalifornija - tikras šūdas! 


Kai Rokitanskikės vėl išreiškė pageidavimą su manim pasikalbėti, 
pasijutau puikiai. Visu garsu atsukusios klausos aparatus jos pa- 
prašė „savo brolio daktaro“ naujausių Žinių. Jaučiausi esąs padė- 
ties viešpats, žmogus, galįs kažką duoti kitiems. Jos gaudyte gau- 
dė kiekvieną mano žodį. Pypsiui iškvietus mane kitur jos atsiprašė 
mane trukdančios - girdi, aš tikriausiai turįs svarbesnių reikalų. 
Kaijas palikęs pirmą kartą ėjau į ambulatorinę polikliniką, jaučiau 
nepaprastą jaudulį. Įėjus į liftą, žmonės į mane Žiūrėjo, stengėsi 
perskaityti pavardę kortelėje, nes žinojo esant daktaru. Didžia- 
vausi savo stetoskopu, kruvina rankove. Dručkis - atgyvena. Būti 
daktaru - nuostabu. Gali padėti žmonėms. Jie tavim tiki. Tu negali 
jų apvilti. Rokitanskis pasveiks. 

Pasipūtęs, sugundytas iliuzijos, kad man kaip nors pavyks grą- 
žinti Rokitanskiui jo smegenis, jėjau į ambulatorinę polikliniką. Mu- 
du su Čaku turėjome čia dirbti tą pačią dieną, tad kartu klausė- 
mės, ką mums aiškina. Atliksime bendrosios praktikos gydytojų 
vaidmenį, skirtumas tik tas, kad mums nemokės. Mums abiem 
davė po kabinetą - galėsime juo naudotis kartą per dvi savaites. 
Paskutine pagunda tapo mudviem įteiktos prisisegti kortelės. Ma- 
noji skelbė: 

ROJUS G. BAŠAS, M.D. „DIEVO NAMŲ“ AMBULATO- 
RINE POLIKLINIKA. 

Iš to pasididžiavimo įgavęs dar daugiau jėgų, apsimesdamas 
žinąs, ką darau, pirmąsyk vaikštinėjau po kliniką. Kaip paaiškė- 
jo, mano ligonės, neišgalinčios susimokėti Namų privačiam gydy- 
tojui, buvo dviejų kategorijų: vyrų neturinčios penkiasdešimt dve- 
jų metų juodaodės motinos, turinčios aukštą kraujospūdį, ir vyrų 
neturinčios septyniasdešimt dvejų metų žydės MSNJAN, turin- 
čios aukštą kraujospūdį. Vyrų beveik nepamatysiu, o kiekvieną 
mažiau negu penkiasdešimt dvejų metų ligonę - neskaitant „sutri- 
kusios psichikos“ ar užsikrėtusios venerine liga - drąsiai galėjau 
aprašyti moksliniame straipsnyje. Pirmoji mano pacientė buvo 
MSNJAN, kuriai reikėjo pasitikrinti sveikatą bei recepto naujam 
krūties protezui ir pamuštai liemenėlei su pripildomomis kišenėlė- 
mis. Kas moka išrašyti receptą? Tik ne aš. Ji pati jį išsirašė, aš 
pasirašiau, ir moteriškė dėkinga išėjo. Paskui priėmiau portugalę, 
kuri norėjo, kad padėčiau jai dėl nuospaudų. Kas nusimano apie 
nuospaudas? Dingtelėjo mintis išrašyti jai receptą pėdos protezui 
ir pamuštam batui su pripildomomis kojinėmis, bet paskui prisimi- 
nęs Dručkį IŠŠTIŠINAU pas pedikiūrininkes. Kita MSNJAN 
buvo septyniasdešimt penkerių žydė; kai įėjo, pamačiau, kad vo- 
kai lipnia juosta priklijuoti jai prie kaktos. Perskaitęs seną jos li- 
gos istoriją sužinojau, kad negalavimas - „užkritę vokai, etiologija 
nežinoma“ ir kad ankstesnis ternas IŠŠTIŠINO ją į oftalmologiją, 
otenrezidentas liepė jai „prisiklijuoti juos lipnia juosta, kitaip ope- 
ruosiu“. Ji pasirinko lipnią juostą ir buvo PARŠTIŠINTA į terapi- 
nį. Turėjau reikalą su ATŠOKA. 

— Man labai patinka susitikti su jumis, maloniais jaunais dakta- 
rais, - tarė ji. 

— Ar seniai klijuojate vokus juosta? 

— Aštuoneri metai. Ar dar ilgai man reikės juos lipdyti? 

— Okasatsitinka, kai neprilipdot? 

— Vokai nepasikelia. 

Išrašiau jai receptą lipniai juostai. Ji pastvėrė man ranką ir ėmė 
tauškėti, kokia laiminga esanti, kad esu jos daktaras. Man buvo 
sunku jos klausytis, nes dėl priklijuotų vokų akys iššoko ant kak- 
tos lyg kokiai gelmių pabaisai; jai nepavyko išsipasakoti visos gy- 
venimo istorijos tik todėl, kad seselė atvedė kitą ligonę - šiandien 
paskutinę. Tai buvo hipertenziška penkiasdešimt ketverių metų juo- 
daodė Mej, kurios pagrindinis nusiskundimas buvo: ,„Man gelia 
sąnarius, kai žaidžiu krepšinį su vaikais“. Be to, ji prašė apžiūrėti 
jai dubenį. Apžiūrinėjama Mej ėmė skelbti Jehovos liudytojų evan- 
geliją, o apsirengusi be perstojo tauškėjo apie religiją, šeimos is- 
toriją ir išgyvenimus, patirtus su kitais „Dievo namų“ ambulatori- 
nės poliklinikos ternais, paskui paliko kelias Jehovos liudytojų kny- 
geles ir išėjo. Tos moterys be galo mėgo lankytis pas daktarus. 

Įėjęs į Čako kabinetą pamačiau, kad pas jį irgi MSNJAN. Jis 
darė kažką, ko dar nebuvau matęs darant nė vieno gydytojo. Tam 
jamprireikė ruletės ir krūties. 

— Matai, brolyti, ši ponia sako, kad jai didėja krūtis. 

— Tik viena? 

— Taigi. Todėl nusprendžiau ją išmatuoti ir pažiūrėti, ar per atei- 
nančias dvi savaites paaugs. 

Grįžęs į ligoninę jaučiausi be galo pakiliai. Mane apėmė nere- 
gėtas jaudulys, kad esu daktaras. Buvau kietas studijų metais, tai 
kodėl negaliu būti toks pat kietas Namų gydytojas? Juk pats Per- 
las prieš kelias valandas pasveikino mane puikiai parengus ligonį 
žarnaknisiui. Jausdamasis visai kaip daktaras Kilderas, sėdėjau 
šiltos saulės nutviekstame gydytojų kabinete. Palatoje kitapus 
koridoriaus mačiau Molę, žvitriąją persišviečiančią Molę: palin- 
kusi virš lovos ji taisė paklodę. Kojas ji laikė tiesiai, tad jos 
Sijonėlis užsismaukė virš šlaunų, ir kai ji galop ištiesė ranką į 
tolimąjį lovos kraštą, sijonėlio padurkas pakilo virš užpakaliu- 
ko, nušviesdamas mane vaivorykščių ir gėlių raštais mergaičiu- 
kės kelnaičių, kurios buvo glaudžiai aptempusios sėdmenų klos- 
tes, gaubiančias ten slypintį sultingą moterišką daikčiuką. Paju- 

tau nedrąsų kirbėjimą ir krebždesį baltos savo uniformos kelnėse. 

— Pasilenkimas ištiestomis kojomis, — balsas buvo Dručkio. Jis at- 
sisėdo šalia manęs ir atsivertė The Wall Street Journal. 

— Kas? 

— Medicinos sesers manevras, kai ji lenkiasi per juosmenį ir 
parodo užpakalį. Vadinamas Sesutės manevru pasilenkiant išties- 
tomis kojomis. Jo išmoksta medicinos seserų mokykloje. Kaip 
IŠŠTIŠINSI Sofiją? Ji jau baigia įsitaisyti, todėl perspėju - šįsyk 
ji ne juokais puceliuosis. Ji gali išbūti čia ne vieną mėnesį. 

— Puceliuosis? 

— Prisimeni, jos privatus gydytojas - Bobas Pucelis. Jis taiko 
įprastinį metodą: paguldo MSNJAN, atlieka vieną tyrimą, sukelia 
komplikacijas, atlieka kitą tyrimą, kad galėtų nustatyti komplika- 
cijų kilmę, sukelia naujų komplikacijų, ir taip toliau, kol ligonis 
sulimpėja ir tampa NEBEIŠŠTIŠINAMAS. Nejaugi tu nori, kad 
ta MSNJAN virstų dar viena Ina Guber? Užkirsk kelią tokiems 
ketinimams pačioje pradžioje. Tuoj pat ko nors griebkis. Privalai 
padaryti, kad ji iš čia išsidangintų. 

— Kaip? 

— Atlik kokią skausmingą procedūrą. Ji nemėgsta skausmingų 
procedūrų. 

— Negaliu sugalvoti nieko, kas jai tiktų. 

— Na, jai skauda galvą, o vidurdienį vienu laipsniu pakyla tem- 
peratūra. Nesvarbu, kad čia beveik keturiasdešimt laipsnių ir kad 
visiems temperatūra pakilusi vienu laipsniu, nes jos ligos istorija 
jau PATEPLINTA per aukšta vidurdienio temperatūra. Be to, ji 
negali pasukti sprando. Taigi: galvos skausmai, karščiavimas, su- 
suktas sprandas; diagnozė? 

— Meningitas. 

— Ką reikia daryti? 

— Lumbalinę punkciją. Bet iš tikrųjų ji neserga meningitu. 

— Dar neaišku. Jei nepunktuosi, gali pražiopsoti - kaip Potsas 
apsigavo su Geltonuoju Melionu. Ir nebijok sukelti skausmo So- 


SAMUELSHEM BDIEVO NAMAI 67 


fijai ji rambi. Pilkoji Pantera. Paprašyk Molės pagalbos. 

Metęs akį į laikraštį, Dručkis suniurnėjo: 

— Dau Džonso indeksas pakilęs, pupyte, pakilęs. Gerai. Tikrai 
geras momentas išradimui. 

— Kam ? 

- Išradimui, Išradimui! Didžiajam Amerikos Medicinos Išradi- 
mui! 

Kaip galėjau nesimėgauti darydamas lumbalinę punkciją Sofi- 
jai, kai Dau Džonso indeksas pakilo virš spalvingo Amerikos už- 
pakalio? Molė dar niekad nebuvo asistavusi punktuojant juosme- 
nį, todėl mielai sutiko padėti. Mudu drauge įėjome į Sofijos pala- 
tą. Levis Pražuvėlis, mano GMMS, sėdėjo ant Sofijos lovos ir 
puceliavo jai ranką - „aiškinosi ligos istoriją“. Jis buvo tik prade- 
das, nes klausė: 

— Kaip atsidūrėte ligoninėje? 

— Kaip atsidūriau? Daktaras Pucelis atvežė mane savo baltu 
„Kontinentaliu“. 

Pertraukęs Levį pamokiau Molę, kaip laikyti Sofiją ant šono 
susirietusią vaisiaus įsčiose padėtyje nugara į mane. Kai Molė pasi- 
lenkusi virš Sofijos sučiupo ją už pakinklių ir sprando, išskėtusi ran- 
kaslyg Kristus ant kryžiaus, pamačiau, kad dvi viršutinės rauktinu- 
kais puoštos jos palaidinės sagutės prasisegusios, ir aš spoksau į 
gundantį tarpą tarp Molės krūtų, besiveržiančių iš nėriniuotų lieme- 
nėlės dubenėlių. Ji pamatė, kad aš pamačiau, ir nusišypsojusi tarė: 

- Pradėkit. 

Koks keistas kontrastas tarp tų dviejų moterų! Man kilo noras 
ikišti varpą Molei į tarpkrūtį. Tuo metu į palatą kyštelėjo galvą 
Potsas ir paklausė mūsų, ar nežinom, kur galima rasti Bibliją. 

- Bibliją? Po galais, kam ji reikalinga? 

— Paskelbti ligonį mirusiu, - atsakė Potsas ir vėl pranyko. 

Mėginau prisiminti, kaip daroma lumbalinė punkcija. GMM man 
tai ypač prastai sekėsi, o punktuoti seną žmogų buvo dar sunkiau, 
nes raiščiai tarp stuburo slankstelių sukietėję nelyginant guanas 

ant senų uolų. Ir dar riebalai. Tie - mirtis ternui. Riebaluose iš- 
nyksta visi anatominiai orientyrai, todėl pro liumpsinčius lašinius 
užčiuopti laisvomis guminėmis pirštinėmis Sofijos juosmenį buvo 
neįmanoma. Pamanęs, kad jį aptikau, suvariau adatą; Sofija su- 
spigusi pašoko į viršų, o kai kišau adatą giliau, ji vėl suklykė ir 
pašoko. Molės plaukai išsileido — šviesiu kriokliu užkrito ant se- 
no, prakaituoto Sofijos liemens. Kaskart, kai žiūrėjau į Molės tarp- 
krūtį, man kildavo geismas, kaskart, kai Levis ką nors pasakyda- 
vo, mane apimdavo įsiūtis ir norėjau jį aptalžyti, ir kaskart, kai 
įkišdavau adatą giliau, Sofija iš skausmo pašokdavo. Mane ėmė 
pilti prakaitas. Pabandžiau durti į kitą tašką riebioje Sofijos nuga- 
roje. Pro šalį. Pamėginau dar vieną. Vėl nepataikiau. Pastebėjau, 
kad iš odos sunkiasi kraujas, tad supratau, jog adata ne ten, kur 
turi būti. Kurgi durti? Sudrėkę nuo prakaito mano akiniai nukrito į 
sterilų lauką ir jį užteršė. Tą pat akimirką Molė paleido ligonę; 
Sofija išsitiesė, ir jau atrodė, kad KRIS kiek žemiau negu iš orto- 
pedinio aukščio, bet mes laiku ją sugriebėme. Susigėdęs, savo 
pasipūtimą ištaškęs prakaitu Sofijai nuo galvos iki kojų, liepiau 
Leviui liautis kvailai šypsotis ir surasti Dručkį. Tas atėjo, akimirks- 
niu privertė Molę apnuoginti papus, o Sofiją - kiaulišką nugarą, 
niūniuodamas televizijos reklamos melodiją, kuri skambėjo pana- 
šiai kaip „Ak, kad būčiau Oskaras Veineris“, tiksliu dūriu, kuris 
nebūtų padaręs gėdos Semui Snidui, be jokių pastangų prarėžė 
lašinius ir įbedė adatą į įsubarachnoidinį tarpą. Jo virtuoziškumas 
mane apstulbino. Žiūrėjome į besisunkiantį nugaros smegenų ka- 
nalo skystį. Dručkis pasivedėjo mane į šalį, kaip koks treneris 
apkabino per pečius ir sušnabždėjo: 

— Dūrei per sprindį nuo juosmens. Pataikei arba į inkstą, arba į 
žarnas. Melskis, kad į inkstą, nes jei į žarnas - Infekcijos miestas, 
ir ji gali būti paskutinį kartą IŠŠTIŠINTA - į patologiją. 

- Į patologiją? 

- Į lavoninę. Tada NEBEATŠOKS. Bet, man regis, pavyko. 
Klausykis. 

AŠ NORIU NAMO AŠ NORIU NAMO AŠ NORIU... 

Mane apėmė baimė, kad sukėliau infekciją, nuo kurios Sofija 
parkeliaus namo visiems laikams. Tarsi patvirtindamas mano nuo- 
gąstavimus Potsas už širmos tvarkėsi su pirmuoju negyvėliu. Mirė 
jo pacientas, jaunasis tėvas, kuris išvakarėse pargriuvo žaisdamas 
su sūnum beisbolą. Potsą iškvietė paskelbti ligonį mirusiu, kaip 
reikalavo įstatymai. Įkišom nosį pro širmą: Potsas stovėjo kojū- 
galyje, šalia -jo GMMS, laikantis Bibliją, ant kurios internas bu- 
vo padėjęs ranką. Kitą ranką jis buvo iškėlęs virš kūno, kuris 
gulėjo išbalęs kaip numirėlis - šiuo atveju toks ir buvo. Mums 
stebint Potsas progiesmiu traukė: 

- Šios didžios šalies ir liaudies suteikta man galia skelbiu tave, 
Eliotai Redžinaldai Nidelmanai, mirusiu. 

Molė, taip prisiglaudusi prie manęs, kad kairė krūtis lietė mano 
ranką, paklausė: 

— Artoiš tikrųjų reikia? 

Atsakiau nežinąs ir paklausiau Dručkio, o tas tarė: 

— Aišku, nereikia. Federaliniai įstatymai tik liepia išsiimti iš batų 
dvi cento vertės monetas ir uždėti mirusiajam ant akių. 

Potsas visas susitraukęs sėdėjo su mumis gydytojų kabinete; jo 
akys buvo pasruvusios krauju. 
reikėjo anksčiau perkelti jį į chirurginį. Turėjau ko nors griebtis. 
Bet kai jį atvežė, buvau toks pavargęs, kad negalėjau nė mąstyti. 

— Padarei viską, ką galėjai, - atsakiau. - Jam trūko arterija - čia 
niekas nebūtų padėję. Chirurgai atsisakė operuoti. 

— Taip, sakė, per vėlu. Jei būčiau veikęs greičiau, gal... 

— Užteks tų šnekų, - pertarė Dručkis. - Paklausyk manęs, Pot- 
sai. Turi įsidėmėti vieną ĮSTATYMĄ, KETVIRTĄJĮ: LIGA - PA- 
CIENTO RUPESTIS. Supratai? 

Nespėjus įsidėti pamokymo į galvą, mus pertraukė vy- 
riausiasis rezidentas Ungurys. Iš veido buvo matyti, kad jis 
susirūpinęs. Paaiškino, kad ir Nidelmanas, ir Geltonasis Žmogus 

buvo ne privačių gydytojų, o Namų ligoniai, todėl Ungurys buvo 
iš dalies už juos atsakingas. 

— Ašypač domiuosi kepenų ligomis, - tarė Ungurys. - Nese- 
niai turėjau progą peržvelgti, kas pasaulyje rašoma žaibiško ne- 
krotinio hepatito klausimu. Laslo atvejis galėtų būti labai įdomi 
mokslinio tyrimo tema. Gal Namų personalas pageidautų jos imtis? 

Niekas nepasisiūlė nagrinėti šios temos. 

— Tačiau mudviem su Koimanu atrodo, kad jūs, daktare Pot- 
sal, per Ilgai delsėte ir nedavėte steroidų, jūs suprantat? 

Potsas atrodė, lyg jam būtų dūrę peiliu. 

— Jūs teisus, - tarė. - Aš suprantu. 

— Einu į ekspromtu sušauktą pasitarimą Laslo klausimu. Mes 
pasikvietėm australą, garsiausią pasaulyje šios ligos žinovą. Iš ša- 
lies atrodo nekaip - jūs per ilgai delsėte. Ir dar vienas dalykas, 
tarė Ungurys žiūrėdamas į Čaką. Tas neryšėjo kaklaraiščio, o 
balta uniforma buvo purvina, marškiniai neužsagstyti. - Jūsų ap- 
ranga, Cakai. Ji neprofesionali ir neatitinka mūsų ligoninės lygio. 
Čia priimta vilkėti švaria uniforma ir ryšėti kaklaraištį, supratot? 

— Gerai, gerai, - sutiko Čakas. 

—- Ojūs, Rojau, - tarė Ungurys rodydamas į cigaretę, kurią ką 
tik užsidegiau, - mėgaukitės ja, nes ji atims iš jūsų tris gyvenimo 
minutes. 

Netvėriau pykčiu. Ungurys koridoriumi nunėrė į pasitarimą. Mus 
apgaubė nemaloni tyla. Ją nutraukė Dručkis iškošdamas: 

- Šmikis! Atmink, Potsai: jei nori tapt toks kaip tas suskis — 
tikėk juo. Jei nenori, klausyk manęs: LIGA - PACIENTO RU- 
PESTIS. 

— Tu ištikrųjų pradėsi tvarkingiau rengtis? - paklausiau Čako. 

— Žinoma, ne, brolau, žinoma, ne. Memfyje mes nesirišam kak- 
laraiščio net į laidotuves. Tie limpiai, brolyti, ne tokie. Nė vienas iš 
mano paguldytų keturių ligonių netiki, kad aš tikrai jų daktaras. 
Visi mano, kad aš tarnas. 

— Kas? 

— Tarnas. Juodaodis tarnas. Iki pasimatymo. 

Įsmeigęs akis pro langą Potsas kažką niurnėjo panosėje, girdi, 
reikėjo duoti Geltonajam Žmogui roidų, ber Dručkis jį pertraukė 
paliepdamas: 

— Eik namo, Potsai. 

- Namo? Į Čarlztoną? Žinai, šią akimirką mano brolis - jis 
statybininkas - tikriausiai guli hamake Polio saloje ir gurkšnoja 
viskį su soda. O gal kur nors kaime, kur aplink viskas žalia ir vėsu. 
Manniekad nereikėjo išvažiuot. Ungurys teisingai sakė, bet jeigu 
čia būtų Pietūs, jis nebūtų išdrįsęs to pasakyt. Nieko panašaus. 
Mano motina tokius kaip jis vadina prasčiokais. Tačiau aš pasi- 
rinkau savo kelią, ar ne? Ką gi, eisiu namo. Ačiū Dievui, ten Otis. 

— O kur tavo žmona? 

- Šįvakar budi GML. Mudu su Očiu būsim vieni. Tai puiku, nes 
jis irgi mane myli. Parėjęs rasiu jį knarkiantį ant lovos, išvertusį 
kiaušius. Bus malonu grįžti pas jį namo. Iki rytojaus. 

Žiūrėjom, kaip Potsas klupiniuoja koridoriumi. Priėjęs prie pa- 
latos, kurioje gulėjo Geltonasis Žmogus, o dabar dar ir vyko pa- 
sitarimas, tartum gėdydamasis neįkišęs nosies vidun nukėblino to- 
liau ir išėjo pro duris. 

— Tai beprotiška, - pasakiau Dručkiui. - Visai kitaip įsivaizda- 
vau tą internatūrą. Kuo mes padedam tiems ligoniams? Jie arba 
miršta, arba mes juos NUTEPLINAM ir IŠŠTIŠINAM į kitą 
Namų skyrių. 

— Nieko čia beprotiško — tai šiuolaikinė medicina. 

— Aštuo netikiu. Dar netikiu. 

— Aišku, netiki. Būtum pamišėlis, jei patikėtum. Tau tik antra 
diena. Palauk rytojaus, kol mudu su tavim budėsim. Einu namo. 
Melskis, kad tas supistas Dau Džonsas nenusileistų. 

Kam tai galėjo rūpėti? 

Baigęs darbą koridorium pasukau prie lifto. Minia, apspitusi 
australų specialista, skirstėsi, ir iš jos pasirodė Piepis. Jis atrodė 
gerokai prasčiau. Paklausiau, kas dedasi, ir jis atsakė: 

— Australas pasakė, kad reikia atlikti perpylimą - visą seną kraują 
pakeisti nauju. 

— Tai niekuomet nepadeda. Kraujas vis tiek turi pereiti per ke- 
penis, o jų nėra. Jis mirs. 

— Jie visi taip sakė, bet kadangi jis jaunas ir vakar dar vaikščio- 
jo, mano, kad pamėginti verta. Liepė man šįvakar perpilti, o aš 
mirtinai bijau. 

Iš palatos pasigirdo šauksmai. Geltonasis Žmogus blaškėsi ant 
lovos lyg kobiniu persmeigtas tunas ir klykė. Prie mūsų priėjo sa- 
nitaras, stumdamas du didžiulius vežimėlius, prikrautus patalynės, 
chalatų, operacinės drabužių ir didžiulių polietileninių maišų su už- 
rašu „Pavojinga - užterštos atliekos“. Vyriausioji sesuo pranešė 
Piepiui, kad kraujas bus paruoštas už pusvalandžio ir kad jam 
padės tik viena seselė, nes kitos bijančios įsidurti adata ir užsi- 
krėsti ta nepagydoma liga. Jos atsisakančios dirbti toje palatoje. 
Mudu su Piepiu žiūrėjom, kaip sesuo nueina, o sanitaras švilpau- 
damas dingsta lifte. Piepis pažvelgė į mane siaubo kupinomis aki- 
mis, paskui padėjo galvą man ant peties ir apsiverkė. Nežinojau, 
ką daryti. Būčiau pasisiūlęs padėti, bet baisiai bijojau užsikrėsti 
tuo negeru dalyku, nuo kurio vieną dieną vaikštinėji be jokio rū- 
pestėlio, o kitą blaškaisi kaip persmeigtas tunas. 

— Padaryk man paslaugą, - paprašė Piepis. - Jeigu mirsiu, paimk 
pinigus iš mano globos fondo ir padovanok juos GMM. Įsteik 
premiją tam studentui, kuris pirmas supras viso šio reikalo bepro- 
tystę ir metęs mokslus imsis ko nors kito. 

Padėjau jam apsirengti sterilius operacinės drabužius, užsimauti 
pirštines, kaukę ir kepuraitę. Panašus į astronautą jis nevikriais 
judesiais nušlepeno į palatą ir pradėjo procedūrą. Pasirodė mai- 
šeliai su šviežiu krauju. Jausdamas gerklėje kamuolį išėjau ir pa- 
sukau koridoriumi. Šauksmai, dvokai, keisčiausi vaizdai varpė man 
galvą kaip kulkos kažkokiam košmariškam kare. Nors nepnsilie- 
čiau prie Geltonojo Žmogaus, nuėjau į tualetą ir ilgai šveičiau ran- 
kas lyg koks chirurgas prieš operaciją. Jaučiausi klaikiai. Piepis 

man patiko, o jis įsidurs užkrėsta adata, susirgs tuo kepenis dras- 
kančiu hepatitu, pagels, ims spurdėti nelyginant kobiniu persmeig- 
ta žuvis ir mirs. O kam? 

Tartum būčiau pasinėręs į vandens cisterną, klausiausi Berės 
skaitydamas naujausią tėvo laišką: 


„Dabar tujau tikriausiai pripratai prie darbo ir viskas nuo šiol 
tekės įprasta vaga. Žinau, kad išmokti reikia labai daug ir kad tam 
turėsi skirti visą dėmesį. Mediko profesija nepaprasta ir nuosta- 
bus dalykas sugebėti išgydyti sergančius. Šeštadienį žaidžiau gol- 
fo partiją ir ištverti padėjo puskibiris arbatos su ledais bei taiklus 
smūgis į aštuntą... 


Kitaip negu mano tėvui, Berei ne tiek rūpėjo išsaugoti rožinę me- 
dicinos iliuziją, kiek suprasti mano potyrius. Ji paklausė manęs, 
kaip man viskas atrodo. Bandžiau jai paaiškinti, bet suvokiau, kad 
nieko panašaus dar neteko patirti, tad man nepavyko. 

— Bet kodėl buvo taip sunku? Dėl nuovargio? 

— Ne. Man rodos, visi sunkumai kilo dėl limpių ir Dručkio. 

— Papasakok man apie juos, mielasis. 

Pasakiau jai negalįs apsispręsti, ar tai, ką apie mediciną mokė 
Dručkis, beprotystė. Kuo daugiau pamačiau, tuo labiau jutau, kad 
Dručkio žodžiuose yra tiesos. Vienu metu net buvau bepradedąs 
manyti esąs pamišęs, nes pamišėliu laikau jį. Kaip pavyzdį papa- 
sakojau Berei apie limpius ir kaip mes juokėmės iš Inos, kai toji 
su „Avinų“ šalmu ant galvos talžė Potsą rankine. 

— Man atrodo, kad vadinti senus žmones limpiais - gynybos 
torma. 

— Limpiai nėra tik seni žmonės. Dručkis sako, kad myli senu- 
kus, ir aš juo tikiu, nes jam akyse pasirodo ašaros, kai ima pasa- 
Koti apie savo senelę ir jos kukulius, kuriuos jie valgo nugrandę 
nuo lubų stovėdami ant kopėčių. 

— Juoktis iš tos Inos - nesveika. 

— Dabar išties atrodo nesveika, bet tuo metu taip neatrodė. 

— Kodėl tu išjos juokeisi? 

— Nežinau. Tuo metu tai atrodė pašėlusiai linksma. 

— Norėčiau suprasti. Pamėgink rasti kitokį paaiškinimą. 

— Negaliu. 

— Rojau, pamėgink išsipasakoti, atsikratyti to, kas tave slegia, 
prašau... 

— Ne! Nenoriu apie tai daugiau galvoti. 

Aš nebepravėriau burnos. Ji padūko. Berė negalėjo Žinoti, jog 
tuo metu man tik reikėjo, kad manim kas nors rūpintųsi. Viskas 
rutuliojosi labai sparčiai. Praėjo vos dvi dienos, o aš pakėliau akis 
ir pamačiau, tartum plaukčiau stiprioje srovėje: mano gyvenimas 
toli - už visos amžinybės - pasroviui, artimojo kranto nebematyti. 
Atsivėrė kažkokia praraja. Ligi tol mudu su Bere gyvenome vie- 
name pasaulyje, anapus „Dievo namų“. Dabar mano pasaulis bu- 
vo juose, su bendraamžiu Geltonuoju Žmogumi ir Piepiu, kurie 
abu tuoj palūš, su bendraamžiu tėveliu, kuriam trūko arterija Žai- 
džiant beisbolą, su privačiais gydytojais, subinlaižiais ir limpiais. 
Ir su Mole. Toji žinojo, kas yra limpiai ir ko mes juokėmės. Kol 
kas su ja kalbų nebuvo - vien pasilenkimai ištiestomis kojomis, 
tarpkrūčiai, apskritos duobutės po raktikauliais, raudoni nagai, mė- 
lyni vokai ir kelnaitės, išmargintos gėlėmis bei vaivorykštėmis, ir 
dar juokas tarp limpių ir numirėlių. Molė buvo prie mano rankos 
prisispaudusios krūties pažadas. Molė buvo atgaiva. 

Kita vertus, Molė tolino mane nuo daugelio dalykų, kuriuos 
mylėjau. Aš nenorėjau juoktis iš ligonių. Jeigu viskas iš tikrųjų taip 
beviltiška, kaip teigia Dručkis, pasitrauksiu dabar. Man nepatiko 
šis nesutarimas su Bere, todėl mintyse nusprendęs, kad Dručkis 
vis dėlto trenktas ir kad juo tikėdamas kažkodėl prarasiu Berę, 
tariau: 

— Tu teisi. Nesveika juoktis iš senų žmonių. Atleisk. 

Akimirką vaizdavausi esąs tikras daktaras, kuris atskuodęs iš- 
gelbsti žmones; mudu su Bere kartu padūsavome, susiglaudėme, 

kartu nusirengėme, vienas kitą mylėjome, prisispaudę, šilti ir drėg- 
ni, otas grėsmingas nesantaikos plyšys tarp mūsų užsitraukė. 

Berė užmigo. Aš gulėjau nemiegodamas, baimindamasis ryto- 
jaus- manęs laukiančios pirmosios budėjimo nakties. 


Kai kitą rytą nuėjau pažadinti Čako, jis atrodė klaikiai: trumpi 
garbanoti plaukai prisiploję prie vienos pakaušio pusės, veidas 
nuo paklodžių išmargintas raukšlių, labiau panašių į randus, vienos 
akies baltymas paraudęs, kita tokia užtinusi, kad nė nematyti. 

— Kasatsitiko tavo akiai? 

- Blakė įkando. Ta supista blakė įkando tiesiai į akį. Šitam bu- 
dėjimo kambary kažkokios labai aršios blakės. 

— Kita tavo akis irgi atrodo siaubingai. 

— Brolyti, reikėtų tau čia pabūti, tada pats pamatytum. Paskam- 
binau į ūkio skyrių, paprašiau švarių paklodžių, bet žinai, kaip bū- 
na. Į iškvietimus neatsiliepiau, kol nepradėjo siuntinėti tų praneši- 
mų. Su ūkio skyrium susitvarkyti galima tik vienu būdu, ir aš juo 
pasinaudosiu. 

— Kastai per būdas? 

— Meilė. Patalynės keitėjoms vadovauja tokia Heizel -stambi 
kubietė. Žinau, kad galėčiau ją mylėt. 

Peržvelgiant korteles Potsas paklausė Čako, kaip jam sekėsi. 

- Puikiai. Hospitalizavau šešis, jauniausią — septyniasdešimt 
ketverių. 

— Kada atsigulei? 

— Vidurnaktį. 

Potsas apstulbęs paklausė: 


SAMUEL SHEM BE DIEVO NAMAI 77 


— Kaip?! Kaip tu spėjai padaryti įrašus ligos istorijose? 

— Lengvai, brolau. Įrašai - šūdas, o ne darbas. 

— Svarbiausia, - įsiterpė Dručkis, - įsivaizduoti, kad dirbi šūdi- 
ną darbą. Jeigu susitaikai, kad reikia jį atlikti, nieko nelaukęs ir 
padarai. Turint galvoje, kad sudarot visai menką ternų dalį ir 
esat vienoje geriausių pasaulio internatūrų, dirbat puikiai, tiesiog 
neprilygstamai. Nepamirškit, kad keturi iš dešimties Amerikos 
internų nemoka angliškai. 

— Vadinasi, viskas buvo neblogai, Cakai? - viltingai paklausiau. 

— Neblogai? Dar ir kaip blogai. Brolyti, praėjusią naktį mane 
panaudojo kaip kokį popiergalį. 

Piepis akivaizdžiausiai man parodė, kad nieko gero negaliu ti- 
kėtis. Kai tą rytą įėjau į Namus ir iš skaistaus, sveiko vidurvasario 
atsidūriau ligotame dienos šviesos lempų apšviestame koridoriu- 
je, dvokiančiame jokio metų laiko nerodančiais kvapais, pakili 
nuotaika bemat dingo. Praėjau pro Geltonojo- Žmogaus palatą. 
Prie durų gulėjo maišai su užrašu „Pavojinga - užterštos atliekos“, 
pilni kruvinų paklodžių, rankšluosčių ir plastiko žarnelių. Palata 
buvo aptaškyta kraujais. Budinti seselė, lyg astronautė apsikuto- 
jusi steriliais drabužiais, sėdėjo kiek įmanoma toliau nuo ligonio ir 
skaitė „Kaip padaryti namus ir sodą gražius“. Geltonasis Žmogus 
gulėjo ramiai, nė nekrusteldamas. Piepio palatoje nebuvo matyti. 

Jį pamačiau tik per pietus. Jis buvo pilkas kaip cigaro pelenai. 
Edis Ryk Mano Dulkes ir Hiper Huperis vedėsi jį prie pietų stalo 
lyg šunį už pasaito. Kai Piepis padėjo ant stalo savo padėklą, 
pamatėme, kad ant jo nieko nėra —tik stalo įrankiai. Niekas balsu 
to nepasakė. 

— Aš mirsiu, - pranešė Piepis išsitraukdamas dėželę su vaistais. 

— Nemirsi, - atsakė Huperis. - Tu niekuomet nemirsi. 

Piepis papasakojo mums apie kraujo perpylimą - kaip ištraukė 
seną kraują iš vienos venos, o naują suleido į kitą. 

— Sekėsi visai neblogai. Tuomet ištraukiau adatą iš kirkšnies ir 
norėjau įdurti ją į paskutinį kraujo maišelį, o ta jūros kiaulė sesuo 

Silija ištraukė antrąją adatą iš Geltonojo Žmogaus pilvo ir... suva- 
rė man į ranką. 

Stojo mirtina tyla. Piepis mirs. 

— Staiga man pasidarė silpna. Pamačiau, kaip mano gyvybės 
syvai mane palieka. Silija sako: „Vaje - atsiprašau“, aš jai atsa- 
kau: „Po paraliais, viskas gerai, tai tik reiškia, kad aš numirsiu; 
Geltonajam Melionui dvidešimt vieneri, man - dvidešimt septyne- 
ri, taigi jau išgyvenau šešeriais metais ilgiau negu jis ir paskutinę 
naktį dariau tai, ką Žinojau esant visiškai nereikalinga, ir dabar 
mes kartu mirsime,jis ir aš, bet nieko baisaus, Silija“. 

Piepis patylėjo, paskui suriko: 

— GIRDI MANE, SILIJA?! NIEKO BAISAUS! Atsiguliau 
ketvirtą ryto ir neabejojau, kad nebeprabusiu. 

— Bet inkubacinis laikotarpis nuo keturių iki šešių mėnesių. 

— Nair kas? Vadinasi, po keturių mėnesių vienas iš jūsų perpy- 
linės man kraują. 

— Dėl visko kaltas aš, - tarė Potsas, - reikėjo privaryt jam 
steroidų. | 

Kitiems išėjus Piepis man pasakė norįs kai ką prisipažinti. 

— Dėl trečiojo ligonio, kurį praėjusią naktį priėmiau. Vidury viso 
tošūdo su Geltonuoju Žmogum į priimamąjį įėjo vaikinas, ir aš... 
aš neturėjau jėgų jo imtis. Pasiūliau jam penkis dolerius, jei grįš 
namo. Jis paėmė ir išėjo. 

Bakštinamas mano baimės, kad laikas likti budėti vienam ateis, 
jis atėjo. Potsas perdavė savo ligonius man ir grįžo namo pas Otį. 
Persigandęs sėdėjau gydytojų kabinete žiūrėdamas, kaip miršta 
liūdna saulė. Mąsčiau apie Berę ir norėjau būti su ja, daryti tai, 
kas ir dera jauniems žmonėms, tokiems kaip mes, kol dar turime 
sveikatos. Mano baimė augo kaip ant mielių. Priėjo Čakas, pasi- 
rašė Žurnale ir manęs paklausė: 

— Ei, brolau, ar matai ką nors naujo? 

Nemačiau. 

— Mano pypsis išjungtas, brolyti. Dabar jie manęs nesugaus. 

Žiūrėjau, kaip jis nueina ilgu koridoriumi. Norėjau sušukti jam 
pavymui: „Neišeik, nepalik manęs čia vieno“, —bet neprasižiojau. 
Jaučiausi toks vienišas, kad norėjau verkti. Matydamas, kad vis 
labiau nervinuosi, Dručkis tą popietę bandė mane padrąsinti - gir- 
di, jis budėsiąs su manim visą naktį. 

— Be to, - pridūrė, - ši naktis nepaprasta - „Ozo burtininko“ ir 
blynelių su sūrio įdaru. 

— „Ozo burtininko ir blynelių su sūrio įdaru“? — nustebau. - Kas 
tai? 

- Žinai, viesulas, geltonų plytų kelias ir tasšaunus Geležinis Med- 
kirtys, bandantis įlįsti Dorotei į kelnaites. Puikus filmas. O de- 
šimtą vakaro - blyneliai su sūrio įdaru. Mes ištaisysim sau puotą. 

Jo kalbos nelabai man padėjo. Kai bandžiau įveikti skyriuje 
vyraujančią sumaištį - tvarkiausi su skysčių pusiausvyrą jau atga- 
vusia smurtaujančia Ina Guber ir slaugiau karščiuojančią Sofiją, 
kuri dabar taip atitoko nuo lumbalinės punkcijos, kad užpuolė Pu- 
celį, vos nedrebėjau iš baimės laukdamas to, kas bus. O kai atėjo 
mano laikas —vos neuždusau. Betupint ant unitazo, pranešimų ga- 
viklių operatorė, sėdinti šešiais aukštais žemiau ryšio linijų bunke- 
ryje, smogė man tiesiai į kaktą: 

DAKTARE BAŠAI, ATVYKITE Į PRIIMAMĄJĮ, JŪSŲ 
LAUKIA LIGONIS, DAKTARE BAŠAI... Priimamajame kaž- 
kas miršta, ir jam reikia manęs? Tai protelis - atvykti į mokomąją 
ligoninę pirmą liepos savaitę! Daktaro jis nepamatys - tik mane. 
O ką aš moku? Mintyse vėl ėmė suktis Semo Ožys ir jausdamas, 
kaip daužosi širdis, susiradau Dručkį, kuris televizoriaus kamba- 
ryje negalėjo atplėšti akių nuo „Ozo burtininko“. Kramsnodamas 
saliamį jis dainavo pritardamas filmui: „Todėl, todėl, todėl, kad jis 
žavingas. Mūsų laukia smagi kelionė pas Ozo burtininką...“ 

Buvo sunku jį pertraukti. Man pasirodė keista, jog jį domina 
tokie vaikiški dalykai kaip „Ozo burtininkas“, bet netrukus pama- 
Čiau, kad šis jo domėjimasis kaip ir daug kuo kitu buvo iškrypėliš- 
kas: 

— Įvaryk, - niurnėjo Dručkis, - įvaryk Dorotei tepalinę. Apsuk 
ją ant savo skrybėlės, Kaliause, apsuk ją ant savo skrybėlės. 

— Turiu tau kai ką pasakyti, - tariau. 

— Klok. 

— Priimamajame laukia ligonė. 

— Gerai. Eik jos apžiūrėt. Juk tu dabar daktaras, prisimeni? O 
daktarai apžiūrinėja ligonius. Patvarkyk ją, Kaliause, patvarkyk 
TUC! 

- Žinau, - cyptelėjau, - bet aš... Supranti, kažkas ten merdės, 
O aš... 

Atitraukęs akis nuo televizoriaus Dručkis pažiūrėjo į mane ir 
tarė geraširdišku balsu: 

— Supratau. Baisu, ką? 

Linktelėjau ir pasakiau, kad į galvą man neateina jokių minčių — 
vien Semo Ožys. 
 - Gerai, tu išsigandęs. Kam nebūtų baisu pirmąją budėjimo nak- 
tį? Netašbijojau. Eime. Turime paskubėti. Iki vakarienės dešimtą 
teliko pusvalandis. Iš kurių ji slaugos namų? 

— Nežinau, - atsakiau mums einant prie lifto. 

— Nežinai? Velnias! Jie tikriausiai jau pardavė jos lovą, tad mums 
nepavyks PARŠTIŠINTI jos atgal. Kai slaugos namai parduoda 
ligonio lovą, medikams įvyksta viena rimčiausių nelaimių. 

— Iš kur Žinai, kad ten bus limpė? 

-— Tokia galimybė labiausiai tikėtina. 

Atsidarė lifto durys, ir pamatėme VI šiaurės skyriaus terną Ryk 
Mano Dulkes Edį, stovintį šalia vežimėlio, ant kurio drybsojo pir- 
masis jo priimamojo ligonis šimtas keturiasdešimt kilogramų mė- 
sos, nuogas, tik su nešvariomis trumpikėmis, su didžiulėmis pilvo 
sienelės išvaržomis, didžiuliu kimštu kamuoliu vietoj galvos, kuria- 
me buvo prapjauti siauri plyšeliai akims, nosiai ir burnai; plikas 
kiaušas skersai išilgai išraižytas neurochirurgų randų, todėl pana- 
šus į šunų ėdalą. Visą tą masę tampė traukuliai. 

— Rojau, - tarė Ryk Mano Dulkes, - susipažink su Maksu. 

— Sveikas, Maksai, - pasisveikinau. 

— SVEIKAS DŽONAI SVEIKAS DŽONAI SVEIKAS 
DŽONAI, - atsakė Maksas. 

— Maksas užsispyręs viską kartoja, - paaiškino RMD.- Jam 
atjungė kaktinę smegenų skiltį. 

— Šešiasdešimt treji metai serga Parkinsono liga, - tarė Druč- 
kis. - Mūsų ligoninės rekordas. Maksas gulasi pas mus, kai jam 
užsikemša žarnos. Matot tą žarną, kuri veržiasi pro pilvo randus? 
Matot tuos guzus? 

Matėm. 

— Jeigu juos peršviesit rentgenu, pamatysit, kad ten fekalijos. 
Kai Maksas praėjusį kartą čia gulėjo, prireikė devynių savaičių, 
koljį išvalėm. Galų gale padėjo tik japonų violončelininkė mažo- 
mis rankomis - ji dar ir GMM studentė; davėm specialias gineko- 
logines pirštines ir prižadėjom kokią tik panorės internatūrą, jeigu 
iškraus Maksą rankomis. Ar norit išgirsti „sutvarkykit tą guzą“? 

Norėjom. 

— Maksai, - kreipėsi į jį Dručkis, - ką norėtum, kad tau pada- 
rytume? 

-SUTVARKYKITTĄ GUZĄSUTVARKYKITTĄ GUZĄ 
SUTVARKYKITTĄ GUZĄ,-atsakė Maksas. 

Ryk Mano Dulkes Edis ir jo GMMS surėmę pečius nustūmė 
vežimėlį, ir įgavęs pagreitį Maksas nuriedėjo dienos šviesos lem- 
pų saulėlydžiu. Atrodė, kad toji sukinkyta trijulė kėblina ratu ap- 
link Skaistyklos kalną. Leidžiantis liftu atitokęs paklausiau Druč- 
kio, kodėl susidaro toks vaizdas, kad jis pažįsta visus ligonius, 
tokius kaip Maksas, Ina ir ponas Rokitanskis. 

— „Dievo namų“ limpių skaičius ribotas, - paaiškino jis, - O 
kadangi LIMPIAI NEMIRŠTA., jie apsilanko ligoninėje kelis kar- 
tus per metus. Atrodo, tarsi metinį grafiką jie gautų liepą - kaip ir 
mes. Imi pažinti juos iš būdingų klyksmų. O kokiomis ligomis ser- 
ga tavo limpė? 

— Nežinau. Darjos nemačiau. 

— Nesvarbu. Išsirink organą - bet kurį. 

Negalėjau prasižioti - mane apėmė tokia baimė, kad sunku bu- 
vo net sugalvoti kokį nors organą. 

— Kas čia dabar? Iš kur tave traukė? Davė pagal kvotą? Gal 
žydams teikiama pirmenybė kaip mažumų atstovams? Kas yra 
krūtinės ląstoje ir plaka? 

- Širdis. 

— Gerai. Vadinasi, limpė serga hiperbolemija. Kas dar? 

— Plaučiai. 

— Puiku. Pradėjai judinti smegenėles. Plaučių uždegimas. Tavo 
limpė serga hiperbolemija ir pneumonija, jai sepsis nuo seniai 
įleisto kateterio, ji atsisako valgyti, nori mirti, ją kamuoja sil- 
pnaprotystė, o kraujospūdžio neįmanoma pamatuoti. Ką reikia 
daryti iš pradžių - kas svarbiausia? 

Pagalvojau apie septinio šoko diagnozę ir pasiūliau LP 

— Ne. Čia iš GMM vadovėlių. Pamiršk vadovėlius. Dabar tavo 
vadovėlis - aš. Šiąnakt tau nepadės niekas, ko išmokai GMM. 
Klausyk — pagrindinė sąvoka —- PENKTASIS ĮSTATYMAS: 
SVARBIAUSIA ĮIAISYTI LIGONĮ KITUR. 

— Man aatrodo, tu truputį perlenki lazdą. Noriu pasakyt, spėlioji 
visokius dalykus apie tą žmogų. Elgiesi su juo kaip su kokiu la- 
gaminu. 

— Nejaugi? Aš ir vėl esu šiurkštus, Žiaurus ir ciniškas, ar ne? 
Nieko nejaučiu ligoniams. Žinok: jaučiu. Aš verkiu žiūrėdamas 
filmus. Dvidešimt septynias žydų Velykas aplink mane šokinėjo 
mieliausia senelė, kurią kada nors yra turėjęs Bruklino vaikiga- 
lis. Bet limpė „Dievo namuose“ yra kas kita. Šiąnakt pats tuo 
įsitikinsi. 

Mudu stovėjome prie priimamojojo gydytojų kabineto. Čia sė- 
dėjo keletas kitų: Hovardas Grinspunas, naujasis budintis priima- 
mojo ternas, ir du policininkai. Hovardą pažinojau nuo GMM lai- 
kų. Jis buvo apvaizdos apdovanotas dviem bruožais, kurie labai 
pravers jam medicinoje: nesiskaitė su savim ir nesiskaitė su kitais. 

Dideliu protu nepasižymintis Hovardas mokslus GMM baigė lai- 
žydamas subines, o į Namus pakliuvo padaręs kažką su šlapimu — 
ar ištyręs jį kompiuteriu, ar padaręs, kad kompiuteriai veiktų nuo 
šlapimo. Šitaip jis įsiteikė kitam uremikui - Kojui. Darbo pelė ir 
mėgėjas viską planuoti Hovardas naudojo IBM kompiuterio kor- 
teles, kai reikėdavo diagnozuoti ligą ar nustatyti vaistų dozę. Prieš 
prasidedant internatūrai jis išmoko puikiai slaugyti, ir tai slėpė vel- 
nišką jo neryžtingumą. Nors Hovardas norėjo „pristatyti ligos at- 
vejį“ Dručkiui ir man, rajūnas nekreipė į jį dėmesio ir iškart sužŽiu- 
ro į policininkus. Vienas farų buvo statinės pavidalo milžinas ru- 
dais plaukais, augančiais iš visų riebaus raudono veido dalių ir jų 
viduje. Kitas buvo kaip degtukas, gražiai balta veido oda, juoda- 
plaukis, budrių akių, su didele nerimastinga burna ir daugybe ne- 
vienodų dantų. 

— Aš-seržantas Gilynis, - prisistatė statinės pavidalo raudon- 
veidis, - Fintonas Gilynis, o čia pareigūnas Kvikas. Daktare Ro- 
jau Bašai, sveiki ir šalom. 

— Jūs nepanašus į žydą, - atsakiau. 

— Nereikia būti žydu, kad mėgtum karštas nesijotų ruginių miltų 
bandeles, be to, žydai ir airiai vienu atžvilgiu panašūs. 

— Kokiu? 

— Pagarba šeimai ir kad dėl jos susipisa gyvenimą. 

Suirzęs, kad jo niekas nepastebi, Hovardas vėl bandė papasa- 
koti apie ligonę, kurią turėsiu priimti. Dručkis bemat užčiaupė jam 
burną. 

— Bet jūs nieko apie ją nežinot! - piktinosi Hovardas. 

— Pasakyk man, koks jos spygsmas, ir aš viską apie ją papasa- 
kosiu. 

— Jos kas? 

- Jos spygsmas. Kokius garsus ji leidžia. 

- Ji iš tikrųjų spiegia, - sutiko Hovardas. - Štai taip: RŪDL. 

— Ana O.,-atsakė Dručkis. - Iš Hebrajų namų nepagydomie- 
siems. Bus priimta maždaug aštuoniasdešimt šeštą kartą. Pradėk 


84 SAMUEL SHEM B DIEVO NAMAI 
nuo šimto šešiasdešimties miligramų diuretiko lazikso, o paskui 
didink dozę. 

- Iškurjūsvisa tai žinot? - paklausė Hovardas. 

Nekreipdamas į jį dėmesio Dručkis atsisuko į policininkus ir 
tarė: 

— Akivaizdu, kad Hovardas nepadarė svarbiausio dalyko šiuo 
atveju. Tikiuosi, judu, ponai, to nepamiršote"? 

— Nors esam tik policininkai, patruliuojantys mieste, taip pat 
„Dievo namų“ kaimynystėje, ir dažnai susėdę gerdami kavą šne- 
kučiuojamės su gabiais jaunais medikais, - tarė Gilynis, - kartais 
mesvis dėlto prisidedam, kai reikia neatidėliotinos medicinos pa- 
galbos. 

— Mes - įstatymų sergėtojai, - aiškino Kvikas, - todėl mes 
laikomės Namų įstatymo: SVARBIAUSIA Į[TAISYTI LIGONĮ 
KTTUR ir paskambinom į Hebrajų namus. Deja, kol Aną O. grei- 
toji vežė čionai, jos lovą pardavė. 

— Labai blogai, - tarė Dručkis. - Na, iš Anos O. bent jau puiku 
mokytis. Ji išmokė medicinos aibę Namų ternų. Eik ir apžiūrėk ją, 
Rojau. Iki vakarienės turi dvidešimt minučių. Aš palauksiu čia ir 
paplepėsiu su mūsų draugais farais. 

— Puiku! - nudžiugo rudaplaukis policininkas, pražysdamas pla- 
čia saulėta šypsena. - Dvidešimt minučių Dručkio plepėjimo — 
dovanotas arklys, kuriam į dantis mes tikrai nežiūrėsim. 

Paklausiau Gilynio, iš kur juodu su Kviku taip gerai informuoti 
apie neatidėliotiną medicinos pagalbą. Mane suglumino jo atsa- 
kymas: 

- Jei nebūtume informuoti, argi galėtume būti policininkai ? 

Palikau Dručkį ir tuos du farus jau gyviau besišnekučiuojan- 
čius. Priėjau prie 116 palatos durų ir vėl pasijutau vienišas ir 1Šsi- 
gandęs. Giliai įkvėpiau ir žengiau vidun. Kambario sienos buvo 
klotos žaliomis plytelėmis, nerūdijančio plieno įrengimai žvilgėjo 
nuo skaisčių dienos šviesos lempų. Atrodė, tartum būčiau įžengęs 
į kapą, nes neliko jokių abejonių, kad kažkokiu būdu pnsiliečiau 

prie tos nelemtosios giltinės. Palatos viduryje stovėjo vežimėlis. 
Viduryje gulėjo Ana O. Ji tysojo nekrusteldama, sulenkusi kelius, 
palenkusi pečius jų link, tad neprilaikoma jos galva vos nesiekė 
šlaunų. Iš šono ji atrodė kaip apversta raidė M. Gal ji negyva? 
Šūktelėjau. Jokio atsakymo. Pabandžiau užčiuopti pulsą. Nėra. 
Širdies dūžiai? Nėra. Kvėpavimas? Nėra. Moteris buvo negyva. 
Kaip kilnu, pamaniau: jai mirus visas kūnas pamėgdžioja perse- 
kiojamos žydų tautos atstovės nosį. Pajutau palengvėjimą, kad ji 
nebegyva, kad manęs nebeslėgs priedermė ja rūpintis. Pamatęs 
kuokštelį žilų plaukų, prisiminiau savo senelę, gulinčią karste, ir 
mane apėmė netekties liūdesys. Ties juosmeniu susidarė kažkoks 
gumulas, jis ėmė tampyti širdies kraštą, pakilo man į gerklę. Paju- 
tau tą keistą šilumą, kuri visuomet užlieja prieš apsiverkiant. Man 
atvipo apatinė lūpa. Norėdamas susitvardyti atsisėdau. 

Įlėkė Dručkis ir tarė: 

— Gerai, Bašai, karštos bandelės jau... Ei, Kas tau pasidarė? 

— Ji mirė. 

— Kas mirė? 

— Ta vargšė moteris. Ana O. 

— Paistalai. Gal iš proto išsikraustei'?! 

Nieko jam neatsakiau. Gal aš iš tikro išprotėjau, ir tie keisti 
policininkai bei limpė buvo tik mano haliucinacijos? Pajutęs, kad 
aš nuliūdęs, Dručkis atsisėdo šalia. 

— Ar ašlig šiol blogai tau vadovavau? 

— Tu per daug ciniškas, bet visa, ką sakai, panašu į tiesą. Nors 
tai ir beprotiška. 

— Būtent. Todėl klausyk manęs, ir aš tau pasakysiu, kada verk- 
ti, nes per šią internatūrą bus akimirkų, kai turėsi verkti, O jeigu 
tada neišsiverksi, nušoksi nuo šio pastato ir tave nugrandys nuo 
mašinų aikštelės ir sumes į plastiko maišą. Galų gale virsi maišu 
šlykščios, lipnios košės. Supratai? 

Atsakiau, kad supratau. 

— Bet aš tau sakau, kad dabar ne metas verkti, nes ta Ana O. 

yra tikra limpė, o PIRMASIS ĮSTATYMAS: LIMPIAI NE- 
MIRŠTA. 

— Betgi ji negyva. Tik pažvelk į ją. 

— Taip, ji iš tiesų atrodo negyva - aš su tavim sutinku. 

- Ji tikrai mirė. Aš jai sušukau, bandžiau užčiuopti pulsą, klau- 
siausi širdies, žiūrėjau, ar kvėpuoja. Nieko. Ji negyva. 

— Kai turi reikalų su Ana, reikia griebtis apversto stetoskopo 
metodo. Stebėk. 

Dručkis nusiėmė stetoskopą, įkišo antgalius Anai O. į ausis, 0 
membraną naudodamas kaip megafoną suriko: 

— Ausies sraige, atsiliepk, ausies sraige, atsiliepk, ar girdi mane, 
ausies sraige... 

Staiga palata sprogo. Ana O. lyg raketa šaudė ant vežimėlio 
aukštyn žemyn, spiegdama aukštu, stipriu balsu: RŪDL RUDL 
RUUUU...DL! 

Dručkis ištraukė stetoskopą jai iš ausų, stvėrė mane už rankos 
ir išsitempė iš palatos. Anos O. klyksmai aidėjo po visą priima- 
mąjį, ir gydytojų kabinete sėdintis Hovardas įsmeigė į mus akis. Jį 
pamatęs Dručkis suriko: 

— Ligoniui sustojo širdis! 116 palatoj! 

Hovardas pašokęs ant kojų pasileido tekinas, o Dručkis juok- 
damasis įtempė mane į liftą ir nuspaudė kavinės aukšto mygtuką. 
Išsišiepęs ligi ausų tarė: 

— Kartok paskui mane: LIMPIAI NEMIRŠTA. 

-LIMPIAI NEMIRŠTAĄ. 

- Čia kaip dukart du keturi. Eime pavalgyti. 

Mažai kas galėjo būti šlykščiau, negu žiūrėti, kaip Dručkis kem- 
šasi vakarykščias bandeles, be perstojo plepėdamas apie tokius 
skirtingus dalykus kaip pornografijos motyvas „Ozo burtininke“, 
bjauraus maisto, kurį valgėme, pranašumus, o galų gale, kai liko- 
me vieni, apie savo perspektyvas, susijusias su tuo, ką jis vadino 
tik Didžiuoju Amerikos Medicinos Išradimu. Mano mintys nukly- 
do kitur, ir netrukus mudu su Bere birželį gulėjome paplūdimyje, 

kupini meilės jaudulio ir bendrų galimybių. Vaikštinėjome po Lan- 
seloto Brauno suprojektuotus sodus. Žavėjomės Anglijos peiza- 
žais. Glėbesčiavomės neatplėšdami akių vienas nuo kito, ant lūpų 
jausdami jūros sūrumą... 

— Užteks, Bašai. Dar kiek ten pabūsi ir grįžęs į šitą sušiktą skylę 
neatlaikysi. 

Iš kuris galėjo žinoti? Ką jie man padarė - už ką surišo su 
šituo bepročiu? 

— Nesu pamišėlis, - tarė Dručkis. - Aš tik be užuolankų kloju 
tai, ką jaučia kiekvienas kitas gydytojas, o dauguma jų suskysta ir 
leidžiasi graužiami iš vidaus. Pernai numečiau svorio. Aš! Tada 
tariau sau: ,, Tik neįsitaisyk skrandžio gleivinės uždegimo, brangu- 
sis Dručki —tik ne už tuos skatikus, kuriuos tau moka! Tau opos 
nereikia“. Ir štai aš- gyvas ir sveikas. 

Pasisotinus jam pasitaisė nuotaika. 

— Klausyk, Rojau, - toliau kalbėjo jis, - tie limpiai turi įstabų 
talentą: jie moko mus medicinos. Mudu eisim į skyrių ir mano pa- 
dedama Ana O. išmokys tave daugiau naudingų medicinos pro- 
cedūrų per valandą, negu iš gležno jauno ligonio galėtum išmokti 
per savaitę. ŠEŠTASIS ĮSTATYMAS: NĖRA KŪNO ERTMĖS, 
KURIOS NEGALĖTUM PASIEKTI KETURIOLIKTO NU- 
MERIO ADATA IR GERA, STIPRIA RANKA. Iš limpių mo- 
kaisi, todėl kai į „Dievo namus“ patenka koks merdintis jaunuo- 
lis... 

Mano širdis praleido vieną tvinksnį. 

— „žinai, ką reikia daryti, gerai padarai ir jį išgelbėji. Šita da- 
lis labai įdomi. Palauk ir pamatysi, kokį jaudulį patiri aklai suvary- 
damas adatą į krūtinę, kad nustatytum diagnozę ir išgelbėtum kokį 
jauną žmogų. Patikėk manim -tai fantastiškas jausmas. Eime. 


Nuėjome. Dručkio vadovaujamas išmokau traukti skysčius iš krū- 
tinės ląstos ir kelio, prijungti lašelines, tinkamai atlikti LP ir dauge- 
lio kitų invazinių procedūrų. Jis buvo teisus. Įgudęs valdyti adatą 

ėmiau jaustis geriau, labiau savimi pasitikėti, ir man ėmė rusenti 
viltis tapti kompetentingu daktaru. Ėmiau nebebijoti, tad suvokęs, 
kas darosi, širdies gilumoje pajutau jėgų antplūdį ir neapsakomą 
jaudulį. 

— Gerai, - tarė Dručkis, - diagnozuoti pramokom. Dabar gy- 
dymas. Ką darom esant širdies nepakankamumui? Kokią lazikso 
dozę duodam? 

Iš kur galėjau žinoti? GMM manęs nieko nemokė apie praktinį 
gydymą. | 

-SEPTINTASIS ĮSTATYMAS: AMZIUS + LAK = LAZIK- 
SODOZELI. 

"Tai buvo nesąmonė. Nors LAK -liekamasis azotas kraujuje — 
netiesiogiai rodė širdies nepakankamumą, buvo akivaizdu, kad 
Dručkis vėl pokštauja, todėl atsakiau: 

- Šita lygtis nesąmonė. 

— Aišku, kad taip. Bet ji kiekvieną kartą pasiteisina. Anai devy- 
niasdešimt penkeri, o jos LAK - aštuoniasdešimt. Šimtas septy- 
niasdešimt penki miligramai. Suapvalinam iki dviejų šimtų. Gali 
nertis iš kailio, bet ji pradės myžti tik tada, kai duosi jai du šimtus. 
Ir nepamiršk, Bašai, PATEPLINTI jos ligos istoriją. Bylinėjima- 
sis - bjaurus dalykas, todėl ją pagražink taip, kad blizgėtų. 

— Gerai, - atsakiau, - bet kaip man elgtis - pirma sutvarkyti 
širdies nepakankamumą ir tik tada atlikti žarnaknisį? 

- Žarnaknisį? Gal nuo proto nušokai? Ji ne privati ligonė, ji 
tavo pacientė. Jai žarnyno tirti nėra reikalo. 

Jusdamas dėkingumą, džiaugdamasis, kad šis medicinos bur- 
tininkas šalia, pasakiau: 

- Žinai, kas esi, Dručki? 

— Kas? 

— Didis amerikietis. 

— Ojeigu pasiseks, netrukus būsiu dar ir turtingas. Dručkiui 
metas čiūčia liūlia. Atmink, Rojau, primum non nocere ir hasta 
la vista, motinkrušy. 

Jis, aišku, buvo teisus. Kai pildžiau ligos istorijas pacientų, ku- 
riuos tą dieną priėmiau, ir TEPLINAU jų ligos istorijas, pamėgi- 
nau duoti Anai mažesnę lazikso dozę, ir išėjo šnipštas. Sėdėjau 
gydytojų kabinete ir klausiausi limpių burkavimo, sumišusio su 
širdies monitorių PYPT PYP' Tie garsai ramino lyg lopšinė: 

PYPT PYPT, SUTVARKYKITTĄ GUZĄ, PYPT PYPT, 
RŪDLRŪDL. 

TLAUKIS, RUDL RŪDL, SUTVARKYKITTĄ GUZĄ, 
PYPT PYPT 

PYPT PYPT... 

Lesas Braunas ir jo garsusis limpių orkestras traukė serenadas, 
kol laukiau, kada Ana nusičiurlins. Gavusi 175 miligramus ji iš- 
spaudė kelis lašus, po 200 - pratrūko kaip fontanas. Kažkokia 
beprotystė! Šiaip ar taip, pamačius šlapimą mano krūtinė išsipūtė 
iš pasididžiavimo lyg tėvo, išvydusio savo naujagimį. Pranešiau 
apie šį įvykį Molei. 

— Vaje, Rojau, tai nuostabu! Tu pastatysi tą mielą senutę ant 
kojų. Šaunu. Gerai išsimiegok naktį. Aš būsiu čia. Mudu kartu 
viskuo rūpinsimės. Labai tavim pasitikiu. Sveikinu su liepos ket- 
virtąja. 

Pažiūrėjau į laikrodį: antra nakties, netrukus išauš šlovingoji 
Nepriklausomybės diena. Išdidus, pakilios nuotaikos, jausda- 
masis kompetentingas tuščiu koridoriumi pasukau į budėjimo 
kambarį. Visagalis! Mano rankose viskas. Kaip internas toje kny- 
£0je pajutau nukratant malonų šiurpą. Įstabu! 

Lova buvo nepaklota, chirurgo pižamos negalėjau rasti, ant vir- 
šutinės lovos knarkė pražuvėlis GMMS Levis, bet buvau toks 
Išvargęs, kad man viskas buvo nė motais. Keliaudamas į sapnų 
karalystę, klausydamasis PY PT PYPT, ėmiau galvoti apie žmo- 
nes, kuriems sustoja širdis. Peržvelgiau mintyse viską, ką žinojau 
apie šią būklę, netrukus liko vien tai, ko nežinojau. Ėmiau neri- 
mauti. Negalėjau užmigti, nes bet kurią akimirką mane galėjo iš- 
kviesti pas ligonį, kuriam nustojo plakusi širdis ką tuomet dary- 

siu? Mane kažkas kumštelėjo - Molė. Ji priglaudė pirštą prie lūpų 
liepdama tylėti. Atsisėdusi lovos galūgalyje nusiavė baltus bate- 
lius, nusitraukė baltas pėdkelnes ir kelnaites. Pakėlusi apklotą 
kažką pasakė - girdi, nenorinti, kad uniforma susiglamžytų, ir su- 
kryžiavusi kojas atsisėdo ant manęs. Ji atsisagstė palaidinę ir pasi- 
lenkusi karštai pabučiavo mane į lūpas. Uždėjau ranką ant glotnu- 
tėlio jos užpakaliuko, ir jos kvepalai... 

Kažkas tapšnojo mane per petį. Užuodžiau kvepalus. Atsisu- 
kęs į tapšnotojo pusę pamačiau žiūrįs tiesiai Molei į šlaunis: ji pri- 
tūpusi mane žadino. Po paraliais - aš sapnavau, bet dabar jau 
buvo ne sapnas! Taip iš tikrųjų nutiks. Ji uždėjo ranką man ant 
peties. Dievuliau, ji išties šoks pas mane į lovą! 

Klydau. Ji atėjo dėl ligonės, vienos iš Mažylio Oto širdininkių, 
kuri priraišiota prie lovos nieku gyvu nenorėjo ramiai gulėti. Slėp- 
damas krūvą spygaujančių žmogeliukų, kurie vaidino erotines fan- 
tazijas baltose mano kelnėse, išsvirduliavau į koridorių ir mirksė- 
damas nuo ryškios šviesos nusekiau paskui tą dailų strykčiojantį 
užpakaliuką į ligonės palatą. Pasigirdo sprogimas. Įbėgę pamatė- 
me NUKRITUSIĄ moterį; ji nuoga stovėjo palatoje ir rėkavo 
nešvankybes savo atspindžiui veidrodyje. Ji paėmė lašelinės bu- 
telį ir spiegdama: „Štai! Štai! Ta senė veidrodyje!“ sviedė į savo 
atspindį ir sudaužė veidrodį į šipulius. Pamačiusi mane atsiklaupė 
ant šukių, sugriebė už kelių ir ėmė maldauti: 

— Pone, būkit geras, nesiųskit manęs namo! 

Graudus reginys. Nuojos sklido nemalonus dvokas. Bandėme 
ją nuraminti. Vėl pririšome prie lovos. 

Tai buvo vienas iš visos virtinės sprogimų, kuriais buvo pažy- 
mėta Nepriklausomybės diena. Kai paskambinau Mažyliui pra- 
nešti, kad jo ligonė įsiaudrino, Otas vos nesprogo iš pykčio. Jis 
apkaltino mane, kad neduodu ramybėsjo ligonei savo neprotingu 
dėmesiu. Girdi, ji maloni moteris, ir aš tikriausiai ją sunervinęs. 
Baigdamas paliepė man palikti ją ramybėje. 

Tuomet atsidarė lifto durys ir ištrūkę iš dar vieno pragaro rato 

pasirodė Ryk Mano Dulkes Edis su savo GMMS. Jie vežė dar 
vienus žmogaus griaučius į tolimąjį koridoriaus galą. Šįsyk tai bu- 
vo vyras, tiksliau, kaulėtas moliuskas, kuriam iš kiaušo kyšojo 
raudonas gumbas. Jis sėdėjo stingus kaip lavonas ir giedojo: 

RUGALARUGALA RUGALARUG, 

RUGALARUGALARUGALA GUG... 

— Hospitalizuoju jau ketvirtą, - tarė Edis, - vadinasi, dabar bus 
tavo eilė. Metas ir tau pamatyti, kas dedasi priimamajame. 

Atėjo manoeilė? Man tai netilpo galvoje. Grįžau į lovą ir užmi- 
gau. Pūčiau į akį, kol mano pirštas, savarankiškai švenčiantis lie- 
pos ketvirtąją, sprogo iš skausmo. Paleidau kakarinę taip garsiai, 
kad Levis nusirito nuo viršutinės lovos, o Molė atlėkė iš skyriaus 
ir savo smagiomis šlaunimis atsitrenkė į mano marmūzę. 

— Kažkas man įkando! - surikau. 

— Prisiekiu, daktare Bašai, - ne aš! - teisinosi Levis. 

Manopirštas ėmė tinti. Skausmas buvo nepakeliamas. 

- Šiaip ar taip, ėjau jūsų kviesti, - tarė Molė. - Priimamajame 
laukia dar vienas ligonis. 

— O, ne. Darvieno limpio šiąnakt neištversiu. 

— Ne limpis. Jam penkiasdešimt, ir jis rimtai serga. Jis pats gy- 
dytojas. 

Vydamas šalin paniką nuėjau į priimamąjį. Perskaičiau ligos is- 
toriją: daktaras Sandersas. Penkiasdešimt vienerių. Juodaodis. 
„Dievo namų“ darbuotojas. Sirgo paausinės liaukos ir hipofizės 
navikais su baisiomis komplikacijomis. Šį kartą skundžiasi skaus- 
mais krūtinėje, vis krintančiu svoriu, mieguistumu ir sunkumu kvė- 
puojant. Kviesti Dručkį ar ne? Ne. Pirma pats apžiūrėsiu. Įėjau į 
palatą. 

Daktaras Sandersas paslikas gulėjo ant vežimėlio - juodaodis, 
atrodantis dvidešimčia metų vyresnis, negu iš tikrųjų buvo. Pa- 
bandė paspausti man ranką, bet buvo pernelyg nusilpęs. Suėmiau 
Jodelną ir prisistačiau. 

— Džiaugiuosi, kad esat mano gydytojas, - tarė jis. 

Mane sujaudino jo bejėgiškumas, tas glebus delnas patikliai gu- 
lintis tarp mano pirštų, ir man pasidarė liūdna dėljo. 

— Papasakokit, kas nutiko. 

Jis ėmė pasakoti. Iš pradžių taip nervinausi, kad beveik negalė- 
jau klausytis. Tai pajutęs jis tarė: 

— Nesijaudinkit, jums gerai seksis. Tik pamirškit, kad esu gy- 
dytojas. Atsiduodu į jūsų rankas. Prieš daugelį metų buvau visai 
toks kaip jūs. Buvau pirmas „Dievo namų“ internas negras. 

Ėmiau galvoti apie tai, ko mane išmokė Dručkis, ir pamažu 
ėmiau labiau savimi pasitikėti, o miegai visiškai išsilakstė. Nervi- 
nausi, bet kartu jutau malonų jaudulį. Tas vyras man patiko. Jis 
prašė juo pasirūpinti, ir aš stengsiuosi kiek įmanydamas. Ėmiausi 
darbo. Kai rentgenas parodė skystį krūtinės ląstoje, ir supratau, 
kad reikia jo ištraukti ir sužinoti, kokios jis kilmės, nusprendžiau 
nusiųsti žinutę į Dručkio pranešimų gaviklį. Prieš pat jam ateinant 
apibendrinau visus duomenis ir supratau, kad labiausiai tikėtina 
diagnozė — piktybinis auglys. Man ėmė sukti vidurius. Dručkis, su 
chirurgo pižama panašus į linksmą žalią dirižablį, įsklendė į palatą 
ir, persimetęs vos keliais žodžiais, su daktaru Sandersu užmezgė 
puikų ryšį. Kambarį pripildė šiluma, pasitikėjimas, maldavimas pa- 
dėti ir pažadas pasistengti. Štai kokia gali būti medicina! Ištrau- 
kiau iš krūtinės skysčio. Kadangi praktikavausi su Ana O., buvo 
lengva. Dručkis buvo teisus: su limpiais rizikavai ir mokeisi, tad, 
atėjus metui veikti, viskas klojosi gerai. Ir supratau, kad Namų 
subinlaižiai toleravo Dručkio keistenybes todėl, kad buvo nuosta- 
bus daktaras. Pucelio veidrodinis atspindys. Man baigus traukti skystį, 
daktaras Sandersas, kuris dabar pradėjo lengviau kvėpuoti, tarė: 

— Būtinai pasakykit man, kokia to skysčio citologija, gerai? Kad 
ir kas paaiškėtų. 

— Sužinosim tik po kelių dienų, - atsakiau. 

— Tai po kelių dienų man ir pasakykit. Jeigu piktybinis navikas, 
turiu kai ką nuveikti. Vakarų Virdžinijoje gyvena brolis, tėvas paliko 
mums šiek tiek žemės. Aš pernelyg ilgai atidėliojau žūklę su broliu. 

Išėjus iš palatos kūnas man ėjo pagaugais nuo minties, kas gali 
būti mėgintuvėliuose, gulinčiuose mano kišenėse. 

— Ar mateijo veidą? — išgirdau Dručkį klausiant. 

— Kuojis ypatingas? 

— Įsidėmėk. Tai mirštančio žmogaus veidas. Labanakt. 

- Ei, palauk. Aš supratau: tau leidžia šitaip išsipisinėti, nes esi 
geras daktaras. 

— Geras? Ne, daugiau negu geras. Labai geras. Netgi nuosta- 
bus. Labanakt. 

Nuvežiau daktarą Sandersą atgal į skyrių. Kai atsiguliau, aušra 
buvo besusprogdinanti šlykščią karštą naktį. Nenustygstantys chi- 
rurgai ką tik pradėjo rytinę vizitaciją ruošdamiesi dienai, kada da- 
rys gražius doriems piliečiams pritinkančius darbus, pavyzdžiui, 
prisiuvinės žmonėms nutrauktas plaštakas, o pirmosios pamainos 
ūkio skyriaus darbuotojai davėsi po Namų vidurius. Užsimoviau 
kojines ketindamaseiti pas Dručkį vartyti kortelių ir suvokiau, kad 
jaučiuosi kaip kojinės: suprakaitavęs, dvokiantis, sustabarėjęs, ne- 
šiotas dieną ilgiau, negu derėjo. Po kortelių vartymo viskas ėmė 
skysti, lietis į daiktą, ir atėjus pietų metui buvau toks apdujęs, kad 
Čakui su Potsu teko vesti mane iš kavinės eilės prie staliuko. Ant 
padėklo pasidėjau tik didelę stiklinę kavos su ledu. Man taip su- 
triko judesių koordinacija, kad bandydamas atsisėsti trenkiau 
blauzdikauliu į stalo koją, kluptelėjau ir išpyliau kavą ant savo bal- 
tos uniformos. Pajutau, kaip vėsa sunkiasi tarpkoju, bet jis atrodė 
kažkur toli, atitrūkęs nuo manęs. Tą popietę Kojis kaip vyriausia- 
sis gydytojas nusprendė vadovauti mūsų grupės vizitacijai. Jis at- 
ejo vestibiuliu kaip visuomet apsivilkęs baltu ilgu nelyginant mėsi- 
ninko chalatu, pasikabinęs tą ilgą stetoskopą, vingiuojantį krūtine 
ir sukištą į kelnes; jis švilpavo „Rita, Rita, - sakyk, ar myli, tik 
nemeluooook“. Kai apžiūrinėjo ligonį, man knietėjo stumtelti Levį 
į Kojį, kad abu griūtų ant lovos pas limpį, kurį žūtbūt stengėsi 
išgelbėti. Įsivaizdavau, kad „Kojis“ - užšifruota žodžių „Ko jis 
nori iš mano limpių“ santrumpa, ir mintyse mačiau, kaip jis veda 


04 SAMUEL SHEM E DIEVO NAMAI 


limpius iš taikaus mirties krašto į ilgo, apgailėtino, kupino kančių 
gyvenimo vergiją, kaip jis velka kojas ir godžiai ryja neraugintą duoną 
dainuodamas „Rita, Rita, - sakyk, ar myli, tik nemeluooook“. 

Mano mintyse siautė visiškas chaosas. Ničnieko nebesusigau- 
džiau. Maniau, kad nebeištversiu iki dienos galo. Priėjusi medici- 
nos sesuo pasakė, kad mano vienintelė ligonė italė, pravardžiuo- 
jama Bum Bum, neserganti jokia širdies liga, pajuto skausmus krū- 
tinėje. Įėjau į palatą, kurioje aštuoni artimieji šnekučiavosi itališ- 
kai. Padariau EKG -ji buvo normali. Paskui, pasijutęs fokusinin- 
ku, stebimu aštuonių žiūrovų, nusprendžiau parodyti Dručkio ap- 
versto stetoskopo metodą. Sukišau antgalius Bum Bum į ausis ir 
surikau į megafoną: 

— Ausies sraige, atsiliepk, ausies sraige, atsiliepk, ar girdi mane, 
ausies sraige... 

Bum Bum atsimerkė, suspigo, pašoko, pridėjo kumštį prie krū- 
tinės, šiuo klasikiniu gestu parodydama, kad jai skauda širdį, nu- 
stojo kvėpuoti ir pamėlo. Supratau, kad aš su aštuoniais italais 
matau ligonę, kuriai sustojo širdis. Padaužiau Bum Bum per krūti- 
nę, šitaip išgaudamas dar vieną klyksmą, rodantį, kad ji dar gyva. 
Bandydamas patikinti artimuosius, kad visa tai - įprasti dalykai, 
išvedžiau iš palatos ir sušukau kodą, pranešantį, jog ligoniui su- 
stojo širdis. Pirmiausia pasirodė ūkio skyriaus darbuotoja, kaž- 
kodėl - su puokšte lelijų; paskui atėjo anesteziologas pakistanie- 
tis. Kadangi man ausyse tebeskambėjo italų delegacijos balsai, 
pasijutau tarsi būčiau Jungtinėse Tautose. Atėjo daugiau žmonių, 
bet Bum Bum būklė jau buvo geresnė. Dručkis pažiūrėjo į naująją 
EKG irtarė: 

— Rojau, tai nuostabiausia diena šios moters gyvenime, nes pa- 
galiaują ištiko tikrų tikriausias infarktas. 

Bandžiau prikalbinti intensyviosios terapijos skyriaus interną per- 
imti ją iš mano globos, bet metęs vienintelį žvilgsnį ir tarstelėjęs 
„Gal juokus kreti“ jis atsisakė ją ŠTIŠINTI. Jausdamasis kaip 
mulkis, stengdamasis išvengti Bum Bum artimųjų, nusliūkinau ko- 

ridoriumi. Dručkis pranešė vertingą Namų ĮSTATYMĄ, AŠTUN- 
TAĄJĮ: TAVE VISUOMET GALI DAR LABIAU ĮSKAUDIN- 
TI. Baigęs dienos darbus vis dar apkvaitęs nusiunčiau žinutę Pot- 
sui, kad perimtų mano ligonius nakčiai. Paklausiau, kaip jam se- 
kasi. 

— Prastai. Ina kažko pašėlo — vagia batus ir į juos myža. Be 
reikalo daviau jai valiumo. Maniau šitaip ją sutramdyti. Piepiui pa- 
dėjo, tai pamėginau išbandyti su ja. Ji tik dar labiau padūko. 

Eidamas su Dručkiu prie lifto pasakiau: 

- Žinai, man regis, tie limpiai stengiasi mane įskaudinti. 

- Žinoma. Jie stengiasi visus įskaudinti. 

— Bet kodėl? Aš juk nedariau jiems nieko bloga, tai kodėl jie 
man kenkia? 

- Čia ir yra šiuolaikinės medicinos esmė. 

— Tu pamišėlis! 

— Tik pamišėlis gali dirbti tokį darbą. 

— Betjeigu tai viskas, ką mes galim daryti, aš neištversiu. Nieku 
gyvu. 

- Ištversi, Rojau. Atsijok iš savo iliuzijų šiukšles, ir pasaulis 
pramins taką iki tavo durų. 

Jis pranyko. Prie ligoninės laukiau, kada mane paims Berė. Ma- 
ne pamačius jos veidas persikreipė iš pasišlykštėjimo. 

- Rojau, tu žalias! Fe! Ir dar dvoki! Žalias ir prasmirdęs! Kas 
nutiko? 

— Jie mane nustekeno. 

— Nustekeno? 

— Taip. Jie mane pribaigė. 

— Kas? 

— Limpiai. Bet Dručkis man ką tik pasakė, kad jie skaudina 
visus ir kad tokia šiuolaikinė medicina, tad nebežinau nė ką many- 
ti. Jis liepė man atsijoti iš savo iliuzijų šiukšles tada pasaulis pra- 
mins taką iki mano durų. 

— Kažkokia keista mintis. 

— Aširgi taip atsakiau, bet dabar nebesu tuo įsitikinęs. 

— Galiu padaryti, kad pasijustum geriau, - tarė Berė. 

— Paguldyk mane į lovą, ir tiek. 

— Ką? 

— Tik paguldyk mane į lovą ir apkamšyk. 

— Bet šiandien tavo gimtadienis. Gal pamiršai — eisime vakarie- 
niauti. 

- Pamiršau. 

— Pamiršai savo paties gimtadienį? 

- Taip. Aš žalias ir prasmirdęs. Paguldyk mane į lovą, ir gana. 

Ji paguldė mane, apkamšė, ir nors buvau žalias ir prasmirdęs, 
pasakė, kad vis tiek mane myli, aš atsakiau, kad irgi ją myliu, bet 
sakiau netiesą, nes jie kažką sunaikino manyje - kažką geisminga, 
kas susiję su meile, ir aš užmigau nespėjus jai uždaryti durų. 

Suskambo telefonas, ir ragelyje išgirdau pažįstamą melodiją: 
„Su gimimo diena, su gimimo diena, su gimimo diena, brangus 
Rojau, sveikinam tave“. Mano gimtadienis - užmirštas, vėliau pri- 
simintas, paskui vėl užmirštas. Mano tėvai. Tėvas pasakė: 

— Tikiuosi, nesi pavargęs, ir turi būti nuostabu galų gale turėti 
savo ligonių. 

Supratau jį manant, kad šiuolaikinė medicina - didžiausias išra- 
dimas po greitaeigių stomatologinių grąžtų. Padėjęs ragelį galvo- 
jau apie daktarą Sandersą, kuris mirs, ir limpius, kurie nemirs, ir 
bandžiau nuspręsti, kas yra iliuzijos, o kas ne. Kaip toje knygoje 
„Kaip išgelbėjau pasaulį nesusitepęs baltos uniformos“ tikėjausi 
vis atlėkti paskutinę akimirką ir išgelbėti žmones, o dabar štai Žiū- 
riu, kaip palūžusį pietietį tvatija per makaulę limpė su futbolo šal- 
mu, padabintu avino ragais, ir storas burtininkas, nežinia - pami- 
šėlis ar genijus - vis kala man į galvą, kad šiuolaikinės medicinos 
pagalbos esmė nieko nedaryti, tik TEPLINTI ir ŠTIŠINTI. Naktį 
tuščiame koridoriuje ir dieną sausakimšame lifte jaučiausi visaga- 
lis, o akis į akį su limpiais ir nugeibusiais nepagydomais jaunais 
žmonėmis buvau visiškai bejėgis. Taip, uniformos tikrai baltos, Pu- 

celio „Kontinentalis“ taip pat tviska baltumu, bet švari uniforma 
buvo apdirbta vėmalais, krauju, myžalais ir šūdais, nešvariuose 
pataluose veisiasi blakės, kandančios tiesiai į pirštą ir akį, o Puce- 
lis—šmikis. Praeis keli mėnesiai, ir daktaras Sandersas mirs. Jeigu 
žinočiau, kad man liko gyventi keletas mėnesių, ar šitaip leisčiau 
laiką? Ne. Mano mirtingas kūnas sveikas, bet mano absurdiškas 
gyvenimas ligotas. Laukiu, kol atlėks stipriai sviestas kamuoliu- 
kas, tada arterija mano smegenų kamiene trūks ištaškydama kraują 
po visą smegenų žievę, ir kamienas liks sausutėlis. Išeities dabar 
nebeturiu. Tapau ternu dvokiančioje internatūroje žaliuose „Dievo 
namuose“. 


Pasibaigus trečiai savaitei Dručkį pagal rotaciją IŠŠTIŠINO iš 
„Dievo namų“ į gretimą viešąją ligoninę, jo paties žodžiais, „ant 
Šv. Kiturkio kalno“. Nors jis ir toliau budės kaip rezidentas su 
manim kas trečią naktį, tuštumą, atsivėrusią pranykus storam jo 
pasturgaliui, užpildė naujoji skyriaus rezidentė, vardu Džo, kurios 
tėtušis ką tik pasidarė galą šokęs nuo tilto. Kaip labai dažnas mū- 
sų, medikų, Džo tapo sėkmės auka. Išaugusi žema, liesa ir raume- 
ninga, negraži, bet tvirto būdo, paauglė būdama Džo nepaisė moti- 
nos raginimų rodytis aukštojoje visuomenėje, sutelkė dėmesį į bio- 
logiją ir, užuot ėjusi į pobūvius, ėmė pjaustyti varles ir triušius. Pirmą 
kartą sėkmės auka ji tapo sėkmingai sunaikinusi brolį dvynį, nes 
įstojo į Redklifo universitetą, o tas išvyko į kažkokį Vidurio vakarų 
miestelį, kuriame visi pliumpino alų ir kurio vienintelis pasididžiavi- 
mas buvo futbolo komanda, ir tapo dūdų orkestro trombonininku. 
Studijų metais ji ėmė vis labiau reikštis, tad nespėjusi iki galo su- 
bręsti lytiškai lyg raketa įlėkė į GMM; meteorišką jos skrydį į aukš- 
tybes tik šiek tiek pristabdė motinos involiucinė psichozė, kokių 
Amerikoje būna apstu ir nuo kurios jos tėtušis virto tirtančia į dre- 
bučius panašia mase. Šeimos irimas paspartino jos medicinos lai- 
mėjimus, tarsi išmokusi tirti tiesiąją žarną ji galėtų aptikti psichologį- 
ni vėžį, graužiantį jos šeimą. Taigi Džoėmė dirbti „Dievo namuose“ 
ir tapo negailestingiausia rezidente, sugebančia konkuruoti su visais. 

Nuo pat pirmos dienos, kai Džo prasižergusi, susidėjusi rankas 
ant klubų kaip koks laivo kapitonas atsistojo prieš mus ir pasakė: 
„Sveiki atvykę į mūsų laivą“, tapo aišku, kad ji tokia nepanaši į 
Dručkį, jog kyla grėsmė viskam, ko tas mus išmokė. Ta žema, 
tvarkinga moteris apkramsnotais juodais plaukais, atsikišusiu žan- 
dikauliu, su juodais ratilais paakiuose vilkėjo baltu sijonu ir baltu 
švarku, o specialiame dėkle, pritvirtintame prie diržo, nešiojosi 
penkių centimetrų storio sąsiuvinį, į kurį pati perrašė tris tūkstan- 
čius „Vidaus medicinos principų“ puslapių. Viskas, kas netilpo jos 
galvoje, buvo ant jos klubo. Ji kalbėjo keistu monotonišku balsu, 
kuriame nebuvo jokio jausmo. Jai rūpėjo vien faktai. Humoro ji 
nepripažino. 

- Atleiskite, kad nebuvau čia, kai turėjau būti pagal grafiką, 
tarė ji Čakui, Potsui, man ir GMM studentams tą pirmąją dieną. — 
Dėl asmeninių priežasčių turėjau išvykti. 

— Taip, mes girdėjom, - atsakė Potsas. - Kokia padėtis da- 
bar? 

— Viskas gerai. Tokių dalykų retkarčiais atsitinka. Žiūriu į juos 
ramiai. Džiaugiuosi grįžusi į darbą - galėsiu apie tai nebegalvoti. 
Žinau, pirmas tris savaites jus mokė Dručkis, ir noriu, kad supras- 
tumėt, jog aš dirbu kitaip. Elkitės taip kaip aš, ir puikiai sutarsim. 
Vadovaudama skyriui nepakenčiu nė menkiausio aplaidumo. Jo- 
kios netvarkos. Na, įgula, eime į vizitaciją. Atvežkit ligos istorijas. 

Be galo nudžiugęs Levis Pražuvėlis pašoko jų vežti. 

— Kai mums vadovavo Dručkis, - pasakiau, - vizitaciją mes 
atlikdavome sėdėdami čia. Tai puikiai ramino, buvo veiksminga... 

- Ir aplaidu. Kiekvieną ligonį aš pamatau kiekvieną dieną. Ne- 
gali būti jokio pasiteisinimo to nedaryti. Netrukus įsitikinsit, kad 
kuo daugiau darysite gydydami, tuo veiksmingesnė bus jūsų pa- 
galba. Aš darau viską, ką galiu. Užtrunku kiek ilgiau, bet to nesi- 
gailiu. Beje, tai reiškia, kad vizitacija prasidės šiek tiek anksčiau — 
pusę septynių. Supratot? Puiku. Mano laive tvarka griežta. Jokio 
aplaidumo. Kaip gydytoja domiuosi kardiologija. Nuo kitų metų 

gaunu NSI mokslinio bendradarbio vietą. Klausysimės daugybės 
širdžių. Atminkit: jei turėsit kokių nusiskundimų, būtinai man sa- 
kykit. Klokit viską atvirai. Na ką, įgula, keliam bures. 

Mudu su Čaku nieku gyvu neateisime į vizitaciją valanda anks- 
čiau negu ligi šiol. Ėjome paskui Džo, kai ta žygiavo iš palatos į 
palatą genama fanatizmo, pažįstamo tik persistengėliui - tam, kurį 
nuolatos persekioja baimė, kad kažkoks šešėlyje tūnantis atsili- 
kėlis staiga nušvitus protui jį pranoks. Mes ridenome vežimuką su 
ligos istorijomis į palatas su keturiasdešimt penkiais skyriaus ligo- 
niais ir iš jų, o Džo apžiūrinėjo visus pacientus iki vieno, kaskart 
perskaitydama paskaitą iš užrašų, kabančių dėkle ant klubo, bei 
aiškindama kiekvienam ternui, ką šis užmiršęs padaryti. Mane ap- 
niko bloga nuojauta. Kaip mes gyvi ją ištversim? Ji stojo prieš 
viską, ko išmokė Dručkis. Ji mus į kapus nuvarys. 

Prie Anos O. palatos durų Džo peržvelgė jos ligos istoriją ir 
Įėjusi apžiūrėjo pacientę; nepaisydama Zoko sparne bildančių pneu- 
matinių kūjų daugiausia dėmesio skyrė Anos širdžiai. Kol Džo 
klausėsi, baksnojo ir stukseno, Ana vis labiau piktinosi ir šaukė: 

Baigusi Džo manęs paklausė, kas yra svarbiausia gydant Aną. 

Prisiminęs Dručkio ĮSTATYMUS, atsakiau: 

-SVARBIAUSIA ĮTAISYTI LIGONĮ KITUR. 

— Ką?! 

-SVARBIAUSIA ĮTAISYTI LIGONĮ KITUR. 

— Kasjus to išmokė? 

— Dručkis. 

— Nesąmonės, - atsakė Džo. - Ši moteris serga sunkia senatvi- 
nės silpnaprotystės forma. Ji nesigaudo nei kur, nei kas esanti, nei 
kurie dabar metai ir diena, ji tik kartoja RŪDL, ji viską daro po 
savim iryra sumišusi. Silpnaprotystę sukelia kelios priežastys, viena 
jų-smegenų auglys, kurį galima operuoti. Turim nuodugniai visas 
ištirti. Aš jums apie jas papasakosiu. 

Džo drožė paskaitą apie pagydomas silpnaprotystės priežastis, 

minėjo gausybę neaiškių nervų anatomijos smulkmenų. Besiklau- 
sydamas prisiminiau girdėtą istoriją, kaip ji laikė anatomijos egza- 
miną GMM. Tą egzaminą buvo neįmanoma išlaikyti, pažymių vi- 
durkis sudarė keturiasdešimt du, o Džo gavo devyniasdešimt de- 
vynis balus. Ji neatsakė į vienintelį klausimą - nesugebėjo parody- 
ti, „kur yra Poldžio žiedas“. Tas klausimas buvo spąstai, nes 
minėtas žiedas buvo pėsčiųjų salelė prieš pat GMM bendrabu- 
čio duris. Džo paskaita apie Aną buvo glausta, užbaigta, rišli ir 
nuosekli. Baigusi ji atrodė patenkinta, lyg būtų ką tik gerai išsi- 
tuštinusi. 

— Pradėkit skirti nurodymus tyrimams, - Džo paliepė man, — 
mes viską išsiaiškinsim. Kuo nuodugniausiai. Niekas negalės pri- 
kišti, kad dirbam aplaidžiai. 

— Bet Dručkis sakė, kad Ana O. visuomet tokia ir kad devy- 
niasdešimt penkerių metų žmogui silpnaprotystė yra normalu. 

- Silpnaprotystė niekuomet nėra normalu, - atšovė Džo, - nie- 
kuomet! 

— Gal ir ne, - nusileidau, - bet Dručkis sakė, kad ją gydyti 
reikia nieko nedarant, tik velniškai stengiantis rasti jai kitą lovą 
slaugos namuose. 

— Aš niekuomet nesėdžiu sudėjusi rankas. Aš esu gydytoja - aš 
teikiu medicinos pagalbą. 

— Dručkis sakė, kad limpiams medicinos pagalbą teikiame nie- 
ko nedarydami. Pasak jo, jei ką nors darysi, bus tik blogiau. 
Kaip tąkart, kai Potsas hidravo Iną Guber - nuo toji taip ir 
neatsitokėjo. 

—Irjūs juo patikėjot? - paklausė Džo. 

— Na, Anos atveju tai, regis, pasiteisina, - atsakiau. 

— Klausyk manęs, proto bokšte, - tarė Džo apstulbinta, paju- 
tusi jai kylančią grėsmę. - Pirma, Dručkis beprotis; antra, jei neti- 
ki manim, paklausk bet kurio kito Namų darbuotojo; trečia, todėl 
jamir neleidžia mokyti pradedančiųjų internų; ketvirta, aš šio laivo 
kapitonė ir aš teikiu medicinos pagalbą, o tai - tavo Žiniai - reiškia 

ne nieko nedaryti, o kažką daryti. Netgi daryti viską, ką gali 
supratai? 

— Bemaž. Bet Dručkis sakė, kad blogiausia, ką... 

— Gana! Nenoriu nė girdėti. Ištirkit, ar nėra kokios pagydomos 
silpnaprotystės priežasties. Padarykit LP skenuokit smegenis, at- 
likit kraujo tyrimus, peršvieskit kiaušą. Viską padarykit ir jeigu 
nieko nerasit, tada galėsim kalbėtis, kaip įtaisyti ligonę kitur. Ab- 
surdiška! Na, gerai, įgula, atsistumiam nuo kranto ir plaukiam to- 
liau. 

Praplaukėme pro Rokitanskį, Sofiją, Iną su futbolininko šalmu, 
kurį Džo nuėmė, pasiligojusį daktarą Sandersą ir visus kitus; be- 
veik visiems galų gale ji įtaisė ligi tol neaptiktą širdies ligą - savo 
specializacijos objektą. Baigėme palei Geltonojo Žmogaus pala- 
tos duris, ties VI šiaurės skyriaus valdų riba. Nors jis nebuvo 
mūsų ligonis, Džo negalėjo jo neapžiūrėti. Išėjusi iš palatos ji 
atsisuko į Potsą ir tarė: 

- Girdėjau apie šį atvejį. Žaibiškas nekrotinis hepatitas. Mirti- 
nas, nebent anksti nustatytas ir gydomas steroidais. Aš jums apie 
Ji papasakosiu. 

Ji pradėjo paskaitą apie šią ligą, nepastebėdama skausmo Pot- 
so veide. Baigusi pasakė atsiųsianti mums literatūros šiuo klausi- 
mu sąrašo fotokopijas ir nuėjo papasakoti vizituojantiems Ungu- 
riui ir Kojui, kaip mums sekėsi. Jai kažkaip pavyko atimti iš mūsų 
visų pasitikėjimą savim. Nuo jos ore liko kažkas tvyroti - kažkas 
kieto, sunkaus ir pilko, kaip viduriai, susukti šokant nuo tilto į van- 
denį. 

- Ji tikrai nė kiek nepanaši į Dručkį, - tarė Čakas. 

— Jau spėjau jo pasiilgti, - prisipažinau. 

- Susidaro įspūdis, kad visi žino apie Geltonąjį Žmogų, - tarė 
Potsas. 

— Kaip manot-ar manatlikti Anos O. silpnaprotystės etiologi- 
jos tyrimą? 

— Neatrodo, kad turėtum kitą išeitį, brolyti. 

— Dručkis neklydo - nė karto, - pasakiau. 

— Man regis, pasaulyje nėra nė vieno žmogaus, kuris geriau 
nusimanytų apie limpius negu Dručkis, - tarė Čakas. - Kietai jis 
apie juos varo. Neprarask šalto kraujo, Rojau, neprarask šalto 
kraujo. 

Bakštinamas baimės, kad ką nors pražiopsosiu ir nebeturėsiu 
ramybės, kaip Potsui nedavė ramybės Geltonasis Žmogus, pir- 
mas darbo su Džo savaites dariau viską, ką ji siūlė. Nurodžiau 
visus tyrimus, kokius tik galėjau sugalvoti visiems savo ligoniams, 
ir viską užrašinėjau jų ligos istorijose. Džo padedamas išnašose 
net nurodžiau literatūros šaltinius. Ligos istorijos netrukus atrodė 
nuostabiai, taip IŠTEPLINTOS, kad žvilgėte žvilgėjo. Namų su- 
binlaižiai, tokie kaip Ungurys ir Kojis, mesdavo akį į žvilgančias 
IŠTEPLINTAS ligos istorijas ir jų veidai nušvisdavo gražiomis, 
žvilgančiomis šypsenomis. PATEPLINĘS ligos istorijas savaime 
PATEPLINDAVAI subinlaižius. Negana to, netrukus pastebėjau, 
kad kuo daugiau tyrimų liepdavau atlikti, tuo daugiau rasdavosi 
komplikacijų, tuo ilgiau ligoniai gulėdavo „Dievo namuose“, tuo 
daugiau pinigėlių susižerdavo privatai. PATEPLINĘS ligos isto- 
rijas savaime PATEPLINDAVAI privačius Namų gydytojus. Džo 
buvo teisi: kuo daugiau dirbai, tuo labiau IŠTEPLINDAVAI dak- 
tarus. 

Bėda buvo tik ligoniai, ypač limpiai. Dėl limpių Džo velniškai 
klydo. Kuo daugiau dariau, tuo jų būklė prastėjo. Tuo metu, kai 
Džo pasirodė, Anos O. elektrolitų balansas buvo kuo puikiau- 
sias - kiekviena organų sistema veikė taip gerai, kaip gali veikti 
1878 metų gamybos mašinos dalys. Mano galva, tai galėjai pasa- 
kyti ir apie jos smegenis, juk argi silpnaprotystė nėra patikima 
raminanti užmarštis, slepianti nuo mašinos, kaip ji susidėvėjo? Per 
plauką NEPARŠTIŠINTOS į Hebrajų namus nepagydomiesiems, 
tvankiomis rugpjūčio savaitėmis trankomos po „Dievo namus“ tai 
peršviesti kiaušo, tai LP atlikti, Anos būklė pablogėjo, gerokai 
pablogėjo. Silpnaprotystės etiologijos tyrimų įtampos neatlaikė 

VISOS jos organų sistemos: lyg kokiai grandininei reakcijai vyks- 
tant, suleidus radioaktyviųjų dažų smegenims skenuoti nustojo veikę 
jos inkstai, tiriant inkstus dažais buvo perkrauta jos širdis, nuo 
vaistų širdžiai ji ėmė vemti, todėl elektrolitų balansas taip sutriko, 
kad kilo pavojus gyvybei, silpnaprotystė pasireiškė dar smarkiau, 
o žarnynas atsisakė veikti, todėl prireikė nuodugnaus žarnaknisio, 
betjam reikalingos klizmos Aną dehidravo bei visiškai pribaigė 
iškankintus inkstus, todėl prasidėjo infekcija ir prireikė dializės, 
taigi visos tos rimtos ligos rimtai komplikavosi. Mudu su ja visai 
išsekome, ir ji pasidarė baisiausia ligonė. Kaip ir Geltonasis Žmo- 
gusji patyrė traukulių, panašių į pasmeigto tuno, stadiją, paskui 
dar šiurpesnę, kai tysojo ant lovos nekrusteldama lyg negyvėlis ir, 
ko gero, merdėjo. Man pasidarė liūdna, nes per tą laiką Ana ėmė 
man patikti. Dabar nemažai laiko praleisdavau sėdėdamas prie 
jos ir mąstydamas. Dručkis budėjo su manim kas trečią naktį kaip 
rezidentas pagalbininkas. Vieną vakarą susiradęs mane, kad galė- 
tume kartu eiti vakarienės dešimtą, aptiko mane prie Anos stebintį 
jąstengjantis mirti. 

— Ką, po velnių, dirbi? - paklausė jis. 

Pasakiau. 

— Anabuvo begrįžtanti į Hebrajų namus. Kas atsitiko — palauk, 
nepasakok. Džo nusprendė atlikti išsamų silpnaprotystės etiologi- 
jos tyrimą, ar ne? 

— Taip. Rodos, ji mirs. 

— Mirti Ana gali tik tada, jei nužudysi darydamas, ką liepia Džo. 

— Taip, bet kaip aš galiu nepaklusti, kai Džo seka kiekvieną 
mano žingsnį? 

— Paprastai. Anai nieko nedaryk ir slėpk tai nuo Džo. 

— Slėpt nuo Džo? 

— Žinoma. Tyrimus tęsk tik vaizduotėje, TEPLINK ligos istori- 
ją įsivaizduojamais įsivaizduojamų tyrimų rezultatais, Ana vėl taps 
paprasta silpnaprote, tyrimai parodys, kad nėra jokios išgydo- 
mosjos ligos priežasties, ir visi bus laimingi. Juokų darbas. 

— Nesu įsitikinęs, kad tai etiška. 

— O žudyti šią mielą limpę tavo tyrimais etiška? 

Čia aš negalėjau nieko atsakyti. 

— Pats matai, kaip yra. Eime valgyt. 

Dešimtą, prie vakarienės stalo, paklausiau Dručkio apie Džo. 
Jis surimtėjo ir atsakė, girdi, ją kamuojanti baisi depresija. Apie ją 
jis tokios pat nuomonės kaip ir apie Ungurį, Kojį ir daugelį kitų 
subinlaižių: puikūs medicinos tekstai, kuriems stinga sveiko proto. 
kurią būtina uždaryti į tvarkingus diferencinės diagnostikos ir gy- 
dymo narvus. Tereikia šiek tiek antžmogiškų pastangų, ir viskas 
bus gerai. Visą gyvenimą Džo deda tokias pastangas, todėl jai 
lieka mažai energijos kam nors kitam. Pasak Dručkio, visą gyve- 
nimą ji aukojanti medicinai: 

— Tai labai liūdna, ir visi tai žino. Džo daug metų rengėsi tai 
akimirkai, kai taps skyriaus rezidente, o dabar, kai toji akimirka 
atėjo, Džo privirs košės. Tų ligonių jai taip reikia jos gyvenimo 
tuštumai užpildyti, kad ateina į „Dievo namus“ sekmadieniais ir 
tom naktim, kai nebudi. Ji nesijaučia esanti reikalinga kitiems, tik 
įsivaizduoja, kad jos ternai ir ligoniai be jos negali, bet taip nėra, 
nes ji tikra nevėkšla ir kaip gydytoja praktikė, ir bendraudama su 
žmonėmis. Svarbiausias vaistas gydant Aną O. būtų surasti jos 
pamestus akinius. Džo reikėtų imtis mokslinių tyrimų, bet taip pa- 
dariusi patvirtintų, ką visi ir taip žino - kad ji visiškai nemoka ben- 
drauti su žmonėmis. 

Prisiminęs Berę atsakiau: 

— Kalbi kaip vyras, niekinantis moteris. 

— Aš? - nustebo Dručkis. - Ką aš tokio pasakiau? 

— Tu teigi, esą tokios moterys kaip Džo sumautos gydytojos 
vien todėl, kad jos moterys. 

— Ne. Aš tik sakau, kad tokios moterys kaip Džo sumauti žmo- 
nės todėl, kad jos gydytojos — visai kaip kai kurie vyrai. Ši profe- 
sija - liga. Jai nerūpi lytis. Ji gali įvilioti į spąstus visai akivaizdu, 

kad Džo jau įviliojo. Tai baisu. Tau reikėtų pamatyti jos butą - jis 
atrodo, tarsi niekas jame negyventų. Džo įsigijo jį daugiau kaip 
prieš metus, bet vis dar neišpakavo muzikinio centro. 

Mes sėdėjome prislėgti į spąstus įkliuvusios Džo gyvenimo ir 
apie jį mąstėme, kol galų gale liovėmės ir vėl pralinksmėjęs Druč- 
kis tarė: 

— Ei, ar aš tau kada nors esu pasakojęs apie savo svajonę — 
Išradimą? 

— Ne. 

— Apie Daktaro Jungo Analinį Veidrodėlį - Didįjį Amerikos 
Medicinos Išradimą? 

— Daktaro Jungo Analinį Veidrodėlį? Kas tai per velnias? 

— Argi neprisimeni, kaip medicinos mokykloje per gastroente- 
rologijos kursą dėstytojas liepė jums „apžiūrėti savo išeinamąją 
angą su veidrodėlio pagalba“? 

— Prisimenu. 

— Ar tau pavyko? 

— Ne. 

— Žinoma, nepavyko. Neįmanoma. O su Daktaro Jungo Veid- 
rodėliu įmanoma. Kiekvienas gali apžiūrėti savo išeinamąją angą 
patogiai įsitaisęs, niekieno netrukdomas savo namuose. 

— Kastai per velnias? - paklausiau baisiai susidomėjęs jo pokštu. 

Jis parodė man, kas tai yra. Ant servetėlės nupiešė sudėtingą 
sistemą, susidedančią iš dviejų atspindinčių veidrodžių ir didelio 
fokusavimo lęšio, pritvirtintų ant reguliuojamų nerūdijančio plieno 
strypelių. Jis nupiešė, kaip šviesos spinduliai sklinda nuo išangės 
iki akies obuolio ir atgal, išmargino piešinį spalvingomis vaivo- 
rykštėmis ir įmantriais spektrais, papildė sudėtingomis lygtimis ir 
diagramomis. Baigęs tarė: 

— Ar žinai, kiek amerikiečių kasdien jaučia skausmą tuštinda- 
miesi ir ištepa krauju tualetinį popierių ar klozetą? Milijonai. 

— Kodėl tik amerikiečių? — juokais paklausiau. - Kodėl ne viso 
pasaulio gyventojų? 

— Būtent. Vienintelė problema —vertimas. Jeigu tokių Ameri- 
koje milijonai, vadinasi, pasaulyje - milijardai. Išangė domina be- 
veik visą žmoniją. Kiekvienas norėtų ją pamatyti, bet niekas ne- 
gali. Tai tarsi tamsiausia Afrika prieš pasirodant misionieriams. 
Kuno Kongas. 

Plaukeliai ant sprando ėmė kutenti pagalvojus, kad tai gal ir ne 


pokštas. 
— "Tu juokauji, - tariau. 
Dručkis nieko neatsakė. 


— Tai pats absurdiškiausias sumanymas, kurį kada nors esu gir- 
dėjęs. 

— Ne. Be to, taip visuomet kalba apie didžiuosius išradimus. 
Čia kažkas panašaus į tuos makšties veidrodėlius, kuriuos dalija 
ginekologai - beje, Analinį Veidrodėlį galima pritaikyti, kad pa- 
žvelgtum ten taip pat - moterys makšties veidrodėliais tiria savo 
makštis. Mano prietaisas tinka abiem lytim. PAŽINK SAVO ŠIK- 
NASKYLĘ. 

Vedžiodamas pirštu ore, tarsi skaitytų lipduką ant mašinos bu- 
ferio ar užrašą reklaminiame plakate, Dručkis tarė: 

— ŠIKNASKYLĖS GRAŽIOS. LAISVĘ ŠIKNASKY- 
LĖMS! Potencialių pirkėjų - aibės, pelnas gali būti milžiniškas. 
Galima baisiausiai pralobti. 

— Tai idiotiška. 

— Todėl juos ir pirks. 

— Bet tujuokauji, ar ne? Tu nepagaminai jokio analinio veidro- 
dėlio? 

Dručkis nieko nematančiomis akimis Žiūrėjo priešais save. 

Nesmagiai pasijutęs tariau: 

— Liaukis, Dručki, - ir ėmiau maldauti, kad pasakytų man tiesą. 
Tai buvo taip absurdiška, kad visai galėjo būti tiesa, O per pasta- 
ruosius dešimtį metų kaskart, kai ką nors Amerikoje palaikyda- 
vau pramanu - pradedant Džeku Rubiu, ištaškiusiu Li Harvio 
Osvaldo žarnas visų amerikiečių televizorių ekranuose, ir bai- 


108 SAMUEL SHEM E DIEVO NAMAI 


giant popieriniais pinigų maišais, perduotais Spirui Agniuijo vice- 
prezidento kabinete, vis klydau, velniškai klydau, nes visuomet 
gerokai pritrūkdavau vaizduotės, ir tai, ką maniau esant absurdu, 
neišvengiamai išaiškėdavo esant tiesa. 

— Nagi, Dručki, - ėmiau šaukti, - sakyk, velniai griebtų, tiesą! 
Tu rimtai ar juokauji?! 

— Ar aš rimtai? - rodės, jis prabudo iš svajų, kuriose buvo 
paskendęs, ir atitokęs tarė: - Aišku, juokauju - argi ne? Juk nie- 
kas negali rimtai galvoti apie tokius pamišėliškus dalykus, sakysi, 
ne? Atmink, Bašai, ką reikia daryti su Ana ir kitais limpiais: TE- 
PLINK ligos istorijas ir slėpk tai nuo Džo. Iki pasimatymo. 

Bandžiau daryti, kaip jis mokė. Nusprendžiau ne juokais grieb- 
tis Anos O. ir kiek įmanoma nieko jai nedaryti. Sverdėjančią ant 
bedugnės krašto prieš ilgą šuolį į mirtį Aną sulaikė PIRMASIS 
ĮSTATYMAS: LIMPIAI NEMIRŠTA. Galų gale eidamas pro 
jos palatą išgirdau sveiką silpnaprotišką RŪDL! ir mano širdis 
išdidžiai apsisuko krūtinėje, nes supratau, kad puikiai suvokda- 
mas savo veiksmų padarinius įrodžiau, jog, kaip ir sakė Dručkis, 
nieko nedarydamas limpiams padedu, ir kad kuosąžiningiau nie- 
ko nedarysiu, tuo labiau jie taisysis, todėl pasiryžau nuo šiol daryti 
limpiams mažiau negu bet kuris kitas „Dievo namų“ ternas. Kaip 
nuslėpti nuo Džo, kad nieko nedarau - kaip nors sugalvosiu. 

Vis dar buvo neaišku, kaip tradiciniai Džo gydymo būdai pa- 
gelbės tiems, kurie, pasak Dručkio, gali mirti - nelimpiams, jau- 
niems žmonėms. Tuo metu, kai mus kamavo kupini prakaito ir 
dvokų vasaros mėnesiai, kai Amerika šėlo nuo pranešimų, išgirstų 
iš Baltųjų rūmų biurokratėlio, Baterfildo pavarde, atskleidusio 
paslaptį, kad Niksonas be galo susijaudino esąs prezidentas ir 
įrengė sistemą, įrašančią kiekvieną nemirtingą prezidento žodį, ir 
jog tuos nemirtingus žodžius jis velniškai stengėsi nuslėpti nuo Si- 
rikos ir Kokso, pasitelkęs į pagalbą gudrybę, pavadintą „prezi- 
dento privilegija“, — taigi tuo metu mudu su Čaku dieną atsiduo- 
davom Džo fanatizmui, nukreiptam į mirštančius jaunus Žmones, ir 

leidom jai rodyti, kaip reikia daryti viską, kas įmanoma, tiems ne- 
limpiškiems ligoniams. Dieną vilkdavomės su ja ir panaudodavom 
kaip gyvą vadovėlį, be to, kadangi ji nieko neleisdavo mums da- 
ryti savarankiškai, apsimesdavome neišmanėliais, kad priverstu- 
me ją atlikti visokias nemalonias procedūras, tokias kaip klizmos. 
Papasakojau Čakui ir Potsui Dručkio požiūrį į Džo. Iš pradžių su 
ja buvome santūrūs, vaikščiojom aplink, tarsi ji būtų koks kortų 
namelis, galintis kiekvieną akimirką sugriūti. Slėpėme nuo jos sa- 
vo panieką, be to, mudu su Čaku slėpėme nuo jos nieko nedarą 
limpiams. Ilgas, nuobodžias, kaip du vandens lašai viena į kitą 
panašias dienas stūmiau su Džo, neleisdamas Dručkiui mirti ma- 
nyje, o kas trečią naktį mudu vėl budėdavome drauge. Prisiminęs 
jį sakant: „Aš tik be užuolankų kloju tai, ką jaučia kiekvienas kitas 
gydytojas, o dauguma jų suskysta ir leidžiasi graužiami išvidaus“, 
ėmiau tirti Džo, bandydamas aptikti jos opos simptomus, Ungurį, 
norėdamas pastebėti jo didžiąją opą, ir Kojį, kad diagnozuočiau 
milžinišką jo opą. Raminanti stora Dručkio esybė visą laiką bola- 
vo šalia, prie pat regos lauko ribų, kaskart vis aiškiau - rodės, 
tuoj pavyks jį paliesti. 


Turėjau Dručkį, Čakas - pats save (turint galvoje, kad prisikentė 
daugiau už limpius, to pakako), o Potsas - ne kažin ką, todėl jam 
buvo velniškai sunku. Nudegęs nagus, kai nepapasakojo Druč- 
kiui apie Geltonojo Žmogaus kepenų funkcijas, Potsas vengė slėpti 
duomenis nuo Džo. Džo visuomet budėdavo su Potsu, tad kiek- 
viena naktis Potsui buvo tokia pat kaip diena - Džo vis ujo jį 
„pašerti katę“ - daryti viską, kas įmanoma, visiems keturiasde- 
šimt penkiems ligoniams. Net jeigu būtų panorėjęs pamėginti nie- 
ko nedaryti vienam ar porai limpių, Potsas nebūtų sugebėjęs to 
nuslėpti, nes negalinti nieku kitu pasikliauti Džo daugmaž perėmė 
Potso pareigas ir pati jas vykdė. Kaip per daug uoli GMM stu- 
dentė, besistengianti gauti aukščiausią pažymį, Džo nemiegodavo 
kiaurą naktį ir rašydavo ligos istorijose postringavimus su nuoro- 

domis į niekam negirdėtus literatūros šaltinius apie „be galo įdo- 
mius atvejus“; kiekvienas širdies monitoriaus pyptelėjimas, kiek- 
vienas ligonio šūktelėjimas ir kiekvienas medicinos sesers klausi- 
mas, aidu atsimušę nuo vienišų plytelėmis klotų sienų, rodė Džo, 
koks prasmingas jos gyvenimas ir kokia ji reikalinga - už „Dievo 
namų“ sienų ji to niekuomet nepastebėdavo. 

Taigi Potso popieriai buvo prasti. Dėl agresyvių Džo gydymo 
būdų limpiai vis blogo, ir jų niekas negalėjo IŠŠTIŠINTI, omirš- 
tantys jauni žmonės merdėjo ilgiau, todėl Potsui padidėjo krūvis — 
iš keturiasdešimt penkių ligonių jam atiteko dvidešimt penki. Kai 
Džo davė jam daugiau darbo, budėjimo naktimis jis negalėjo mie- 
goti, o dienomis turėjo daugiau ir ilgiau dirbti, kad viską aprėptų. 
Mudu su Čaku dažnai būdavome laisvi tais pačiais vakarais, tad 
vis labiau susidraugavome, o Potsas niekad negalėjo su mumis 
pramogauti už Namų sienų, tad darėsi vis tylesnis, vis uždaresnis. 
Jo žmona, kutenama ant chirurgijos internatūros kankinimų suolo 
Geriausioje Manso ligoninėje, kur budėjo ne rečiau kaip kas an- 
trą naktį, galima sakyti, pranyko iš jo gyvenimo. Mes stebėjome, 
kaip Potsas galuojasi, ir kuo labiau jis galavosi, tuo sunkiau darėsi 
su juo bendrauti. Jo šuo ėmė nykti. 

Rugpjūčio pabaigoje kilus audrai Geltonasis Žmogus ėmė 
spiegti, ir žiūrėdamas į Potso veidą, kai išgirdo riksmą, galėjai 
pamanyti, kad čia išskausmo spiegia jo paties draskomos kepe- 
nys. Taip jau sutapo, kad Potsas gavo dar vieną ligonį nesveiko- 
mis kepenimis. Lazaras buvo pusamžis sargas, kuriam pritrūko 
proto, bet nepritrūko sėkmės visą gyvenimą dirbti naktimis, o tai 
leido jam atsisėdus žudyti savo kepenis pigiais svaigalais. Lazaro 
kepenų liga nebuvo kokia nors rafinuota — paprasčiausia mirtį ga- 
rantuojanti cirozė, kurią matai kliukinant iš rudu popieriumi apvy- 
nioto butelio kakliuko kiekviename pasaulio gatvės kampe. Laza- 
ras ketino mirti ir iš paskutiniųjų stengėsi tai padaryti. Jam trukdė 
Džo ir Potsas. Jų pastangos pradžioje buvo didvyriškos, ir apie 
jas „Dievo namuose“ ėmė sklisti legendos. Retkarčiais mudu su 

Čakubandydavome nuteikti Potsą jaustis geriau dėl Lazaro kal- 
bėdami, kaip liūdna, kad jam cirozė ir kad jis miršta. 

— Taip, - atsakė kartą Potsas, — tos supistos kepenys mane 
kiekvieną kartą išveikia. 

— Kodėljjūs paprasčiausiai neleidžiat jam mirti? - paklausiau. 

— Džo sako, jis ištemps. 

— Kokiu būdu, brolau, - užsiaugins naujas kepenis? - nusišaipė 
Čakas. 

— Džo sako, turiu padėti jam kaip įmanydamas. 

— Tu ir nor tai daryti? 

— Ne. Nuo cirozės vaistų nėra, be to, pasakysiu jums dar kai 
ką: kai paskutinį kartą Lazaras buvo atgavęs sąmonę, jis man sa- 
kė norįs mirti. Jį kamavo tokie baisūs skausmai, kad maldavo ma- 
nęs leisti jam mirt. Kai paskutinį kartą jam kraujavo iš stemplės ir 
jis skendo savo paties kraujyje, jis mirtinai išsigando. Aš noriu 
leisti jam mirti, ir tiek, bet bijau pasakyt Džo. 

— Brolyti, tu girdėjai, ką ji sakė. Ji nori išgirsti mūsų nusiskundi- 
mus. 

— Na, taip, - sutiko Potsas, - ji iš tiesų sakė „atvirai klokit visus 
nusiskundimus“. Pasakysiu jai, kad nėr prasmės palaikyti jo gy- 
vybę. | 

Pamanęs, kad Džo primins Geltonąjį Zmogų, atsakiau: 

— Nieko jai nesakyk. Ji sudraskys tave į gabalėlius. 

— Ji nori išgirsti, - prieštaravo Potsas, - ji pati sakė, kad nori 
išgirsti. 

— Nenori, - atsakiau. - Nė už ką. 

— Nori, ji pati sakė, - ginčijosi Potsas. 

— Nenori. Jei pasakysi - sudraskys tave į gabalėlius. 

Potsas pasakė Džo, kad jam neatrodo, jog ji teisingai elgiasi 
liepdama jam palaikyti Lazaro gyvybę, ir ta sudraskė jį į gabalė- 
lius. Kaip Potso klaidą priminė jam Geltonąjį Žmogų. 


Penkias tvankias savaites ssumdydamiesi su Džo, mudu su Čaku 
daug išmokome. Vienas pagrindinių mūsų įgūdžių buvo nuostabiai 
IŠTEPLINTI bet kurią ligos istoriją taip, kad ji patenkintų Džo, 
toji tuomet galėdavo patenkinti Ungurį, tas — Kojį, o pastarasis — 
kiekvieną, kurį jam reikėjo patenkinti. Be to, mudu su Čaku iš- 
mokome slėpti nuo Džo, ką iš tikrųjų darome limpiams, nes iš 
tikrųjų nedarėme nieko uoliau negu bet kurie kiti Namų ternai. 
Retkarčiais perskaičiusi apie milžiniškas mūsų pastangas limpių 
ligos istorijose, paskui pamačiusi, kaip gerai laikosi patys limpiai, 
Džo didžiuodamasi kreipdavosi į Čaką ir mane: „Šauniai padirbė- 
ta. Dievaži, velniškai šauniai padirbėta. Juk sakiau, kad Dručkis 
nieko neraukia apie ligonių gydymą, ar ne?“ 

Patys to nesuvokdami mudu su Čaku kišome kaklą į kilpą. Kai 
eidavome vizituoti su Džo, mūsų ligos istorijos atrodydavo taip 
nuostabiai IŠTEPLINTOS, kad eidama vizituoti su Unguriu Džo 
rodydavo jas jam, tas eidamas vizituoti su Koju - anam, ir visi 
stulbdavo. Štai ji, medicinos pagalba! O tos išnašos! Tie išgydyti 
ligoniai! Taigi Kojis nusprendė, kad mudu su Čaku reikia apdo- 
vanoti. 

— Kaip juos apdovanosime? - paklausė Ungurys Kojo. 

— Duosime jiems didžiausią apdovanojimą, kokio tik gali trokš- 
ti kiekvienas internas, - atsakė Kojis. - Kai aš buvau internas, 

pešdavomės dėl sunkiausių ligonių, kad galėtume parodyti vyriau- 
siajam gydytojui, ką sugebame. Tai ir bus jų apdovanojimas — 
galimybė parodyti man, ką sugeba. Duosim jiems sunkiukus. Per- 
duok tai jiems. 

— Duosim jiems sunkiukus, - tarė Ungurys Džo. 

— Jie duos jums sunkiukus, - pasakė mums Džo. 

— Sunkiukus? - atsakiau. - Kas jie tokie? 

— Sunkiausi iš visų ligonių, gydomų „Dievo namuose“. 

— Ką? Kodėl? 

— Taip, brolau, ką bloga mes padarėm? 

— Būtent, - atsakė Džo. - Nepadarėt nieko bloga. Kojis šitaip 
jums dėkoja - žiūrėdamas, kaip susidorosit su sunkiukais. Man 
rodos, tai nuostabu. Judviem reikėtų pamatyti ligonius, kuriuos 
dabar gausit. 

Netrukus pamatėme ligonius, kuriuos tada gavom. Jie iš tiesų 
buvo patys sunkiausi. Tai buvo „Dievo namų“ katastrofos, dau- 
giausia - jauni vyrai ir moterys ant mirties slenksčio, sergantys 
klaikiomis nebepagydomomis ligomis, tokiomis kaip leukemija, 
melanoma, hepatoma, limfoma, karcinoma ir visokiomis kitokio- 
mis siaubomomis, nuo kurių nėra vaistų nei šiame pasaulyje, nei 
jokiame kitame. Taigi mudu su Čaku nėrėmės iš kailio ir VI pietų 
skyriuje sukūrėme kiečiausią Namų padalinį. Patys to nesuvok- 
dami, patys to nenorėdami - tiesą sakant, visą laiką norėjome 
visiškai priešingo - mes buvome priversti išmokti gydyti sunkiau- 
sias ligas, kokias tik galėjo parodyti mums Namai. Prakaitavome, 
keikėmės, nekentėme padėties, kurioje atsidūrėme, bet pasikliau- 
dami vienas kitu - jis manim, kai reikėdavo faktų ir skaičių, ašjuo, 
kai reikėdavo praktinių dalykų, - rizikavome ir mokėmės. Mirš- 
tančių jaunų Žmonių gausėjo, todėl sumažėjo žarnaknisių galvos 
skausmų priežasčiai nustatyti, limpių apyvarta sumenko - Roki- 
tanskis buvo išsiųstas į savo slaugos namus, 0 Sofija parvežta na- 
mo Pucelio „Kontinentaliu“. Ina su Ana, mūsų neapgalvotai agre- 
syvios gydymo taktikos likučiai, vis dar gulėjo skyriuje ir iš lėto 

grįžo į guodžiančią silpnaprotystę. Paaiškėjo, kad daktaras San- 
dersas serga toli pažengusia ir nebepagydoma Hodžkinso liga. Jam 
buvo pradėta chemoterapija ir jis išsiųstas namo ruoštis į pasku- 
tinę žūklę su broliu Vakarų Virdžinijoje. Geltonasis Žmogus pa- 
slikas gulėjo lovoje, susitraukęs kaip pirmas gelstantis rudens 
lapas. 

Su Čaku išsiaiškinę, kad abu baisiausiai mėgstame krepšinį, ėmė- 
me žaisti menkiausiai progai pasitaikius. Du iš trijų vakarų, kai 
nebudėdavome, mudu su Čaku padėdavome vienas kitam baigti 
darbus, išsisukdavome nuo Džo, perduodavome ligonius Potsui, 
sukišdavome savo juodus krepšius į spinteles, pasiimdavome krep- 
šinio kamuolį, apsiaudavome žemus juodus sportbačius, kuriuos 
varstant kildavo jaudinantys prisiminimai apie pasirengimą svar- 
bioms rungtynėms, apsirengdavome žalias vienkartines chirurgų 
pižamas, lengvu žingsniu perbėgdavome Namų koridoriumi ir iš- 
bėgdavome į gatvę patirdami jau ketvirtį amžiaus mums pažįstamą 
džiugesį - tą patį, kuris apima mokinuką pasibaigus pamokoms. 
Jei žaidimų aikštelėje, be mūsų, nieko daugiau nebūdavo, žaisda- 
vome vienas prieš vieną ir atsidurdavome devintam danguj kas- 
kart, kai vikriu judesiu apmulkindavome geriausią draugą. Kai su- 
sirinkdavo daugiau žmonių, žaisdavome vienoje komandoje ir pa- 
dividualius veiksmus su nesavanaudiškais perdavimais. Žaisdami 
su keista maišalyne žvairakių žydų GMM studentų rr kietų juoda- 
odžių vaikiščių, lakstydavome, šūkaudavome, lekuodavome ir ne- 
rimaudavome, ar skausmas krūtinėje nereiškia, kad tuoj sustos 
širdis, negailestingai trankydavomės alkūnėmis, bjauriai stumdy- 
davomės po krepšiais, visa gerkle ginčydavomės su penkiolikme- 
čiais dėl abejotinų pražangų ir užribių, nors iš tikrųjų alkūnėmis 
talžėme Džo, Ungurį, Kojį, mirtis, ligas ir perniek nuėjusias svei- 
kas akimirkas, praleistas „Dievo namų“ narve. Paskui eidavome į 


voseo 


televizijos reklamą - atsisėdę gerdavome burboną su alum, žiūrė- 

davome beisbolo rungtynes arba išjungę televizoriaus garsą ir pa- 
sileidę čikagietišką sou! muziką žiūrėdavome kokį filmą. Ėmėme 
vienas kitą suprasti. „Dievo namų“ įtampos paversti dešimtme- 
čiais, susidraugavome, kaip tegali dešimtmečiai, ir vieną dieną nu- 
tiko kai kas, dėl ko suvokiau, ką visuomet įtariau: mano draugo 
abejingumas tėra apsimestas. 

Kartą mudu su Čaku žaidėme krepšinį su GMM studentais, 
kurie manė esą velniškai geri žaidėjai. Griebęsi to paties nuožmu- 
mo, kuris padėjo jiems patekti į GMM, tie vaikinai ėmė žaisti 
šiurkščiai: laikyti varžovą rankomis, daryti pražangas ir skirti pra- 
žangas mums už menkiausią klaidelę bei ginčytis, kieno turi būti 
kamuolys, tarsi laimėję jie būtų gavę aukščiausią pažymį iš chirur- 
gijos egzamino. Čako priešininkas buvo bjauriausias - vyrukas, 
kuris per bambagyslę ir krūtį gavo pasipūtimo - bruožą, už kurį 
motina jį mylėjo. Tokių visi nekenčia, o krepšinio aikštelėje jie 
žaidžia sirgaliams, o ne savo malonumui, net tada, kai tų sirgalių 
nėra. Kaskart, kai Čakas gaudavo kamuolį, tas vaikinas kirsdavo 
jam per rankas, o mesdamas į krepšį pats šaukdavo, neva Čakas 
prasižengęs. Nors Čaką nuolat neleistinai stabdė, jis nė sykio nepa- 
siskundė, kad varžovas prasižengė. Galų gale, kai priešininkas pa- 
skyrė jam baudą, nors Čakas nė nebandė trukdyti jam mesti, net 
to gudručio komandos draugai paliepė jam: „Žaisk ir tylėk, Eni, 
gerai?“ Tuomet Ernis tarė Čakui: „Jei neprasižengei man metant, 
kodėl to nepasakai'?“, o šis teatsakė: „Gerai, gerai - žaiskim“, ir 
atidavė jam kamuolį. 

"Tuose „gerai, gerai“ buvo justi kažkas grėsminga, ir nuo tada 
Čakasiš tikrųjų ėmė žaisti. Jis ėmė pataikyti nuo tritaškio linijos 
arba įsiverždavo į baudos aikštelę ir įmesdavo iš arti, nors Ernis ir 
prasižengdavo, arba apsimesdavo metąs iš toli, bet apgaulingu ju- 
desiu apeidavo jį, arba apsimesdavo varysiąs kamuolį, bet neti- 
kėtai sustodavo ir švysteldavo tiesiai į krepšį; šitaip jis pelnė vieną 
tašką po kito, o Ernis vis labiau siuto, vis smarkiau trankė jam per 
rankas, bet tai paveikė Čaką ne daugiau negu musės įkandimas 


116 SAMUEL SHEM a DIEVO NAMAI 


lenktyninį žirgą. Rungtynės tapo jėgos, apgaulingų judesių ir taiklių 
metimų baletu. Dabar žaidė nebe komanda prieš komandą, o mir- 
tinoje tyloje juodu vienas prieš kitą. Čakas mulkino Ernį, kol kaž- 
kas galų gale pareiškė, kad per tamsu ir nebematyti lanko. Čakas 
paprašė Ernio grąžinti mūsų kamuolį, ir tas švystelėjo jį į krūmus. 
Stojo tyla. Man knietėjo vožti Erniui į dantis. Čakas tarė: 

— Na, ką, Rojau, dabar, kai laimėjom rungtynes, eisiu pasiimti 
mūsų kamuolio. 

Mes išėjome šypsodamiesi, apsikabinę vienas kito prakaituo- 
tus pečius, išdidūs, kad laimėjome. Vėliau, su juo gerdamas, pa- 
sakiau: 

— Rupūsmiltai, tu puikus krepšininkas. Žaidei koledže? 

— "Taip. Antrame kurse atstovavau koledžui Amerikos aukštųjų 
mokyklų pirmenybėse. 

— Aš tave perpratau, - atsakiau. - Tavo abejingumas - vien tik 
vaidyba. Tau rūpi viskas, ką darai. 

— Žinoma, brolau, žinoma, rūpi. 

— Tai kodėl apsimetinėji, kad nerūpi? 

— Kai esi paliktas likimo valiai, tik taip ir gali elgtis. Jei išsiduosi, 
kas esi, koks esi, ką turi ir kaip kiti gali tavim pasinaudoti, tave dar 
labiau mindys. Kaip Džo Potsą. Jeigu man bus skaudu, brolyti, 
niekas to nežinos. Jei nori likti gyvas, turi būti kietas. 

— Nuostabu. Ten, iš kur esu kilęs, atvirkščiai: nuolatos rodai 
visiems, kaip tau skauda, kad niekas prie tavęs nelįstų. Ką apie tai 
manai? 

— Ką manau? Manau, kad gerai, brolau, manau, kad šitaip 
gerai. 

"Tomis retomis dienomis, kai Potsas ateidavo pažaisti krepšinį, 
būdavo nesmagu į jį žiūrėti. Jis buvo nevikrus ir drovus, bijojo ką 
nors užgauti, bijojo išsiskirti. Kai nedengiamas gaudavo kamuolį, 
užuot metęs į krepšį perduodavo kitam. Susiginčijęs su varžovu 
visuomet nusileisdavo. Retai kada šaukdavo. Pradėjus raudonuoti 
klevams, kai į ruduojančius laukus pasipylė vaikai Žaisti amerikie- 

tiškojo futbolo, o pavakarės darėsi žvarbesnės, Potso būklė ėmė 
vis labiau blogėti. Likęs už Čako ir mano gyvenimo rato, ištisas 
savaites paliekamas žmonos, nerimaujantis, kad auksinis jo retri- 
verisvis labiau inkščia, persekiojamas Geltonojo Žmogausir Džo, 
Potsas bijojo rizikuoti. Kadangi išmokti medicinos galėjai tik rizi- 
kuodamas tomis sunkiomis valandomis, kai likdavai su ligoniu vie- 
nas, Potsui prastai sekėsi mokytis. Susigėdęs ir išsigandęs Potsas 
pagal kompiuterio sudarytą grafiką, išdalytą mums pirmąją dieną, 
gavo naują užduotį ir išėjo iš mūsų skyriaus. 

Jį pakeitė Piepis. Jo pasirodymo dieną mudu su Čaku sėdėjo- 
me gydytojų kabinete ir užkėlę kojas ant stalo gėrėme imbierinį 
limonadą, kurį laikėme dideliuose Namų ledo kibiruose. Žinoda- 
mi, kaip jis nervinsis, mudu su Čaku pritraukėme švirkštą valiumo 
ir juosta prilipdėme po jo pavarde lentoje užrašę: „Pasirodžius 
suleisti į dešinį sėdmenį“. Užrašais lentoje privatūs „Dievo namų“ 
gydytojai bendraudavo su ternais visais su ligoniais susijusiais klau- 
simais. Po mano pavarde buvo užrašas: 


*x** 
*KRŲ[**+ 


*x** 


Šis paslaptingas užrašas ėmė rodytis visuose Namuose. Jis visuo- 
met būdavo vienodas, visuomet siejamas su mano pavarde, ir nie- 
kas nežinojo, kas jį palieka. Neseniai išsiaiškinome, kad santrum- 
pareiškia Vertingiausią interną. Sklido gandai, neva tarp internų 
vykstąs konkursas, finansuojamas Ungurio ir Kojo, šiam 
***VI*** titului gauti. Kadangi šis užrašas visur buvo rašomas 
tik šalia mano pavardės, žmonės ėmė kreiptis į mane kaip į 
„**VI**** ir dažnai pasisveikindavo žodžiais „štai ateina 
“**VI****. Paklausiau Ungurio, ar aš iš tikrųjų pirmauju varžan- 
tis dėl ***VI*** titulo. Jis atsakė nežinojęs, kad įsteigtas prizas. 
Atsakiau girdėjęs Kojį sakant, kad prizo esama ir kad jis- „viena 

išypatingų Namų tradicijų“. Tuomet paklausiau Kojo, ir šis atsa- 
kė nežinojęs, kad prizas įsteigtas, ir pridūriau, neva girdėjau Un- 
gurį sakant, kad prizo esama ir kadjis- „viena išypatingų Namų 
tradicijų“. Ėmiau skystis Unguriui esąs nepatenkintas, kad visuose 
Namuose prie mano pavardės kergiamas tas ***VI***,ir Ungu- 
rys pažadėjo liepti Namų apsauginiams imtis šio reikalo; pastaro- 
siomis dienomis pastebėjau persirengusius tvarkos sergėtojus dirs- 
čiojančius iš už kampų viliantis nutverti tą, kuris prirašinėjo prie 
mano pavardės ***VĮ***. 

Vis dėlto ***VI*** labiausiai erzino privatus, o iš privatų la- 
biausiai irzo Mažylis Otas Kreinbergas, gydytojas, kurio pavardė 
vis dar nedarė įspūdžio Stokholme. Kadangi Otas nesikalbėjo su 
ternais ir kadangi lenta buvo vienintelė bendravimo su ternais prie- 
monė, o dėl ***VI*** vietos žinutėms nebelikdavo, Mažylis Otas 
ėjo iš proto. Mudu su Čaku atsisėdę matydavome, kaip Otas įžen- 
gia į kabinetą, nusikeikia, nutrina ***VI***, parašo man žinutę ir 
išeina. Beveik tuoj jam išėjus, kai tik apsauginis nusigręždavo, po 
mano pavarde lentoje pasirodydavo: 


**k* 


**X* 


Kai tie užrašai ir toliau dauginosi, tokie nykštukai kaip Otas vis 
daugiau laiko praleisdavo darbuodamiesi kempinėmis. O dingus 
kempinėms Mažylis Otas stačiai ėmė augti iš pykčio. Juo labiau 
niršo Otas, juo labiau aš niršau ant Ungurio su Koju ir piktinausi, 
kad mano pavardė šitaip valkiojama. Matydami mano pasipikti- 
nimą jie samdėsi vis daugiau apsauginių dirsčioti iš užvis daugiau 
kampų; kadangi premija susilaukė tokio didelio dėmesio, kiti ter- 
nai ėmė skystis Unguriui ir Kojui, kad Bašas, kuris tiek daug laiko 
praleidžia užkėlęs ant stalo juodais krepšinio bateliais apautas ko- 
jas gurkšnodamas imbierinį limonadą, negali pirmauti varžantis dėl 

***VI*** premijos, kuri, ko gero, neegzistuoja niekur, išskyrus 
Namų lentas. 

— Hombre"? 

-Ė, Heizel! - nudžiugo Čakas. - Užeik, mergyt. 

"Iarpduryje stovėjo Heizel iš ūkio skyriaus. Buvau matęs ją stum- 
dant šluotas ir tuštinant šiukšlių kibirus, bet dar nemačiau taip at- 
rodančios: ji mūvėjo glaudžiai aptemptus baltus triko ir žalia uni- 
forma, standžiai prigludusia prie krūtinės, tad sagos veržėsi ištrūk- 
ti iš audeklo, kuris prasiskyrė ir parodė gundančius juodų krūtų 
lopinėlius, kyšančius iš baltos liemenėlės. Jos veidas buvo įstabus: 
juodos lūpos dažytos rubino raudonio lūpdažiu, šviesiai rudi plau- 
kai sušukuoti į apskritą kupetą, antakiai ir vokai padažyti, prikli- 
juotos blakstienos, be to, buvo apsikarsčiusi apyrankėmis. Liežu- 
Dantys buvo nelyginant mėnulio akmenys. 

— Turi karšto vandens ir švarių paklodžių, Čakai? 

— Turiu, Heizel, nieko netrūksta, mergyt, ačiū. 

— O tavo automobilis? Gal jį reikia paremontuot? 

— O taip, Heizel, mano automobilis prastai važiuoja. Reikia ge- 
rokai prie jo padirbėti. Mano automobilį netrukus tikrai reikės 
taisyti. Matai, reikėtų patvarkyti mano priekinį galą. Taip, tikrai — 
mano priekinį galą. 

— Priekinį galą? Ak, tu šelmi! O kada nori įvaryti savo automo- 
bilį į garažą? 

— Pala, pagalvosiu - rytoj, mergyt, - ar rytoj tiks? 

— Gerai, - kikendama sutiko Heizel, - rytoj. Sakai, priekinis 
galas? Tikras šelmis! Adios. 

Buvau apstulbintas. Žinojau, kad Čakui rūpi Heizel, bet nenu- 
maniau, kaip toli juodu pažengė. Net tai Kubos petardai išėjus, 
jos dūmai ar, tiksliau sakant, raudonai įkaitusios jos įvaizdžio lie- 
kanosvis dar tvyrojo ore aplink mus. 

— Bet Heizel- ne ispaniškas vardas, - pasakiau. 

— Žinai, brolau, kaip būna. Tikrasis jos vardas ne toks. 

— O koks? 

— Chesulita. Be to, mes kalbėjomės ne apie automobilių re- 
montą. 

Chesulita. Tai buvo dar vienas dalykas, prasidėjęs „Dievo na- 
muose“,- internatūros seksualizacija. Patys nesuvokdami gresian- 
čios pražūties, augant mūsų kompetencijai ir didėjant nepasitenki- 
nimui, kad mus šitaip muštruoja Džo ir subinlaižiai, bemaž nenu- 
jausdami, Čako žodžiais tariant, ėmėme „tempti į lovą“ erotiškas 
Namų darbuotojas. 

Galvojau apie Molę, gražią moterį, nusivylusią romantiška mei- 
le ir katalikų slaugos mokykloje gavusią aukščiausią pažymį už 
pasilenkimą ištiestomis kojomis, ir kaip su ja artimiau susipažinau. 
Viskas prasidėjo gan nekaltai: vieną dieną pamačiau ją apsiašaro- 
jusią prie gydytojų kabineto ir mano paklausta, ko verkia, atsakė 
bijanti, kad mirs, nes turinti apgamą ant šlaunies - ant viršutinės 
jos dalies, - kuris ėmė augti, ir aš atsakiau: „Parodyk man“, tad 
lyg kokie išdykę vaikiūkščiai nuėjome į budėjimo kambarį, ir atsi- 
gulusi ant apatinės lovos ji nusismaukė pėdkelnes ir man parodė, 
Dievuliau, šlaunis buvo nuostabi, ir aš, aišku, pamačiau tas fantas- 
tiškas kelnaites su gėlytėmis virš tos išsikišusios šviesiais plauku- 
čiais apžėlusios gaktos, bet apgamas iš tikrųjų buvo juodas ir ne- 
geras, ir ji turėjo mirti. Bet aš ničnieko neišmaniau apie apgamus, 
tad apsimečiau esąs didelis šulas ir pasinaudojęs „daktaro Bašo“ 
titulu tą rytą susitariau, kad ją apžiūrėtų odos ligų klinikoje, ir jos 
rezidentas visas apsiseilėjo, nes vietoj įprastų psoriazės pažeistų 
limpių odos lopų pamatė jos plaukučius ir kelnaites, jis paėmė 
mažą audinio gabalėlį ištirti, ir nė parai nepraėjus pranešė, kad 
apgamas nė kiek ne piktybinis ir kad ji nemirs. Ji pasijuto man 
dėkinga, kad išgelbėjau ją nuo mirties, ir pakvietė vakarienės. Vai- 
šino klaikiu troškiniu, ir tą vakarą pabandžiau įsitempti ją į lovą, 
bet man tepavyko atsigulti šalia jos, uždėti delnus ant panašių į 

ne nuostabų TAIP po visko ir dar išgirsti davatkišką JEIGU LEI- 

SIU, BŪSIU ATIDAVUSI TAU VISKĄ, taigi kol kas, velniai 
griebtų, pavyko pasiekti tik tiek, erotiniu požiūriu tupėjau tarp lim- 
pių, bet tuo pat metu ant žmonijai šimtmečius žinomos gundančios 
uolos atbrailos virš Žiojinčios prarajos, vadinamos romanu, blaš- 
kiausi tarp naujos mylimosios ir senos, ir tik senoji suprato trauką 
mylimajam, bet pasipasakojęs jai, kol pati nesužinojo, būčiau vis- 
ką sužlugdęs. Šiapus „Dievo namų“ Berė, rodės, neegzistuoja, ir 
net anapus, kai būdavau su Mole, jos, rodės, irgi nėra. Taigi mud- 
viem su Čaku tapo aišku, kad išgyventi tegalime per seksą. Tai 
siaubingai glumino lytiniu požiūriu niekam tikusią mūsų rezidentę 
Džo, nes prastus pažymius per visą studijų GMM laiką ji gavo 
vienintelį kartą - iš žmogaus seksualumo medicininių aspektų eg- 
zamino. Jos lytinis potraukis išėjo į parduotuvę ir nebegrįžo. Todėl 
lošdami su Džo kaip kozirį visuomet galėjome mesti seksą. 


Kai pasirodė Piepis, taip nervinosi - nes aštuonias savaites dirbo 
su du nulius turinčiu rezidentu Pasiutusio Šuns pravarde, Hiper 
Huperiu ir Ryk Mano Dulkes Edžiu, nes buvo girdėjęs apie „sun- 
kiukus“, laukiančius mūsų skyriuje, nes gyveno slegiamas baimės 
mirti, kadangi jam įdūrė adata, ištraukta iš Geltonojo Žmogaus 
kirkšnies, ir dar dėl savo intelektualiosios poetės Džunės, kuri tū- 
žo ant jo, kad skiria jai per mažai laiko, - taigi Piepis taip nervino- 
si, kad, rodės, sklando ore, gyvena pakibęs per plaštaką nuo grindų. 
Jo plaukai nutriušo, ūsai, rodės, virto gyvais padarais, tad jis nuo- 
lat tampė tai vieną jų galą, tai kitą. Mudu su Čaku bandėme jį 
raminti, bet veltui, tad iškvietėme Molę, kad suleistų jam valiumo. 

— Na, brolau, - paliepė Čakas, - nusismauk kelnes. 

— Čia? Gal išprotėjai? 

— Daryk, ką tau liepia, - paraginau, - mes viską jau paruošėm. 

Piepis nusismaukė kelnes ir palinko virš rašomojo stalo. Į kabi- 
netą įėjo Molė su drauge, medicinos seserim iš ISS - intensyvio- 
sios slaugos skyriaus, - vardu Andžela. Pastaroji buvo krūtinga 
rudaplaukė kreminio gymio airė raumeningomis šlaunimis. Skli- 

do gandai, kad darbas ISS, „Dievo namų“ mirtininkų sparne, pa- 
darė ją seksualesnę ir kad jau ne vieneri metai Andžela intensyviai 
tenkina ne tik ligonių, bet ir internų vyrų reikmes. Šiaip ar taip, 
mūsų grupė dar neturėjo progos įsitikinti, ar šis jos talentas nepra- 
simanytas. 

— Mole, - pasakiau, - susipažink su naujuoju internu Piepiu. 

— Malonu susipažinti, - atsakė Molė. - Čia Andžela. 

Pasukęs sprandą Piepis išraudo, jo bulbococcygeals susitrau- 
kė, todėl testes pašoko kapšelyje į viršų nelyginant žuvys tvenki- 
nyje įmerkus į jį elektros laidus, ir jis pralemeno: 

— Malonu susipažinti. Man... man dar neteko su kuo susipažinti 
būnant tokioje padėtyje. Čia jų sumanymas, ne mano. 

— Ai, čia, - mostas į orą, - nieko naujo, - mostas į save, — 
seselei, - atsakė Andžela. 

Buvo be galo keista matyti, kad Andželai sunku regzti žodžius 
nemosuojant rankomis, bet turbūt tai išdavė ją nervinantis, kad 
susipažino su Piepiu iš užpakalio. Rodės, Andžela vos tvardosi 
neprėjusi prie Piepio ir neperbraukusi kreminiais delnais jam per 
geidulingai atkištą gumbuotą pasturgalį, bules, sėklides, net išan- 
gės ambrazūras - kodėl gi ne? Susitarėme, kad Andžela suleis 
dozę valiumo, ir tai ji padarė kaip tikra profesionalė, o baigusi 
pabučiavo įdurtą vietą. Seselėms išėjus paklausėme Piepio, kaip 
tas jaučiasi, ir jis atsakė, kad gerai, be to, jis pamilęs Andželą, bet 
vis dar mirtinai bijąs imtis skyriaus sunkiukų. 

— Brolyti, nėra ko baimintis, - ramino Čakas. - Nesvarbu, kad 
paveldėjai Potso nelaimėlius - paveldėjai dar ir Taulą. 

— Kas tas Taulas? 

— Taulas? Taulai, brolau, eikš čionai, tuč! - sušuko Čakas. — 
"Taulas, po šimts pypkių, geriausias GMMS, kurį kada nors matei. 

Jis sakė tiesą. Į kabinetą įėjo metro dvidešimties centimetrų ūgio 
žmogiukas su akiniais storais juodais rėmeliais ir stora juoda oda, 
gargždžiu rikiuotės seržanto balsu ir trumpu bei šiurkščiu kaip jis 
pats žodynu. Visus žodžius, kuriuos Taulas žinojo, tardavo velda- 

mas liežuviu; pagrindinis jo pranašumas buvo ne kalbos, o veiks- 
mai. Tai buvo tikrų tikriausias lokomotyvas iš Džordžijos valsti- 
jos. 

— Taulai, - tarė Čakas, - čia Piepis. Nuo rytojaus jis bus tavo 
naujasis internas. 

- Hmmmmmmmmm hmmmmmm sveikas, Piepi, - suurzgė 
"Taulas. 

— Brolau, - tarė Čakas, - turėsi padėti Piepiui tvarkytis skyriu- 
je, kaip padėjai Potsui, gerai? Dabar papasakok apie jo ligonius. 

— Hmmmmmmmmm hmmmmmm dvidešimt du pacientai: vie- 
nuolika limpių, penki tikri ligoniai ir šeši mulkiai, kurių čia apskritai 
neturėtų būti. Devyni pasivažinėjo amerikietiškais kalneliais. 

— Amerikietiškais kalneliais? 

— Taip, - atsakė Taulas ranka parodydamas, kaip kalneliais 
važiuoja vežimėlis - aukštyn žemyn, aukštyn žemyn, o paskui pa- 
kilęs išlekia į kosminę erdvę. 

- Jis turi galvoje, IŠŠTIŠINTI iš Namų, - paaiškinau. 

— Otikri ligoniai? - paklausė Piepis. - Man tikriausiai reikėtų 
nieko nelaukus juos apžiūrėti? 

- Hmmmmmmmmm hmmmmmm ne. Nereikia. Ašjais rūpi- 
nuosi. Niekuomet neleidžiu naujokui ternui jų liesti, kol įsitikinu, 
kadjis žino, ką daro. 

— Bet tu negali išrašinėti paskyrimų, - paprieštaravo Piepis. 

- Išrašinėti galiu, tik negaliu pasirašinėti. Eik namo, Piepi, ir 
ateik rytoj. Turiu užbaigti savo šūdinus reikalus skyriuj, kad galė- 
čiau anksti išeiti. Iki rytojaus, Piepi. 

Norsbuvome pasirengę, Džo ir VI pietų skyrius ėmė gniuždyti 
Piepį. Su juo budinti Džo tęsė Pasiutusio Šuns pradėtą darbą — 
kalė Piepiui į galvą, jog bus per mažai, kad ir kiek dirbtų, ir kad 
nieko nedarytų pirma su ja nepasitaręs. Piepis bijojo rizikuoti ir 
todėl nieko neišmoko. Dėl agresyvios Džo taktikos limpių atžvil- 
giu Piepio ligoniai netrukus tapo sunkiausi, labiausiai verti pasi- 
gailėjimo visame skyriuje. Piepis visiškai sutriko; negana to, jei 

ligonio būklė būdavo nekokia, jis manydavo esąs kaltas. Emė krau- 
juoti Lazaras - kaltas jis. Paukštiškos išvaizdos moteris užkietė- 
jusiais viduriais negali išsituštinti - kaltas jis. Piepis vis ilgiau kal- 
bėdavosi su ligoniais ir taip prisirišo prie vieno senuko, kad kas- 
kart jam pasirodžius tas čiupdavo jį už alkūnės, apsiverkdavo, 
imdavo bučiuoti jam ranką sakydamas, kad Piepis -vienintelis jo 
draugas, o kai tas mėgindavo išeiti, senis vėl puldavo bučiuoti jam 
ranką, apsiašarodavo ir imdavo brukti vis tą pačią dovaną - ne- 
šiotą varlytę. Kad ir kaip mes su Čaku ir Taulu stengėmės, Piepį 
graužė kaltės jausmas. Mes matėme, kaip tai nutiko Potsui, ir ne- 
norėjome, kad nutiktų dar kartą. Mudu su Čaku nusprendėme, 
kad jeigu Piepiui pavyktų pakabinti Andželą, jis įgytų šiek tiek 
pasitikėjimo savim. Jo poetei nusibodo, jog jis taip pasinėręs į 
mediciną, kad nebeskaito jos epinių poemų, ir pareikalavo, kad 
tas miegotų ant kušetės svetainėje. Tačiau Piepiui baisiai stigo pa- 
sitikėjimo, todėl nedrįso pakviesti Andželos į pasimatymą. 

— Kodėljos kur nors nepakvieti? — vis klausinėjau. - Gal ji tau 
nepatinka? 

— Nepatinka? Einu dėljos iš proto. Svajoju apie ją. Ji graži. Tai 
tokia moteris, su kuria mano motina niekuomet neleistų susitikinė- 
ti. Tokia, kokias ketverius metus GMM stebėjau barškinant savo 
kambano draugą Normaną. Dešimt balų. 

— Tai kodėl nepakvieti jos į pasimatymą? 

— Man baisu, kad jai nepatinku ir ji atsisakys. 

— Nair kas? Ką prarasi? 

— Galimybę - jei pasakys „ne“ — kad būtų pasakiusi „taip“. 
Kad ir ką daryčiau, šios galimybės nenoriu prarasti. 

— Klausyk, brolau, - mokė Čakas, - žinok, kol neįgusi greičiau 
judinti savo pimpalą, medicinos jokiu būdu neišmoksi. 

— Kuo čia dėtas pimpalas? 

— Kas žino, brolau, kas žino? 

"Taigi užuot pakvietęs Andželą į pasimatymą Piepis ligoninėje 
toliau kepurnėjosi kaltėje, poetės svetainėje be perstojo vartėsi 

ant kušetės, vis vaikščiojo į mirusių jaunų savo ligonių laidotuves ir 
leido Džo kasdien trumpinti jam š/ongą kalbomis apie tai, ko tas 
nepadaręs, ir tarsi viso to dar būtų buvę maža, pasiūlius poetei, 
kuri pas savo psichoanalitiką jau senokai pasiekė analinio sadiz- 
mo stadiją, Piepis patraukė šiuo gydymo keliu, nuo kurio jau ka- 
daise jo hiperanalizuotoje šeimoje jam susisuko penis, ir grįžo pas 
psichiatrą, studijų GMM metais padėjusį atsikratyti kančios, ke- 
liamos pisliojo kambario draugo Normano, kuris turėjo elektri- 
nius vargonėlius ir grodavo tik vieną dainą - „Jei pažinotum Sjuzę 
taip, kaip Sjuzę pažįstu aš“; tą dainą jis pasirinko todėl, kad visos 
jo merginos buvo Sjuzės, ir kiekviena ak kaip netvėrė džiaugsmu, 
kai pabeldus į Normano duris tas puldavo prie vargonėlių šauk- 
damas „Užeik, Sjuze“ ir, pasak visų Sjuzių, „sugrodavo mano 
dainą“. 

Vieną baisiai karštą ir tvankią naktį, kai budėjau, užtrukęs dar- 
be Piepis atsisakė trauktis nuo vieno ligonio, kurio būklė buvo 
labai rimta. Raginau Piepį eiti namo, paskui - paskambinti Andže- 
lai ir pakviesti ją į pasimatymą, bet tas nesutiko daryti nei viena, 
nei kita. Taulas išėjo namo anksčiau, tad Piepis buvo sutrikęs ir 
nežinojo, ką daryti su ligoniais; didžiausią rūpestį kėlė Rizenšein, 
MSNJAN, kurios kaulų čiulpus sugraužė mūsų citotoksinės me- 
džiagos, ir todėl jie nebegamino kraujo kūnelių, o tai reiškė, kad 
senutė pasmerkta mirti. Piepis vis klausinėjo manęs, ką su ja da- 
ryti. Buvau užsiėmęs - priiminėjau naujus ligonius ir bandžiau pa- 
laikyti tvarką sunkiukų skyriuje, — tad netekęs kantrybės atšoviau: 

— Nešdinkis velniop! Ašviskuo pasirūpinsiu. Eik namo! 

— Nenoriu namo. Namie Džunė. Jei grįšiu, imsime vaidytis dėl 
jos analinio sadizmo. 

- Iki pasimatymo, - tarstelėjau nueidamas. 

- Kureini? 

- Į tualetą, - atsakiau. - Aš gripuoju. 

Pasislėpiau tualeto prieglaudoje; ant kabinos sienos puikavosi 
naujas užrašas: AR ŠV. PRANCIŠKUS BUVO IŠ ASYŽIAUS? 

— Ką man daryti? — už durų aimanavo Piepis. 

— Skambink Andželai. 

— Bijau. Beje, kodėl turėčiau jai skambint? 

Nesulaukęs atsakymo pamindžikavo tyloje ir atsakė: 

— Gerai. Rupūs miltai! Vos nepamiršau —vėluoju į psichoterapi- 
jos seansą. Paskambinsiu jai grįžęs. 

— Ne. Skambink dabar ir negrįžk. Aš čia budžiu, aišku? 

"Taigi jis galų gale jai paskambino, pakvietė į pasimatymą ir nu- 
lėkė pasikalbėti apie tai su savo psichoanalitiku, kuriam mokėjo 
penkiasdešimt žalių už valandą, kad tas ištrauktų iš jo varpos visą 
krakmolą. Sėdėjau gydytojų kabinete, iškamuotas įkyraus gripo, 
nuo kurio kas valandą laksčiau šikti, prislėgtas minčių apie lau- 
kiančius darbus. Saulė leidosi už gelstančių lapų, ir nors buvo pa- 
siutusiai karštas bobų vasaros vakaras, žinojau, kad netrukus at- 
eis vaiskios, giedros dienos - futbolo oras, kai rangaisi su megztu- 
ko nenusivilkusia moterimi po antklode, prsigeri, kad nejaustum 
šalčio, bučiuoji ją į lūpas ir tirti... 

— Ponia Bailz parvežta po širdies kateterizacijos, - pranešė mano 
(GMMS Pražuvėlis Brusas Levis. - Vyrukai iš kateterizacijos ka- 
bineto jos ligos istorijoje parašė: „„Poniai Bailz smarkiai kraujuoja 
adatos žaizdelė kirkšnyje“. Turiu išsiaiškinti, daktare Bašai- gal 
jai koks kraujotakos sutrikimas. 

Poniai Bailz nebuvo jokio kraujotakos sutrikimo. Kateterizaci- 
jos kabineto vyrukai visuomet rašydavo „smarkiai kraujuoja“, kad 
PATEPLINTŲ ligos istorijas, jei kartais tektų bylinėtis. Iš tikrųjų 
Mažylio Oto pacientė ponia Bailz net nesirgo jokia širdies liga, tik 
bursitu - apie tai žinojo visi, Otas taip pat. Mažylis Otas gviešėsi 
mažai žinomą ligą ir gausi aukščiausią pažymį iš medicinos“. Kas 
aš toks, kad stočiau jam skersai kelio? 

— Įdomu, Brusai. Kaip aiškinsies? 

Brusas išvardijo kelis kraujo tyrimus, kuriuos tuoj užsakys. 

— Pala, - tarė Džo, ketinusi išeiti, bet stabtelėjusi įsitikinti, kad 

viskas gerai, prieš grįždama ten, kur buvo tik vieniša senmergė, 0 
ne „Dievo namų“ limpių admirolė. - Tie tyrimai nepaprastai bran- 
gūs. Kokių turi duomenų, kad jai sutrikusi kraujotaka? Tu, pavyz- 
džiui, paklausei, ar jai kada nors iš nosies teka kraujas? 

— O, puikiai sumanyta! - sušuko Brusas ir nuskuodė koridoriu- 
mi paklausti. Grįžęs tarė: 

— Taip, jai iš nosies kraujas kartais išties teka. Puiku! 

— Pala, - įsiterpiau, - kiekvienas šitaip atsakys, jei paklausi, 
gal ne? 

— Gerai sakai, - baisiai nusiminęs atsakė Brusas. 

— Paklausei, ar jai teka kraujas ištraukus dantį? - pasiteiravo 
Džo. 

— O, nuostabi mintis! - sušuko Brusas ir vėl nudulkėjo. 

— Taip, kaijai ištraukia dantį, ji pasiutusiai kraujuoja. 

— Brusuk, visi mes pasiutusiai kraujuojam ištraukus dantį. 

— Velniai griebtų, daktare Bašai, jūs teisus, - sutiko GMMS; jis 
atrodė nuliūdęs, nes norėdamas tapti internu GMM sistemoje tu- 
rėjo gauti aukščiausią pažymį, otam reikėjo prasimanyti ligą, idant 
galėtų rasti nuo jos vaistų ir perskaityti apie tai paskaitą, tad jau 
vaizdavosi, kaip gauna vos patenkinamą balą ir internatūros yra 
išsiunčiamas į vakarus nuo Hudzono upės. 

— Klausyk, Brusuk, o kaip mėlynės? - paklausiau abejingu 
balsu. 

— Mėlynės? O, fantastiška mintis... 

—PALA! Pataupyk kojas. Ji atsakys, kad mėlynės jai lengvai 
atsiranda, ar ne? 

-— Taip, daktare Bašai. Kas taip nesakytų? 

— Visi sakytų, - patvirtinau. - Bet kaip gali patikrinti, kad tuo 
įsitikintum? 

— Nežinau, - atsakė Brusukas įremdamas kumštį į kaktą. 

— Labai gaila, - atsakiau. - Kraujotakos sutrikimai —be galo 
įdomi snitis. 

Staiga Brusukas visas nušvito ir sušukęs „Žinau!“ pasileido ko- 

ridoriumi; po kelių sekundžių iki mūsų ataidėjo VALIOOOOO! ir 
netrukus Brusukas grįžo, išsišiepęs iki ausų, tarė: „Padariau“ ir 
ištraukė iš kišenės lapelius hematologiniams tyrimams. 

— Padarei? Ką padarei? — išpūtusi akis paklausė Džo. 

— Padariau jai mėlynę. 

— KĄ?! KĄTUJAI PADAREI?! 

— Kaipjūs ir siūlėt, Džo, padariau poniai Bailz mėlynę. Suda- 
viau jai į dilbį. Jūs buvot teisi - nereikėjo užsakinėti tų brangių 
tyrimų, kol savo rankomis nepadariau mėlynės. 

Prieš pat Piepiui grįžtant iš psichoterapijos seanso, jo keturias- 
dešimt dvejų metų ligoniui sustojo širdis, ir einant koridoriumi jį 
pralenkė intubuotas pacientas, vežimėliu gabenamas Ryk Mano 
Dulkes Edžio, kuriam atėjo eilė dirbti skyriuje. Piepis persigandęs 
tare: 

- Taip atsitiko todėl, kad aš kažką ne taip padariau. 

— Nebūk kvailas, - atsakiau, - gerai IŠŠTIŠINAI. O dabar 
nešdinkis iš čia, nes pavėluosi į pasimatymą su Perkūno Šlaunimis. 

— Ašneisiu. 

- Eisi. Galvok apie tuos rudus kūšplaukius. 

— Negaliu. Verčiau aplankysiu ponią Rizenšein. Man baisu, kad 
visi tie jauni ligoniai miršta. 

— KETVIRTASIS ĮSTATYMAS: LIGA - PACIENTO RU- 
PESTIS. Nešdinkis velniop, - paliepiau stumdamas Piepį pro du- 
ris. - Šiaušk. 

— Paskambinsiu tau iš kinų restorano. 

— Paskambink man, kai jau būsi įvaręs, arba visai neskambink. 

— Bet kam? Kam? - šaukė jis lyg koks prekybos agentas įkišęs 
koją tarp durų, kad neleistų jų uždaryti. - Kam aš taip darau? 

— Todėl, kad jis suglebo. 

— Kas suglebo? 

— Tavo prakeiktas aparatas. Iki pasimatymo. 

Jis išėjo. Kaip paprastai, skyriuje užvirė tikrų tikriausias praga- 
ras, daugiausia dėl Piepio ligonių. Piepis išmoko agresyviai elgtis 

su limpiais ir atsargjai su merdinčiais jaunais žmonėmis, o kadangi 
mudu su Čaku beveik įsitikinome Dručkį esant teisų - medicinos 
pagalba turi būti priešinga, - Piepio pacientai vadavosi mirtimi, 
todėl budėjimo naktį pirmiausia juos gelbėdavome -slapčia, sau- 
godamiesi Džo ir Piepio, nieko nerašydami į ligos istorijas. Vogčia 
įsliūkindavau į palatą jaunos astmatikės, kuri būtų mirusi be ste- 
roidų, mat Piepis bijojo jų duoti, ir BAM BAM suvarydavau di- 
delę dozę, padėsiančią jai ištempti iki ryto; paskui imdavausi mie- 
los leukemikės, kurios gyvybę palaikė Taulas, ir slapčia perpilda- 
vau jai dar šešias dozes trombocitų masės, be kurios ji nukrau- 
juotų prieš patekant saulei; paskutinė siauboma buvo Lazaras, sar- 
gas alkoholikas, kuris visuomet buvo šoko būklės, visuomet infe- 
kuotas ir kurį Piepis, bijodamas padaryti ką nors ne taip, visuo- 
met gydė minimaliomis vaistų dozėmis. Kasdien Lazaras ryžtingai 
mėgindavo mirti, paprastai - nukraujavęs iš nosies, lūpos, žarnų 
ar kiaušių, ir kasnakt mudu su Čaku atlikdavome slaptą, beveik 
religinę operaciją - ištraukdavom iš jo šūdus, kad rytojaus dieną 
jis vėl būtų pasiruošęs jaudinantiems nuotykiams su išglebusiu, su- 
trikusiu internu, mirtinai bijančiu žengti menkiausią bent kiek rim- 
tesnį žingsnį. Tą vakarą prisiminiau užmiršęs, ką Piepis man sakė 
prieš išeidamas pirmą kartą, kai jo paklausiau, ar ištraukė užkrato 
pilnus serozinius skysčius iš Lazaro pilvo. 

— Jis gerai laikosi, - nusukdamas akis atsakė Piepis. 

— Palauk, - atsakiau, - tai ištraukei jam iš pilvo skysčius ar ne? 

— Ne. 

— Dievuliau brangus! Rupūs miltai, kodėl neištraukei? 

— Taip ir neišmokau. Reikia durti didele adata, o man... Man 
baisu, kad jam skaudės. 

Ištižėlis. Keikdamasis nuėjau į Lazaro palatą, kur tas kuo rim- 
čiausiai bandė iškeliauti į aną pasaulį. Kadangi tokį jį matydavau 
kas antrą budėjimo naktį, žinojau, ką reikia daryti, ir vėl ėmiau jį 
gelbėti. Tuo metu priėjo Molė ir pranešė, kad man skambina tele- 
fonu. 

— Kaipjaučiasi ponia Rizenšein? — išgirdau Piepio balsą. 

— Gerai, bet Lazaras ką tik bandė nukratyti kojas, - atsakiau 
mintyse įsakydamas sau nešaukti ant jo, kad neištraukė skysčių iš 
pilvo. 

— Turėjau ištraukti jam iš pilvo skysčius. 

— Kuresi? 

— Kinų kvartale. Bet kaip Lazaras? 

— Kąvalgėt? 

— Lo mein, mu gu gei pen ir krūvą ryžių, bet kaipjis laikosi? 

— Tikriausiai buvo skanu, jis ruošėsi į aną pasaulį, - atsakiau. 

— O, Dieve! Aš atvažiuoju! 

— Bet ašjį išgelbėjau. 

— Puiku! 

— Palauk, -tariau matydamas, kaip Molė moja ranka iš Lazaro 
palatos. - Jis vėl ruošiasi į aną pasaulį. 

— Aš atvažiuoju! 

— Ką veiksit po vakarienės? 

— Ketinau parsivesti ją namo. 

— Ką?! Kaiten Džunė?! Gal nuo proto nušokai?! 

— Kodėl gi ne? 

— Bala nematė. Turiu eiti. Klausyk, daryk ką nori, tik nesivesk 
jos pas save. Eik pas ją. Atmink: APSIMESK, KAD DOMINA 
VIRŠUS, PULK APAČIĄ.. Iki. 

Kažkodėl į „Dievo namus“ ligoniai patekdavo grupelėmis: trys 
širdininkai, du inkstininkai, keturi plautininkai. Tą karštą ir gūdžią 
naktį ir liga buvo tinkama: Namuose buvo vėžio naktis. Pirmas 
pasirodė nedidukas siuvėjas Solas. Man skaitant jo ligos istoriją 
priimamajame, Hovardas, - ternas, kuriam, rodės, be galo patin- 
ka visi internatūros aspektai ir kurio už tai nekenčiau, - degdamas 
susijaudinimu, „kad iš tikrųjų yra daktaras“, pranešė, jog Solas 
serga plaučių uždegimu. Kraujo tepinėlis man parodė, kad Solui 
ūmi leukemija, o plaučių uždegimas tik bendro kraujo užkrėtimo 
dalis, kadangi baltieji jo kraujo kūneliai nefunkcionuoja. Solas Ži- 

nojo sergąas, tik kol kas nežinojo, kaip sunkiai; nuridenęs jį veži- 
mėliu į rentgeno kabinetą norėdamas peršviesti krūtinės ląstą pa- 
klausiau, ar jis nepadedamas gali atsistoti. 

- Atsistoti? Aš galėčiau sužaisti visas beisbolo rungtynes, - at- 
sakė Solas ir pargriuvo. Prilaikiau tą mažutį, kaulėtą, pakankamai 
jauną, kad mirtų, vyrą, kuriam ką tik pranešiau, jog serga leuke- 
mija. Kai palikau jį vieną prieš rentgeno aparatą, jam nusmuko 
trumpikės. 

— Solai, - pasakiau, - tuoj pamesi trumpikes. 

— Taip? Na ir kas? Aš tuoj mirsiu, o jūs man sakot, kad tuoj 
pamesiu trumpikes. 

Susigraudinau. Jis buvo tikras mūsų senelių palikuonis. Su spartie- 
tišku žydų diasporos atstovo nuolankumu jis stebėjo, kaip pas- 
kutinis nacistas - leukemija - išvaro jį iš vienintelių tikrų namų — 
jo gyvenimo. Leukemija įkūnijo mano bejėgiškumą, nes gydyti 
tegalėjau bombarduodamas kaulų čiulpus ląstelių nuodais, vadi- 
namaisiais citotoksinais, kol po mikroskopu čiulpai atrodys visai 
kaip Hirosima - pajuodę, tušti, išdeginti. O paskui turėjai stebėti, 
ką čiulpai vėl ims gaminti - sveikas ląsteles ar tą patį vėžį. Kadan- 
gi ateis metas, kai nebeliks kraujo kūnelių - baltųjų kovoti su in- 
fekcija, raudonųjų deguoniui pernešti ir trombocitų kraujavimui 
sustabdyti, - pagelbėti tebus galima kovojant su infekcija ir perpi- 
lant raudonųjų kūnelių, kad organai gautų deguonies, trombocitų, 
kad stabdytų kraujavimą, kaskart sukeliant vis didesnį kraujavi- 
mą ir anemiją, nes kraujas bus imamas begalei tyrimų. Puikumėlis! 
Jau patyriau tai su daktaru Sandersu, ir man tai buvo nepakenčia- 
ma. Pradedant šį šiurpų gydymą reikėjo suleisti Solui tiesiai į ve- 
nas pagerintų žiurknuodžių, pramintų Raudonąja mirtimi dėl spal- 
vos ir dėl to, kad sugrauždavo aptaškytą jais odą. Galvodamas 
„Sudiev, kaulų čiulpai“, jų suleidau, jausdamas baisiausią pasi- 
šlykštėjimą. 

Antras priimtas ligonis: vardas - Džimis, liga - vėžys. Toks jau- 
nas, kad tikrai mirs. Šypsodamas putlaveidis Hovardas, kaip ir 

tas per televiziją vis rodomas daktaras rūkantis pūstašonę pypkę, 
pranešė man diagnozę: plaučių uždegimas, bet Hovardas manąs, 
kadjis galįs sirgti leukemija. Metęs žvilgsnį į Džimio krūtinės ląs- 
tos rentgeno nuotrauką pamačiau, kad Hovardas nepastebėjo 
mazginio plaučių vėžio, kuris gan greitai pribaigs Džimį. Kai tvar- 
kiausi su juo priimamajame, bandydamas nuvyti į šalį pristojusį 
Hovardą, išgirdau, kaip už kitos širmos Huperis grumiasi su lim- 
pe. Limpė, trečia tą naktį jo priimta ligonė, stengėsi įspirti jam į 
kiaušius. Paklausiau Huperio, kaip jam sekasi. 

— Baisiai. BSS, Rojau, BSS. 

— BSS? 

— Baigianti Subyrėti Santuoka. Abu darom viską, ką galim — 
lankom Kalifornijos stiliaus sauną, kur peria karštomis eukaliptų 
vantomis ir veda grupinius psichoterapijos seansus nuogiems su- 
lindusiems į vandenį, bet nemanau, kad tai padės. Mano moteriš- 
kaitė pikta kaip velnias, kad būnu čia visą laiką ir kad susidomė- 
jau mirtim. 

— Susidomėjai mirtim'? 

— O kasja nesidomi? Juk ten mesvisi keliaujam. 

— Negaliu to paneigti, bet manęs ji taip neįkvepia kaip tave. 
Apgailestauju dėl BSS, - pridūriau svarstydamas, ar mano NR - 
Nesantuokinis Ryšys - per internatūrą pasieks BS stadiją. 

— Nieko baisaus, - atsakė tas nenormaliai aktyvus ternas, — 
vaikų neturim. Kalifornijoje išgyvenęs su žmona dvejus metus 
jau patenki į statistinį vidurkį. Ei, noriu tavęs paklausti: kaip ma- 
nai, ar teisėta prašyti, kad ta moteris kartu su draudimo polisu 
pasirašytų ir leidimą atlikti jai skrodimą? 

— Gal ir teisėta, bet nesu įsitikinęs, kad tai etiška. 

— Puiku, - atsakė Huperis, - nusimato dar vienas skrodimas. 
Sozalite niekas nėra girdėjęs apie etiką. Ačiū. Šiaip ar taip, neno- 
rėjau ir toliau gyvent susituokęs su ta kale. Matytum, ką aš už- 
mezgjau lavoninėje. 

— Lavoninėje? 

— Su patologijos rezidente iš Izraelio. Ne moteris, o dinamitas. 
Mirties instinktas jai sukelia kaifą- kaip ir man. Romeo ir Džuljeta, 
vyruti. Iki pasimatymo. 

Sėdėjau priimamojo gydytojų kabinete mąstydamas apie tai, 
kad Kojis su Unguriu palaimino mūsų skyrių sunkiukais, merdin- 
čiais jaunais žmonėmis, tokiais kaip Džimis, kaip mano draugas 
Sandersas, išvykęs į paskutinę žūklę prieš paskutinį savo rudenį... 

— Nelengva, kai matai prieš save merdinčiuosius ir mirusiuo- 
Sius. 

Pakėliau akis. Vienas iš policininkų - storulis Gilynis. 

— Reikia tvirto būdo, - kalbėjo antrasis - Kvikas, - ojis ant 
medžių neauga. 

- Irjokioj parduotuvėj jo nenusipirksi, - pridūrė rudaplaukis. — 
Esu įsitikinęs, kad jį įgyji pratindamasis tvarkingai atlikti gamti- 
nius reikalus. Taip sakė Froidas ir Kouenas. 

— Kur airis faras sužinojo apie Froidą? — nustebau. 

— Kur? Ogi čia, brolyti, nes čia per pastaruosius dvidešimt me- 
tų praleidau penkias naktis per savaitę diskutuodamas su savo 
bendradarbiu ir puikiais jaunais, be galo išprususiais vyrais, to- 
kiais kaip jūs. Geriau negu vakarinė mokykla - daugiau disciplinų, 
naudingesnių dalykų sužinai. Be to, dar ir moka užtai, kad lankom. 

— Tai dar ne viskas, - pridūrė Kvikas. - Išgirsti visokių priešta- 
ringų požiūrių. Per dvidešimt metų daug ko išmoksti. Šiuo metu 
chirurgas, pavarde Gatas, pasakoja mums naujienas iš Ramiojo 
vandenyno pietų, o su Kouenu pasiekėme psichoanalitinės min- 
ties aukso klodų vidurį. 

— Kas tas Kouenas? 

— Itin išprusęs šmaikštuolis, viską be jokių užuolankų mėgstan- 
tis kloti psichiatrijos rezidentas, - atsakė Kvikas. - Tikrų tikriau- 
sias vadovėlis. 

— Būtinai turit su juo susipažinti, - tarė Gilynis. Trūkčiojantys 
rudi antakiai privertė jo veidą nušvisti švarplėta šypsena. Jis kal- 
bėjo toliau: - Nekantriai laukiam išgirsti kalbant jus, Oksfordo 

auklėtinį, žmogų, pasižymintį neeilinėmis kūno ir proto savybė- 
mis, patirties įgijusį visuose Žemės rutulio kampeliuose, tokiuo- 
se kaip Anglija, Prancūzija ir gimtoji Smaragdų sala, kurioje pats 
lankiausi tik du kartus. 

— Vaikščiojantį vadovėlį, - pridūrė Kvikas. 

Viršuj vos baigus tvarkytis su Džimiu, kuriam prikaišiojau vamzZ- 
delių ir žarnelių ir pradėjau gydyti nepagydomas jo ligas, sustojo 
ponios Rizenšein širdis, ir gaivindamas ją nustebau išgirdęs, kaip 
panosėje burbu: „Ak, kad ji mirtų, ir aš galėčiau numigti“, ir buvau 
pritrenktas, kai suvokiau, jog ką tik troškau, kad žmogus mirtų, 
nes tuomet galėčiau pamiegoti. Gyvulys! Ryk Mano Dulkes Edis 
iš ISS atrideno vežimuką, kad išvežtų Rizenšein, paklausiau jo, 
kaip sekasi. 

— Džiaugiuosi, kad paklausei. Viskas klojasi tiesiog puikiai. Bo- 
bai, - linktelėjo jis savo GMMS, būk geras, nuvežk vežimėlį į 
skyrių. Nenustok pumpavęs jai deguonį ir žiūrėk, kad neužsikimštų 
žarnelės, o aš minutėlei pasikelsiu į aštuntą aukštą ir nusižudysiu 
iššokdamas per langą. 

Jis išėjo, išėjo ir Molė - švari, graži, seksuali, nebudinti - ir aš 
nelaimingas žiūrėjau, kaip ji tolsta. Man irgi reikėjo eiti su ja. Vėl 
paskambino Piepis. 

— Kokia Lazaro būklė? - paklausė. 

— Stabili. Kur esi? 

— Pas Andželą. Man baisu. Kaip laikosi Rizenšein? 

— Nėra kobijoti. Rizenšein sustojo širdis, ir ją nuvežė į ISS. 

— O, Dieve! Tuoj pat atvažiuoju! 

— Jei atvažiuos!, aš tave nudėsiu. Pakviesk Andželą. 

— Sveisveikas, Rojau, - išgirdau sveiką girtą balsą. - Aš, — 
rankos mostas, - priprisilupau. 

— Puiku. Klausyk, Andžela, man neramu dėl Piepio. Jis neiš- 
tvers, jei neįgis pasitikėjimo. Jis šaunus vyrukas, bet jam stinga 
pasitikėjimo savim. Mudu su Čaku labai susirūpinę - kad jis ne- 
nusižudytų - štai dėl ko mes susirūpinę. 


SAMUELSHEM EDIEVO NAMAI 135 


— Nenusinusižudytų? - mostas. - Oho! Kaipgaliupadėti? 

Susakiau Andželai, kaip ji gali padėti, kad Piepis nenusižudytų. 

— Nenusinusižudytų? - mostas. - Nori pasakyt, kad jis laisvas? 

— Kol kas ne, Andže. Kol kas jis dar paukštis narvelyje. Atida- 
ryk jį, Andžela, išvaduok, leisk jam skristi. 

- Skriskristi, - mostas, - skriskriskateate, - ir padėjo ragelį. 

Sukaitęs, suprakaitavęs, prakaito druska lyg smėliu aplipusiais 
vokais, kamuojamas gripo, kuris pasireiškė bendru negalavimų, 
fotofobija, raumenų skausmais, šleikštuliu ir viduriavimu, keikda- 
masis, kad turiu būti ligoninėje, kai Molė išėjusi, Berė taip pat 
kur irsu kuo? —ir kol Piepį gundė, kad nenusinusižudytų, ban- 
džiau baigti aprašinėti jauną ir netrukus mirsiantį Džimį. Pasirodė 
putlaveidis Hovardas - išsišiepęs, papsėdamas pypkę. 

— Ko, velniai rautų, čia tau reikia? 

— Man tik panūdo pasižiūrėti, kaip einasi Džimiui. Be galo įdo- 
mus atvejis. Kaip suprantu, jo dainelė sudainuota, ar ne? Tiesa, 
dar norėjau paklausti apie tą seselę iš ISS, Andželą. Puiki mergi- 
na, ketinu pakviesti ją į pasimatymą. 

Žiūrėjau, kaip jis papsi savo pypkę, ir nekęsdamas už tai, kad 
laimingas gyvenimas net Namuose jam tėra pypkės papsėjimas, 
atsakiau: 

— Vadinasi, negirdėjai apie Piepį ir Andželą? 

— Ne. Nori pasakyt, kad... 

— Būtent. Kaip tik šią akimirką. Hovardai, paklausyk įdėmiai: 
kad būtum matęs, ką ji išdarinėja burna! 

— Kuo kuo? 

— Burna, - atsakiau žinodamas, kad iki ryto Hovardas jau bus 
išpapsėjęs, ką Andžela išdarinėja burna visiems „Dievo na- 
mams“. Ji atkiša lūpas ir suima jomis jam... 

— Nenoriu apie tai girdėti ir džiaugiuosi, kad įspėjai mane, kol 
jos dar nepakviečiau. Bet man rūpi, kodėl sistolinis Džimio krau- 
jospūdis, kai ką tik matavau, buvo tik keturiasdešimt? 

— Kiek?! 

Pasileidau į Džimio palatą ir pamačiau, kad jo sistolinis krau- 
jospūdis tikrai keturiasdešimt ir kad jis bando nieko nelaukęs mir- 
ti. Puoliau į paniką. Nežinojau, nuo ko pradėti jį gelbėti. Žvilgtelė- 
jauį Hovardą tas nerūpestingai atsirėmęs į durų staktą šypsoda- 
mas degėsi pypkę - ir pasakiau: 

— Hovardai, padėk man. 

— Tikrai? Ir kuo aš galiu padėti? 

Nežinojau, ką jis galėtų daryti ar ką pats galėčiau, bet tuomet 
prisiminiau Dručkį ir paliepiau: 

— Nusiųsk žinutę Dručkiu;, tuč. 

— Tikrai? Manai,jis tau reikalingas? Ne, Rojau, gali susitvarkyti 
pats. Be to, sako, negali tapti tikru daktaru, kol nenugalabijai bent 
jau kelių ligonių. 

— Kaip nors padėk man, — sedi bandydamasblaiviai mąstyti. 

— Ką galėčiau padaryti'? 

Pasirodė Dručkis, uždusęs nuo bėgimo laiptais, ir pajutęs mano 
paniką liepė pasimatuoti pulsą. Kol matavausi, jis ėmėsi Žygių, 
kad Džimis tuoj pat nemirtų. Dručkis puolė prie Džimio su jam 
būdinga fantastiška kompetencija - kiekvienas jo veiksmas buvo 
toks tikslus, kad atrodė atliekamas pagal negirdimai tiksintį laik- 
rodį. Dirbdamas Dručkis plepėjo. Jo komentarai buvo skirti vi- 
siems, trys jų ir seselei ir moteriai, vardu Greisė, iš dietos ir mity- 
bos skyriaus, kuri tokį vėlų metą kažkodėl buvo su juo - lovoje?! 

— Kuo serga Džimis? - paklausė Dručkis durdamas didele adata. 

— Plaučių vėžiu, - atsakiau. 

— Dievuliau, - tarė Dručkis, - jis pakankamai jaunas, kad mirtų. 

— Tavim dėta pamėginčiau letrilį, - tarė Greisė iš dietos ir mity- 
bos skyriaus. 

— Pamėgintum ką? - perklausė Dručkis. 

— Letrilį. Vaistą nuo vėžio, - atsakė Greisė. 

— Ką nuo ko? bijodamas pajudėti paklausė Dručkis. 

— Meksikiečiai nustatė, kad abrikosų kauliukų ekstraktas, va- 
dinamas letriliu, gali išgydyti vėžį. Abejotina, bet... 

— Bet galima susikrauti didelius turtus, - žvilgančiomis akimis 
atsakė Dručkis. - Klausyk, turiu daugiau apie tai išgirsti, Rojau, — 
tarė jis ruošdamasis išeiti. 

— Dručki, palauk! - sušukau. - Dar nepalik manęs! 

— Ar girdėjai, ką sakė Greisė, Rojau? Vaistas nuo vėžio. Eime, 
Greise, noriu, kad daugiau man apie jį papasakotum. 

— Paistalai, - tariau. - Vaistų nuo vėžio nėr. Pramanas. 

— Visai ne pramanas, - pasipiktinusi atšovė Greisė iš dietos ir 
mitybos skyriaus. - Jis padėjo mano pusseserės vyrui. Merdėjo, 
o dabar sveikas. 

— Merdėjo, o dabar sveikas, - pakartojo Dručkis, paskui ei- 
damas durų link lyg transo ištiktas vėl suniurnėjo: - Merdėjo, o 
dabar sveikas. 

— Būk geras, Dručki, - maldavau, - dar nepalik manęs vieno, - 
nes Džimis vėl buvo bemirštąs, o aš bepuoląs į paniką. 

— Kodėl? -suglumęs paklausė Dručkis. 

— Manvelniškai baisu. 

— Dar ir dabar? Tau vis dar reikia pagalbos? 

— Taip, reikia. 

— Kągi- tuomet sulauksi. Kibkim į darbą. 

Kibom į darbą, bet netrukus susigriebiau, kad Dručkis nepa- 
stebimai išsprūdo, ir aš likau vienas su Džimiu, Hovardu ir naktine 
seserim Maksina. Tuomet supratau, kad išsmukdamas ir palikda- 
mas mane vadovauti Dručkis parodė žinąs, jog pajėgsiu susido- 
roti, ir pajutau, kaip mane užlieja šilta banga. Buvau pajėgus tvar- 
kytis pats, ir nors troškau tik vieno - lupti Hovardą tol, kol tas 
šiknius nebepasikels, kankinausi su Džimiu, kol tapo aišku, jog 
jam reikia prijungti dirbtinio kvėpavimo aparatą, kitais žodžiais 
tariant, IŠŠTIŠINTI į ISCHS - intensyviosios slaugos chirurginį 
skyrių, ir žiūrėdamas, kaip žvalus sadistiškos išvaizdos rezidentas 
išveža Džimį, kuris dabar buvo taip apraizgytas žarnelėmis, kad 


-yoo 


palengvėjimą, kol išgirdau Hovardą sakant: „Įspūdingai padirbėta 

prie sunkaus ligonio“, ir jam išeinant neapykanta man lindo pro 
pakaušį. 

Prakaitui varvant nuo kaktos ant Džimio ligos istorijos, gripui 
sunkiantis iš visų raumenų skaidulų ir žarnų gaurelių, baigiau apra- 
šą ir liepiau Mėlynių Meistrui nunešti istoriją į ISCHS. Atsisėdęs 
mąsčiau: ši naktis buvo baisiausia mano gyvenime, bet dabar ji 
baigėsi, ir galiu eiti miegoti. Niekas manęs nebenutvers. Pro atvirą 
langą sklido raminantis ant karšto asfalto ką tik iškritusio lietaus 
kvapas. Įėjo sesuo ir pranešė: 

— Ponas Lazaras ką tik išsituštino vienais kraujais. 

— Labai juokinga, Maksina. Tavo humoro jausmas nepakarto- 
jamas. 

— Ne, aš rimtai. Lovoj vienas kraujas. 

Jie norėjo, kad triūsčiau toliau, o aš negalėjau. Pasaulis, rodės, 
tuoj atsitrenks į kokią planetą. Toliau taip tęstis negalėjo. 

— Šiąnakt nieko daugiau negaliu padaryti, - išgirdau savo 
balsą. - Pasimatysim iš ryto. 

— Klausyk, Rojau, nejaugi tu nesupranti? Išjo ką tik išbėgo 
puskibiris kraujo. Jis guli kraujo klane. Tu esi daktaras ir privalai 
jam kaip nors padėti. 

Kupinas neapykantos, stengdamasis atsikratyti minčių, kad La- 
zaras nori mirti ir aš noriu, jog jis mirtų, bet turiu, rupūs miltai, iš 
kailio nertis, kad neleisčiau jam padėti šaukštą, įėjau į palatą ir 
išvydau juodą, lipnų, dvokiantį, drėgną kraują. Lyg koks robotas 
kibau į darbą. Paskutinis vaizdas, kurį aiškiai prisimenu, buvo, 
kaip pro nosį įkišau Lazarui į skrandį zondą ir kaip tas vartydamas 
mirties nebijančias akis mane nuo galvos iki kojų aptaškė kruvi- 
nais vėmalais. 

Iškart po Lazaro, prieš pat auštant, grįžo nuo chemoterapijos 
nuplikęs daktaras Sandersas. Jam teko nutraukti žūklę, nes prasi- 
dėjo infekcija ir kraujavimas. 

— Džiaugiuosi, kad vėl manim rūpinsitės, - išlemeno jis. 

— Aš taip pat, - atsakiau galvodamas, ar šis jo prisipažini- 


SAMUELSHEM E DIEVO NAMAI 139 


mas nebus paskutinis, ir suvokiau, kaip prie jo prisirišau. 

— Tik atminkit: kad nebūtų jokio kuždėjimosi man už nugaros, 
Rojau. Ojeigu reikės kokių didvyriškų priemonių - pasikalbėsim 
apie jas drauge. 

Paguldžiau jį į leukemiją sergančio siuvėjo Solo palatą, ir man 
dingtelėjo, jog Sandersas mirs, o Solas, ko gero, pakankamai se- 
nas, kad išgyventų. Argi ne pamišėliška mintis?! Kai nenusivilkęs 
apvemtos uniformos atsiguliau valandą numigti, susigriebiau spė- 
liojąs, kur dabar Molė, daugiau, negu kur dabar Berė, ir pagalvo- 
jau, ar tai nereiškia BSRM - Baigiančios Subyrėti Romantiškos 
Meilės- pradžios, ir su malonumu prisiminiau, kaip apie pirmą 
nakties man paskambino Piepio poetė Džunė paklausti, ar neži- 
nau, kur jis; mintyse kikendamas sukūriau laišką, kurį perduosiu 
Piepiui rytą: „Sveikinu su — bravo! - trimatės meilės naktimi. Kar- 
tu esi kaltinamas išžaginimu. Turėčiau įspėti: rudi kūšplaukiai — 
teismui priimtinas daiktinis įrodymas“. Paskui man dingtelėjo - 
kad jį kur velnias! - Piepis žino, ką Andžela išdarinėja burna, o aš 
tenusigavau iki ilgų Molės spenelių, bet galų gale prisiminiau, kad 
iš tikrųjų kol kas niekas nežino, ką Andžela išdarinėja burna, nes 
ašviską prasimaniau norėdamas pakankinti tą optimistą Hovar- 
dą, kuris suprato, jog būti daktaru - jėga. Tuomet suvokiau, kad 
nuvaryti mane labiau, negu nuvarė tą naktį, niekas negalės ir kad iš 
tokios sumaišties turi rastis pasitikėjimas ir kompetencija. Kažkas 
nutiko, kol buvau su Solu, Džimiu, Lazaru ir daktaru Sandersu, ir 
nors gerai nesupratau kas, žinojau, kad rizikuodamas, mokyda- 
masis ir prisimindamas Dručkį prismeigiau savo baimę prie žemės 
irsusprogdinau į gabalėlius. Po tos nakties panika „Dievo namuo- 
se“ tikrai man nebegrės. Tai buvo jaudinanti mintis - beveik kaip 
romanuose apie internus, Hovardo smegeninėje ir mano tėvo laiš- 
kuose, - kol mane apėmė nerimas supratus, kad neišmokau gel- 
bėti nė vieno - nei daktaro Sanderso ar Lazaro, nei Džimio ar 
Anos O.-—ir kad mane jaudina tai, jog pradedu išmokti gelbėtis 
pats. 


Pagal Džo grafiką iki rugsėjo vidurio nei aš, nei joks kitas ternas 
dar neturėjo išmokti save gelbėti. Kitą rytą, kai besibaigiančios 
vasaros saulės šiluma prasisunkė pro plunksninius debesis ir gaivų 
orą, kai futbolui tinkama giedra pažvelgė į mūsų skyrių pro Zoko 
sparno griaučius, kurie lyg kalėjimo grotos kilo vis aukščiau mū- 
sų langų, pusvalandžiu pavėlavau į vizitaciją, bet iš ternų pasiro- 
džiau pirmas. Džo įsiuto, o kai pavėlavęs visa valanda įdriblino 
Čakas, kaip visuomet apsivilkęs nešvarią baltą uniformą, kaip vi- 
suomet prasegtu užtrauktuku, kaip visuomet be kaklaraiščio, pra- 
trūko pykčiu: 

— Sakiau tau, Čakai, kad vizitacija prasideda pusę septynių, 
supratai?! 

— Gerai, gerai. 

— Kur buvai? 

— Man taisė automobilį. 

Vos pasibaigus vizitacijai įlėkė Piepis. Plaukai buvo susivėlę, 
diržas atsisegęs, marškiniai išsipešioję, stetoskopas karojo iš už- 
pakalinės kišenės, o netveriančiame džiaugsmu veide švietė pla- 
čiausia šypsena. Jis buvo neregėtai susijaudinęs. 

— Nesveikuoji? - paklausė Džo. 

— Ne, velniai griebtų. Jaučiuosi puuuuikiai. 

— Kur buvai? 

— Dulkinausi tol, kol akyse aptemo, - atsakė Piepis, nusikvato- 
jo, apglėbė mudu su Čaku per pečius ir nutaisęs idiotišką šypseną 
garsiai spygtelėjo. 

— Ką darei? - paklausė Džo. 

— Barškinausi. Pisausi. Na, Žinai, kai į varpos kraujagysles pri- 
plūsta kraujo, ji sukietėja, ir vyras įkiša ją į... 

— Tai nepadoru... 

- Ei, Džo, - tarė Piepis žvilgsniu prašydamas mūsų paramos. 
Paskui nusprendęs, kad neverta paisyti jos jausmų, pridūrė: - At- 
sipisk, gerai? 

Tuomet mudu su Čaku supratome sukūrę monstrą ir todėl be 
galo smagiai pasijutome, bet Čakas pastebėjo, kad padėtis dabar 
tokia, tarsi stebėtum, kaip anyta tavo kadilaku nuvažiuoja nuo sta- 
čios uolos į prarają, nes abu žinom, jog Džo užuot atsipisusi nueis 
papasakoti Unguriui, šis papasakos Kojui, o tas duos mums ge- 
ros pylos, nes kiekvienos hierarchijos esmė - atpildas. Džo vado- 
vavo likusiai vizitacijos daliai nepraverdama burnos, kol priėjome 
prie ligonio, vardu Džimis, IŠŠTIŠINTO į ISCHS. Džo užsispy- 
rė, kad turime jį aplankyti, ir mūsų vilkstinei patraukus koridoriu- 
mi, nepaprastai susijaudino ir nebesitvardydama prasitarė: 

— Klausyk, Rojau, rodos, čia nuostabus atvejis. 

Nieko negalvodamas, prisiminęs, kaip išveikė mane Džimis, lyg 
iš šalies — nors Žinojau, kad man sufleruoja kažkokios tulžingos 
mano gelmės, - išgirdau savo paties sukurtą naują DEVINTĄJĮ 
ĮSTATYMĄ: VIENINTELIS GERAS LIGONIS - NEGYVAS 
LIGONIS, ir Džo sustojo kaip įbesta, visai kaip po kelių minučių 
sustojome mes su Čaku ir Piepiu, kai slampinėdami po ISCHS, 
kol Džovargino Džimį, pamatėme žmogaus likučius, apraizgytus 
ortopediniame aparate. Buvo akivaizdu, kad nuo galvos iki kojų 
pirštų galiukų aptvarstytas ligonis su kažkuo susidūrė ir kad di- 
džiausias smūgis kliuvo jo sėklidėms. Jos buvo didžiausio Kali- 
fornijoje užauginto arbūzo dydžio. Prieš mus gulėjo nebepana- 
šus į kitus „pragaro angelas“, kuris savo harliu kaktomuša tren- 

kėsi į medį. Ženklas lovos kojūgalyje skelbė: BE KIAUŠIŲ 
HARLIU NEPAVAŽIUOSI. 

Nė vienas mūsų neįsivaizdavome, kokia puiki mechanikė An- 
džela, kol iš Piepio neišgirdome, kaip jau patį pirmą kartą ji sutai- 
sė nediduką jo automobilį: 

— Vakar buvau toks nusiminęs dėl to, kas vyksta ligoninėj, kad 
atvažiavus į jos butą negalėjau aiškiai mąstyti. Nežinau, ką pasa- 
keijai telefonu, Rojau, bet kai ji padėjo ragelį, viskas ėmė klotis 
kur kas sklandžiau. Ji įpylė taurelę, bet man galvoje sukosi tik 
Lazaras su Rizenšein ir užrašas virš pisuaro tame kinų restorane: 
STOKIS ARČIAU, JIS TRUMPESNIS, NEGU TU MANAI. 
"Taigi ji klausia, ar norėčiau pažiūrėti televizorių, atsakau, kad mie- 
lai. Sėdim ant sofos, nežinau, ar jai patinku, tik staiga ji prisispau- 
džia papu prie manęs, paleidžia rudus plaukus, tie krenta jai ant 
menčių, ir iškart pasijuntu geriau. Ji sako, Čia ne itin patogu, gal 
žiūrėkime, kur jaukiau, išjungia teliką ir nusineša į miegamąjį. Ne- 
galiu tuo patikėt! Įbedu nosį jai į kaklą, o ji sako, Drabužiai taip 
varžo, ir nusivelka megztuką ir sijoną. Ji ima leisti kimius garsus, o 
kadangi megztuką jau nusirengusi, nusegu liemenėlę. Puikumėlis! 
Dideli, minkšti papai! Numaunu jai kelnaites, - pasakojo Piepis 
nusmaukdamas Andželai kelnaites mums prieš akis gydytojų ka- 
bineto viduryje, - oji nutraukia man kelnes. Neįtikėtina! 

— Ojos kūšplaukiai? - klausiu. 

— Skaisčiai rudi! - atsako Piepis, ir jo akyse suspindi laukiniai 
žiburėliai. - Gražumėlis! Prieš įkišdamas aš šiek tiek sudvejoju — 
imu galvoti apie mirštantį Lazarą ir panašiai, ir jis... na, jis irgi man 
numiršta. 

- Velniava! - sako Čakas. 

— Bet ji nieko nelaukusi ima jį į ranką, ir jis bemat vėl atsistoja, 
o kai įkišu, ji jau drėgna ir pasiruošusi, ne taip kaip Džunė ar visos 
kitos, kurios visuomet patiko mano motinai. Pirmą kartą nekaip 
pasisekė - per anksti baigiau, bet nespėjus man atsitokėti ji kiša 
ranką man į tarpkojį, ir mudu vėl imame smagintis. Cha cha! Dvi- 

dešimt tris minutes - žiūrėjau į laikrodį. Paskui prieš pat patirda- 
ma orgazmą ji sako, Kaip geeee-ra! ar kažką panašaus, ir tie 
žodžiai mane paakina lyg botago kirtis. Suskamba varpai, žemė 
ima drebėti. Eeeech! O kitą kartą... 

Mudu su Čaku susižvalgome. 

—-...jl guli atsisukusi nugara į mane, manau, miega, bet ne, ji 
ištiesia ranką, ima tampyti man varpą ir nė pats nepajuntu, kaip 
įkiša ją į vidų, mudu vėl tvatijamės, ir, man regis, tuomet viskas ir 
įvyko. Taip! 

— Kas įvyko? 

- Įvyko tai, kąjūs ir sakėt įvyksiant, vyručiai, - tapau daktaru. 
Mes barškinomės ir barškinomės, ji dejavo, kažką šūkčiojo, aš 
prakaitavau ir inkščiau — ir prieš pat abiem pasitenkinant ji ėmė 
sakyti, iš pradžių pašnibždomis, paskui garsiau, galų gale visu bal- 
su klykti, net išsigandau, kad kas nors gali išgirsti, DAKTARE 
PEPSKI DAKTARE PEPSKI DAKTARE PEP-SKI!II!!, okai 
viskas buvo baigta, prisiglaudė prie manęs, išleido tą nuostabų pasi- 
tenkinimo atodūsį ir tarė, Piepi, tu puikus daktaras, labanakt, o pas- 
kutinis dalykas, kurį mačiau šįryt, buvo saulės spinduliai, žėrintys 
tuose ruduose kūšplaukiuose. Už viską esu skolingas judviem. Da- 
bar nebėra nieko, ko aš neišmėginčiau, nieko! 

— Rupūs miltai, - nusikeikė Čakas, — Piepi, tu nė kiek nebe- 
sinervini. 

— Tikrai taip. Laukiu nesulaukiu, kol pasakysiu tai bejausmei 
kalei Džunei, kad viskas baigta. Poezija? Cha — su ja visai ne 
poezija, poezija su Andžela. Žinot, kas bus toliau? 

Nei Čakas, nei aš nežinojom, kas bus toliau. 

— Paragausiu jos kūšplaukių, nes širdies gilumoj jaučiu, kad jie 
žemuogių skonio. Rojau, aš tik noriu padėkoti. Ačiū, kad vakar 
perėmei mano ligonius, ačiū, kad man padėjai ir kad išspyrei iš 
Namų į lovą su Andžela. 

Šitaip pažingsniui Piepis papasakojo mums pirmąją savo mei- 
lės nuotykių su Andžela seriją. Iš pradžių mudu su Čaku jautėmės 

kiek nesmagjai klausydamiesi intymių smulkmenų rytą po kiekvie- 
nojaudinančio epizodo, bet nebuvo taip nepatogu, kad negalėtu- 
me klausytis, ir mudu suvokėme, jog Piepis išgyvena tą sveiką 
raidos stadiją, kurią mes abu perėjome prieš kokią dešimtį metų. 
Be to, tie pasakojimai pasaldino mums valandas Namuose. Atsi- 
dėkodami mokėme Piepį medicinos ir, kaskart vis labiau jausda- 
mi draugo petį, padėjome vienas kitam tvarkytis „Dievo namuose“. 

Netrukus po pirmojo Piepio automobilio remonto išaiškėjo tik- 
roji Čako didybė. Pirmiausia - dirbant su Lazaru. Mudu su Čaku, 
stengdamiesi palengvinti naštą Piepiui, traukėm dėl Lazaro burtus, 
irjis tapo Čako ligoniu. Vieną dieną per vizitaciją sustojome už 
durų palatos, kurioje nuo liepos gulėjo Lazaras. Iš jos aidėjo riks- 
mai. Memorialinėje Lazaro lovoje gulėjo naujas limpis. 

— Kas atsitiko ponui Lazarui? - paklausė Džo. 

- A,jis negyvas, - atsakė Čakas. 

— Negyvas? Kas atsitiko? 

— Nežinau, mergyt, nežinau. Manau, kad mirė. 

— Potsas, aš ir Piepis palaikėme jo gyvybę tris mėnesius, O pir- 
mąją tavo budėjimo naktį jis miršta? Kas čia darosi?! 

— Kad aš žinočiau. 

—- Skrodimą darei? 

— Ne. 

— Kodėl? 

— Kas žino, mergyt, kas žino? 

Tą pačią dieną Čakas prisispyrė, kad sustotume prie durų pa- 
latos, kurioje gulėjo moteris, išgarsinsianti jį visoje ligoninėje. 

— Be galo nuostabus dalykas, - pasakojo Čakas. - Mane iš- 
kviečia į priimamąjį apžiūrėti vienos banginės. Ją jau buvo apžiūrėję 
Hovardas, Pasiutęs Šuo ir Pucelis. Ji guli, kvėpavimas visai šūdinas, 
bet niekas nesupranta kodėl. Įėjau ir apžiūrėjau pats. Sakau sau: Ne- 
kvėpuoja, ką? Hmm- reikia pažiūrėti jai į burną. Pražiodau ir dirste- 
liu vidun. Po šimts, sakau, - kas ten tas didelis žalias daiktas? Užsi- 
maunu kokias keturias poras pirštinių, įkišu ranką ir štai ką randu. 

Jis ištraukė iš kišenės stiklinį indą, kuriame gulėjo didžiulis bro- 
kolio gabalas. 

— Brokolis! - sušuko Mėlynių Meistras, vieną iš retų kartų pa- 
taikęs atsakyti. 

— Būtent, - patvirtino Čakas. - Hovardas, Pasiutęs Šuo, Puce- 
lis— nė vienas tų bičų nesusiprotėjo pažiūrėti senutei į burną. 

— Brokolių dama, - tariau. - Išgelbėta gyvybė! 

Brokolių dama buvo didžiulė, limpiška ir dvokė. Ji vis dar ne- 
kvėpavo, tik retkarčiais krūtinė spazmiškai trūkteldavo. Neatro- 
dė, kadjos būklė būtų itin gera. 

— Puikiai laikosi, ar ne? - paklausė Čakas. 

— Tikrai ją išgelbėjai, - gyrė Piepis. 

— Kaipją gydai? - paklausė Džo. 

— Kaip ją gydau? Ogi prirašiau jai dietą, kurioje mažai broko- 
lių, mergyt, - ką dar galėjau padaryt? 

Nuoto laiko Namuose į Čaką ėmė žiūrėti ne kaip į buką juoč- 
kį, priimtą kaip mažumų atstovą, bet kaip įsumanų terną. Dary- 
damiesi kompetentingi, jis, aš ir net Piepis ėmėme suprasti, jog 
kadangi niekas kitas nenorėtų daryti to, ką mes, ternai, esame 
verčiami daryti, mes tampame nepakeičiami. Mes buvome reika- 
lingi Namams. Namai manė, jog jiems mūsų reikia, kad kažką 
darytume limpiams ir merdintiems jauniems žmonėms. 

Iš tikrųjų Namams buvome reikalingi tam, kad nieko nedarytu- 
me limpiams ir ištvertume pagalbos mirštantiems jauniems žmo- 
nėms bejėgiškumą. Įrudenėjus, kai darėsi vis labiau tikėtina, kad 
ir Agnius, ir Niksonas vienu metu bus sukišti į cypę, nuo savo 
šnipės Džo kaip įmanydami stengėmės nuslėpti, jog nieko neda- 
rome. Vizitacijos tapo virtuoziškais veidmainystės spektakliais — 
stengėmės prisiminti, kokius įsivaizduojamus tyrimus prirašėme, 
kokios įsivaizduojamos komplikacijos dėl jų kilo, kokį įsivaizduo- 
jamą tyrimą nuo įsivaizduojamų komplikacijų pradėjome ir kokia 
buvo įsivaizduojama ligonių reakcija, visą tą laiką velniškai steng- 

damiesi įtaisyti limpį kitur. Įtampa buvo tokia didžiulė, kad kartais 
nebeatlaikydavome. Vieną dieną palaužtas Džo kamantinėjimų, 
kodėl gydydamas tariamai karščiuojančią Aną O. neliepiau ma- 
tuotijai temperatūros ketvirtą valandą ryto, leptelėjau dar vieną — 
DEŠIMTĄJĮ ĮSTATYMĄ: JEI NEMATUOJI TEMPERATU- 
ROS, NESUŽINAI, KAD LIGONIS KARŠČIUOJA, ir ėmiau 
grupuoti kitus dalykus, kurių gali nedaryti, kad nesukeltum ligų, 
kurių nereikėtų gydyti, tad pakeičiau TEMPERATŪRĄ ir KARŠ- 

ČIAVIMĄ EKG ir ŠIRDIES ARITMIJA ir priėjau iki KRŪTI- 

NES LĄSTOS RENTGENO ir PLAUČIŲ UŽDEGIMO,bet 
Čakas su Piepiu čiupo mane už apykaklėsir ištraukė iš Džo gniaužų. 

Norėdami atsipalaiduoti nuo įtampos, mudu su Čaku vis dau- 
giau laiko praleisdavome užsikėlę kojas ant stalo gydytojų kabi- 
nete gerdami imbierinį limonadą ir nieko neveikdami. Nors Piepis 
mažumą apsiramino, vis dar buvo pernelyg įsitempęs, kad galėtų 
sėdėti su mumis. Jo GMMS Taulas buvo ramus; prisipylęs indelį 
imbierinio limonado stenėdamas užkėlė kojas ant stalo. 

— Taulai, norėjau paklausti tavęs apie Enidą, - tarė Piepis. - Ji 
vis dar neparengta žarnaknisiui. 

— Hmmmmmmmmmhmmmmmm žinau, na ir kas? 

— Tai ką man daryti? Ji turi būti švari, bet kad ir ką daryčiau, jai 
auga svoris, nors nieko nevalgo, ir pastarąsias tris savaites nesi- 
tuštino. Duktė sako, kad ji pati nedarė didelio aštuonerius me- 
tus. Nuostabu: ji paverčia vandenį šūdu. 

- Hmmmmmmmmm hmmmmmm žinau. Kam tau reikia tirti žar- 
nyną? 

— Todėl, kad ji tam čia ir guli. 

— Taip, bet aš turiu galvoj, ar tu iš tikrųjų nori atlikti jai žarnyno 
tyrimą, ar tik apsimesti, kad jį atlieki? Nuo tada, kai perdaviau ją 
tau, nežinau, kas jai daroma. 

Piepis susigėdęs pasakė, kad žarnyno tyrimą atlikti prašąs Eni- 
dos privatas Pucelis, o jis, Piepis, iš tiesų stengiasi jį atlikti. 

- Hmmmmmmmmm hmmmmmm tuomet duok jai pieno su me- 

lasa, per burną ir per kitą galą vienu metu. 

— Pieno su melasa? 

— Taip. Pieno su melasa. Per abu galus. Ji sprogs. 

Mums gurkšnojant imbierinį limonadą, lyg koks parduotuvės 
administratorius būtinai pasirodydavo Ungurys. Šįsyk jis priėjo ir 
vengdamas žiūrėti mums į akis tarė: 

— Sveiki, vyručiai, kaip sekasi? - ir nespėjęs išgirsti, kaip mums 
sekasi, pridūrė: - Jūs juk Žinot, kad atrodot ne kaip gydytojai. 

— Gerai, gerai, - nukeldamas kojas nuo stalo atsakė Čakas. 

Norėdamas paerzinti Ungurį užsirūkau cigaretę. 

— Džo man sakė, kad tu vėluoji. 

— Taip, - prisipažino Čakas, - dėl visko kaltas mano automo- 
bilis. Vis genda, tad nuolat turiu varyti jį į dirbtuves. 

— Ą, čia kas kita. Turi gerą mechaniką? Jei nori, gali paprašyti 
manojo. Sutvarkys tą prakeiktą kledarą kartą ir visiems laikams, 
nebereikės sukti dėl jo galvos. Tiesa, dar vienas dalykas: tavo 
rašyba klaiki. Kartu peržiūrėsime kelias tavo užpildytas ligos isto- 
rijas, gerai? 

— Gerai, gerai. 

— Man tik neaiškus vienas dalykas, - pasakiau. - Niekaip ne- 
galiu suprasti - geriu todėl, kad męžu, ar mgžu todėl, kad geriu. 

— Bandžiau. Ištroškau. 

— Gal sergi Adisono liga, - tarė Ungurys. Jo dėmesys nukrypo 
į mano cigaretę, kol nebeištvėrė ir tarė: - Nesuprantu, kaip tiek 
daug žinodamas apie plaučių vėžį ir toliau rūkai. Gal tu neįtrauki 
dūmų? 

Dūmų aš neįtraukdavau, todėl atsakiau: 

- Įtraukiu. 

— Kam tada rūkai? 

— Todėl, kad man gera. 

— Jeigu visi darytų tai, nuo ko jiems gera, kas tada būtų? 

— Visi gerai jaustųsi. 

— Tu bevalis, - gėdijo Ungurys. - Nesuprantu, kaip tu gali taip 
gerai dirbti būdamas toks bevalis. Mėgaukis ta cigarete, daktare 
Bašai, nes ji sutrumpins tavo gyvenimą dar trim minutėm. 

Kaip tik tą akimirką įžengė Mažylis Otas ir priėjo prie lentos, 
norėdamas palikti man Žinutę, bet pamatęs, kad visą vietą užėmęs 
šviežutėlis 


*** 

amtelėjo taip šaižiai, kad mes visi į jį atsisukome, o tas neradęs 
kempinės apspjaudė užrašą ir urgzdamas nušluostė rankove. 

— Manvelniškai apmaudu, - tariau Unguriui, - kad visuose Na- 
muose po mano pavarde tepliojamas tas prakeiktas ***VĮI***. 
"Tavo iškrypę tvarkdariai nieko negali padaryti. Nejaugi negali pa- 
daryti tam galo? 

— Mėginau, - atsakė Ungurys, - bet nieko neišėjo. Šiaip ar 
taip, visas tas reikalas gal tėra pokštas. 

— O aš girdėjau kitką. Girdėjau, kad prizas ***VI*** -ne- 
mokama kelionė dviem į AMA susitikimą Atlantik Sityje birželį 
kartu su tavim ir Koju. 

— Ašto negirdėjau, - atsakė Ungurys ir buvo beišeinąs. 

— Po paraliais! - sušuko Čakas. - Brolyčiai, jūs tik pažiūrėkit! 

Ungurys, aš, Taulas ir Mažylis Otas pasižiūrėjome: ant lentos 
po mano pavarde visomis vaivorykštės spalvomis puikavosi tvar- 
kingas įmantrus užrašas: 

Tą pačią savaitę Kojis su Unguriu sušaukė susirinkimą su „B-M 
Delikatesų“ parduotuvėje užsakytais pietumis ir paskelbė apie dar 
vieną premiją, kurią mes praminėme Juodąja Varna. Kadangi po 
liepos pirmosios tai buvo pirmas kartas, kai visi susirinkome, pa- 
sisveikinome vieni su kitais šiltai ir su palengvėjimu. Per tą laiką 
nutiko visokių dalykų. Dauguma mūsų išmoko pakankamai medi- 
cinos, kad mažiau nerimautų dėl to, kaip gelbėti ligonius, ir 
daugiau — kaip gelbėtis patiems. Nors kai kurie gelbėjimosi būdai 
buvo bepradedą atrodyti keistai, vis dėlto jie dar nebuvo pavojingi 
ar netoleruotini. Dairydamasis aplink, klausydamasis lėtai verdančių 
pašmaikštavimų ir plepalų, kurie retkarčiais nukeldavo dangtį ir išsi- 
liedavo per kraštus linksmu riaumojimu, suvokiau, kokie atjautūs 
vieni kitiems tapome. Mes kūrėme kodeksą, liepiantį padėti vienas 
kitam anksčiau išeiti po darbo, pakęsti vienas kito keistenybes, iš- 
klausyti vienas kito dejones ir draudžiantį krėsti vienas kitam šuny- 
bes. Visų mūsų gyvenimus kraipė ir ženklino antspaudais. Musvi- 
sus siejo kažkoks didelis, žudikiškas ir didingas bendrumas. Tai pa- 
jutęsvos neapsiašarojau. Mes buvome betampą daktarais. 

Ryk Mano Dulkes Edis, nuvarytas nuo kojų mirtininkų skyriuje 
ISTS, atrodė baisiai. Jis pasakojo apie praėjusią budėjimo naktį: 

— Priimu šeštą ligonį dėl sustojusios širdies, ir tuo metu man 
skambina iš priimamojo - tu, Huperi, - ir sakai, kad pas jus vyru- 
kas, kuriam sustojo širdis, ir jeigu liks gyvas, ketinat atsiųsti jį man. 
Dedu ragelį, klaupiuosi ir meldžiuosi: Būk geras, Dieve, nužudyk 
tą vyruką! Klūpodamas prašiau, garbės žodis, KLUPODAMAS! 

— Jis mirė, - pranešė Hupens. - Jis buvo Džo ligonis, ir ta norė- 
jo toliau maigyti jam krūtinę, bet aš pasakiau: „Mano akimis, šitas 
vyrukas mirė prieš dešimt minučių“ ir išėjau. 

— Hupenri, tu šaunus vyras, - pagyrė RMD.- Mielai tave pabu- 
čiuočiau. 

— Jei non, gali bučiuoti, bet aš Žinau tik viena: jei toks nelaimėlis 
būtų pasirodęs Sozalite, jo išvis nebūtų priėmę į ligoninę, kol ne- 
būtų pasirašęs leidimo atlikti skrodimą. 

— Manregis, tai ne itin subtilu, - išsišiepęs tarė Hovardas. 

— Jei tau sustos širdis - nevažiuok į Sozalitą. 

Atėjo pavėlavęs Potsas, susitepė menkutį sumuštinį ir atsisėdo. 
Prisiminiau, kad Geltonasis Žmogus dar nemiręs. Potsą jis perse- 
kiojo lyg koks vaiduoklis, juodu suaugo į daiktą, todėl kaskart 
išvydę Potsą matydavome Geltonąjį Žmogų. Potsas darėsi užda- 
resnis. Jis neidavo žaisti su mumis futbolo. Jis buvo medis, kuriam 
nuplėšė šaką, ir buvo matyti baisi balta žaizda. Niekas niekuomet 
neužsimindavo jam apie Geltonąjį Žmogų. Piepiui taip pat. Betjeigu 
Piepis užsikrėtė, jis bent prieš mirdamas spėjo pažaisti su Andžela 
malonių paleistuviškų žaidimų. Paklausiau Potso, kaip jis laikosi. 

— Nežinau. Tikriausiai gerai. Očiui baisiai patinka ruduo, lapai. 
Vis galvoju, kad prastai dirbu. 

— Jūs visi gerai dirbat, - atsistojęs prieš mus tarė Kojis, - bet 
visi kartu paėmus gaunat per mažai leidimų skrosti. Sunku apsa- 
kyti skrodimo svarbą. Skrodimas —- medicinos širdis, ne - gėlė, 
raudona rožė. Didysis Virčovas, Patologijos Tėvas, savo ranko- 
mis atliko dvidešimt penkis tūkstančius skrodimų. Be skrodimo 
neįmanoma perprasti ligos. Pavyzdžiui, tas čekas, pravardžiuoja- 
mas- kaip jį pravardžiavo, daktare Ungerbergai'? 

— Ne pravardžiavo, pone, o pravardžiuoja. Geltonuoju žmogu- 
mi, pone. 

- Taip, paimkime, pavyzdžiui, Geltonąjį Žmogų... 

Kojis toliau nagrinėjo Geltonojo Žmogaus pavyzdį, pabrėžda- 
mas, kaip svarbu mums būtų gauti leidimą skrosti, kai jis mirs, ir 
jam kalbant kiekvienas žodis, rodės, draskyte drasko vargšą ne- 
bylų Potsą. 

— Kai aš buvau internas, - žvaliai pasakojo Kojis, - septynias- 
dešimt penki procentai ligonių davė sutikimą skrosti. Aišku, tais 
laikais skrosdavome patys, bet, žinokit, mes neprieštaravome, ka- 
dangi šitaip prisidėjome prie medicinos mokslo pažangos. 

Kojis pareiškė, esą ternai gauna per mažai leidimų atlikti skro- 
dimus, o kadangi jis žinąs, „kaip sunku kreiptis į artimuosius leidi- 

mo jiems sunkią valandą“, jis sugalvojęs „skatinimo būdą - pre- 
miją. Ji atiteks internui, per metus gavusiam daugiausia leidimų 
skrosti. Premija - nemokama kelionė dviem į AMA susitikimą 
Atlantik Sityje birželį kartu su daktaru Ungerbergu ir manim“. 

Stojo kapų tyla. Niekas nežinojo, ką sakyti. Galų gale Hovar- 
das papsėdamas pypkę ir šypsodamas pasakė: 

— Velniškai geras sumanymas, viršininke, bet ar ne geriau būtų 
kelionė į Amerikos patologų asociacijos susitikimą ? 

— Nemanau, kad reikėtų varžytis dėl to, kas gaus daugiausia 
leidimų skrosti, - tariau neabejodamas, kad Kojis juokauja. — 
Juk tuomet išeitų, kad premija skiriama už mirtį? Nugalėtų tik- 
riausiai tas ternas, iš kurio ligonių mirtų daugiausia, todėl mes 
neskubėtume gydyti ar, dar blogiau, imtume galabyti, kad gautu- 
me prizą. 

— Taip, - tarė Edis, - gal prizą reikėtų skirti tam, kurio didžiau- 
sias procentas ligonių mirtų? 

Kojis su Unguriu nenusijuokė, ir susirinkimui pasibaigus nė 
vienas nebuvome įsitikinęs, ar jie kalbėjo rimtai. 

— Aišku, rimtai, - tarė Hiper Huperis, - ir tą prizą gausiu aš. 
Juodoji Varna! Atlantik Siti, aš atvažiuoju! Sūrūs irisai, pasivaikš- 
čiojimai jūros tiltu. 

Jis išsišiepė ir uždainavo: 

— Pojūros tiltąąą4ą mes vaikštinėėėėsim... 

Taigi, jeigu jie kalbėjo rimtai, atsirado Juodosios Varnos prizas 
bent jau ne mažiau tikroviškas negu ***VI***. Hiper Huperis, 
ternas, kuris kaifavo nuo mirties, dabar iš tiesų užkaifavo, o mes, 
kuriems mirtis nepatiko ir kurie dar labiau dygėjomės skrodimais, 
dar sykį pajutome, kad gyvųjų šansai sumažėjo ir kad mes turim 
dar labiau stengtis, idant apsaugotume vargšus nieko neįtariančius 
ligonius, kurie gulasi į „Dievo namus“ nė nenujausdami, jog dėl 
Juodosios Varnos mes suinteresuoti jų mirtimi ir skrodimais. Hu- 
peris negaišo laiko, nes jau kitą popietę diktuodamas epikrizę už 
širmos išgirstu pažįstamą jo balsą: 

— Ligonė buvo hospitalizuota geros sveikatos, išskyrus šlapim- 
takio infekciją... 

Diktuoju toliau, bet po kelių sekundžių suklūstu: 

— „temperatūra pakilo iki 41,7, iš stuburo smegenų skysčio 
kultūros išaugo atspari Pseudomonas atmaina... 

Išstuburo smegenų skysčio? Maniau, kad viskas prasidėjo nuo 
šlapimo trakto? 

— „internas buvo pakviestas apžiūrėti ligonės ir pamatė, kad ji 
nereaguoja į išorės dirgiklius. Po trijų valandų ji mirė. Buvo gautas 
leidimas atlikti skrodimą. Valio! Čia daktaras H. Huperis. 

Sučiupau jį išbėgantį už rankos ir paklausiau, kas atsitiko. 

— Įprastas dalykas, - atsakė jis, - Mirties miestas, 0 aš gavau 
leidimą skrosti. Atlantik Siti, aš atvažiuoju, Juodoji Varna, Juodo- 
sios Kelnės ir visa kita. 

— Bet ji buvo sveika, kai paguldėm. 

— Taip, bet paskui padėjo šaukštą, ir aš gavau leidimą skrosti. 
Juodoji Varna neliks neįteikta. Iki pasimatymo. 

- Tas prizas - pokštas. Negali būti, kad jie kalbėjo rimtai. 

— Visai ne pokštas. Skrodimai - medicinos gėlė, ne - raudona 
rožė. Kojui reikia daugiau skrodimų, kad gerai atrodytų. 

— Prieš ką? 

— Koks skirtumas? Turėdamas tą klaikų apgamą jis išmėgins 
bet kokią kosmetinę procedūrą. Klausyk, turiu eiti. Mudu su ma- 
no moteriškaite šįvakar vėl einam į Eukaliptų kambarį. Bandysim 
gelbėti tą BSS. Ciao! 

Taigi internas, pirmas atsiplėšęs nuo starto trinkelių lenktynėse 
dėl Juodosios Varnos premijos, nurūko koridoriumi, išlėkė iš ,„Die- 
vo namų“, ir jo akyse mačiau spindesį, tą patį, kaip Dručkio aky- 
se valgant ar kalbant apie savo Išradimą, tą patį, kurį mudu su 
Caku matėm Piepio akyse, kai tas pornografiškai pasakojo apie 
Perkūno Šlaunis, tą patį, kurį mačiau Čako akyse, kai tas krepši- 
nio aikštelėje malė į miltus Ernį ar šnekėjo apie Heizel, tą patį, 
kuris pasirodydavo mano akyse kaskart, kai svajodavau apie Molę. 

Kaskart, kai svajodavau apie Molę, prisimindavau jos pasilen- 
kimus ir nėriniuotus apatinukus, ir ašaras, kurias ji liejo, kai žino- 
dama, jog mirs, nusismaukė kelnaites ir parodė man apgamą ant 
šlaunies. Kaskart, kai svajodavau apie Molę, kažkas imdavo var- 
tytis mano kelnėse ir pasijusdavau jaunesnis, negu buvau, o akys 
sutviksdavo, ir prisimindavau savo pirmąją meilę bei tą karčiai 
saldžią sumaištį, virpančiais pirštais atsegamus kabliukus, diržus ir 
užtrauktukus, slapstymąsi nuo tėvų, gulinėjimą ant sofų, ant prie- 
kinių automobilių sėdynių, ant užpakalinių sėdynių, ant kino teat- 
rų salių kėdžių, ant uolų - visur, išskyrus lovas. Molė mano vaiz- 
duotėje buvo jauna, nekalta ir smagi. 

Jauna ir nekalta? Iš kur aš galėjau Žinoti, kad šis apibūdinimas 
tebuvo mano fantazijos vaisius? Jausdamasis kaltas, jog stengiuo- 
Si sugundyti šią jauną, nekaltą ir smagią būtybę, iš kailio nėriausi, 
kad ją sugundyčiau. Ligoninėje, kai dirbdavome kartu, uždėda- 
vau delną jai ant peties ar šlaunies. Ji perbraukdavo krūtim man 
per ranką, palikdavo suknelę prasegtą ir, be pasilenkimo, parodė 
kitus savo repertuaro numerius, tarp jų ir tą, kurį Dručkis pavadi- 
no „įspūdinguoju atsisėdimu“, kai jai atsisėdus prieš sukryžiuojant 
kojas akimirką švysteli fantastiškas trikampis, prancūziškos kel- 
naitės, aptempusios pūkuotus gūbrelius, tarsi spinakeris, išpūstas 
švelnių šviesių, plaukuotų pasatų. Nors viską Žinojau apie šį orga- 
ną medicininiu požiūriu ir nuolatos į sergančius kaišiojau ranką, vis 
tiek jo norėjau, o kadangi jis buvo įsivaizduojamas, sveikas, jau- 
nas, šviežias, minkštas, aitriai kvepiantis ir apaugęs šviesiais pū- 
keliais, norėjau dar labiau. 

Galų gale eidama pasilinksminti su kitomis seselėmis Molė pa- 
kvietė ir mane, ir mes nuėjome į barą, kur roko muzika trupina 
ausų kaulelius tik tokiems kaip aš, persiritusiems per tris dešimtis, 
bet visai neveikia jaunesnių, kuriems reikia, kad grotų dar tran- 
kiau, ir ji mane mokė šokio, apie kurį kaip gyvas nebuvau girdė- 
165, grojant muzikai, kurios kaip gyvas nebuvau girdėjęs, o paskui 
nuėjome įjos butą, kuriame ji gyveno su dantų krapštuko plonu- 

mo sesele, vardu Nensė, ir Molė manęs paklausė, ar anksčiau esu 
buvęs jos bute, o aš pamelavau, pasakiau Ne, ji pradėjo man 
viską rodyti, ir mes įėjome į kambarį tuo metu, kai Nensė nusiren- 
ginėjo, ir Molė pasakė, Aš rodau jam mūsų butą, o Nensė, prisi- 
minusi, kad čia jau buvau, atsakė, Jis jau čia buvo, ir Molė pažiū- 
rėjo man tiesiai į akis, ir aš nurijau seiles ir atsakiau, Taip, aš jau 
esu čia buvęs, 0 ji tarė, Eime, parodysiu savo miegamąjį. 

Nuostabu, nuostabu. Ji rodo man miegamąjį su mažos mergy- 
tės niekučiais, kailiniais žaisliukais ir gyvu gauruotu kačiuku, ir 
Helovino kaukėmis, ir varpeliais iš Tolimųjų Rytų šventyklų, ir kos- 
metikos rinkiniu, ir šviesomis kaip teatro grimo kambaryje, ir po- 
puliariomis reprodukcijomis, ir išmėtytomis pėdkelnėmis bei lie- 
menėlėmis, ir tuomet apimtas romantikos, kuriai bijojau esąs per 
senas, ją apkabinu, virpančiais pirštais atseginėju jos liemenėlės 
kabliukus ir jie man vis kliūva, pats nesuprantu, ko taip jaudinuosi, 
ji truputį pasipriešina, bet netrukus ilgi speneliai jau mano burnoje, 
o mano ranka - ant jos gauruoto daikto, mes vos ne galynėjamės, 
ji atsiduria ant manęs, tarp daugybės NE ji sako OL, ir ašįeinu į ją, 
ir ji atskleidžia man savo paslaptį: ji dulkinasi ne kaip nekalta maža 
mergaitė, o inkščianti Bizantijos kurtizanė vien auksas, šilti alie- 
jaiir mira. 

— Dabar žinai mano silpnybę, - kitą dieną gydytojų kabinete 
sako Molė lyg pistoletą laikydama rankoje klizmą. 

— Kokią? - klausiu. 

— Aš labai aistringa. 

— Kodėl tai silpnybė? 

- Silpnybė, ir tiek. 

— Jei sugebi valdyti - ne. 

— Ką čia šneki - kaip galima valdyti silpnybę? 

— To bruožo mano silpnybe nepavadintum, ar ne? - klausiu. 

— Tai skirtingi dalykai, tu juk vyras. 

- Tikiuosi, nepradėsi man aiškinti, kad vyrai pranašesni už mo- 
teris? 

— Nepradėsiu. 

— Tai štai: tai visai ne silpnybė, nei tavo, nei mano. Tiesiog turi 
išmokti ją valdyti. 

— Taip, - atsakė ji, bet iš jos balso negalėjau suprasti, ar jai tai 
kelia nerimą, - tikriausiai turėsiu to išmokti. 

Tik vėliau, kai mudviem pasidarė akivaizdu, jog be galo mėgs- 
tame seksą ir tam tikra prasme vienas kitą net mylime, kai dejuo- 
jantys gūbreliai iš mažos mergytės miegamojo persikėlė į budėto- 
jų kambanio lovą, kai tik man pavykdavo atsikratyti Mėlynių Meist- 
ro, paskui į skyriaus tualetą penkių minučių linksmybėms sėdint 
ant unitazo, ovieną vėlią naktį net šalia sentimentaliai nūniuojan- 
čio garsiojo limpių ansamblio ar į tamsų skyriaus kampą, kur sto- 
vėdami skubėjome pasitenkinti, kol dar nepriėjo po visą ligoninę 
vaikštantis budintis sargas, tik tada Molė - kuri glamones vadino 
jausmu, tarsi po visą kūną vaikščiotų šimtakojis, apsiavęs auksu 
kaustytais batais, - tik tada ji man pasakė, jog jai nusispjauti, kad 
turiu kitą moterį, su kuria rimtai bendrauju, nes nuo „tokių santy- 
kių“ jijau nudegusi, įskaudinta vienuolių, plakusių savo dvasiniais 
rimbais, ir kad ji „už laisvą ryšį“, ir aš maniau, kad tai be galo 
nuostabu, tiesiog neįtikėtina, kol pradėjau galvoti, ar kas nors ki- 
tas, apsiavęs auksu kaustytais batais, negirdi tų dejonių, aimanų ir 
žėrinčių orgazmo vaivorykščių, kai būnu su savo sena meile Bere. 

Berė tikriausiai įtarė, kad kažkas ne taip. Ji sakė pastebėjusi, 
kad mano nuotaika pasikeitusi, kad ėmiau ją įtarinėti, kaltinti, ne- 
va mieganti su kitais vyrais, kol aš budžiu Namuose. Turbūt ji su- 
prato, kad man pavydą sukelia kaltė, mano įtūžis iš pavydo tam, 
kuris būna su ja ar Mole, kai aš nebūnu su jomis. Susidarė įtampa, 
tik iš pradžių mažiausia buvo emocinė įtampa. Man buvo be galo 
smagu tą pačią dieną mylėtis su dviem moterimis, ir mėgavausi 
galįs atskirti, kurių grupių raumenis gelia nuo katros. Sunkiausiai 
man buvo paslėpti Molę nuo Berės. Molei pradėjus pas mane 
ateidinėti kaip įmanydamas slėpiau jos pėdsakus: plaukus ant pa- 
galvės, suteptas paklodes, plaukų segtuką ant komodos, auska- 

rą, paliktą ant vonios lentynėlės, jos kvepalų aromatą ore. Visą 
laiką ką nors skalbiau. Bijojau, kad suskambs telefonas. Tačiau 
Berei negalėjau pasisakyti. Ji man buvo pernelyg brangi. Manbu- 
vo baisiai gėda. Per daug galėjau netekti. 

Mudu su Bere manėme, kad galėtume pabandyti gyventi kartu, 
bet kai pamatėme, jog po budėjimo virstu nuožmiu lokiu, nuspren- 
dėme, kad šis sumanymas netikęs. Dar nusprendėme, kad nesi- 
matysime po mano budėjimo naktų, nes tuomet mes tik vaidyda- 
vomės ir užgauliodavome vienas kitą. Taigi liko kas trečias vaka- 
ras, kai aš lyg ir turėjau būti neišvargęs. Kadangi vis mažiau matė- 
mės, o Molė priminė apie save dilgčiojimu rectus abdominus ir 
kiaušius prilaikančių cremaster grupių raumenyse, ir dar todėl, 
kad psichologė praktikė Berė galvojo vien apie psichiką, o aš 
vien apie kūną, mudu ėmėme vienas nuo kito tolti. Man ėmė ro- 
dytis, kad net jos katė manęs nekenčia. 

Stengėmės mėgautis rudeniu. Nuėjome į futbolo rungtynes, 
bet vietoj pakilios, žvalios nuotaikos, kurią prisiminiau iš koledžo 
laikų, kai eidavau Žiūrėti rungtynių, tą šaltą, drėgną ir niūrią dieną 
abu pajutome vien artėjančios žiemos baimę. Išvargę, bemaž ne- 
tardami žodžio, jausdami, kaip oda kliūva užšerpetotų mūsų mei- 
lės briaunų, parsivilkome į mano butą, ir Berė, apdujusi nuo gripo, 
su savo kate susirangė mano lovoje. Berė užmigo - jai buvo sau- 
gu ir šilta lyg gemalo kamuoliukui įsčiose. Jos katė murkė, atsisu- 
kusi į mane užmerktomis akimis. Berė užknarkė. Buvau apimtas 
tokios meilės jai, tokio noro saugoti ją nuo gripo, pasaulio, savo 
įtūžio ir kaltės, kad netvėriau džiaugsmu. Tačiau prasiveržusį ma- 
no džiaugsmą dėl to, kas buvo, ir to, kas galėtų būti, sugniuždė 
liūdesys dėl to, kas atsitiko. Koks aš baisus šūdžius! 

Ji pabudo, ir mudu ėmėme kalbėtis. Šnekėjomės apie limpius ir 
tai, kaip mane siutina Džo, Ungurys ir Kojis, bei apie tai, kad 
Berė tikriausiai to negali suprasti. 

- Žinai, kokia tavo bėda? - paklausė ji. 

— Kokia? 

— Tu neturi sektino pavyzdžio. Tu negali lygiuotis nė į vieną jų. 

— O Dručkį? 

— Jis nesveikas. 

— Ką čia tauški?! - įpykau. - Be to, yra dar Čakas, Piepis, 
Huperis ir Ryk Mano Dulkes. Ir Potsas. 

— Na, taip, bičiulių netrūksta, ir tu teisus - vyrai eina kariauti 
vien tam, kad mirtų kartu su draugužiais, bet man rodos, ta inter- 
natūra tau ima virsti institutu —4 la Goffman. 

— Ką tu pasakei? - paklausiau apsimesdamas esąs ramutėlis, o 
iš tikrųjų gniauždamas įsiūtį dėl tos įmantrios mano skausmo teori- 
jos. 

Berė pradėjo kartoti savo žodžius, bet pamačiusi, kad jų nesu- 
vokiu, tarė: 

— Bala nematė. 

— Kodėl bala nematė? 

— Todėl, kad tau nė motais. Velniai griebtų, Rojau, tu pasidarei 
toks konkretus. Tu nenori kalbėti apie nieką daugiau, tik interna- 
turą. 

Pasijutęs užverstas žodžiais nė pats nepastebėjau, kaip ėmiau 
šaukti lyg tas asenizatorius Ralfas Kremdenas iš televizijos se- 
rialo: 

— Po šimts pypkių, aš nenoriu galvoti, nes kai tik pradedu, man 
ateina į galvą tie šlykštūs dalykai, kuriuos darau kasdien, ir man 
darosi taip baisu, kad kyla noras nusižudyti - supratai?! 

— Tu įsivaizduoji, kad pasakodamas, ką jauti, pasidarysi galą? 

— Būtent. 

— Tai liguistos vaizduotės padarinys. 

— Kas? 

- Liguistos vaizduotės padarinys. Kodėl tau nesikreipus pagal- 
bos? 

— Pagalbos? 

— Psichologo. 

Mudu susikivirčijome. Tikriausiai ji suprato, kad mes pyksta- 

mės dėl seniai mirštančio daktaro Sanderso, dėl iliuzijų mano tėvo 
laiškuose, dėl gausybės sektinų pavyzdžių, kurių iš tikrųjų neturė- 
jau, ir dėl iškerojusios idėjos, kad limpiai ne mūsų ligoniai, o prie- 
šininkai, bet labiausiai mes vaidijomės dėl kaltės, kurią jaučiau už 
tai, kad imu Molę stačiomis tamsioje skyriaus kertėje — tą Molę, 
kuri kaip ir aš nė akimirkos nesusimąsto ir neanalizuoja savo jaus- 
mų, nes ėmusi galvoti apie tai, kaip Žiūri į klizmas ir vėmalus, ji 
nustotų tikėjusi net savo šimtakoju, ir jai taip pat kiltų noras nusi- 
žudyti. Mūsų peštynės nebuvo smarkios, rėksmingos - tokios, 
kurios neleidžia užgesti meilės likučiams, bet vangios, begarsės, 
kai besipešantieji laikosi toli vienas nuo kito ir vengia suduoti, nes 
bijo užmušti. Tai štai, pagalvojau niūriai, praėjo keturi internatūros 
mėnesiai, ir virtau gyvuliu, briedžiu su samanomis vietoj smegenų, 
kuris negalvoja ir nekalba, nes negali ir nenori, ir mes, mano viso 
gyvenimo meilė, mano artimiausia draugė Berė ir aš, lyg kokio 
vėžio išsekinto žvėries, jo sulaukėme - taip, mes sulaukėme jo, 
baigiančio subyrėti ryšio, BSR. 


— Dručkis? - negalėjau patikėti savo ausimis. 

— Laidoje „Šiandienos šou“! - patvirtino Piepis išvirtusiomis 
ant kaktos akimis. 

— „Šiandienos šou“?! — suklykiau. 

— Dručkis! - vėl patvirtino Piepis. 

Pasijutau, lyg šokčiau į vandenį nuo dešimtmetrinio tramplino. 

— Nejaugi tu tikrai jį matei „Šiandienos šou“? - paklausiau. 

— Nemačiau, - atsakė Piepis, - bet kažkas sakė matęs jį apsi- 
metusį daktaru Jungu, o Barbara Volters klausinėjo jį apie kažko- 
kį idiotišką daiktą, pavadintą... 

— Analiniu veidrodėliu. Viską apie jį žinau. 

— Sako, Barbara be perstojo kikeno. Klausyk, Rojau, nori su- 
žinot, ką ji išdarinėja burna? 

— Barbara Volters? 

— Ne, Andžela. Supranti, ji atkiša lūpas ir suima jomis man... 

— Vėliau, - atsakiau. - Pirmiausia turiu susirasti Dručkį. 

Žinojau, kad rasiu jį valgantį, nes buvo pietų metas. Nors buvo 
išsiųstas į Šv. Kiturkio kalną, jis susitarė dėl kažkokios išimties — 
Dručkis amžinai susitardavo dėl išimčių — su Greise iš dietos ir 
mitybos skyriaus, ir ta leido jam valgyti „Dievo namuose“ nemo- 
kamai. Jusdamas, kaip vartosi kūliais skrandis, prisėdau prie šio 
medicinos Gargantiua. 

— Koks gardus gandas, - juokdamasis atsakė Dručkis. - Ak, 
kad tai būtų tiesa. Kartais svajoju apie tai, kad Kronkaitas ima iš 
manęs interviu per CBS vakaro žinias. 

— Kodėl Kronkaitas? —- paklausiau. Galva ėmė suktis įsivaiz- 
duojant tokią keistenybę;: į geraširdį tėvelį panašus Volteris Kron- 
kaitas staiga ima rodyti analinį veidrodėlį milijonams šaunių ameri- 
kiečių, kurie tikisi vien karo ir Niksono su jo atsikišusiu smakru. 

— Žmonės kalba, esą jam trūkusi išangė. Pats žinai: dauguma 
pasaulio ligų atsispindi išangėje, ir aš vis galvoju, kad tinkamai 
pateiktas sergančios išeinamosios angos atspindys galėtų mane 
praturtinti. Tik pagalvok: jei būtų analinis veidrodėlis ir Niksonas jį 
turėtų, kasdien galėtų gerai matyti, kas jis iš tikrųjų yra. Man rūpi 
vien pinigai. Nornu praturtėti, kol manęs nepribaigė suvisuomenin- 
ta medicina. Izaokas Zingeris buvo teisus. 

— Rašytojas Zingeris? 

— Ne, Zingeris siuvimo mašina. Jis sakė: „Šis išradimas man nė 
motais - man rūpi centai“. Bet žinai, Bašai, ta letrilio idėja aną 
vakarą buvo tikras dinamitas. Ten kvepia pinigais. 

— Letrilis? Apgaulė. Jis nieko nevertas. Placebas. 

— O kuo blogi placebai'? Nežinai apie jų poveikį? 

— Aišku, Žinau. 

— Tai va. Placebai gali numalšinti krūtinės anginos skausmą. 
Jei kratai kojas nuo vėžio, nieko negali būti šauniau už placebus. 
Kaip nepatirti orgazmo per lytinį aktą. 

— Kodėl? - man sukosi galva besistengiant suprasti jo palygi- 
nimą. 

— Žinai, ką žmonės sako: geriau nepatirti orgazmo, negu nė 
karto nepasidulkinti. 

— Tu pamišęs. 

— Įsivaizduok: gaunam letrilį iš meksikietiškų abrikosų, kuriuos 
mainais gausim už analinius veidrodėlius. 

— Mėginsi parduoti daktaro Jungo analinius veidrodėlius mek- 
sikiečiams? 

— Aišku, ne daktaro Jungo. Daktaro Korteso analinius veidro- 
dėlius. Meksikoje viduriuoja begalės. Žinai, kaip meksikietis suži- 
no esąs išalkęs? 

— Kaip? 

— Jam nustoja degusi šiknaskylė. Cha! Bet Meksikoje turim 
būti atsargūs - gali paduoti į teismą už aplaidumą. 

— Kodėl? 

— Nors išversim įspėjimą į ispanų kalbą, vis tiek išlieka pavojus, 
kad koks šmikis panaudos analinį veidrodėlį lauke giedrą, saulėtą 
dieną, o tuomet ar žinai, kas atsitiks? 

— Ne. 

— Lęšis sutelks saulės šviesą, ta atsimuš nuo dviejų veidrodėlių 
ir ŽIBT šikna suliepsnoja. Teismo miestas. Pareikalaus grąžinti 
pinigus ir panašiai. 

— O iš kur imsi visam tam lėšų? 

— Išloterijos ir mokslinių tyrimų. 

— Kokios loterijos ir kokių tyrimų? 

— Matai, Šv. Kiturkio kalne ketinu surengti loteriją - panašią 
kaip toje Las Vegaso ligoninėje. Jei operacija paskirta pirmadienį, 
otu, užuot atėjęs į ligoninę sekmadienio vakare, pasirodai penk- 
tadienį, gauni nemokamus bilietus į loteriją, kurios prizas - kelionė 
jūra. Šitaip Šv. Kiturkio ligoninė užpildytų lovas, 0 aš gaučiau sa- 
vo dalį. Jei laimi prizą, bet miršti operuojamas, kelionė atitenka 
tavo artimiesiems. 

— O moksliniai tyrimai? 

— Verčiau nesakysiu. Jie bus atliekami iš dolerių, kuriuos ati- 
duodi mokesčiams, ir bus visiškai neteisėti. 

— Kaip? 

— Pagal rotaciją toliau turėsiu dirbti Veteranų administracijos 
ligoninėje. Visi žino, kaip sukčiaujama VAL, ar ne? Didžiuliai ky- 
šiai — visai kaip Votergeite. Kyšių miestas. 

— Visa tai išsigalvojai, gal ne? - paklausiau galvodamas, ką apie 
tai pasakytų Berė.- Kad duotum peno dykoms savo smegenims. 

Tu juk nieko tokio nedarytum, ar ne, Dručki? 

Kurį laiką jis nieko nesakė, ir mane nukrėtė šiurpas. 

- Pinigai - ne šūdas, - pagaliau tarė. - Jų nereikia gėdytis. Ši 
šalis gali pasigirti ilga, šlovinga kyšininkavimo, korupcijos ir iš- 
naudojimo istorija. Tik pagalvok, ką mes padarėm su ištisais Že- 
mynais ir visomis valstybėlėmis, kimšte prisikimšusiomis men- 
kiau išsivysčiusių žmogeliukų, su kuriais mes elgėmės kaip su 
graužikais - ką darome su individais, aš išvis nekalbėsiu. Kodėl 
man -ar mums- reiktų susilaikyti? Ar susilaikė tas antisemitas 
Henris Fordas? Ar susilaikė Spiras Agnius? O gal Džo Makar- 
tis ar Džo Dimadžijas - žinai, tas „jankių kliperis“ dabar bando 
iškišti per televiziją tirpią kavą. Gal Merilina Monro susilaikė ir 
neleido vėjui nors kokioje pasaulio požeminėje perėjoje pūsti po 
lengvute jos suknele ir švilpti aplink frigidiškus jos lyties orga- 
nus? Ar Normanas Meileris kada nors nuo ko nors susilaikė? 
Arsusilaikė CŽV ar FT, rupūs miltai, B?! Nė velnio nesusilaikė, 
Bašai, nė velnio. Privalai tai padaryti, apsitvarkyti ir pasiimti pi- 
nigus, kuriuos už tai moka. 

— Užapgavystę? 

- Užtai, kad matom Amerikietiškąją svajonę. Šiuo atveju — 
Amerikietiškąją medicinos svajonę. 

Piepis su Čaku prisėdo šalia mudviejų, ir Piepis, lyg televizijos 
serialas, kurio negali išjungti, išklojo paskutinį pikantišką „,Per- 
rrrkūno Šlaunų“ epizodą: 

— Kaip visuomet buvo nepasotinama. Žiūrėjom teliką, ji ėmė 
trinti man šlaunų vidinę pusę, žinioms pasibaigus išsirengė ir nu- 
ėjo į miegamąjį. Ji nenorėjo ilgos įžangos ir pirmą kartą kažką 
pasakė - tai mane taip sujaudino, kad netvėriau kailyje. 

— Ką, brolau, ji pasakė? 

— Gerai nesupratau, tik žinau, kad pavartojo žodį „kūšis“. Jinai — 
aukso gysla. Įnikau tirti jos kūną, ir po kuno laiko ji turėjo pradėti 
tirti manąjį. Kramsnojau jos /abia — jos gražios, plonos - lyg šu- 
niuko ausytės — ir kadangi vis vaizdavausi, neva mokykloje ją pa- 

tvarkė irji pagimdė vaiką, bandžiau įlįsti giliau ir pamatyti epizio- 
tomijos randą, bet per arti prisikišau, ir man aprasojo akių obuo- 
liai. Artinomės prie kažko tikrai nepaprasto. Susirangėm į kažko- 
kią fantastišką pozą - nelyginant šuniukai: ji sėdėjo man ant veido, 
kaip kadaise moterys mano kambario draugui Normanui, ir pasi- 
lenkusi žaidė su mano pimpalu, tada aš smagiai šlerptelėjau jos 
kūšies ir švelniai palenkiau jos galvą prie savo tarpukojo. Patikė- 
kit, ji tiesiog... 

Visi nustojome kramtyti. 

— „pakvaišo! 

— Pakvaišo? — paklausė Dručkis atvipusiu žandikauliu. 

— Visai pakvaišo, - patvirtino Piepis. - CHA! Mesvirtom tikrų 
tikriausiais gyvuliais. Davėmės po visą lovą. Ji sukiojosi man ant 
veido, ir jutau jos dantis savo dalyko pagrindu. Tai bent! Mergi- 
nos, kurios patikdavo mano motinai, imdavo spiegti, kai per kel- 
nes pajusdavo, kad man stovi. O žinot, ką ji pasakė, kai įkišau? 

Mes nežinojome, ką Andžela pasakė, kai Piepis jai įkišo. 

Net pats prieš mus sėdintis Piepis dabar atrodė kažkoks didelis. 

— Šįryt ji davė man šepetuką, ir nuėjęs į vonią pamačiau, kad 
ten padėti dar du. 

Dručkis nustojo valgyti maždaug tuo metu, kai Perkūno Šlau- 
nys palietė Piepio varpą lūpomis; spoksodamas į Piepį, tarsi tas 
būtų beprotis, Dručkis paklausė: 

— Po velnių, ką jūs, vyručiai, čia išdarinėjat?! 

Tada mes jam papasakojom. Išklojom apie Čaką ir Heizel, apie 
mane ir Molę, apie tai, kaip Taulo ir Perkūno padedamas Piepis 
emė augti. Papasakojom jam apie Aukso amžių - kaip ėmė sklisti 
legendos apie mūsų gebėjimus gydyti sunkiukus ir apie mūsų ry- 
šius, nes Heizel dėka paklodės dabar švarios, čiužiniai be blakių, 
o Molės dėka ligoniais rūpinamasi puikiai. Mes pasigyrėme iškilę 
aukštai kaip tie lapai spalio nugelsvintose klevų viršūnėse, kren- 
tantys pro nėščius Žoko sparno griaučius. 

— Trūksta tik vieno, - pasiguodžiau, - nepavyksta įtaisyti ligo- 
nių kitur. Vis dar nesugebam atsikratyti limpių. Ana su Ina tebėra 
čia. 

— Nieko baisaus, - atsakė Dručkis, - įtaisyti ligonį kitur - juokų 
darbas. Kas turi rasti vietas limpiams? 

- Socialinis skyrius. 

— Taip, Socialioji skylė. Trečias dantų šepetukas reiškia, kad 
Andžela neatsisako miegoti su dviem, tai kodėl jūs to nedarot'? 
Jums, vyručiai, reikia padulkint Socialiąją skylę. Tiesa, atminkit: 
jei norit pasismagint su bibliotekininke, turit kalbėti apie Šekspy- 
rą. Iki pasimatymo ir linkiu sėkmės. 

Aišku, jo siūlymas buvo genialus. Kiekvienas skyrius turėjo So- 
cialiąją skylę, kuriai buvo patikėta rasti vietas limpiams. Ta už- 
duotis buvo neįvykdoma. Vargšų limpių visi kratėsi. Slaugos na- 
mai sakydavo, esą limpis sveikutėlis ir jų nereikalingas, artimieji 
tvirtindavo, neva limpis sunkiausias ligonis ir jam reikia slaugos 
namų, privatai teigdavo, girdi, limpis visiškas ligonis, todėl jį būti- 
na laikyti „Dievo namuose“ ir lupti pinigus iš, „Mėlynojo kryžiaus“, 
o mes, ternai, aiškindavome negalį pakęsti brokolių damų, kurios 
tvatija mus užtai, kad neleidžiame numirti, todėl tegul Skylė malo- 
nėja ištrenkti jas velniop. Limpiai savo nuomonės neišsakydavo. 

Socialinis skyrius buvo suteneris. Jį sudarė dviejų rūšių mote- 
rys, pirmos - jaunos, veiklios idealistės, kurias dirbti vertė jaus- 
mas kaltės dėl to, kad paliko tėvus bei senelius, ir kurios visą laiką 
stengėsi sugauti poną Tinkamiausiąjį, privalėjusį turėti kišenėje ste- 
toskopą; antros buvo po menopauzės, išsiskyrusios, paliktos vai- 
kų, tokių kaip pirmo tipo Skylės, neveiklios, tik atjaučios ir verks- 
mingos, ciniškos ir mazochistiškos, besibaiminančios artėjančios 
senatvės ir visą laiką ieškančios antro ar trečio pono Tinkamiau- 
Siojo, privalančio turėti kelnėse šį tą nepanašaus į stetoskopą. Mūsų 
skyriuje tokia jaunesnė Skylė buvo Rozalė Kouen, mergina, ku- 
rios panašus į picą veidas, nusėtas paauglės inkštirų, niekad į nie- 
ką nereaguodavo. Norėdama atitraukti nuo jo dėmesį, turėjo įprotį 

atsisagstyti palaidinukę iki bambos. Vyresnioji, arba Vyriausioji 
Skylė, buvo Selma didele, kreiva nosimi. Su ja besiglamonėda- 
mas internas rizikavo, kad jam bus pradurtas akies obuolys, ta- 
čiau žemiau kaklo Selma buvo graži. Besikapanodama pro šalį 
plūstančio gyvenimo sraute Selma tapo seksuali, pasidavė ver- 
čiančiam būti labiau emancipuotoms negu vaikai sindromui, siau- 
busiam Ameriką aštuntajame dešimtmetyje ir sukūrusiam mamy- 
tę, kuri rūkė žolytę, ir dukrytę, žliumbiančią: „Mama, būk gera, 
duok užplėšti dūmo“. Selma iškart puolė man į glėbį: 

— Dalyvavau toje nuostabioje vizitacijoje, kurioje jūs akcenta- 
vote, kad ligoniai „Dievo namuose“ laikomi per ilgai, daktare Ba- 
šal, ir noriu jums pasakyti, kad puikiai susidorojote su kritikais. 

Čakas metė akį į mane, paskui į Piepį, tas į jį, paskui į mane, aš 
į Čakgirvėlį Selmą, o toji varė toliau: 

— Trisdešimt metų bandžiau išmokti šitaip išlieti savo pyktį, o 
jūs tai jau sugebate. Norėčiau, kad parodytumėt man, kaip tai 
daroma. Žinokit - daug psichoterapeutų, geriausių šiame mieste, 
veltui mėgino mane to išmokyti. 

Gundomai šypsodamas, jausdamas, kaip širdis ritasi į kulnus, 
supratau esąs pasmerktas ją mokyti. 

Kitą rytą į Džovizitaciją pirmas atėjo Čakas, pavėlavęs pusva- 
landį. Po valandos įsliūkinau aš, kiek vėliau įsirito Piepis. Kai atsi- 
kratėme pykčiu putojančios Džo, papasakojau Čakui ir Piepiui, 
kaip išvakarėse nuėjau pas Selmą, kaip mudu pradėjome klausy- 
tis kietojo roko, kaip Selma ėmė pasakoti apie savo vienatvę ir 
trukdančią gyventi nosį, kaip po taurelės ir cigaretės su marihuana 
Selma pasakė norinti, kad pasilikčiau. Gūžiausi nuo tos minties, 
nesji priminė mano motiną, bet pagalvojęs apie priedermę savo 
draugužiams pasirengiau blogiausiam. Kai Selma pritamsino švie- 
sas ir nusisegė liemenėlę, buvau pnitrenktas. 

— Prastos, ką? Brolau, mes niekuomet neatsikratysim tų limpių. 

— Ne, ne prastos. Geros. Nuostabios! Jos krūtys gražios. Tikra 
Ava Gardner - pagaminta 1916 metais, bet vis dar dinamitas. 

— Kaipjai tai pavyksta, brolyti? 

— Paklausiau jos. Premarinas. 

— Premarinas? Premarinas?! 

— Premarinas. Estrogenų papildas. Moteriškas hormonas, vei- 
kiantis visą kūną. Jautiesi tartum mylėtumeis su išgryninta moleku- 
line moterim. Įstabu! 

Visą tą laiką Piepis tylėjo, bet man baigus puolė pasakoti savo 
istoriją - girdi, praleido naktį su Rozale Kouen tai išgirdęs Čakas 
nutaisė rūgščią miną ir paklausė: 

— Barškinaisi su ta baisuokle? Fe! 

— Buvo nuoooostabu, - atsakė Piepis nušvisdamas savo ma- 
niakiška šypsena. 

— Vyras, Padulkinęs Rozalę Kouen, - pasakiau. — Čakai, mes 
sukūrėm monstrą. 

— Brolau, koks jausmas pabudus šalia mielosios Rozalės? 

— Kiek įmanydamas stengiausi nežiūrėti į jos veidą, - atsakė 
Piepis. 


Limpiai pradėjo kraustytis iš „Dievo namų“. Prasidėjo tikrasis Auk- 
so amžius. Nė vienas iš hierarchijos, pradedant Koju ir baigiant 
Mėlynių Meisstru, negalėjo suprasti, kaip slaugos namų durys kuo 
lengviausiai atsidaro VI pietų skyriui, tik ne jokiam kitam. Mūsų 
Skylės per žingsnelį nuo mirties esančius mūsų limpius raštu api- 
būdindavo kaip „turinčius puikių reabilitacijos perspektyvų“, tad 
slaugos namai juos priimdavo vos atsilaisvinus lovoms. Limpiai, 
aptriedę visą skyrių, pasak ligos istorijų, buvo „laikantys išmatas 
ir šlapimą“ ir, šikdami ant neštuvų, šikdami lifte žemyn, šikdami 
koridoriuje, vedančiame prie greitosios, šikdami, kol juos vežė su 
kaukiančia sirena, baigdavo šikti iki nemirtingumo artimųjų pasi- 
rinktuose slaugos namuose, tokiuose kaip „Naujosios Masados“, 
kurjų kūnus paskirstydavo į aukštus nelygu mirties artumas: tuos, 
kuriuos manė esant arčiausiai mirties, guldydavo viršutiniuose aukš- 
tuose, matyt, todėl, kad nuo čia buvo mažiausias atstumas iki dan- 

gaus. Ana ir Ina išbuvo „Dievo namuose“ keturis mėnesius, tad 
buvo liūdna matant, kaip jos išvyksta, bet jeigu jos ir pajuto, jog 
mintyse su jomis atsisveikiname, atsakė tik RUDL ir TLAUKIS. 
Sunkiai alsuojanti, dvokianti Brokolių dama taip pat buvo išbo- 
ginta. Egzodas nesiliovė. 

Limpiams išvykus skyriuje pagausėjo sunkiukų, ir retkarčiais 
kurį nors iš tų merdinčių jaunų žmonių pavykdavo išgelbėti. Vieną 
dieną leukemiško siuvėjo Solo kaulų čiulpų mėginyje lyg šafranai 
pajuodusiuose Hirosimos laukuose sumirgėjo normalūs baltieji 
kraujo kūneliai. 

— Ką?! - išsprūdo man bežiūrint pro mikroskopą į milijonus tų 
gėlių, kurios reiškė, kad Solas gali išgyventi. - Remisija! Žiūrėkit! 
— Povelnių - čia jau kažkas kita, - žiūrėdamas tarė Čakas. 

— Hmmmmmmmmm hmmmmmm tikrai nuostabus dalykas! 

— Fantastiška! - sušukau tik dabar suvokęs, jog neleidau sau 
turėti jokių vilčių dėl Solo, nes tų pumpurėlių pasirodymo tikimy- 
bė buvovisai menkutė, tad nuskuodžiau į jo palatą ir gaudydamas 
kvapą sušukau: 

— Solai, tau remisija! 

— Matyt, prasti popieriai, - tarė jis, - iš pradžių leukemija, da- 
bar remisija. Oi! 

— Ne, remisija reiškia, kad sveiksti. Stebuklas! Tu nemirsi. 

— Nemirsiu? Kaip nemirsiu? 

— Dar ne dabar. 

Mėlynių nusėtas žmogeliukas nutilo. Nebebandė šmaikštauti — 
žiūrėjo man į akis susmukęs lovoje. 

— Ą... kol kas nemirsiu - ne tuoj pat. 

- Taip, Solai, nemirsi. Tu gyvensi. 

— A... Ačiū Dievui, ačiū... - jis stvėrė mane, padėjo galvą man 
ant peties ir, po šitiek šimtmečių ir metų, per kuriuos nėsyk neiš- 
drįso viltis, ėmė raudoti, ir liesas jo kūnas lyg vaiko drebėjo pri- 
gludęs prie manęs. - Tai ką? Vadinasi, dar galėsiu pasidžiaugti 
žmona? Ak, kaip gera, neapsakomai gera. Ačiū Dievui žinokit, 

daktare Bašai, iki šiol Jis mažai padarė mano labu:, bet dabar... tai 
gyvenimas... tai kaip gimęs kūdikis... 

Buvome nepaprastai laimingi. Visas pasaulis buvo išgydomas, 
seksualus ir smagus, o mes sklandėme padebesiuose - kietuoliai, 
prigludę prie „Dievo namų“ krūtinių, spenelių ir šlaunų. Ta mintis 
mane ramino kaip sukvežimiai, dardantys į kalną akmenimis grįsta 
Bronkso gatve, kurie užliūliuodavo mane kadaise vaikystėje, kai 
likdavau pas tetą Lilę, ir viskas buvo be galo lengva, viskas vel- 
niškai smagu. 


Iš tikrųjų nebuvo nei lengva, nei smagu. Nedorėlis mūsų vicepre- 
zidentas atsistatydino, ir dorasis Džeris Fordas nieko nelaukęs ėmė 
trankyti galvą į sraigtasparnio duris. Sekmadienį po Niksono šeš- 
tadienio vakaro skerdynių, kai jis pabandė sustabdyti norinčius 
atsikratyti jo žmones atsikratydamas jų, pabudęs išgirdau kauks- 
mą, pamačiau, kad išaušusi vėlyvo rudens diena, pasipuošusi visų 
spalvų lapais, ir džiaugiausi esąs gyvas, kol ateinančioms trisde- 
šimt šešioms valandoms įžengiau į gyvąją ,„Dievo namų“ mirtį. Sek- 
madieniais ligoninėje visuomet jausdavausi kaip nubaustas vaikas, 
kuris užrakintas namie dairosi pro langą. Už lango palikta Džo 
visą gyvenimą stengėsi pažvelgti į vidų ir nenorėdama patikėti sa- 
vojo skyriaus tokiems seksualiniams maniakams ir iškrypėliams 
kaip mes sekmadienį, savo laisvą dieną, visuomet ateidavo į ligo- 
ninę padėti. 

Praėjusią savaitę Džo pasikvietė mane vakarienės. Jos butas 
buvo nejaukus kaip motelio kambarys. Muzikinis centras vis dar 
neišpakuotas. Jokio augalo. Nuo valgomojo stalo teko nurinkti 
mokslinius žurnalus ir užrašus. Per visą vakarienę sėdėjome įsi- 
tempę ir bandėme šnekučiuotis. Pasinėriau į jos vienatvę. Kaiji 
ėmė aiškinti, kaip sunku būti medike ir bendrauti su vyrais už 
ligoninės sienų, ką galėjau jai pasakyti? Ji, girdi, labai stengiasi 
mus suprasti, netgi su mumis susidraugauti. Jai nepatinkanti sky- 
riuje tvyranti įtampa. Kadangi mane išsirinko kaip vyriausiąjį ir, 

kaipjai atrodo, visų lyderį, paklausė, kas, mano galva, trukdo. 

— Privalai labiau mumis pasitikėti, - tariau. - Atsipalaiduok. Juk 
ne nusikaltimas, jei negali nuolatos daryti viską, ką gali, kiekvie- 
nam ligoniui, ar ne? 

— Ne nusikaltimas, - nervingai gniaužydama rankas sutiko ji, — 
bet man sunku su tuo susitaikyti. 

— Pasistenk. 

— Ką turėčiau daryti? 

— Sakyčiau, be kita ko, galėtum neateiti, kai budėsiu kitą sek- 
madienį. Būtų gera pradžia. 

— Gerai. Pamėginsiu. Ačiū, Rojau, labai ačiū. 

Tą sekmadienį Džo pasirodė „Dievo namuose“ anksčiau už 
mane. 

Vos tvardydamasis pasakiau: 

— Negalėjai neateiti? 

— Mėginau, Rojau, patikėk manim, mėginau. Bet man nusibodo 
ruoštis egzaminui. Be to, tau gali prireikti pagalbos. 

Supratau įkliuvęs į spąstus. Nors siutau, negalėjau išdėti jos į 
šuns dienas, nes bijojau, kad nešoktų nuo tilto. Tėrnai kankino ją 
savo lytinėmis išdaigomis, skaudino kiekviena užuomina apie jas 
ir todėl ji pasijusdavo vis labiau atstumta. Laimingą ją darė vien 
ligoninės medicinos hierarchija, vien Namai, kur ji galėjo pasi- 
daryti galą atlikinėdama neregėtai atsidavusio medicinos kaska- 
dininko triukus. 

Džo, Mėlynių Meistras ir pirmas tą dieną mano priimtas ligonis 
tarsi susimokę mane parklupdė. Koks ligonis? Henris buvo dvi- 
dešimt trejų metų, inkstų veikla sutrikusi, atsiųstas iš kažkurio Šv. 
Kiturkio kalno, kai šis inkstininkas buvo paverstas infekuota ure- 
miška mėsos mase, viena koja karste. Be to, Henris buvo protiš- 
kai atsilikęs. Norėdamas išgelbėti jį, turėjau susipažinti su Šv. Ki- 
turkio kalno atsiųsta ligos istorija, o jos fotokopija buvo neryški, 
be numerio ir parašyta kažkokios užsienio šalies medicinos mo- 
kyklos absolvento, todėl man nepavyko jos perskaityti. Atėjęs 

Mėlynių Meistras bandė man padėti balsu skaitydamas istorijos 
ištraukas. Pasakiau jam, kad čia ne GMM atvejis ir kad gali neš- 
dintis. Prieš išeidamas jis paklausė: 

— Kas jam? 

— Mikromalkija. 

— Kastai? 

— Pasižiūrėk Žinyne. 

Jam išėjus dar kartą pamėginau perskaityti ligos istoriją, bet 
nesugebėjau. Žiūrėjau į rudenį už lango. Jauna porelė mėtėsi la- 
pais, ir tie lipo prie jų baltų megztinių. Akys patvino ašaromis. 
Dusino apmaudas dėl to, kad negaliu išgerti antro puodelio kavos 
lovoje su moterimi, perskaityti sekmadienio Times, pajusti, kaip 
gelia plaučius nuo ledinio rytmečio oro. Įėjo Džo ir paprašė ma- 
nęs „pristatyti ligonį“. Nesusivaldžiau. Viską pamiršęs ėmiau klykti, 
kad jeigu pasiliks dar vieną minutę, aš išeisiu. Klykiau visokius 
nemalonius dalykus apie ją, jos emocines problemas, jos nepaso- 
tinamą troškimą viską žinoti. Atsistojau šalia jos — lyg milžinas - ir 
rėkiau, kol pamėlau, o skruostais pabiro ašaros, ir nesilioviau, kol 
išgrūdau tą kvaišelę sėkmės auką pro duris, liftu į pirmą aukštą ir 
lauk iš „Dievo namų“. 

Grįžau prie Guviojo Henno ligos istorijos. Sėdėjau ir verkiau. 
Per daug bėdų užgriuvo vienu metu. Be perstojo trankiau stalą 
kumščiu, šitaip talžydamas pasaulį. Ilgiau taip nebegaliu. Prisimi- 
niau, ką galvojau vaikystėje žaisdamas Supermeną: jeigu darysiu 
viską, ką galiu, visuomet būsiu teisus. Susitvardžiau. Nuėjau ap- 
žiūrėti Guviojo Henrio, pilko jauno vyro nevispročio veidu, juo- 
kingai perskirtais per vidurį plaukais; jo balsas kas antras žodis 
šokinėjo nuo boso prie falceto. Paklausiau, kaip jaučiasi, ir jis 
atsakė: 

— Daktare, jeigu rytoj numirčiau, būčiau laimingiausias iš visų 
gyvųjų. 

Kažkodėl jo žodžiai man padėjo, ir nuėjau aiškintis, kaip galiu 
jam pagelbėti. Tą bjaurią dieną man dar padėjo Mėlynių Meist- 


SAMUEL SHEM E DIEVO NAMAI 171 


ras, vienui vienas sunaikinęs Džo skyrių. Jis ėmėsi antros tą dieną 
priimtos ligonės, jaunos moters juodu nėriniuotu apatinuku, ser- 
gančios opiniu kolitu. Mėlynių Meistrą sujaudino kraujas ir glei- 
vės, kuriuos pamatė ant savo piršto tirdamas tiesiąją žarną, tad 
panūdo tą pačią dieną atlikti jai sigmoidoskopiją ir „akis išdegęs 
lėkti į biblioteką pasiskaityti apie išmatas“, bet jį nesmagiai nutei- 
kė erotinis tyrimo aspektas. Mat, Mėlynių Meistro nelaimei, jis 
patiko ligonei, ir toji nuoga nuo galvos iki kojų visaip leido jam 
suprasti, kad jo apžiūrinėjama jaučia ne tik malonumą, bet ir ky- 
lantį geismą. Tai supratęs, Mėlynių Meistras persigando, pasiraitė 
kulnus ir tirtėdamas atlėkė pas mane. 

— Kaip gyvas nebuvau matęs nuogos moters, o dar jaunos. Mūsų 
tokių dalykų nemokė. Man taip gėda! 

— Gėda? Ką, po velnių, tu jai padarei? 

— Nieko. Man gėda, kad į galvą lenda medikui nepriderančios 
mintys. 

Jis taip sutriko, kad atsisakė toliau ją apžiūrinėti, kol nepasikal- 
bėjo apie tai su savo psichologu, todėl leidau jam imtis ponios 
Bailz, tariamai sergančios širdies liga, kuriai padarė mėlynę, kai 
buvo paguldyta į „Dievo namus“. Pirmą valandą nakties Mėlynių 
Meistras išdygęs prieš mane pranešė: 

— Katik baigiau hipnotizuoti ponią Bailz. 

— Ką padarei kam? - abejingai paklausiau. 

— Užhipnotizavau ponią Bailz, kad numalšinčiau širdies skaus- 
mus. 

— Be bajerio? O daktaras Kreinbergas žino? 

— Ne. Dar nesakiau. 

— Klausyk, jam tikrai būtų įdomu sužinoti. Kodėl jam nepa- 
skambinus? 

— Dabar? — nustebo Mėlynių Meistras. - Pirmą nakties? 

— Nair kas? Jam rūpi viskas, kas daroma jo ligoniams. 

Mėlynių Meistras paskambino Mažyliui Otui Kreinbergui: 

— Sveiki, daktare Kreinbergai, čia daktaras Levis... Brusas Le- 


172 SAMUEL SHEM E DIEVO NAMAI 


vis... Taip, jūs teisus, iš tikrųjų aš ne daktaras, aš GMMS, bet... 
Taip... Matot, įpratau vadinti save daktaru Levuu... Taip, norėjau 
jums pasakyti, kad ką tik baigiau hipnotizuoti ponią Bailz, nes ją 
kama... hipnotizuoti... h-i-p-n-0... taip, kaip burtininkas, ir ji... Ją 
kamavo nerimas, ir aš... Taip?.. be abejo... a... aaaa... Bet tai 
įprastas... Gerai. Atleiskit... Taip, aš ją tučtuojau pažadinsiu iš tran- 
so. Viso gero, pone. 

Su kvaila mina veide Mėlynių Meistras buvo bespūdinąs iš kam- 
bario. Paklausiau jo, ar negalėtų padaryti man paslaugą. 

— Kokią? - paklausė jis pamanęs, kad gaus progą išpirkti 
kaltę. 

— Visą dieną buvau užsiėmęs ir neturėjau kada nueiti į tualetą. 
Ar negalėtum suvaikščioti už mane? Didelio. Mažą padariau. 

— Negalit su manim šitaip elgtis. Be to, ieškojau žinyne žodžio 
„mikromalkija“. Tokios ligos nėra. 

— Mikromalkijos? Aišku, yra: „Žaidimas su ne visa kortų mal- 
ka“. Labanakt. 

Nuėjau gulti. Molė budėjo naktį, ir visiems mūsų bandymams 
sugulti į lovą sukliudė pirma Mėlynių Meistras, paskui limpiai. Bet 
dabar Levis sėdėjo bibliotekoje, o limpius aš nakčiai PATEPL I- 
NAU,tad nuogas atsisėdau ant budinčiojo gydytojo lovos ir ėmiau 
laukti savo seselės. Heizel PATEPLINO paklodes, o šalia „Dievo 
namų“ pagalvės gulėjo lėlė, padaryta iš guminių žarnelių ir marlės 
tamponų, su prismeigtu rašteliu: ,„Rojus- išdykęs berniukas, Mo- 
lė - linksma mergaitė, jei rasi laisvą minutę, duosimės net sukaitę“. 
Pagaliau! 

Nekantriai laukdamas saldžių akimirkų ėmiau dirsčioti į medici- 
nosseserų mokyklos bendrabučio langus. Viename kambarių nu- 
sirenginėjo seselė. Ji nusivilko uniformą, paskui padarė tą nuosta- 
bų judesį: atlenkė alkūnes kiek galėdama daugiau už nugaros, kad 
atsisegtų liemenėlę. Jos krūtys pasileido tą akimirką, kai į kambarį 
įėjo Molė. Gražumėlis. Aš spėjau pavirsti delstine bomba. Molė 
atsisėdo ant lovos, ir parodžiau jai, ką stebėjau. Atsagsčiau jos 


SAMUEL SHEM m DIEVO NAMAI 173 


suknelę, nusegiau liemenėlę ir sugnebiau tas mažos mergytės krū- 
tis už išsiilgusių spenelių. Lyg kokia kruša ant manęs pasipylė jos 
suknelė, pėdkelnės, kelnaitės. Prisiminiau, kad anglui tobulybė — 
kai vienu metu varpa trykšta, žadintuvas čirškia, meilužė krykščia. 
Prieš pat sukišant tą stangrų, smagų daiktą į tuščiavidurį jos piltu- 
vėlį ji vis aikčiodama iš pasitenkinimo tarė: 

- Ar rodžiau, ką vienuolės moko seseles daryti, kai ligoniui at- 
sistoja? 

— Ne. 

— Vienuolės liepia per jį pliaukštelti, kad nukartų. 

— Non, kad jis nukartų? 

— Ne, noriu, kad stovėtų ir mane padulkintų. 

Meswis labiau vis labiau vis labiau vis labiau vis labiau įsismagi:- 
nome, ir kai buvome bebaigią, pasigirdo neįtikėtinai garsus 
TRINKT, nuo kurio net lova sudrebėjo, ir iškart paskambino pyp- 
sio operatorė, norinti, kad tuoj pat pasirodyčiau, bet Molė labiau 
norėjo manęs tuoj pat ir vapėjo: Viešpatie Aukščiausiasis dar tru- 
putį dar dar aaaa aaaaaaa! 

Otas TRINK, kaip paaiškėjo, pasigirdo tada, kai Mėlynių 
Meistras, bandydamas ištaisyti visas tą dieną padarytas klaidas, 
nusprendė man padėti, pasitelkęs į pagalbą ŠTIŠINIMO įrankį — 
elektrinę limpio lovą, kad IŠŠTIŠINTŲ ponią Bailz, pagražintą 
mėlyne ir užhipnotizuotą Mažylio Oto ligonę, kitur. Jis pasirinko 
ortopedinį aukštį, ir, sprendžiant iš statmeno linkio ponios Bailz 
kairio šlaunikaulio gūbryje, jai lūžo klubas. 

— Padariau tai dėl jūsų, daktare Bašai, - išdidžiai šypsodamas 
tarė Mėlynių Meistras. - Aš jau nusiunčiau žinutę ortopedijos sky- 
riui. 

— Mėlynių Meistre, nemalonu, bet turiu pasakyti: dėkingas už 
tai, ką padarei, bet tos kalbos apie limpių lovą tebuvo pokštas. 

— Kas? 

— Pokštas. Dručkis juokavo. 

— O, Dieve! O, Dieve brangus! Atrodo, būsiu padaręs baisią 

klaidą. Turiu nedelsdamas paskambinti daktarui Kreinbergui. 
— Mėlynių Meistre? 
— Ką? 
— Pirma paskambink savo psichologui. 


Daugelis iš merdinčių jaunų žmonių mirė. Džimis, gulėjęs ISCHS 
palatoje kartu su BE KIAUŠIŲ HARLIU NEPAVAŽIUOSI au- 
ka, buvo gydomas žiurknuodžiais, paprastai vartojamais vėžio pa- 
žeistiems kaulų čiulpams užslopinti, ir mirė nuplikęs, infekuotas, 
nusėtas mėlynių, paplūdęs krauju. Išsipildė Guviojo Henrio - kaip 
paaiškėjo, jis taip pat sirgo vėžiu — troškimas tapti laimingiausiam 
iš visų gyvųjų, kai vieną dieną jis mirė. Mirė daug kitų jaunų ligo- 
nių. Kai paklausiau Čako: „Ei, kaip čia yra, kad miršta mūsų am- 
žiaus žmonės?“, jis atsakė: 

— Nežinau, bet mūsų gyvenimas dabar iš tikrųjų puikus, ar ne? 

Visi žinojo, kad galų gale Geltonasis Žmogus mirs, o daktaras 
Sandersas merdėjo visą tą laiką. 

Mirtimi daktaras Sandersas vadavosi seniai. Nuplikęs, infekuo- 
tas, ramus, visiškai išsekęs, jis rengėsi atsisveikinti su šiuo pasau- 
liu. Mudu buvome draugai. Jis merdėjo kupinas ramios tvirtybės, 
tarsi žengimas anapus būtų jo gyvenimo dalis. Buvau jį bepamils- 
tąs. Pradėjau vengti užsukti į jo palatą. 

- Suprantu, - kalbėjo jis, - būti daktaru mirštantiesiems - sun- 
kiausias mūsų darbas. 

Užėjus kalbai apie mediciną karčiai papasakojau jam, kad vis 
ciniškiau žiūriu į savo galimybes, ir jis atsakė: 

— Taip, mes neišgydome. Aš irgi niekad neužkibau ant tos meš- 
kerės. Ir pats Žiūrėjau taip ciniškai: šitiek mokslų, o paskui toks 
bejėgiškumas. Vis dėlto nepaisant visų mūsų abejonių padėti mes 
galime. Ne, ne išgydyti. Jėgų mums atsiranda tuomet, kai išmoks- 
tame būti atjautūs, mylėti. O didžiausia meilės apraiška - būti su 
ligoniu, kaip tu būni su manim. 

Stengiausi sėdėti prie jo. Žiūrėdavau, kaip rūpestingai Molė nu- 

karpo jam rankų ir kojų nagus, kad jis neįsibrėžtų ir nepradėtų 
kraujuoti ar kad nepakliūtų užkratas. Mačiau, kaip visi stengiasi, 
kad aplink jo lovą būtų sterilu. Stebėjau, kaip Džo elgiasi su juo 
kaip su „retu atveju“, kaip onkologas kuo bešališkiausiai šneku- 
čiuojasi su juo apie neišvengiamą mirtį, ir visą laiką vyliausi, nors 
žinojau, jog tai neįmanoma, kad mirtų jis gražiai. 

Mirė jis klaikiai. Iškviestas vidury nakties pamačiau, kad jis 
baigia nukraujuoti, nors gavo milžiniškas dozes trombocitų - juos 
ištirpdė citotoksiniai žiurknuodžiai, kurių buvo grūste prigrūstas jo 
organizmas. Kai priėjau, buvo beveik be sąmonės, kraujospūdis, 
galima sakyti, lygus nuliui, iš šnervių bei išpurtusių, pamėlusių lūpų 
kampučių sruveno snapučių raudonio kraujas, ir supratau, kad 
kraujas trykšta išvisų net menkiausių trūkusių žarnų kapiliarų. Są- 
monės jam užteko tik tiek, kad išlementų: „Padėkit man, maldau- 
ju, padėkit“. 

Suvokiau, kad padėti jam negaliu niekaip, tik rodydamas mei- 
lę, kaip jis pats mokė, - būdamas šalia. Pasidėjau jo galvą ant 
kelių, nušluosčiau kempine kraują, pažiūrėjau į nereginčias akis ir 
pasakiau: „Aš čia“, ir, man regis, jis suprato. 

— Padėkit man, padėkit. 

Vėl ištryško kraujas. Nušluosčiau, pasakiau: „Aš čia“ ir apsi- 
verkiau. Raudojau patyliukais - kad jo neišgąsdinčiau. 

— Sveikas, Rojau, kaip sekasi? 

Hovardas stovėjo tarpduryje, užpildęs jį savo asiliška šypsena 
ir pypkės dūmais. 

— Nešdinkis iš čia! - sušnypščiau. 

Atsisėdęs ant kėdės kitame palatos gale papsėdamas pypkę jis 
paklausė: 

— Rodos, daktaro Sanderso reikalai prasti, ar ne'? Varge, kaip 
bjauru. 

— Nešdinkis iš čia velniop! Tučtuojau! 

— Neprieštarausi, jei pasižiūrėsiu? Įdomu baigiamoji ligos sta- 
dija. Priimamajame neįdomu, nes nematai, kaip progresuoja tavo 

hospitalizuotų pacientų liga. Man visuomet patinka stebėti ligos 
eigą. Pajunti baigtumą. Kaip ateina galas. Daug ko sužinai. 

— Būk geras, Hovardai, dink iš čia. 

— Padėkit man. 

"Tekėjo kraujas, ir mano keliai juo permirko. Akys blausėsi. 

— Aš čia, - ir jį apkabinau. 

— Leidimą skrosti gausi? - paklausė Hovardas. 

Norėjau pašokti ir jį nudėti, bet negalėjau - buvau pasiryžęs 
nepalikti daktaro Sanderso, kol jis nepaliks manęs. Dar kartą mal- 
davau Hovardo išeiti, tas nusišypsojo, pareiškė, kad labai sunku, 
kai miršta artimas žmogus, užsitraukė dūmą ir niekur nėjo. 

— Padėkit. 

Stengiausi nekreipti į Hovardą dėmesio. Jusdamas, kaip mer- 
kia skystas daktaro Sanderso kraujas, troškau tik vieno: kad galė- 
čiau pribaigti nelaimėlį kaip nors neskausmingai ir tvarkingai, užuot 
bejėgiškai sėdėjęs šalia. 

— Padėkit man... Dieve, koks siaub... 

Bandžiau galvoti apie ką nors gera - moterį Oksforde, kuri 
sėdėdama plokščiadugnės valties gale braukia pirštu per lapų pri- 
kritusį Cervelo kanalo vandenį, bet į galvą lindo vien šiandienos 
laikraščiuose skaitytos naujienos, šešiolikmetė, pabėgusi iš namų 
pamatyti pasaulio, kurią jūroje prie Floridos rado nuogą sugrūstą 
į akmenų prikrautą lagaminą, ir sumuštą vaiką, kurį į teismo salę 
įvežė susirangiusį lovelėje kaip gemalą — jis virto daržove ir „nie- 
kuomet nebepasitaisys“; pasak gydytojo, pirmąsyk pamatęs vai- 
kelį jis nė nesuprato, į ką Žiūrįs, nes prieš jį gulėjo jau senokai 
pūvančios mėsos masė, o nuskriausto vargšelio nugaroje buvo 
išdegintos apšašusios raidės: V-E-R-K-S-N-Y-S. 

Nuleidęs akis pamačiau, kad daktaras Sandersas nebegyvas. 
Didžioji dalis krauju atmiešto vandens, kuris ką tik buvo juo, išsi- 
liejo ant manęs. 

Laikiau jo galvą ant kelių, kol nesveikas jį nužudęs kraujas ište- 
kėjo iš širdies ir smegenų į žarnas, odą, visur kitur, kur jo niekuo- 

met neturėjo būti, 1r nesukrešėjęs ištekėjo iš visų kūno kiaurymių, 
paskiausiai - iš atsipalaidavusios išangės. Laikiau nuplikusią jo 
galvą suspaudęs rankomis ant kelių, kol kraujas nustojo tryškęs. 
Paskui paguldžiau ant lovos, atsargiai užklojau antklode ir apsi- 
verkiau. Jis buvo pirmasis miręs mano mylimas ligonis. Nuėjau į 
gydytojų kabinetą. Matydamas, kaip viena mano pėda už kitos 
mechaniškai liečia grindis, prisiminiau lėtine šizofrenija sergančią 
aktorę, vaidinusią Zigfeldo trupėje - beprotnamyje ją laikė nuo 
„Kvailysčių“ laikų: kas dieną, kad ir koks būtų oras, ji kiūtindavo 
pievele ryžtingų, tiksliu žingsniu, kuo tiesiausia linija, kurią pama- 
čius būtų džiaugusis kiekvieno matininko širdis - KLUMŠ 
KLUMŠ KLUMĖŠ - ėjo ji niekur, tuščia viduje. 

— Daktaras Sandersas mirė, - pranešiau sėsdamasis. 

— Kaip gaila. Leidimą skrosti gavai? - paklausė Džo. 

— Ką? 

— Klausiu, ar gavai leidimą skrosti? 

Vaizdavausi, kaip pakeliu tą mažąją gudruolę suėmęs už liesų 
pečių, kratau, kol smegenys išsitaško į kaukolę ir ją ima tampyti 
traukuliai, tuomet spardau į vidurius ir sumaitoju kiaušides tiek, 
kadjos niekuomet nebepajėgtų išspjauti dar vieno kiaušinio, pas- 
kui šveičiu pro šešto aukšto langą, kad ištikštų ir ją tektų susiurbti 
galingomis, triukšmingomis vakuuminėmis mašinomis, ir galų gale 
lavoninėje ją, virtusią maišu košės, rakinėja ir košia Hiper Hupe- 
rio patologė rezidentė iš Izraelio. Bet Džo buvo verta tik gailesčio, 
todėl sugriežiau dantimis ir atsakiau: 

— Ne. 

— Kodėl? 

— Nenorėjau. 

— Čia ne pasiteisinimas, - papriekaištavo Džo. 

— Nenorėjau žiūrėti, kaip jo kūną lavoninėje drasko į skutelius. 

— Nesuprantu, ką non pasakyti. 

— Per daug jį mylėjau, kad galėčiau žiūrėti, kaip jo kūną taršo 
rūsyje. 

— Šių laikų medikui nedera taip kalbėti. 

— Tada nesiklausyk, - atšoviau nebesitvardydamas. 

— Skrodimas - svarbus dalykas, - nenusileido Džo. - Tai me- 
dicinos mokslo gėlė. Pati susisieksiu su artimiausiu giminaičiu. 

— Nedrįsk! - užrikau. - Jei taip padarysi - užmušiu! 

— Kas, tavo manymu, leidžia mums taip kvalifikuotai teikti me- 
dicinos pagalbą tiems, kuriuos gydyti mums patikėta? - paklausė 
Džo. 

— Nemalk šūdo - jokios pagalbos mes neteikiam, - atšoviau. 

— Gal išprotėjai?! Šį skyrių - mano skyrių - gerbia visi „Dievo 
namai“, nes mes pasiekiam geriausių rezultatų. Joks kitas nesuge- 
ba įtaisyti tiek ligonių į slaugos namus ar taip meistriškai rūpintis 
sunkiukais. Apie mano skyrių sklinda legendos. Po šimts, - tarė 
Džo atkišdama smakrą į priekį, - tą leidimą aš privalau gauti. 

— Eik velniop, Džo. 

— Turėsiu pranešti apie tai Unguriui ir Kojui. Neleisiu kvailiems 
sentimentams sužlugdyti mano skyrių. Jis tapo legendinis. 

— Ar žinai, kodėl jis toks tapo? Abejoju, ar norėtum išgirsti. 

— Žinoma, norėčiau, nors ašir taip žinau. 

Tada ašjai viską išklojau. Iš pradžių papasakojau, kaip mudu 
su Čaku, atlikę originalų praktinį bandymą su Ana O., ėmėme 
nertis iš kailio, kad nepajudintume nė piršto, ir kaip melavome 
apie tai Džo, kaip pūtėme jai arabus apie visokius įs vaizduojamus 
tyrimus ir TEPLINOME ligos istorijas. Papasakojau apie gan pa- 
našią taktiką su merdinčiais jaunais žmonėmis -jie vis tiek mirė, 
tačiau bent jau nepridarę mums rūpesčių, be skausmo, be kančių, 
kurios kitaip galėjo ilgiausiai užsitęsti. Galų gale paminėjau jai li- 
gonius, išsiųstus į slaugos namus. 

— Slaugos namai ėmė priimti daugiau ligonių todėl, kad patikau 
socialinei tarnybai, ir todėl, kad puikiai vadovauju savo skyriui, — 
sunerimusi tarė Džo. 

— Džo, visi tavęs nekenčia, o daugiau ligonių atiduodame slau- 
gos namams tik todėl, kad Piepis dulkina Rozalę Kouen, 0 aš- 

Selmą. Apie švarias paklodes nekalbėsiu. 

— Ką norėjai pasakyt apie švarias paklodes? 

— Čakas barškina Heizel iš ūkio skyriaus. 

— Aš tavim netikiu. Niekas negalėtų šitaip su manim pasielgti. 

— Jei tik turėtų galimybę - pasielgtų, bet tavo ternams leng- 
viausia. 

— Manai esąs aukščiau viso to, - tarė Džo. - Manai esąs geres- 
nis už kitus, todėl tau nereikia žemintis prašant leidimų skrosti. Tu 
bijai bjauriosios medicinos pusės, ar ne? 

— Nebijau, viršininke. 

— Nori pasakyti, kad nebijai bjauriosios medicinos pusės? — 
paklausė Kojis. Jo akys lakstė po krauju aptaškytą mano baltą 
pižamą. 

— Taip, sere, kaip pastebėjau, nebijau. 

Apsivilkęs ilgą kaip mėsininko baltą chalatą, su stetoskopu kaip 
visuomet vingiuojančiu Dievas težino kur, Kojis stovėjo ir žvelgė 
pro langą laikydamas rankoje mano gyvenimo aprašymą. Atrodė 
vienišas. Tikriausiai taip atrodė ir Niksonas. Aš stovėjau priešais 
didelį jo stalą. Lyg musės iš visų pusių mane buvo apspitę diplo- 
mai. Mane apkerėjo spalvoto vandens pripildytas šlapimo trakto 
modelis, kuriame elektros motoriuko varinėjamas burbuliuoda- 
mas greitai cirkuliavo raudonas šlapimas. Negalėjau galvoti apie 
nieką vien apie tai, kaip daktaras Sandersas virto kraujo maišu — 
išpampusiu, šliuksinčiu, negyvu. 

— Žinai, - mosuodamas mano gyvenimo aprašymu kalbėjo 
Kojis, - popieriuje atrodai puikiai, Rojau. Džiaugiausi, kai surin- 
kau tavo pavardę kompiuteryje pasirinkdamas šiai internatūrai. 
Maniau, galėsi būti internų ir rezidentų lyderiu, 0 vieną gražią 
dieną net tapsi vyriausiuoju rezidentu. 

— Taip, sere, suprantu. 

— Armijoje netarnavai, ar ne? 

— Ne, sere. 

- Taip ir supratau, nes kreipiesi į mane „sere“. Šis kreipinys 

priimtas armijoje, supranti? 

— Nair kas? 

— Tarnavusieji armijoje šitaip niekuomet į mane nesikreipia. 

— Tikrai? Kodėl? 

— Nežinau kodėl. Gal tu žinai? 

— Nežinau, bet man taip atrodo tinkama. 

— Be galo keista. Man rodos, turėtų būti atvirkščiai, ar ne? 

— Ką tai galėtų reikšti? 

— Nežinau. Galtu žinai? 

— Ne. Tai išties be galo keista. Sere. 

— Taip, neapsakomai keista... 

Jis nutilo ir įsispoksojo pro langą. Mačiau jį savo vaizduotėje: 
visą gyvenimą jis prisiekinėjo nebūsiąs toks šaltas kaip jo tėtušis, 
tačiau, kaip ir Džo, Kojis tapo sėkmės auka, laižydamas subines 
nusigavo į viršūnes ir pasidarė toks šaltas, kad jo paties sūnus 
tikriausiai jau lankėsi pas psichologą, kad padėtų atsikratyti pasi- 
dygėjimo savo bejausmiu tėtušiu ir troškimo, kad tas taptų toks 
šiltas ir mylintis kaip senelis - tėtušio tėtušis. Visą gyvenimą Kojis 
paaukojo tai jaudinančiai akimirkai, kai koks jo padarytas medi- 
cinos atradimas išsklaidys kokios nors ligos dvoką, ir visi ims karštai 
ploti, kaip jo tėtušis niekad jam neplojo. Jis manė, kad privers 
visus pavaldinius jį mylėti, jei „Dievo namuose“ atliks Van der 
Grafo generatoriaus vaidmenį. 

- Žinai, Rojau, anoje - miesto - ligoninėje mano vaikinai mane 
mylėjo. Jie visuomet - patikėk manim, visuomet - mane mylėjo, 
kartu mes praleidome nuostabių akimirkų, bet čia, Namuose... 

— Klausau, sere. 

-— Ar žinai, kodėl manęs čia nemyli? 

— Gal tai susiję su jūsų požiūriu į mediciną, ypač į limpius. 

— Į ką? 

- Į lėtinių ligų kamuojamussilpnapročius, kurių vieta geriatrijos 
slaugos namuose, sere. Rodos, esate įsitikinęs, kad kuo daugiau 
daromajų labui, tuo labiau jie taisosi. 

-— Tikrai taip. Jie serga, ir, prisiekiu Dievu, mes gydome jų ligas — 
agresyviai, objektyviai, visapusiškai, ir niekada nenuleidžiame ran- 
kų. 

— Būtent. O mane moko, kad norint juos gydyti reikia nedaryti 
nieko. Nes kuo daugiau juos gydai, tuo labiau blogėja jų būklė. 

— Ką? Kas tave to moko? 

— Dručkis. 

"Tas žodis išarė dvi vagas džiūsnos kaktoje. 

— Tujuk netiki Dručkiu -o gal sakysi, tiki? 

- Iš pradžių išties maniau, kad tai beprotystė, bet paskui pa- 
bandžiau pats ir, mano nuostabai, jo teorija pasitvirtino. Kai ban- 
džiau elgtis, kaip mokote jūs - kaip moko Džo, - sukėliau tiems 
ligoniams baisiausių komplikacijų. Kol kas nesu visiškai įsitikinęs, 
bet, man regis, Dručkis teisus. O jis - ne koks kvailelis. Sere. 

— Nesuprantu. Dručkis jus moko, kad neteikti jokios medici- 
nos pagalbos - geriausia, ką galite daryti? 

— Dručkis sakė, kad šitaip ir teikiama medicinos pagalba. 

— Ką?! Nieko nedarant? 

— Tai nemažai. 

— Šeštas pietų skyrius - geriausias Namuose, o tu nori man 
pasakyti, kad jis nieko nedaro? 

- Čia ir yra darbas. Mes darom kiek įmanydami mažiau ir sten- 
giamės, kad Džo to nesužinotų. 

- Šitaip ir į slaugos namus įtaisote? 

— Čia jau kita kalba. 

— Gerai, šiandien kalbų užteks, - tarė Kojis priblokštas, pa- 
šiurpęs nuo Dručkio, kurio manė atsikratęs, kai išsiuntė į Šv. Ki- 
turkio kalną. - Vadinasi, visas tas aplaidumas, apie kurį kalba Džo-— 
JEINEMATUOJITEMPERATŪROS, NESUŽINAI, KADLI- 
GONIS KARŠČIUOJA - tai vis tos jūsų pastangos padėti nieko 
nedarant, teisingai"? 

— Teisingai. Šiek tiek pakeistas principas Primum non no- 
cere, - atsakiau. 

— Primum non... Tai kodėl tuomet daktarai apskritai ką nors 
daro? 

— Dručkis sako, tam, kad sukeltų komplikacijas. 

— Kam daktarams reikia komplikacijų? 

— Kadužsidirbtų pinigų. 

Žodis „pinigų“ skaudžiai sudavė Kojui, priminė jam kažką kita, 
irjis tarė: 

- Prisiminiau: daktaras Otas Kreinbergas sakė, kad jūs netin- 
kamai elgiatės su jo ligoniais - darote jiems mėlynes, hipnotizuo- 
jate, pakeliate jų lovas į pavojingą aukštį. Tas mažytis žmogeliu- 
kas Otas prieš daugelį metų pretendavo į Nobelio premiją. Ką 
pasakysi apie tuos dalykus? 

— Tai dariau ne aš, sere, o Brusas Levis. 

- Betjis —tavo GMM globotinis. 

— Nair kas? 

— Ogi tas, kad, velniai griebtų, tu už jį atsakai, kaip Džo atsako 
už tave, daktaras Ungerbergas užją, o aš užjį. Levis tavo globo- 
tinis, supranti? Pasikalbėk su juo. Išaiškink jam viską. 

Pamanęs, kad geriau neklausti Kojo, kas atsako už jį, tariau: 

— Bandžiau, sere, bet nepavyko. Levis atsakė, kad negaliu prisi- 
imti atsakomybės už jo veiksmus - privaląs pats už juos atsakyti. 

— Ka?! Tai prieštarauja mano ką tik pasakytai sampratai. 

— Žinau, sere, bet jis lanko psichoanalizės seansus, ir jo psicholo- 
gas kalajam tai į galvą, o Levis kala tai į galvą man. 

Susigriebiau svarstąs, kas - kai Agnius ir Niksonas vienu metu 
bus sukišti į cypę - kas imsis atsakomybės už Ameriką, tą praš- 
matnų paradą. 

— Nori pasakyti, kad tiki tuo, ką sako Dručkis? 

— Nesu įsitikinęs, sere. Aš tik keturis mėnesius esu internas. 

— Gerai, nes jeigu visi galvotų kaip jis, internų išvis nebūtų. 

— Būtent, sere. Jų nereikėtų. Dručkis sako, internai šitaip sten- 
giasi tam, kad išliktų gydomosios medicinos poreikis - kitaip visi 
būtų chirurgai arba pediatrai. Arba advokatai. 

— Nesąmonė. Jeigu jis teisus, kodėl protingi žmonės, tokie kaip 
aš ir kitų ligoninių vyriausieji gydytojai, tiki gydomąja medicina? 
Kodėl? 

— Okas mums lieka? - atsakiau regėdamas, kaip kraujas iš dak- 
taro Sanderso šnervių teka man ant kelių. - Juk negalim nueiti šalin. 

— Gerai sakai, mano berniuk, gerai sakai! Mes gydome, ar gir- 
di, mes gydome?! 

— Aš čia jau keturi mėnesiai, bet kol kas nieko neišgydžiau. Ir 
negirdėjau, kad kas būtų išgydęs. Kol kas didžiausias laimėjimas — 
vienintelė remisija. 

Stojo bjauri tyla. Kojis nusigręžė į langą, kelis kartus giliai įkvė- 
pęs oro išpūtė Dručkį iš nosies, ryklės bei plaučių ir patenkintas, 
kad kažką įrodė, vėl atsisuko į mane: 

— Daktaras Sandersas mirė, bet leidimo skrosti negavai - ko- 
dėl? Galjis tavęs prašė jo neskrosti? Kartais žmonės - netgi gy- 
dytojai - dygisi ko nereikia. 

— Ne. Jis sakė, kad galėsiu skrosti, jei norėsiu. 

— Tai kodėl neprašei leidimo? 

— Nenorėjau žiūrėti, kaip jo kūną rūsyje drasko į skutelius. 

— Nesuprantu. 

— Per daug jį mylėjau, kad leisčiau jį skrosti. 

— Tau neatrodo, kad aš jį taip pat mylėjau? Ar žinai, kad mudu 
su Valteriu buvome artimi bičiuliai? Jis buvo pirmasis negras Na- 
muose. Kartu lankėme internatūrą. Dievuliau, ko tik mums neteko 
patirti! Kokią daugybę jaudinančių medikų gyvenimo akimirkų iš- 
gyvenome! Kai nuo galvos iki kojų nukrečia malonus šiurpas. Pui- 
kus žmogus. Nepaisant viso to, - kalbėjo Kojis gręždamasis į mane 
su nuolankia lyg popiežiaus mina, - leisk tavęs paklausti, ar, tavo 
manymu, nepaisant viso to būčiau pabijojęs prašyti leidimo skrosti? 

— Ne, sere, aš taip nemanau. Manau, kad leidimą jūs būtumėt 
gavęs. 

— Tu velniškai teisus, Bašai, velniškai teisus — būčiau jį 
gavęs. 

— Ar galiu kai ką pasakyti, sere'? 

— Žinoma, manoberniuk. Drožk. 

— Jūs įsitikinęs, kad atlaikysit? 

— Tapau tuo, kuo esu, ne todėl, kad ko nors neatlaikiau. Klok. 
— Būtent todėl pavaldiniai jūsų nemyli. 


Mesjuos- tiksliau, jas - mylėjome, tad kadangi po savaitės turė- 
jauiš VI pietų skyriaus pereiti dirbti į priimamąjį, nusprendėme, 
kad, turint galvoje trečią dantų šepetėlį, nelieka nieko kito, kaip 
parodyti joms savo meilę ir padaryti tai tų šunsnukių Namuose. 
Taigi Čakas, aš ir tas keturmatis lytinis maniakas Piepis - kuris 
dabar puolė kiekvieną sijonu vilkintį padarą, net lytiškai ne visai 
subrendusią fizioterapijos specialistę putlios aštuonmetės veidu ir 
putlios penkiolikmetės figūra, kurią sugundė paskyręs fizioterapi- 
jos procedūras savo limpiams šešis kartus per dieną ir kurią gra- 
baliojo tarp lygiagrečių ir galūnių protezų, kol jos dėmesys buvo 
nukreiptas į limpius, kuriuos mokė vaikščioti - svarstėme, kaip, 
pošimts, galim parodyti trims nuostabioms moterims, tokioms kaip 
Andžela, Molė ir Heizel, o gal dar ir ketvirtai nuostabiai moteriai, 
tokiai kaip Selma, kaip karštai jas mylime ir kokie dėkingi esame, 
kad prisidėjo paverčiant mus kietais ternais kietame „Dievo na- 
mų“ skyriuje. 

"Tas spalvingas renginys buvo neteisėtas. Mudu su Piepiu lau- 
kėme kitų budėjimo kambaryje, kuriame neturėjome būti. Kauš- 
telėjęs nuo burbono ir alaus, apsivilkęs Namų naktinius, užsidėjęs 
ant galvos peruką, kad panėšėčiau į limpį, gulėjau ant apatinės 
lovos, o Piepis vapėdamas apie lytinę brandą prijungė man širdies 
monitorių. Kai raudonai apšviestame kambaryje pasigirdo PYPT 
išekrano su žaliomis linijomis, man dingtelėjo, kad trūksta tik gel- 
tono šviesoforo, ir Čakas pamanys atsidūręs namie, Memfio gat- 
vės sankryžoje. Kai pasakiau Berei, kad daktaras Sandersas mi- 
rė, ji paklausė, Kur jis dabar? ir aš atsakiau, Tik mumyse, ir ėmiau 
mąstyti, kaip jo gyvybė plasnojo aplink mane nelyginant drugelis 

mirštantį rudenį, sužvarbusi pašėlusiai daužėsi man į blakstienas 
šaukdama neleisti gimti žiemai. Ką paskutiniame laiške rašė tė- 
vas? 


„„Žiema ateina ir tu, be abejo, pripratai prie ilgų darbo valandų 
bei stresų. Turi puikią progą išmokti medicinos ir pradėti ben- 
drauti su žmonėmis... 


Į duris pabeldė kartą, paskui du - tai buvo mūsų sutartas ženklas. 
Apsivilkusios seselių uniformomis tarpduryje stovėjo Andžela ir 
Molė. Žiūrėjau, kaip Perkūno Šlaunys apkabina ir pabučiuoja Piepį. 
Jis atrodė susigėdęs. 

- Sveikas, - mostas Piepio link, - Piepi. Kaippovelniųgyveni? 

— Sveika, Andže Vandže, - droviai atsakė Piepis. 

Andžė Vandžė paėmė jo delną, pakišo sau po sijonu ir prispau- 
dė prie savo audringo užpakaliuko. Piepis dirstelėjo į Molę - kaip 
toji pažiūrės į tokį atvirumą. Molė priėjo prie jo iš už nugaros, ėmė 
bučiuoti į kaklą, braukdama pirštais aukštyn žemyn tarp raktikau- 
lio duobutės ir tarpkojo. Limpio falcetu suklykiau GLALBĖKIT 
SESELE GIALBĖKIT SESELE GIALBĖKIT. ir jos priėjo prie 
manęs. Atitraukė apatinę lovą dengiančią užuolaidą ir palinko prie 
manęs, abi atsisagsčiusios drabužių priekį, kad būtų matyti ketu- 
rios fantastiškos stangrios krūtys su dviem tarpeliais, kyšančios iš 
nėrinių jūros putos. Ak, koks malonumas prisiglausti prie jų nosi- 
mi, paliesti jas įsiūčio ir liūdesio graužiama galva, glaustytis ir g0- 
džiai ryti, kaip ištroškęs bukas arklys ryja vandenį. Čiulpti. Vieną, 
du, tris- keturis spenelius! Kai pabandžiau tai padaryti, jos stum- 
telėjusios paguldė ir nusprendė, jog esu limpis, o kadangi LIM- 
PIAI KRINTA, mane reikia priraišioti prie lovos, ir jos ėmė uoliai 


mazgyti. 


„Kada nors prisiminsi šį sunkaus triūso laikotarpį ir įgyta patir- 
tisvisuomet išliks. Kam kitam, be žmogaus, tai duota?.. 

Muisčiausi priraišiotas, O jos ruošėsi numazgoti mane spiritu suvil- 
gyta kempine. Besistengiant ištrūkti man pavyko perplėšti Molės 
suknelę beveik iki juosmens, tad jų vėl pargriautas aukštielninkas 
grožėjausi jos žvilgančia permatoma prancūziška liemenėle, lyg 
šilkas aptempusia styrančius spenelius; prancūzaitėms vaikštinė- 
jant Eliziejaus laukais tokių liemenėlių prilaikomos krūtys laksto į 
šalis, kad mergų ištroškę amerikiečiai išsiŽioję į jas spoksotų. Pa- 
klausiau, kokio ilgio jos speneliai, ir pradėjau virsti limpiu su sta- 
čiu. Jos ėmė šluostyti mane kempine, tik pirma Andžela diskretiš- 
kai uždengė mano styrantį linksmakotį ir mano žvaliai tabaluojan- 
čius kiaušius. Mačiau, kad ne tik Piepis, bet ir Andžela gašliai 
žvilgčioja į Molės krūtis, 1 man dingtelėjo, jog trečias dantų šepe- 
tėlis gali būti Molės - kodėl gi ne? Pririštas, bejėgiškai stebintis, 
kaip dvi pusnuogės moterys aušina mano karštį garuojančio spirito 
vėsa, nukeliavau į vaikystės laikus, kai gulėdavau karščiuodamas, ir 
neapsakomai įsiaudrinau. Ekrane pypsintis mano pulsas pašoko iki 
110, ir, kai buvau besprogstąs, Piepis nusitermpė Andželą į šalį. 

Palaima. Molė šluostė mane visą kempine, švelniai bučiavo, bet 
vis dar laikė pririštą. Kaskart, kai prisiartindavo, bandžiau ją su- 
griebti, ir ekranas dabar pypsėjo 130 kartų per minutę. Ji ėmė 
braukyti drėgna kempine corpus spongiosumn, erekciją sukeliantį 
audinį mano varpos apačioje, paskui kramsnoti, gnaibyti, ryti ir 
čiulpti, nepaleisdama mano testes, kurie dabar jautėsi lyg kiauši- 
niai aksominėje pirštinėje. Maldavau, kad mane atrištų, bet ji to- 
liau mane kandžiojo ir glostė. Pasidaviau. Lūpos, papai liečia, gnai- 
bovisą mano kūną. Prieš pat man iššaunant Molė išsineria iš suk- 
nelės, nusismaukia kelnaites, sėdasi man ant veido ir vėl suima 
varpą lūpomis. Mano uodžiamoji skiltis blokuojasi, ir mūsų maši- 
naspjaudydama kumštelinius velenus, ratlankius ir krumpliaračius 
išlekia įdevINTĄ DANNNNGŲ!! 


„Politikos naujienose vien tik tas patologiškas melagis Niksonas 
ir aš tikiuosi, kad jam gerai įkrės... 

Mudu gulime kartu, kol monitorius ima pypsėti rečiau, o kreivės 
palėkštėja, tada jinai atsikelia, pabučiuoja ir dingsta už užuolai- 
dos. Ji grįžta, ir prašau mane atrišti, dėl Dievo meilės. Nieko ne- 
sakydama ji vėl imasi mano pimpalo, tas netrukus nustoja ašaroti 
ir atsistojęs tiesut tiesutėlis užtraukia makabėjų karo dainą visai 
kaip Senajame Testamente, 0 ji apsižergia mane, paima jo galiuką 
ir priglaudžia prie to nykštuko valties vairininko - savo klitorio. 
Tamsą ima raižyti elektros kibirkštys, jos meilios labiae mane ap- 
glėbia ir leidžiasi mano trinamos. Tuomet nusprendžiu: rupūs mil- 
tai, jeigu jau esu limpis - tik ne š/ongu - tai juo ir būsiu, ir atsipa- 
laiduoju. Ji ima judėti ant manęs lėtai, ritmingai, kaip tesugeba mo- 
terys, puikiai valdančios savo aistrą, ir prieš pat tą saldžiąją aki- 
mirką pasilenkia prie manęs. 

— Andžela? 

— Rojau. 

— Rojau! 

— Andžela. 


„Tikiuosi, prie visko pripratai ir nepersidirbi... 


— Nusprendžiau, - mostas dangaus link, - tau atsidėkoti, - mos- 
tas užuolaidos link, - kad atsiuntei man, - mostas grindų link, — 
Piepį. 

Tai ji darė be perstojo kilnodamasi ir leisdama garselius, ku- 
riuos prastai girdėjau, o kai atsisėdo tiesiai ir įsikibo į viršutinės 
lovos spyruokles, gestais aiškiau negu žodžiais pasakė, kad mudu 
dabar panašūs į porelę, besimylinčią naktį traukinyje, važiuojan- 
čiame Europos geležinkeliu, pastryksėjo lyg mergaitė kieme ant 
laipynių ir staiga sustojo. 

— Kas atsitiko? - paklausiau. 

— Man rodos, ten, - mostas į dangų, - kažkas yra. 

Įsiklausėm ir iš tikrųjų išgirdom: 

- O Chesu Chesu Čakuti CHEE-ZUUUU... 

Perkūno Šlaunys mane atrišo, bet vos tik mano rankos ir kojos 
išsilaisvino, visomis keturiomis apglėbiau ją, baksnodamas varpa 
lyg limpis po jaunystės grąžinimo kurso Ponce de Leon kliniko- 
se Dručkio scenarijus? - paskui parvertęs aukštielninką ne juo- 
kais griebiausi to, ką storžievis pavadintų pisimu, ir tvatydamas 
kaip Leon įsivaizdavau vožiąs Kojui į nosį, paskui Andžela ėmė 
pupuli varyk giliau pupuli varyk giliau pupuli, PY PT vėl pašėlusiai 
padažnėjo, mano vainikinės arterijos susitraukė, ėmė protestuoti, 
ir linksmybių karuselė sukosi toliau. 


„Tikiuosi, esi sveikas, ir netrukus tave pamatysim... 


Vėliau, kai visi susispietėme drauge ir Čakui dainuojant „Kokia 
graži mėnesieeeeena“ pritardami niūniavome „lialia“, kažkas kartą 
pabeldė į duris. 

— Patikrinimas! - sukliko Heizel. 

Bet paskui pabeldė dar dukart, ir mes pamatėme Selmą. 

— Atleiskit, kad pavėlavau, vaikučiai, - tarė ir prisidėjo prie 
linksmybių. 

Viskas man susiliejo. Prisimenu matęs, kaip Piepis rangosi Sel- 
mai ant kelių, kaip Molė, Andžela ir Selma ima glaustinėtis, ir, 
plūduriuodamas draugiškų genitalijų jūroje, grabinėdamas vienas, 
baksnodamas į kitas, pamaniau, kad trečiasis dantų šepetėlis ga- 
lėjo būti tiek vyro, tiek moters ir kad tos moterys labiau emanci- 
puotos ir smagesnės už mus visus, O pačioje pabaigoje visi pripa- 
žinome, kad vakarėlis buvo nuostabus, ir iškilmingu dulcissimo 
sudainavome: 

SUDIE ŠVELNIAI SAKOME DAKTARUI BAŠUI, 

SEKSUALIAJAM MŪSŲ ***VĮ***, 


—... mergše. 

— Ką? - paklausiau. 

— Rojau, nejaugi visai manęs nesiklausai? 

Berė. Kas galėjo žinoti, kur mes? Valgiau austrę. Vyliausi, kad 
esu Prancūzijoje, Bordo, ir valgau austrę iš Mareno, arba Angli- 
joje, Londone, ir valgau Vylerio austrę, bet baiminausi, kad esu 
JAV ir valgau Long Ailendo austrę baiminausi Amerikos todėl, 
kad Amerikoje buvo „Dievo namai“ ir juose praleidau didžiąją 
dalį laiko, bet dėl tos gyvenimo pilnatvės už jų sienų dabar man 
buvo labiau nepakeliama negu Namuose. Atsakiau Berei, kad 
klausausi jos išpūtęs ausis. 

— Anądien mačiau Džudę, ir ji man sakė, kad mieste kaskart 
sutinkanti tave su kokia mergše. 

Mergšė - amerikietiška, austrė - amerikietiška. 

— Po šimts pypkių, - atsakiau, — tos austrės amerikietiškos, ar 
ne? 

— Ką?! - keistai į mane pažiūrėjusi tarė Berė, bet iškart supra- 
to, kad mintyse klajoju kitur, ir su užuojauta tarė: - Rojau, tau 
ėmė kilti kažkokios keistos asociacijos. 

— Negana to, pasak Džudės, dar turiu mergšių. 

— Nieko tokio, - atsakė Berė smeigdama šakute sultingiausią 
austrės dalį. - Aš suprantu. Visa tai — pirminis procesas. 

— Kastas pirminis procesas? 

- Infantiliškas malonumas. Malonumo principas. Mergšės, aust- 
rės, net aš - bet kokie malonumai, ir visi iš karto. Priešedipinė 
stadija, regresija nuo edipiško konflikto su tėvu dėl motinos prie 
ankstesnių, kūdikiškų rūpesčių. Aš tik viliuosi, jog antrinio proce- 
so Rojaus liko pakankamai, kad aprėptų ir mane savo narcizišku- 
mu. Kitaip mudviem neabejotinai šakės, supratai"? 

— Ne visai, - atsakiau nejįsitikinęs, ar šitaip ji leidžia suprasti 
žinanti apie Molę. Gal man apie tai užsiminti? Mudviejų santy- 
kiuose su Bere —bent jau kol kas - nusistovėjo nepatvari pusiau- 
svyra, palaikoma to, ką ji vadino „ribomis“, ir pagrįsta balsu neiš- 
sakomu kito laisvės pripažinimu. Ne, nieko nesakysiu. Kuriems 
galams? 

— Kur dirbsi toliau? Kur tave siunčia pagal rotaciją ? 

— Pagal rotaciją? - pakartojau mintyse vaizduodamasis esąs 
asteroidas, skriejantis ratu aplink Venerą. - Rytoj - į priimamąjį. 
Nuo lapkričio pirmos iki Naujųjų metų. 

— Koks ten bus darbas? 

Išgirdus jos klausimą mano mintys grįžo į Angliją, į vieną iš 
ryškesnių dykinėjimo Oksforde metų akimirkų. Tą pirmąją Me- 
rės Kvont mini sijonėlių vasarą man besitrainiojant judrioje gat- 
vėje staiga kilo sambrūzdis ir pasigirdo besiartinančios greito- 
sios YYY-O000O. Visi stovėjome, smalsūs ir susirūpinę, kol au- 
tomobilis pralėkė pro šalį, bandydami dirstelti į dramą, vykstan- 
čią jo viduje. Gyvenimas ar mirtis. Kūnas nuėjo pagaugais. Pa- 
maniau: „Argi nenuostabu būti tuo, pas kurį baigsis ši greitosios 
kelionė?“ Ta mintis grąžino mane į Ameriką su jos austrėmis, 
Molėmis ir geriausiomis MM. Ir tokiomis ligoninėmis kaip „Die- 
vo namai“. Tai minčiai nesiliaujant suktis galvoje į Berės klausi- 
mą tesugebėjau atsakyti: 

— Manau, kad pri imamajame taip skaudu nebus. 

— Vargšas Rojus - net viltis bijo. Imk, valgyk kiek nori. 

Sulig kiekvienu nauju Votergeito bombos sprogimu amerikiečiai 
ėmė vis labiau suprasti, kad Niksono „Kandoro operacija“ - siau- 
bingas melas. Tą dieną, kai specialiuoju kaltintoju paskirtas Leo- 
nas Javorskis pakeitė Arčibaldą Koksą, maždaug tuo metu, kai 
Ronas Zigleris atmetė Kisindžerio pasiūlymą Niksonui pasakyti 
atgailos kalbą tardamas: „Su atgaila galima nusišluostyti šikną“, 
įėjau į Namus pro automatines priimamojo duris. Laukiamajame 
pamačiau vienintelį žmogų seną žvitriaakį grifą, kuris siūbuoda- 
mas stovėjo kampe pasidėjęs prie kojų išsipūtusį polietileno mai- 
šą. Gerai. Reikės apžiūrėti tik vieną ligonį. Ramybė apskritomis 
plytelėmis klotame priimamajame buvo taiki, bet pranašaujanti kaž- 
ką negera. Linksmas klegesys ir juokas sklido iš pagrindinio gy- 
dytojų kabineto. Čia sėdėjo keletas: vyriausioji medicinos sesuo, 
vardu Dinė; juodaodė seselė Silvija; du chirurgai - iš Alabamos 
kilęs gumą nuolatos kramtantis rezidentas Gatas ir internas Elijas, 
aukštas, kumpanosis žydas sefardas garbanota pusiau žydiška, 
pusiau afrikietiška šukuosena, pasak gandų - prasčiausias chirur- 
gijos internas per visą Namų istoriją. 

Čia sėdėjo ir abu policininkai, Gilynis ir Kvikas. Pamatęs mane 
įeinant rudaplaukis sumaurojo: 

— Sveiki atvykę! Malonu jus matyti šiame Airijos lopinėlyje pa- 
čiame Hebrajų namų viduryje. Jus aplenkė pranešimai apie išdy- 
kusį skyrių šeštame aukšte, todėl neabejojam, kad mūsų laukian- 
čiais ilgais žvarbiais vakarais linksminsite mus pasakojimais apie 
aistrą. 

— Ar vėl išgirsiu istoriją apie airius ir žydus? 

— Per ką tik pasibaigusias šventas dienas girdėjau puikią istori- 
ją,- tarė Gilynis, - apie airę tarnaitę, atėjusią dirbti žydų šeimoje. 
Ar esat girdėjęs"? 

Nebuvau. 

-— "Tai štai ta maloni airė nori įsidarbinti žydų šeimoje maždaug 

per Roš Hasaną - Naujuosius metus- ir klausia durininko, koks 
čia darbas. Na, atsako tas, viskas gerai, brangute. Jie švenčia 
visas šventes. Pavyzdžiui, per Naujuosius metus surengiama di- 
delė šeimos vakarienė, šeimynos galva atsistoja prieš visus ir iš 
padėkos pučia šofarą. Moteriškaitė susiraukia ir klausia: „Plūsta 
šoferį? Bet, tikiuosi, su tarnaitėmis gerai elgiasi?“ 

Juokui nutilus paklausiau, pas ką atvykęs ligonis su polietileno 
maišu laukiamajame — pas chirurgą ar pas terapeutą. 

— Ligonis? Koks ligonis? —- paklausė Dinė. 

— A,jis turi galvoje Eibą, - tarė Flešas, priimamojo sanitaras, 
jaunas neūžauga su kiškio lūpa ir randu, kuris prasidėjo ties lūpa ir 
ėjo velniaižin kur. Susidarė įspūdis, kad jam vaikystėje rimtai su- 
triko chromosomos. - Jis joks ne ligonis, o Pamišėlis Eibas. Jis 
ten gyvena, ir tiek. 

- Jis gyvena laukiamajame? | 

— Galima sakyti taip, - atsakė Dinė. - Prieš daugelį metų jo 
giminaičiai mirdami paaukojo Namams krūvą žalių. Dabar jis ne- 
turi namų, todėl leidžiam jam ten būti. Bėdos su juo neturim, tik 
jamnepatinka, kai laukiamajame susirenka per daug žmonių, be 
to, per Kalėdas kiek įsisiautėja. 

Kaip geraširdiška - leisti vargšui gyventi laukiamajame. Baigę 
budėjimą policininkai atsistojo eiti. 

— Mes dar susitiksim, kai sutaps mūsų pamainos, - tarė Kvi- 
kas. - Kadangi budim naktimis, didelę dalį to tamsaus, šalto pa- 
ros meto leidžiame gerdami kavą šiame šviesiame, šiltame kam- 
bary, kur negresia jokie nakties pavojai. Gero jums ryto ir telaimi- 
najus Dievas. 

Prieš išeidamas Gilynis tarė: 

— Netrukus susipažinsite su psichiatrijos rezidentu Kouenu. Froi- 
do sekėjas. 

-— Tikrų tikriausias vadovėlis, - užsiveriant durims pridūrė Kvi- 
kas. 

Dinė nusivedė mane su Eliju aprodyti skyriaus. Nors buvo pa- 

traukli, į ją žiūrint kažkas kėlė nerimą. Kas? Akys. Jos akys buvo 
kieti, tušti diskai, pro kuriuos nieko negalėjai įžvelgti. Šiame for- 
poste ji išdirbo dvylika metų. Ji parodė mums įvairias palatas: gi- 
nekologijos, chirurgijos, terapijos, o paskiausiai - 116-ąją, su švel- 
nia gaidele pavadinusi ją Granatos palata. 

— Prieš daugelį metų šitaip ją pavadino Dableris. Granatos pa- 
latos Dableris. Čia guldom bjauriausius iš klykiančių limpių. Vieną 
vakarą, kai čia buvo paguldyti trys tokie, Dableris mus suvadino, 
išsitraukė iš kišenės granatą, atidarė duris, ištraukė žiedą, sviedė 
granatą vidun ir ėmė laukti sprogimo. 

Mudu su Eliju susižvalgėme negalėdami tuo patikėti. 

— Nusiraminkit, - tarė Dinė, - granata buvo netikra. 

Grįžome į gydytojų kambarį, kur kabojo daugybė lentų su su- 
rašytomis ligonių pavardėmis ir nusiskundimais. Po sočių pusryčių 
ir antro kavos puodelio ėmė plūsti „ligoniai“. Laukiamasis buvo 
sausakimšas. Pajutęs, kad darosi ankšta, Pamišėlis Eibas ėmė jau- 
dintis. Negalėjai Žinoti, ką jis iškrės, kai susijaudins ne juokais. 
Gatas nuėjo į priekinę liniją - aiškintis, kurie iš nepalikusių Eibui 
vietos reikalingi pagalbos pirmiausia. Seselės jau spėjo paversti 
žmones pacientais, vilkinčiais ligoninės drabužiais, pamatavo pul- 
są, temperatūrą, kraujospūdį ir vėl sėdosi. Dinė atsuko į Eliją ir 
mane kietus, tuščius diskus ir tarė: 

— Viskas jums paruošta. Kibkit į darbą. 

Mudusu Eliju taip ir padarėm. 

Atsistojau prie ginekologijos palatos ir perskaičiau pirmos ligo- 
nės aprašą: Princesė Houp, šešiolikos metų, juodaodė, pilvo skaus- 
mai. Galvoje pasidarė tuščia kaip per pirmas internatūros savai- 
tes. Ką Žinau apie pilvo skausmus? Kas, kad man pačiam yra 
skaudėję pilvą - moterims viskas kitaip. Organų daug, tą patį 
skausmą gali sukelti pūvantis sumuštinis su tunu ir negimdinis nėš- 
tumas, nuo kurio mergina po pusvalandžio mirs. Stovėjau už durų 
nesiryždamas įeiti. 

— Eikit, - sušuko Silvija, - jai nieko nėra. 

Įėjau. Devynios ligonės iš dešimties šioje palatoje atsidurdavo 
dėlniekų: VL, makštoperšos, šlapimo trakto infekcijos ar tuno 
sumuštinio. Šįsyk nusprendžiau, kad reikalas rimtas - apendici- 
tas. Grįžau į gydytojų kabinetą. 

— Jei taip ilgai terliositės su vienu ligoniu, per dieną priimsit tik 
kokius dešimt, ir Eibas jus nudės, - įspėjo Silvija. 

— Man rodos, jai apendicitas. 

— Velnias! Jūs girdėjot? Duokš man skalpelį, brangute. 

Išgirdęs žodį „skalpelis“ Gatas bemat atsidūrė šalia manęs. Ne- 
kantriai, bet skeptiškai jis išklausė mano diagnozę ir nuėjo į pala- 
tą. Nervindamasis dėl grėsmės, iškilusios mano reputacijai, užsi- 
dariau tualete. Po kelių minučių už durų išgirdau balsą, šaukiantį 
Alabamos tartimi: 

— Bašai, vyruti! Ei, vaikine, tu čia? 

- Čia. 

— Arnegalėtume visi susirinkti? 

- Kam? 

— Tavęs pasveikinti. Daktaro Dveino Gato, šio priimamojo chi- 
rurgijos rezidento, nuomone, turim laimikį. Valio! 

— Kasyra laimikis? 

— Laimikis? Apendiksas. Prapjauni plieno geležte, surandi jį ir 
niekam neatiduodi- tavo laimikis. Klausyk: VIENINTELIS GY- 
DYMO BŪDAS -ŠALTU PLIENU. Bašai, tu davei išalkusiam 
chirurgui progą pjauti, oGALIMYBĖ PJAUTI YRA GALIMY- 
BĖIŠGYDYTI. Išoperuosim mieląją Princesę taip sparčiai, kad 
nė mirktelti nespės. 

Nusibraukęs nuo kaktos prakaitą atidariau tualeto duris ir atsi- 
dūriau akis į akį su švytinčiu Mieluoju Alabamiečiu, ką tik davusiu 
progą savo draugužiui chirurgui pjaustyti žmogų. 

Pasijutęs geriau pradėjau apžiūrinėti kitus ligonius. Lyg į liūną 
klimpau tarp vienišų siaubomomis sergančių žmogelių, MSNJAN 
tir limpių, sergančių daugybę organų apimančiomis ligomis, ir dar 
tokių sunkių formų, kad, pasak vadovėlių, „mirtis neišvengiama ir 

greita“. Įnikau į jų ligas, ėmiausi to, ką veikiau terapijos skyriuje — 
dariau įrašus ligos istorijoje, apžiūrinėjau, jungiau lašelines ir Folio 
kateterius, išrašinėjau vaistus, kad jie vėl galėtų pradėti virsti silp- 
napročiais. Apžiūrėjęs kokius tris, grįžau į gydytojų kabinetą ir 
pamačiau, kad kortelių ant mano stalo - per pusę sprindžio. Ma- 
ne apėmė bejėgiškumo jausmas. Su šita kūnų sankaupa aš nie- 
kaip nesusidorosiu. Kaip galiu visais jais pasirūpinti? Kaip galiu 
išgyventi? 

— Non čia išgyventi? - paklausė Dinė nusitempusi mane į šalį. 

— Noriu. 

— Gerai. Dvi taisyklės. Pirma: imkis tik tų, kurių gyvybei gre- 
sia pavojus; antra: visus kitus ŠTIŠINK.. Žinai, ką reiškia ŠTI- 
ŠINTI? 

— Taip, Dručkis man išaiškino. 

— Tikrai? Puiku. Vadinasi, esi visiškai pasiruošęs. Jo žodžiais, 
TEPLINK ir ŠTIŠINK. Rimtus ligonius nuo simuliantų sunku 
atskirti, ypač per šventes, o IŠŠTIŠINTI taip, kad NEATŠOK- 
TŲ - dar sunkiau. Tai menas. Jeigu atvejis nėra rimtas, mes jo 
visai nesiimam. O dabar grįžk ir TEPLINK ir ŠTIŠINK išsijuo- 
sęs! 

Net lengviau pasidarė - pažįstama Dručkio teritorija. Tie poll- 
sio ištroškę kūnai jo čia nesulauks. Arba bus IŠŠTIŠINTI atgal į 
gatvę ar į terapijos skyrius, arba - jei mirs- žemyn į lavoninę. Net 
jeigu pasirodys groteskiškiausias klykiantis limpis, galiu jo imtis 
ramiai, būdamas įsitikinęs, kad netrukus jis bus IŠŠTIŠINTAS 
kitur. Stulbinanti mintis: medicinos pagalbos esmė - TEPLINTI ir 
ŠTIŠINTI pagalbos ieškantįjį kitur. Vienerios sukamosios durys, 
pro kurias išėjus galų gale vėl laukia kitos. 

Svarbiausia buvo atskirti tikrą ligą nuo hipochondrijos. Kai lau- 
kiamasis grūste prisigrūdęs vienišų, alkanų kūnų, ieškančių šiltos 
vietelės žiemos nakčiai praleisti, ir dar su švaria patalyne, geru 
maistu ir aplink tave šokinėjančiais Žvitria sesute apvaliu užpaka- 
liuku ir tikru daktaru, PASILABINTI ir IŠSPIRTI buvo nelengya. 

Daugelį metų turėję reikalų su „Dievo namais“ tariami ligoniai pra- 
simanė rafinuotų būdų, kaip į juos patekti. Buvau internu mažiau 
nei šešis mėnesius, o kai kurie jų į ligoninę gulėsi beveik devynias- 
dešimt metų. Kartais užteko to, jog kadaise apmulkino vieną ter- 
ną ir todėl senoje ligos istorijoje turėjo įrašą, mat bijodamas byli- 
nėjimosi nė vienas mūsų nesiryžo nepaisyti raštiškai patvirtintos 
ligos. Prisiskaitę vietos bibliotekoje, tie žmogeliai patys PATEP- 
LINDAVO savo ligos istorijas ir daugiau už mane žinojo apie sa- 
vo negalavimus. Kiekvieną vakarą kuris nors seniai raštiškai už- 
fiksuotos ligos simptomas galėjo taip „paumėti“, kad „Dievo na- 
mams“ nelikdavo nieko kito, kaip vargšelį apkabinti ir priglausti 
prie savo papo. 

Ėmiau dorotis su išsikerojusiu patyrusiu blogiu. BETEPLIN- 
DAMAS vieną limpį pajutau kažką baksnojant man į koją prie 
pat bato. Nuleidęs akis pamačiau Čaką ir Piepį - lyg kokie ko- 
kerspanielių šunyčiai zoologijos parduotuvės vitrinoje jie žvelgė į 
mane. Užjų stovėjo Dručkis. 

— Nieko nesakykit, - tariau. - Pamėginsiu atspėti, ką sumanėt. 

Vis dėlto jie pasakė patys. Jie maldaują atsiklaupę. 

— Ar žinai, brolau, kodėl? - paklausė Čakas. 

— Todėl, kad pastarąsias dvylika savaičių Hovardas dirba pri- 
imamajame. Jis taip bijo ką nors pražiopsoti ir išsiųsti ligonį namo, 
kad priima visus iki vieno. Jis - RĖTIS. 

- RĖTIS? - nustebau. 

- "Taip, - patvirtino Dručkis. - Jis praleidžia visus. Belvju klini- 
koje registratorė būtų IŠŠTIŠINUSI pusę tų, kuriuos hospitaliza- 
vo Hovis. Arba jie patys būtų gėdijęsi prašyti, kad paguldytų. Niu- 
jorkiečiai taip nesižemina — jie dar turi orumo. Hovis priima tiek 
ligonių, kad vienam ternui per dieną jų tenka šeši. Šitie vargšai 
vaikinai parklupdyti. Atsimeni - jie buvo tavo draugai. 

— Jie 1r dabar mano draugai, - atsakiau. - Kaip galiu padėti? 

- Brolau, - prašė Čakas, - būk SIENA. Neguldyk nė vieno. 

— Kartą Niujorke, - pasakojo Dručkis, - mes bandėme išsiaiš- 

kinti, kiek ilgiausiai ligoninė gali nepriimti ligonio. Rekordas- tris- 
dešimt septynios valandos. Būtumėt matę, kokius mes išspyrėm! 

— Galit manim pasitikėti, - pažadėjau. 

Jie išėjo. 

Tą pačią popietę sėdėjau gydytojų kabinete mąstydamas apie 
RĖČIUSir SIENAS... 

— Automobilyje žmogus, ištiktas širdies smūgio! 

Laukujų durų tarpduryje klykė moteris. Pirmiausia pagalvojau, 
kadji pamišusi, paskui pagalvojau, kodėl širdies smūgio ištiktas 
žmogus automobilyje, o ne greitojoje - turbūt ji juokauja, - ir 
puoliau į paniką. Nespėjus nė pajudėti Gatas su seselėmis stum- 
dami vežimuką pasileido prie durų. Kai atsistojau, jie jau maigė 
tam vyrukui krūtinę, darė dirbtinį kvėpavimą, Gatas dūrė lašelinės 
adatą į stambias kaklo kraujagysles, ir visi nė akimirkos nestab- 
teldami skuodė į reanimacijos palatą. Tirtėdamas mintyse įsižie- 
biau ĮSTATYMĄ: KAI LIGONIUI SUSTOJA ŠIRDIS, PIR- 
MIAUSIA PASIMATUOK PULSĄ. Padėjo. Nusekiau jiems 
įkandin. Vyras gan jaunas, oda išblyškusi, pamėlusi kaip negyvė- 
lio. Gatas kišo žarnelę į širdį, Dinė matavo kraujospūdį, Flešas 
darė dirbtinį kvėpavimą, Silvija jungė EKG aparatą. Stovėjau ap- 
dujęs, sutrikęs kaip paskutinis mulkis. Mane išgelbėjo EKG. Vos 
pamatęs rausvo popieriaus juostą su mėlynais langeliais, pradėjau 
veikti. Jis nebebuvo penkeriais metais už mane vyresnis vyras, 
pasmerktas mirti, jis virto „ligoniu su priekiniu MI, kuriam įvyko 
AV jungties tachikardija, pabloginusi plaučių kraujotaką ir sukė- 
lusi MI išplitimo grėsmę“. Jis tapo virtine simptomų ir skaičių, 0 
juos, galimas daiktas, tinkamomis priemonėmis pavyks pakeisti. 
Jo būklė persidavė man į galvą, ir CINKT nušvito reklaminis šū- 
kis ELEKTROS PRIETAISAI PALENGVINS JUMS GYVE- 
NIMĄ, ir aš pasakiau: 

— Atlikim jam defibniliaciją. 

Taip ir padarėm. Grįžo normalus sinusinis ritmas, pamėlusios 
lyg lavono lūpos paraudo, vyriškis atgavo sąmonę, atėjęs ISTS 

rezidentas NUSIŠTIŠINO jį pas save, o aš vėl atsisėdau drebė- 
damas visu kūnu. 

— Kaip pirmą kartą neblogai, - sausai konstatavo Dinė. 

— Supanikavau, tik nežinau kodėl, - atsakiau. - Juk daug kartų 
dalyvavau gaivinant širdies smūgio ištiktus žmones. 

- Terapijos skyriuose viskas kitaip, - aiškino ji. - Ten jūs turit 
duomenų apie ligonį, žinot, ko galima tikėtis. Čia matot vien tik 
pro duris gabenamus kūnus. Viskas netikėta, iš anksto neparuoš- 
ta. Todėl man čia velniškai patinka. 

— Velniškai patinka? 

— Taip. Pro tas duris įvažiuoja nežinia koks sunkus ligonis, ir, 
kai sugebi šį tą padaryti, apima neapsakomas jaudulys. Pasikal- 
bėkit su jo žmona. Kai išgyvena, ta užduotis lengvesnė. Pasišne- 
kėkit, ir pats nusiraminsit. 

Aptaškytas vėmalais ir kraujais išėjau iš palatos, kurioje žmona 
matė dingstant mirštantį vyrą. Kupinu nerimo, maldaujančiu žvilgs- 
niu ji žiūrėjo į mane bandydama atspėti, ką tuoj pasakysiu. Gyvas 
ar negyvas? Kai pranešiau, kad vyras gyvas ir nugabentas į ISTS, 
apsiašarojo. Sugriebė mane už pečių, apkabino ir raudodama ėmė 
dėkoti, kad išgelbėjau jam gyvybę. Jusdamas gerklėje kamuolį 
pažiūrėjau jai per petį ir pamačiau Eibą; liovęsis siūbuoti jis spok- 
sojo į mus skvarbiomis kaip lazeris akimis - rodės, net girdžiu 
zvimbiant. Vėl grįžau pro automatiškai atsidarančias duris įsivaiZ- 
duodamas tuos kartus, kai turėsiu pranešti: „Jis mirė“. Nepasa- 
kiau jai, kad jeigu būtų uždelsusi penkias minutes, kaip tik tai ir 
būtų iš manęs išgirdusi. Kelionė į ligoninę būtų buvusi paskutinė jo 
gywenime. 

Viskas klojosi gerai. Toliau tvarkiausi su neskubiais atvejais, 
stengdamasis būti gera SIENA. Vakarop Gatas prisėdo šalia ir 
tarė: 

— Vyruti, turiu tau staigmeną. Užsimerk ir ištiesk ranką. Noriu, 
kad atspėtum, kas čia. 

Pajutau delne kažkokį drėgną, glotnų, į kirmėlę panašų daiktą 


SAMUELSHEM EDIEVO NAMAI 199 


ir pabandžiau spėti: 

— Susitraukusi dešrelė? 

— Ne. Laimikis. 

Atsimerkiau. Jis sakė tiesą. 

— Buvo pribrendęs - dar kiek, ir būtų trūkęs. OPERACIJOS 
ŽMONĖMS Į SVEIKATĄ, sakysi, ne? Padėjai man, aš padėsiu 
tau. Jeigu tik prireiks - kvieskis. 

Čia buvo kažkas nauja. „Dievo namuose“ —ir visai gera? Ne- 
kantriai lauki, kas įriedės pro duris. Išgelbsti žmogui gyvybę? Netgi 
dviem? Pajutau pasididžiavimą. Sunkiai pagydomų, visai nepagy- 
domų ligonių, kurių kratosi visi slaugos namai, naštą mano galvoje 
išstūmė fantazija, kad esu tikras daktaras ir gydau tikras ligas. 
Prieš vidurnaktį laukdamas, kada mane pakeis Ryk Mano Dulkes 
Edis, sėdėjau gydytojų kabinete ir šnekučiavausi su dviem jau ge- 
rai pažįstamais policininkais, kurie užsuko išgerti po pirmą puodelį 
kavos prieš ryždamiesi stoti akis į akį su nakties pavojais. 

— Jus apvėmė, - pastebėjo Gilynis. 

— Buvot pakrikštytas ugnim, - pridūrė Kvikas. - Atleiskit, kad 
pavartojau Romos katalikų metaforą. 

— Kinkos tikrai virpėjo, - prisipažinau. 

Atėjo budinti sesuo - turinti paskutinį prašymą. Rodydama ranka 
į sunerimusius vyrą ir moterį, stovinčius prie durų, paaiškino, kad 
jiems buvo pranešta, neva jų duktė buvo atvežta į Namus dėl per 
didelės narkotikų dozės. 

— Dėl per didelės narkotikų dozės čia neatvežė nė vieno, - at- 
sakiau. 

- Žinau- patikrinau, bet vis tiek su jais pasišnekėkit. 

Pasišnekėjau. Pasiturintys žydai, jis- inžinierius, ji - namų šei- 
mininkė. Jiems neramu dėl dukros, kitoje gatvės pusėje įsikūrusio 
merginų koledžo studentės. Pasisiūliau paskambinti į GML rr suž- 
noti, arji nenuvežta ten. Paskambinau. Registratorė patikrino. Taip, 
atvežta - jau negyva. 

Policininkai į mane sužiuro. Gerklėje vėl sustojo kamuolys. 

Grįžau prie merginos tėvų nesumodamas, ką sakyti. 

— Ją nuvežė į GML. Eikite ten. 

— Ačiū Dievui, - tarė moteris. - Eime, Šeldonai. 

— Gerai. Ačiū, daktare. Gal, kai jos būklė pagerės, ją perkels 
čia. Mes gydomės šitoj ligoninėj. 

— Galir perkels, - nesiryžau pasakyti tiesos. 

Grįžau į gydytojų kambarį, graužiamas kaltės dėl savo bailumo, 
atsisėdau ir ėmiau galvoti apie visus, kurie buvo gyvi, o dabar 
mirę. 

— Kaip sunku išlikti atviram mirties akivaizdoje, - tarė Gilynis. 

— Bjauriau, negu gauti nuo limpės kaulėta alkūne, - patvirtino 
Kvikas. 

— Kitavertus, mirtis iškelia aikštėn mums visiems būdingą švel- 
numą, - postringavo rudaplaukis, - mūsų dvasią, kuri verčia mus 
ašaroti per krikštynas, vestuves, šermenis ir tomis sunkiomis aki- 
mirkomis, kai duobkasio grumstai pabyra ant karsto antvožo. Be 
to, ji daro mus humaniškesnius. Taip, šis priimamasis nėra kokia 
šlykšti, niūri skylė, ar ne? 

— Anaiptol ne šlykšti nei niūri skylė, - pritarė Kvikas. 

Pasirodė Ryk Mano Dulkes, sutiktas griausmingo policininkų 
„Sveiki atvykę!“ Palinkėjęs visiems labos nakties pasukau per lau- 
kiamąjį. Eibas liovėsi siūbavęs ir persmeigė mane savo skvarbio- 
mis akimis, kuriose dūzgė elektros srovė. 

— Jūs žydas? - paklausė. 

— Taip, žydas. 

— Kol kas tvarkotės gerai. Vairuokit atsargiai nuo lietaus kelias 
slidus labanakt. 

Jis buvo teisus dėl mano tautybės, dėl to, kad gerai padirbėjau, 
dėl lietaus ir slidaus kelio. Kaip galėjau nesidžiaugti?! Jaučiausi 
esąs žmogus. Pirmą kartą šešiolika valandų „Dievo namuose“ bu- 
vo žmoniškos. 

Du vienodi, juodi lyg degutas, apsipylę prakaitu arkliai putotais 
nasrais kepurnėjasi anglies šachtos klampynėje ieškodami tvirto 
pagrindo po kojomis, kad galėtų išlipti į viršų. Šoku į tą tižę ir juos 
iškinkau. Jiems ropščiantis drėgno, šlapio purvo gniužulai tykšta į 
šalis, ir vienas PLIUMPT teškia man į nuogą kaklą. Pasidygėjęs 
tiesiu ranką norėdamas jį nusišluostyti... 

— OJJJ! Rojau, tu sudavei man į akį. Bučiavau - norėjau paža- 
dint. 

Berė. Užvožiau jai į akį. Kur aš? Automobilyje, savo gimtaja- 
me miestelyje. 

- Atleisk. Nesusigaudžiau, kur esu. 

— Jau čia. Vairavau tol, kol įvykdžiau visus tavo nurodymus. 
Turi parodyt, kaip privažiuot iki tavo namų. Žiūrėk - čia snigta. 
Argi nenuostabu? Pirmasis sniegas šįmet. 

Iš tikrųjų buvo nuostabu. Juodi medžių kamienai, šalia baltutėlis 
sniegas, ir viskas skendi drėgnoje lapkričio migloje. Padėkos die- 
na. Tokios tokelės. Nors mūsų nesantuokinis ryšys baudžiasi su- 
byrėti, mudu su Bere važiuojame į mano namus švęsti Padėkos 
dienos. Rytą visą naktį išbudėjusį ji su mašina pasitiko prie „Dievo 
namų“ priimamojo durų ir atvežė iki mano namų sibiriškoje Niu- 
jorko valstijos šiaurėje. Tundra. Banginių medžiotojų, kekšių, ba- 
rų, bažnyčių miestelis. Daugiausia gyventojų jame buvo prieš pat 

Amerikos revoliuciją; dabar jis laikėsi tik iš dviejų cemento ga- 
myklų, kurios kasnakt nuklodavo miestą cemento dulkėmis. Ga- 
myklų darbininkai išlaikė kekšes, barus, bažnyčias, „Liūtus“, „El- 
nius“, „Briedžius“ ir kitas žmogaus žvėriškumo žmogui liekanas. 

— Tavo miestelis toks savitas, — tarė Berė. 

— Nusipirkti prezervatyvų čia būdavo nelengva. 

— Kas privertė tėvą persikelti čia iš Niujorko? 

Prisiminiau tėvą pasakojant, kaip po karo jis Niujorke bandė 
verstis taisydamas dantis; juodu su motina miegodavo ant sude- 
damosios lovos, kuri dieną atstodavo laukiamojo kušetę. Dar pri- 
siminiau motiną pasakojant, kaip tėvas po pirmos darbo šiame 
miestelyje dienos parėjo laikydamas rankoje aštuoniasdešimt pen- 
kis dolerius, džiaugdamasis lyg vaikas, gavęs žaislą, be to, prisi- 
miniau, kad tėvas labai mėgsta golfą, todėl atsakiau: 

— Pinigai, baimė ir golfas. 

— Baimė? 

— Taip. Kad Niujorke yra niekas. 

Privažiavus pagrindinės gatvės vidurį, visiškai suglumęs, nes Pre- 
kybos rūmai išniekino mano jaunystės prisiminimus sukeitę pasta- 
tų paskirtis, todėl nebežinojau, kur kas dabar darosi, kur išgėriau 
pirmą bokalą alaus, kur pirmą kartą pabučiavau merginą ar kur 
pirmą kartą mane priplumpino italai už tai, kad susitikinėjau su jų 
seserim, nors ta sesuo norėjo su manim susitikinėti, seno namo 
antro aukšto lange pamačiau iškabą, kurios nusilupinėjusių dažų 
nepaslėpė sniegas: 

DANTISTAS. 

Mano tėvo iškaba. Jau dvidešimt septynerius metus čia kabo. 
Tėvas norėjo tapti gydytoju, bet iš to išėjo šūdas - dėl ketvirtaja- 
me dešimtmetyje žydams nustatytų kvotų Niujorko medicinos mo- 
kyklose. Jis ir jo karta pristatė tokių ligoninių kaip „Dievo namai“, 
kad užsitikrintų sau ateitį. Graudu žiūrėti į tą iškabėlę. Akys pri- 
plūdo ašarų. Man kur kas lengviau buvo liūdėti ir to neslėpti, kai 
buvau toli nuojų, kai nemačiau jo žvaliai švilpaujančio „Vieną įstabų 

vakarą“, nepailstamai besiskeryčiojančio ir besiviliančio, kad jo 
svajonės išsipildys per mane. 

Taigi neapsiašarojau, kai pamačiau juos namie. Išvydus mane 
su Bere, visiems iškart kilo vilčių, kad susituoksiu. Motina, garsė- 
jusi gebėjimu išskirti poras, - atmintyje geriausiai išliko tas kartas 
prieš daugelį metų, kai per Padėkos dieną po vakarienės ji pa- 
reiškė mano senmergės pusseserės sužadėtiniui: „Atėjo laikas mud- 
viem atvirai pasikalbėti, Rodžeri“, ir išbuvo užsirakinusi su juo kam- 
baryje valandą, o kai baigė taršyti, niekas Rodžerio daugiau ne- 
bematė, - šįsyk nieko nelaukusi ėmė remti mane prie sienos. Nuo- 
vargis privertė mane numigti, tad atsiprašiau negalėsiąs atsakyti į 
visus jų klausimus ir užmigęs sapnavau kuo gyviausius sapnus. Pra- 
budau iš to gilaus sapno, nuo kurio tavo paties seilės drimba ant 
pagalvės, bet per vakarienę vis dar jaučiausi apdujęs. Per kelias 
pastarąsias paras per dažnai visą naktį budėjau priimamajame ir 
bandžiau susitvarkyti su žmonijos vandenynu, banguojančiu ir siū- 
buojančiu prieš akis. Motinai nepatiko, kad nuėjau prigulti ir kad 
esu pavargęs, bet kadangi šalia buvo Berė, dalį dėmesio nukreipė 
įją, tad jos balsas aukščiau 2ezz0 nepakilo. 

Po vakarienės padėtis ėmė taisytis. Ką tik buvo nustatyta, kad 
Baltųjų rūmų juostoje trūksta 18,5 minučių įrašo, ir tai suteikė 
mums neapsakomą malonumą. Keturios Bašų kartos dūgzte dūz- 
gė naujienomis apie Rozmerę Ryč. Įkvėpti rodomos nuotraukos, 
kurioje Rozmerė išsiskėtusi gulėjo tarp savo magnetofono pedalo 
ir telefono už nugaros, tarsi nekantraudama pasivartyti šiene su 
Niksonu, leipome juokais - girdi, galų gale padulkins ir patį Nik- 
soną. Valio mums! Valio Amerikai! Pradedant mažiausia Baše — 
manobrolio keturmete dukra, kuri mokėsi žaisti vaikišku telefonu 
pakeldama ragelį, išsitiesdama išskėstomis kojomis ir klykdama 
RO-MERĖ RYČ RO-MERE RYČ, mano broliu, rodos, labiau 
už visus kitus iš mūsų niekinusiu Niksoną, mano tėvu, kurį domino 
techniniai ištrinto įrašo aspektai, todėl užbėgo už akių ekspertų 
komisijai, nenuginčijamai įrodysiančiai, kad „juosta skirtingu metu 

ranka trinta nuo keturių iki devynių kartų“, ir padarysiančiai išva- 
dą, jog „tai negalėjo būti padaryta atsitiktinai“, ir baigiant mano 
seneliu, vieninteliu gyvu savo kartos atstovu, kuris išmintingai šyp- 
sojos! ir tepasakė: „Po šitiek metų puiku tai matyti“. 

Pašnekesiui nutrūkus senelis atsistojo ir tarė: 

— Ką gi, daktare, dabar aš gausiu nemokamą konsultaciją. Eime. 

Mudu nuėjome į mano kambarį ir atsisėdome. 

— Ne, man nereikia tavo konsultacijos, - tarė jis, prisitraukė 
kėdę priešais mane ir palinko į priekį, kaip mėgsta seniai; prisimi- 
niau jau mirusią jo žmoną, kuri amžinai sėdėdavo jam už nugaros 
lyg koks šešėlis. 

- Žinai, kad esi vyriausias anūkas, - porino jis, - ir aš atsimenu 
dieną, kai tu gimei. Tą Žinią išgirdau Saratogoje. Buvau Italų kil- 
mės amerikiečių Manheteno bakalėjininkų asociacijos preziden- 
tas. Tais metais ten vyko mūsų suvažiavimas. 

- Žydas- italų kilmės amerikiečių bakalėjininkų prezidentas? 

- Taip. Visi bakalėjininkai buvo žydai. Klausiu tavęs kaip apsi- 
švietusio žmogaus ar pirktum ką nors išitalo? Jie net spagečius 
pirkdavo iš mūsų. Po lenkų ir jidiš kalbų pirmiausia išmokau italų. 
Tik paskui anglų. Bašo italų kilmės amerikiečių bakalėjos parduo- 
tuvė tais laikais buvo mano. Gaudavau laiškų iš mafijos - tuo metu 
ji vadinosi Juodąja ranka. Mes buvom bakalėjininkai dar gyven- 
dami Kolomyjoje, Lenkijoje. Visus pinigus tėvas uždirbo per ka- 
rą su Japonija. Jis supirkinėjo odas, o žmonės jam sakė: „Tu pa- 
mišai, kam tu perki tas odas“, o jis atsakydavo: „Šiaip sau“. Pra- 
sidėjus karui tų odų prireikė. 

—- Kam? 

— Kareiviškiems batams. Kad galėtų žygiuoti į Japoniją. Mano 
sveikata ne per prasčiausia — tik su kojomis truputį vargstu. Aš tik 
noriu žinoti, ar nesergu kokia rimta liga, nes dabar viską pagydo. 
Pažinojau vieną italą, tokį malonų vyruką iš Devintosios aveniu. 
Kaip jį supjaustė —- randas ėjo nuo čia iki čia, o kitas nuo štai čia 
iki štai čia. Bet paskui lakstė kaip vijurkas. Ne taip kaip kai kurie. 

Kitam iššoka gumbas, ir ką jis sako? Neturiu kada, neturiu kada — 
aibės darbų. O paskui bumt - ir krenta negyvas. Aš iš paskutinių- 
jų kabinsiuos į gyvenimą, - jis nutilo, pasislinko arčiau, kol keliai 
vos nelietė manųjų, ir pamačiau jo akis aptraukusius valkčio de- 
besėlius. - Ta tavo mergina maloni, ar ne? 

— "Taip, maloni. 

— "Tai ko lauki? Kitos juk neturi? 

Susitvardžiau neišsidavęs, kad turiu. 

— Tai ko tau laukti? Būk menscAh! Aš nelaukiau. Aišku, tais 
laikais laukti negalėjai, bet ar Žinai, kad tavo senelė visai nenorėjo 
už manęs tekėti? Žinai, ką padariau? Pasiėmiau pistoletą, prikišau 
jai prie galvos ir pasakiau, Geiger, tekėk už manęs, o jei ne - nušau- 
siu. Kaip tau patinka? 

Mudu ėmėme kikenti, bet paskui jis nuliūdo ir tarė: 

— Žinai, per tuos metus su ja aš nė karto neturėjau kitos moters. 
Nė vieno. Nors progų netrūko, patikėk. Saratogoj. Turėjau dau- 
gybę progų. 

Pasijutau nesmagiai dėl savo santykių su Mole. 

— Esi protingas vyras. Savo ligoninėj nuolatos matai žmones iš 
slaugos namų, ar ne? Juos guldo pas jus? 

— Taip, seneli. 

— Baisiai nenorėjau keltis iš namų Mego gatvėj, tiesiog baisiai. 
"Ien buvo mano klubas, draugai. Senelei mirus tavo tėvas privertė 
mane keltis į tuos slaugos namus. Įsivaizduok, kaip ten gyventi 
tokiam žmogui kaip aš. Žinoma, kai kuriais atžvilgiais ten nėra 
blogai - yra su kuo pažaisti pokerį, sinagoga visai šalia. 

— Beto, ten saugu, - pridūriau prisiminęs, kaip kadaise jį sumu- 
šė ir apiplėšė gatvėje. 

— Saugu? Saugumas man nė motais. Ne, man jis visai nerūpi. 
Niekad nenipėjo. Yra svarbesnių dalykų. Triukšmas - ar gali pa- 
tikėti, lektuvai į Kenedžio oro uostą skrenda virš mūsų namų? Su 
mumis elgiasi prasčiau negu su šunimis. Šitiek dėl jų padariau per 
savo gyvenimą, o dabar štai ko susilaukiau. Kasdien kas nors 


206 SAMUEL SHEM E DIEVO NAMAI 


miršta. Siaubinga, tiesiog siaubinga... 

Jis apsiverkė. Mane apėmė neviltis. 

— Man ten labai sunku. Niekas nelanko. Pasikalbėk su tėvu, 
pasakyk, kad nenoriu ten gyventi kaip koks gyvulys. Jis tavęs 
paklausys. Man labai patiko mūsų namai Mego gatvėje. Aš ne 
kūdikis - galėjau ten gyventi vienas. Ar prisimeni namus Mego 
gatvėje? 

- Žinoma, seneli,- atsakiau ir vaizduotėje pamačiau ištaigingas 
purpurines kanapas tamsiame vestibiulyje, girgždantį liftą su me- 
talinėmis grotelėmis ir jaudulį, kurį vaikystėje patirdavau, kai at- 
skuodus keistai kvepiančiu koridoriumi prie senelės ir senelio du- 
rųjos plačiai atsidarydavo, ir juodu imdavo mane glėbesčiuoti. — 
Žinoma. 

— Tavo tėvas privertė mane išsikelti. Pasikalbėk su juo - man 
dar nevėlu išeiti iš tų namų. Štai - paimkit truputį ge/t savo kabi- 
netui, daktare Bašai. 

Paėmiau dešimties dolerių banknotą ir sėdėjau toliau, kai jis 
atsistojo. Žinau, kaip viskas klaiku. Iškilus klausimui, ką daryti su 
vienu likusiu pagyvenusiu gimdytoju, tėvas sutriko ir galų gale pa- 
sielgė kaip tipiškas vidurinės klasės atstovas - išgrūdo į limpių 
namus. Lyg kokį galviją prekiniame vagone. Įsiutau. Tuo metu, 
kai tėvas taip pasielgė, paklausiau jo kodėl, bet jis teatsakė: 

— Jam ten bus geriausia. Vienas likti senelių namuose jis negali. 
Oslaugos namuose jauku. Mes juos matėm. Ten jis turės daugy- 
bę pramogų, o rūpinasi jais visai neblogai. 

Kiek daug prisikentėjo mano senelis, ir kiek mažai jam dabar 
liko. Jis virs limpiu. Geriau užjį žinojau, kur pasibaigs kelionė iš 
slaugos namų. Man dingtelėjo šiurpi mintis: kai protas ims jam 
silpti, užsuksiu į slaugos namus vietoj saldainio įsidėjęs į kišenę 
švirkštą su kalio cianidu. Ne, limpis jis nebus. 

Prisidėjome pre kitų. Visų nuotaika buvo žvali ir pakili. Pajutu- 
si mano dviprasmišką požiūrį į mediciną, motina išpyškino tokią 
istoriją: 

— Tu amžinai nepatenkintas, Rojau. Tu panašus į mano senelio 
iš tėvo pusės brolį Talerį. Visi Taleriai buvo Rusijos pirkliai - turė- 
jorimtą nuolatinį verslą, prekiavo audiniais, maistu, man regis, net 
turėjo mieste licenciją prekiauti svaigalais. Bet mano senelio brolis 
norėjo tapti skulptorium. Skulptorium? Kur tai girdėta?! Visa šei- 
ma išjo juokėsi. Liepė jam elgtis taip kaip visi. Kartą vidury nak- 
ties jis įsliūkino į klojimą, pasivogė geriausią arklį ir išjojo. Niekas 
daugiau jo nematė ir apie jį negirdėjo. 

Po kelių valandų Berė vėl mane išleido prie „Dievo namų“ pri- 
imamojo durų. Vidurnaktį įėjau į laukiamąjį ir pasilabinau su Eibu, 
mintyse džiaugdamasis, kad per Padėkos šventę su artimaisiais 
pavyko šiek tiek numigti. 

Policininkai sėdėjo gydytojų kabinete, tarsi būtų laukę manęs 
pasirodantvidurnaktį. 

— Su šventėmis, daktare Rojau, - užbaubė sveikindamasis Gi- 
lynis. - Tikiuosi, tarp artimųjų ir šalia merginos gražiame raudona- 
me „Volvo“ puikiai praleidot laiką. 

Kažkodėl pajutau palengvėjimą juos čia pamatęs. Paklausiau, 
arjie taip pat smagiai praleido Padėkos dieną. 

— Raudona spalva - puiki, - tarė rudaplaukis. - Pasak Froido 
ir rezidento Koueno, pasąmonės procesai nenutrūkstami, jie vyksta 
būnant namie, pramogaujant, dirbant, o tęstinumas Padėkos šven- 
tės spanguolių padažo ir pralieto žmogaus kraujo raudonio, kurį 
kasnakt galim tikėtis išvysti budėdami, maloniai veikia mūsų pojū- 
čius. 

— Tas Kouenas kalbasi su judviem apie pasąmonę? - nustebęs 
paklausiau. 

— Kaip išsiaiškino Froidas ir kaip sako Kouenas, - porino Kvi- 
kas, — laisvų asociacijų procesas išvaduoja žmogų, leidžia vaiko 
policininko tamsą nušviesti suaugusiojo supratimu. Matot šią švi- 
no prigrūstą lazdą? 

Mačiau. 

— Didžiam televizijos trilerių scenaristų siaubui, smūgis į alkūnę 

šia švinine lazda - patikimiausias ir saugiausias, - aiškino Kvikas. — 
Jei voži per alkūnę suprasdamas vaikystės pasąmonės vaizdinius, 
galima sakyti, nė kiek nenusikalsti. 

— Užtai, kad išmokė laisvų asociacijų metodo, turim dėkoti tik 
Kouenui, tarė Gilynis. 

— Kouenui ir tam žydų tautos milžinui Froidui. Mes siejam su 
jumis dideles viltis, Rojau, nes jūsų laimėjimų sąrašas kaip ir to 
lenktyninio žirgo - vienas iš geriausių. 

— Popieriuose jūs atrodot puikiai, - kalbėjo Gilynis, - esat hu- 
maniškas ir atletiškas. Roudso 1903 metais rašytame testamente, 
kaip pamenu, liepta pasirinkti „geriausius vyrus kovai už pasaulį“, 
arne? 

Mus pertraukė klyksmas iš Granatos palatos: 

TLAUKIS TLAUKIS TLAUKIS... 

Nusiminiau. Limpė, tinkama 116 palatai. Net bandyti ją TE- 
PLINTI prieš IŠŠTIŠINANT į viršų kol kas būtų beprasmiška. 

—,„Nesitikėk, — prašneko Gilynis, - vienas vagių buvo užmuš- 
tas; neprarask vilties, vienas vagių buvo išgelbėtas“. 

— Be abejo, Augustinas, - tarė Kvikas. 

— Povelnių - iš kur tai išmokot? - leptelėjau nepagalvojęs ir 
nuraudau susigriebęs, kad leidau suprasti, jog jie tėra du buki ai- 
riai. 

— Šio pobūdžio žinių šaltinis mums buvo nuostabus karštakošis 
mažutis kaip nykštukas žydas. Tikrų tikriausias Herclis, - nekreip- 
damas dėmesio į nemandagų mano klausimą atsakė Gilynis. 

— Jo pavardę minės visi, ji įrašyta mūsų visų širdyse, 0 ryškiau- 
siai — virš 116 palatos, pavadintos jo garbei, staktos. 

— Granatos palatos Dableris? - paklausiau. 

— Tobulas internas. Dableris žinojo visus pagrindus ir suktus 
trumpiausius kelius į sėkmę, todėl buvo tikras medicinos burtinin- 
kas. „Dievo namuose“ dirbame jau dvidešimt metų ir drąsiai gali- 
me teigti, kad Dableris buvo geriausias. 

— Norėčiau apie jį daugiau sužinoti, bet turiu eiti pas tą limpę, 

pakilau pasiėmęs krepšį, nors man knietėjo išgirsti daugiau apie tą 
įdomųjį, ekscentriškąjį Dablerį. 

— Nereikia, vyruti, - uždėdamas storą delną man ant rankos 
tarė Gilynis, - nereikia. Visi ją pažįstam - Ina Guber, tipiškiausia 
limpė. Mes jau PATEPLINOM ją kiek galėjom. Šią akimirką ji 
su jūsų draugužiu Čaku. 

— Jūs ją gydėt?? - gerokai nustebęs paklausiau. 

— Ji nepagydoma. Jai nereikia nieko, tik naujos lovos slaugos 
namuose, nes tą, kurioje gulėjo, pardavė. Neverta eiti pas ją, nes 
šiuo metu ją tikriausiai liftu veža aukštyn. 

Jie neklydo. Atėjęs iš 116 palatos Čakas padėjo savo krepšį 
ant stalo ir tarė: 

— Sveikas, Rojau. Kaip einasi? Puikus atvejis, ką? 

— Nuostabus. Kaip su ja sekėsi? 

— Tiesiog šauniai. Ji laiko mane Džeksonu, negu ternu, kuris ja 
rūpinosi pernai. O kaskart, kai pamato Lerojų iš ambulatorinės 
poliklinikos, mano, kad tai aš. 

— Lerojus — kitas juodosios rasės atstovas? - paklausė Kvikas. 

— Tikrai taip. Taigi ji mus visus painioja. Nieko baisaus, brolau, 
nes dar nesu matęs limpio, kuris atskirtų du negrus gydytojus. Ži- 
not, kaip būna. Iki pasimatymo. Ir būk SIENA. 

— Prieš mudviem išeinant patruliuoti, - tarė Gilynis, - užteks 
laiko papasakoti dar vieną istoriją apie Granatos palatos Dablerį. 
Jam užmezgus draugystės ryšius su mumis, atsidėkodami už tai, 
jog tiesiog enciklopedinės įvairovės Žinias iš savo smegenų per- 
duoda mūsiškėms, mudu su Kviku pasisiūlėme supažindinti jūsų 
kolegą Dablerį su pornografiškesniais mūsų patruliavimo aspek- 
tais. Kartą, kai jis jau susijaudino tikėdamasis seksualinių potyrių, 
vidurnaktį pasiėmėm jį iš šio kabineto pasakę, kad susitarėme su 
„naktine peteliške“, jog galės su ja išdarinėti visokius šlykščius 
dalykus, jei suprantat, ką turiu galvoj. 

— Vairavo šaunusis Gilynis, aš sėdėjau ant keleivio sėdynės ša- 
lia, - toliau pasakojo Kvikas, - o Dableris - ant užpakalinės. Ra- 

jone, vadinamame Stripu, kur trainiojasi jūreiviai, sustabdėme au- 
tomobilį ir leidome tokiai mūsų pažįstamai Lulu šokti ant užpaka- 
linės sėdynės šalia Dablerio. Lulu buvo karšto sekso ir pigių jau- 
dinančių gudrybių įkūnijimas. 

— Iš anksto buvom išaiškinę Dableriui, kad su Lulu galės išdari- 
nėti ką nori ir kad mes nežiūrėsime į užpakalinio vaizdo veidrodėlį. 
"Taigi įsijungėm radiją ir ėmėm važinėti po miestą mirksėdami nuo 
ryškių šviesų. 

— Dableris su Lulu negaišo laiko, - pasakojo Kvikas. - Jo pirš- 
tai palietė krūtį, ir ta iš aistros ėmė tiesiog tirtėti. Ilgai dvejojęs Nju 
Džersio Granatsvaidininkas sukaupė drąsą ir pakišo karštą delną 
po trumpu sijonėliu. Užpakalinio vaizdo veidrodėlyje žiūrėjom, 
kaip delnas slenka šlaunim vis aukščiau. 

- Staiga jis atsitrenkė į kažką kietą, - porino Gilynis, - kietą ir 
ilgą — stovintį XY chromosomų tipo vyro organą. 

— Mažąjį Granatsvaidininką lyg elektra būtų nukrėtusi. Mes su- 
stabdėm automobilį, Lulu iššoko pro vienerias dureles, Dableris 
pro kitas. Daug dienų praėjo, kol nustojom kvatoję - kas dar 
lieka žmogui po šitokio pokšto? 

— Dableris mums atleido, bet negreit. 

— Ir tik kai išaiškinom šitaip švietę jį, nes tam tikra prasme mes 
patys esam tikrų tikriausi vadovėliai, tik kitokie. 

— Juk kaip gali ko nors išmokti, jei ne keisdamasis mintimis su 
kitais? — Žvaliai tarė rudaplaukis. - Mums jau metas eiti. Atsidė- 
kodami už tai, kad noriai klausotės, ir už perspektyvą mokytis iš 
jūsų, per aštuonių valandų pamainą visus girtuoklius, nelaimingų 
atsitikimų ir susišaudymų aukas bei praeivius užgauliojančias kek- 
šes iš „Dievo namų“ kaimynystės vešime į kitą miesto galą, į 
GML - Geriausios Manso ligoninės - priimamąjį. Naktis jums 
turėtų būti lengva. Labanakt. 

— Kodėljūs sukiojatės čia, o ne GML? - paklausiau. - Ir kodėl 
tokie malonūs man? 

— Geriausioje Manso ligoninėje žmonės nedraugiški. Ten apstu 


SAMUELSHEM aDIEVO NAMAI 211 


persistengėlių, kuriems stinga žmogui būdingo humoro jausmo. Tokį 
kaip Pamišėlis Eibas jie akimirksniu įkištų į beprotnamį. Kaip Žy- 
das žinot, kad ten knibžda entuziastingų, rimtų nežydų. Kaip poli- 
cininkai katalikai mes žinom, kad ten knibžda entuziastingų, rimtų 
protestantų. Jeigu ir pasitaiko koks žydas, jis tik daro gėdą savo 
proseniams. Mes, pavyzdžiui, žinom, kad Granatos palatos Dab- 
leris, kaip ir jūs, nebuvo priimtas į GML, nors sprendžiant tiek iš 
jūsų popierių, tiek iš žmogiškųjų savybių esat tinkamiausias. Jūsų 
abiejų prašymai buvo atmesti dėl jūsų „pažiūrų“. 

— Iškurjūs tiek daug apie mane žinot? — sušukau, kai jie buvo 
beišeiną pro automatines duris, nes man dingtelėjo, kad tik kom- 
piuteris, ieškojęs man internatūros, žinojo, jog GML nurodžiau 
kaip labiau pageidaujamą variantą negu „Dievo namai“, o kom- 
piuterio paieška garsėjo slaptumu. - Kodėljūs tokie įsitikinę, kad 
viskas yra taip, kaip jūs sakot? 

Švelniai atidvelkęs pro užsidarančias duris ant įsivaizduojamo 
kabliuko ore grakščiai lyg šilkinis fokusininko šalikėlis pakibo jų 
atsakymas: 


— Kokie būtume policininkai, jei nežinotume? 

Kalėdų Senelių buvo apstu. Pabirę po tikrą gerovės pasaulį lyg 
kokie skyrybos ženklai, fantazijos ir prisiminimų kableliais jie daužė 
žmonėms per galvas ir juos apiplėšinėjo. Galėjai pamatyti Gelbė- 
jimo armijos Senelį, karingai skambinantį savo varpeliu, aišku, su 
tromboną pučiančiu džiovininku už nugaros; turtingą Senelį, tarsi 
kokį iš Rubenso drobių nužengusį pašą, spūsties valandą važiuo- 
jantį šoferio vairuojamu kadilaku; net šizofreniškos išvaizdos, bet 
vis tiek Kalėdų Senelį, per parką jojantį ant sužvarbusio dram- 
blio. Kalėdų Senelį, aišku, galėjai pamatyti ir „Dievo namuose“ — 
tarp siaubų ir skausmų jis švirkštė džiaugsmą. 

Geriausias Kalėdų Senelis buvo Dručkis. Gagenantiems ambu- 
latoriniams jo poliklinikos ligoniams jis buvo Storasis Mesijas. Ži- 
nodamas, koksjis stačiokiškas ir kaip griausmingai juokiasi, nu- 
stebau pamatęs, kaip jį myli ligoniai. Vieną dieną prieš Kalėdas 
ėjau su juo į mūsų klinikas. 

- Aišku, jie mane myli, - patvirtino Dručkis. - Mane myli visi. 
Aplinkiniai mane mylėjo visą gyvenimą - išskyrus tuos, kurie man 
pavydi. Žinai, vaikai žaidimų aikštelėje visuomet apspinta vieną 
berniūkštį, nuolatos eina pas jį į namus. Toks visuomet buvo Druč- 
kis iš Fletbušo. Skirtumas tik tas, kad tuos vaikigalius dabar vadi- 
nam ligoniais. Niekas nepasikeitė. Jie visi mane myli. Nuostabu! 

— Nors tu toks storžievis ir cinikas? 

— Kas sakė, kad aš toks? O jeigu ir toks - na ir kas? 

— Tai užkąjie tave myli? 

— Štai už ką: kalbu su jais atvirai ir priverčiu juoktis iš savęs. Užuot 
dėjęsis niūriu teisuoliu kaip Kojis ar su ašaromis akyse laikęs už ran- 
kos kaip Pucelis, kad jie pasijustų esą ant mirties slenksčio, parodau, 
jog aplink verda gyvenimas, jog jie dalyvauja įgyvendinant kažkokį 
didingą pamišėlišką sumanymą. Nepalieku jų vienų su savo ligomis, 
kurios dažniausiai -ypač klinikoje —būna tik prasimanytos. Su ma- 
nimjie jaučiasi tebesą žmonių padermės atstovai. 

— O tavo sarkazmas? 

— Parodyk man bent vieną nesarkastišką žmogų. Daktarai nė 
kiek nesiskiria nuo kitų — jie tik apsimeta esą kitokie, kad jaustųsi 
esą svarbūs. Dievuliau, man neduoda ramybės visai kas kita - tas 
mokslinio tyrimo projektas. Žinai, dėl ko turiu bėdų? 

— Nežinau. Dėl ko? 

— Mane graužia sąžinė. Gali tuo patikėti? Drebu net nuo min- 
ties, kad VA ligoninėje apiplėšinėju federalinę vyriausybę. Kaž- 
kokia beprotystė. Uždirbu tik keturiasdešimt procentų to, ką ga- 
lėčiau. Siaubas! 

— Užjaučiu, - atsakiau. Buvom beprieiną kliniką, todėl man iš- 
kart pabjuro nuotaika pagalvojus, kad teks turėti reikalų su tomis 
vyrų neturinčiomis hipertoniškomis MSNJAN, kvailai reikalau- 
jančiomis, kad jomis rūpinčiausi, ir atsidusau. 

— Kasatsitiko?? - paklausė Dručkis. 

— Mintys, kaip padėti toms moterims mano klinikoje, baigia 
išvaryti mane iš proto. 

— Padėti?! Nori pasakyti, kad mėgini kažką daryti? 

- Žinoma. O tu nemėgini? 

— Beveik niekada. Kiek įmanydamas stengiuosi nieko nedaryti 
savo klinikoje. Palauk - dar neik ten, - paliepė jis ir pasislėpęs už 
durų nusitempė mane į šalį. - Matai tą minią viduj? 

Mačiau. Laukiamajame sukiojosi žmonių pulkas, margas lyg 
Jungtinės Tautos per bar micvą. 

— Mano ambulatoriniai ligoniai. Kaip gydytojas nieko jiems ne- 
darau, ir jie mane myli. Žinai, kiek gėrimų, maisto ir brangių prekių 
ta minia atneš man dovanų Hanukos ir Kalėdų proga? Ir vien to- 
dėl, kad nė velnio jiems nepadedu kaip medikas. 

— Vėl man sakai, kad gydymas blogiau už ligą? 

— Ne. Aš tau sakau, kad gydymas ir yra liga. Pagrindinis ligų 
šaltinis šiame pasaulyje yra paties daktaro liga - manija bandyti 
išgydyti ir saviapgaulė, kad gali tai padaryti. Dabar, kai visuomenė 
visiems teigia, neva kūnas iš prigimties yra ydingas ir jam gresia 
susinaikinimas, nieko nedaryti nėra lengva. Žmonėsvisą laiką bijo 
esą ant mirties slenksčio ir mano, jog jiems nieko nelaukus reikia 
eiti pas gydytoją, kad apžiūrėtų. Cha - ar nors kartą esi daug 
sužinojęs apžiūrinėdamas ligonį? 

— Nesu, - atsakiau ir suvokiau, kad tai tiesa. 

- Žinoma. Tai visai neseniai atsiradęs lūkestis, įpirštas rekla- 
mos. Mūsų pareiga - aiškinti žmonėms, kad poprastė sveikata 
yra ir visuomet buvo geriausia sveikata ir kad jeigu su jų kūnais 
ima darytis kokie nors negeri dalykai, dažniausiai mes nedaug kuo 
galim padėti. Na, ligas gal mes iš tikrųjų diagnozuojame - bet kas 
išto? Išgydome retai. 

— Nepasakyčiau. 

— Kąturi omeny? Ar bent vieną išgydei per pusę metų? 

— Turėjau vieną remisijos atvejį. 

- Įstabu. Mes gydomės patys, ir tiek. Eime. Mudu pasimesim 
toj minioj, Bašai, tad LINKSMŲŲ(JŲ tau KALĖEEĖDŲ, ir at- 
eityje visuomet žiūrėk, kur kiši pirštą. 

Ir vėl suglumęs, jausdamas, kad jis kaip paprastai sukrėtė man 
smegenis ir kad, ko gero, yra teisus, kurį laiką stovėjau ir žiūrėjau, 
kaip jis artinasi prie minios. Pamatę Dručkį, žmonės džiugiai klyk- 
dami jį apspito. Dažnas jų pusantrų metų kas savaitę pas jį ėjo, ir 
beveik visi vieni kitus pažinojo. Jie buvo didelė laiminga šeima, o 
jos galva - šis storulis daktaras. Visi šypsojosi, įteikinėjo dova- 
nas. Dručkis patenkintas atsisėdo laukiamojo viduryje. Retkar- 

čiais pasisodindavo ant kelių kokį vaikutį ir paklausdavo, ko tas 
norėtų gauti dovanų Kalėdoms. Buvau sujaudintas. Štai kokia 
gali būti medicina - žmogus tiesia ranką kitam. Kaip sudaužyto- 
se mūsų svajonėse. Nuliūdęs nuėjau į savo kabinetą - berniūkš- 
tis, nepakviestas žaisti Dručkio namuose. 

Šitaip pamokytas Dručkio net nustebau, pamatęs, kad kliniko- 
je man visai smagu. Susitaikęs su mintimi, kad nesveikas mano 
noras bandyti išgydyti yra vienintelė tikroji mano pacientų liga, 
pajutau palengvėjimą, atsilošiau ant kėdės ir leidausi įtraukiamas į 
jų gyvenimą. Kaip viskas pasikeitė! Mano artritiška juodaodė 
krepšininkė, kai nekreipdamas dėmesio į jos skaudamus kelius 
pasiteiravau apie vaikus, ėmė linksmai tarškėti ir atsivedė savo 
atžalas su manim susipažinti. Išeidama ji pirmą kartą pamiršo pa- 
likti Jehovos liudytojų knygelę. Dauguma kitų mano ligonių atnešė 
dovanų: MSNJAN su lipnia juosta priklijuotais vokais atsivedė 
savo dukterėčią, Izraelyje gimusią pasakiško grožio žydaitę įde- 
gusiu veidu, sunkumų kilnotojo pečiais ir gundančia kaip Džafos 
apelsinas šypsena; mano krūties protezas atnešė butelį viskio, 0 
kojos protezas iš Portugalijos - butelį vyno. Šios dovanos buvo 
užtai, kad joms „padėjau“. Iš tikrųjų toms moteriškėms padėjau 
tik tuo, kad NEIŠŠTIŠINAU kitur. Štai ir visa esmė: jausdami, 
kad medicinos pagalbos durys sukasi didžiuliu greičiu, stengda- 
mosi išmesti juos lauk, jausdami, kaip kiekvienas planetos dakta- 
ras lyg pašėlęs bando PATEPLINTI ir IŠŠTIŠINTI kitur, tie žmo- 
geliai įgudo rasti nejudantį centrą ir jame išsilaikyti. Tokį kaip Druč- 
kis jie pastebėdavo iš mylios atstumo. Tiems žmonėms jų ligos ar 
„pasveikimas“ buvo nė motais; jiems reikėjo to paties, kaip ir 
visiems — pajusti savo rankoje artimo ranką, pajusti, kad gydyto- 
jas gali būti neabejingas. 

Aš nebuvau abejingas. Įtraukiau savo ligonius į Dručkio orbitą. 


Priimamajame irgi negalėjau atitokti nuo sukrėtimo, kad jaučiuosi 
esąs žmogus. Mane apėmė pakili nuotaika, jaudulys, pasididžia- 

vimas savo gebėjimais. Nebesiutino, kad turiu eiti į darbą, o bū- 
nant už „Dievo namų“ sienų mintys apie juos nebebuvo nepakelia- 
mos. Sėdėdamas priimamajame jaučiausi lyg ant suolelio Luvre: 
man prieš akis be paliovos audėsi žmonijos gobelenas. Kaip ir 
Paryžius, priimamasis neturėjo laiko ribų: man išėjus, jis lyg niekur 
nieko gyveno, kol grįždavau. Žeminanti bekraštė ligų amžinybė. 
Mėgaudamasis ŠTIŠINIMO prabanga įsijaučiau į vaidmenį tėvo 
laiškų „daktaro“ - pakankamai kompetentingo, kad pagelbėčiau 
kiekvienam, pasirodysiančiam greitosios pagalbos mašinos kelio- 
nės gale ir priimamojo tarpduryje. 

Vieną šeštadienio popietę prieš Kalėdas, tomis ramiomis va- 
landėlėmis prieš šeštadienio nakties audrą, mudu su Gatu sėdėjo- 
me gydytojų kabinete. Pamišėlis Eibas dvi naktis nesirodė, ir to- 
dėl visi šiek tiek nervinosi. Seselės buvo piktesnės, ir net sanitaras 
Flešas irzo — matyt, ėmė reikštis kažkokia seniai neveikusi sme- 
genų dalis. Iškrito sunkus, šlapias sniegas, ir aš jau suteikiau pa- 
galbą keliems miokardo infarkto ištiktiems ligoniams, kurių pasi- 
rodymas nebuvo nė kiek netikėtas - tie nutukę, nuo fizinių krūvių 
atpratę pusamžiai tėveliai iš prabangių priemiesčių išėjo valyti snie- 
go priešais namus. Pasakiau Gatui, kad šis atrodo nusiminęs. 

— Taip ir yra, - atsakė jis. - Dėl Elijo - jis neskiria savo šiknos 
nuo alkūnės, todėl stebiu viską, ką jis daro. Susiuvu žaizdas. Ar 
gali įsivaizduoti mano sugebėjimų chirurgą siuvant žaizdas?! Bet 
jeigu duosiu Elijui laisvės, šis priimamasis virs skerdykla. Bus kaip 
tais laikais, kai chirurgijos skyriui vadovavo Franis. Žinai, ką apie 
jį kalbėjo? 

— Ką? 

— Esą nužudęs daugiau žydų negu Hitleris. Nors rimtų ligonių 
čia jau nebeveža. Jokių pacientų su šautinėmis žaizdomis, nelai- 
mingų atsitikimų aukų - vien pilvo skausmai, žaizdelės ir ligotos 
dziundzės. Man šleikštu darosi. 

Sesuo padavė mums po kortelę. Gatas tik žvilgtelėjo ir pavar- 
gusiu judesiu užsidengė akis delnu. 

— Žinai, kas čia, vyruti? - paklausė. - Dziundzė. Ligota dziun- 
dzė. Gal aš baltasis Alabamos rasistas, bet dėl Dievo meilės, nors 
kartą duokit man ką nors rimta. Visos tos ligotos dziundzės griau- 
na vargšo vaikino lytinį gyvenimą. 

Mano kortelėje buvo trisdešimt trejų metų baltaodis dantų 
krapštukas, atvežtas iš tualeto priešais viešąją biblioteką. Metro 
devyniasdešimt centimetrų ūgio Zalmanas svėrė trisdešimt septy- 
nis kilogramus. Jis atrodė kaip iš koncentracijos stovyklos - vien 
sėdmenys, šonkauliai ir žandikaulis, ir toks vangus, kad negalėjo 
nieko — tik kalbėti: mėsos jis nenorįs valgyti, nes gyvūnų sielos 
persikelia iš vieno į kitą kaip ir žmonių, jis esąs bedarbis filosofas, 
pasaulyje apstu nekompetencijos, paprastai pietums jis suvalgąs 
vieną vynuogę be kauliuko. Nuostabu. ŠTIŠINU į psichiatriją. 
"Telefono pokalbį su psichiatrijos rezidentu nutraukia mano antras 
sniegą valęs MI, rimtai susiruošęs į aną pasaulį. Gatas, Elijas ir aš 
grąžiname jį į Šį. 

Kol gelbėjom sniego valytoją, kortelių susidarė visa krūva. Pir- 
mi nemokantieji plaukti, užklupti šeštadienio vakaro potvynio. Kai 
pasiėmęs kelias korteles pasukau atgal į palatas, mane sustabdė 
plinkantis vyrukas - mano bendraamžis, vilkintis džinsais ir juodu 
megztiniu aukšta atlenkiama apykakle. 

— Daktare Bašai, aš esu Džefas Kouenas, psichiatrijos reziden- 
tas. Ką tik pasilabinau su jūsų anorektiku Zalmanu. 

— Malonu susipažinti. Policininkai man daug apie jus pasakojo. 
Taip, Zalmanas- neįtikėtinas. Jam reikia jūsų paslaugų. 

— Papasakokit apie jį, - sėsdamasis tarė Kouenas. Buvo maty- 
ti, kad jis tikrai susidomėjęs. 

— Dabar neturiu laiko, - atsakiau. 

— Gerai, tuomet vėliau. Mumsjo reikia, bet dar ne dabar. Mes 
neliečiam pacientų, kol neištirta jų fizinė būklė. Mes visuomet ven- 
giam su jais bet kokio sąlyčio. 

— Vengiat? Visuomet? Niekuomet prie jų neprisiliečiat"? 

— Nesistebėkit. Fizinio sąlyčio neturi būti - jis trukdo perteikti 

mintis. Matau, kad jūs nekantraujat, aš pats einu į viršų šio to 
pasiskaityti. Pasikalbėsim apie jį vėliau, jei turėsit laiko. Vyrai itin 
retai serga anoreksija. Tai nuostabūs atvejai. Atsiųskit man Žinutę 
į Dypsi, gerai? Iki pasimatymo. 

Žiūrėjau jam pavymui. Jis buvo kitoks: jis klausėsi. „Dievo na- 
muose“, kaip ir kituose žydų namuose, vienam kalbant kiti nesi- 
klausydavo. Jutau, kad Kouenui tikrai rūpi tai, ką galiu jam pasa- 
biausia, jam rūpėjo jo ligoniai! Man buvo aišku viena: Zalmano 
kaulai kur kas mažiau įdomūs negu jo gyvenimo istorija. Net aš 
pakerėtas jos klausiausi. O Kouenas turi laiko skaityti per budė- 
jimą? Stačiai, bliamba, neįtikėtina! 

Vėlatsidūriau pagreitį įgaunančiame šeštadienio vakare. Vaiki- 
nas iš pobūvio atnešė persimetęs per petį merginą - nekvėpuo- 
jančią, mėlstančią. Akimirksniu - PRESTO - mudu su Gatu be- 
maž mirtiną dozę gavusią ligonę - nedaug trūko, kad būtų tekę 
rašyti Į LIGONINĘ ATVEŽTA JAU NEGYVA - pavertėm ožius 
lupančia isteriška paciente ir IŠŠTIŠINOME Džefui Kouenui. Šo- 
kinėdamas aplink Kalėdų Senelį, kuriam dėl per didelio rūgštin- 
gumo nevirškino skrandis, pamačiau Gatą įkalbinėjant įeiti tarp- 
duryje stovintį jaunuolį. Vyriškis nesijudino iš vietos ir įtariai dėb- 
čiojo į mus iš po rožinių šilkinių moteriškų kelnaičių, kurias buvo 
užsimaukšlinęs ant galvos. Vėl pasirodęs Kouenas bandė su juo 
kalbėtis, bet numojo ranka. Kai paklausiau, kas čia darosi, at- 
sakė: 

— Paranojinė homoseksualinė panika. Išskirtinis šių laikų bruo- 
žas. Laikykitės nuo jo atokiau. Mes palauksim. 

Kouenas ėmėsi „Jėzaus Kristaus“, aš nuėjau apžiūrėti „Čarlio 
Čaplino sūnaus“, kurį kamavo baisiausias galvos skausmas ir ku- 
ris reikalavo kodeino - IŠŠTIŠINAU jį atgal į gatvę. Pradėjau 
suprasti, kad daugeliui šių žmonių Koueno reikėjo labiau negu ma- 
nęs. Per pertraukėlę, kai stebėjau, kaip Elijas, jo paties žodžiais, 
„standartiniu būdu“ žadina pantagriueliškai girtą norvegą - kiša 

prie kiaušių ledo kubelius sesuo man pranešė, kad nedelsdamas 
turiu apžiūrėti vieną vyriškį, nes jo kraujospūdis „patentuotas virš 
300“. 

— Patentuotas virš 30077 Ką, po velnių, tai reiškia? 

— Aparato skalės viršuje, kur baigiasi gyvsidabrio stulpelis, pa- 
rašyta „Patentuotas“. Aukščiau to užrašo kraujospūdis nebepa- 
kyla. 

Naujas „Dievo namų“ rekordas. Norvegas pabudo iš girto miego 
ir klykdamas BUCIUOK ŠUNSNUKI MANO KARALIŠKĄ 
NORVEGIŠKĄ SUBINE ėmė vaikytis Eliją po gydytojų kabi- 
netą. Mudu su Gatu slapčia troškome, kad girtuokliui pavyktų jį 
sugauti. 

Nuėjau apžiūrėti ligonio su patentuotu kraujospūdžiu. Tai buvo 
storas juodaodis vyras nervingai lakstančiomis akimis; jo kulkš- 
nys buvo ištinusios, plaučiai karkc, ir jam siaubingai skaudėjo gal- 
vą. Jis leido prijungti lašelinę, ir kai išaiškinau, kad bet kurią aki- 
mirką smegenyse jam gali sprogti arterijos, sutiko įeiti į ligoninę. 
"Tačiau tuomet jis išplėšė lašelinės adatą ir taškydamasis krauju 
pareiškė, esą pirma turįs „sutvarkyti vieną reikaliuką“, susijusį su 
sidabriniu kadilaku bei dviem moterim, ir išdramblino lauk. Žmo- 
gus, pasiekęs Namų kraujospūdžio rekordą, IŠSIŠTIŠINO į gatvę 
ir nepakenkė mano kaip SIENOS reputacijai. 

Priešvienuoliktą įvyko kažkas nuostabaus: erotikos protrūkis. 
Vienas iš retų gydytojavimo malonumų - prisidengęs mediko di- 
plomu galėjau fantazijas, kuriose nurenginėjau seksualias moteris, 
paversti tikrove. Pradėjęs nuo persų princesės, baigiau vieniša ko- 
ledžo studente - kadangi blaškėsi, neapsispręsdama, ar likti na- 
mie su tėvu, ar eiti į pasimatymą su vaikinu, staiga jai pasidarė 
sunku ryti, ir šitaip liūdną šeštadienio vakarą gavo jauną daktarą 
žydą, o šis - progą pusiau mediciniškam, pusiau seksualiam sąly- 
čiui su jos burna liežuviu tonzilėmis nosim rykle kaklu gerkle rak- 
tikauliais krūtinės ląsta krūtim netgi speneliu - kodėl gi ne? 

Įstabiausia moteris buvo danė. Žvilgantys baltutėliai dantys, švie- 

sūs plaukai, šviesios blakstienos, vadinasi, ir šviesūs gaktos plau- 
kai, rausvi žvarbios žiemos skruostai, žydros fiordų akys; vilkėjo 
vieną petį apnuoginančia prigludusia susisiaučiama auksine suk- 
nele, pro kurią veržėsi ištrūkti speneliai. Pagrindinis jos nusiskun- 
dimas: ,„Patempiau kaklo raumenis iki pat krūtų“. Smagumėlis,sma- 
gumėlis! Juokavau, flirtavau, paklausiau, kaip tai atsitiko. Turėjau 
nuspręsti, ar reikia, kad ji nusirengtų. Sudvejojau. Įtampa pakilo. 
Stojo tyla, ir ji klausiamai į mane pažiūrėjo. Pamaniau, kad būsiu 
viską sugadinęs. Nuraudęs pasakiau: 

— Man reiktų įdėmiau pasižiūrėti. Ar negalėtumėt apsirengti li- 
goninės chalatą? 

Ji pažvelgė man tiesiai į akis, bet nieko neatsakė. Pamaniau: 
dideli nemalonumai, dabar ji mane kam nors apskųs, ir pamačiau 
rytojaus laikraščio antraštę: NORVEGŲ JŪREIVIS NUŽUDO 
„DIEVO NAMŲ“ INTERNĄ. „CRIME DE PASSION“ -TEI- 
GIA DAILAUSSTOTO DANĖ. 

— Mielai, - atsakė ji nusišypsodama žydra šviesiaplauke šyp- 
sena. 

Jiviską suprato ir sutinka su mano žaidimo taisyklėmis! Priėjau 
prie kitos užuolaidos pusės, o ten su sesele buvo kita jauna mote- 
ris. Paklausus, kokios bėdos, sesuo atsakė: 

— Suvalgė per didelę dozę šunų ėdalo. 

— Šit kaip? O kokia yra normali šunų ėdalo dozė? - įžūlokai 
paklausiau. 

Ėmiau apžiūrinėti šunų ėdalą. Ji irgi buvo erotiška, tik kitaip; 
mieguista, nė kiek nesigėdydama išsirengusi iki juosmens ji vėmė. 
Prkišęs stetoskopą jai prie krūtinės veidrodyje tarp užuolaidų pa- 
mačiau kitoje kabinoje nusirengiančią danę. Rūpestingai, grakš- 
čiai ji atsisegė prigludusią auksinę suknelę ir ją nusivilko. Nuoga, 
vien su auksinėmis kelnaitėmis, atsisėdo ant kušetės ir žiovauda- 
ma pasirąžė. Mano smilkinio arterijos taip tvinksėjo, kad, rodės, 
girdžiu, kaip garsas atsimuša nuo plytelėmis dengtų sienų. Jai pa- 
sidarė žvarbu, tad apsiglėbė rankomis. Speneliai buvo stangrios 

rudos sagutės, styrančios iš glotnių it šilkas krūtų. Prieš paimdama 
Namų chalatą, ji nuleido į juos akis- nelyginant vaikas, žiūrintis į 
dujaudinančius žaislus, ir vieną po kito apibraukė lengvu it pūkas 
prisilietimu, paskui taip pat švelniai perbraukė per pilvą, per šlau- 
nį. Nuo tų judesių viskas - jos speneliai, mano šlongas, Namų 
stetoskopas-— pašoko sutartinai tartum išalkę žydai pasibaigus pas- 
kutinei Jom Kipuro pasninko maldai. Gniauždamas įsimylėjėlio 
nekantravimą tyčia kuo ilgiau apžiūrinėjau šunų ėdalą, paskui įė- 
jau į kambarį, kur sėdėjo danė. 

— Kaipjie? - net pats nustebau taip kvailai paklausęs. 

— Jie? 

— Kaklo skausmai. 

— A, taip... Nemalšta. 

— Jums leidus prasegsiu, - tariau atrišdamas Namų chalatą ir 
nusmaukdamas iki juosmens. — Turiu jus apžiūrėti. 

Leidau sau ja mėgautis. Mano rankos ir mintys klajojo. Jutau, 
kaip geismas kunkuliuote kunkuliuoja aplink, skleisdamas stang- 
rius erotikos muilo burbulus, kurie žvilgėdami skriejo aplink, vis 
labiau pūtėsi ir sproginėjo grynai iš meilės. Mano delnas paliečia 
rausvą jos skruostą - ar skauda susitraukiant trapeciniam raume- 
niui; jos delnas liečia mano dilbį, kai tikrindamas, ar skausmą su- 
kelia ne bursitas, liečiu jos sukamąjį ir tokį mielą minkštą deltinį 
raumenį. Pirštais palyčiu jos šonkaulius, krūtį, taip, netgi perbrau- 
kiu per tuos styrančius geismingus spenelius - kaip galiu to iš- 
vengti? Ar etiška ją kabinti? Piepio GMM laikų kambario drau- 
gas Normanas kažkokiam priimamajame pakabino našlę - nerei- 
kia nė sakyti, kad jos vardas buvo Sjuzė - ir paskui turėjo kelis 
mėnesius gydyti instrumentą. 

— Daktare Bašai, - tarė ji, kai nenoromis baigęs žiūrėdamas, 
kaip ji vėl užsidengia krūtis, liepiau išgerti dvi aspirino tabletes, 
nors norėjau pasakyti, kad apsilankytų pas mane iš ryto, - ar galiu 
jūsų kai ko paklausti? 

KOTIK NORI. GALNET AR GALI PASIMEGAUTI TUO 

DAILIU AGURKU MANO KELNĖSE. 

— Arjums nesunku visą laiką matant... tiek daug ligų? 

— Sunku, - patvirtinau sukdamas galvą, kaip pakviesti ją į pasi- 
matymą. 

— Matau, kad ašjums atrodau patraukli. 

KĄGI- TU MANEPERPRATAI! 

— Jūs man taip pat patinkat. Jūsų geros rankos - švelnios, bet 
tvirtos. 

GALŲ GALE VISKAS ĮVYKS KAIP RAŠO KNYGOSE! 

— Kaip gaila, kad rytoj išskrendu į Kopenhagą, ar ne? 

VaaajEEE! 

— Na, drauguži, kaip jos tau patinka? - sėsdamasis šalia gydy- 
tojų kambaryje paklausė Gatas. 

— Neįtikėtina! Tai bent sėkmės ruožas, ką? 

— Kokia ten, velniai griebtų, sėkmė! Rūšiavau ligonius - virš 
juosmens tau, žemiau - Elijui. Visos tos gleivėtos pažaliavusios 
dziundzės jo lytiniam gyvenimui nepakenks, ar ne? Kad jį kur de- 
vynios - tik pažiūrėk - grįžo Pamišėlis Eibas! Mielasis Eibas par- 
sirado! 

Jis nemelavo. Spigindamas tomis elektriškai žvilgančiomis aki- 
mis Eibas pamojo mums vos įėjęs pro automatines duris. Flešas 
pribėgęs jį apkabino, sesutėms iškart pasitaisė nuotaika. Koks 
nuostabus vakaras! Kas gali nesidžiaugti, kai tyruose paklydęs 
senukas galų gale randa kelią atgal į Dievo namus?! 

Priešvidurnaktį sėdėjau kartu su policininkais. Prie mūsų prisi- 
dėjo Kouenas, pradėjęs pildyti kortelę jauno šizofreniko, kurį at- 
vežė komos būsenos - sutraukė į plaučius visą purškiamo dezo- 
doranto flakonėlį. 

— Sveiki, daktare Džefri Kouenai, - užriaumojo Gilynis, o 
paskui atsigręžęs į mane tarė: - Atleiskit, kad visą dėmesį skir- 
sim Kouenui, tačiau mes turim pasinaudoti proga, nes jis budi 
tik kas septintą naktį. Kur kas žmogiškesnis grafikas negu jū- 
sų, daktare Bašai. Tai įrodo, kaip išmintingai daktaras Koue- 

nas pasielgė pasirinkdamas psichiatriją. Šitaip jis parodė, kad 
jo gimtajame mieste ne veltui sakoma: „Galima ištraukti vaiki- 
ną iš Pietų Filadelfijos, bet ne;manoma ištraukti Pietų Filadelfi- 
jos iš vaikino“. 

Apstulbintas minties, kad galima budėti vos kas septintą naktį, 
klausiausi, kaip Gilynis kamantinėja Koueną: 

— Į kokias neregėtas žmogaus psichikos gelmes pasinėrėte šį- 
vakar? Ir kokį bendrą įspūdį jums daro jaunasis šizofrenikas, ap- 
dujęs nuo dezodoranto? 

- Šizofreniją nulemia artumo problemos, - atsakė Kouenas. — 
Kaip pastebėjo Froidas, mus visus kamuoja egodistoniniai neu- 
rotiniai konfliktai. 

— Kaip esat mums sakęs, - priminė Kvikas, - niekad neišaugi 
iš neurozės poreikio. 

— Tiesa,- pritarė Kouenas, - bet šizofreniški prieštaravimai yra 
gerokai ankstesni, prenataliniai, ir jų esmę sudaro asmenybės ri- 
bos- kiek gali suartėti su artimu, kad neprarastum savęs. Daviau 
jamstelazino. 

— Ar dezodoranto griebtasi ne iš savižudiškų paskatų? - pa- 
klausė Gilynis. 

— Be abejo, - atsakė Kouenas. - DEZODORANTAS NU- 
MALŠINA SUARTĖJIMO NERIMĄ. 

— Būtų neprošal visiems miesto policininkams ateiti pas jus, 
daktare Kouenai, - siūlė Kvikas. - Galėtumėt surengti milži- 
nišką grupinės terapijos seansą. 

— Puikiai žinom, kas jūs, policininkai, esat, - mirkteldamas man 
tarė Kouenas. - Gauja iškrypėlių. 

— Kąjūs, daktare Kouenai! - pasipiktino Kvikas. - Negalima 
daryti tokių apibendrinimų! 

— Reikalas tas, - aiškino Gilynis, - kad mes gyvenam nuolati- 
nėje mirties baimėje. Todėl kraujospūdis mums šaudo į viršų kaip 
geizeris Arabijoje, o įtampa sukelia tokius galvos skausmus, kad 
nuo jų buliui persikreiptų žandinės antys ir nulėktų kiaušiai. 

— Turiu prisipažinti, - tarė Kvikas, - kad pajutau keistą potrau- 
kį prie lanksčių, garankštėtų plastiko šiaudelių. O kai aną vaka- 
rą žmona ėmė ant manęs rėkti, liepiau jai eiti bezdėti. Kas man 
darosi"? 

— Matot? -vėl atsigręžė į mane Kouenas; jo akys žvilgėjo. — 
Kaip ir sakiau —visi jie homoseksualai. 

Pasirodė Ryk Mano Dulkes Edis, atėjęs manęs pakeisti. Man 
buvo taip smagu, kad nė nenorėjau eiti. Laukiamajame mane pa- 
sitiko Eibas, išdrįsęs palikti savo kampą, kur, be jo polietileno 
maišo, buvo dar ir jaunuolis su rožinio šilko kelnaitėmis ant gal- 
vos, varstęs mane įtariais Žvilgsniais. 

— Ar džiaugiatės, kad grįžau? - paklausė Eibas. 

— Taip, džiaugiuosi. 

— Kol kas tvarkotės gerai. Susidraugavau su vienu žmogum jis 
štai ten kampe. Žinot kai atveža mažai ligonių šiame kambary naktį 
pasijunti vienišas bet kai per daug žmonių prisigrūda man irgi ne- 
patinka. Tas vyrukas keistas bet jis draugas. Nesikalba su niekuo 
tik su manim. Išeina kad jis mano draugas. Mano draugas. Vai- 
ruokit atsargiai nuo sniego kelias slidus labanakt. 

Pasijutau pilnas vilties. Šešiolika valandų praėjo taip, kaip ir 
turėjo kaip rašo romanai, kaip rašo vadovėliai. Ne budėjimas, o 
vadovėlis. Tikrų tikriausias. 


Spindesys ir slydis. Spalvotų prožektorių nutvieksta ratu skrieja 
pora, breėždama figūras, kurias rodyti ilgai treniravosi, todėl dabar 
gali atlikti be jokių pastangų. Jos drabužis dengia visai menką kū- 
no dalį; kadangi prožektoriaus spindulys nukreiptas į liemenį, ne- 
matyti, kad blizgučiais nusagtytus krūtų ir gaktos papuošalus pri- 
laiko juostelės. Pora stipriomis, stambiomis kojomis be perstojo 
sukasi ratais, rodydama sudėtingas figūras, paryškinančias jos ly- 
tinį baletą. Galop baigiant pasirodymą jis aukštai ją iškelia ir slysta 

baltutėliu ledu; prožektorių šviesa atsimuša nuo jos pačiūžų. Vyras 
ir moteris sustingsta - kulminacija tokia pat glotni ir audringa kaip 
ledas. Kaip dažnai nutinka, mano dėmesys sutelktas įsmulkme- 
nas: jo nykštys sėdmens raumeniu nuslysta iki labia, klit... 

— Ooo! Argi ne fantastiška, Rojau? 

Automatiškai, nespėjęs susigaudyti, su katra moterim esu, at- 
sakau: 

- Taip. 

— Viskas taip - na - įstabu, dailu ir švaru. 

Molė. Kur mes? - Aaa, „Ledo kvailystėse“. 

- Žinai, - plepa ji kišdama ranką man po megztiniu, paskubo- 
mis perbraukdama aukštyn krūtinės link, paskui iškart kišdama 
žemyn, ten, kur jis jau vadavosi iš miegų, - nuo tokių vaizdų aš ne 
juokais įsiaudrinu. Kaip Andžela sako Piepiui: „Taip noriu, kad 
net dejuoju“. Turiu tau Kalėdų dovaną. Savo bute. Eime. 

Tikrai Molė, tikrai „Ledo kvailystės“. Čiuožėjų pora baigė sa- 
vąsias ledo kvailystes apsisukdama ir staiga sustodama; moteris 
atsigulė ir prasižergė merkdama man akį žėrinčiais blizgučiais iš- 
puoštomis genitalijomis. Mudviem išeinant galvojau apie priima- 
mojo ginekologijos kabinetą, apie visas tas plačiai kojas praskė- 
tusias moteris, apie pilkas, suglebusias limpių tarpvietes. Molė nu- 
sivedė mane per miestą, nuo lapkričio iki kovo žliuginamą šlapdri- 
bos, į savo namus ir neapsakomai skubėjo prasegti man kelnes, ir 
kai sniegas nukrito nuo jos skrybėlės man ant šlongo, suklykau ir 
visas nusipurčiau, bet ji tik nusijuokė ir tarė, A, Oskarą reikia 
sušildyti, ar ne? ir būtent tai padarė savo burna - kodėl tų seselių 
burnos taip ištroškusios gimnastikos? Įsiaudrinau ir nebepajėgda- 
mas aiškiai mąstyti paklausiau, kaip čia mano varpa ką tik buvo 
pakrikštyta Oskaru, o ji atsakė, Taip labai miela - aš daviau var- 
dus savo krūtims vos tik jos išdygo. Žiūrėk. Nusirengusi megztinį 
ir atsisegusi liemenėlę jas atkišusi paaiškino man, kad dešinioji, 
kiek didesnė, vardu Tonė, o kairioji, kiek rausvesnė - Sju. Čia 
buvo paskutinis lašas. Aš ėmiau sukioti Tonę ir čiulpti Sju, ir lim- 

pių pilkų dziundžzių, ir ligotų baltaodžių, juodaodžių ir indėnių 
dziundžzių, skurdžių ir turtuolių dziundzių vizijas išstūmė garba- 
notos šviesiaplaukės danių dziundzės, ir dailus plyšys, besiran- 
gantis tarp tų blizgučiais išdabintų sėdmenų. Mudu taip norėjom, 
kad net dejavom. 

„Kvailystės“ buvo dieninis spektaklis; iš Molės turėjau eiti tie- 
siai į priimamąjį, budėti nuo aštuntos vakaro iki aštuonių ryto. Ku- 
tenau Tonę ir seilėjau Sju, kol Molė prabudo ir pamačiusi, kad 
išeinu, tarė: 

— Oi, Rojau, palauk, užmiršau atiduoti tau Kalėdų dovaną. 

Ji pašoko, nuleidusi Tonę žemiau už Sju nuskuodė prie tualeti- 
nio staliuko, ir man besistebint genijumi, sukūrusiu tokį šiltą, rus- 
vapapį, minkštadziundzį padarą kaip moteris, atkišo man dėžutę, 
apvyniotą mažos mergaičiukės popieriumi. Išvyniojau ir apstulbęs 
pamačiau kaklaraiščio segtuką su užrašu: 


*** 
L Aklas 


**k* 


— Raides pirkau, o prilitavau pati, - paaiškino Molė. - Man tu 
išties ***VI***. Man rodos, esi protingiausias žmogus, kurį ka- 
da nors esu sutikusi. Tikriausiai manai, kad esu velniškai kvaila. 
Bet man nė motais. Man tiesiog būna labai gera su tavim. 

Ideali dovana. Mano galvoje susidūrė prieštaringos mintys — 
apie senelį, klausiantį, ar neturiu kitos moters, ir apie tai, kokia 
brangi man Molė. 

— Nemanai, kad esu paskutinis šunsnukis - juk turėdamas 
Berę susitikinėju su tavim? 

— Ne, tikrai nemanau, Rojau. 

— Neįtikėtina, - atsakiau. — Tu tokia graži, tokia seksuali, to- 
kia... smagi ir laisva, kad net sunku patikėt. Neįsivaizdavau, kad 
tokia kaip tu apskritai gali egzistuoti. Man tu labai brangi. 

— Galima sakyti, kad myliu tave, Rojau, nors žiūri į mane tik 
kaip į kvaišelę medicinos seserį. 

— Tu nesi kvaišelė medicinos sesuo. 

— Ne, nesu. Aš tik katalikė, kuriai religija eina per pakaušį ir 
kuriai iki gyvo įgriso tarp vienuolių. Dabar aš noriu atsigriebti už 
prarastą laiką ir pažaisti. 

— Vadinasi, nelaikai manęs šunsnukiu? 

— Liaukis, Rojau. Mudu su tavim smaginsimės, ir tiek, gerai? 

Pamaniau, kad šitaip tikrai bus gerai, tad apglėbiau, pabučia- 
vaują, Tonę ir Sju bei tą drėgną, apžėlusį daiktą, kurio vardo 
nenugirdau ir kuris mokėjo suspausti Oskarą kaip tesugeba dvi- 
dešimt procentų makšties skliautų, o ji pabučiavo mane, mudu 
pabučiavome visus, ir nuo šilumos, bučinių, kaklaraiščio segtuko 
ir viso kito vėl įsiaudrinome, taigi stebuklas, kad atsisveikinęs aš 
su didžiuoju Oskaru sugebėjau išvis paeiti, juolab išeiti į gatvę, į 
šlapdribą ir patraukti į gerojo senojo Dievo Namus. 

Ar tik ne tokį vakarą mano senelio brolis Talens įsliūkino į klo- 
jimą, pasivogė geriausią arklį, išjojo, ir niekas daugiau jo nematė 
ir apie jį negirdėjo? 


Bet tuo viskas ir baigėsi. Ta naktinė pamaina buvo mano interna- 
tūros „Dievo namuose“ posūkio taškas. Smagybės pasibaigė. Pra- 
sidėjo įžeidinėjimai. 

Jie prasidėjo, kai įėjęs į laukiamąjį pamačiau savo kampe Eibą — 
vieną, su šilkinėmis moteriškomis kelnaitėmis ant galvos. Jis plūdo 
laukiančiuosius, o tie buvo bepradedą atsikirtinėti. Pamatęs mane 
Eibas dirstelėjo kaip į nepažįstamą ir piktai paklausė: 

— Tu žydas? 

— Taip, žydas. 

— Jūsų žydų bėda ta kad jūs apipjaustyti. 

Pablogėjusi Eibo būklė nuliūdino sesutes, tad tos įkalbinėjo Kou- 
eną ko nors imtis, kad neatsitiktų neišvengiama - kad Eibo vėl 
neuždarytų į valstijos beprotnamį. Kouenas atrodė susirūpinęs. 
Policininkai turėjo pasirodyti tik vidurnaktį. Flešas pasiėmė atos- 
togų - autostopu iškeliavo į kažkokią Dievo pamirštą skylę šalies 
gilumoj - ten jį maitos protiškai atsilikę giminaičiai žemdirbiai. 

Priėjau apžiūrėti visus užgauliojančio girtuoklio. 

— Mane užgavo prekių vežimėlis drabužių siuvykloj, - pasi- 
skundė tas, - ir dabar turiu bėdų su kojom. 

— Kadajus užgavo? 

— Prieš šešerius metus. 

— Vadinasi, tai ne skubus atvejis. Grįžkite į kliniką pirmadienį. 

"Tas nė už ką nenorėjo išeiti, todėl pasišaukiau Gatą, ir mudu 
bandėme prikalbinti jį išeiti, bet tas tik ėmė raitotis kairę kelnių 
kišką kalbėdamas: 

— Jūs tik pažiūrėkit, gerai? 

Pasikėlus geltoniems kraujo dėmėmis išmargintiems skarma- 
lams, mane ėmė tąsyti, o Gatas suspigo: 

— TIK NERODYK! 

— Kodėl gi ne? - piktdžiugiškai paklausė girtuoklis. - Jūs juk 
daktarai. Žiūrėkit. 

Pūlių geltonio draiskalai pasikėlė, ir mes pamatėm klaikiai dvo- 
kiančias, šlapiuojančias, iki pat kaulo įsigraužusias opas - tokių 
baisių nė vienas nebuvom matęs. Mane supykino. Gatas iš pykčio 
net pamėlo. Prikišęs veidą prie pat girtuoklio jis ėmė šaukti: 

- NEGALĖJAI NEPARODYT; AR NE, ŠUNSNUKI?! 

Nuo tos akimirkos reikalai ėjo tik prastyn. Į užgauliojimų cho- 
ralą įsitraukė visi: gavusieji per mažą svaigalų ar narkotikų dozę ir 
jų padauginę, šlapjurgiai, psichopatai, kekšės, pacientės su VL ir 
makštoperšomis, suteikusios man malonumą sėdėti priešais gi- 
nekologo kėdę ir stebeilytis į ligotą Švenčių pasaulio vamzdį. Ban- 
dydavau numigti, bet man nuolatos sukliudydavo. Trečią nakties ap- 
žiūrinėjau namų šeimininkę iš pasiturinčio priemiesčio, atvežtą vyro. 

— Negaliu tiesiai stovėti, - susikūprinusi aiškino ji. 

— Ar seniai tuo skundžiatės? - paklausiau nepajėgdamas gerai 
atsimerkti. 

— Jau trys mėnesiai. 

— Tai kodėl atvykot šiąnakt? 

— Šiąnakt pasijutau blogiau. Suprantat, štai šitaip stovėti galiu, — 
šnekėjo ji susikūprinusi, - bet taip negaliu, — ji išsitiesė. 

— Taip ir stovit, - pastebėjau. 

— Žinau, bet man labiau patinka anaip. 

IŠŠTIŠINAU ją lauk; mažumą paplūdusi mane ji išėjo. Pusę 
penkių mane pažadino nesiliaujantis OJ OJ OJ,ir supratau, kad 
atvežė ligonį. Sesuo padavė man kortelę sakydama: 

— Nesijaudinkit, atvejis beviltiškas: paskutinė krūties vėžio sta- 
dija, metastazės išplitusios po visą pilvo sritį ir nugarkaulį. 

Šiurpus vaizdas: susitraukusi kaip špyga, neįtikėtinai persikrei- 
pusi nuo skoliozės moteris, pamišusi nuo vėžio, išplitusio į smege- 
nis, lyg skausmo draskomas žvėris priešinosi neleisdama man pa- 
dėti. Nuojos nesitraukė dvi seserys, reikalaujančios daryti viską, 
kad tik jai pagelbėčiau. Liga buvo šlykšti ir skausminga. Seserys 
erzino savo absurdiška viltimi. Tas padaras jau nebuvo gyvas, vil- 
ties nebeliko. Čia buvo mirtis. Čia buvo neviltis, tas retas dirstelė- 
jimas į veidrodį, kai pamatai imančią gesti gyvastį - pirmą žilą 
sruogą, žylį. Čia buvo bedugnė panika, kad nebeliko glotnių kaip 
vaikystėj skruostų, kad nebesi jaunas. Niršau ant tos moters, nes 
tai-jos galo pradžia - man pridarė darbo. Jausdamas didžiulį 
pasidygėjimą ją hospitalizavau. Pakilo saulė ir nutraukė tą tokią 
svarbią man naktinę pamainą. Tas dangaus šviesulys man pasiro- 
dė kažkoks ydingas, menkas, mažareikšmis, pavargęs taškelis be- 
kraštėje nematomoje tarpžvaigždinėje tamsybėje. Išeinant iš pri- 
imamojo lyg šūdas ant galvos pasipylė Eibo užgaulės. Įtarus ir 
įpykęs jutau, jog pasaulis toks tuščias, kad manojo kartėlio nė 
nenuplaus. Sniege puvo vaiko supamasis arkliukas. Ką galėjau 
žinoti - gal mano šlapimo pūslėje jau mezgėsi pirmosios vėžio ląs- 
telės. Gal mano nuosavas krabas, pasiklydęs žiemos prieblandos 
apgaubtame krante, straksėjo tarp negyvų nuolaužų su pasitikėji- 
mu, nežinančiu laiko ribų, ieškodamas ėdesio mano paskutiniame 
atoslūgyje. 


— Stokis, Rojau, - purtydamas mane kažkas šiurkščiai pasakė. — 
Rooo-jau! 

Berė. Aplink mane stojosi gerai apsirengę Žmonės. 

— Nagi stokis, Rojau. Visi gieda „Aleliuja“. 

Atsistojau. Kur aš? A... Simfonijos salėje. Klausiausi tos prieš- 
paskutinės granatos „Mesijo“, atliekamo vienišų gergždžiabalsių 
Hendelio draugijos narių. Dar vienas dieninis spektaklis. Kaip ir 

visos pramogos už „Dievo namų“ sienų, „Mesijas“ iškart mane 
užmigdė. VISAGALIS DIEVAS VIEŠPATAUJA! ALELIUJA! 
Dainuoktt, vyručiai. Iš kur jūs galit žinoti, kad Jis, regis, menkai 
teviešpatauja „Dievo namuose“. IR VIEŠPATAUS PER AM- 
ŽIŲ AMŽIUS. PER AMŽIUS! ALELIUJA! ALELIUJAI! Tie- 
są sakant, toji granata - tas „Mesijas“ - visai ne prasta granata. 
Permetu akimis klausytojus, susėdusius tarp didžiulių vargonų 
ant scenos ir gausybės eilių girgždančių suolų salės gale. Daugy- 
bė abiejų lyčių limpių, ypač priekyje. Žili kuokštai, nesveikai pri- 
plūdę kraujo mėsgaliai virš įdubusių skruostų. LIMPĖS NE- 
MIRŠTA! ALELIUJA! ALELIUJA! PER AMŽIŲ AMŽIUS! 
JOS GYVENA PER AMŽIUS! Bilietai priekyje buvo bran- 
giausi, todėl ten sėdėjo limpiai, o salės gale — vaikai. Mudu su 
Bere buvom priėję kelio iki turtingų limpių pusiaukelę. 

— Sėskis, Rojau. Sėsk - supranti?! 

Kažkokia moteris aštriais dantimis užtraukė ŽINAU, KAD MA- 
NO ATPIRKĖJAS GYVAS tokiu balsu, lyg ją kamuotų menst- 
ruaciniai skausmai, ir mudu su Bere išėjome. Kojos permirko nuo 
pažliugusio sniego. 

— Prastai jaučiuosi, - pasakiau. - Krūtinėj jaučiu kažkokį sun- 
kumą — nežinau, kaipjo atsikratyti. 

— Kvėpuoji taip, lyg būtų susikaupę karkalų, - patvirtino Berė. 

— Kaip manai, ką man reiktų daryti? Aš nė nekosčiu. 

— Visa bėda, kad nekosti. Tau reikia kokios nors priemonės, 
kad padėtų atsikosėti. 

— "Tu taip manai? Nepagalvojau. Ką siūlai? 

— Rojau, kas čia dabar? Tu juk gydytojas, ne aš. 

— Tu teisi. Kažkaip nepagalvojau. 

— Atsajumas. Tu nuo visko atsisieji. Tikriausiai tave apėmusi 
rimta depresija. 

— Oką -aštau nesakiau? Policininkai teigia, kad pasidariau 
paranojiškas. Jie yra matę, kaip tai nutinka internams. Viskas nuo 
darbo priimamajame. 

— Maniau, kad tau ten patinka? 

— Patikdavo. Buvo labai smagu. Pasitaikydavo ne vien limpių. 
Buvo ir tokių, kuriems išgelbėjau gyvybę - tikrąja šių žodžių 
prasme. 

— Tai kas atsitiko? 

- Įgijau kompetencijos tvarkantis su rimtais ligoniais, ovisi kiti 
tik užgaulioja. Drabsto tave šūdais. Narkomanai, kurie stengiasi 
tave apmulkinti, kad duotum jiems kaifo, girtuokliai, vargšai, tri- 
perininkai, vienišiai - nekenčiu jų visų. Nė vienu nepasitikiu. Vis- 
kas todėl, kad jie ant manęs vemia, spjaudo, šaukia ir bando iš- 
durti. Kiekvienas stengiasi priversti mane kaip nors pagelbėti, pa- 
dėti nuo prasimanytos ligos. Dabar pirmiausia bandau išsiaiškinti, 
arjie nemėgina mane apstumti. Supranti - tai paranoja. 

— Paranoja — nieko bloga, - atsakė Berė, - tai tik primityvesnė 
gynybos forma. Jei manai, kad kas nors tave stebi, įsivaizduoji 
nesąs vienišas. Ji neleidžia vienatvės nevilčiai užvaldyti tavo min- 
čių. Įniršis taip pat. Pastaruoju metu tu toks prislėgtas, toks nusi- 
minęs, Rojau, kad baisu net Žiūrėti. Tu pasikeitei. 

Nuojos žodžių man akys pritvinko ašarų. Praraja tarp žmogiš- 
kumo, kurį jutau šalia šios protingos, rūpestingos moters, ir nu- 
žmogėjimo, kurį patirdavau tarp limpių ir užgauliotojų, pasidarė 
nepakeliama. Springdamas ašaromis panarinau galvą ir nė pats 
nepastebėjau, kaip leptelėjau turįs jai kai ką pasakyti - kad susi- 
dėjau su sesute. Laukiau sprogimo. 

— Manai, kad aš to nežinojau? - paklausė Berė. 

- Žinojai?- nustebau. 

— Be abejo. Mergšės, austrės ir visa kita - atsimeni? Aš neprieš- 
tarauju, Rojau. Svarbiausia, kad nė vienas nesijustume kvailio vie- 
toje. 

— Tikrai? Ką turi galvoj? 

— Tikrai, - tarė ji ir žiūrėdama man tiesiai į akis pridūrė: - Ka- 
dangį ta internatūra baigia tave sugniuždyti, mūsų santykiai negali 
likti tokie, kokie buvo. Tai akivaizdu jau keli mėnesiai. Mus ir 

toliau sies meilė, Rojau, aš dėl jos kovosiu. Bet atmink: tavo laisvė 
reiškia, kad aš taip pat esu laisva. Susitarėm, drauguži? 

Gniauždamas pavydą atsakiau: 

— Žinoma, drauguže... žinoma, mieloji. 

Apkabinau ją, pabučiavau ir su ašaromis akyse tariau: 

-— Tėliko savaitė primamajame, bet man ne juokais neramu dėl 
to, kas gali nutikti. Galiu neištverti. Man baisu, kad vieną tokią 
naktį, kai šalia nieko nebus, kas nors pradės mane įžeidinėti, ir aš 
nesusivaldęs taip užtvatysiu tą vargšą šunsnukį, kad tik šūdai liks. 

— Įspėju tave, Rojau: ateinanti savaitė, tarp Kalėdų ir Naujųjų, 
psichiatrams sunkiausia. Tai mirties savaitė. Būk atsargus ir pasi- 
renk tam. Bus siaubinga. 

— Holokaustas. 

— Būtent. Dėsis laukiniai dalykai. 

— Kaip man išgyventi"? 

— Kaip? Gal kaip tie žmonės koncentracijos stovyklose. Išgy- 
venk, kad galėtum paliudyti, papasakoti apie tuos, kuriems nepa- 
vyko išgyventi. 

Vėliau, kai pašėlęs seksas užleido vietą švelnioms glamonėms, 
ėmiau pasakoti apie Gilynį, Kviką ir Koueną. Pradėjau juoktis, 
Berė irgi, ir netrukus lova, kambarys, visas pasaulis virto viena 
milžiniška elipsiškai pražiota iš juoko burna, liežuviu ir dantimis. 

- Iš tavo pasakojimo jie atrodo neįtikėtinai keisti, - tarė Berė.— 
Ar jie tikrai taip kalba? Kaip iš vadovėlių? Kaip jie tokie pasi- 
darė? 

— Jie sako, kad todėl, jog dvidešimt metų trinasi po „Dievo 
namų“ priimamąjį ir kalbasi su tokiais protingais vyrukais kaip aš. 
Dvidešimt metų jie periminėja iš kiekvieno interno viską, ką šie 
žino humanitarinių mokslų srityje. 

— Tau jie labai patinka, ar ne? 

— Taip, jie šaunuoliai. Jie neleidžia man nuleisti rankas. 

— (O Kouenas tave glumina ir domina. 

— Taip. Žinai, ką jis man sakė? Kad niekad neprisiliečia prie 

žmogaus. Rupūs miltai, jei man nereikėtų jų čiupinėti, aš irgi mie- 
lai klausyčiausi. 

— Nori pasakyti, kad jis nekriokia ant limpių per stetoskopą? 

— Stetoskopo jis nė neturi. Darbe jis mūvi džinsais. 

— O kaipjis bendrauja su limpiais? 

— Nebendrauja. 

— Ne? - gundančiu balsu paklausė Berė. 

— Pošimts - tikrai nebendrauja! Gal ir man reiktų tapti psicho- 
logu? 

"Tuomet vėl nuskardėjo juokas. Psichiatrijos rezidentas, psichiat- 
ras? Jokių limpių, jokių pūvančių dziundžzių, jokių makštoperšų, 
jokių perštinčių, dėmėmis išmargintų pimpalų, jokių opomis nusė- 
tų kojų, jokių tiesiosios žarnos tyrimų, ne per daug budėjimų. Vien 
tik malonūs, velniai griebtų, pašnekesiai. O daugumai kaip tik to ir 
reikėjo -visiems tiems šmikiams, kurie bandė iškaulyti iš daktarų 
to, ko tie negalėjo duoti. Galėčiau išmesti savo stetoskopą, o dar- 
be mūvėti džinsais. 

Mudu su Bere susiruošėme į Kojo Kalėdų vakarėlį. Ji apsivilko 
prigludusią juodą suknelę, aš - baltą „Dievo namų“ uniformą, nes 
vidurnaktį turėjau prisistatyti į priimamąjį. Nekantraujanti susipa- 
žintisu Unguriu ir Koju Berė tarė: 

— Man knieti įsitikinti, kokia dalis to, ką man papasakojai, 
aiškintina transferencija. 

— Kas yra transferencija? 

— Pasąmonės jėgų iškraipyti tikrieji santykiai. Gal tu nekenti 
Unguro ir Kojo todėl, kad jie primena tau tėvą. 

— Tėvą aš myliu. 

— Tai gal motiną? 

— Ungurys su Koju man primena smarkią moteriškę, kuri laiko- 
si košerio principų ? 

Vakarėlis vyko Kojų namuose, priemiesčio pakraštyje. Prie pa- 
stato vedė prašmatnus žiedas. Myžalai nešė didelius pinigus. Ves- 
tibiulyje mus pasitiko Kojis; jo akys iškart nukrypo į mano pavar- 

dės kortelę ir Berės papus. Kai pasakiau „Labas, sere“, tas ma- 
žiukas pislius atrodė sutrikęs — supratau, kad bando prisiminti, ar 
aš tarnavau armijoje. Likus valandai iki budėjimo priimamajame, 
nusprendžiau pamėginti išgerti kuo daugiau šampano, tad netru- 
kus stovėjau pilnas burbulų ir apsinešęs, kai pasirodė Čakas. Vil- 
kėjo purvina balta uniforma, mat atvažiavo tiesiai iš VI pietų sky- 
riaus, kaip visuomet aplipęs ligonių išskyromis. Kojis džiugiai su- 
šuko: „O, sveiki, ėčėė...“ - kai galų gale pamatė kortelę, pridūrė: 
„Eėė Čarlzai. Jūs... ėėė iš darbo?“ 

— Ne, - atsakė Čakas, - aš visuomet taip atrodau, viršininke. 
Žinot, kaip būna. 

Pobūvis tęsėsi. Kojo žmona buvo tokia pat seksuali kaip kate- 
teris. Daktarai kalbėjo vien apie mediciną, ojų antrosios pusės, 
daugiausia moterys, apie tai, kokia sunki našta jiems medicina. 
Mudu su Čaku įsimylėjome kažkokią moterį, tik negalėjom su- 
prasti kodėl. Kai dar labiau prisišniojau, man ėmė rodytis, kad 
Berės išraiška darosi vis labiau sutrikusi. Ji susipažino ir su Koju, 
irsu Ungurtu. Po keturiasdešimties minučių ji priėjo prie mudviejų 
ir pasakė išeinanti. Dar nebuvau matęs jos tokios įtūžusios. Abu 
su Čaku paklausėm, ko ji siunta. 

— Judu prisigėrėt, - tarė ji, - ir aš suprantu kodėl. Aš irgi nusi- 
lakčiau, jei man tektų turėti reikalų su tais šmikiais. Čia ne transfe- 
rencija — čia įkyri neurozė. Jie suviduriuoja, jeigu tu netyčia išlieji 
gėrimą. Nenuostabu, kad daktarai dažniausiai žudosi, skiriasi, tam- 
pa narkomanais arba alkoholikais ir miršta pirma laiko. Ir tikriau- 
siai pirma laiko išlieja spermą. Per tas dvi valandas čia niekas 
nieko apie mane nepaklausė. Tarsi būčiau tik tavo apendiksas. 

Laimikis, pagalvojau. 

— Rojau, dar niekad nesijaučiau tokia pažeminta. Žinai, kas tie 
žmonės? Bybčiulpiai. Iki pasimatymo. 

Ji pabučiavo mus abu į skruostą, apsivilko paltą ir išėjo. Išgėrę 
kiek dar tilpo šampano, mudu su Čaku parvažiavome į Namus. 

— Velniai griebtų, ta Berė ne tokia kaip kitos. 

— Taip, ji šauni. Ei, stenkis nenuvažiuoti nuo kelio, gerai? Ji dėl 
tavęs nerimaujia. 

— Koji, brolau, nerimauja? 

Buvau toks girtas, kad jam išpliurpiau. Pasakiau, kad ji paste- 
bėjusi, jog jis gerokai nutukęs, praradęs formą. Kadjis ne valgo, 
o kimšte kemša maistą, kad nustojo rūpinęsis savo kūnu, kad pra- 
dėjo daug gerti. 

— Gryna tiesa. Buvau puikios formos, o dabar pažiūrėk, kokiu 
lepšiu virtau. Graudu, brolyti, graudu. 

— Jinai sako, kad čia dėl pykčio - mes visi tokie įsiutę, kad 
imam keistai elgtis. Tavo bėdos, pasak jos, oralinės. Jai neramu, 
kad tu virsti alkoholiku. 

Automobilį jis pastatė kaip alkoholikas - statmenai baltoms 
„Dievo namų“ linijoms. Mes išlipome ir nebyliai išreiškėme nepa- 
garbą nusimyždami aikštelėje. Du garo kamuoliai teikė mums pa- 
guodą. | 

— Sakai, Berei šiek tiek neramu dėl manęs? - paklausė Cakas. 

— Taip. Daugiau negu šiek tiek. Ir man dėl tavęs neramu. 

— Atskleisiu tau nedidelę paslaptį, Rojau: man taip pat, brolau, 
man taip pat. 


Sučirškė žadintuvas. Palikau šiltnamį - antklodes, po kuriomis gu- 
lėjau su Bere. Ėmiau dejuoti. Mirė Potso tėvas, tad Potsas išvyko 
į Carlztoną. Ryk Mano Dulkes Edis perėmė Potso skyrių, o aš 
vietoj Edžio turėjau dirbti priimamajame dvidešimt keturių valan- 
dų pamainą. Rytas buvo toks šaltas, kad nors buvau kaip reikiant 
apsitūlojęs, ėmiau visas tirtėti, kai šikna palietė automobilio sėdy- 
nę. Drebėjau iki pat Namų irvisą kelią galvojau apie Veiną Potsą. 

Įdomiausia, kad Potsas nesielgė keistai. Gal pasidarė tylesnis, 
uždaresnis. Vieną vakarą pamačiau jį sėdintį gydytojų kabinete 
suglumusiu lyg vaiko per laidotuves veidu. 

— Sveikas, Rojau, - tarė. — Žinai, ką tik buvau aplankyti Gelto- 
nojo Žmogaus. Galiu prisiekti, kad jis žiūrėjo tiesiai į mane ir paži- 

no, bet kai pažvelgiau antrąsyk, vėl buvo kaip visada - užsimer- 
kęs, komos būsenos. 

Potsas šiaip taip stūmėsi į priekį. Kadangi žmona nuolat kaifa- 
vo GML -nuo galios, kurios jai teikė chirurgijos internatūra, ten ji 
patyrė vieną orgazmą po kito, Potsas daug laiko išbūdavo vienas. 
Mes dažnai susitikdavom, ir jis ėmė man patikti. Jo šaknys taip ir 
liko Pietuose, ir tai mus artino, nes aš vis dar jutau meilę Anglijai, 
kurioje spėjau įleisti šaknis: Oksfordui su jo puošmenomis -braš- 
kėmssu grietinėle, šampanu, patiekiamu lygutėlėse penkioliktojo 
šimtmečio kiemų vejose. Susidraugavome iš dalies todėl, kad abu 
niekinome tarpusavyje besivaržančius subinlaižius iš Šiaurės ir abu 
ilgėjomės pastovumo, praeities tvirtybės. Susėsdavome jo namuo- 
se, šnekučiuodavomės, klausydami bliuzų ir spiričiuelių. Potsui la- 
biausiai patikdavo baladė apie mirtį „Džonas Hertas nuo Misisi- 
pės krantų“: 


Kai baigsis mano žemiškos kančios, įmeskit mano kūną į 
vandenyną — 
nereikės mokėt duobkasiams, ten linksmins mane undinės. 


Vieną dieną kalbėjomės, kaip tapom medikais. 

— Prisimenu vieną vasarą Polio saloje, man buvo gal dvylika. 
Motina išmetė tėtį, ir tą vasarą su ja ir broliu nuvažiavome prie 
jūros. Vieną dieną užsipyliau karšto aliejaus ant rankos, baisiai ją 
nudeginau. Motina kuo skubiausiai parsivežė mane į Čarlztoną, 
pas šeimos gydytoją. Jis teturėjo du senoviškus, didelius kamba- 
rius- raudonmedžio plokštėmis muštomis sienomis, su bronzinė- 
mis durų rankenomis ir baldų rankenėlėmis, su vaistais, sudėtais į 
stalčiukus, metalinėmis dėželėmis - tikriausiai pats esi tokių ma- 
tęs. Sutvarstęs man ranką jis paklausė: „Berniuk, tau juk patinka 
meškerioti, ar ne?“ „Taip, sere.“ „Kokias žuvis mėgsti gaudyti, 
berniuk?“ „Didžiadantes ir melsvažuves, sere.“ „Ar melsvažuvės 
jaukimba?“ „Ne, sere.“ „Tai štai - kai jos pradės kibti, tu jau būsi 

pagijęs, pamatysi.“ Kas antrą dieną ėjau pas jį pertvarstyti ran- 
kos. Jis tepė žaizdą kažkokiu specialiu tepalu; pamenu, kai po 
kokios savaitės pas jį atėjau, jis sako: „Žinai, man baigėsi tas te- 
palas. Paskambinau į Nju Džersį ją gaminančiai kompanijai, bet 
man pasakė, kad kažkokia valdžios įstaiga uždraudė jį naudoti 
žmonėms, nes jis pakenkęs baltosioms pelėms. Tas tepalas nieko 
bloga nedaro, berniuk, aš tai žinau, kadangi naudoju jį beveik dvi- 
dešimt metų. Taigi nuvažiavau į savo ūkį ir parsivežiau tepalo, ku- 
riuo gydydavau arklius. Mąstau taip: jeigu padeda jiems, tai ir tau 
padės“. Taip ir buvo - ranka puikiai sugijo. Tą vasarą, kaip jis ir 
sakė, jau gaudžiau melsvažuves. Ėmiau prie jo trainiotis, kartu va- 
žiuodavau pas ligonius. Ko tik neprisižiūrėjau! Kad ir kurjis atva- 
žiuotų, žmonės puldavo atidaryti jam durų. Visą naktį išbuvęs negrų 
lūšnoje prie gimdyvės, iš kurios priėmė dvynius, važiuodavo į praš- 
matniausius namus Rytų Bateryje - mazgodavo rankas kvapniu 
muilu, gerdavo liokajaus atneštą kavą atviroje terasoje, kur vėje- 
lis nuo Fort Samterio nešė sausmedžio žiedų kvapą iš sodo už 
namo. Daug ką dariau su juo, daug ko pamačiau ir nieko taip 
nenorėjau, kaip tapti panašus į jį. 

— Kas jam atsitiko? 

— Jis vis dar ten gyvena. Laukia, kol baigsiu čia internatūrą — 
tuomet su juo padirbėsiu, kol išeis į pensiją, ir perimsiu jo prakti- 
ką. Manau, kad tai galėtų įvykti jau kitąmet. 

— Sakyčiau, nuostabu. Tu to ir nori? 

— Taip, bet, man rodos, tai tik svajonė. 

— Kodėl tik svajonė? 

— Čia aš mokausi ne tokios medicinos, ar ne? Nežinočiau, nuo 
ko pradėti priiminėti dvynukus. O mano žmona nenori mesti chi- 
rurgijos GML. Ji visai nenori važiuoti į Pietus. 

Per Kojo vakarėlį Berė paklausė manęs, kuris Potsas, ir aš 
parodžiau. Jis vienintelis nebuvo prisisegęs pavardės kortelės, ir 
Berė manęs paklausė kodėl. 

—Jisją pametė. 

— Kitos nejsigijo? 

— Ne. 

— Sakyčiau, ne itin sveikas poelgis. Nebent jis būtų ekstrava- 
gantiškas. 

— Potsas ekstravagantiškas? Tikrai ne. 

— Neatrodo, kad jis pernelyg savim rūpintųsi. 

— Per daug pasinešei į psichoanalizę, - ėmiau irzti. 

— Gal, bet tavim dėta dėl jo nerimaučiau, Rojau. 

— Ačiū už profesionalią diagnozę, bet dėl Potso nemiga manęs 
nekamuos. 

Klydau. Vieną naktį gulėjau negalėdamas užmigti, nes mąsčiau 
apie jį. Galvojau apie dalykus, varančius jam neviltį: žmoną, per- 
nelyg akademišką internatūrą, nykstančią svajonę grįžti į Čarlzto- 
ną gydytojauti, apie jo liūdną šunį. Ėmiau nervintis. Prieš kelias 
dienas mudu sėdėdami jo miegamajame žiūrėjome per televiziją, 
kaip Alabamos „„Avietinis potvynis“ triuškina Džordžijos „Iekus“. 
Šalia jo lovos gulėjo užtaisytas, išimtas iš dėklo keturiasdešimt 
ketvirto kalibro revolveris. 

Palikęs mašiną Namų aikštelėje, nuskubėjau į priimamąjį. Kai 
telefonu pasakiau Potsui užjaučiąs dėl tėvo mirties, jis atsakė: 

— Manjo negaila. Jis mirė pakelės griovyje, kai susimušė su 
kitu girtuokliu. Taip ir maniau, kad susilauks tokio galo. Jaučiu 
savotišką palengvėjimą. 

— Palengvėjimą? 

- Taip. Žinok tokį dalyką, Rojau: daug metų jis įeidavo į mano 
miegamąjį, manydamas, kad miegu, ir stovėdamas tamsoje spok- 
sodavo į mane. Ir retkarčiais pamatydavau, kaip Žvilga šviesa, 
atsispindinti nuo rankoje laikomo revolverio vamzdžio. Į laidotu- 
ves važiuoju vien tam, kad pamatyčiau motiną. Atleisk, kad tau 
tenka mane pavaduoti. Aštau atsilyginsiu. 

"Taigi atėjo žvarbus sekmadienis per vidurį nykios savaitės tarp 
Kalėdų ir Naujųjų metų. Per paros budėjimą tikėjausi pamatyti 
vieną kitą rimtą traumą ir daugiau menkų nusiskundimų kamuoja- 

mų žmogelių, besistengiančių patekti į Namus, kad sušiltų. Koks 
trumparegis buvau, manydamas, kad tą sekmadienį matysiu vien 
tos dienos gaminius. Prieš du tūkstančius metų Kristus padėjo 
šaukštą, prieš kelis šimtus metų kažkoks Renesanso kietuolis su- 
galvojo ligonines, prieš penkiasdešimt metų kažkoks žydų kietuo- 
lis sugalvojo Namus, prieš du mėnesius Dievas reinkarnavo žie- 
mą, prieš kelias dienas kažkoks televizijos programų sudarinėto- 
jasvietoj įnirtingų profesionalų futbolo rungtynių dar kartą parodė 
tą teutonų granatą ,,„Haidę“, nuo kurios visiems šalies vyrams pa- 
kilo kraujospūdis, o išvakarėse nutiko du nepaprastos svarbos 
įvykiai: pirma, siekiant „šviesti visuomenę“ per televiziją buvo pa- 
rodyta laida apie „širdies smūgio požymius“; antra, atėjo šešta- 
dienio vakaras sugižusiame mieste. Jie mane prigriebs. Klausimas 
tik kokiu būdu ir kaip smarkiai. 

Jau aštuntą ryto laukiamasis buvo sausakimšas, daugiausia mo- 
terų ir beveik vien negrių. Pamišėlis Eibas straksėdamas tarp jų 
ėmė man spiegti JŪSŲ BĖDA TA KADJŪS APIPJAUSTYTI 
JŪSŲ BĖDA.... Gydytojų kabinete tvyrojo nekokios nuotaikos. 
Išblyškęs Hovardas Grinspunas sėdėjo su Gatu, Elijum, Kouenu 
ir abiem policininkais; Hovis gėrė kavą - dar nebuvau matęs jį tai 
darant, nes jo IBM kortelės rodė, jog esama tiesioginės priklau- 
somybės tarp išgertos kavos kiekio ir šlapimo pūslės vėžio. Hovis 
pasakojo susirinkusiesiems, kas nutiko: 

— Prieš valandą įeinu į tualetą antrame aukšte. Tuo metu kaž- 
koks vaikinas atidaro duris, įkiša šautuvą ir pareikalauja pinigų. 
Daviau jam tris žalius, o paskiau iškrėčiau kvailystę - atidaviau 
jam savo koledžo žiedą. Kaip aš galėjau?! Tas žiedas man velniš- 
kai patiko, dievaži. Jis manęs jo net neprašė, o aš pats pasiūliau. 
Kodėl? KODĖL? 

— Nuostabu, - atsakė Gilynis, - bet geriau, kad jo nebėra, o jūs 
čia, negu atvirkščiai. 

Hovis išėjo, bet policininkai pasiliko, ir Kvikas ėmė aiškinti: 

— Dabar - siaubo metas, todėl mūsų paprašė pabudėti dar aš- 

tuonias valandas, iki ketvirtos vakaro. Pasak kariškių, iki šešioli- 
kos nulis nulis, ar ne, karinio jūrų laivyno karininke Gatai? 

— Taip, taip, bičiuli,- patvirtino Gatas. - Kaip noriu, kad atvež- 
tų kokių rimtų ligonių, ne vien visų tų moterų su makštoperšomis. 
Aš taip bjauriai nusiteikęs, kad galėčiau eiti medžioti lokių vien su 
rimbu rankoje. 

— Nuostabus pareiškimas — visai kaip ką tik praėjusi naktis, — 
tarė Gilynis, - kai mudu su Kviku per policijos raciją iškvietė į strip- 
tizo barą dėl tariamo šaudymo. Mums įėjus, muzika nutilo, visų gal- 
vos pasisuko į mus. Įstatymo sergėtojai. Tyla. „Per daug ramu“, 
kuždu aš Kvikui, kai mudu stebime baro savininką, iš lėto šluojantį 
grindis ir neigiantį, kad jo įstaigoje kas nors šaudė. Tuomet Kvikas 
pamatė įkaltį. 

— Klanas, kurį valė baro savininkas, buvo raudonas. Alus ne 
raudonas - ne taip kaip kraujas, - dėstė Kvikas. 

— Tada aš pamačiau tris vyrus, sėdinčius prie pat sienos, ir pa- 
liepiau jiems atsitraukti. Kai jie pakluso, vidurinysis nugriuvo ne- 
gyvas. Jie taip nustebo, kad mes susilaikėm nepašventinę jų švini- 
niais bananais ir šitaip išvengėm daugelio mėnesių darbo su Kou- 
enu, kadatsikratytume graužiančios kaltės. Pavojingas metas. 

— Vulgariai raudonas metas, kai žodžiai užleidžia vietą veiks- 
mams, - pridūrė Kvikas. 

— Visi privalome būti atsargūs, - tarė rudaplaukis. - Jei pasi- 
seks, vėl pasimatysime su jumis gražią popietę šešioliktą nulis nu- 
lis. Viso gero. 

Jiems išėjus, mano mintis aptraukė baimė ir niūrumas. Kortelių 
krūva augo, vyravo sunerimę vyrai, matę televizijos laidą „Ką da- 
ryti, kad ištiktų širdies smūgis“, ir moterys, kurioms po šeštadie- 
nio vakaro suskaudo pilvą. Paėmęs ligos istoriją surizikavau iškiš- 
ti nosį į dienos šviesą. Galvoje aidėjo žodžiai ATJAUTA ir NE- 
APYKANTA. Jokių rimtų atvejų nebuvo, kaip ir jokio humoro — 
vien tik juodas įniršis, akivaizdžiai išverstas į tai, ką Kouenas va- 
dino „kūno ego“. Labiausiai jis reiškėsi pilvo ir genitalijų srityse, 

tad pagrindinį nusiskundimą - „man skauda pilvą“ - girdėjau nuo- 
latos. Teko apžiūrėti kibirus šlapimo, ištirti dešimtis pilvų ir daryti 
tai kruopščiai, nes retkarčiais galėjo pasitaikyti „laimikių“. 

Su viena moterimi ištiko katastrofa. Atlikęs išsamų tyrimą ir nieko 
neradęs, grįžau į palatą ir pasakiau jai nerandąs nieko bloga, ką 
galėčiau gydyti. Ji su tuo susitaikė ir ėmė rengtis, bet jos vaikinas 
taip lengvai nenusileido. 

- Ei, vyruti, palūkėk, - tarė jis. - Nori man pasakyt, kad nie- 
kuojai nepagelbėsi? Ničniekuo? 

— Nerandu nieko, ką galėčiau gydyti. 

— Klausyk, vyruti, mano moteriai skauda, labai skauda, ir aš 
noriu, kad jai duotum kokių nors vaistų. 

— Nežinau, nuo ko jai skauda, ir nenoriu duoti jai jokių vaistų, 
nes jeigu būklė pablogės, man reikia, kad ji grįžusi apie tai pra- 
neštų. Aš nenoriu vaistais užslėpti ligos simptomų. 

— Velniai griebtų, tu į ją pažiūrėk - kaip ji kenčia. Tuoj pat 
duok jai kokių nors vaistų skausmui numalšint. 

Atsakiau, kad neduosiu. Grįžau į gydytojų kabinetą aprašyti, 
ką sužinojęs. Vyrukas atlėkė man iš paskos, ir nors moteris susi- 
gėdusi stovėjo prie durų norėdama išeiti, jis niekur nesiruošė ir 
prisigrūdusiame žmonių kabinete pasijutęs lyg sakykloje ėmė kal- 
bėti: 

— Kad tave kur velnias! Žinojau, kad čia mes nesulauksim pa- 
galbos. Tu tik nori, kad ji kentėtų, nes tau tai labai patinka. Jums, 
baltukams, ant visko nusišikt - kad tik mes išsinešdintume vel- 
niop. 

Įsiutau ir pajutau, kaip karšto kraujo priplūsta palei ausis, į spran- 
dą. Norėjau prišokti ir taip jį prilupti, kad tik šūdai tikštų - arba 
kadjis mane taip priluptų. Jis negalėjo žinoti, kad aš irgi jaučiuosi 
esąs auka, kad kaip ir jį mane varo į neviltį ligos, visas gyvenimas 
ir tai, jog juodaodes moteris gniuždo jėgos, kurių mes nepajėgūs 
valdyti. Aš net pasidariau toks pat paranojiškas kaip jis. Nesuge- 
bėjau jam viso to paaiškinti, o jis nepajėgė klausytis. Abu buvome 

paralyžiuoti įniršio, to paties, kuris išvarpė kulkomis Kenedžius ir 
Kingą. 

— Pasakiau jums viską, ką galėjau, - grieždamas dantim tariau. — 
Nieko daugiau iš manęs neišgirsit. 

Seselės iškvietė Namų apsauginius, tie sukiojosi kaišiodami ne- 
tikrus Vest Pointo karo akademijos medalionus, kol moteriškės 
tempiamas vyras pagaliau išėjo. Sėdėjau tirtėdamas, visas išsunk- 
tas. Negalėjau padaryti įrašo kortelėje - ranka per daug drebėjo. 
Negalėjau nė pasijudinti. 

— Tu išbalęs kaip paklodė, - tarė Kouenas. - Tas vyrukas gerai 
tave išvanojo. 

— Nežinau, kaip aš ištversiu dar dvidešimt tris tokias valandas. 

— Neleisk pasireikšti savo libido. Viską darydamas jį slopink. 
"Tuomet jausies, lyg skristum įsijungęs autopilotą, vilkėdamas ast- 
ronauto skafandru. Užsisklęsk emociškai, tarsi būtum visai ne čia. 
Svarbiausia - išgyventi, aišku? 

— Aišku. Gaila, kad neturiu astronauto skafandro. 

— Nekalbu apie tikrą astronauto skafandrą. Užgniaužtas libido 
yra vidinis astronauto skafandras. Beveik visi darbai nuslopina Ii- 
bido. Žinai kodėl? 

— Kodėl? 

— Nes visi darbai nuobodūs, išskyrus šį. Pamėgink daryti kaip 
sakau. 

Apsirengjau įsivaizduojamą astronauto skafandrą, įsijungiau au- 
topilotą ir libido nuslopinau taip, kad tas nė cyptelti nebegalėjo. 
Braidžiojau po šlapimo balas, pasinėriau į nenutrūkstamą srautą 
išsigandusių vyrų nuo šešiolikos iki aštuoniasdešimt šešerių metų, 
kurie matė tą televizijos laidą ir kurių pagrindinis nusiskundimas 
buvo „skausmas krūtinėje“. Pagrindinis tikslas, kurio pasiekė toji 
laida, buvo tai, kad visi Amerikos vyrai ėmė neišmanyti anatomi- 
jos. Iš tikrųjų nė vienam mano ligoniui krūtinė neskaudėjo - jiems 
sopėjo pilvas, ranka, nugara, kirkšnis, o vienam — vidurinis kojos 
pirštas, kaip paaiškėjo, nuo podagros. Plūkdamasis su tomis nor- 

maliomis EKG, jutau didžiausią panieką sumanymui „šviesti vi- 
suomenę“ šios ligos klausimu. Vieną dieną kažkoks televizijos pa- 
mokslininkas propaguoja „širdies smūgius“ - kitą visos šalies ter- 
nai darosi galus. Vienintelis ligonis su MI, kurį pamačiau tą dieną, 
buvo mano amžiaus vyriškis, kurį atvežė jau negyvą. Mano ben- 
draamžis. O aš tuos kelerius iki MI likusius metus stengiuosi save 
atbukinti, kad išgyvenčiau. 

Pavakarė. Atokvėpis. Alsuoti astronauto skafandre darosi kiek 
lengviau, imu manyti, kad, ko gero, ištversiu. Staiga su trenksmu 
atsidaro durys. Mane, Gatą ir Eliją išsviedžia į siurrealistišką laiko 
tarpsnį, kokius sukelia tikra nelaimė. Sirenoms kaukiant, šviesoms 
žybsint, iš vienos pusės nešamas kunigo, iš kitos - Kviko, pasiro- 
do Gilynis. Jis baltas kaip drobė, visas dešinysis šonas kruvinas. 
Mes prišokam ir akimirksniu atsiduriam rimtų traumų kabinete. 
Gilynis gyvas, tik ištiktas šoko. Sesutė nukarpo drabužius, mes su- 
kišam storus vamzdelius ir tikrinam svarbiausius organus - sme- 
genis, širdį, plaučius, o Kvikas sukrėstas pasakoja mums, kas įvyko: 

- Apiplėšė ledų krautuvėlę. Mes imamės vytis vagį, o tas atsi- 
suka ir pykšteli iš šratinio šautuvo į Fintoną. 

— Pareigūne Kvikai, - paliepė Gatas, — verčiau išeikite iš kam- 
bario. 

Jaučiuosi gyvas kaip niekad, darau penkis dalykus iš karto. Nors 
visą dėmesį sutelkęs į Gilynį, mintyse stebiuosi: sekmadienio po- 
pietę, šalčiausią metų dieną, kažkoks šunsnukis apiplėšia parduo- 
tuvę, ledų krautuvėlę, ir dar ginkluotas, su šratiniu šautuvu. Kiek 
pinigų galėjo būti ledų parduotuvėje sekmadienio popietę spau- 
džiant tokiam speigui? Žiūrėdamas į kruviną košę, kuri visai nese- 
niai buvo dešinysis policininko šonas, troškau, kad plėšikas būtų 
šiame kabinete - būčiau taip pritvatijęs, kad liktų tik šūdo krūva. 

Gilyniui pasisekė. Koja, ko gero, niekuomet gerai nebevaikš- 
čios, bet neatrodė, kad jis mirs. Gatas, sukrėstas ne mažiau už 
mus visus, narsiai bandė juokauti - pasakė Gilyniui, kad OPE- 
RACIJOS ŽMONĖMS Į SVEIKATĄ ir kad rudaplaukį ope- 

ruos. Sėdėjau prie Gilynio, kol šis laukė, kada nuveš į operacinę, — 
žiūrėjau, kad jam nenutiktų nieko bloga. Atėjo sukrėstas Kvikas ir 
atsisėdo, paskui pasirodė kunigas su didžiausiu policininku, kokį 
kada nors buvau matęs, su keturiomis žvaigždėmis ant kiekvieno 
peties, galionais puoštu mėlynu apsiaustu, su dideliu auksiniu žen- 
klu, žilaplaukis, su elegantiškais akiniais oranžiniais lęšiais. 

— Kuo geriausio jums ryto, narsusis seržante Fintonai Gilyni. 

— Čia komisaras? 

— Ne kas kitas. Jaunasis daktaras sako, kad atlikus operaciją ir 
pademonstravus, koks naudingas yra skalpelis, jūs liksit gyvas. 

Vadinasi, šita keista kalbos maniera atėjusi iš pačių viršūnių. 
Man rūpėjo, kiek metų komisaras tarnauja „Dievo namuose“. 

— Daktare Bašai, kaip suprantu, paskutinio patepimo man da- 
bar nereikia. Jeigu taip, tai gal kunigas galėtų išeiti? Jis mane bau- 
gina, nes primena, kaip arti dangaus ar tos kitos karštos vietelės 
atsidūriau. 

— Ar nenorėtumėt perduoti kokios žinutės mažajai moteriškai- 
tei - savo žmonai? - kunigui išėjus paklausė komisaras. 

— Taip. Tik neskambinkit jai. Suprantat, ašjai sakiau, kad ką 
nors atsiųsiu. Jei jūs paskambinsit, ji pamanys, kad aš negyvas. 
Kadangi duktė serga epilepsija, o žmonai nuolatos pakrinka ner- 
vai, tai būtų nedovanotina klaida. Todėl nusiųskit ką nors į namus, 
sere, jei tik galit. 

— Nueisiu pats. Beje, plėšiką sučiupom. Taip, - braškindamas 
krumplius kalbėjo komisaras, — o jį sulaikę paprašėme „minutėlę 
užeiti į kvotos kambarį", jei pagaunat mano mintį. Kvota buvo ilga 
ir nuodugni, nesjus labai vertiname kaip policininką. Tiesą sakant, 
ir pats uždaviau keletą skaudžių klausimų. Ką gi, geriausios klo- 
ties, vaikine, einu pas jūsų žmoną - paguosiu ją savo žavia berniu- 
kiška išvaizda ir televizijos faro laikysena. Sudie, o šiam jaunajam 
mokslinčiui, išgelbėjusiam jūsų gražią rudą galvą,- ŠALOM ir 
telaimina Dievas. 

Kažkokie laukiniai dalykai dedasi, dievaži. Gilynį išvežė ope- 

ruoti, o Kvikas visą dieną sėdėjo su mumis pritrenktas ir išsekęs. 
Eibas, matęs beveik visus šiuos įvykius, iš pykčio visai pasiuto. 
Nors Kouenas bandė tramdyti, jis be paliovos šaukė: AŠ JUOS 
UŽMUŠIU AŠ JUOS UŽMUŠIU, todėl galų gale teko surišto- 
mis rankomis ir kojomis išvežti jį į valdišką beprotnamį. 

Diena praėjo, atėjo naktis. Gilynis ištempė. Kvikas grįžo namo. 
Eibo nebebuvo. Šiaip ne taip pratraukiau iki dviejų; prieš pat kie- 
tai įmigdamas pamaniau, kad ši savotiškos pabėgimo ekstazės aki- 
mirka būtų tinkamiausias metas mirti. Trečią —vis dar gyvą - ma- 
ne pažadino. Bandžiau sutelkti dėmesį į kortelę: ištekėjusi dvide- 
šimt trejų metų moteris; pagrindinis nusiskundimas - „einančią na- 
mo mane išprievartavo“. Negali būti, lauke minus dvidešimt. Nu- 
ėjęs ją pamačiau: vienuoliktą vakaro ji ėjo namo iš draugės. Iš 
tarpuvartės iššoko kažkoks vyras, prikišo prie galvos pistoletą ir 
išžagino. Ji buvo ištikta šoko, nieko nesigaudė. Negalėjo eiti na- 
mo pas vyrą. Sėdėjo ištisą parą veikiančioje užkandinėje ir galų 
gale atėjo į „Dievo namus“. 

— Ar paskambinot vyrui? 

— Ne... man baisiai gėda, - atsakė ji, pirmą kartą pakėlė galvą 
ir pažiūrėjo man į akis. Iš pradžių jos akys buvo sausos šaltos 
sienos, paskui pamačiau, kad jos subyra į šlapius gabalėlius, ir 
pajutau palengvėjimą. Tuomet ėmė nepertraukiamai aimanuoti. Ap- 
kabinau ją, leidau raudoti ir pats apsiverkiau. Kai šiek tiek apsira- 
mino, paklausiau vyro telefono. Apžiūrėjęs išžaginimo požymius 
jam paskambinau. Jis baisiausiai nerimavo ir nudžiugo, kad ji gy- 
va. Jis dar nežinojo, kad viena jos dalis jau mirusi. Po kelių minu- 
čių Jis pasirodė. Sėdėjau gydytojų kabinete, kai jis nuėjo jos ap- 
lankyti, nepasijudinau, kai juodu susiruošė eiti. Jinai man padėko- 
j0; Žiūrėjau, kaip juodu eina ilgu plytelėmis klotu koridoriumi. Jis 
norėjo ją apkabinti, bet ji atstūmė jo ranką gestu, kuris, žinojau, 
bylojo apie pasidygėjimą vyru, išniekinusiu jos kūną. Jie atskirai 
išėjo į tą laukinį pasaulį. Pasišlykštėjimas. Koktumas. Aš taip ir 
jaučiausi: pasidygėjęs, įsiutęs stūmiau nuo savęs ranką, nes ranka 

niekuomet negali padėti, nes tai tik pramanas, kad ranka gali pa- 
Iytėti mirusią žmogaus dalį. 

"Tos nakties finaliniu akordu tapo alkoholikas homoseksualas, 
susileidęs potencialiai mirtiną kažkokio preparato dozę. Tą žmo- 
gelį baltomis kelnėmis, baltais batais, balta jūreivio palaidine su 
raudonu šalikėliu ir balta jūrininko skrybėle, baltai dažytais nagais 
ištiko koma, ir jis buvo per žingsnį nuo mirties. Nusprendęs, kad 
susileido metadono, prijungiau lašelinę su priešnuodžiu. Atgavęs 
sąmonę jis ėmė visus užgaulioti. Išsitraukė iš kišenės peilį. Pama- 
niau, kad mane puls, bet apsirikau. Jis sučiupo lašelinės žarnelę ir 
ją nupjovė. Paskui atsikėlė ir pasuko prie automatinių durų. Kad 
būtų lengviau jį gelbėti, jei 1ms kratyti kojas, įkišau didelio sker- 
smens adatą, tad dabar lengvai iš jos tekantis kraujas dideliais 
raudonais lašais tiško ant išblizgintų grindų. 

— Klausykit, leiskit bent jau atjungti lašelinę prieš jums 
išeinant, - tariau. 

— Ne, - mosuodamas peiliu atrėžė jis, - aš niekur neišeinu. Aš 
noriu nukraujuoti čia, štai ant šitų grindų. Suprantat - aš noriu 
mirti. 

— A, čia kas kita, - atsakiau ir iškviečiau apsaugos žaliūkus. 

Sėdėjome, bijodami jį suerzinti, ir žiūrėjome, kaip raudoni taš- 
kai ant grindų susilieja į dėmes, paskui į balutes. Prašmatniais bal- 
tais batais jis išterliojo kraują po grindis. Kai susidarė visa bala, 
tėškė jį į mus, ir ant grindų liko kraujo pėdsakai, panašūs į majų 
aukojimo apeigų saulutę. Užsakiau du litrus kraujo, ir Flešas kraujo 
banke laukė mano skambučio, pasiruošęs skubiai jį atgabenti. Sė- 
dėjau ten prarytas nevilties ir mėginau savo minties rankomis ap- 
glėbti tą laukinę dieną. Nepavyko. Laukiau, kol žmogelis nualps. 


Mudu su Bere nuvykom į šalies sostinę aplankyti Džerio ir Filo, su 
kuriais kartu studijavau Oksforde. Aš pasirinkau Amerikos me- 
dicinos fanatizmą, jie - Amerikos teisės mokyklos. Jie abu dir- 

liko internatūrą, panašią į mano. Įžvelgiau daug paralelių tarp jų 
ir mūsų. Aukščiausiojo Teismo teisėjai, kaip ir „Dievo namų“ 
gydytojai, buvo įvairaus plauko, vieni gana nekompetentingį, kiti 
alkoholikai, treti visiški mulkiai, o kai kurie - tuščia vieta kaip 
Kojis ir Ungurys. Tik Džeriui ir Filui buvo patikėta užduotis kurti 
svarbiausius šalies įstatymus, o man - vargti su tikrais kūnais ir 
numirėliais. Pagrindinis jų darbas buvo retkarčiais jaudrinti savo 
teisėjus, pastūmėti juos priimti vienokį ar kitokį sprendimą, ku- 
ris paveiks milijonus šaunių amerikiečių. Tiesą sakant, didelę dalį 
laiko jie praleisdavo de facto „aukščiausiajame teisme“ — 
krepšinio aikštelėje viršutiniame aukšte, tiesiai virš kiek žemes- 
nio de jure Aukščiausiojo Teismo patalpų. Bene didžiausią pa- 
sitenkinimą jie jusdavo alkūnėmis tvatydami gražuolį Niksono 
paskirtą teisėją, kuriam visur vaidenosi komunistai. 

Nepaisant neseniai atsiradusio mano polinkio Žiūrėti į visus žmo- 
nes kaip į ligonius ir neseniai atsiradusio jų polinkio žiūrėti į visus 
žmones kaip į kaltinamuosius, kurį laiką mums klojosi neblogai. 
Vaikštinėdami po Teismo rūmus, kur balsai garsiai aidėjo atsimu- 
šę nuo marmuro sienų, mes juokėmės iš įvairių komiškų situacijų, 
aprašytų laikraščių skyreliuose, skirtuose asmeniniam garsenybių 
gyvenimui. Pikantiškiausias buvo gandas, esą vienas reporteris, 
pasislėpęs ant uolų virš San Klementės, pro galingus žiūronus ste- 
bėdamas juodais kostiumais apsirengusius Niksoną ir Bebą Re- 
bozą, vaikštinėjančius paplūdimiu, pamatė, kaip prezidentas su- 
stojo, atsigręžė ir pabučiavo Bebą tiesiai į lūpas. 

Vis dėlto nei draugai, nei savaitgalis už Namų sienų nepajėgė 
numalšinti mano įtūžio. Pasijutus laisvam, daugiau žmogum negu 
daktaru, kontrastas tarp tų dviejų būsenų buvo darskaudesnis. Man 
nepavyko atsikratyti savo įtarumo ir paniekos. Vienu tarpu Džerį su 
Filu nustebino mano rūstybė ir kad savo pažiūromis taip nutolau 
nuo kairuolių Anglijos socialistų ir priartėjau prie Dveino Gato ti- 
po Alabamos dešiniųjų. Kažkodėl mano draugų cinizmas nevirto 
paranoja. Viešnagė apkarto. Skrendant lėktuvu atgal Berė tarė: 

— "Teks iš naujo išmokyti tave bendrauti su žmonėmis, Rojau. Nie- 
kas negali gyventi šiame pasaulyje tarp kitų turėdamas tiek pykčio. 
"Tavo draugai ne juokais dėl tavęs sunerimę. 

— Tu teisi, - atsakiau galvodamas, kad visos mano gyvenimo 
sritys nukentėjo nuo to, ką patyriau „Dievo namuose“, ir kad nuo 
tos gausybės Veneros ligų net mano lytinis gyvenimas baigia nueiti 
šuniui ant uodegos. 

Padėtis tik pablogėjo. Per Naujųjų metų vakarėlį, iš kurio turė- 
jauanksti išeiti, nes vidurnaktį paskutinį kartą privalėjau prisista- 
tytiį Namų priimamąjį, ir per kurį gerokai nusitašiau, Berė mane 
užsipuolė: 

— Aš tavęs nebepažįstu, Rojau. Tu ne toks, koks buvai. 

— Buvai teisi, kalbėdama apie šį metų laiką, - išeidamas pasa- 
kiau. — Jis nesveikas, pamišėliškas ir šlykštus. Iki pasimatymo. 

Išėjau pro duris į speigą, per sušalusį sniegą ir nuo miesto purvo 
pajuodusią pusnį pasukau prie savo automobilio. Žiojėjo baugi- 
nanti praraja tarp to, kas buvo meilė, ir to, kas išjos liko. Sėdėjau 
pasišlykštėjęs, vienas; žydra gyvsidabrio lempų šviesa darė naktį 
dar siurrealistiškesnę. Pasirodė Berė ir pabandė vėl paversti ma- 
ne žmogum. Įkišusi galvą pro langelį apkabino, pabučiavo, palin- 
kėjo laimingų Naujųjų metų ir tarė: 

— Galvok apie tai, kad Naujieji reiškia, jog pusę jau ištvėrei. 

Jausdamasis esąs apgautas - man pažadėjo gyvenimą, bet už- 
krovė ant pečių mirtį - girtas nuėjau į priimamąjį ieškoti to apgavi- 
ko. Lygiai vidurnaktį, kai senieji metai persivertė ant šono ir paro- 
dė savo baltą papilvę, o naujieji ėmė žįsti pirmąjį savo juodą rytą, 
kažkoks nuogas girtuoklis iš to džiaugsmo išvėmė kažką baisaus 
sau ant kelių. Sėdėjau gydytojų kabinete, o seselės aplinkui bergž- 
džiai bandė ištaisyti vakarėlį. Žiūrėjau, kaip Elijas su Flešu kraipy- 
dami šlaunis, kaukšėdami kulnimis bando šokti horą, bet man jie 
priminė ,„Kvailystes“ Treblinkoje. Paskui ėmiau galvoti apie nuo- 
traukas, kurias sąjungininkių kariai padarė išvadavę koncentraci- 
jos stovyklas. Nuotraukos vaizdavo pro spygliuotos vielos tvoras 

spoksančius išsekusius vyrus, kurių buvo likusios vien akys. Ak, 
tos akys, tos akys! Juodi tušti diskai. Mano akys irgi virto juodais 
tuščiais diskais. Tačiau už jų kažkas buvo, ir, taip, tai buvo blogiau- 
sia. Blogiausia ir buvo tai, kad turėjau gyventi su tuo, kas buvo už 
jų, ir tai, kad tai, kas užjų yra, visiems kitiems žmonės nevalia nie- 
kuomet pamatyti, nes tai skiria mane nuo jų, kaip ką tik atskyrė nuo 
tų, kurie neseniai buvo geriausi draugai, kaip atskyrė nuo mano vie- 
nintelėssenos meilės Berės. Už mano akių driekėsi vien įniršis, aplip- 
dęs viską nelyginant išsiliejusi iš tanklaivio nafta kirus. Mane įskau- 
dino, ir smarkiai. Nebetikėjau kitais šio pasaulio gyventojais. O 
medicinos pagalba? Farsas. ŠTIŠINK ir TEPLINK. Sukamosios 
durys. Aš nesėdžiu ten, kur baigiasi greitosios kelionė, ne. Čia — 
jokios šlovės. Pirmoji mano Naujųjų metų pacientė buvo penkerių 
metų mergaitė kruvinu veidu, kurią aptiko skalbinių džiovyklėje. Ją 
sumušė nėščia motina —be perstojo talžė vėzdu, pasidarytu iš stiklo 
šukių prigrūstų pėdkelnių. 
Kaip galėjau likti gyvas? 


Velniškai vyliausi, kad Dručkis mane išgelbės. 


Putlus, trykštantis sveikata, kunkuliuojantis šviežiu naujameti- 
niame lopšyje besisūpuojančio kūdikio optimizmu, Dručkis grįžo 
ir vėl tapo „Dievo namų“ skyriaus rezidentu. Pasiilgau jo, kol jis 
ilgai klajojo po įvairias Šv. Kiturkio kalno ir Veteranų administra- 
cijos ligonines. Man jis visuomet atrodė galiūnas, o sunkiausiomis 
akimirkomis jo pamokymai padėdavo man ištempti. Pastaruosius 
mėnesius vienas apie kitą sužinodavome daugiausia iš gandų. Pa- 
sak Dručkio, viskas klojosi kuo puikiausiai. Vis dėlto kuo daugiau 
Jį pažinau, tuo prieštaringesnė man atrodė jo asmenybė. Nors juo- 
kėsi iš sistemos, išugdžiusios Džo, Ungurį, Mažylį Otą ir Kojį, 
Dručkis, rodės, ne tik sugeba joje išlikti, bet dar ir panaudoti ją 
saviems tikslams ir net tuo mėgautis. 

Tarp gandų, atskriejusių iš ilgosios Dručkio kelionės, buvo ir 
keletas apie daktaro Jungo analinį veidrodėlį; pasak vieno jų, vy- 
rams skirtas žurnalas Esguire paskelbė savąjį Gražiausių pasaulio 
šiknaskylių sąrašą. Tačiau apie savo išradimą Dručkis kalbėdavo 
vien tariamąja nuosaka: „būtų“ ir „galėtų“, o ne „bus“ ir „gali“. 
Nors Namuose Dručkis būdavo labai draugingas, iš jų išėjęs din- 
go kaip į vandenį. Siūliau susitikti kur nors mieste, bet nė karto 
nepavyko. Nors Namuose palaikė kažkokius erotinius ryšius su 
Greise iš dietos ir mitybos skyriaus, niekas nieko nekalbėjo apie 

josantykius su moterimis išėjus dirbti kitur. Didelių ambicijų turin- 
tis Dručkis neleido moterims jam trukdyti. Net jo gyvenimo tiks- 
las - „susikrauti turtus“ — buvo sudėtingas. Kaskart, kai jo pa- 
klausdavau, kaip sekasi jo siekti, jo akys pasidarydavo liūdnai 
mąslios ir jis atsakydavo: „Man stinga suktumo“ ir pridurdavo, 
kad vien per pastaruosius metus neišnaudojo dešimties progų pra- 
lobti. 

— Ak, kad mano širdis ir protas būtų tokie kaip Votergeito vy- 
rukų, - dūsaudavo jis, - ak, kad būčiau Dž. Gordonas Lidis. 

Gerai Žinojau, kad jis nori gauti gastroenterologijos doktoran- 
tūros stipendiją, kad jis —vienintelis Bruklino koledžo absolven- 
tas, priimtas į „Dievo namus“ per visą jų istoriją, ir kad jis- vie- 
nintelis tikras genijus, kurį esu sutikęs per savo gyvenimą. Dabar, 
storas ir šmaikštus, su aukso žiedeliu ant riebaus riebios rankos 
piršto ir žvilgančia auksine grandinėle ant didžiulio lyg iš gumos 
padaryto sprando, kurio beveik nebuvo, nes stora, glotni, juoda- 
plaukė galva, rodės, uždėta iškart ant pečių kalno, atnešė į Na- 
mus žvalią nuotaiką, sudariusią keistą kontrastą Žvarbiai Žiemai, 
kuri laikė miestą savo speigų replėse nuo sausio iki atlydžių. Iš 
kitų ternų šnekų žinojau, kad šis skyrius - IV šiaurės - bus sun- 
kiausias. Kadangi mūsų rezidentu buvo paskirtas Dručkis, vyliau- 
Si, kad taip nebus. 

— Šis skyrius bus sunkiausias, - tarė Dručkis putliais pirštais 
laikoma kreida keverzodamas ant budėtojų kabineto lentos SUN- 
KIAUSIAS. - Šis skyrius įsileidžia šaunius jaunus vyrus ir juos 
palaužia, - lentoje atsirado JUOS PALAUŽIA. - Tačiau pernai 
aš ištempiau, o šįmet, kadangi tuos tris mėnesius čia dirbsiu, jūs, 
vaikinai, irgi ištempsit. 

Hiper Huperis, vienas iš ternų, paklausė: 

— O kodėl šis skyrius sunkiausias? 

— Spėk, - paliepė Dručkis. 

— Dėlligonių? 

- Sunkiausi. 

— Dėl seserų? 

- Selė ir Bonė - jos abi dėvi kepuraites ir alavinius slaugių mo- 
kyklos ženklelius lyg kokios vaistininko padėjėjos - su limpiais 
kalbasi maždaug taip: „Dabar suvalgysime savo kremą, brangu- 
te“. Blogiausios. 

- Vizituojantis gydytojas? 

- Ungurys. 

"Trečiasis ternas - Ryk Mano Dulkes Edis - išleido kupiną ne- 
vilties atodūsį. 

— Neatlaikysiu, - tarė jis. - Negaliu pakęsti to Unguno. Jis gast- 
roenterologas, o aš nebegaliu girdėti daugiau kalbų apie šūdus. 

— Tavęs pasiklausius galima pagalvoti, kad Kalifornijoje niekas 
niekuomet nešika, - nusišaipė Dručkis. Paskui surimtėjo, palinko 
į priekį ir pridūrė: - Tu man priminei - mano prašymas priimti į 
doktorantūrą. Bandau gauti stipendiją nuo liepos pirmosios. Ko- 
jis dar neparašė rekomendacijos, o nuo jos viskas priklauso. Gir- 
di, pažiūrės, kaip aš vadovausiu šiam skyriui. Neiškrėskit man 
kiaulystės — nepalikit manęs be rekomendacijos, girdit?! Dar- 
bas šiame skyriuje vadinsis „Užtikrinkime Dručkiui doktorantū- 
rą“, aišku? 

— Kur nori rašyti disertaciją? - pasmalsavo Hupens. 

— Kur? Los Andžele, Holivude. 

Ryk Mano Dulkes sudejavęs užsidengė veidą rankomis. 

— „Žvaigždžių žarnaknisis“,- tarė Dručkis, ir tamsiose jo akyse 
sužvilgo žvaigždės. 

Dručkis taikėsi į didelį pinigą. Jis užaugo skurde. Per didžiąsias 
Žydų šventes, Roš Hasaną ir Jom Kipurą, motina užkaisdavo ant 
krosnies puodus, nors neturėdavo iš ko virti sriubą - kad jeigu 
kas užeitų, pamanytų, jog juose viralas. Artimųjų popinamas kaip 
tikras genijus, jis šovė į viršų lyg vargingojo Fletbušo meteoras, 
kumščiais prasiskynė sau kelią iki diplomo Bruklino koledže, kur 
studijavo gamtos mokslus, per kitų lavonus baigė Einšteino medi- 
cinos mokyklą ir gavo geriausią GMM internatūrą - „Dievo na- 

muose“. Dabar, pasak jo, jis „nesustos iki pat viršūnės“. Matyt, iš 
Fletbušo aukščiausioji viršūnė atrodė Holivudas. 

— Įsivaizduok, kad atlieki sigmoidoskopiją Graučui Marksui, 
mėgdavo sakyti jis. - Ar Mej Vest, Fej Rej, King Kongui! Vi- 
soms toms žvaigždėms, manančioms, kad recturn šitaip vadinasi 
todėl, kad kvepia raktažolėmis. 

Manomintys grįžo iš klajonių Dručkiui aiškinant: 

- Šis skyrius - gastroenterologo rojus, bet, kita vertus, ir jo 
pragaras. Kaipjūs, ternai, išgyvensite? 

— Pasidarę galą, - atsakė Edis. 

— Klysti, - rimtai atsakė Dručkis. - Galo jūs nesidarysit. Jūs — 
mano rinktinė komanda, dabar jau visi žinot, ką darot. Jūs išgy- 
vensit plaukdami pasroviui. 

— Plaukdami pasroviui? - nustebau. 

— Būtent. Tik įsivaizduokit, kad esat lošėjai - slėpkit kortas. 

Slėpti kortas? Pamaniau, kad šis siūlymas šiek tiek skiriasi nuo 
to, ką Dručkis kalbėdavo anksčiau. Kodėl šis skyrius sunkiau- 
sias? Juk slėpti nuo Dručkio, kad nieko nedarome, nereikės, an- 
tra vertus, po to, ką patyriau kituose skyriuose ir priimamajame, 
niekas nebeabejos, kad susidorosiu bemaž su viskuo. Numaniau 
sunkiausia būsiant todėl, kad limpiai stengsis mus kankinti lyg ap- 
kasuose įsitvirtinę „Dievo namuose“ ir šitaip reikalaudami medici- 
nos pagalbos; subinlaižiai ir privatai taip pat stengsis mus kamuoti, 
kiekvienas savaip, bet tvirtai. Sunkiausia čia bus kaip tik todėl, 
kad nebus jokio dviveidiškumo ar apsimetinėjimo, tik amžinos, 
neką mažiau aršios negu kova už būvį pastangos įgyvendinti suka- 
mųjų durų principą taip, kaip įprasta „Dievo namuose“. 

— Atminkit, - baigdamas mokė Dručkis, - jeigu nieko nedary- 
sit, jie taip pat negalės nieko jums padaryti. Norit tikėkit, vyručiai, 
norit ne, bet mes dar sulauksim šventės. Gerai, mes pasirengę eiti 
į skyrių. Skirstomės! 

Išsiskirstėm taip pat entuziastingai kaip vidurinės mokyklos fut- 
bolo komandos narai iš persirengimo kambario, palikę visą narsą 


SAMUELSHEM EDIEVO NAMAI 255 


unitazuose, nes žino, kad tuoj juos negailestingai sutriuškins. IV 
šiaurės skyrius buvo klotas geltonomis plytelėmis, prasmirdęs ir 
susisukęs kaip limpis. Ėjom iš palatos į palatą; kiekvienoje stovė- 
jo keturios lovos, ant kiekvienos gulėjo horizontalus žmogėnas, 
nerodantis beveik jokių žmogui būdingų požymių, išskyrus tai, kad 
gulėjo ant lovos. Jau nebemaniau, kad beprotiška ar Žiauru vadinti 
tuos nelaimėlius limpiais. Tačiau kažkoks kirminas viduje kuždėjo, 
kad beprotiška ir Žiauru, jog šitaip nebemanau. Vienoje vyrų pala- 
toje limpis mešlungiškais judesiais tampė savo kateterį ir dejavo 
kažką panašaus į PAZTRAMI PAZTRAMI PAZTRAAA-ML. Jį 
pamatęs Ryk Mano Dulkes ėmė leisti man į ausį vemiančio šuns 
garsus. Išėję į koridorių pamatėme dar du vyrus, gulinčius šalia. Jie 
skyrėsi tik savo burnomis, O jos atrodė šitaip: 


AN 


A 


Dručkis paklausė GMMS- persigandusių, Žinių ištroškusių, idea- 
listiškų GMMS, - kokias ligas diagnozuotume apžiūrėję tuodu 
vyriškius, bet jie neturėjo menkiausio supratimo. Dručkis paaiškino: 

— Čia klasikiniai ženklai - O kairėje ir O dešinėje. Ženklas O 
rodo, kad padėtis nėra beviltiška, bet kai jis virsta O, ji gali tik 
blogėti. 

Ėjome toliau koridoriumi. Staiga ant gretimų krėslų sėdinčius 
pamatėme du ligonius - tuos pačius, nuo kurių mudu su Čaku 
nusigręžėme pačią pirmąją dieną - Harį Arklį (EI DAKTARE PA- 
LAUKEI DAKTAREPALAUK)ir Džeinę Dou (UUUU-EJJJ- 
YYYY-AJJJ-JŪUUU). Jie vis dar čia! Lyg užhipnotizuoti stovėjo- 
me priešais juos. 

— Eime, eime, - tempdamas mus koridoriumi ragino Dručkis. — 

Štai bjauriausioji - Rožių palata. Čia ir yra ta palata, kuri įsileidžia 
šaunius jaunus vyrus ir juos palaužia. Prie jos durų turėtų stovėti 
automatas, nemokamai dalijantis antidepresantus. Kaskart, kai iš- 
ėjus iš Rožių palatos jums kils noras žudytis, prisiminkit, kad ser- 
gajos, gulinčios toje palatoje, o ne jūs. LIGA - PACIENTO 
RUPESTIS. 

— O kodėl ši palata vadinama Rožių? - paklausėme. 

— Jivadinama Rožių palata, nes visose keturiose lovose visuo- 
met guli limpės, vardu Rožės- taip jau visuomet sutampa. 

Neprasižiodami stovėjome blausiai apšviestos Rožių palatos vi- 
dury. Tvyrojo vaiduokliška ramybė, visos keturios Rožės kuo tai- 
kiausiai tysojo horizontaliai, net suvystę jas antklotai buvo beveik 
be raukšlelės. Viskas buvo labai gražu, kol tvokstelėjo dvokas, o 
tuomet pasidygėjome. Dvokė šūdais. Negalėjau ištverti. Išėjau. 
Koridoriuje girdėjau, kaip Dručkis toliau skaito paskaitą. Žiauk- 
čiodamas išėjo RMD. Dručkis vis dar kalbėjo. Šnerkšdamas iš- 
bėgo Hiper Huperis. Dručkis nesiliovė šnekėjęs. Trys GMM nau- 
jokai, kvailai įsivaizduojantys, kad jeigu išeis iš Rožių palatos pir- 
ma Dručkio, negaus didesnio pažymio negu lavoninei tolygus tre- 
jetas, laikėsi. Dručkis monotonišku balsu varė toliau. Pagaliau unkš- 
dami ir žiaukčiodami, užsidengę burnas nosinėmis, išlėkė GMMS. 
"Tuo metu, kai Dručkis postringavo sau ir limpiškoms Rožėms, 
GMMS pravėrė langą ir iškišo galvas. Zoko sparno konstrukci- 
jas kniedijantys augaloti statybininkai rodė į juos pirštais ir juokė- 
si; atrodė, kad tas juokas sklinda iš toli. Pavydėjau tiems žaliū- 
kams su šalmais, esantiems toli nuo šūdų dvoko. Dručkis varė sau 
pačiam. Pamaniau, kad atėjo eilė išbėgti kuriai nors Rožei. Galų 
gale pasirodė mūsų vadovas. 

— Kas atsitiko, vyručiai? - paklausė. 

Mes paaiškinom, kad dėl visko kaltas aromatas. 

— Iš to aromato daug ko galit išmokti. Jei pasiseks, po trijų 
mėnesių galėsit stovėti tos palatos vidury ir, kai skirtingi žarnų kva- 
pai pasieks jūsų uoslės skiltis, sugebėsit pateikti keturias skirtin- 

gas diagnozes. Nepatikėsit, bet kaip tik šiandien susidūriau su ste- 
atorėja, žarnų karcinoma, viršutiniojo žarnų pasaito nepakanka- 
mumu, sukėlusiu žarnyno išemiją ir viduriavimą, o viską vainika- 
vo?.. Taip! Dujų sankaupos, vos prasiskverbusios pro seniai už- 
kietėjusias fekalijas. 

— Klausyk, Dručki, - tarė Huperis, - ar nevertėtų ant Rožių 
palatos durų staktos pakabinti dėželę su leidimų skrosti blankais? 

— PIRMASIS ĮSTATYMAS: LIMPIAI NEMIRŠTA, - atsa- 
kė Dručkis. 

— Huperi, koks velnias tave apsėdo su tais skrodimais? - pa- 
klausiau. 

- Juodosios Varnos premija, - atsakė tas. 

— Tai buvo tik pokštas, - paprieštaravau. 

— Ne pokštas. Skrodimai - medicinos gėlė, ne - raudona rožė. 

Huperiui nueinant koridoriumi pamaniau, koks jis laimingas pa- 
sidarė dabar, kai jo santuoka baigia galutinai subyrėti ir kai jo 
patologijos rezidentė izraelietė atlikusi jam skrodimus tą pačią dieną 
su juo pasibarškina. Juodosios Varnos premijos trokštantis Hu- 
peris nekentė iš pažiūros nemirtingų limpių ir ieškojo jaunesnių — 
galinčių mirti - ligonių. Jis ypač vertino pasiturinčius jaunus žmo- 
nes, kurie, pasak neseniai pasirodžiusio „Patologijos žurnalo“ nu- 
merio, dažniausiai patys pasirašo leidimus juos skrosti. Kartais 
kas nors užsimindavo Huperui, girdi, šis pernelyg pasinešęs į mir- 
tį, bet jis tik nusišypsodavo savo kalifornietiška vaikigalio šypse- 
na, pastraksėdavo aukštyn žemyn kaip Peliukas Muškietininkas ir 
atšaudavo: 

— Betgi mes visi ten traukiam, gal ne? 

Žvaliajam mažajam Sozalito piliečiui mirtis tapo gyvybiškai 
svarbiu dalyku. 

Iš Rožių palatos dvoko Dručkis nuėjo tiesiai pusryčiauti, tad 
mudu su Edžiu likome vieni. Jis pažvelgė į mane nervingai lakstan- 
čiomis į šonus akimis ir tarė: 

— Negaliu pakelti - vieni limpiai. 

— Gauni nuostabią progą išnaudoti savo dvidešimt šešerių metų 
mokslų ir brandos patirtį teikdamas medicinos pagalbą jos taip 
reikalingai geriatriškajai gyventojų daliai. 

Nė kiek neatsiliekantis nuo Huperio kovoje dėl Juodosios Var- 
nos Edis pasinėrė įsadomazochizmo gelmes; ypač jis kaifavo nuo 
to, kad ligoniai jį „skaudina“ ar kad jis „skaudina“ juos. Pamėgi- 
nau pakeisti temą: 

— Girdėjau, tavo žmona laukiasi kūdikio? 

— Ko? 

— Kūdikio. Tavo žmona, Sara. Prisimeni? 

— Taip, žmona gimdys savo kūdikį. Netrukus. 

— Jis ne vienjos jis ir tavo! - surikau. 

— Taip. Ar matei juos? Vieni limpiai. Jeigu tris jų pamatytų Ka- 
lifornijoje, bemat uždarytų visus kelius į valstiją. Jie dvokia, o aš 
negaliu pakęsti smarvės. Limpiai, limpiai ir dar daugiau limpių. 
Ir, - jis pažvelgė į mane sutrikęs, beveik maldaudamas, —....ir 
limpiai. Supranti, ką turiu galvoj? 

— Taip, suprantu, - atsakiau. - Nesijaudink, mes vienas kitam 
padėsim ištverti. 

— Aš norėjau pasakyti, kad čia limpiai... vieni limpiai. 

— Brangusis, - pasakiau praradęs viltį jį perkalbėti, - čia juk 
Limpių miestas. 


Ungurys buvo nuostabus. Sukištomis į kišenes rankomis, į pade- 
besius iškelta galva, jis buvo taip savotiškai kvanktelėjęs, kad be- 
veik po kiekvieno pašnekesio su juo norėjai bėgti kam nors apie jį 
pasakoti, nes jis keistai paveikdavo tau smegenis - tartum kas 
būtų ištiesinęs keletą vingių. Galėjai prisiekti, kad turi reikalų ne su 
vyriausiuoju rezidentu, o su bepročiu. Pirmąją dieną vadovauda- 
mas vizitacijai jis priėjo prie mūsų. 

— Sveiki, vyručiai, - pasilabino Ungurys, - kaip sekasi? 

Nusukęs nuo mūsų akis, nespėjęs išgirsti, kaip mums sekasi, 
Ungurys tarė: 

— Eime apžiūrėti ligonių, gerai? 

— Sveikas atvykęs, Ungury, - pasveikino jį tarp Hario Arklio ir 
Džeinės Dou stovintis Dručkis. - Mudu abu - gastroenterologai, 
očia esama puikios medžiagos mūsų specializacijos gydytojams, 
sakysi, ne"? 

Džeinė Dou pratisai, skystai susiperdė. 

— Araš tau nesakiau, Ungury? - nudžiugo Dručkis. - Gė E 
traktas! 

— Gė E traktas mane ypač domina, - atsakė Ungurys. - Iokie 
dalykai kaip meteorizmas. Neseniai turėjau progą perskaityti vis- 
ką, kas pasaulyje rašoma apie dujų kaupimąsi Žarnyne sergant 
kepenų ligomis. Tiesą sakant, dujų kaupimasis Žarnyne sergant 
kepenų ligomis būtų labai įdomi mokslinių tyrimų tema. Gal kas 
nors iš Namų darbuotojų norėtų jos imtis? 

Niekas neatsakė esąs ja susidomėjęs. 

— Leiskit jūsų paklausti štai ko, - žiūrėdamas į Huperį tarė Un- 
gurys. - Dėl kokio fermento stygiaus sergant kepenų liga žamyne 
kaupiasi dujos? 

— Nežinau, - atsakė Huperis. 

— Puiku, - pagyrė Ungurys. - Atsakyti į klausimą, patys Žinot, 
taip lengva. Gan dažnai čia, per vizitaciją, sunkiau atsakyti „Neži- 
nau“. Kai kuriose ligoninėse, tokiose kaip GML, sulauktum ne- 
pasitenkinimo pasakęs „Nežinau“. Bet aš noriu, kad „Dievo na- 
mai“ būtų tokia ligoninė, kur internas galėtų didžiuotis tuo, kad 
sako „Nežinau“. Gerai, Huperi. Edi? Kasyra fermentas? 

— Nežinau, - atsakė Ryk Mano Dulkes. 

— Rojau? 

— Nežinau, - atsakiau. 

— Dručki? sunerimęs paklausė Ungurys. 

Po įtemptos pauzės tas atsakė: 

— Nežinau. 

Ungurys atrodė šiek tiek sumišęs, kad visi atsakė „Nežinau“. 
Džeinė Dou vėl pagadino orą, ir suirzęs Ungurys tarė: 

— (GE traktas man patinka ne mažiau negu kam nors kitam, bet 
neprofesionalu leisti žmogui, šitaip nevaldančiam savo žarnų, sė- 
dėti koridoriaus viduryje. Pernelyg aplaidu. Paguldykit ją į palatą. 

— Negalim, - paprieštaravo Dručkis. - Savo palatoje ji ne juo- 
kais padūksta. Bet nesijaudink - aš ėmiausi žygių užkirsti kelią 
tam bezdėjimui. Tai VŽV projekto dalis. 

— VŽV? Kas tas VŽV? 

— Visiškas žarnų valdymas. Mokslinio tyrimo VA ligoninėje 
dalis. 

— Atleiskit, Ungury, - tarė Edis, - bet ar negalėtumėt pasakyti 
mums atsakymą į klausimą apie tą fermentą? 

— Ką? Kadašnežinau. 

—Irjūs nežinot? - nustebo Edis. 

— Nežinau ir didžiuojuosi tai sakydamas. Tikėjausi, kad kuris 
nors iš jūsų žinos. Bet pasakysiu jums štai ką: rytoj per vizitaciją 
žinosiu. 

Kadangi Limpių mieste apie ligonių įtaisymą kitur galėjai tik 
svajoti, susitarti su Socialiąja skyle taip pat buvo neįmanoma. 
Netrukus po mūsų seksualinio karnavalo rudenį mano pasisma- 
ginimai su premarinine Selma užsiraukė. Tą pačią pirmąją dieną 
per vizitaciją Selma ir Rozalė Kouen laikėsi draugiškai, bet at- 
sargiai. Man buvo nė motais. Nesilioviau galvojęs apie tai, ką 
spėjau pamatyti „sunkiausiame“ skyriuje, tad man buvo neleng- 
va sutelkti dėmesį į tai, kas vyko per susitikimą su Socialiosio- 
mis skylėmis. Nugirdau Edį murmant „Pakeliu akis ir pamatau 
vienus limpius“ ar kažką panašaus, o seseles reikalaujant, kad 
peržvelgtume trijų dalių hospitalizacijos anketą, ypatingą dėmesį 
atkreipdami į tokius klausimus kaip: „Įtrintas: Taip/Ne Data“ ir 
„Nelaikymas: paskutinė pūslės žarnos klizma“. Vizitacijai bai- 
giantis susigriebiau, kad neatitraukiu akių nuo jauno šviesiap- 
laukio fantastiškai įdegusio vyruko žydromis lyg kūdikio aki- 
mis, kuris retkarčiais vis kresteldavo ant kaktos užkritusią gar- 
baną. 

Vėliau su Huperiu ir Edžiu sėdėjome budėtojų kabinete -ban- 
dėme prasimanyti naujų žaidimų su stetoskopais. Išdarinėjome su 
jais viską, kas šaudavo į galvą, tik nekišom į burną. Iškėliau klau- 
simą: 

— Kodėl šiame skyriuje vieni limpiai? 

Huperis ir Edis suglumę susižvalgė. Nė vienas nežinojo. 

— Kodėl tau nepaskambinus PAGALBAI ir nepaklausus? - pa- 
siūlė Hupens. 

— Nepaskambinus kam? 

- P-A-G-A-L-B-A-I. Tam mėlynšvarkiam vaikinui. Čia nau- 
jas Namų sumanymas: jei tau prireikia kokios nors pagalbos, su- 
renki žodį PAGALBA. 

Surinkau žodį PAGALBA ir pasakiau: „Alio, man reikia pagal- 
bos... Ne, aš ne ligonis, aš iš priešininkų komandos - iš daktarų, ir 
man reikia vieno iš tų mėlynšvarkių... Kuris? Rupūs miltai! Taip, 
ketvirtas aukštas... Iki“. 

Atsisukęs į kolegas paaiškinau: 

- Kiekvienas aukštas turi savą Švarką, mūsiškis vardu Lajo- 
nelis. 

— Nuostabu, - tarė Edis. - Įdomu, kiek tiems juokdariams 
moka? 

Pasirodė Mėlynšvarkis. Tas pats, kurį mačiau per vizitaciją, ir 
atrodė jis taip pat fantastiškai kaip tada. Pasisveikinę pakvietėme 
atsisėsti. Jis taip ir padarė, be galo įspūdingu aristokratišku jude- 
siu krestelėjęs riešą ir užkritusią ant kaktos garbaną. Kojas užkėlė 
vieną ant kitos nepaprastai elegantiškai, parodydamas, kad paga- 
liau matome vyruką, puikiai mokantį atsisėsti ir užkelti kojas. 

Atsitiko keistas dalykas. Apipylėme Švarką visokiais klausi- 
mais: kas jis ir PAGALBA yra ir ką jie veikia, ir kiek PAGALBAI 
moka, ir „Kodėl šiame skyriuje vieni limpiai“. Lajonelis į kiekvie- 
ną klausimą atsakinėjo nuoširdžiu, raminančiu balsu; galėjai pa- 
manyti, kad jis- tikras sandėlis informacijos, kuria mielai dalijasi 
Su sunkiai triūsiančiais ternais, „be kurių „Dievo namai“ sugriūtų 

lyg kortų namelis“. Tačiau kiekvienas raminantis jo atsakymas bu- 
vo kaip ta cukraus vata - nurijęs nepajusdavai ką nors turėjęs 
burnoj. Iš tikrųjų Lajonelis nieko mums nepasakė. O Limpių mieste 
mums žūtbūt reikėjo gauti atsakymus, nes net jeigu IŠŠTIŠIN- 
TUME visus limpius, bet kiekvieną ŠTIŠĮ pakeistų naujas, kokia 
prasmė apskritai stengtis? Mes įpykome, ir mūsų klausimai pasi- 
darė kandūs. Iš to buvo tik mažiau naudos. Kai visi trys jau bu- 
vom bepradedą virti pykčiu, į kabinetą įėjo Dručkis. Iš karto įver- 
tinęs padėtį, jis pasakė keletą raminančių frazių Lajoneliui, ir tas 
išskuodė. Tuomet atsisukęs į mus Dručkis paklausė: 

— Kąjūs čia, vyručiai, išdarinėjat'? 

Papasakojom. 

— Nair kas? - Dručkis šypsodamas atsisėdo. - Kas iš to? 

— Ogi tas, kad tas bybis taip mums ir nepasakė, ką veikia PA- 
GALBA rr kiek jam moka. Ten, iš kur aš atvykęs, tokiems pagal- 
bininkams moka tiek, kiek jie verti - šūdą, - aiškino Edis. 

— Nesikarščiuok, - ramino jį Dručkis. - Plauk pasroviui. Be- 
prasmiška pykti ant tokių šmikių. 

— Man rūpi, kodėl čia vieni limpiai, - pasakiau. 

— Tikrai? Tai rūpi ir man, ir visiems kitiems. Ir žinai ką? Niekuo- 
met nesužinosi. Tai ko čia pradedi siusti? 

— Aš nepradedu siusti, - atšoviau. - Aš jau įsiutęs. 

— Na ir kas? Kokia iš to nauda? Slėpk kortas, Bašai, slėpk 
kortas. 

Į kabinetą įkišo nosį Greisė iš dietos ir mitybos skyriaus. Ran- 
koje ji laikė lašelinės buteliuką su geltonu skysčiu. Iškėlusi jį pra- 
nešė: 

— Ekstraktas paruoštas, brangusis! 

— Puiku, - nudžiugo Dručkis, - eime, išbandysim jai. 

Nusekę koridoriumi paskui Dručkį ir Greisę, žiūrėjome, kaip 
toji pakeičia Džeinės Dou lašelinės indą „ekstrakto“ buteliuku. Pa- 
naudojęs apversto stetoskopo metodą Dručkis sušuko Džeinei į 
ausis: 

-NUOJO NUSTOSITE NEVALINGAI TUŠTINTIS, DZŽEI- 
NE. JIS SUKIETINS JUMS VIDURIUS! 

— Kas čia per ekstraktas? - paklausiau. 

- A, čia tai, ką aš išmąsčiau, 0 Greisė paruošė. Čia VŽV dalis, 
dalis tyrimo VAL, iš kurio aš susikrausiu turtus. 

— Švieži vaisiai - paties Dievo duotas vidurių paleidžiamasis 
vaistas, — aiškino Greisė. - Tikimės, kad čia - jų priešingybė. 
Ekstraktas vien iš organinių medžiagų - kaip ir letrilis. 

Paklausiau Dručkio apie tuos tyrimus VAL, ir jis papasakojo, 
kad kažkoks „sukčius“ gavęs „didelę vyriausybės dotaciją“ naujo 
antibiotiko bandymams su tomis amžinomis jūrų kiaulytėmis — 
sprogstančių sviedinių kontūzytais visų apleistais veteranais. Druč- 
kis sudarė sutartį su tuo sukčiumi - tas mokėsiąs tam tikrą pro- 
centą už kiekvieną veteraną, kuriam jis paskirsiąs antibiotiką, tad 
Dručkis paskyrė vaistą visiems. 

— Kaipjis veikia? - paklausiau, bet iškart susizgribau, kad klau- 
simas kvailas, nes vaistas buvo duodamas ne kam nors gydyti. 

— Puikiai, - atsakė Dručkis, - išskyrus vieną dalyką - šalutinį 
poveikį. 

— Šalutinį poveikį? 

— Taip. Supranti, jis sunaikino visą žarnyno florą, o tada ėmė 
reikštis vienas latentinis žarnyno virusas ir sukėlė neįtikėtiną vidu- 
riavimą, kurio niekas negali sustabdyti. Tai yra kol kas negali. TO- 
dėl mes siejam dideles viltis su šiuo ekstraktu, aišku? 

-— Taip, bet kas čia baisaus, jei žmogus truputį viduriuoja? — 
paklausė Huperis. 

— Truputį viduriuoja? - paklausė Dručkis išpūsdamas akis. — 
Truputį... - ir jis pratrūko juoktis žvaliais, riebiais juoko gūsiais, 
kurie vis smarkėjo ir smarkėjo, kol pagaliau jam teko susiimti už 
žarnų, tarsi tos baustųsi ištrūkti ir pasklisti po visas plytelėmis klo- 
tas grindis; Greisė, aš, Edis ir Huveris taip pat ėmėme juoktis. 
Galų gale Dručkis žvilgančiomis nuo ašarų akimis pasivedėjo mus į 
šalį ir paaiškino: 

— Triedžia jie ne truputį, vyručiai, o kaip reikiant. Tai rimtas 
užkrečiamas viduriavimas. Ta pirmoji VŽ.V pusė -tas VAL anti- 
biotikas - kiekvienam žmogui gali sukelti viduriavimą. Jei būčiau 
žinojęs, kokį bjaurų šalutinį poveikį jis sukels, niekad nebūčiau jo 
skyręs. Štai kodėl turiu surasti antrąją pusę - vaistą. Matot, tas 
viduriavimas - toks užkrečiamas ir toks nesuvaldomas šunsnukis, 
kokio gastroenterologijos pasaulis dar nebuvo regėjęs. 

Galų gale nuėjau pasirašyti žurnale pas budintį RMD. Paklau- 
siau, kaip jam sekasi. 

— Palyginti su Kalifornija - tikras šūdas! Važiuoja trečia ligonė, 
kurią turėsiu paguldyti. Mane jau parklupdė. 

— Kodėl? 

— Ji atvažiuoja net iš Olbanio. Iš už penkių šimtų kilometrų. 
Taksi. 

— Taksi? 

— Taksi. Visiškai nukvakusi, surambėjusi limpė, pasak žvalgų 
pranešimo, nesišlapinusi jau daug savaičių. Jai taip pasimaišęs pro- 
tas, kad net nepasirašo sutikimo dializei. Artimuosius ji tiek iškan- 
kino, kad tie Olbanyje slapčia ĮŠTIŠINO ją į vos pavažiuojantį 
taksi, ir ji nuo vidurdienio čia keliauja. Ją siunčia dializei. 

— Jeigu ji atsisakė pasirašyti sutikimą ten, kodėl jie mano, kad 
sutiks pasirašyti čia? 

— Nes, kaip pats sakei: „Brangusis, čia juk Limpių miestas“. Ji 
bus privati paties Kojo pacientė. Tai bus reikšmingiausia diena jos 
gyvenime. 

Man važiuojant namo, saulė atrodė rūsti, nuožmi; tarsi išvargusi 
nuoviduržiemio, įsiutusi ant ledo pilkumos, čaižė įkypais spindu- 
liais. Šalau, jaučiausi likęs be prieglobsčio, sutrikęs. Taip tikėjau- 
si, kad Dručkis mane išgelbės, o tas liepė man nepykti ant Mė- 
lynšvarkio. 

— Jis liepė man tvardytis, 0 aš nenoriu, - pasakiau Berei. - Tu 
juk nuolatos mane ragini išlieti, ką jaučiu, aš bijau, kad tvardyda- 
masis išprotėsiu. Kaip galiu paklusti ir jam, ir tau? 


SAMUELSHEM B DIEVO NAMAI 265 


— Gal tarp jo 1r mano pamokymų yra šis tas bendra, - atsakė 
Berė.- Bet, man regis, tu bijosi net pamėginti viską ištverti, jei 
judu nesutarsit. Ką jis sako apie visus tuos limpius? 

Nuliūdau pastebėjęs, kad net Berė ėmė vadinti tuos gailesčio 
vertus senukus limpiais. 

— Sako, kad juos myli, - atsakiau. 

— Čia tik kontrafobija. Antrinis narcisizmas. 

— Kas čia per velnias"? 

— Kontrafobija pasireiškia tuo, kad darai tai, ką labiausiai bijai 
daryti: vyriškis, kurį baugina aukštis, tampa tiltų dažytoju. Pirminis 
narcisizmas - kai žmogus kaip Narcizas prie vandens stengiasi 
save pamilti, bet jam nepavyksta, nes jis negali apkabinti savo 
atspindžio. Antrinis narcisizmas - kai žmogus apglėbia kitus, tie jį 
už tai myli, o jis dar labiau pamilsta save. Dručkis glėbesčiuoja 
limpius. 

— Jis glėbesčiuoja limpius? 

- Irvisi už tai jį myli. 


...Visi myli savo daktarą ir aš esu įsitikinęs, kad dabar visi ligoniai 
išties tave myli. Tikiuosi, pacientų tau netrūksta ir tu puikiai atlieki 
savo pareigas. Per kabelinę žiūrėjau „Niksų“ rungtynes ir jie įro- 


RE LLC 


Dručkis pavadino mus savo „rinktine komanda“. Kokia gi išjos 
būtų komanda, jei ***VI*** imtų abejoti treneriu? 


— Noriu valgyti, - tarė Tina - moteris, atsiųsta taksi. 

— Jums negalima valgyti, - atsakė Ryk Mano Dulkes Edis. 

— Aš noriu valgyti. 

— Jums negalima. 

— Kodėl man negalima valgyti? 

— Todėl, kad jūsų inkstai nedirba. 

— Dirba. 

— Nedirba. 

— O) aš sakau, kad dirba. 

— Nedirba. Kada paskutinį kartą šlapinotės? 

— Neprisimenu. 

— Matot? Jie nedirba. 

— Aš noriu valgyti. 

- Jūsų inkstai nedirba, todėl jums nevalia valgyti! Jūs pasira- 
šysit sutikimą dializei ir kamuositės. 

— Tuomet aš noriu mirti. 

— Čiajau kas kita, čia tai kita kalba! - tarė Edis. Mudu su juo 
prasprukome pro taksistą, bandantį atsiimti daugiau nei du šimtus 
dolerių už kelionę, ir palikę Tiną atsisėdome kabinete, kur vyko 
Dručkio „vizitacija“. 

- Pirmoji kortelė, - tarė Dručkis. - Golda M. 

- Įstabus atvejis, - atsakė Edis. - Utėlių dama. Septyniasde- 

šimt devynerių, atvežta į ligoninę nuo savo kambario grindų; rasta 
daranti grimasas, lyg būtų lėlė Barbė, vaidinanti ,„Egzorcste“. Vi- 
sas kūnas nusėtas limfmazgiais, dydžio sulig slyva. Įsivaizduoja 
važiuojanti traukiniu Sent Luise; turi utėlių. 

- Utėlių? 

— Taip. Tų krebždančių bužių. 

— Nieko baisaus, - atsakė Dručkis. - Norint ją IŠŠTIŠINTI, 
reikia rasti vėžį arba alergiją. Reikia iš odos mėginių nustatyti, kam 
ji alergiška: TBC baciloms, balkšvagrybiams, streptokokams, 
musių šūdams, kiniškam omletui su pupų ūgliais, žodžiu, patik- 
rinti viską. Vienintelis teigiamas rezultatas paaiškins limfmazgių 
atsiradimą, ir ji vėl bus PARŠTIŠINTA ant savo kambario grin- 
dų. 

— Jos privatas Pucelis sako neleisiąs vargšei senutei ten grįžti. 
Jis reikalauja, kad įtaisytume ją į slaugos namus. 

— Puiku, - tarė Dručkis, - aš paskambinsiu Selmai. Kas toliau? 
Semas Levinas? 

— Beje, -tarė RMD, - nespėjau papasakoti Puceliui apie bu- 
žes. Dabar jis pas ją. 

Šliaužiantis perversmas. 

— Semas - aštuoniasdešimt dvejų metų silpnaprotis, visų ap- 
leistas žmogėnas, gyvenantis nuomojamame bute. Policijos suim- 
tas užvalkatavimą. Farų paklaustas, kur gyvena, atsakė „Jeruza- 
lėje“, paskui apsimetė nualpęs, todėl jie ATŠTIŠINO jį čia. Sunki 
diabeto forma. Gerai žinomas iškrypėlis. Pagrindinis nusiskundi- 
mas- „Ašalkanas“. 

- Aišku, jis alkanas, — patvirtino Dručkis. - Diabetui reikia mais- 
to, tad ėda jo kūną. Utėlės ir iškrypimas? Kur ritasi žydai?! 

— Juodosios Varnos link, - atsakė Hupers. 

- Insulino miestas, - atsakė Dručkis. - Pavargsim, kol IŠŠTI- 
ŠINSIM. Kitas? 

— Privalot žinoti, - įspėjo Edis, - kad Semas Levinas - žmogus, 
kuris valgo viską. Saugok savo maistą, Dručki! 

Dručkis atsistojęs užrakino spintelę, kurioje laikė savo maisto 
atsargas, tarp jų ir didžiai vertingą Nacionalinės hebrajų užeigos 
saliamį. 

— Kita - Greitoji Tina, Moteris Iš Taksi, - pristatė Edis, - pri- 
vati Kojo pacientė. 

"Tuo metu taksistas ėmė klykti reikalaudamas savo pinigų, ir Druč- 
kis IŠŠTIŠINO jį pas Mėlynšvarkį. Taksistas keikdamasis nuėjo. 
Į kabinetą įėjo Bonė ir pranešė Edžiui: 

— Jūsų ligonės Tinos Tokerman lašelinės buteliukas pasibaigė. 
Ką dabar pakabinti? 

— Tiną, - atsakė Edis. 

— Kalbat nepadoriai. Dėl tų utėlių: jas naikinti ne mūsų pareiga, 
ointernų. 

— Šūdas, - atrėžė RMD, - čia seselių darbas, nes jos ir taip 
utėlėtos. 

— Ką?! Na, gerai - aš tuoj pat pranešiu savo vyriausiajai! O dėl 
utėlių skambinsiu PAGALBAI! Mums nepavyksta rasti bendros 
kalbos. Sudiev. 

- Šiaip ar taip, - toliau dėstė Edis, - pasirodė Tina. Hm - pa- 
maniau -silpnaprotystė. Nieko nelaukęs nusprendžiau papurtyti 
jos kapšą. Pradėjau nuo LB 

— Pradėjai nuo LP?! Ar priešją darydamas atsiklausei Kojo? 

— Ne. 

- Privačią Kojo pacientę atsiunčia penkis šimtus kilometrų tak- 
Si, otu atlieki skausmingą invazinę procedūrą pirma jo neatsiklau- 
sęs? Kodėl? 

— Kodėl? Man reikėjo rinktis - jinai arba aš, štai kodėl. 

— Tikiuosi, ji neprieštaravo? — paklausė Dručkis. 

— O, dar ir kaip prieštaravo. Spiegė lyg skerdžiama. O trečią 
ryto išgirdau kažkokį maniaką švilpaujant „Rita, Rita, - sakyk, ar 
myli, tik nemeluooook“. 

- Rita, Rita... - žiūrėdamas pro langą į veidą šalmuotam staty- 
bininkui, kuris lyg voras kabojo ant kylančio Zoko sparno karka- 

so, tarė Dručkis. - Tokiu metu Kojis negalėjo ateiti. Ko jam eiti? 
Tokerman sparno juk nėra, ar ne? 

— Tina taip įsiuto, kad vožė man per nosį visą veidą nudiegė, 
ašaros iš akių pasipylė. Tuomet aš supratau, kad reikia įvaryti jai į 
vidinę jungo veną kaklo snityje storą kateterį. 

— Storo CVS kateterio tu neįkišai - puikiai Žinai, kad Kojis jų 
nekenčia, nes jo laikais apsieidavo be jų, be to, jis nesupranta, 
kam jie reikalingi. Juk neįkišai? 

— Ne, neįkišau. 

— Šaunuolis, Edi, šaunuolis, — pagyrė Dručkis. 

— Bet aš velniškai stengiausi, ir man besistengiant įėjo Kojis ir 
paklausė Tinos: „Gal kas nors negerai, brangute?“,ota ėmė spiegti: 
„Taip, ta adata mano kakle!“ Tada Kojis atsisuko į mane ir tarė: 
„Mano laikais apsieidavom be jų. Ištrauk ją ir išryto ateik į mano 
kabinetą“. O Tina atsisako pasirašyti sutikimą dializei. 

— Edi, - ramiai mokė Dručkis, - nedaryk to. Patikėk manim: 
neverta tų vyrukų kiršinti. Nedaryk nieko drastiško — visuomet 
geriau nedaryti nieko drastiško, supranti. Taip, šis atvejis sunkus: 
vienintelė priemonė, kuri pagelbėtų nuo jos silpnaprotystės, yra 
dializė, bet ji nepasirašo sutikimo tik todėl, kad yra silpnaprotė. 
Tikrai teks pavargti, kol IŠŠTIŠINSIM. 

— O gal įsprausti jai į ranką rašiklį ir jos ranka išvedžioti parašą? — 
pasiūlė Huperis. - Aš šitaip gaunu limpių leidimus skrosti. 

— Liaukis tai daręs - įstatymai draudžia! - užriko Dručkis. 

— Juokų darbas, - tarė Edis. - Naktį, kai budėsiu, Tina supras 
esanti visiškai mano valioje ir pasirašys, Dručki, tikrai pasirašys. 

Vėliau tą rytą Huperis, Dručkis ir aš sėdėjome gydytojų kabi- 
nete. Dručkis buvo įnikęs į savo The Wall Street Journal, o 
mudu su Huperiu stebėjome, kas darosi aplink. Mes vis dar ki- 
kenome, prisiminę, kaip Lajonelis iš PAGALBOS, pypsiu iš- 
kviestas seselės, ieškojo reikiamo durų numerio, o paskui dabi- 
tos judesiu pasitaisęs švarką ir sruogą ant kaktos įėjo į tų šlykš- 
Čių padarų knibždančią Utėlių damos palatą. Kojis išsikvietė Edį 

į savo kabinetą, ir mes nerimavome, bet lengviau atsikvėpėme, 
pamatę Kojį einantį koridoriumi su juo, apsikabinusį Edį per pe- 
čius. Kol laukėme Ungurio, kad galėtume pradėti vizitaciją su 
ilgakoju savo viršininku, Dručkis čiupo Edį už apykaklės, suva- 
rė mus visus į budėjimo kabinetą ir užrakino duns. 

— Tai štai, Edi, - tarė Dručkis, - įkliuvai į rimtą bėdą. 

—Kątunori pasakyt? Mes maloniai pasišnekučiavom. Jis man 
tepasakė: „Atsargiai elkis su Tina“. Kai ėjom čia, jis mane net 
apkabino. 

— Aš ir turėjau galvoj tą ranką, - aiškino Dručkis. - Ar bent 
kartą įdėmiai pažvelgei į jos anatomiją? Pirštai lyg medvarlės, su 
čiulptuvėliais galuose. Arachnodaktilija. Krumplių sąnariai dvigu- 
bi, riešo, alkūnės ir pečių lankstosi į visas puses. Kai Kojis ką 
nors apkabina, dažnai tai reiškia daug žadančios karjeros pabai- 
gą. Paskutinis vyrukas, kurį jis apkabino, buvo Granatos palatos 
Dableris. Ar Žinai, kur jis išvažiavo į doktorantūrą? 

— Ne. 

- Ir niekas to nežino. Abejoju, ar kur nors į žemyninę JAV dalį. 
Kojis apkabina tave per pečius ir sušnabžda į ausį „Akronas“ ar 
„Juta“, arba „Kvala Lummm-pūūūras- ten ir iškeliauji. Nenoriu 
rašyti savo disertacijos Gulage, supratai? 

- Savo? - paklausė Edis. - O mano? Iš onkologijos. 

— Ką? Tu? Apie vėžį? 

- Žinoma. Kas gali būti geriau už limpį vėžininką? 

Prieš prasidedant vyriausiojo gydytojo vizitacijai Ungurys pri- 
statė ligonį. Jis pasirinko tokį Kirštą, žaliūką sunkvežimio vairuo- 
toją, kuris spaudžiant speigui gavo laukti, kol prisipildys baką, nes 
dėl naftos krizės susidarė eilės. Jis sirgo reta kraujo liga krioglo- 
bulinemija, pasireiškiančia tuo, kad nuo šalčio smulkiuosiuose 
kraujo induose sukreša kraujas. Kiršto vidurinis kojos pirštas su- 
stiro ir pabalo nelyginant numirėlis ant lavoninės stalo. 

— Koks puikus atvejis! - sušuko Kojis. - Leiskit užduoti jums 
keletą klausimų. 

Į pirmą klausimą, tikrai sudėtingą, kurį jis pateikė Huperiui, tas 
atsakė „Nežinau“, tad Kojis atsakė į jį pats ir perskaitė trumpą 
paskaitą šia tema. Į kitą klausimą, gan lengvą, užduotą Edžiui, tas 
atsakė „Nežinau“. Kojis juo patikėjo ir perskaitė trumpą paskai- 
tą, iš kurios nei Edis, nei kas nors kitas nesužinojome nieko nauja. 
Ungurys su Dručkiu ėmė nujausti, ką mes sumanėme; įtampa pa- 
didėjo, kai Kojis atsigręžė į mane ir uždavė tokį paprastą klausi- 
mą, kad į jį būtų atsakęs kiekvienas Time skaitantis mulkis. Su- 
raukiau kaktą, apsimesdamas, kad galvoju, ir atsakiau „Aš... se- 
re, aš tiesiog nežinau“. 

— Sakai, nežinai? 

— Ne, sere, nežinau, ir didžiuojuosi tai sakydamas. 

Apstulbęs ir sunerimęs Kojis tarė: 

— Mano laikais „Dievo namai“ buvo ligoninė, kurioje per vy- 
riausiojo gydytojo vizitaciją internas gėdydavosi sakyti ,„Neži- 
nau“. Kas čia darosi?! 

— Suprantat, sere, Ungurys sakė norįs, kad Namai būtų tokia 
ligoninė, kur mes didžiuodamiesi galėtume pasakyti „Nežinau“. 
Velniai rautų, viršininke, mes tikrai tuo didžiuojamės. 

— Didžiuojatės? Ungurys taip sakė? Jis... bala nematė. Eime 
apžiūrėti Kiršto. 

Vyriausiasis degė nekantrumu imtis Kiršto piršto, bet priėjęs 
prie jo lovos kažkodėl iškart ėmė gosliai šniukštinėti kepenis. Ga- 
lų gale Kojis priėjo prie Kiršto kojos piršto, bet niekas vėliau 
gerai negalėjo pasakyti, kas tuomet nutiko. Pirštas buvo baltas ir 
šaltas; Kojis kalbėdamasis su juo, tarsi tas galėtų jam papasakoti 
apie visus didžius mirusius praeities kojų pirštus, apžiūrėjo, išpal- 
pavo, pasukiojo į šonus, paskui padarė jam kažką savo burna. 
Stebėjome aštuoniese; paskui rasis aštuonios skirtingos nuomo- 
nės dėl to, ką Kojis padarė su Kiršto pirštu. Vieni sakė, kad Žiū- 
rėjo, kiti, kad čiulpė kaip moteris vyro varpą, treti, kad laižė kaip 
vyras moteriai kūšį. Apstulbę spoksojome, kaip Kojis išsitiesia, 
nesuvokdamas, ką daro, glosto pirštą, tartum tas būtų bičiulis, su 

kuriuo ką tik susidraugavo, ir klausia Kiršto Piršto, koks pojūtis, 
otas atsako: 

— Neblogai, drauguži, bet jeigu jau pradėjai, ar negalėtum pa- 
daryti to paties kiek aukščiau? 


— „Dešimt Dievo įsakymų ir vištiena“? - paklausiau Dručkio tą 
vakarą, kai laukėme naujų ligonių ir vakarienės dešimtą. 

— Tikrai taip. Čarltonas Hestonas, žydai, sutraiškyti akmeni- 
mis, ir „Dievo namų“ „vištiena su padangos pėdsakais“. Ir Ie- 
dis. 

— Kas tas Tedis? 

Paaiškėjo, kad Tedis - vienas iš Dručkį mylinčių pacientų. Jį, 
gyvą likusį koncentracijos stovyklos belaisvį, atvežė į „Dievo na- 
mų“ priimamąjį dėl kraujuojančios opos vieną vakarą, kai budėjo 
Dručkis. Tas IŠŠTIŠINO jį į chirurginį; netekęs pusės skrandžio 
Tedis buvo įsitikinęs, kad Dručkis išgelbėjo jam gyvybę. Tedis 
„yra kulinarijos parduotuvės savininkas, jis vienišas, todėl ateina į 
ligoninę, kai aš budžiu, ir atsineša maišą maisto. Padabinu jį balta 
uniforma, duodu stetoskopą, ir jis apsimeta esąs daktaras. Tas 
Tedis - malonus vyrukas“. Ir iš tikrųjų, kai mudu su Dručkiu ir 
Umbertas, mano GMMS meksikietis, susėdę televizoriaus kam- 
baryje žiūrėjome, kaip ima riaumoti MGM liūtas, įėjo liesas, neri- 
mastingos išvaizdos vyrukas varganais juodais apdarais su radiju, 
grojančiu melancholišką Šumano melodiją vienoje rankoje, ir 
dideliu riebalų dėmėmis išmargintu popieriniu maišu kitoje. Kol 
Mozė iš kūdikėlio, vaikančio statistus italus, išaugo į beveik metro 
devyniasdešimties centimetrų egiptiečių kietuolį, panašų į Čarlto- 
ną Hestoną, mes su Dručkiu, Tedžiu ir Umbertu skyriui vadova- 
vome per Belo išrastą telefono sistemą. Maždaug tuo metu, kai 
Dievas, vaidinantis daktarą, paskelbė dešimt įstatymų, tardamas: 
„Imkit šias akmens plyteles ir paskambinkit man iš ryto“, Hariui 
Arkliui susopo krūtinę. Nusiunčiau Umbertą padaryti EKG; jam 
grįžus Dručkis į ją nė nepažiūrėjęs pasakė, kad Hariui „impulsus 

generuoja ne sinusinis mazgas, 0 A-V jungtis. Tai ir sukėlė krūti- 
nės skausmą“. Jis buvo teisus. 

— Aišku, aš teisus. Hario privatas, Mažylis Otas, sugalvojo bū- 
dą, kaip laikyti jį čia amžinai: kai tik Hario būklė pagerėja, ir jį 
galima ŠTIŠINTI, Otas jam pasako, kad jį išrašo. Tada Haris 
priverčia savo širdį plakti tuo pamišėlišku ritmu, jam ima skaudėti 
širdį, ir Otas pasako, kad jo neišrašo. Haris - vienintelis žmogus 
per visą istoriją, gebantis sąmoningai valdyti savo A-V jungtį. 

— Neįmanoma sąmoningai valdyti A-V jungties. 

— Haris Arklys sugeba. 

- Tai kaip mes jį IŠŠTIŠINSIM? 

— Pasakysim, kad gali likti. 

- Bet tuomet jis pasiliks čia amžinai. 

— Nair kas? Jis tautietis, mūsų brolis. Malonus žmogus. 

— Ogi tas, kad tau nereikia juo rūpintis, o man reikia, - atšoviau 
SulrZĘS. 

— Rūpesčių jis tau nepridaro. Tėgul sau būna. Jam čia labai pa- 
tinka. Kam nepatinka? 

— Man irgi labai patinka, - atsakė Tedis.- Čia praleidau šešias 
laimingiausias savo gyvenimo savaites. 

Pasibaigus ,,„Dešimčiai Dievo įsakymų“, paskambino iš priima- 
mojo, kad atvežtas ligonis. Dručkis mus pasivadinęs tarė: 

— Vyručiai, melskitės, kad čia būtų mūsų miego bilietas. 

— Ką? - nustebo Iedis. - Jums reikia bilietų, kad galėtumėt čia 
miegoti? 

— Mums reikia, kad apie vienuoliktą atvežtų ligonį, su kuriuo 
nereiktų daug terliotis. Tada galėtume numigti, jei tik nauja pamai- 
na nepriimtų kito paciento ketvirtą ryto. Melskitės, vyrai, melski- 
tės Mozei, Izraeliui, Jėzui Kristui ir visai meksikiečių tautai. 

Viešpats išgirdo. Bernardas buvo aštuoniasdešimt trejų, bet ne 
visai susenęs, ne limpis ir galėjo kalbėti. Jį perkėlė iš GML, „Die- 
vonamų“ konkurentės. Baltųjų anglosaksų protestantų įsteigta dar 
tada, kai JAV buvo Anglijos kolonija, GMLėmė įsileisti neanglo- 

saksus ir neprotestantus tik dvidešimtojo amžiaus viduryje, kai 
priėmė saujelę mikliarankių Rytų chirurgų, o galų gale ir saujelę 
kietų terapeutų žydų. Šiaip ar taip, GML ir toliau liko britiška, 
kaip Namai - žydiški. GML žydų slaptažodis buvo „Renkis kaip 
britas, galvok kaip žydas“. Ligonius iš GML itin retai ŠTIŠIN- 
DAVO |; „Dievo namus“, todėl Dručkiui buvo smalsu: 

— Bernardai, tu gulėjai GML, ten puikiai tave ištyrė, bet kai jie 
baigė tyrimus, panorai būti perkeltas čia. Kodėl? 

— Tiesą sakant, nežinau, - atsakė Bernardas. 

— Gal dėl tenykščių daktarų? Gal tau nepatiko daktarai? 

— Dėl daktarų? Ne, daktarais negaliu skųstis. 

— Tai gal dėl tyrimų ar dėl palatos? 

— Dėl tyrimų ar palatos? Ne,jais negaliu skųstis. 

— Tai gal dėl seselių? Gal dėl maisto? - kamantinėjo Dručkis, 
bet Bernardas tik purtė galvą - ne. 

— Klausyk, Berni, - nusijuokęs tarė Dručkis, - gulėjai GML, 
jie puikiai tave prižiūrėjo, o kai klausiu, kodėl atvykai į „Dievo 
namus“, tu atsakai tik: „Ne, skųstis negaliu“. "Tai kodėl tu čia atva- 
žiavai, Berni? Kodėl, Berni, sakyk kodėl? 

— Kodėl aš čia atvažiavau? Na, čia aš galiu skųstis. 

Maneinant į skyrių miegoti priėjusi budinti seselė paprašė ma- 
nęs paslaugos. Neturėjau jokio noro jai padėti, bet paklausiau, 
ko reikia. | 

— Ta moteris, kurią vakar perkėlė iš chirurginio skyriaus, ponia 
Stein. 

— Vėžys su metastazėmis, - atsakiau. - Neoperuojamas. 

— Jinai žino, kad chirurgai ją prapjovė, pasižiūrėjo ir nieko ne- 
padarę vėl susiuvo. 

— Tai kas? 

— Ji klausia, ką tai reiškia, bet privatas jai nesako. Manau, kas 
nors turėtų paaiškinti, ir tiek. 

Norėdamas išvengti šios nemalonios scenos, atsakiau: 

— Čiajos privato pareiga, ne mano. 

— Labai prašau, - maldavo seselė. - Ji nori žinoti. Kas nors 
privalo... 

— Kasjos privatas? - paklausė Dručkis. 

— Pucelis. 

— A. Viskas gerai, Rojau, aš pats tuo pasirūpinsiu. 

— Tu? Kodėl? 

— Todėl, kad tas kirminas Pucelis niekad jai nepasakys. Aš 
vadovauju skyriui, pats tuo ir pasirūpinsiu. Eik miegoti. 

— Bet argi tu nesakei man su Edžiu nekišti nosies kur nerei- 
kia? 

— Sakiau. Bet čia kas kita - ta moteris turi Žinoti. 

Žiūrėjau, kaip jis įeina į jos palatą ir atsisėda ant lovos. Moteriai 
buvo keturiasdešimt. Ji buvo liesa ir tokia išblyškusi, kad negalė- 
jai atskirti nuo patalų. Įsivaizdavau jos stuburo rentgeno nuotrau- 
ką - koriu virtusius vėžio sugraužtus kaulus. Pernelyg staigiai pa- 
judėjusi ji nusilaužtų slankstelį, nutrauktų stuburo smegenis ir ją 
paralyžiuotų. Kaklo įtvaras darė ją stoiškesnę, negu iš tikrųjų bu- 
vo. Akys pageltusiame kaip vaškas veide atrodė neapsakomai 
didelės. Iš koridoriaus stebėjau, kaip ji užduoda Dručkiui savo 
klausimą, o paskui įdėmiai Žiūri į jį laukdama atsakymo. Kai Druč- 
kis prabilo, jos akys pritvinko ašarų. Pamačiau, kaip Dručkis iš- 
tiesia ranką ir motinišku judesiu suima jos delnus. Negalėjau žiū- 
rėti. Apimtas nevilties nuėjau miegoti. 

Ketvirtą ryto mane pažadino - atvežė ligonį. Keikdamasis nu- 
svirduliavau į priimamojo kabiną ir išvydau leukemija sergantį siu- 
vėją Solą, dėl kurio remisijos spalį iš džiaugsmo verkėme. Solas 
merdėjo. Tartum įsiutę, kad jiems sutrukdė strimgalviais pulti į mirtį, 
Solo kaulų čiulpai pašėlo: ėmė spjaudytis šlykščiomis kaulų vėžio 
ląstelėmis, todėl vargšelis taip karščiavo, kad net kliedėjo, jam iš 
visur ėmė sunktis kraujas, jis tapo anemiškas, jį varstė skausmai, 
o ten, kur piktybiniams baltiesiems kūneliams nepavyko sukliudyti 
išplisti normaliai odos florai, kūną nusėjo į kirmėles panašūs stafi- 
lokokų pūlinėliai. Per silpnas, kad pajudėtų, pernelyg įsiutęs, kad 

verktų, ištinusiomis dantenomis, pamėlusiu liežuviu, jis nuvijo 
žmoną ir pamojęs man pasilenkti sukuždėjo: 

— Dabar jau viskas, daktare Bašai, ar ne? Čia jau galas? 

— Gal mums pavyks dar kartą pasiekti remisiją, - atsakiau pats 
tuo netikėdamas. 

— Nepliaukškit man apie remisiją. Tai pragaras. Klausykit 
noriu, kad mane pribaigtumėt. 

— Ką? 

— Pribaikit mane. Aš nebegyvas, tad leiskit man mirti. Nenorė- 
jau jokio gydymo - ji mane privertė. Aš pasirengęs, jūs - mano 
daktaras, tai duokit man ką nors, kad pribaigtų, gerai? 

— Negaliu to padaryti, Solai. 

— Nemalkit šūdo! Prisimenat Sandersą? Aš buvau šalia, greti- 
moj lovoj. Viską mačiau. Ar kentėjo? Klaikiai. Neleiskit man išei- 
ti, kaip išėjo jis. Na? Jei norit, kad ką nors pasirašyčiau - pasira- 
šysiu. Pribaikit mane. 

— Negaliu, Solai, - pats Žinai. 

— Tuomet raskit žmogų, kuris tai padarytų. 

— Prižadu, kad tau neskaudės. Niekuo daugiau negaliu padėti. 

— Neskaudės? O skausmas viduj, mano širdy? Ką turiu daryti, 
daktare Bašai, - paklausė piktai, - maldauti? Jūs juk nenorit, kad 
kankinčiausi kaip Sandersas. Jis jums irgi patiko, žinau. 

Pažiūrėjau į krauju pasruvusias jo akis - infekcija vokais šliau- 
žė į akių gleivinės indus, o tie buvo išbalę nuo raudonųjų kūnelių 
stygiaus — ir norėjau pasakyti: „Ne, aš nenoriu, kad tu kankintu- 
meis, Solai, noriu, kad ramiai numirtum“. 

— Tai juk juokų darbas. Maldauju - pribaikit mane. 

Toliau pneštaravau, bet prisiminus, kaip kamavosi ir mirė San- 
dersas, šmėstelėjo siaubinga mintis siaubinga todėl, kad akimir- 
ką ji man tokia neatrodė, tartum žvelgdamas į kūdikį galvočiau, 
kaip suvarau jam į momenėlį ledo kirtiklį. Toji mintis buvo tokia: 
taip, Solai, aš tai padarysiu, aš tave pribaigsiu. Lyg pašėlęs pradė- 
jaujį gelbėti. 

Grįžęs į skyrių ėjau pro palatą, kurioje gulėjo Pucelio ligonė, 
serganti paskutine vėžio stadija. Dručkis tebebuvo pas ją - lošė 
kortomis ir šnekučiavosi. Man praėjus, žaidime, matyt, nutiko 
kažkas neįprasta, nes nuaidėjo šauksmas, ir abu lošikai pratrū- 
ko juoku. 


Kitą rytą pervertus korteles, kai Dručkis nuėjo valgyti, o Huperis 
į patologiją, RMD kvaila mina veide pasakė man, kad Lajonelis 
Švarkas atsiuntęs jam į pypsį žinutę prašydamas pažiūrėti į kaž- 
kokius „raudonus padarėlius“ ant įspūdingosios jo gaktos, nuo 
kurių jam pasiutusiai niežti. Edis paklausė manęs, ką jam daryti. 

— Ką daryti? - atsakiau. - Esi daktaras, tai ir daryk, ką daro 
daktarai - apžiūrėk jį. Gali apžiūrinėti jį čia, tik duok man penkias 
minutes. 

Paprašęs operatorės nusiųsti Dručkiui, Huperiui, Selmai, sese- 
lėms, Unguriui ir kam nors iš ūkio skyriaus žinutę, kad TUC 
ateitų į Limpių miestą, žiūrėjau, kaip Lajonelis atėjęs koridoriu- 
mi atsargiai apsidairo ir įeina į budėtojų kabinetą. Priėjau prie 
išsikviesto būrelio ir tariau: 

— Man per pypsį pranešė TUČ eiti į budėtojų kabinetą! - Ir 
dešimt mūsų įpuolėme į vidų. Mėlynas Lajonelio švarkas dengė 
tik viršutinę pusę; jis sėdėjo ant stalo nuogas iki juosmens ir gra- 
baliojosi po rudus gaktos plaukus. Ryk Mano Dulkes giliai susi- 
mąstęs sėdėjo kitapus stalo. Mus pamatęs Lajonelis išraudo ir 
ėmė aiškinti. Susizgribęs, kad aiškinti nebūtina, nutilo, paskui rau- 
donas kaip burokas tarstelėjo: 

— Medicininė problema. 

— Gaktinės utėlės, - paaiškino Edis. - Lajonelį užpuolė veneri- 
nes utėlės. 

- Medicininė problema? - pasakiau. - Žinot, mes negalim dėl 
to kaltinti Lajonelio, jokiu būdu. Galim kaltinti tik sistemą, dėl ku- 
rios paramedikų personalas stengiasi gauti medikų konsultaciją 
nemokamai. Patys žinot, kaip dažnai čia, Namuose, tau per petį 

kas nors patapšnoja ir išgirsti: „Klausykit, daktare, turiu nedidelę 
bėdą - gal turit laisvą minutę?“ 

Lajonelis užsimovė trumpikes su trikampių burių raštais, ele- 
gantiškas pilkas kelnes ir išėjo. Nuo to laiko kiekvienas mūsų kas- 
kart jį susitikęs įsivaizduodavom jį tik be švarko, su utėlėmis apli- 
pusiu šlongu. 

— Nereikėjo to daryti, Bašai, - eidamas į skyrių kartu su manim 
papriekaištavo Dručkis. 

— Kodėl? 

— Todėl, kad prieš tokius vyrukus kaip Švarkai negali laimėti — 
praloši vos tik įsivėlęs į peštynes. Lajonelio viršininkas, tas palai- 
žūnas Martinas, skirstantis priimtus ligonius, apkartins tau gyveni- 
mą. Klausyk, Rojau, esi vyresnis už Huperį ir Edį - nekišk nosies, 
kur nereikia, plauk pasroviui. Ir taip nelengva - nereikia, kad dar 
ir Švarkai, privatai ir subinlaižiai ant mūsų užsisėstų. 

— Nusileisti tiems šikniams? 

— Niekad to nesakiau. 

— O kas dar lieka? - paklausiau atvirai rodydamas jam nepa- 
klūstąs. 

— Nesileisk jų išnaudojamas, Rojau. Pats juos išnaudok. 

— Kaip? 

— Kad ir taip, - tarė Dručkis, sėsdamasis prieš Džeinę Dou ir 
išsitraukdamas savo chronometrą. - Stebėk. 

— Ką čia darai? 

- Išnaudoju juos. Po dešimties minučių paaiškinsiu. 

— Klausyk, aš noriu eit namo. Einu perduoti pamainos Hupe- 
riui. 

— Eik, po dešimties minučių grįžk, ir aš tau paaiškinsiu. 

Nuėjau į budėtojų kabinetą, pasirašiau žurnale ir papasakojau 
Huperiui apie ligonius. Žinojau, kad jis negirdi nė vieno mano žo- 
džio, bet man buvo nė motais. Atsistojau eiti namo. Huperis skai- 
tė vadovą, kuriuo naudojausi metų pradžioje — „Patarimus prade- 
dančiajam internui“, skyrelį „Kaip punktuoti krūtinę“. Man tai pa- 

sirodė keista, kadangi dirbome jau daugiau negu pusmetį, ir per tą 
laiką krūtinės punktavimas tapo paprasčiausia procedūra. Kadangi 
įpratome vienas kitam padėti, nors kartais dėl to tekdavo kiek 
ilgiau pasilikti ligoninėje, paklausiau Huperio, ar jam nereikia pa- 
galbos. 

-— Turi galvoje Lajonelį? - paklausė jis. 


— Ne, save. 
— Nereikia, - atsakė jis, - aš tik pasiskaitysiu šį vadovą ir pa- 
punktuosiu Rožei Badz krūtinę. 


Palikau jį įsikniaubusį į knygą ir nukreipusį savo pirštą sau į 
krūtinę įsivaizduojama adatos trajektorija, kuria jis durs Rožei Badz. 
Skyriuje priėjau prie Dručkio; tas nuspaudė chronometrą, atsisu- 
koį mane ir paklausė: 

— Koneatsitiko? 

— Nežinau. 

- Praėjo dešimt minučių, Bašai, o Džeinė Dou nenusiperdė. 

— Nair kas? 

— Ogi tas, kad jos žarnos pirmą kartą, kiek prisimena Namai, 
visiškai užrauktos. Šitas ekstraktas gali būti tinkamiausias vaistas 
nuoto VALviduriavimo. Tiesiog žygdarbis - kvepia turtais. Bū- 
tent tai, ko reikia man ir pasauliui. Išnaudok juos, Bašai, išnau- 
dok. 


— Ar judu su Dručkiu ėmėt geriau sutarti? - paklausė Berė. 

— Blogiau, - atsakiau. - Negana to, kad jis myli limpius, dar 
elgiasi kaip skautas. Be perstojo liepia man plaukti pasroviui, pri- 
verčia po visą ligoninę ieškoti silpnaprotės devyniasdešimt septy- 
nerių metų senutės akinių, o paskui kiaurą naktį prasėdi šalia mo- 
ters, sergančios paskutine vėžio stadija, pirma pasakęs jai, kad 
tuoj mirs. 

— Jis tikrai taip pasielgė? 

— Taip, kodėl klausi'? 

— Niekados nejsivaizdavau jo šitaip elgiantis. Iš tavo pasakoji- 

mų jis man pasirodė toks ciniškas, toks nesveikas. Dabar nebesu 
tuogsitikinusi. 

— Jam trūksta cinizmo. Jis virto lepšiu. Man net atrodo, kad jis 
nuo manęs gręžiasi. 

— Man atrodo, kad jis pasidarė išmintingesnis. O tavo elgesys 
nesveikas. 

— Labai ačiū. 

— Man neramu, Rojau. Šitokia bravūra pavojinga. Ko gero, 
Dručkis teisus: kažkas tikrai nusvils. 

Atsigulęs svarsčiau apie tai, kas kėlė nerimą Berei. Smagu bu- 
vo sakyti „Nežinau“, kad įgelčiau Unguriui, smagu buvo įgelti La- 
joneliui, lakstyti po ligoninę juokiantis ir šaipantis, bet tame elge- 
syje buvo užuomazgų kartėlio, kuris galėjo peraugti į nirtulį, pa- 
versiantį mane tokiu liūdnu, kad pasidarysiu galą, arba tokiu pa- 
mišusiu, kad imsiu kandžiotis. Bandžiau suimti tą nerimą į rankas, 
bet kaip tas vaikas, mėginantis sugauti saulės spindulį, atgniaužęs 
saują pamačiau, kad šviesa virtusi tamsa, o šilumos nebelikę. Nu- 
keliavau į sapnų karalystę ir atsidūręs cirke regėjau dramblį, taip, 
dramblį, ir papingą paną ant to suplėkusio dramblio. Tas padaras 
žeme besivelkančiu š/ongu pūtė dulkinas pjuvenas ant scenos dar- 
bininkų, papingos mergos, ant visos į papus panašios cirko pala- 
pinės... - PALA! - gerokai sunerimęs suvokiau, kad Hiper Hu- 
peris atsisėdęs budėtojų kabinete skaito mano knygą, pirštu nely- 
ginant adata rodydamas - ne, negali būti, bet taip išties yra - ro- 
dydamas tiesiu taikymu MSNJAN Rožei Badz į širdį. 

— Gerai, Hupen, pasiklausykim Rožės Badz skrodimo išvadų. Pa- 
siklausykim, ko pridarei vieninteliu adatos dūriu. 

Dručkis vartė korteles mums gūžiantis lediniame negyvo vasa- 
rio skilvelyje, o tas gūžėsi metų lavone. Buvo akivaizdu, kad Edis, 
Hupers ir aš parklupdyti ir kad jie mus baigia palaužti. Didžiuma 
Namų hierarchų mūsų nekentė. Limpių miestas rodė, kad jis iš 
tikrųjų sunkiausias. Mes juo nesirūpinome - toli gražu. Jis rūpi- 
nosi mumis. 

— Rožės Badz skrodimas patvirtino tai, ką mes spėjome, kai 
buvo ištirta adata, kurią aš panaudojau, - dėstė Huperis atgai- 
laujančiu tonu, sumišusiu su tam tikru profesiniu pasididžiavimu. 
Aš kliudžiau blužnį, plautį, skrandį, širdį ir... ir kepenis. 

Huperis nutilo, kurį laiką Žiūrėjo į barbenantį pirštais į stalą Druč- 
kį, paskui kalbėjo toliau: 

— Kitaip sakant, Dručki, visus organus, kuriuos anądien pami- 
nėjai, be to, užgriebiau kepenis ir skrandį. Mano galva, tai naujas 
organų, pradurtų viena adata, pasaulio rekordas. 

— Sakai, kepenis? Kepenys visai ne ten, kur tu dūrei. 

Prisiminiau dieną, kai Hiper Huperis papasakojo apie savo ban- 
dymą punktuoti Rožei Badz krūtinę. Anot jo, „ligonė truputį krau- 
javusi“. Kai kalifornietis kalba šitaip santūriai, žinok, kad įvyko 
tragedija. Hupenis turėjo galvoje, kad Rožė merdi. Jis išsiuntė Rožę 

į ISTS, ir Dručkis, sunerimęs, kad Huperis pasielgė nekompeten- 
tingai, nusivedė savo Limpių miesto rinktinę komandą į ISTS pa- 
sižiūrėti, kur buvo įdurta adata. Skylutė Rožės krūtinėje buvo prie- 
kyje, tiesiai virš širdies. 

— Huperi, tu juk nedūrei adatos čia? - paklausė Dručkis. 

— Čia, nes taip buvo parodyta Rojaus vadove - nebent aš lai- 
kiau jį aukštyn kojom. 

Kai Dručkis pasakė: „Jokiu būdu negalima punktuoti iš priekio, 
nes trukdo tokie organai kaip širdis“, Huperis iš pradžių atrodė 
nusiminęs, tačiau bemat pralinksmėjo ir tarė: 

— Viskas gerai, Dručki - ji puikiai tiks skrodimui. 

Paskui pnidūrė: 

— Žinau, kad paprastai kepenų toje vietoje nebūna, bet atrodo, 
kadji turėjo kažkokią netipišką ataugą. 

- Bjauriai IŠŠTIŠINAI, Huperi, bjauriai, - rimtu balsu tarė 
Dručkis iš lėto draskydamas Rožę Badz į skutelius. Huperiui ir vėl 
pavyko išplėšti pralaimėjimą, kai pergalė atrodė neišvengiama. Iš- 
kėlęs kitą kortelę Dručkis sušuko: 

— Tina! Edi? 

— Negyva, - atsakė Ryk Mano Dulkes. 

— Ką? -suklykė Dručkis. - Tina taip pat? Kaip? Kas ją nužu- 
dė?! 

— Ne aš, - atsakė Edis. - Aš tik įtikinau ją pasirašyti sutikimą 
dializei. Visa kita padarė puikioji Kojo dializės brigada. 

Tiną netyčia nugalabijo dializės kabineto seselė, supainiojusi bu- 
teliukus. Užuot praskiedęs Greitosios Tinos kraują, aparatas jį dar 
labiau sutirštino, todėl iš moters kūno buvo ištrauktas visas van- 
duo ir, kol sesutė atsisėdusi skaitė Cosmopolitan, Tinos smege- 
nys susitraukė ir ėme barškėti kauše kaip koks žirnis. Paskui varg- 
šės smegenėlės tol barškėdamos tempėsi, kol arterija tarp jos spran- 
doir tarpinių smegenų gumburo trūko, ir ji mirtinai nukraujavo. 

— Gaila, Huperi, - tarė Edis, - bet kadangi Tina buvo mano 
ligonė, vaikiui atitenka dar vienas skrodimas. 

— Liaukis! —-sudraudė Dručkis. - Tina buvo Kojo pacientė. 
Jokių skrodimų. 

— Bet juk Kojui labai patinka skrodimai. Jis pavadino juos me- 
dicinos gė... 

— Tik ne tuomet, kai jie įrodo medikų kompetencijos stoką! - 
tarė Dručkis plėšydamas Tinos korteles. Iš jo balso supratom, 
kad prieštarauti beprasmiška. - Kas toliau? Džeinė Dou? 

— Laikosi puikiai, - tarė Huperis. - Man pasirodė, kad šiandien 
ji išsitiesė ir nuoširdžiai pasisveikino. .. 

— Nepliaukšk niekų, - pertarė jį Dručkis. - Ta moteris dar nie- 
kad nuoširdžiai nesisveikino su jokiu internu ir tikrai nepradės nuo 
tokio kaip tu, kuris drimbančiom seilėm laukia jos lavono. Ar jau 
buvo kokia nors peristaltika? 

— Ne. Žarnos neišleidžia nė menkiausio garso. Ko gero, jos 
nebegyvos. Jokios veiklos nuo tada, kai praėjusį mėnesį uždavėt 
tosavo „ekstrakto“. | 

— Tas preparatas - tikras dinamitas, - tarė Dručkis. - Toliau 
leisk tą VAL antibiotiką, Huperi. Privalom išjudinti tas žarnas. Kas 
toliau? 

Peržvelgėm visus kitus ligonius ir galop priėjome prie Utėlių da- 
mos. Dručkis paklausė Ryk Mano Dulkių, ar tas aptikęs vėžį arba 
alergiją. 

— Ką aš galiu žinoti? - atsakė Edis. - Aš AŠL. 

— AŠL? Ką, po velnių, reiškia AŠL? 

- Atsisakau Šios Ligonės, - atsakė Edis. - Nauja sąvoka. 

— Liaukis. Tvardykis. Negali AŠL. 

— Kodėl? 

— Todėl, kad esi jos daktaras, supratai?! - šluostydamasis kaktą 
atsakė Dručkis. - Dieve brangus! Tai aptikai vėžį arba alergiją 
arne? 

— Ne, - atsakė Edžio GMMS, - mes aptikom tik spermos. 
Pastaruosiuose trijuose šlapimo tyrimų lapeliuose buvo parašyta 
tik „sperma“. 

— Sperma? SPERMA?! Silpnaprotės septyniasdešimt devyne- 
rių metų limpės kūne? 

— Sperma. Mes manom, kad ji Semo Levino, jūsų iškrypėlio 
diabetiko. 


Tą rytą Ungurys vežė mus „pasižmonėti“. Kojis per pypsį išsi- 
kvietė Huperį, ir kol jo laukėme, spėliodami, ko viršininkas iš jo 
nori - duoti pylos už tai, kad nugalabijo vargšelę Rožę Badz, ar 
pasveikinti, kad šiaip ne taip gavo leidimą ją skrosti, mudu su Edžiu 
ir toliau kankinome Ungurį, kaip jau buvome įpratę, galų gale įtariai 
mus nužvelgęs jis nuėjo derinti paskutinių reikalų. Huperiui grįžus, 
Ungurys susisodino mus į savo automobilį, ir mes leidomės į kelią. 
Važiuojant jis nuoširdžiai kalbėjo apie tai, kaip Huperis nuknekci- 
no Rožę Badz: 

— Žinot, vargu ar galima tikėtis išmokti medicinos nepakišus po 
velėna kelių pacientų. Aš pats esu keletą nužudęs. Taip, kaskart, 
kai nužudydavau ligonį, kai ko išto sužinodavau. 

Sunku buvo patikėti, kad jis iš tikrųjų taip kalba; ėmiau vaiz- 
duotis Ungurį porinant: 

— Ligonių žudymas mane ypač domina. Neseniai turėjau progą 
perskaityti viską, kas pasaulyje rašoma apie ligonių žudymą. Tie- 
są sakant, tai būtų labai įdomi mokslinių tyrimų tema... 

Kai atsitokėjau, jau buvome Perlo raštinėje. 

Tai buvo antroji mūsų išvyka. Ungurys mus išsiveždavo, kad 
ištrauktų iš „Dievo namų“ - idant kuo mažiau pakenktume jam 
kaip vyriausiajam rezidentui ir būsimai jo karjerai. Pirmąsyk žmo- 
nėtis jis mus nuvežė į negrų gyvenamo rajono sveikatos centrą. 
Ten Ungurys jautėsi ne itin smagiai. Čia viskas buvo atvirkščiai. 
Perlas prasimušė iš Namų subinlaižių taip lengvai, kad Ungurys 
galėjo tik pavydėti, ir dabar buvo turtingiausias „Dievo namų“, 
miesto ir gal net viso pasaulio privatas. Jo raštinėje viskas buvo 
automatizuota ir visur grojo tos pačios nuvalkiotos melodijos kaip 
oro uostuose ir geležinkelio stotyse. Mums įėjus skambėjo miu- 

ziklas „Smuikininkas ant stogo“. Raštinėje buvo sausakimša: 
MSNJAN duodamos kraują niūniavo SAULĖ KYLA, SAULĖ 
LEIDŽIAS, laukdamos, ko! pereis į kitą kambarį - ten, kol bus 
daroma EKG, su technike niūniuos TRADIIMICIJOS, o dar to- 
liau, praėjusios ženklą „Anatevka - į dešinę“, ten, kur MSNJAN 
turės duoti šlapimo mėginį, ją išties užlies karčiai saldūs ANA- 
TEVKOS- dainos apie prarastą smuikininko gimtinę - garsai. 
Kelionės gale mūsų ir MSNJAN savo kabinete laukė ir kviestinis 
solistas pats Perlas, įnikęs į kompiuterių apdorotus tyrimų rezul- 
tatus. Iš garsiakalbių skambėjo „Jei būčiau turtingas“; už dvigubo 
stovelio vėliavėlėms, kuriame styrojo ir Izraelis, ir JAV, sėdėjo 
Perlas, apsuptas Šagalo originalų ir kažko panašaus į Hipokrato 
priesaikos originalą. Jis buvo lipšnus, geraširdiškas ir kilnus - toks 
geriausias, velniai griebtų, daktaras - ir jis mums pasakė, kad per 
dieną vidutiniškai priima šimtą devyniolika MSNJAN.. Ir jokių lim- 
pių. Važiuojant namo apskaičiavau, kad jis per dvi dienas uždirba 
tiek, kiek aš užkalu per visus internatūros metus. Atsisukęs į Sto- 
rąjį Kalną, sėdintį už manęs, tariau: 

— Dručki, čia buvo Pinigų miestas. 

— Žinoma. Net iš nežvaigždžių žarnų galima susikrauti milžiniškus 
turtus. 

Po vakarienės dešimtą nuėjau pas Molę į šeštą aukštą. Ji užsiu- 
to ant manęs, nes pamiršau, kad šiandien Šv. Valentino diena ir 
neatnešiau jai dovanos. Ji mane aprėkė, ir pasijutau kaltas, nes ji 
man iš tiesų patiko, ir kartais net susigriebdavau apie ją svajojąs, 
o tai tikriausiai reiškė, kad aš lyg ir ją myliu, be to, man velniškai 
patiko su ja mylėtis, kadangi kiekvieną kartą, po šimts, ji vis dar 
dejuodavo lyg kokia drėgna mesopotamietė. Šiaip jau ji ir dabar 
mane vis taip pat domino, tebejsivaizdavau ją kaip šokėją trumpu 
sijonėliu iš Šv. Mesopotamijos vidurinės mokyklos, kuri žygiuoja 
įdegusius kelius kilnodama čia į vieno šaligatvio, čia į kito pusę bei 
didžiausia iš visų merginų lazda masturbuodama tarp tų plačių šlaunų 
ir šitaip sukeldama MI nukaršusiems legionieriams, sustojusiems 

abipus gatvės, kuria traukia orkestras, bet Limpių mieste mane 
apmėtė bombomis, todėl mano lytinis potraukis buvo prislopin- 
tas. Žinojau, kad barškinuosi su ja iš dalies tam, kad teigčiau gy- 
venimą, todėl man dingtelėjo tokia mintis, lyg ir dedukcinė išvada: 
kadangi dabar retai ją pabirbinu, ar tai reiškia, jog aš gyvenimo 
nebeteigiu? Klausiausi ją aiškinant, girdi, aš pasidaręs nuobodus, 
elgiąsis lyg trisdešimtmetis, ir suvokiau, jog tam tikra prasme taip 
ir yra, nes man dabar reikėjo didžiulių pastangų, kad išeičiau į 
skustuvais raižantį vėją ir žvarbų speigą su ja pasimatyti, nors šalia 
jos jusdavau geismą ir pavydą, kad gal dabar karšta alyva ir mira 
ji nuo galvos iki kojų apipila kokį kitą vyriškį, avintį auksu kaus- 
tytais batais. Skyriaus viduryje pajutau jai švelnumą, ėmiau įsi- 
vaizduoti ją seksualią ir mylinčią, pakišau abi rankas po jos pa- 
pais, iškeltais liemenėlės, priplotais dailios seselės uniformos, per- 
braukiau per kūšplaukius, prie kurių ne kartą glausčiausi padė- 
jęs galvą, prisitraukęs pradėjau bučiuoti, prisimindamas ratus, 
kuriuos ji suka šlaunimis ir lūpomis, ir mudu buvome bejsiaudri- 
ną kaip nesyk lovoje. Mintyse klausiau savęs, kur dingo mano 
noras įveikti tas menkas kliūtis, trukdančias su ja būti, ir ėmiau 
regzti planus, kaip su ja tą naktį permiegojus, bet ji atsitraukė 
nuo manęs ir paprašė paslaugos - apžiūrėti agoniškai kvėpuo- 
jantį ligonį. 

- Jeigu jis kvėpuoja agoniškai, vadinasi, merdi. Jis turi mirti? 

— Kaip tik todėl ir prašau, kad nesu įsitikinusi. Jam paskutinė 
daugybinės mielomos stadija, inkstų nepakankamumas, daug sa- 
vaičių jis neatsigauna po komos, tačiau daktaras Pucelis lig šiol 
nepranešė jo artimiesiems, be to, mes ginčijamės, ar tęsti jam dia- 
lizę ir dėl to, kada jis mirs. Viskas labai painu. 

Nuėjau jo apžiūrėti. Vaizdas nepakeliamas. Merdintis jaunas 
pražilęs žmogus, nuo kurio kvėpavimo palata pradviko amoniu. 
Jo kvėpavimo centrai buvo negyvi, tad filogenetikos požiūriu jis 
kvepavo kaip į krantą išmesta žuvis. Grįžęs pas Molę pasakiau: 

— Jis mirs po penkiolikos minučių. Jis nejaučia jokio skausmo? 

— Ne. Piepis visą naktį leidžia jam morfijų. 

— Gerai. 

Apimtas švelnumo, nes mudu su ja buvom jauni ir nemerdėjom, 
nors vieną dieną ir mirsim, jei pasiseks - grūste prigrūsti morfi- 
jaus- pasakiau: 

— Užtrauk užuolaidą, mylimoji, atsisėsk šalia - pasišnekėsim. 

„Dievo namai“ labai nenoriai leisdavo jaunam žmogui, sergan- 
čiam paskutine nepagydomos ligos stadija, mirti ramiai, be skaus- 
mo. Nors Pucelis su Piepiu susitarė leisti Vyrui Su Agoniniu Kvė- 
pavimu mirti tą naktį, nelaimėlio inkstų konsultantas, Namų kie- 
tuolis Mikis, koledže buvęs futbolo žvaigžde, atėjęs apžiūrėjo Ago- 
nijos Žmogų ir parskuodęs pas mus per pypsį paliepė Piepiui TUČ 
prisistatyti. Mikis net apsiputojęs tūžo, kad jo ligonis miršta. Pri- 
miniau jam, kad jaunuoliui paskutinė kaulų vėžio stadija. 

— Taip, bet jam prie rankos prijungtas aštuonis gabalus kainuo- 
jantis dializės šuntas ir kas trečią dieną brigada pasiekia, kad jo 
kraujo rodikliai būtų kuo puikiausi. 

Supratęs, kad tuoj kils maišatis, išėjau. Iš lifto įsiutęs atlėkė 
Piepis ir nuskuodė ilgu koridoriumi; jo stetoskopas maskatavo į 
šonus lyg dramblio straublys. Įsivaizdavau sergančiojo daugybi- 
ne mieloma kaulus: vėžio sugraužti jie pasidaro trapūs lyg ryžių 
traškučiai. Po kelių minučių Vyrui Su Agoniniu Kvėpavimu su- 
stos širdis. Jei Mikis pamėgins maigyti krūtinę, kaulai sutrupės į 
mažyčius gabalėlius. Net Mikis, patikėjęs Kojo filosofija, kad 
kiekvienam ligoniui reikia daryti viską amžinai, neišdrįs kviestis 
pagalbos. 

Mikis iškvietė pagalbą. Iš visų „Dievo namų“ į palatą sulėkė 
ternai ir rezidentai gelbėti Vyro Su Agoniniu Kvėpavimu nuo ra- 
mios, neskausmingos mirties. Įėjęs pamačiau, kad maišatis dar 
didesnė, negu įsivaizdavau: Mikis maigė krūtinę, ir buvo girdėti, 
kaip po mėsingomis jo rankomis lūžinėdami traška ir pokši trapūs 
kaulai; anesteziologas indas lovos galvūgalyje pumpavo deguonį 
su atjaučia panieka žvelgdamas į visą tą velniavą ir galbūt prisi- 

mindamas negyvus elgetas, nuklojusius auštančio Bombėjaus gat- 
ves; apsiašarojusi Molė bandė vykdyti nurodymus, Piepis šaukė: 
„Sustokit! Negaivinkit jo!“, o Mikis laužydamas, trupindamas kau- 
lus klykė: „Darom viską, ką galim! Kas trečią dieną jo kraujo 
rodikliai buvo kuo puikiausi!“ 

Tačiau šlykščiausia buvo, kai Hovardas, lyg žąslus įsikandęs 
tarp dantų pypkę, įlėkė į palatą, nervingai šypsodamas nusprendė 
imtis vadovauti ir visai kaip tas ternas iš „Kaip išgelbėjau pasaulį“ 
suriko: „„Prijunkit jam storą vamzdelį, TUČ!“, pats stvėrė nežmo- 
niškai didelę adatą, pamatęs pulsuojantį kraujo indą dilbyje - iš 
tikrųjų ten būta specialiai sukonstruoto, neapsakomai branginamo 
šunto, jungiančio arteriją su vena, Mikio dializės brigados pasidi- 
džiavimo ir džiaugsmo, - ir švytinčiomis iš susijaudinimo šaunuolio 
terno akimis ją suvarė ir šitaip palaidojo Mikio viltis toliau kas trys 
dienos pasiekti puikių rezultatų. Tai pamatęs Mikis liovėsi trupinęs 
kaulus, jo akyse sužvilgo atsitraukusio saugo žiaurumas ir jis kaip 
beprotis ėmė kriokti: 

— Čia mano šuntas! Šikniau, čia mano šuntas! Tu sugadinai šun- 
tą, kurį pagaminti kainavo aštuonis gabalus! 

Man tai buvo paskutinis lašas. Išėjau galvodamas: bent jau čia 
viskas ir baigsis - jie neperkels Vyro Su Agoniniu Kvėpavimu Ir 
Sutraiškytais Kaulais į ISTS. 

Vyrą perkėlė į ISTS, kur budėjo Čakas. Kai nuėjau jo aplan- 
kyti, pamačiau ISTS koridoriuje raudančius artimuosius - Mikis 
jiems aiškino, kas atsitiko. Permirkęs kraujais Čakas buvo palin- 
kęs virš šiurpių likučių Agoniškai Kvėpuojančio Vyro, kuris dabar 
apskritai nebealsavo - deguonį varinėjo tik dirbtinio kvėpavimo 
aparatas. Čakas pakėlė akis nuo šitos klaikybės ir tarė: 

— Sveikas, brolau. Puikus atvejis, ar ne? 

— Kaip laikaisi? 

- Apgailėtinai. Žinai, ką man liepė Mikis? Padaryk, kad jis iš- 
temptų iki rytojaus - dėl artimųjų. Ir dar kai ką. 

— Povelnių, kam mes tai darom? 

— Dėl pinigų. Brolyti, noriu būti labai turtingas. Kad mane lai- 
dotų kaip gangsterį - prašmatniu juodu katafalku su padango- 
mis baltomis sienelėmis ir vainiku ant galinio stiklo. 

Sėdėjome personalo kambaryje gurkšnodami Čako burboną. 
Atsilošęs kėdėje jis falcetu traukė „Kokia graži mėnesiena...“, o 
aš klausydamasis mąsčiau apie tai, kad mudviejų draugystė pasi- 
darė tokia pat efemeriška kaip Čako svajonė tapti dainininku. Ča- 
kui velniškai sunkiai sekėsi prisitaikyti naujame mieste, be kita ko, 
todėl, kad neperprato vietos subtilybių. Sustabdytas už viršytą greitį, 
kaip buvo įpratęs Čikagoje, padavė farui vairuotojo pažymėjimą 
su dešimtine ir susilaukė rūsčios paskaitos apie „mėginimą pa- 
pirkti pareigūną“ bei maksimalios baudos. Sutikęs, jausdamasis 
esąs čia svetimas, jis nekišo nosies iš namų - tik miegojo, valgė, 
gėrė ir žiūrėjo televizorių. Jo kančią atspindėjo juosmuo ir pagi- 
rios. Kelis kartus bandžiau su juo apie tai pasikalbėti, bet jis vis 
nutaisydavo abejingą miną ir pasakydavo man - man! - „Gerai, 
gerai“. Mudu abu vis giliau lindome į savo kiautą. Kuo labiau 
mums reikėjo paramos, tuo labiau seklėjo mūsų draugystė; kuo 
daugiau nuoširdumo mums reikėjo, tuo sarkastiškesni darėmės. 
"Tarp ternų nerašyta taisykle tapo nepasakoti kitiems, ką jauti, nes 
parodęs kurią savo silpnybę sugniuši. Nes įsivaizdavome, kad jaus- 
mai gali mus pražudyti - kaip didžiąsias begarsio filmo žvaigždes 
pražudė garsas. 

Įėjęs į kambarį Piepis atsiprašė Čako, kad ATŠTIŠINO Vyrą 
Su Agoniniu Kvėpavimu, bet tuoj pat įlėkė Mikis ir paklausė, kaip 
laikosi Vyras. 

— Puikiai, - atsakė Čakas, - tiesiog puikiai. 

— Tai gerai. Jokiu būdu nereikėjo duoti jam to morfijaus. 

— Jis vadavosi mirtim ir kentė skausmus, - ėmė niršti Piepis, — 
jam... 
— Tiek to. Aš išeinu. Tik padarykit, kad jis ištemptų iki ryto. 

— Iki kelintos valandos? - paklausiau abejingu balsu. 
— Maždaug iki pusės devynių ar be ketvirčio... - pradėjo Mi- 

kis, bet susigriebė, koks kvailys prieš mus pasirodė, užsičiaupė ir 
apkeikęs išėjo. 

Sėdėjome baigdami gerti butelį. Piepis nukreipė kalbą į savo 
mėgstamą temą - seksą. Tas knaisiojimasis po genitalijas siekiant 
rasti save, sušvelninti internatūros traumą kartais pasidarydavo ne- 
valdomas. Kartą užklupau jį kalbantį telefonu. Visas išraudęs jis 
šaukė į ragelį: 

— Taip, aš tikrai kurį laiką nebuvau namie ir neketinu jums pasa- 
koti, kur buvau. Ne jūsų reikalas, - uždengęs mikrofoną delnu 
Piepis išsišiepė savo kreiva šypsena ir pasakė, kad skambina tė- 
vai, paskui vėl kalbėjo į ragelį: - Kaip sekasi psichoanalizės sean- 
sai? Mečiau... Džunė? Mečiauirją... Žinau, kad ji! miela, motin, — 
todėl ir mečiau. Dabar turiu seselę - labai karšta. Jums reiktų ją 
pamatyti... 

Nusprendžiau, kad jeigu Piepis ims pasakoti, ką Andžela išda- 
rinėja burna, stversiu iš jo ragelį ir kalbėsiu pats. 

— Rupūs miltai, motin, - liaukis!.. Gerai, nori Žinoti, ką ji daro? 
Kad būtum mačius, ką ji išdarinėja su savo... 

— Alio. Čia jūs, daktare Pepski? - išplėšęs ragelį iš Piepio pa- 
sakiau. - Čia jūsų sūnaus draugas Rojus Bašas. 

Abu daktarai pasilabino. 

— Nėra ko nerimauti, žmonės. Haroldui klojasi tiesiog puikiai. 

— Man pasirodė, kad jis labai ant manęs pyksta, - tarė daktarė 
Pepski. 

— Na, tai tik dėl pirminio proceso, - pasakiau prisiminęs 
Berę.- Nedidelė regresija. Betgi tai, velniai griebtų, niekai, ar ne? 

— Taip, - vienu balsu pritarė abu psichologai, - tikriausiai jūs 
teisus. 

— Pažįstu tą seselę. Ji labai miela. Nesijaudinkit. Viso gero. 

Piepis ant manęs įsiuto. 

— Dešimt metų laukiau, kada galėsiu tai padaryt! - sakė jis man. 

— Negali šitaip elgtis. 

— Kodėl? Jie mano tėvai. 

— Todėl ir negali, Piepi, - nes jie tavo tėvai. 

— Nair kas? 

— Ogi tas, kad negali pliurpti tėvams apie tai, kad kažkokia 
seselė sėdasi tau ant veido! -surikau. - Dieve brangus, nejaugi tu 
visiškai nebenaudoji aukštesniųjų smegenų žievės centrų? 

Piepis virto grynu testosteronu. Nei Čakas, nei aš nenorėjom 
klausytis apie naujausią griausmingą Haroldo Pepskio pasidulki- 
nimą, tad susiruošėm eiti. Prieš atsisveikindamas Piepis paklausė, 
ar pastebėjome kokią nors jo permainą. 

— Aš nepageltau, - paaiškino jis. - Praėjo daugiau negu šeši 
mėnesiai, kai įsidūriau adata, ištraukta iš Geltonojo Žmogaus, ir 
nepageltau. Inkubacinis laikotarpis praėjo. Aš nemirsiu. 

Džiaugiausi, kad Piepis nekeliauja į aną pasaulį - bent jau ne 
sparčiau už mus visus, bet pagalvojau apie Potsą ir kaip jam da- 
bar sunku. Geltonasis Žmogus vis dar buvo komos būsenos - nei 
gyvas, nei miręs. Potsui teko patirti vieną nusivylimą po kito, pas- 
kiausiai — kai turėjo tramdyti motiną, įsisiautėjusią per tėvo laido- 
tuves. Kai paskutinį kartą jį mačiau, jis sakė esąs nusiminęs - kaip 
vaikystėje, kai šeima uždarydavo vasarnamį Polio saloje prieš žie- 
mą. Motina išnešdavo iš jo kambario visus daiktus, kuriuos jis 
brangino, ir prieš išvažiuodamas jis žvelgdavo į plikas grindis, pa- 
klodę, užmestą ant jo kėdės, vienaakę lėlę, atremtą į žalvarinį jo 
lovos galvūgalį. Nors Potsas niekino Šiaurę, jis buvo pernelyg man- 
dagus, kad išsakytų balsu savo kartėlį. Jis tapo tylesnis. Mano 
klausimai ir kvietimai susitikti, rodės, aidi tuščiuose jo kambariuo- 
se. Jis elgėsi taip, kad draugauti su juo buvo sunku. 

Palikdamas Čaką ISTS, pasakiau: 

— Turi puikų balsą. Ne šiaip gerą, brangusis ČCakai, bet stačiai 
nuostabų. 

— Pats Žinau. Neprarask šalto kraujo, Rojau, neprarask šalto 
kraujo. 

Tą naktį neprarasti šalto kraujo Limpių mieste buvo nelengva. 
Vidurnaktį palinkęs virš vienos Rožių palatos Rožės lovos tran- 

kiau per ją kumščiu be perstojo švokšdamas NEKENČIU ŠITO 
NEKENČIU ŠITO. Tačiau mane pribaigė Haris Arklys. Mudu 
su Umbertu viską kruopščiai suplanavome: patikinę Harį, kad tas 
galės pasilikti ligoninėje, ketinome tą naktį apkvaišinti jį valiumu ir 
kitą rytą patys išvežti į slaugos namus. Niekam apie tai nepasako- 
jome, net Dručkiui. Ankstų rytą mane pažadino sesuo: Harto šir- 
dis plakanti pamišusiu ritmu, jam skauda krūtinę, atrodo, kad 
miršta ar kviestis pagalbos ir jį gaivinti? Suspiegęs pažadinau ant 
viršutinės lovos miegantį Umbertą, šokau ant kojų ir pasileidęs 
pro duris sustojau taip staigiai, kad iš paskos lekiantis Umbertas 
trenkėsi į mane kaip nevėkšla faras iš to britų serialo „Kystouno 
policininkai“. 

— Pasilik čia, amigo, - tariau. - Turint galvoj tavo patirtį, tau 
nereikėtų matyti tokių dalykų. 

Įbėgau į Hario palatą, kur tas susiėmęs už krūtinės kartojo El 
DAKTARE PALAU(K, ir nelaukdamas, kol jis užsičiaups, sušu- 
kau: 

— Kas tau pasakė, Hari'? Kas tau pasakė, kad tave išrašo na- 
mo)? 

Žinodamas, kad dabar galės pasilikti „Dievo namuose“, Haris 
atsakė: 

— P.. P-p-p-p... Pucelis. 

— Pucelis? Pucelis ne tavo daktaras, Hari. Tave gydo Mažylis 
Otas. Tu juk turėjai galvoje daktarą Kreinbergą, ar ne? 

— Ne... P-p-p-p... Pucelį. 

Pucelis? Taigi Hariui pavyko sumažinti kraujo srautą į skilvelį 
tiek, kad pasiliktų Limpių mieste dar pusantro mėnesio - dviem 
savaitėm ilgiau negu aš, Edis, Dručkis ar Hupenis. Taigi ateis nauji 
internai ir rezidentai, kuriuos jis galės kur kas lengviau mulkinti, 
nesjie tikriausiai prieš IŠŠTIŠINDAMI jam praneš, taigi jis turės 
marias laiko sutrikdyti savo širdies ritmą. Aš pralaimėjau. Haris 
Arklys pasiekė pergalę. 

Grįždamas į lovą praėjau pro palatą, kurioje gulėjo leukemija 


SAMUEL SHEM BDIEVO NAMAI 293 


sergantis siuvėjas Solas. Bandydamas prieš jo valią antrą kartą 
pasiekti remisiją jį nukankinau, ir jo būklė tik gerokai pablogėjo. 
Jis buvo komos būsenos ir negyvas beveik pagal visus teisinius 
kniterijus. Jis nebeatsigaus, tačiau aš galėjau dar ilgai palaikyti jam 
gyvybę. Pasižiūrėjau į išbalusį veidą. Pasiklausiau, kaip alsavimo 
bangos ridena skreplių akmenukus aukštyn žemyn. Jis net nebe- 
galėjo maldauti, kad pribaigčiau. Solo žmona kankinosi ir, maty- 
dama, kaip tirpsta jų senatvei sukauptos santaupos, ėmė pykti. 

— Kiek gi galima? - ne kartą sakė ji man. - Kada jūs leisit jam 
numirt? 

Galėjau jį pribaigti - tokia pagunda kilo. Negalėjau likti abe- 
jingas jų kančiai. Eidamas pro Solo palatos duris paspartinau 
žingsnį. 

Bandžiau užmigti, bet toji fantasmagoriška naktis siautė toliau; 
iki aušros įvyko tokia daugybė mane sukrėtusių dalykų, jog sto- 
vėdamas prie lifto durų, laukdamas, kol jis nusileis ir galėsiu paki- 
lęs į Limpių miestą vartyti korteles, buvau toks įsiutęs, kad nedaug 
trūko ir būčiau sprogęs. 

Liftas nejudėjo. Laukiau, trankiau per mygtuką, bet jis vis tiek 
nevažiavo. Staiga aš tarsi pamišau. Ėmiau daužyti duris, spardyti 
žvilgantį metalą jų apačioje, tvatinti žvilgantį metalą jų viršuje ir 
klykti: PASIRODYK, TU ŠUNSNUKI, PASIRODYK. Pats ste- 
bėjausi, ką, po velnių, čia darau, bet vis tiek nesilioviau daužyti, 
spardyti ir klykti kaip ta kretinė akromegalikė, per gimdymą kly- 
kianti savo vaisiui: PASIRODYK, TU ŠUNSNUKI, PASIRO- 
DYK! 

Laimė, pasirodė Edis Ryk Mano Dulkes ir nusivedė mane var- 
tyti kortelių. Kai paklausiau, ar, jo manymu, visiškai nebesivaldau, 
jis atsakė: 

— Nebesivaldai'? Ką tu, Rojau! Man regis, davei tam liftui py- 
los, kurios tas pydaras seniai nusipelnė! 

Vartant tą rytą korteles mąsčiau, kaip Pucelis mane apipucelino 
irsukliudė IŠŠTIŠINTI Harį Arklį, tad nusprendžiau duoti atkirtį—- 

paskleisti gandą. Paklausiau Edžio, ar tas negirdėjęs girdų, esą 
kažkoks ternas grasinęs nužudyti Pucelį - paleisti kulką jam į ma- 
kaulę. 

— Medicinai nuo to būtų tik geriau. Tas pydaras seniai to nusi- 
pelnė! 

— Okam kulką? - paklausė Hiper Huperis.- Reikia prijungti 
miną prie jo sigmoidoskopo - kad jam nuspaudus įjungimo myg- 
tuką sprogtų! 

— Klausykit manęs, vyručiai, privalot palikti Pucelį ramybėj, 
sudraudė Dručkis. - Tuoj pat liaukitės skleidę tuos gandus. 

— Neramu dėl savo doktorantūros? — patraukiau jį per dantį. 

— Man neramu dėl savo rinktinės komandos. Jeigu ir toliau taip 
elgsitės, neištempsit iki galo. Patikėkit, aš tai Žinau - patyriau savo 
kailiu. 

— Reikia suplėšyti jam kaklo veną, - aiškino Ryk Mano Dul- 
kes, tarsi nebūtų girdėjęs nė vieno Dručkio žodžio. - Reikia pri- 
jungti sprogmenį prie jo stetoskopo. Bubum. 

Edžiui išsiplėtė akys apie tai pagalvojus. Jis apsilaižė lūpas ir 
sukriokė: 

- BUBUM! 


Po dviejų dienų, kai naktį vėl budėjau, Berė užsispyrė mane ap- 
lankyti. Sunerimusi, jos žodžiais, dėl „maniakiško mano elgesio“ ir 
mano „beveik nepadorių“ kalbų apie tai, ką limpiai darą man, o aš 
jiems, ji pamanė, kad praverstų viską pamatyti pačiai. Be to, ji 
norėjo susipažinti su Dručkiu. Mudu su Umbertu aprodėme jai 
Limpių miestą. Berė pamatė juos visus. Iš pradžių ji bandė kalbė- 
tis su limpiais kaip su kitais žmonėmis, bet pamačiusi, kad tai be- 
prasmiška, netrukus užsičiaupė. Po paskutinio mūsų stabtelėjimo 
Rožių palatoje, kur priverčiau per savo stetoskopą pasiklausyti 
astmiško vienos iš Rožių kvėpavimo, ji atrodė kontūzyta. 

— Puikus atvejis ta paskutinė Rožė, ar ne? - sarkastiškai pa- 
klausiau. 

— Man liūdna, - atsakė Berė. 

— Vakarienė dešimtą bemat pataisys tau nuotaiką. 

Per vakarienę ji žiūrėjo, kaip mes, internai, žaidžiame „limpių 
žaidimą“: kas nors sušunka tariamai limpio duotą atsakymą, tar- 
kim, tūkstantis devyni šimtai dvylika, o kiti mėginame sugalvoti 
klausimus, į kuriuos šitaip buvo atsakyta, pavyzdžiui: „Kada pas- 
kutinį kartą tuštinotės?“ ar „Kiek kartų esate gulėjusi mūsų ligoni- 
nėj?“, arba „Kiek jums metų?“, ar „Kurie dabar metai?“, ar net 
„Kasjūs?“, „Kas aš?“ ir „Oi?“ 

- Šlykštu, - po vakarienės niūriai, beveik piktai tarė Berė,- tai 
tikrai šlykštu. 

- Ašjuk tau sakiau, kad tie limpiai klaikūs. 

— Nejie -jūs. Mane jie liūdina, bet jūsų elgesys, tas šaipymasis 
išjų, tartum jie būtų gyvuliai, koktus. Jūs, vyručiai, nesveiki. 

— Tiesiog tu prie jų nepratusi, - paprieštaravau. 

— Manai, kad jumis dėta aširgi tokia pasidaryčiau? 

- Taip. 

— Gal. Na, gerai, baikime šią temą. Vesk mane pas savo vadą. 

Dručkį radome Limpių mieste - rankomis tuštino Parkinsono 
liga sergančio Makso žarnas. Užsimovę dvi poras pirštinių, užsi- 
dėję chirurgo kaukę, kad neužuostų dvoko, Tedis ir Dručkis kasė 
nesibaigiantį fekalijų srautą iš Makso didelės gaubtinės žarnos, o 
tuo metu iš didžiulės plikos galvos su purpuriniu randu nesibai- 
giančiu srautu liejosi SUTVARKYKITTĄ GUZĄ SUTVARKY- 
KIT TĄ GUZĄSUTVARKYKITTTĄ GUZĄ! 

Tedžio radijas grojo Bramsą. Viską nustelbė šviežių šūdų tvai- 
kas. 

— Dručki, - pasakiau nuo tarpdurio, - susipažink su Bere. 

— Ką? -— nustebęs paklausė Dručkis. - O, varge! Sveika, Bere. 
Bašai, mulki, nejaugi nori, kad ji tai pamatytų? Nešdinkitės iš čia. 
Tuoj pasjus ateisiu. 

— Atėjau čia pamatyti visko savo akimis, - tarė Berė. - Pasa- 
kykit man, ką darot. 

Ji įėjo į vidų. Dručkis ėmė aiškinti, ką jie daro, bet kai smarvė 
tvoskė jai į šnerves, Berė užsidengė burną ir išbėgo iš palatos. 

— Bašai, kartais tu elgiesi kaip jūrų pėstininkas, išleidęs smege- 
nis atostogų. Tėdi, pabaik. Turiu pasikalbėti su ta vargše moterim, 
kuri ant sprando užsikorė tą jauną tuščiagalvį Bašą. 

Kai Berė išėjo iš tualeto, man pasirodė, kad ji verkė. Pamačiu- 
si Dručkį tarė: 

— Kaip... kaipjūs galit? Tai šlykštu. 

— Taip, - atsakė Dručkis, - šlykštu. Kaip aš galiu? Suprantat, 
Bere, kai mes pasensim ir pasidarysim šlykštūs, kas mus gydys? 
Kas mumis rūpinsis? Kažkas privalo tai daryti. Mes negalim nu- 
sigręžti ir nueiti. 

Dručkis atrodė nuliūdęs. 

- Jūsų reakcija primena, kaip tai koktu, - tęsė jis. - Baisūs 
dalykai, bet mes priversti tai užmiršti. Tai ką? Eime į mano kabi- 
netą, - tarė jis stora ranka apkabindamas ją per pečius. - Turiu 
užsislėpęs pipirinukės. Tokiomis akimirkomis ji labai padeda. 

Juodu pasuko į budėtojų kabinetą, o aš ėjau iš paskos kalbė- 
damas: 

— Nuostabus atvejis, Dručki. Žinai, Bere, dauguma žmonių pa- 
našūs į tave ir mane -jie nekenčia šūdų, o Dručkis juos myli. Pats 
ketina imtis gastroenterologijos. 

— Liaukis, Rojau, - pyktelėjo Berė. 

— Ar žinai, kas būna, kai gastroenterologas žiūri pro sigmoidos- 
kopo vamzdį? 

— LIAUKIS! Eik šalin. Noriu pasikalbėti su Dručkiu be tavęs. 

— Be manęs? Kodėl? 

— Ne tavo reikalas. Eik šalin. 

Apimtas pykčio ir pavydo žiūrėjau, kaip juodu nueina. 

- Šūdas žiūri į šūdą - štai kas tuomet būna! - sušukau jiems 
pavymui. 

Dručkis atsigręžęs piktai tarė: 

— Nekalbėk šitaip! 

— Užgavau, Dručki? 

— Ne, betją užgauni. Negalima mūsų profesinių juokelių pasa- 
koti kitiems, tokiems kaip jinai. 

— Kodėl negalima? Jie turi suprasti... 

— NETURI! -suklykė Dručkis. - Neturi ir jiems nereikia to 
suprasti! Yra dalykų, kurie turi būti saugomi paslaptyje, Bašai. 
Manai, tėvai nori girdėti, kaip mokytojai šaiposi išjų vaikų? Kru- 
tink savo smegenėles, kad tave kur galas! Turi gerą moterį, o su- 
sirasti tokią ir jos neprarasti nelengva, ypač jei esi daktaras. Pyk- 
tis mane ima matant, kaip su ja elgiesi. 

Povalandos jie atsiuntė per pypsį Žinutę, kad ateičiau. Jaučiau- 
si lyg prieš karinį tribunolą. Berė pasakė, kad jiedviem su Dručkiu 
neramu dėl manęs - dėl to kandaus mano sarkazmo ir įtūžio. 

— Maniau, liepei man išlieti tai, ką jaučiu, - papriekaištavau. 

— Žodžiais, - atsakė Berė, - bet ne veiksmais. Neišliejant savo 
įtūžio ant ligonių ir gydytojų - Dručkis man papasakojo gandą, 
kurį paleidai apie daktarą Pucelį. 

- Jie tave prigriebs, Rojau, - gąsdino Dručkis. - Gerai įkrės 
tau į kailį. 

— Niekojie negali man padaryti. Be internų Namamsjie nepa- 
vadovaus. Galiu daryti, ką noriu. Be manęs jie kaip be rankų. 
Todėl aš nepažeidžiamas. 

— Tai pavojinga, - perspėjo Berė. - Eksternalizavimas - prasta 
gynyba. 

— Vėl tu pradedi savo dainelę, - atšoviau.- Kas yra eksterna- 
lizavimas? 

- Įsivaizdavimas, neva kontliktas vyksta už tavęs. Iš tikrųjų pro- 
blema glūdi ne išorėje, o tavyje. Kai tai suvoksi, palūši. 

— Privalau šitaip elgtis, kad ištverčiau. 

— Neprivalai. Pažiūrėk į Dručkį - patekęs į šią neįtikėtiną padė- 
ti jis elgiasi sveikai. Jis atjautus, turi humoro. Jis moka juoktis. 

— Aširgi moku, - atšoviau. - Ir juokiuosi. 

— Ne, tu nesijuoki. Tu klyki. 

— Ne kas kitas, kaip tu, vadindavai jį ciniku ir nesveiku. Ir ne 
kas kitas, kaip jis, išmokė mane vadinti tuos mielus senukus lim- 
piais. 

— Bet jis sugebėjo išlikti atjautus. Apie tave to nepasakysi. 

— Klausykit, - rimtai tarė Dručkis, - baikim tas kalbas, ką? 
Negalim jam nurodinėti, kaip elgtis. Nežinau, ar sugebėsi tai įsi- 
vaizduoti, bet pernai aš buvau dar bjauresnis užjį, ir niekas nega- 
lėjo man nieko pasakyti. Dar praėjusią liepą toks buvau. Šiais 
metais atėjo tavo eilė, Rojau. Aš Žinau, kaip sunku —čia pragaras. 

— Mane baugina ta istorija su Puceliu, - tarė Berė. - Kodėl 
pasirinkai jį? 

— Todėl, kad kiekvieną dieną jis atsistoja priešais veidrodį, pa- 
sitaiso savo varlytę ir sako sau: „Žinai, brangusis Puci, esi nuosta- 
bus gydytojas. Ne šiaip geras, bet stačiai nuostabus“. Nekenčiu 
j0. Manai, kad tu išsigandusi? Tau reiktų pasižiūrėti į jį! Jis bijo 
savo šešėlio! Bet kurią akimirką gali susileisti. CHA! 

— Kalbu ne apie Pucelį, o apie tave, - tarė Berė. - Tu nekenti 
kažko savo paties viduj, supratai? 

— Nesupratau, ir taip nėra. Dručkis žino, koks šiknius Pucelis. 

— Nedaryk to, - įtikinėjo Berė. - Pakenksi tik sau. 

— Dručki? 

— Pucelis- mulkis, - tarė Dručkis, - godus pinigų, nekompe- 
tentingas šmikis. Bet jis nėra pabaisa, kokia jį vaizduoji. Jis- nie- 
kam bloga nedarantis lepšis. Man jo gaila. Atstok nuo jo. Neži- 
nau, ką sumanei, bet nedaryk to. 


Nepaklausiau. Leidau gandui savaitę graužti Pucelį. Pagaliau iš- 
mušė mano valanda. Pamatęs Pucelį, laikantį kažkurios Rožės ran- 
ką, prisėlinau jam iš už nugaros ir kužtelėjau į ausį: 

— Dabar ašsu tavim atsiskaitysiu, Puceli! Prisiekiu — nepraėjus 
nė dvidešimt keturioms valandoms aš tave nudėsiu! 

Pucelis pašoko nuo lovos, metė į mane kupiną panikos žvilgs- 
nį ir išskuodė iš palatos. Išėjau į koridorių ir žiūrėjau, kaip ma- 

žasis žarnaknisio imperatorius tolsta šliedamasis nugara prie sie- 
nos, vis šmurkšteldamas į tarpdurius, tarsi bijotų kulkos. Nukiū- 
tinau vizituoti ligonių. 

Iki jų taip ir nepriėjau. Mane užpuolė du Namų apsauginiai; 
užlaužę rankas už nugaros nutempė mane į budėtojų kabinetą. Pa- 
statę prie sienos apieškojo, ar neturiu ginklo, paskui pasodino prie- 
šais Lajonelį, Ungurį, Dručkį ir tirtantį kampe Pucelį. 

— Ei, kas čia, po velnių, dedasi? - paklausiau. 

Visi sužiuro į Pucelį. 

— Girdėjau gandų apie kažkokį interną, kuris ketina mane pri- 
baigti...- galų gale prašneko tas, - paskui... paskui jis sušnabž- 
dėjo man į ausį, kad per ateinančias dvidešimt keturias valandas 
mane nudės. 

Sulaukęs, kol tyla pasidarys nepakeliama, ramiu balsu paklau- 
siau: 


— Kąjjūs sakėt? 
— Jūs pasakėt, kad mane... nudėsit. 
— Daktare Puceli, - mano balsas rodė, kad negaliu tuo 


patikėti, - gal jūs pamišote"? 

— Jūs taip sakėt! Aš girdėjau jus taip sakant! Tik neneikit, kad 
to nesakėt! 

Paneigiau tai sakęs ir pridūriau, kad kiekvienas, manantis, neva 
„Dievo namų“ internas galėtų grasinti nužudyti ligoninės privatą, 
yra pamišėlis, ir liepiau apsauginiams mane paleisti. 

— Ne! Nepaleiskit jo! - klykė Pucelis apsikabindamas sieną lyg 
koks persigandęs maniakas. 

— Klausykit, - dėsčiau, - aš tik internas, bandantis atlikti savo 
pareigą. Negaliu imtis atsakomybės už šitą beprotį. Iki pasimaty- 
mo. 

— NE! NEEeee! - staugė Pucelis vartydamas akis lyg koks 
pamišėlis. 

— Ką mums daryti? - apsauginiai paklausė Ungurio. 

— Nežinau, - atsakė tas. - Dručki? 

— Tokių dalykų kaip gyvas nebuvau matęs, - atsakė Dručkis. 
Aišku viena: daktaras Pucelis elgiasi be galo keistai. 

— Be galo keistas dalykas, - tarė Kojis, kai atsisėdau jo kabi- 
nete - mat jie nusprendė, kad tik ten saugu mane siųsti, - taip, be 
galo keistas... 

Jis mintimis nuklydo pro langą ten, kur galėjo rasti keistų daly- 
kų paaiškinimus. 

— Noriu pasakyti, kad iš tikrųjų tu juk negrasinai jį nužudysiąs — 
aišku, kad negrasinai! - nuo to pasibaisėjimo šiurpusis jo apga- 
mas dar tirščiau išraudo. 

— Kaip aš galėjau šitaip pasielgti, sere?! 

— Būtent. Tiesiog neįtikėtina. 

- Ar galiu jums kai ką pasakyti konfidencialiai? 

— Klok, - tarė jis rengdamasis dar kartą atlaikyti šoką. 

— Manau, kad daktaras Pucelis nesveikas. 

— Nesveikas? „Dievo namų“ privatas nesveikas, Rojau? 

— Persidirbęs. Jam reikia poilsio. O kam jo nereikia, sere, kam 
jonereikia? 

Viršininkas suglumęs susimąstė, paskui visas nušvito sugalvo- 
jęs atsakymą: 

- Žinoma, jo reikia visiems. Visiems iki vieno. Pasakysiu dak- 
tarui Puceliui, kad jam reikia pailsėti - kaip ir visiems kitiems. 
Ačiū, Rojau, ir plušėkite toliau. 

— Plušėti? Kam? 

— Kam? Ė... ėčė dėl premijų. Taip, plušėkite toliau dėl premijų. 

Mano nuotaika buvo gera. Netgi puiki. Šiek tiek apmaudu bu- 
vo tik todėl, kad pasismaginau vienas, be Berės ir Dručkio - tų, 
kurie teigė dėl manęs nerimaują, tų, kuriuos tikėjausi mane išgel- 
bėsiant. 


1/ 


Tas Votergeito kovas kėlė vien įniršį, todėl dauguma didžiųjų ame- 
rikiečių pasinaudojo proga sprogti. Džeinė Dou, išpampusi ir išsi- 
pūtusi nuo leidžiamų VAL antibiotikų, pradėjo nuo laibo pirste- 
lėjimo, užfiksuoto Dručkio budriuoju chronometru, paskui, mums 
visiems stebint, išliejo savo įtūžį ant mūsų galinga šiknaskylės 
garsų kakofonija, tada skystų bezdalų, o galų gale ištuštino savo 
žarnas nenutrūkstamu srautu išmatų, kurios, kaip mums pasiro- 
dė, ten brendo per amžius. Ričardas Niksonas, išpampęs nuo 
galios ir abejonių, pradėjo nuo pirstelėjimo, kai teisėjas Sirika 
įvardijo jį kaip neapkaltintą Votergeito berniukų bendrininką, o 
paskui išpylė bezdalų gausybės ragą per nacionalinę televiziją ir 
šitokia neadekvačia reakcija bei paranojišku kitų didžių ameri- 
kiečių užsipuolimu įtikino beveik visus didžius amerikiečius esąs 
kaltas, kaip visi ir įsivaizdavo. Visi mes pajutome didžiulį pa- 
lengvėjimą: nepaisant visų kitų dalykų, dar ilgai galėsime juoktis 
iš Niksono ir jį spardyti. Tam tikra prasme būtent to po Vietna- 
mo karo ir reikėjo šaliai - tokio gėdingo prezidento. 

Limpių mieste mes, ternai, irgi sproginėjome. Pirmasis neatlai- 
kė Ryk Mano Dulkes Edis. Palinkęs po savo sadomazochizmo 
našta, jis palūžo. Atsisakė visų limpių, kol galų gale jo ligonius 
perėmė jo GMMS; apie limpius Edis kalbėdavo tik tokius daly- 
kus: „Kaip aš galiu šiandien sukelti skausmą tam vyrukui?“ arba 

„Kai kurie jų nori mus užmušti, kiti ne. Noriu, kad jie apsispręstų, 
nes jau imu painiotis, kur katrie“. GMMS neištvėrė įtampos ir 
netrukus pasidavė iškrypėliškoms Edžio idėjoms, tad vieną dieną, 
kai itin užsispyrusi limpė kelias valandas nesiliovė šaukusi POLY- 
YYYCIJA! POLYYYYCIJA!, Edis su savo GMMS apsirengę 
skolintomis uniformomis atėjo prie jos lovos ir tarė: 

— Taip, ponia, čia patrulis Edis ir pareigūnas Kacas. Kuo galė- 
tume padėti? 

— Kodėl tu juos kankini'? - klausinėdavo Dručkis. 

— Todėl, kad jie kankina mane, - atšaudavo Edis. - Jie mane 
parklupdė, ar girdi?! PARKLUPDĖ! 

Tą dieną, kai jo Žmonai prasidėjo sąrėmiai, užvirė tikrų tikriau- 
sias pragaras. Edis pasirodė apsitaisęs juodais rokerio apdarais: 
su skrybėle ir ilgaauliais batais, juodais saulės akiniais veidrodi- 
niais stiklais ir odiniu švarku, ant kurio nugaros sidabrinėmis knie- 
dėmis buvo užrašyta 


*** 


***RYKMANO DULKES*** 
***EDIS*** 


**k* 


Pasiėmęs fotoaparatą su blykste ėjo nuo vieno limpio prie kito ir 
traukė juos „atminimui“. Skyrius pakriko. Persigandę limpiai ėmė 
spiegti. Pasklido zoologijos sodo garsai ir dvokai. Kiekvienas Namų 
skyrius atsiuntė savo atstovą. Edį radome budėtojų kabinete: už- 
sikėlęs batus ant stalo, išsišiepęs iki ausų skaitė žurnalą Rolling 
Stone. Į visus klausimus atsakinėjo vienodai: „Jie mane palaužė. 
AŠL“. Vėliau, kai jis manęs paklausė, ar manau jį elgiantis nepro- 
tingai, užuot tai patvirtinęs, prisiminiau, ką jis man sakė, kai dau- 
žiau lifto duris, ir atsakiau: 

— Neprotingai? Ką tu, Edi! Man regis, davei jiems pylos, ku- 
rios jie seniai nusipelnė! 

- Jis pamišo, - pasakiau Dručkiui. 

— Taip. Haliucinacijos. Paranojinė psichozė. Baisu žiūrėti. Ką 
gi, Bašai, jie turės leisti jam pailsėti. 

— Neleis, - atsakiau. - Nėra kam jį pavaduoti. 

— Nėra tokių, kuriems nereikėtų poilsio, - tarė Kojis Unguriui, 
kai juodu svarstė, ką daryti su Edžiu.- Nė vieno. Tik pažiūrėk į 
vargšą daktarą Pucelį. Pasakysiu Edžiui, kad jam reikia pailsėti 
kaip ir visiems kitiems. 

— O kasjį pavaduos? - paklausė Ungurys. 

— Kas? Taigi kiti. Mano vaikinai sulėkę padės. 

Kitą rytą vartant korteles Edis nepasirodė, o kai paskambinau 
jam į namus atsakė: 

— Kurį laiką AŠL. Atleiskit, kad pridariau jums rūpesčių, vaiki- 
nai, bet Kojis nebejsileidžia manęs į Namus. Jis mano, kad dar 
kiek pabuvęs ten galiu nužudyti kokį limp), ir ligoninę paduos į 
teismą. Ko gero, jis teisus. 

— Taip, - pritariau, - kalbėkim atvirai: tu jau buvai netoli tos 
ribos. 

— Bet sumanymas visai neblogas, ar ne? 

— Įstatymai tai draudžia. Kaip kūdikis? 

— Turi galvoj tą limpę? - paklausė Edis. 

—- Limpę? 

— Taip, limpę: nelaikančią išmatų ir šlapimo, nevaikštančią ir 
nekalbančią, nieko nesusigaudančią, o naktį miegančią supančio- 
tą. Limpė. 811 palata. Nežinau, kaip ji laikosi, nes manęs nejlei- 
džia į Namusjos aplankyti. 

— Neleidžia pamatyti tavo paties kūdikio? 

— Neleidžia. Kai pasakiau, kad noriu nufotografuoti, jie atėmė 
iš manęs aparatą, taigi laikinai AŠL- savo mažylės limpės taip 
pat. 

Ungurys pasakė mudviem su Huperiu, kad norėdami užpildyti 
spragą, susidariusią dėl pakrikusių Edžio nervų, juodu su Koju 
nusprendę per pastarąsias savaites Limpių mieste skirti mus bu- 

dėti kas antrą naktį. Tiesa, mums bus rodomas ypatingas dėme- 
Sys. 

— O), Dieve, - pasakiau, - tikiuosi, kad vėl neduos mums „sun- 
kiukų“. 

— „Sunkiukų“ negausit, - patikino Ungurys. - Jums bus sudary- 
tos išskirtinės sąlygos. 

Tų išskirtinių sąlygų esmė buvo ta, kad kartą per dieną mums 
nereikėjo dalyvauti priimant naują ligonį. Vos nesidžiaugėme, kol 
paaiškėjo, kad užtą lengvatą mus žadins trečią nakties guldyti 
ligonio, iš Šv. Kiturkio kalno per Granatos palatą tiesiu taikymu 
atsiųsto į Limpių miestą - už tai turėjom dėkoti Marvinui ir Švar- 
kams. Tas kas antrą naktį paryčiais atsiųstas ligonis būdavo bai- 
siausias. Po savaitės išskirtinių sąlygų Umbertas, Tedis ir aš tapo- 
me neką menkesniais pamišėliais už Edį. Pirmasis neatlaikė Tėdis- 
ėmė reikštis jo opa. Sumurmėjęs kažką apie „mėšlungį“, o gal 
„mėšlą“, jis išėjo namo. 

Paskui išėjo — iš manęs - Molė. Nuo Limpių miesto įtampos 
mūsų su Mole romaniukas jau kuris mėnuo blėso, o kai dėl išskir- 
tinių sąlygų turėjau trisdešimt šešias valandas budėti ir tik dvylika 
ilsėtis, išėjęs iš „Dievo namų“ nieko daugiau neveikiau, tik miego- 
jau. Kartais susitikdavau Molę jos skyriuje ir aiškiai mačiau, kad 
vis mažiau ją dominu. Vieną dieną pamačiau Hovardą, padedantį 
jai kloti lovą. Buvau priblokštas. Karšti aliejai ir mira - Hoviui? 
Paklausiau Molės, kas čia darosi. 

- Taip, aš susitikinėju su Hovardu Grinspunu. Dabar jis mūsų 
skyriaus ternas. Man regis, aš tavęs nebesuprantu, Rojau. 

— Ką nori pasakyt? 

— Tu pasidarei toks cinikas. "Tu šaipaisi iš tų vargšų ligonių. 

— Visi šaiposi iš tų vargšų ligonių. 

— "Tik ne Hovardas Grinspunas. Jis pagarbiai su jais elgiasi. Va- 
dinasi, tu lyg ir šaipaisi iš mano darbo. Prisimeni, kaip išėjai, kai 
gelbėjom tą mieloma sergantį vyrą, kuriam sustojo širdis? 

— Taip, nes ten buvo klaiku. 

— Galbūt, bet Hovardas liko iki pat galo. 

— Hovis? Mudu su tavim iš jo juokdavomės! 

— Gal, bet žmonės juk keičiasi. Klausyk, man teko sunkiai dirbti, 
kol tapau, kuo esu. Aš nekalta, kad tau viskas lengvai sekėsi ir 
tapai daktaru nė piršto nepajudinęs. Tuo metu, kai visi tau glostė 
galvą, mane vanojo vienuolės. Ar žinai, kokia didelė ir baisi mažai 
mergaitei atrodo nuo galvos iki kojų juodai apsitaisiusi vienuolė? 
Turbūt ne. O Hovardas sako, kad žino. 

- Jis žino? - atsakiau galvodamas, kad Hovis vis dėlto nėra 
paskutinis mulkis. 

— Tikrai žino. Jis nuoširdus. Niekas tavęs tokiu nepavadintų. 

— Vadinasi, turiu grąžinti savo auksu kaustytus batus? 

— Ak, Rojau,- tarė ji prisimindama, kaip meiliai glaustydavosi 
prie manęs, - aš tiesiog nežinau. Aš vis dar tau neabejinga. Vis- 
kas turbūt priklausys nuo to, ką pasakys Hovis. 

Dieve brangus! Mano mira priklauso nuo Hovio! Nuo Hovio, 
to terno, kuris pasijusdavo didvyriu kaskart, kai prijungdavo la- 
šelinę kokiai silpnaprotei senelei, ir pūsdavosi iš pasididžiavimo, 
kai įėjęs į negydytojų prisigrūdusį liftą išgirsdavo kuždantis: „Štai 
vienas išjų, daktarų“. Hovio, kuns įtikėjo, kad daktarai - ne šiaip 
sau mirtingieji, bet „geresni“ žmonės. Hovio, kuris mergins Molę 
ir lovoje išdarinės su ja viską, ką tik įsivaizdavo save darant, kuris 
manys mylįs Molę ir atsikeršys savo tėvams vesdamas Molę, se- 
selę šiksą, susilauks su ja trijų vaikų, o paskui, paskui, po penkio- 
likos metų, kai Molė atsibudusi suvoks, kad tekėdama už Hovio 
tik keršijo vienuolėms, ir tars sau, po velnių, kodėl gi nepasidulki- 
nus su tuo šauniu vyruku, atėjusiu taisyti skalbyklės, ir kodėl gi 
nepalikus Hovio, taigi tuomet, po penkiolikos metų, susigriebęs, 
kad per savo fanatišką aukojimąsi medicinai tapo šūdinu vyru, 
tėvu ir meilužiu ir kad, nors yra medikas, negali išgydyti nė vieno 
ligonio nuo nė vienos ligos, jis vienas užsidarys motelio kambaryje 
ir pirmąsyk gyvenime šoko ištiktas turės nuspręsti vieną esminį 
dalyką: ar neskausmingai nukratyti pentinus išgėrus penkis gra- 

mus fenobarbo, kurį nusidžiovė iš ligoninės vaistų spintos suži- 
nojęs, kad žmona su vaikais jį paliko. Ar man priešintis? Ar mesti 
Hoviui pirštinę dėl Molės? Ne, dabar tam reikėtų per daug pa- 
stangų, be to, ji teisi: pasidariau pernelyg ciniškas, pernelyg de- 
struktyvus jai. 

Hiper Huperis ir ašverkėme kitaip negu Ryk Mano Dulkes. 
Nors Huperis ir mirtis vis dar vaikščiojo susikibę rankomis, Hu- 
peris, kuris dabar, kol Edis namuose pildėsi degalus, dar įnirtin- 
giau plėšėsi dėl Juodosios Varnos, paveiktas Limpių miesto įtam- 
pos, pats ėmė elgtis kaip limpis. Jis sublogo, iš jo liko vieni kaulai, 
jis nustojo rūpintis asmenine higiena. Stovėdamas siūbuodavo į 
šalis kaip koks šizofrenikas ar besimeldžiantis senas žydas. Nete- 
kęs žmonos, buvo beprarandąs ir savo patologę. Kartais aptik- 
davau jį miegantį ant krėslo šalia Džeinės Dou, pražiojusį burną O 
ŽENKLU,o kai Ungurys prispirdavo mus eiti į vizitaciją, Huperis 
įsitaisydavo invalido vežimėlyje ir riedėdavo traukdamas chroma- 
tinę Džeinės gamą. Kartą Ungurio subartas jis atsisuko ir atrėžė: 

— Šiaušk, gydytojūkšti. 

Didžiausios bėdos prasidėjo, kai jis įjjunko miegoti elektrinėse 
limpių lovose; vieną dieną atėjęs pamačiau jį gipsuota kulkšnimi. 
Paklaustas, kas atsitiko, jis teatsakė: 

—LIMPIAI KRINTAĄA. 

Jis taip ir padarė, ir susilaužė kulkšnies kaulelį, tad dabar galėjo 
kasdien per vizitaciją važiuoti vežimėliu. 

Paskutinis mūsų sprogimas įvyko per vieną Socialiosios skylės 
inspekciją. Siūbuodami į šonus, plepėdami, laidydami juokelius, 
kvatodamiesi, mudu su Huperiu sugebėjome išvesti iš kantrybės 
visą Namų hierarchiją. Su Lajoneliu susipešėme dėl iškrypėlio 
Semo, Žmogaus, Kuris Valgė Viską, kurį IŠŠTIŠINOME tiesiai į 
šaltį ir atsisakėme priimti atgal, kai sužinojome, kad jis diena iš 
dienos šluoja mūsų maisto atsargas. Švarkai priėmė jį atgal - į 
aštuntą aukštą ir bandė prikalbinti mus vėl jį pasiguldyti pas sa- 
ve. Kai apstulbusi Selma paklausė Lajonelio, kas juo rūpinasi, 


SAMUEL SHEM E DIEVO NAMAI 307 


turint galvoje jo diabetą ir lytinius iškrypimus, tas atsakė: 

— Mes, PAGALBOS tarnybos darbuotojai. 

— Jūs? - paklausė Selma. - PAGALBA gydo jį nuo diabeto? 
Tai draudžiama. 

Tuomet aš pralinksmėjęs tariau: 

— Sprendžiant iš to, ką Žinau apie tas PAGALBOS petunijas, 
Selma, jos gal ir nemoka gydyti diabeto, bet velniškai gerai tvar- 
kosi su jo iškrypimais. 

Lajonelis pašokęs puolė iš kambario, o aš aukštielninkas išsi- 
tiesiau jam skersai kelio ir ėmiau šaukti: 

— Gelbėkit, Selma, geeeelbėkit! Pakeliu akis, o ten vieni mėlyni 
švarkai! 

Selėsir Bonės priešiškumą užsitraukėme po nepavykusio Edžio 
bandymo IŠŠTIŠINTI Utėlių damą; kai kalbėdami apie tą atvejį 
paminėjome žodį „kūšis“, jiedvi ir GMM studentės išlėkė iš kam- 
bario. Susirinkimas virto visiška suirute, kai mudu su Huperiu ėmė- 
me sinchroniškai siūbuoti į šonus murmėdami: „Vienintelė išeitis — 
masturbuoti“. Ungurys, kuriam akys iššoko ant kaktos nelyginant 
jūros ešeriui, ėmėsi vadovauti ir TUČ išsivežė mus „pasižmonėti“ — 
pietauti į kinų kvartalą. 

Iš kur mes galėjom žinoti, kad per linksmus kiniškus pietus „Die- 
vo namuose“ jau prasidėjo dundesys ir kad tas dundesys jau bu- 
vo bepradedąs susilieti su senesniu, gilesniu dundesiu, tvinkstan- 
čiu mūsų viršininko Kojo viduriuose. Visi įžeisti skyrių atstovai 
paskambino Kojui, ir tas įsiuto. Sunku įsivaizduoti mūsų nuosta- 
bą, kai sotūs ir patenkinti grįžę į Namus išvydome iš tolimojo ko- 
ridoriaus galo mūsų link atšnopščiantį Kojį. Jam artinantis pama- 
tėme, kad šypsena jo veide - kokios niekas dar nebuvo regėjęs. 
Ungurys visas drebėdamas atsisuko į mus su Huperiu ir tarė: 

— Saugokitės, vyručiai - dabar jums tikrai klius. 

Mudu su Huperiu apstulbę susižvalgėme. Iš Huperio akių su- 
pratau, kad jis nesusigaudo visai kaip ir aš- kurių galų Kojui mus 
barti? Ką bloga mes padarėme? 

Pasirengėme bet kokiam netikėtumui. Nesilankstančios kojos 
priartėjo, šypsena dar praplatėjo, tad atrodė, jog ji perplėš įsi- 
tempusį veidą ir viskas, kas slypi po tuo purpuriniu apgamu, pa- 
jau firmos pavadinimą ant stetoskopo, vinguriuojančio į jo genita- 
lijų džiungles, judesiu, kurį keistumu galėjai prilyginti nebent amino 
rūgščiai kiniškame patiekale, ne vienas, o iškart abu delnai pasi- 
suko ir ilgos rankos išsiskėtusios nusileido ant dviejų menti- 
kaulių — viena ant Dručkio, kita ant Unguno. Įsmeigęs į juos akis 
Kojis piktai paklausė: 

— Kas atsakingas? Kas atsako už šiuos vargšus internus, už šį 
tragišką skyrių? Mano pareiga sužinoti kas. Judu eikite su manim. 


- Iš kailio nėriausi, - vėliau pasakojo Dručkis, - bet vis dėlto man 
pavyko jį apmaldyti - bent jau dėl pagrindinių dalykų. Jis buvo 
įkliuvęs į loginius spąstus. Turėjo dvi išeitis: atsigriebti jums, inter- 
nams, arba tiems, kurie už jus atsakingi. Edžio jau buvo netekęs, 
taigi akivaizdu, kad išgiežti pyktį ant jūsų negalėjo - teko padaryti 
tai ant atsakingųjų. Taip, aš užjus atsakau, bet Ungurys atsako už 
mane, ir spėkit, kas atsako už Ungurį? 

— Vyriausiasis. 

— Būtent. Taigi jis atsidūrė aklavietėj. Padėjau jam išsigelbėti iš 
šios beviltiškos padėties, bet man nepavyko numaldyti jo emoci- 
jų. Suprantat, Kojui nė motais, ką jūs iškrėtėt Utėlių damai, alka- 
najam iškrypėliui Semui, Puceliui, Švarkams, seselėms, GMM stu- 
dentėms, Tinai, Hariui, Džeinei ar Rožėms, kurias Huperis be per- 
stojo žudo. Jis net nepyksta už jūsų pasiektus Namų rekordus — 
žemiausios gyvo žmogaus temperatūros, skaičiaus organų, per- 
smeigtų vieninteliu adatos dūriu, ar žarnaknisių, atliktų per vieną 
naktį. Jis mano, kad daugeliu atžvilgių dirbate puikiai, ypač skro- 
dimų srityje. Tačiau jis negali atleisti jums, vyručiai, už tai, kad jo 
nemėgstat. Negali pakęsti, kad esat jam abejingi. Jis net įtaria, 
kad išjo šaipotės jam už nugaros- ar galit įsivaizduoti? Rodyda- 

mi jo nemėgstą, jūs užgaunat jam nervą, o tuometjis virsta pami- 
šėliu. O pamišėlio nenumaldys niekas, - mąsliai patylėjęs Dručkis 
dėstė toliau: - Kadangi esu vienas iš atsakingųjų, jis kurį laiką dar 
nerašys man rekomendacijos dėl doktorantūros. Man neramu, kad 
teksją atlikti Samoa salose. Paskutiniai jo žodžiai man buvo to- 
kie: „Vyručiai, sukitės kaip išmanydami, tik nieko nedarykit. Ne- 
darykit nieko - supranti?“ Įsivaizduokit, kad jis man pasakė tokį 
dalyką! 

— Tu, aišku, jam atsakei, - tariau, - kad nieko nedaryti - di- 
džiausias tavo išradimas, medicinos pagalbos esmė? 

— Žinoma - kam tenkintis Samoa, jei galima dar labiau pasi- 
stengti ir patekti į Gulagą? 

Dručkis nutilo. Huperis išėjo, ir aš paklausiau Dručkio, kas jam 
neduoda ramybės. 

— Gal viskas rimčiau, negu man atrodo. Gal čia nemalonumai. 
Atsidanginau net iš Bruklino, tiek egzaminų išlaikiau, tiek kepur- 
nėjausi, kol čia įsitaisiau. O dabar, kai iki džiugaus holivudiško 
„Sveikas, Dručki“ beliko pusė žingsnio, staiga man dingteli, kad 
viskas gali žlugti. Man tai nepatinka. Tai gali reikšti sudiev Los 
Andželui, sudiev svajonėms. Kartais man atrodo, kad neverta — 
ar ne, Bašai? 

— Kas neverta"? 

- Įsivaizduoti. Svajoti. 


Potsas stovėjo priešais mane Limpių mieste - tamsoje, antrą va- 
landą nakties, ir pilkame jo veide kaip visuomet atsispindėjo Gel- 
tonasis Žmogus. 

— Ką čia veiki tokį metą? - paklausiau, bet jis neatsakė, tik 
stovėjo ir spoksojo. Pakartojau savo klausimą. 

— Geltonasis Žmogus ką tik mirė. 

Kūnas nuėjo pagaugais. Potsas atrodė išbalęs ir pašiurpęs, jo 
akys —- niūrios ir negyvos. 

— Užjaučiu, - tariau. - Nuoširdžiai užjaučiu. 

— Taip, - atsakė Potsas nenustygdamas vietoje, tarsi jau nebe- 
būtų viename pasaulyje su manim, - taip, jis vis tiek turėjo mirti — 
tai buvo tik... laiko klausimas. 

— Tu teisus, - pasakiau galvodamas, kaip Potsas kankinosi kiek- 
vieną dieną, kol Geltonasis Žmogus buvo gyvas. - Kaip tu jau- 
tiesi? 

— Kas —aš? Aš gerai... tiesiog man nelengva... Nepaprašiau 
leidimo skrosti. Nenorėjau jo gauti, - aiškino Potsas kone mal- 
daudamas, kad jam pritarčiau. 

— Žinoma. Suprantu tavo savijautą. Aš irgi neprašiau leidimo 
skrosti daktarą Sandersą. Sėsk ir pasikalbėkim apie tai, gerai? 

— Ne. Turbūt eisiu į viršų, dar sykį į jį pasižiūrėsiu, o paskui gal 
pasivaikščiosiu. 

— Gerai. Jei apsigalvosi — rasi mane čia. 

- Ačiū. Be reikalo nedaviau jam steroidų. 

— Liaukis. Niekas nebūtų padėję. 

— Taip, bet steroidai gal būtų. Tą vakarą su Očiu smagiai padū- 
kom, arne? 

— Labai smagiai, Veinai. Padūksim dar kartą, gerai? 

— Taip. Netrukus. Jei rasiu laiko. 

Žiūrėdamas, kaip jis tolsta koridoriumi ir pranyksta lifte, prisi- 
miniau, kaip mes tuokart dūkome. Nuėjau pas jį; nors netvarka 
bute ir tas užtaisytas revolveris prie lovos kėlė slogias mintis, tą 
vėsų kovo vakarą mudu su Potsu išvedę Otį pasilakstyti šnekėjo- 
mės apie Pietus. Jis man papasakojo apie ponios Begli šokių pa- 
mokas, kiekvieno penktadienio vakarą rengiamas prašmatniame 
užmiesčio klube. Imigrantė ponia Begli pasirodydavo šifono suk- 
nia persmaugtu liemeniu, nutaikydavo patefono adatą į plokštelės 
griovelį, ir pasigirsdavo „Charelles“ garsai. Poros mokydavosi šokti 
suspaudusios nosimis graikinį riešutą, 0 metai po metų svarbiau- 
sias renginys būdavo paskutinis penktadienio vakaras, kai Potsas ir 
mažiau drovūs seni šeimos bičiuliai trankiai grojant polkai „Ridenkit 
statines“ pažerdavo ant grindų šautuvo šratus. Tą dieną man pasi- 

rodė keista, kad Potsas nė neužsiminė apie neseniai nužudytą 
tėvą. 

Staiga suvokiau, kas atsitiks. Kvailys! Nubėgau prie lifto ir ėmiau 
maigyti mygtuką, bet liftas nepajudėjo. Tada pasileidau laiptais į 
aštuntą aukštą, be perstojo keikdamas save, kad laiku to nesu- 
pratau, ir melsdamasis, kad būčiau suklydęs. 

Neklydau. Kol leidausi liūliuojamas Potso prisiminimų apie po- 
nios Begli šokius, jis užvažiavo liftu į aštuntą aukštą, atsidarė lan- 
gą, iššoko ir užsimušė. Pro langą mačiau ištiškusią košę automo- 
bilių aikštelėje; gaudydamas kvapą ir tirtėdamas nuo šalčio išgir- 
dau kaukiant pirmąją sireną. Atsišliejęs kakta į lango rėmą ėmiau 
raudoti. 


— Arjjis paliko raštelį? - paklausė Berė. 

— Taip. Prisegė jį prie Geltonojo Žmogaus. Jame buvo parašyta 
„Pašerkit katę“. Jokios katės nebuvo. 

— Kąjis norėjo pasakyti? 

— Raštelis buvo skirtas Džo. Kartą, kai mes su Potsu ir Caku 
buvome skyriuje, Džo vis graužė Potsą geriau rūpintis ligoniais — 
„pašerti katę“. Džo pareiškė, girdi, jei Potsas būtų buvęs budres- 
nis, Geltonąjį Žmogų, ko gero, būtų pavykę išgelbėti. 

Mano mintyse Potsas buvo tragiška asmenybė; vaikystėje tą 
šviesiaplaukį berniūkštį mielai būtum ėmęs kartu į žūklę. Jis per 
klaidą atsidėjo akademinei medicinai, nors būtų buvęs laimingas 
ėmęsis šeimos verslo, ir dabar virto koše ligoninės automobilių 
aikštelėje, mieste, kurį niekino. Kuo ta medicina taip gundo? Ko- 
dėl? 

- Jie jį nužudė. 

— Kas? - paklausė Berė. 

— Džo, Ungurys, kiti... 

Dauguma mūsų Namuose jutome tuštumą, nežinojome, ką sa- 
kyti ar daryti, bet kiti turėjo aiškių minčių. Džo - ko gero, galvo- 
dama apie savo tėtušio šuolį nuo tilto į mirtį - pasiūlė atlikti skro- 

dimą „siekiant nustatyti, ar jo nepastūmėjo kokie nors organiniai 
veiksniai“. Ungurys nuoširdžiai aiškino, girdi, „savižudybė visuo- 
met yra egzistencijos alternatyva“. Kojis atrodė nusiminęs, suglu- 
męs, kad vienas iš jo berniukų, juolab tas, kuris, jo manymu, my- 
lėjojį labiau nei daugelis kitų, savo noru pasitraukė iš gyvenimo. 
Jis kalbėjo apie „internatūros metų įtampą“ ir apie „perniek nuėju- 
sį didį talentą“. Kojis patikino norįs duoti mums trumpas atosto- 
gas gedului, tačiau negalįs to padaryti. Tiesą sakant, mes visi turė- 
sime dirbti netgi kiek daugiau: ,, Visi privalėsite ištiesti vienas kitam 
pagalbos ranką“. 

Mūsų vadų reakcija į šį kaip ir į daugelį kitų įvykių „Dievo na- 
muose“ buvo tokia kvaila, kad atrodė, jog mes viską tik įsivaiZ- 
duojam. Jeigu iš tikrųjų tik įsivaizdavome, tai darėme visi. Niekas 
neužsiminė apie tai, kaip Namų medikų hierarchija kankino Potsą 
dėl Geltonojo Žmogaus, kaip nepaisė jo skausmo. Stengėmės kuo 
greičiau pamiršti Potsą, bet labai ilgai negalėjome, nes kas dieną 
palikdami mašinas aikštelėje matydavome dėmę ant asfalto ir iš 
paskutiniųjų stengėmės jos išvengti. Niekas iš mūsų nenorėjo per- 
važiuoti per Potsą savo automobiliu, nors jis ir buvo nebegyvas. Iš 
pradžių vengti tos dėmės turėjome pagrindą, nes prie pavasariop 
atsileidžiančio asfalto buvo prilipę tikro kraujo, plaukų ir kaulų 
nuolaužų. Kadangi stengėmės vengti tos dėmės, mašinas statyti 
pasidarė sunkiau, todėl ligoninės valdžia nusiuntė ūkio skyriaus 
darbuotojų jos nušveisti. Nors ir kaip jie stengėsi ir nugrandė plau- 
kus bei kaulų skeveldras, dėmė nesidavė nuplaunama. Taip, ji vis 
šviesėjo, bet keblumas buvo tas, kad ji plačiau išplito po aikštelę, 
tad darėsi vis sunkiau jos išvengti; kas dieną slapčia pešėmės, kad 
nereikėtų statyti mašinos virš Potso. Visi stengėmės palikti auto- 
mobilius aikštelės pakraščiuose. Kai kurie net atvažiuodavo į li- 
goninę anksčiau, kad netektų statyti mašinos aikštelės viduryje. 
Žodžiu, dabar, išdraikę Potsą į šalis, priminė mums apie jį dar 
aiškiau. Kiekvienas mūsų metęs akį į blankią, neryškią dėmę min- 
tyse išvysdavo kaulų nuolaužas, kraują ir plaukų kuokštelius, pas- 

kui krintantį Potsą, tada šokantį pro langą Potsą, netrukus - su 
liūdesiu - gyvą Potsą ir galų gale Potsą, sugniuždytą kaltės, kad 
nedavė Geltonajam Žmogui steroidų. Mes niršdavome prisiminę, 
kaip kankino Potsą, kol tas pasidarė galą, nes dažnas mūsų ma- 
nėme, kad atjautusis, švelnusis Potsas būtų tapęs nuostabiu dak- 
taru. Tačiau negyvas ne kas kitas, o jis. Siaubinga! 

— Kodėl žmonės žudosi? - paklausiau Berės. 

— Eikš, - tarė ji prisitraukdama mane prie savęs, - priglausk 
galvą čia. Užsimerk. Ką jauti? 

"Tuštuma. Paskui įniršis. 

— Ašįsiutęs. Aš toks įtūžęs, kad galėčiau užmušti žmogų! 

— Taip Žmonės ir nusižudo. Slegiami neįtikėtinos įtampos, vieni- 
ši, nepalaikomi viršininkų, daugelis jūsų prasimanėt keistų būdų — 
Huperis griebėsi mirties, Piepis - sekso manijos - savo pykčiui 
nukreipti į išorę. Potsas to nedarė. Jis niekuomet keistai nesielgė, 
niekad neįsiusdavo. Jis slėpė įtūžį savyje ir todėl sprogo. Tai vadi- 
nasi introjekcija. Tavo elgesys priešingas, Rojau. 

— Ką aš darau? 

— Tu ant visko siunti, esi sarkastiškas ir elgiesi gan nepakenčia- 
mai, bet tu pasirinkai šį būdą norėdamas išgyventi. 

Išgyventi? Toli gražu nebuvo aišku, ar ašišgyvensiu Limpių mies- 
te. Nieko gerai nebežinojau, išskyrus tai, kad esu pakliuvęs į rimtą 
bėdą, kad elgiuosi lyg beprotis ir kad man tai nė motais. 

Mudu su Dručkiu sėdėjome budėtojų kambaryje. Ore sklan- 
dė mirtis. Dručkis atrodė nusiminęs, tad paklausiau, apie ką jis 
mąsto. 

— Apie Granatos palatos Dablerį ir jo tarnybą PL. 

— Tarnybą PL? 

— Taip, tarnybą Palaikykit Liftą. Kai Dableris dirbo čia, Limpių 
mieste, jam taip įgriso - tokie sklinda gandai, - kad jis ėmė gala- 
byti limpius neregėtu tempu. Jis suleisdavo į veną KCL, nes per 
skrodimą jo neaptinka. Kai tik liftas važiuodavo žemyn, jis surik- 
davo „Palaikykit liftą!“, įridendavo lavoną ir leisdavosi su juo į 

lavoninę. Sako, Dableris retai važiuodavo liftu vienas. 

— KĄ?! Jis knekcindavo limpius? 

— Gandai, Bašai, tai tik gandai. 

Sėdėjome drauge, ir mano mintys sukosi apie šią tarnybą PL, 
siuvėją Solą ir Veiną Potsą. Buvau pastėręs. Po kelių minučių pa- 
kėliau akis. Dručkis verkė. Jo akys priplūdo tylių ašarų - riebių, 
šlapių nevilties ir netekties ašarų. Jos riedėjo skruostais. Jis sėdė- 
jonekrusteldamas - įveiktas didvyris. 

— Kotu verki? 

— Ašverkiu Potso, Rojau. Ir savęs. 

Iš tolo išgirdau savo galvoj melodiją: ne žvalų, trankų Dž. F 
Sūzos maršą, skardenamą trombonų ir žvanginamą lėkščių Žvil- 
gančiam dūdų orkestrui Žygiuojant gatve su tokiu stebuklu kaip 
Molė priekyje, ne. Ne, melodija, kurią girdėjau regėdamas ver- 
kiantį Dručkį, buvo ta, kurią visuomet grodavo vienišas trimitinin- 
kas; ji skriejo virš žole apaugusios kalvelės, nusėtos alebastro 
plokštėmis, ir ją girdėjo žmonės, raudantys taip, kaip raudojo 
Kenedžio našlė ir našlaičiai - neapsakomos vienatvės melodija, 
skelbianti gedulą. 


Leukemija sergantis siuvėjas Solas kentė pragariškas kančias. 
Visi, tarp jų ir žvalusis onkologas, nesugebėjęs išgydyti jo leuke- 
mijos, nuleido rankas ir laukė, kada jis mirs. Neatsigaunantis iš 
komos, jis lėtai merdėjo ir dar ilgai galėjo tempti. Blogiausia buvo 
tai, kad Solas kentė baisius skausmus; užnuodyti jo kaulų čiulpai 
varstė jo širdį ir galvą skausmo ir spygsmo bangomis, kurios pra- 
siverždavo lauk dejonėmis ir ašaromis. Solas neklykdavo - jis 
verkdavo. Tai nebuvo įprastas žmogaus verksmas, mat po kelių 
infarktų jo miego ciklas visiškai sutriko, ir jis niekuomet nemiego- 
davo. Verksmas buvo nesiliaujantis, gyvuliškas - skausmo aima- 
nos ir ašarų upeliai ant skruostų. Tas verksmas varė visus iš proto. 
Nekenčiau jo, nekenčiau Solo. 

Vieną naktį degdamas įtūžiu daug negalvodamas paslapčiomis 

atsidariau vaistų spintą, pasiėmiau KC L, švirkštą ir, įsitikinęs, kad 
niekas nemato, įėjau į Solo palatą. Jis gulėjo savo išmatose - krū- 
va žarnelių, lipnios juostos, mėlynių, supuvusios odos ir tuščių 
kaulų, bandančių išlįsti lauk pro krūtinės ląstą, alkūnes ir kelius. 
Pagalvojau apie tai, ką ketinu daryti, ir stabtelėjau. Mintyse šmės- 
telėjo mirštantis Sandersas; pamačiau, kaip jis srūdamas krauju 
sako: „Dieve, koks siaub...“, ir išgirdau Solą manęs prašant: „Pri- 
baikit mane. Nejaugi turiu šito maldauti? Pribaikit mane!“ Susig- 
riebiau galvojąs apie Potsą. Solas suklykė. Įpykęs nuėmiau švirkšto 
adatos antgalį, suradau lašelinės žarnelę ir įšvirkščiau tiek KCL, 
kad jį pribaigtų. Žiūrėjau, kaip jis gaudo kvapą - širdies veikla 
sutriko, - kaip sunku jam darosi alsuoti, kaip trūkteli ranka ir kaip 
paskui jį apima visiška ramybė - išskyrus agonišką kvėpavimą, 
kuris, rodės, niekada nesibaigs. Užgesinau šviesą ir išėjau pabūti 
pats vienas. Budinti seselė iškvietė mane per pypsį - Solas mirė. 

Šv. Patriko dieną mane iškvietė į priimamąjį vėlai naktį - mes 
vis dar mėgavomės išskirtinėmis sąlygomis, Ungurio prasimany- 
tomis, kad paverstų mus bepročiais, ir apstulbęs išvydau bene 
bjauriausių pasaulyje ligonių intermediją: Čako gaivinamą negyvą 
vienuolę; iš kalėjimo ATŠTIŠINTĄ žudiką homoseksualą, kuris 
savo terną Piepį palaikė mergina, nors šis su ūsais; du kambario 
draugus, kurie merdėjo padauginę heroino; daugybę limpių. Pasi- 
ėmęs korteles pasukau į Granatos palatą. Spėliojau, kur Dručkis, 
nors iš tikrųjų man tai menkai terūpėjo. Ilgai spėlioti neteko: atida- 
ręs duris pamačiau Dručkį, Umbertą ir policininkus, apsivilku- 
sius iš pažiūros žaliomis uniformomis, mat buvo Šv. Patriko die- 
na, ir limpę - aišku, vardu Rožė; Dručkis ir Umbertas buvo ap- 
taškyti vėmalais, išmatomis, šlapimu ir krauju. 

— Labasirnuostabusvakaras, - pasisveikino girtas Gilynis mo- 
suodamas airiška kuoka. — Tiesą sakant, mudu su geruoju parei- 
gūnu Kviku eidami pareigas pylėmės sau į kūnus „Gineso“ pute- 
lės, todėl esame kauštelėję. 

— Mat darbas yra girtuoklio prakeiksmas, - pridūrė Kvikas. 

— Norėdami pagrrrerbti Žmogų, Išvijusį Gyvates Iš Airijos, — 
aiškino rudaplaukis, - mes suradome tinkamą Rožę! 

Dručkio ir Umberto padedami jie pasodino Rožę, ir aš pama- 
čiau, kad jie prisegę jai prie naktinių marškinių žalią popieriaus 
lapą, apkraštuotą trilapiais dobilais, su užrašu PABUČIUOKIT 
MANE - AŠ AIRĖ. 

Pradėjęs juoktis paslydau ant šūdo ir išgriuvau tarpduryje. Gulė- 
jauišmatose ir juokiausi; Dručkis priėjęs pasilenkė prie manęs, pa- 
mojavo man panosėje mėgintuvėliu ir tarė: 

— Matai? Čiavisas jos penkių dienų šlapimas, pusė jo - diure- 
tikas, kurį jai daviau. Jos lova parduota amžiams. Ji turėjo penkis 
elektros šoko terapijos kursus nuo depresijos, paskutinį kartą — 
1947 metais. 

Limpė suklykė: RYYY-RYYY-RYYYY..., o aš gulėjau jų vi- 
sų akivaizdoje ant plytelėmis klotų grindų ir leipau iš juoko. 

- Jos kaklas toks sustabarėjęs, kad ji gali gulėti pakėlusi galvą 
be jokios pagalvės ir nejusti skausmo, - aiškino Dručkis. - Ji ne- 
reaguoja nė į vieną mūsų išmėgintą dirginimą. 

RYYY-RYYY-RYYYY... 

O aš gulėjau ant grindų ir kvatojau. 

- Įkišau jai į burną mentelę. Ji ėmė taip smarkiai ją čiulpti, kad 
nesugebėjau jos ištraukti — niekam kitam irgi nepavyko. Per visą 
žmonijos istoriją dar niekas neturėjo tokio stipraus čiulpimo re- 
flekso. Be abejo, tai reiškia, kad jos kaktinė skiltis nefunkcionuo- 
ja, visiškai nefunkcionuoja. Žinai kodėl? Todėl, kad 1948 metais 
jaibuvo atlikta lobotomija. Cha cha CHA! 

O ašvis tysojau ir juokiausi, juokiausi, juokiausi. 

— Limpio kvintesencija - ir ji atitenka tau, vien tik tau, 
***VI***| CHOCHO! 

RYYY-RYYY-RYYYY... 

Ašaros riedėjo mano skruostais; suvokiau, kad tie limpiai lai- 
mėjo, kad jie pergyveno mane ir ištemps Limpių mieste, kai po 
dviejų savaičių išjo išeisiu palikęs visus juos mėginti palaužti mane 

pakeisiantį Hovį, bet negalėjau padaryti nieko — tik verkiau ir, gu- 
lėdamas ant grindų šūduose, juokiausi. 

Nebegalėjau juoktis, kai suvokiau, kad Potso nebėra ir dakta- 
ro Sanderso vis dar nebėra, ir Solo nebėra, ir Molė susitikinėja su 
Hoviu, ir Ryk Mano Dulkes Edžio kaip ir nėra, nes kuoktelėjo, ir 
Hiper Huperio, galima sakyti, nebėra, ir Tedžio nebėra, ir pusės 
Tedžio skrandžio taip pat, ir Dručkis netrukus išvyks toli nuo ma- 
nęs į savo doktorantūrą nežinia kur, ir kad vieninteliai tebesantys 
čia yra limpiai. Kol kas dar nemačiau „Dievo namuose“ mirusio 
limpio - pamatyčiau nebent tada, jei padėtų Hiper Huperis su sa- 
vo injekcijomis ar mulkiai iš dializės brigados, sumažinę Greito- 
sios Tinos smegenis iki žirnio dydžio - betgi klaidų, velniai griebtų, 
pasitaiko, ar ne? Nebeliko bemaž nė vieno man brangaus žmo- 
gaus, jie susproginėjo į milijardą korpuskulų, kaip gali sprogti Viet- 
name Didžioji Amerikos Granata, pažerdama šrapnelį kaip kon- 
feti, tik tie konfeti nebuvo maloniai minkšti, raudoni, balti ir mėlyni, 
nes jie tave klupdė, gniuždė, kėlė tau skausmą ir paliko negyjan- 
čias žaizdas ir nekrešantį vandeningą užnuodytą kraują, kuris nie- 
kuomet neišsiskalbs iš tavo baltos uniformos, bei vaizdus, kurie 
niekuomet neišbluks kaip tos dėmės automobilių aikštelėje, ku- 
rios kadaise buvo Veinu Potsu. Mūsų, besiblaškančių tylos ir 
skausmo tinkle, beveik nebebuvo, o mirusieji, ko gero, gulėjo ne- 
ramiai ir net aname pasaulyje bijojo dar klaikesnės mirties ar dar 
ko baisesnio. 

Gulėjau ant lovos. Įėjo Berė. Nieko nepasakiau. Berė atsisėdo 
ant krašto ir ėmė mane kalbinti, bet aš tylėjau. Nesijaučiau pavar- 
gęs, nuliūdęs ar įsiutęs. Ji paguldė mano galvą sau ant kelių, pa- 
žvelgė man į akis ir pravirko. Pabandė išeiti. Porąsyk grįžo po 
kelių žingsnių, bet galų gale padvejojo tarpduryje kaip gedintysis 
prieš leisdamas užvožti karstą ir išėjo. Liūdnų jos žingsnių laiptais 
aidas po kurio laiko nutilo; nesijaučiau liūdnas. Nebuvau pavar- 
gęs nei įtūžęs. Gulėjau ant lovos ir nemiegojau. Įsivaizdavau juntąs 
tai, ką jaučia limpiai - tuštumą. Nenutuokiau, koks pakrikęs esu, 

tik žinojau negalįs daryti to, ką liepė man daktaras Sandersas — 
„būti su jais“. Negalėjau būti su kitais, nes pats buvau kitur, kaž- 
kokioje šaltoje vietoje - nemigos kankinamas žmogus tarp mie- 
galių, toli toli nuo meilės šalies. 


III. ZOKO SPARNAS 


Bet kaip tas vargšas gali įgyti idealios 
kvalifikacijos, reikalingos jo profesijai? 


- Zigmundas Froidas, 
Baigtinė ir nebaigtinė analizė 


16 


Buvau pasirengęs atsiduoti mechanizmų valiai. Melagių dienos ry- 
tą atsidūriau prie hermetiškų dvigubų durų ISTS - intensyviosios 
slaugos terapijos skyriaus, kurį Dručkis pavadino mauzoliejumi 
koridoriaus gale. Kaip aptemusios sąmonės žmogelis, iš Niujorko 
priemiesčio patraukęs į Volstritą ir po trijų dienų pamatęs esąs 
Detroite ir ničnieko nebesusigaudąs, taip ir aš neturėjau nei praei- 
ties, nei ateities - buvau, ir tiek. Man buvo baisu. Ateinantį mėnesį 
būsiu atsakingas už intensyvią slaugą gulinčiųjų rogutėse, pavojin- 
gai pakrypusiose virš slidžios nuokalnės, kurios apačioje laukė 
mirtis. Budėsiu kas antrą naktį, pakaitomis su rezidentu. Mano akį 
patraukėbronzinė plokštė ant sienos: KILNIADVASIŠKA PO- 
NO IR PONIOS ZOKŲ DOVANA, 1957 metai. Zokas - tas, 
kurio Zoko sparnas? Kada pamatysiu kokį nors tikrą Zoką? Abe- 
jingai kaip koks technokratiškas astronautas pastūmiau tas dvigu- 
bas duris ir hermetiškai užsidariau viduje. 

O ten buvo itin tylu, itin švaru ir itin mažai gyvybės požymių. Ta 
pati muzika kaip oro uostuose ir geležinkelio stotyse skėlė sterilią 
atmosferą nelyginant prancūziško restorano virėjas mieguistą kiau- 
šinį anksti pakirdusiam viešbučio svečiui. Klajojau po aštuonių 
lovų skyrių ieškodamas, kas gi čia intensyvu. Ligoniai gulėjo savo 
lovose ramiai, taikiai; viskas, prie ko jie prisiliesdavo, buvo jiems 
gerai pažįstama. Lyg jokio rūpestėlio neturinčios žuvys jie vis plū- 

duriavo, ir tiek. Susigriebiau linksmai niūniuojąs iš garsiakalbių sklin- 
dančią „Vieną užburtą vaaakarą333...“; sustojau priešais kompiu- 
terio valdymo pultą — jis bemat užliejo mane prisiminimais pagar- 
bios baimės, su kuria vaikystėje stebėdavau raketas, kylančias iš 
Kanaveralio kyšulio, ir siaubo, kurį patyriau žiūrėdamas filmą „2001 
metai“ jau būdamas paauglys. Žiūrėjau į blyksinčias skaisčias švie- 
seles, į osciloskopą, kuriame žybsėjo kažkas panašaus į širdies 
dūžių virtines. Tuo metu pultas nemaloniai suzvimbė, švieselės su- 
mirksėjo, viena širdies dūžių virtinė sustingo erdvėje ir laike, ir 
lauk išlėkė rausvas EKG liežuvis mėlynais langeliais. "Tuoj pat iš 
gretimo kambario išlėkė seselė. Ji metė akį į EKG,į oscilografo 
ekraną, nepažiūrėjo į ligonį ir pusiau apmaudžiai, pusiau patai- 
kaujamai tarė pultui: 

— Velniai tave griebtų, Oli, prabusk ir susiimk, dėl Dievo meilės! 

Tarsi bausdama sudavė per kelis mygtukus fortissimo, ir tas 
daiktas vėl ėmė niūniuoti pritardamas iš garsiakalbių pasigirdusiai 

Nudžiugęs, kad pamačiau šiltakraujį padarą šioje keistoje rop- 
lių laboratorijoje, atsisukau į ją ir pasisveikinau: 

— Labas. Aš esu Rojus Bašas. 

— Naujasis ternas? - paklausė ji įtariai. 

— Taip. Kas čia per daiktas? 

— Daiktas? Ne visai. Čia Olis Kompiuteris. Oli, pasilabink su 
Rojum Bašu, mūsų naujuoju ternu. 

Pasufleruotas kelių gyvybiškai svarbių dalių mygtelėjimų Olis 
išspjovė rausvą EKG liežuvį mėlynais langeliais, ant kurio buvo 
išspausdinta: LABAS, ROJAU, IR SVEKAS ATVYKES. AŠ 
ESU OLIS. 

Paklausiau sesutės, kur galiu pasidėti daiktus, ir ji liepė man eiti 
iš paskos. Ji buvo apsisiautusi žaliu medvilniniu operacinės chala- 
tu, kuris nedengė nugaros nuo kaklo iki IV juosmens slankstelio, 
tos nugaros srities, kur stuburas ima riestis žavinga kreive link tos 

rubuilis gluteus maximus ar, kitaip sakant, subinė. Jai einant jos 
nugara brėžė įsivaizduojamas kreives ISTS erdvėje. Kaip tinka, 
pamaniau, šiems jauniems stangriems raumenims, užlietiems nu- 
valkiotos muzikos, šokti tokį neurofiziologiniu požiūriu tobulą šo- 
kį. 


„..Nieko nėra įstabesnio už žmogaus kūną ir tu jau tapai tikru jo 
žinovu... 


Personalo kambarėlis buvo pilnas seserų, spurgų ir paskalų. Savo 
pasirodymu pradūriau plepalų balioną, ir iš jo iššnypštė tyla. Tuo- 
met Andžela - Piepio Andžela - atsistojo, priėjo prie manęs, ap- 
kabino ir tarė: 

— Noriu, - gestas mano pusėn, - pristatyti Rojų Bašą, interną. 
Pasakojau, - gestas seserų link, - joms apie, - mostas į mane, - 
tave. Mes, - gestas dangop, - džiaugiamės, kad tu, - mostas į 
žemę, - čia. Gal nor, - gestas spurgų link, - spurgų? 

Išsirinkau su kremu. Užmiršęs darbą, prisidėjau prie šio drau- 
giško pulkelio, nudžiugęs, kad čia tokia laisva atmosfera. Smege- 
nyse nuspaudžiau mygtuką IŠIUNGTI. 

Paskalos buvo apie skyriui vadovaujančią rezidentę Džo. Per 
čia išbūtas savaites Džo seseles apstulbino, išgąsdino, o galų gale 
nuteikė prieš save - ši archajiška įvykių seka kartojasi nuolatos, 
kai daktarės dirba su sesutėmis. Nors Džo paprastai pradėdavo 
savo vizitaciją anksčiau už visus gydytojus, tą dieną jos niekur 
nebuvo matyti. 

— Ji išbuvo visą praėjusią naktį čia, nors turėjo laisvą, - aiškino 
viena seselė. - Sėdėjo šalia ponios Pedli, niekaip negalėdama su- 
prasti, kodėl toji dar gyva. Iš tikrųjų Pedli būtų kuo sveikiausia — 
jeine Džo gydymas. Tikriausiai daktarė pramiegojo. Tai sius! 

Džo atėjo netverdama pykčiu. Mane nužvelgė įtariai - prisimi- 
nė, kaip mes su Čaku ir Piepiu nebeišlaikę ją kankinome ligoninės 
viršuje, — bet tik atkišo smakrą ir delną. 

— Sveikas, Rojau. Sveikas atvykęs į laivą. Pamiršk, kas atsitiko 
anam skyriuj - tau čia patiks. Čia medicina pasireiškia visa savo 
galybe. Laivas kompaktiškas - kompaktiškiausias visuose Na- 
muose. Pradėsim viską iš naujo. Pamiršim visus nesutarimus ir 
pykčius. Pamiršim ? 

— Pamiršim, Džo. 

— Gerai. Mano specializacija - kardiologija. Liepą išvažiuoju į 
Betesdą — į doktorantūrą NSI ligoninėje. Taigi laikykis šalia ma- 
nęsir neįtikėtinai daug ko išmoksi. Šiame skyriuje kontroliuojame 
visus širdies parametrus. Įtampa didžiulė, bet jei sunkiai dirbsim, 
išgelbėsim žmonėms gyvybes, ir bus nepaprastai smagu. Eime. 

Tuo metu, kai Džo, vyriausioji medicinos sesuo ir aš ridenome 
vežimėlį su kortelėmis į pirmąją palatą, atstriksėjo Pinkusas, sky- 
riaus konsultantas, pasirengęs pradėti mokomąsias vizitacijas. Pin- 
kusas buvo aukštas, perkaręs etatinis Namų kardiologas, baigiąs 
trečią dešimtį. Iš Arizonos universiteto IŠŠTIŠINTAS į GMM ir 
„Dievo namus“ Pinkusas buvo legenda, fanatikas tiek asmeninia- 
me, tiek profesiniame gyvenime. Kalbėjo, esą jis retai išeinąs iš 
ligoninės. Pats daug naktų mačiau jį slankiojantį koridoriais - ap- 
simetinėjantį, neva stebįs konsultuojamų širdininkų būklę. Bet ku- 
riuo paros metu su manim jis būdavo kantrus, pagalbus, manda- 
gus, pasirengęs parodyti kokį straipsnį, įleisti širdies stimuliatorių 
ar paplepėti. Jis taip noriai kiurksodavo „Dievo namuose“, kad 
apie jį sklandė gandai, neva žmona ir trys dukros sužinodavo, kad 
jobūta namie, tik iš pakelto unitazo dangčio. 

Pinkuso fanatizmas pasireiškė dar ir tuo, kad liguistai vengė šir- 
dies ligų rizikos veiksnių. Cigaretės, kava, nutukimas, aukštas krau- 
jospūdis, riebus maistas, cholesterolis ir nejudrumas jam prilygo 
mirčiai. Pasak gandų, Pinkusas kadaise nesikeldavo nuo kėdės, 
buvo nervingas, turėjo antsvorį, spurgas šlamšte šlamšdavo, o kavą 
maukė kibirais. Padėjęs daug pastangų, dabar jis visiškai sulyso, 
paniškai bijojo cholesterolio ir bėgiodamas įgijo tokią neįtikėtiną 
formą, kad pastaruosius dvejus metus per Balandžio maratoną 

įveikė distanciją per tris valandas su trupučiu. Pinkusui kažkaip 
pavyko sumažinti ir paskutinį rizikos veiksnį - pakeisti asmenybės 
tipą. Jis sugebėjo virsti visai kitu žmogumi: buvo A tipo (nervin- 
gas), tapo B tipo (ramus). 

"Irfumpai išdėję į šuns dienas sumautą vizitacijų grafiką, Pinku- 
sas ir Džo nusprendė šią dieną sujungti visas vizitacijas į vieną ir 
pradėti ją nedelsiant. Nors buvo rimtesnių problemų, ir Pinkusą, ir 
Džo labiau domino moteris, su kuria daktarė praleido pastarąją 
naktį- Pedli. Šią malonią septyniasdešimt penkerių metų senutę į 
Namus ATŠTIŠINO Pucelis atlikti įprastinio žarnaknisio, mat toji 
skundėsi, kad suvalgiusi kiniško maisto raugėja ir perdžia. Žarnų 
tyrimas jokios patologijos neparodė. Deja, kažkoks kietuolis pa- 
žiūrėjęs į EKG pastebėjo, kad Pedli vaikštinėja turėdama A-V 
jungties tachikardiją, pasak vadovėlių - „aritmiją, neišvengiamai 
besibaigiančią ligonio mirtimi“. Išsigandęs ternas nieko nelaukęs 
NUŠTIŠINO ponią Pedli į ISTS, kur ji tapo Džo auka, mat toji, 
vos metusi akį į EKG, nusprendė, kad senutė miršta, todėl prijun- 
gė elektros šoko gnybtus ir nudegino jai krūtinę, nes pamiršo ją 
sutepti. Pedli širdis, įsižeidusi, kad šokas privertė ją plakti norma- 
liu sinusiniu ritmu, klausė vos kelias minutes, o paskui vėl ėmė 
tvinksėti, kaip liepė jos būgnininkė tachikardija. Džo padūko ir 
dar keturis kartus nudegino poniai Pedli krūtinę, kol pasirodė Pin- 
kusas ir nutraukė šį kepsnių vakarėlį. Pastarąją savaitę senutei vėl 
laikėsi tachikardija. Jei ne pūliuojančios nudegimo žaizdos krūti- 
nėje, jos savijauta buvo kuo puikiausia - MSNJAN, ir tiek. Pin- 
kusas ir Džo, užuodę straipsnį, kurį būtų galima paskelbti spaudo- 
je, griebėsi srities, kurioje tas buvo didžiai kompetentingas - kar- 
dioterapijos. Pedli buvo duodami visi įmanomi vaistai nuo širdies, 
betveltui. Tuo metu, kai pasirodžiau skyriuje, Pinkusas gydė ją 
vaistais, kuriuos tik jis vienas būtų drįsęs vartoti, pradedant pre- 
paratais nuo tokių nieko bendra su širdimi neturinčių ligų kaip 4v- 
pus erythematosus (imuninės sistemos sutrikimas) ir baigiant £i- 
nea pedis (kojų tarpupirščių grybeliu). Nelaisvėje atsidūrusi Ped- 

li, kenčianti nuo šalutinio visų šių vaistų poveikio, norėjo ištrūkti iš 
ligoninės. Kasdien Pinkusas ir Džo įkalbinėdavo ponią Pedli iš- 
bandyti ką nors nauja, tą dieną - „norplasą“, pagamintą iš tepalo, 
kuriuo Olio EKG monitoriaus laidai buvo tvirtinami prie ligonio 
krūtinės ląstos. 

— Sveika, brangute. Kaip mūsų mergytė jaučiasi šiandien? — 
paklausė Pinkusas. 

— Noriu namo. Jaučiuosi puikiai, jaunuoli. Paleiskit mane. 

— Ar turit kokį hobį? - toliau klausinėjo Pinkusas. 

— Manęs to klausiat kasdien, -atrėžė Pedli, - ir kasdien jums 
atsakau: mano hobis - gyventi ne čia. Jei būčiau Žinojusi, kad per 
kinų maistą čia atsidursiu, niekad nebūčiau skambinusi Puceliui. 
Aš dar jį pričiupsiu. Čia jis manęs nelanko -bijo. 

— O mano hobiai - bėgiojimas ir žūklė, - kalbėjo Pinkusas. — 
Bėgioju, kad palaikyčiau formą, ir žvejoju, kad nuraminčiau ner- 
vus. Girdėjau, Džo dėl jūsų nerimavo praėjusią naktį. 

— Ji nerimauja - aš ne. Paleiskit mane. 

— Noriu, kad šiandien išmėgintumėt naują vaistą, brangute, 
tarė Pinkusas. 

— Daugiaujokių vaistų! Nuo paskutiniųjų ėmiau įsivaizduoti esanti 
keturiolikmetė mergaitė ir gyvenanti Montanos valstijos Bilingso 
mieste. Atsiguliau čia, nes jumis pasitikėjau, 0 jūs mane siunti- 
nėjate į Montaną! Pedli jokių vaistų nebejsiūlysit! 

- Šitie padės. 

— Ašniekuo nesergu, todėl padėti man vaistais nereikia! 

— Būkit gera, ponia Pedli, pamėginkit juos dėl mūsų, - nuošir- 
džiai prašė Džo. 

— Su sąlyga, kad atnešit man pietų tirštos žuvienės. 

— Sutarta, - atsakė Džo ir išėjo. 

Koridoriuje Pinkusas atsigręžė į mane ir tarė: 

— Labai svarbu turėti hobį. Koks jūsų? 

Man nespėjus atsakyti, Džo nuginė mūsų vilkstinę toliau. Iš kitų 
penkių ligonių nė vienas nekalbėjo. Visus kamavo kokia baisi ne- 

pagydoma, užsitęsusi liga, pažeidusi kurį nors svarbų organą — 
širdį, plaučius, kepenis, inkstus ar smegenis, - kuri beveik neabe- 
jotinai juos pribaigs. Labiausiai vertas gailesčio buvo vyras, ku- 
riam viskas prasidėjo nuo spuogo ant kelio. Nenustatęs jo kilmės, 
Namų privatas Ančiašiknis Donovicas išrašė netinkamų antibioti- 
kų, ir tie sunaikino bakterijas, neleidusias plisti atspariems stafilo- 
kokams, įsiveisusiems spuoge; šie ėmė sparčiai daugintis ir sukėlė 
viso kūno sepsį, pavertusį laimingą keturiasdešimt penkerių metų 
maklerį epileptišku, nebyliu, išsekusiu skeletu, negalinčiu kalbėti, 
nes trachėjos kremzlės kiaurai išpuvo nuo dirbtinio kvėpavimo 
aparato vamzdelio. Per mūsų vizitaciją jis žiūrėdavo į mane ap- 
stulbęs ir persigandęs, žvilgsniu maldaudamas išgelbėti. Vienintelė 
joviltis dabar bus sapno viltis, vienintelė paguoda - sapno paguo- 
da, metas, kai susapnuotas balsas ir visavertis gyvenimas guos jį, 
kol rytą pabudęs vėl išvys sugriauto savo gyvenimo košmarą. Do- 
novicas aiškiai pasielgė aplaidžiai. Niekas nepasakė vyriškiui, ku- 
rio bėdos prasidėjo nuo spuogo ant kelio, kad gali prisiteisti mili- 
jonus. Prie jo palatos durų išgirdau šią istoriją iš Džo, kuri pasa- 
kojoją kaip Olis - glaustu, bejausmiu specialisto žargonu. Ma- 
čiau, kaip vyras įsmeigja akis į mane, naują žmogų, galbūt sugebė- 
siantį padaryti stebuklą, prašydamos grąžinti jam balsą, skvošo 
partiją šeštadienio popietę, žaidimus kieme su vaikais, kuriuos ne- 
šiodavosi pasisodinęs ant pečių. Mane užliejo gailestis. Tarsi lem- 
ties valia, šiek tiek padėjus nekompetentingam ir pritinginčiam dak- 
tarui, žmogaus gyvenimas staiga ėmė nenumaldomai ristis žemyn. 
Nusukau akis. Niekad nebenorėsiu dar kartą pamatyti tą nebylų 
žvilgsnį. 

Jis buvo ne vienas. Dar keturis kartus mane sukrėtė sugriauto 
gyvenimo siaubas. Vienas po kito visiškai nebejudantys kūnai, dirb- 
tinio kvėpavimo aparatų ventiliuojami plaučiai, stimuliatorių ver- 
čiamos plakti širdys, mechanizmų pavaduojami inkstai, menkai 
funkcionuojančios arba išvis nebeveikiančios smegenys. Baisu! 
Kvapas buvo lyg tykančios mirties: šleikščiai rūgštus, tvoskiantis 

karščiu, išnykstantis horizonte, kurį vos įžiūrėjau. Viso to man nė 
kiek nereikėjo. Prie tų pūvančiųjų aš neprisiliesiu — nė už ką. Vis- 
kas čia man buvo pernelyg graudu. 

Tik apie Džo to negalėjai pasakyti. Kiekvienoje palatoje ji šla- 
mino savo aštuonių iš dvylikos centimetrų korteles, bėrė skaičius, 
paskui liepdavo seselei pasodinti kurį nors kūną, kad galėtų pasi- 
klausyti krūtinės ląstos. Pinkuso žvilgsnis klajojo anapus lango; jis 
nepajėgė klausinėti ir pats pasakoti apie pomėgius. Aš jaučiausi 
negyvas viduje. Džo pasiteiravo, ar nenoriu pasiklausyti jų ląstų — 
automatiškai atsakiau norįs. Paskutinį apžiūrėjome GMM antra- 
kursį, kuris per pediatrijos praktiką užsikrėtė nuo kažkurio vaiko 
sloga; toji perėjo į kosulį, paskui į gripą, vėliau į kažkokią nežino- 
mą ir nepagydomą ligą, pažeidusią jo plaučius, širdį, kepenis ir 
inkstus; galų gale jį teko prijungti prie dirbtinio kvėpavimo bei 
inkstų aparatų ir įleisti jam širdies stimuliatorių. Nepaisant visų 
mechanizmų, nepaisant to, kad visas ISTS darė viską, kas įma- 
noma, vyrukas merdėjo. Jo skruostuose styrojo šviesūs šeriai. Džo 
liepė sesutei jį pasodinti ir, prikišusi prie krūtinės stetoskopą, pa- 
mojo man prieiti. Atsisakiau. 

— Ką? - nustebo Džo. - Kodėl? 

- Bijau susigriebti tai, kuo užsikrėtė jis, - atsakiau išeidamas iš 
palatos. 

— Ką? Esi daktaras, tai tavo pareiga. Grįžk čionai. 

- Atstok nuo manęs, Džo, gerai"? 

Vėliau mudu su Pinkusu nuėjome pietauti, palikę Džo rūpintis 
skyriumi. Pinkusas visuomet atsinešdavo „lauknešėlį“, kad būda- 
mas „Dievo namuose“ taip pat galėtų skaičiuoti kalorijas. Mažy- 
čiais kąsneliais kramsnodamas varškę, liucerną ir šviežius vaisius, 
jis pirma paklausė manęs apie mano hobius - jis pats bėgiojąs, 
kad palaikytų formą, ir žvejojąs, kad nuramintų nervus, - paskui 
mano nuomonės apie širdies ligų rizikos veiksnius. Per vienerius 
pietus daugiau negu per ketverius studijų GMM metus sužinojau 
apie tai, kaip griaunu savo gyvenimą, siaurinu vainikines arterijas 

ir tampu dar viena Amerikoje siautėjančios endeminės atero- 
sklerozės auka. Pasak Pinkuso, turint galvoje švarią mano šeimos 
istoriją, aš tiesiog privaląs kuo labiau paveikti savo širdies likimą, 
todėl turiu susilaikyti ir nevalgyti ir negerti to, kas man patinka 
(spurgų, ledų ir kavos), nerūkyti to, kas man patinka (cigarečių ir 
cigarų), ir nedaryti to, kas man patinka (tinginiauti), bei nesijausti 
taip, kaip jaučiuosi (sunerimęs). 

— Net kavos negalima? - paklausiau, nes nežinojau apie šį rizi- 
kos veiksnį. 

- Dirgina širdį. Paskutinis „Žaliojo žurnalo“ numeris. Straipsnio 
autorius šių Namų internas Hovardas Grinspunas. 

Galų gale po ilgų diskusijų apie bėgiojimą, pranešęs, kad padi- 
dino krūvius ir dabar per savaitę nubėga šimtą kilometrų - ruošia- 
Si po trijų savaičių vyksiančiam maratonui, Pinkusas pasikvietė 
mane į savo kabinetą pačiupinėti jo kojų. Tėn nuėjus jis vadovavo 
ką, žemiau — į kultūrizmo čempionato nugalėtoją. Keturgalviai, 
dvigalviai ir trigalviai raumenys buvo glotnūs, išsišovę, surišti plie- 
no sausgyslėmis. 

Grįžau į ISTS. Pasidygėjęs ligomis, išgąsdintas mechanizmų, 
norėjau bėgti. Džo mane nutvėrė ir užsispyrė, kad išmokčiau žŽvė- 
riškos, pavojingos ir daugiau ar mažiau nereikalingos procedūros — 
suvaryti storą adatą į stipininę arteriją. Paskui, pasiteisinus, kad 
turiu pasiskaityti apie ligonius, man pavyko nubėgti iki personalo 
kambario. Paėmiau kortelę GMMS, kuriam visą kūną suniokojo 
nežinomos kilmės liga, ir pradėjau skaityti. Pirmieji jo simptomai 
buvo peršinti gerklė, kosulys, sloga ir šiek tiek pakilusi tempera- 
tūra. Man peršėjo gerklę, kosėjau, slogavau, temperatūra buvo 
kiek pakilusi. Paraudusi mano gerklė buvo suartas laukas, kuria- 
me pasisėjo GMMS virusai. Užsikrėsiu tuo, kuo serga jis. Aš mir- 
siu. Apsidairęs aplink pamačiau, kad keičiasi seserų pamainos. 
Atėjusios dirbti seselės persirenginėjo baldais atitvertoje perso- 
nalo kambario dalyje, kur stovėjo drabužių spintelės. Kadangi vi- 

soms sulėkus ten susidarė pašėlusi spūstis, sesutės nebeišsiteko ir 
kai kurios nė kiek nesidrovėdamos išbėgo į kambarį ir čia nėrėsi 
iš savo palaidinių, sijonų ir džinsų švysčiodamos skaisčiomis lie- 
menėlėmis, kelnaitėmis bei kitais apatiniais drabužiais, paskui siau- 
tėsi žaliomis medvilninėmis ISTS uniformomis. Kitos įbėgo net be 
liemenėlių ir persirenginėjo mano akivaizdoje; matydamos, kaip į 
jas vėpsau, šypsojosi. Mane sujaudino tas savo kūno nesigėdiji- 
mas, kurį jau spėjau taip gerai pažinti - kažkodėl jis buvo būdin- 
gas gydytojams ir medicinos seserims, diena iš dienos susidurian- 
tiems su pūvančiais žmonėmis. 

Išėjau. Kai merkiant žvarbiam balandžio lietui važiavau mašina, 
visos mano mintys sukosi apie šį skyrių. Kuo jis taip skyrėsi nuo 
kitų? 

Kvintesencija. Štai kuo. Šis skyrius buvo kvintesencija. Jame po 
visokiausių rūšiavimų gulėjo tebegyvi artimiausi mirčiai atvaizdai. IO 
ir reikėjo tikėtis. Apie tai bylojo bronzinė Zokų plokštė ant sienos. 
Ten taip pat gulėjo gyvi sekso atvaizdai. Negalėjau to nepastebė- 
ti. Aš to neprasimaniau. Tarp merdinčiųjų tos seselės skelbė gy- 
venimo triumfą. 

Berė paklausė, kaip man sekėsi; atsakiau, kad viskas buvo ki- 
taip - gausybė technikos, tad pasijutau tarsi dalyvaučiau kosminių 
skrydžių programoje, bet tuo pat metu - kaip daržovių lauke, tik 
tos daržovės - žmonės. Mane tai liūdino, nes jie buvo jauni ir 
mirs, bet tai nesvarbu, nes aš irgi mirsiąs nuo kažkokio egzotiško 
viruso, užpuolusio vargšą GMMS. Berė spėjo, esą mano mirties 
baimė tesanti dar viena „medicinos studento liga“, ir kadjai labiau 
neramu dėl mano širdies. Prisiminęs Pinkusą atsakiau: 

— O, taip. Iš kur Žinai, kad pasiryžau labiau vengti širdies ligų 
rizikos veiksnių ? 

— Ne, kalbu ne tiesiogine prasme. Turėjau galvoje jausmus. Pra- 
ėjo ne viena savaitė po Potso savižudybės, o tu nieko apie ją 
nekalbi. Tarsi to nebūtų įvykę. 

— Įvyko. Tai kas? 

— Tas, kad jis buvo velniškai geras tavo draugas, o dabar jis 
negyvas. 

— Negaliu apie tai galvoti. Turiu naują darbą - IST skyriuje. 

— Nuostabu. Nepaisant visko, kas įvyko, praeities nėra. 

— Ką čia kalbi? 

— Tu ir kiti internai ištrinate kiekvieną dieną, kad pradėtumėte 
naują. Šiandien pamirškime šiandieną. Visiškas neigimas. Mecha- 
ninis slopinimas. 

— Baisaus čia daikto. Kas nuo to darosi? 

— Niekas nesikeičia. Asmeninė praeitis ir patirtis nieko nereiš- 
kia. Neaugi. Neįtikėtina: tai patiria visos šalies internai; kiekvieną 
dieną jie dirba toliau, tarsi vakar nieko nebūtų įvykę. „Viską pa- 
miršk, užviską atleista. Grįžk namo. Su meile - ligoninės valdžia.“ 
Ir ta banga be perstojo ritasi, didesnė už bet kokią savižudybę. 
Taip ir tampama daktaru. Nuostabu. 

— Nesuprantu, kas čia taip blogai? 

- Žinau, kad nesupranti - todėl ir yra taip blogai. Tu įgyji ne 
mediko įgūdžių, o sugebėjimo kitą rytą atsibusti, tarsi vakar nie- 
ko nebūtų atsitikę, net jeigu tai, kas įvyko - tavo draugo savižu- 
dybė. 

— ISTS reikia išmokti velniškai daug naujų dalykų. Negaliu sau 
leisti galvoti apie Potsą. 

— Netaukšk niekų, Rojau — juk nesi koks besmegenis grumstas — 
tujuk žmogus! 

— Klausyk, aš nebesu kietuolis intelektualas. Aš tik vyrukas, 
norintis išmokti amato ir užsikalti pinigo, aišku? 

— Nuostabu! Tavo saulės nebeužgožia jokie šešėliai. 

— Kaip gali tikėtis, kad galvosiu, jei rytoj aš mirsiu? 

Atsikėlus kitą rytą gerklę peršėjo labiau. Važiuodamas į „Dievo 
namus“ kosėjau, nugara per vidurį atrodė rakinte surakinta, ir tas 
pojūtis nustelbė visus kitus. Manęs laukė GMMS likimas - koma, 
pasibaigsianti mirtimi. Džo buvo ką tik baigusi tirti nakties išsky- 
ras, bet prieš mums pradedant vizitaciją priverčiau ją paklausyti 
mano krūtinės ląstos. Džo pareiškė, kad ji švari. Vis tiek buvau 
tokssunerimęs, kad negalėjau susikaupti, todėl NUSIŠTIŠINAU 
į rentgeno kabinetą. Nuotraukas peržiūrėjau su radiologų; tas 
pasakė, kad viskas normalu. Per pypsį gavau pranešimą, kad 
skyriaus ligoniui sustojo širdis, ir tekinas nubėgau. 

"Tas ligonis buvo GMMS. Jo palatoje susigrūdo penkiolika žmo- 
nių: kažkoks žmogelis iš Besarabijos, pučiantis jam pro burną orą; 
seselė, klūpanti ant lovos ir maiganti jam krūtinę - sulig kiekvienu 
sistoliniu spustelėjimu jos sijonas pasikeldavo iki juosmens; vy- 
riausiasis chirurgas rezidentas, kurio stangrūs juodi krūtinės plau- 
kai kyšojo iš žalios uniformos iškirptės; Pinkuso ir Džo palatoje 
kaip ir.nebuvo. Pinkusas gavo pypsio Žinutę per rytinį bėgiojimą; 
apsiavęs lengvaatlečio bateliais ir mūvėdamas sportinėmis trumpi- 
kėmis jis išsiblaškiusia mina dairėsi pro langą. Šalta kaip ledas 
Džo neatplėšdama akių nuo EKG aparato parinkinėjo vaistus ir 
šūkčiojo nurodymus seselėms. Tarp jų visų gulėjo mėsos gabalu 
virtęs GMMS. 

Nepaisant visų pastangų GMMS ir toliau merdėjo. Kaip pa- 
prastai būna gelbstint ligonį, kuriam sustojo širdis, lyg per vakarė- 
lį, kurio svečiai varžosi, kas labiau apsiskarmaluos, po kokio pus- 
valandžio visiems pabodo; gelbėtojai norėjo viską baigti ir leisti 
ligoniui mirti, mat jo širdis sekė paskui negyvas smegenis kaip au- 
tomobilio variklis, kuris dar pakartoja keletą vidaus degimo ciklų, 
kai pasukamas raktelis. Džo, įpykdyta minties, kad teks prisipa- 
žinti pralaimėjus, sušuko: 

— Dėl to vaikio darysim viską, kas įmanoma! - ir nenuleido 
rankų. Kai širdis galų gale sustojo, Džo įsakė paskrudinti krūtinę, 
ir kai keturi bandymai nepadėjo, stabtelėjo — jos medicinos ste- 
buklų maišas ištuštėjo. Tuomet darbo ėmėsi chirurgai, ir vyriau- 
siasis rezidentas, pajutęs galimybę paversti skerdynes drama, už- 
sidegęs tarė: 

— Gal norit, kad atverčiau krūtinės ląstą ir ranka pamasažuo- 
čiauširdį? 

Džo pamaąstė ir stojusioje tyloje atsakė: 

- Žinoma. Juk tas vaikis čia pats atėjo. Darom viską, ką galim! 

Chirurgas perpjovė krūtinę nuo vienos pažasties iki kitos ir iš- 
vertė šonkaulius. Sugriebęs širdį ėmė maigyti ranka. Pinkusas iš- 
ėjo iš palatos. Aš stovėjau sustingęs. Aiškiai buvo matyti, kad 
GMMS negyvas. Viską jie dabar darė sau. Chirurgui pavargo 
ranka, ir jis paklausė, ar nenorėčiau tęsti. Visas apdujęs sutikau. 
Suėmiau jauną, gyvybės ženklų nerodančią širdį už apačios ir su- 
spaudžiau. Stangrus, slidus, gyslotas kraujo pripildytas raumuo, 
besivartantis garuojančioje ląstoje, pririštas prie pagrindinių krau- 
jagyslių žarnelių. Kam aštai darau? Ranka pavargo. Lioviausi. 
Širdis gulėjo tarsi pilkai mėlynas vaisius ant kaulų medžio. Šleikš- 
tusvaizdas. Pamėlęs GMMS veidas balo. Skaisčiai raudonas krū- 
tinės pjūvis nuo krešulių juodo. Mes sudarkėm jo kūną kaip tik 
tuo metu, kai jis mirė. Išeidamas iš palatos išgirdau Džo įsakmiai 
šaukiant: 

- Ar čia esama GMM studentų? Per savo praktiką retai gausi- 

te galimybę pasimokyti masažuoti širdį. Puiki proga. Nagi pamė- 
ginkit. 

Pasidygėjęs pasišalinau į personalo kambarį, kur sesutės val- 
gydamos spurgas plepėjo, tarsi už sienų nieko nebūtų atsitikę. 

— Džiaugiuosi matydamas, kad negalabiji savo vainikinių arteri- 
jų spurgomis, Rojau, - tarė Pinkusas. - Mėginau išaiškinti mergi- 
noms, bet jos visai neklauso. Aišku, joms pasisekė: estrogenai 
mažina širdies ligų riziką. 

— Nesu alkanas, - atsakiau. - Man regis, susigriebiau tą pačią 
ligą, kurta sirgo GMMS. Aš tuoj mirsiu. Ką tik suskaičiavau, kad 
per minutę įkvėpiu ir iškvėpiu trisdešimt du kartus. 

— Mirsi? — paklausė Pinkusas. - Hmmm. Klausykit, ar tas 
(GMMS turėjo kokį hobį'? 

Vyriausioji medicinos sesuo paėmė ligos istoriją, atsivertė Pin- 
kuso sugalvotą skyrelį „Hobiai“ ir tarė: 

— Ne. Neturėjo jokio hobio. 

— Štai - matot? - triumfavo Pinkusas. - Jokio hobio. Ar jūs 
suprantat - jis neturėjo jokio pomėgio. Ar turi kokį hobį, Rojau? 

Gerokai sunerimau suvokęs, kad neturiu jokio - taip ir atsa- 
kiau. 

— Privalai turėti bent vieną. Mano hobiai tausoja vainikines ar- 
terijas: žūklė ramina, bėgimas palaiko formą. Rojau, per devynerius 
metus šiame skyriuje nėsyk nemačiau, kad mirtų maratonininkas. 
Nei nuo MI, nei nuo kokio viruso - nuo nieko. Nemiršta, ir tiek. 

- Tikrai? 

Pinkusas iš lėto sulenkė pirštus prie delno, tarsi sulėtintai motų 
ranka su kuo nors atsisveikindamas. - Bet jeigu bėgioji, širdies 
veikla smarkiai suintensyvėja, ir ji tada pumpuote pumpuoja krau- 
ją! Štai taip! - Pinkusas taip stipriai gniaužė ir atgniaužė kumštį, 
kad net krumpliai balo, o dilbio raumenys išsišovė. Įspūdinga! 
Mane atves į sveikos gyvensenos kelią. Sugriebęs jį už rankos 


paklausiau: 

— Nuo ko man pradėti? 

Patenkintas Pinkusas iškart ėmė aiškinti apie batelių dydžius. 
Vietoj virusų ir aterosklerozės mano mintis dabar užvaldė suba- 
lansuoti vitaminai ir mikroelementai, anaerobinės raumenų me- 
džiagų apykaitos gerinimas bei žurnalo „„Bėgiko pasaulis“ pre- 
numerata. Mudu suplanavome pradinį grafiką, kurio laikydama- 
sis sugebėsiu nė metams nepraėjus įveikti maratono distanciją. 
Pinkusas buvo didis amerikietis. 

Kitą dienos dalį išsisukinėjau nuo Džo, kamavausi iš baimės ir 
retkarčiais kirkinau sesutes. Džo norėjo įkalti man į galvą viską 
apie viską, kad jai vakare išėjus sugebėčiau tvarkytis pirmą sava- 
rankiško darbo skyriuje naktį. Prisibaimindama perduoti skyrių 
man, ji vis slampinėjo iš paskos ir aiškino niekuomet neišjungianti 
savo pypsio, kol galų gale išėjo. Kaip paprastai per savo gydyto- 
jo praktiką, mažai ką žinodamas buvau paskirtas vadovauti vis- 
kam. Man reikėjo Žmogaus, gerai nusimanančio apie paprasčiau- 
sius skyriaus darbo aspektus. Nubėgau pas budinčią seserį ir pa- 
aiškinau esąs tik pėstininkas jos šachmatų lentoje. Patenkinta ji 
ėmė aiškinti man dalykus, apie kuriuos niekas neužsiminė per ket- 
verius kilnius studijų GMM metus, kur į valias prisiklausiau apie 
enzimų kinetiką ir zebriškas ligas. Tapau techniku, besimokančiu 
nustatyti dirbtinio kvėpavimo aparato skalę. 

Prieš dešimtą, nespėjus pavakarieniauti, mane iškvietė į priima- 
mąjį, kur laukė pirmasis ligonis - keturiasdešimt dvejų metų vyras 
Blumo pavarde, pirmą kartą ištiktas ML. Į mūsų skyrių jį guldė dėl 
joamžiaus. Jei būtų buvęs šešiasdešimt dvejų, būtų turėjęs rūpin- 
tis savimi kuriame nors bendrajame skyriuje, ir jo galimybės išgy- 
venti būtų sumažėjusios perpus. Blumas gulėjo priimamajame ant 
neštuvų išbalęs kaip drobė ir pūškė iš nerimo ir širdies skausmo. 
Jo akyse matei siaubą mirštančio žmogaus, apgailestaujančio, kad 
paskutinių dienų nepraleido kitaip. Juodu su žmona įsmeigė akis į 
mane, savo viltį. Nesmagiai pasijutau ir nustebau susigriebęs, kad 
galvodamas apie Pinkusą klausiu Blumo, ar šis turįs hobį. 

— Ne, - dusdamas atsakė jis, - hobio aš neturiu. 

— Kai pasveiksit, jums gali kilti mintis kokį įsigyti. Aš bėgioju, 
kad palaikyčiau formą. Aišku, galima dar ir žvejoti - ramina ner- 
vus. 

Rizikos veiksniai buvo nepalankūs Blumui. Jį ištiko rimtas MI, 
ir ISTS maloniai sutikus jis keturias dienas išbus ant mirties slenks- 
čio. Nuvežiau jį į skyrių, kur apspito sesutės ir ėmė prijunginėti 
laidus, kurie leis stebėti jo organizmo rodiklius. Olio veidas nušvi- 
to pamačius padriką Blumo EKG. Ką aš dariau vargšo Blumo 
širdžiai? Ne itin daug. Laukiau, kada ji sustos. 

Piepis ir Čakas, žinodami, kokia įtempta man bus pirmoji bu- 
dėjimo skyriuje naktis, užsuko pasišnekėti. Nors darėsi vis sun- 
kiau palaikyti santykius po to, kas nutiko Edžiui ir Potsui, stengė- 
mės daugiau būti drauge. 

— Seniai norėjau paklausti tavęs, Piepi, - pasakiau, - kas atsi- 
tikę Andželos kalbos centrams. Ji pradeda kalbėti, nutyla ir ima 
mostaguoti rankomis. Kodėl taip yra? 

— Niekuomet nepastebėjau, - atsakė Piepis. - Man jos kal- 
bos maniera neužkliūva. 

— Nori pasakyt, kad dar nesi su ja apie nieką kalbėjęsis? 

Piepis susimąstęs nutilo, paskui plačiai išsišiepė, pliaukštelėjo 
sau per petį ir atsakė: 

— Ne! Nė karto! CHA! 

— Velniai griebtų, - tarė Čakas, - po tos poetės tu tikrai pažen- 
gei toli į priekį! 

— Manregis, aš tikrai myliu Andžę, bet nemanau, kad ją vesiu. 
Matot, ji nekenčia žydų, nekenčia daktarų, be to, sako, kad per 
garsiai švilpauju ir per daug paskui ją sekioju, kai mudu nesam 
lovoj. Manau, kad man gali... A- sveika, Andže Vandže. Kaip 
tik pasakojau... 

— Piepi, - atsakė Andžela, - žinai, ką, - mostas į save, - aš 
manau? - mostas į Piepio pusę. - Tu velniškai, - gestas kosmoso 
link, - daug kalbi. Rojau, ponas Blumas nori, - mostas į burną, 

su tavim pasikalbėt. Mums reikia, - gestas dangaus link, - pa- 
galbos. 

Čakas su Piepiu išėjo, palikę mane vieną patirti pirmos sava- 
rankiškos nakties kosmoso platybėse sukrėtimus ir jaudulius. Va- 
karą praleidau kaip akrobatas vaikščiodamas lynu su Blumu ir 
kitais ligoniais, stengdamasis neprarasti pusiausvyros virš jų ka- 
tastrofų bedugnės. Vienuoliktą prasidėjo striptizas: keitėsi seserų 
pamaina. Nusitraukia aptempti džinsai, juodos nėriniais puoštos 
kelnaitės nusismaukia, šmėsteli glotnios šlaunys ir kūšplaukiai, iš 
šono pamatai liumptelint vieną krūtį, paskui tiesiai prieš akis du 
stangrius papus su pasiklydusiais speneliais - žodžiu, viską. Te- 
stosteronų audra. Su kuo kiekviena jų buvo lovoje, ką ten išdari- 
nėjo prieš ateidama į darbą, pas mane? Nusiraminęs nueinu mie- 
goti. Ketvirtą ryto pažadina sesutė: atvežta dar viena ligonė. Aš- 
tuoniasdešimt devynerių, nedidelis MI, be komplikacijų. 

— Tokių senų nepriimam, - atsakau. - Siųskit ją į bendrąjį 
skyrių. 

- Jeigu jos pavardė Zok - priimam. Čia Senoji Zok. 

Senoji Zok paaiškėjo esanti tipiška limpė, išskyrus pinigus - jų 
turėjo pilnus tris maišus. Man tai padarė įspūdį. Būsiu su šia Zok 
malonus, ji duos man vieną maišą pinigų, aš tuomet mesiu medici- 
ną,vesiu Perkūno Šlaunis ir pasižadėsiu niekuomet nešvilpauti ir 
paskui ją nesekioti. Nuvežiau Senąją Zok - kuri klykavo MU-EL 
MU-EL - į skyrių. Jei Blumas ir Zok būtų pretendavę į paskutinę 
lovą intensyviosios slaugos terapijos skyriuje, katras būtų ją ga- 
vęs? Nelygios jėgos. 

Kaiį „Dievo namus“ paguldo kurį nors Zoką, visa subinlaižių 
ledų porcijos viršūnė ima tirtėti ir mirgėti nelyginant pilvo šokėja 
veidrodžių salėje. Kojui paskambina, o tas skambina žemesniems 
subinlaižiams. Taigi, kai sesutės guldė į lovą Senąją Zok, į palatą 
įbidzeno Pinkusas. 

— Puikus ligonis, ką? - pasakiau pasižiūrėjęs į jį. 

— Arji turi hobį? 

— Be abejo. Ji mūeliuoja. 

— Kaip gyvas nesu apie tokį girdėjęs, - atsakė Pinkusas. — 
Kas tai? 

— Paklausk jos. 

— Labas, brangute. Koks jūsų hobis? 

-MU-ELMU-EL! 

— Kaip juokingai pašmaikštavai, Rojau, - pagyrė Pinkusas. — 
Pasižiūrėk į šitą. 

Pinkusas prasisegė marškinius ir parodė bėgiko marškinėlius 
su milžiniška sveika širdimi, nudažyta visomis spalvomis. Tuo- 
met nusimovė kelnes ir parodė rausvas trumpikes, ant kurių krau- 
joraudonio spalva buvo užrašytas šūkis TAUSOK ŠIRDĮ. PIN- 
KUSAS. „DIEVO NAMAI“. Nagi, - tarė jis rankos mostu at- 
kreipdamas sesučių ir mano dėmesį į savo blauzdas, - tik pačiu- 
pinėkit jas. 

Pačiupinėjome plieno lynus - jo musculus gastrocnemius ir 
musculus soleus. Įkišęs ranką į didžiulį krepšį Pinkusas ištraukė 
porą bėgiko batelių ir tarė: 

- Jie tau, Rojau. Čia pora batelių, kurių nebenešioju. Jau pra- 
avėti, tad gali iš karto pradėti su jais bėgioti. Eime, pamokysiu 
tave apšilimo pratimų. Tuoj ketinu bėgti dešimt kilometrų - tai 
mano ryto norma. 

Mudu su Pinkusu atlikome vos ne ritualinius pratimus ir pra- 
mankštinome visus raumenis nuo pilvo iki kojų pirštų. Po apšilimo 
jis patraukė per skyrių. Brėško rytas. Eidamas pro palatą, kurioje 
degė šviesa, paklausė: 

— Kasten? 

— Kątik paguldytas ligonis Blumo pavarde. Neturi hobių. Nė 
vieno. 

— Nieko nuostabaus. Iki pasimatymo. 

Kitą dieną pats stebėjausi, kad nesijaučiu pavargęs. Susijaudi- 
nau. Susitvarkiau su labiausiai pasiligojusiais, negyviausiais iš visų 
gyvųjų ligoniais. Visą naktį išvengiau nelaimės stebėdamas skai- 

čius, retkarčiais duodamas vaistų ar pasukdamas prietaiso ranke- 
nėlę. Blumas ištempė iki ryto. Didžiausias jaudulys apėmė, kai 
pasibaigus vizitacijai Pinkusas atsisuko į mane ir didžiai nuliūdin- 
damas Džo tarė: 

— Gerai padirbėjai pirmąją budėjimo naktį, Rojau. Ne šiaip ge- 
rai- turiu galvoje, velniškai gerai padirbėjai, Rojau. Dievaži, vel- 
niškai gerai. 

Likusią dienos dalį supausi ant svaiginančių savo kompetenci- 
jos bangų. Prieš išeidamas namo užsukau į Ligų ir mirčių aptari- 
mą. Per šiuos susirinkimus buvo keliamos aikštėn klaidos siekiant 
jų nekartoti. Praktiškai tai buvo galimybė aukščiau stovintiesiems 
šikti ant žemiau stovinčiųjų. Kadangi kai kurie ternai buvo linkę 
daryti klaidų, nuolatos matydavome tuos pačius veidus. Tą dieną 
vėl išvydome Hovį - ant jo šiko už tai, kad nugydė ligonį, sirgusį 
jo būsimosios specializacijos — inkstų — liga. Hovardas apsiriko 
diagnozuodamas - nustatė vyriškiui artritą, o tas galų gale mirė 
nuo inkstų nepakankamumo. Įėjau tuo metu, kai Hovis pranešė, 
kad ligonis mirė. 

— Arleidimą skrosti gavai? 

- Žinoma, - atsakė Hovis,- bet aš apsirikau - ligonis vis dėlto 
nebuvo miręs. 

Užsidengęs delnu akis Kojis tarė: 

— A... Okasnutiko vėliau? 

- Išsikviečiau rezidentą, - atsakė Hovardas, ir klausytojai ėmė 
juoktis. | 

— O tada? - paklausė vyriausiasis. 

— Tada ligonis iš tikrųjų mirė, ir mes gavom sutikimą skrosti. 
Prieš mirdamas jis pasakė „sesuo nekompetentinga“ ar „sesuo 
nekultūringa“. 

— Koks skirtumas? - šiurkščiai paklausė Kojis. 

— Tiesą sakant, nežinau, - atsakė Hovis. 

Ir Molė myli šitą šiknių? Užsnūdau. Kai pabudau, Kojis aptari- 
nėjo šį atvejį: 

— Dauguma žmonių, sergančių glomerulonefritu ir spjaudančių 
kraujais, serga glomerulonefnitu ir spjaudo kraujais. 

Pamaniau, kad miegu, kol dar sykį pabudęs išgirdau kitą Kojo 
perliuką: 

— Ši mirtina liga turi tendenciją būti išgydoma. 

Kaip banalu! Knaisiojasi po inkstų ligas, kai aš ISTS užsiimu 
aukšto lygio medicina ir tiksliai reguliuoju kiekvieną žinomą kūno 
parametrą. Išėjau iš susirinkimo, pasirašiau budėjimo žurnale ir 
nuvažiavau namo. Nustebau susigriebęs, kad švilpauju laimingas, 
galvodamas apie kojų raumenis. Tapsiu toks kaip Pinkusas. Apa- 
tiją, kurią jutau Limpių mieste, keitė ISTS jaudulys. Kaip ir pri- 
imamajame, limpiai čia neužsibus ir manęs nepergyvens - nieko 
panašaus. Iš ISTS juos bemat IŠŠTIŠINS kitur - nebent būtų 
turtingi arjauni. Kaip įstabu įveikti sudėtingiausias ligas, vadovauti 
gerai, parodant savo galią, jaustis, kad esi viršūnėje - tarp savo 
profesijos elito. Buvau karalius. Kaifas! 

Nekantravau, kada užsimausiu savo trumpikes ir apsiausiu se- 
nuosius Pinkuso batelius. Gerai praavėti, jie lipte prilipo prie kojų. 
Nors ir buvau pavargęs, prisiverčiau atlikti Pinkuso apšilimo pra- 
timus ir išbėgau į gatvę. Prieš akis besileidžiant saulei, KLEPU 
KLEPU raminamai šlepsint į asfaltą platiems, minkštiems padams, 
atsidūriau keliais kilometrais arčiau švarių, neužkalkėjusių vainiki- 
nių arterijų ir sodraus, deguonies prisotinto kraujo šalies. Buvau 
vaikas, besimėgaujantis laisve po vakarienės, sklendžiantis su Ikaro 
sparnais pučiant pirmam šiltam pavasario vakaro vėjeliui. 

Grįžau su skaudama krūtine, išsigandęs, kad man krūtinės an- 
gina, nes per vėlai pradėjau mankštintis. Mirsiu nuo MI, kuris iš- 
tiks mane bėgant. Nužvelgęs mano lavoną Pinkusas mąsliai pasa- 
kys: 

— Kaip gaila. Per vėlai. 

Berė laukė manęs namie. Pripratusi prie sėdimos mano gyven- 
senos, ji negalėjo patikėti savo akimis. 

Paėmęs jos delnus priglaudžiau prie savo musculus gastroc- 

nemius ir tariau: 

— Pačiupinėk. 

— Nair kas? 

- Čia PRIEŠ. Noriu, kad aiškiai įsidėmėtum - galėsi palyginti 
su tuo, ką pajusi PO. 


Antrai savaitei nesibaigus nubėgdavau septynis kilometrus per die- 
ną. Palengvėjo sužinojus, kad skausmą, kurį palaikiau krūtinės 
angina, pasak Pinkuso, sukėlė išsitempę tarpšonkauliniai raiščiai — 
ėmė plėstis krūtinės ląsta; įprastas dalykas pradedantiesiems bė- 
gikams. Ėmiau lakstyti tuos septynis kilometrus į darbą žiediniu 
taku, pavadintu pavarde garsaus maratonininko kardiologo, mi- 
rusio nuo senatvės - palei upę, rytui brėkštant virš bundančio mies- 
to, mano KLEPU KLEPU raminamai bylojo apie gerą mano šir- 
dies veiklą. 

Bet viskas dar nėjo kaip Pinkusui patepta. Kitaip negu jis aš 
dar neapsipratau ISTS. Pusė manęs buvo prisipildžiusi žmogaus 
kančių ir bejėgiškumo siaubo; kita sklandė aukštybėse - buvau 
karalius erotiškoje ligonių karalystėje, kompetentingas valdyti apa- 
ratus. Kadangi kas antrą naktį budėjau, neturėjau laiko galvoti 
apie pasaulį anapus „Dievo namų“, todėl konfliktai skyriuje tapo 
svarbiausiais gyvenimo konfliktais. Seselės? Kaip Vermero pa- 
veikslo „Dama su gitara“ fonas-— juoda tuštuma - išryškina vikrius 
pirštus apšviečiančią žvakės liepsną, taip ligos išryškino seksą. 

Dažnai tapdavau labai panašių vienas į kitą erotinių vaizdelių 
dalyviu. Vėlus vakaras, nykią dirbtinę skyriaus šviesą perskrodžia 
tik PYPT PYPT pypsinčių širdies monitorių žalių lempučių blyk- 
sėjimas. Sesutė žadina mane iš lovos pas komos ištiktą ligonį, ku- 

rio kūną valdo aparatas, - pablogėjo kažkoks parametras. Sek- 
damas jai pavymui pas ligonį pastebiu, kad ji be liemenuko ir pėd- 
kelnių. Prikišu stetoskopą prie kūno. Man reikia pasiklausyti krū- 
tinės, todėl prašau seselės man padėti. Ji pasilenkia, mudu pake- 
liam kūną ir pasodinam. Nekreipdamas dėmesio į maskatuojan- 
čią žarnelę, klausausi dirbtinio kvėpavimo aparato vėdinamų užsi- 
kimšusių plaučių, pirštais liečiu geltoną kaip vaškas odą, stengiuo- 
si ištverti chroniškos ligos dvoką. Užuodžiu jos kvepalus - jie at- 
siduoda kokoso riešutu. Mūsų galvos vos nesiliečia. Paleidžiu ste- 
toskopą, laisvąja ranka apkabinu jos kaklą ir imu bučiuoti. Mūsų 
liežuviai susipina. Vienu pečiu įsiremiu į ligonio kūną ir išlaisvinu 
antrą ranką. Mes vis dar bučiuojamės; per medvilninę suknelę 
glamonėju jos krūtį jausdamas, kaip šiurkšti medžiaga brėžia odą, 
kaip standėja spenelis. Mudu atsitraukiam ir kūnas BUMPT parg- 
riūva ant lovos. Vėliau, per savo pertrauką, ji ateina pas mane į 
budėtojo lovą ir pasikelia žalią operacinės sijoną, nes nusirengti 
nėra kada. Mudu abu pradedam lieti savo neapykantą, vienatvę, 
pasibaisėjimą žmogaus kančiomis ir neviltį dėl jo laukiančio galo 
švelniausiu žmogaus aktu - glamonėmis. Nors žinau: ji nekenčia 
manęs už tai, kad esu daktaras, kad per tą pamainą tris kartus 
užmiršau jos vardą, kad esu žydas, žiūrintis į jos eunucho popie- 
žiaus pareiškimus apie „žmogaus gyvybę“ geriausiu atveju kaip į 
komiškus, kad vadovauju jos skyriui, kad ją nuolatos pasigauna 
tokie vyrai kaip aš, kad klasėje visuomet buvau tarp gudresniųjų — 
iš visos šitos neapykantos ir jos sukeliamo geidulio mes lyg lauki- 
niai pliekiamės vienas į kitą, oda susilietusi su oda, bybis kūšy, 
apimti nevilties daugelį šviesmečių kosmose keliaujančių dviejų 
žmonių, kurių kelio gale laukia mirtis, o grįžti neįmanoma, žmonių, 
įkalintų chromo, šviesų, kompiuterių ir nuvalkiotos muzikos erd- 
vėlaivyje. Ji nenori kalbėti su manim apie savo neapykantą, ji net 
nenori gestais jos rodyti - ji tik nori dulkintis iš tos neapykantos ir 
tuo apsiriboti. Dejuodami mes girgždiname lovos spyruokles jaus- 
damiesi saugūs, nes du aparatai budi be paliovos: jos kontracep- 

tinė diafragma ir mūsų abiejų sugebėjimas iš ryto viską užmiršti. 
Kalifornija, aš čia! Mudu baigiam. Išraudusia varpute, bet ne šir- 
dimi, ji grįžta į darbą. 

Pritardamos šiai pavasarinei sekso ir mirties temai žydų Velykų 
dienos lyg aštuoni grifai puola „Dievo namus“. Nors Didysis penk- 
tadienis ir Velykų šeštadienis teikia apgaulingų vilčių, atėjus Vely- 
koms nebelieka abejonių, ką sėti nusiteikęs Dievas - mirtį. Kas, 
kad mes ginkluoti technika, turinčia gelbėti žmonėms gyvybę: 
Dievas įtempęs savo bicepsus, tricepsus, o gal ir infiniomnicep- 
sus, ėmė šaipytis iš mūsų mirtimi. Per žydų Velykas ligoniai ėmė 
kristi kaip musės. 

Buvo klaiku. Lyg pašėlę gelbstime kurį ligonį ir, kai jau rodos, 
kad ištemps, PYPT - širdis sustoja ir jis miršta. Hospitalizuoda- 
mas ligonį priimamajame prikišu prie jo stetoskopą; tuo metu jis 
stveriasi už krūtinės, pamėlynuoja ir miršta. Ramiai miegu; su- 
skamba sirena, pranešanti, kad ligoniui sustojo širdis. Pasilei- 
džiu tekinas - mirksėdamas, mėgindamas paslėpti miegant atsi- 
stojusią varpą. Ryškios dienos šviesos lempų ir geležinkelio sto- 
čių bei oro uostų muzikos užlietame koridoriuje paniškai dairausi 
reikiamos palatos. Aišku, Dievas jau padarė savo ėjimą, ir dar 
vienas ligonis iškeliavo į dausas. Jau paskui, peržiūrinėdami Olio 
sukauptus duomenis, pamatome, kad, nepaisant mūsų pasirengį- 
mo, širdies ritmas sutriko tuo metu, kai ligonis buvo lengvai pažei- 
džiamas, ir PYPT - aukštai iškėlusi galvą įžengia pasipūtėlė mirtis. 

Visi buvome pritrenkti. Mirusiųjų artimieji, iš pradžių įkvėpti vil- 
ties, paskui sugniuždyti nevilties, kentėjo neapsakomai. Netikėtai 
užpulti, nuo lynų atitrūkusiomis širdimis, kurios vartėsi ir plūduria- 
vo krūtinėse it vilnos gumulai tuščiuose maišuose, jie mazgojo mus 
savo ašaromis. Tobulybės siekiančiai Džo tai buvo sunkus smū- 
gis. Ketvirtąją žydų Velykų dieną ji pašėlo. Grumdamasi su šmėk- 
la to, ką palaikė savo pačios nesugebėjimu išgelbėti nuo mirties jai 
patikėtus ligonius, ji griebėsi vos ne alchemikų teorijos ir nuspren- 
dė, kad skyriuje esama kažko užteršto. Pasirodžius Pinkusui, jinai 

išklojo jam šią savo idėją ir pareikalavo, kad skyrių išdraskytų 
nuo lubų iki grindų ir rastų tą kenksmingą medžiagą, žudančią jos 
ligonius. Flegmatiškasis Pinkusas atsakė, kad ji galinti elgtis kaip 
tinkama - jis pats nemanąs, kad yra taip, kaip ji sakanti. Jis pa- 
prašė manęs pačiupinėti jo kojas. Pačiupinėjęs pasakiau: 

— Nuostabu! 

- Iki maratono beliko šešios dienos. Šiandien pradedu kaupti 
angliavandenius. 

— Pinkusai, - tarė Džo taip įtaigiai, kad net ratilai po akimis, 
rodės, dar labiau pajuodo, - noriu, kad aiškiai suprastumėt vieną 
dalyką: mes laimėsime šį karą su mirtimi. 

Priešpaskutinė nesėkmė ištiko Džo penktąją Velykų naktį, ket- 
virtą valandą ryto. Paprastai Džo didžiąją nakties dalį nemiegoda- 
vo, bet įtampa, kurią patyrė būdama pirmoji rezidentė, akis į akį 
susigrūmusi su Mirties Angelu, ją išsekino; kadangi atrodė, kad 
padėtis skyriuje normali, ji valandai prigulė. Netrukus užvirė tikrų 
tikriausias pragaras: vyrui Gogarčio pavarde, ką tik įsitaisiusiam 
MI, sustojo širdis. Buvo iškviesta Džo, ir toji su fanatizmu, beveik 
neregėtu ISTS, ištisą valandą darė viską, kad jį išgelbėtų. Deja, 
paaiškėjo, kad Gogartis tebuvo dūmų uždanga: iš palatos išėjusi 
Džo ir seselės pamatė Senąją Zok, kniūbsčią tysančią ant plytelė- 
mis klotų skyriaus grindų, negyvut negyvutėlę. Paaiškėjo, kad iš- 
girdusi sambrūzdį Gogarčio palatoje, Senoji Zok padarė paskuti- 
nį filantropišką gestą - užsimanė dalyvauti gelbstint nelaimėlį ir, 
paklusdama graudžiausiam „Dievo namų“ įstatymui - LIMPIAI 
KRINTAĄ taip ir padarė; krentant pasislinko stimuliatorius, vertęs 
plakti kilnią jos širdį, ir ji pasimirė. Ironiškiausia - kaip ir visas 
Džo gyvenimas - buvo tai, kad Džo liepė visoms sesutėms rū- 
pintis Gogarčiu, ir todėl Zok buvo palikta be priežiūros. O kai 
kuris nors iš Zokų paliekamas be priežiūros, „Dievo namai“ ima 
drebėti. 

Kitą rytą kilo didžiulis sambrūzdis: Zokai stojo prieš Mediciną. 
Abipusių kaltinimų miestas. Nors per rietenas Kojis susilaikė ir 

nepaprašė sutikimo skrosti, Džo neiškentė, ir padėtis tapo labai 
nemaloni. Kojis paliepė Džo „nešdintis iš čia velniop“, ir mūsų 
akivaizdoje visa valdžios vilkstinė nusivedė pulkelį Zokų į vieną iš 
žaliu pliušu trauktais baldais apstatytų „priėmimų kambarių“, do- 
vanotą Žokų ir naudojamą tik „Dievo namų“ filantropams malo- 
ninti. 

Atsikandęs Džo „teršalo“ teorijos, pranešiau eisiąs kitu keliu. 
Džo paklaustas kokiu, atsakiau: 

— Ugnį malšink ugnimi. 

Pakėliau ragelį ir liepiau operatorei per pypsį TUČ iškviesti bu- 
dintį rabiną. Sunerimęs, kad gavo pranešimą atvykti ir dar TUČ, 
pūškuodamas atskubėjo jaunas rabinas Fuksas. Papasakojau jam 
apie įsiviešpatavusią Giltinę ir pasakiau esąs įsitikinęs, kad šitaip 
per Velykas apsireiškė Viešpats Dievas, per klaidą palaikęs mus 
egiptiečiais. 

— Nesuprantu, - atsakė rabinas Fuksas. 

— Argi negali būti, kad Dievas baudžia mus tomis mirtimis ir kad 
privalome kaip įmanydami laikytis Velykų įstatymų? Na, kad ir 
nudažyti skyriaus durų staktas, valgyti specialius velykinius patie- 
kalus, palikti vyno pranašui Elijui ir panašiai? 

Juodabarzdis intelektualas Fuksas atrodė suglumęs; įsispitrijęs 
pro akinius, kurie labiau būtų tikę kokiai senutei, į amžiną blykčio- 
jantį Olio valdymo pultą, jis atsakė: 

— Hagados pasakojimo apie Velykas, kurį jūs turite galvoje, 
nereikia suprasti paraidžiui — jis skirtas pamokslavimo tikslams. 
Būtent: nuo vienuoliktojo šimtmečio interpretuojant Hagadą buvo 
parašyti komentarai, dažniausiai skirti pamokslams, nors kartais 
savo pobūdžiu jie yra mistiniai. 

— Ar supratai, Pinkusai? —- paklausiau. 

— Ne. 

— Aširgi nesupratau. Ką jūs turit galvoje, rabine? 

— Nesupraskit to pasakojimo paraidžiui. Tai tik padavimas. Die- 
vas šitaip nebeapsireiškia. Šios mirtys susijusios su fiziologiniais 

faktais, o ne su Dieviškosios būtybės užgaidomis. Čia miršta kū- 
nas, ne dvasia. 

Kur, jeigu ne „Dievo namuose“, gali rastis tokių kietuolių teolo- 
gų kaip šis rabinas? Atsigręžęs į jį paklausiau: 

— Beje, kokiai tikėjimo krypčiai jūs priklausot, rabine Fuk- 
sai? 

— Aš? Aišku, reformatams. 

— Taip ir pamaniau, - atsakiau imdamas ragelį. - Labai jums 
ačiū. Skambinu ortodoksams. 

Ortodoksų rabinas buvo senas, žilabarzdis patriarchas iš negrų 
rajone įsikūrusios pusiau apleistos sinagogos. Užsidegęs mano su- 
manymu, jis ėmė cituoti man mistinius tekstus apie „ligonių namus 
izraelitams išeinant iš Egipto“ ir aiškino, kad Velykų pamokymai 
esantys amžini - tai patvirtinanti Mišna: ,, Ie kiekvienas kiekvienos 
kartos žmogus Žiūri į save, tarsi būtų išėjęs iš Egipto“. Deja, šis 
rabinas skundėsi širdies perkrova, tad, mums nepradėjus giedoti 
psalmių ir dažyti staktų, jis paprašė nemokamos medicininės kon- 
sultacijos. Užtrukome iki pietų, o tada rabinas pasakė turįs pada- 
ryti pertrauką ir pavalgyti. Išsitraukęs stiklainiuką užsukamu dang- 
teliu jis atsisėdo šalia seselių ir manęs. Kai nusuko dangtelį, iš- 
kart supratau, kas viduj. 

- Silkė, - paaiškino jis sesutėms, - silkė, pjaustyta gabaliukais. 

— Maniau, kad vengiate druskos? - paklausiau. 

— Vengiu. Ar galit patikėti: viename mažyčiame gabalėlyje sil- 
kės yra tiek druskos, kad užtenka visai dienai? 

Galų gale ūkio skyrius atsiuntė mums skardinę kraujo raudonio 
dažų, ir taškiausi jais, kol silke riaugėjantis rabinas meldėsi, gie- 
dojo ir linkčiodamas vaikštinėjo pirmyn atgal. Kai viskas buvo 
baigta, palinkėjau rabinui sėkmės, paaukojau truputį pinigų jo si- 
nagogai ir grįžau į kosminę laboratoriją. Tą vakarą besiklausyda- 
mas nesibaigiančio Piepio plepėjimo apie jo pasidulkinimus su An- 
džela - ji sirgo mėnesinėmis ir per krikščionių, ir per žydų Vely- 
kas, taigi, galima sakyti, dar ir šitaip bandė sutaikinti tas skirtingas 

religijas - klausiausi ir Mirties Angelo, sklendžiančio virš mano 
skyriaus, sparnų plevenimo. 

Vieną naktį mūsų pastangos davė vaisių. Kritiškiausias ligonis 
tuo metu buvo daktaras Binskis, pusamžis privatas, ištiktas rimto 
ML. Žinojau, kad jis supranta galįs mirti, ir nors mudu vieną prie 
kito traukė, nes buvome kolegos, baimė prie jo prisirišti stūmė 
mane tolyn nuo jo. Per naktį daktaras Binskis pademonstravo 
beveik visas Žmonijai žinomas širdies aritmijos rūšis. Man sekė- 
Si, O gal įvyko stebuklas, ir kaskart mano pastangos atsipirko, 
tad aušra išvydo Binskį ir atvirkščiai. Vaikinai ortodoksai atlai- 
kė. 

Kitą, šeštadienio, rytą Džo netvėrė džiaugsmu. Nematydama 
nė vieno negyvėlio, ji šypsojosi iki ausų, spaudė man ranką ir vis 
kartojo: 

— Dievaži, mes laimėsim. Jeigu tam reikės dažyti durų staktas — 
kodėl gi ne - išdažysim. Kad tik ligoniams būtų geriau. 

Nuėjome aplankyti daktaro Binskio, ir senas jo draugas Pinku- 
sas tarė: 

— Sveikas, Morisai. Kaip šiandien laikosi Morisas? 

— Jaučiuosi gerai, Pinkusai. Kiek laiko praėjo - keturiasdešimt 
valandų? 

— Apytikriai. 

— Koks šiandien mano ritmas? - paklausė Morisas. 

— Daktare Binski, - atsakė Džo gergždžiu balsu lyg koks vy- 
resnysis brolis uždėdama delną jam ant peties, - jums grįžo nor- 
malus sinusinis ritmas. Galų gale NSR. 

— Kaip džiugu, - tarė daktaras Binskis, - tiesiog neapsakomai 

Po dešimties sekundžių jo širdis sustojo ir, nors labai stengė- 
mės, nė pusvalandžiui nepraėjus jis mirė. 

Džo palūžo. Sėdėdama personalo kambaryje su Pinkusu ir ma- 
nim, ji be perstojo kartojo: 

— Jis negalėjo mirti, jo ritmas buvo normalus sinusinis. Norma- 


348 SAMUEL SHEM E DIEVO NAMAI 


lus sinusinis ritmas, 0 jis nebegyvas? Statistikos požiūriu - kažko- 
kia nesąmonė. Nebepakelsiu viso to absurdo. 

— Žmonės miršta ir su NSR, ramiai atsakė Pinkusas. - Tai 
įrodo, kad mes padarėm viską, ką galėjom, ar ne, Rojau? 

Pritariamai linktelėjau. Be abejo, Pinkusas buvo teisus. 

— Klausyk, Džo, - kalbėjo Pinkusas, - jis paliko šį pasaulį tu- 
rėdamas kuo normaliausią sinusinį ritmą. Stilingai. Taip, jis paliko 
šį pasaulį kaip ir pridera „Dievo namuose“. 

Prisiminiau Namų įstatymą: LIGA - PACIENTO RUPESTIS. 
Širdis buvo Binskio, ne mano. Turėjau imunitetą nuo atsakomy- 
bės ar nerimavimo. Man svarbiausia bėgioti, taisyklingai maitintis 
ir nesinervinti. Palikęs Džo laužyti sau galvą, nuėjau rūpintis kitais 
skyriaus ligoniais. Vėliau tą popietę su visais atsisveikinau, palin- 
kėjau Džo sekmės ir bėgdamas septynis kilometrus namo galvo- 
jauvien apie Pinkusą ir Dievą. Padariau viską, ką galėjau, bet 
daktaras Binskis vis tiek mirė. Dėl to nerimaudamas, grauždamas 
save, tik patirsiu dar didesnį stresą, o apie šį rizikos veiksnį dabar 
puikiai išmaniau. A tipo asmenybė - granata, įmesta į širdį. Ačiū, 
man nereikia. 

Po vakarienės mudu su Bere pėsti ėjome namo. Ji stebėjosi 
mano energija, nes nuo darbo ISTS pradžios per naktį miegoda- 
vau vidutiniškai tris valandas. 

— Pinkusas sako, kad iš esmės nuovargis yra proto būklė, o ne 
kūno. Budėti kas antrą naktį visai neblogai. Man, galima sakyti, 
patinka. 

— Patinka? Maniau, kad tu baisiai nemėgsti dirbti Namuose 

naktų? 
— Kituose skyriuose taip ir buvo. ISTS man patinka. Net labai. 
Kaip sako chirurgai: ,„Budėjimas kas antrą naktį turi vienintelį trū- 
kumą - priimi dukart mažiau ligonių“. Ašjiems pritariu. Ko gero, 
tapsiu kardiologu. 

Berė sustojo, sugriebė mane už pečių ir privertė pažvelgti jai į 
akis. Atrodė, kad ji kažkur toli, kai manęs paklausė: 

— Rojau, kas tau pasidarė? Devynis mėnesius vis man aiškinai, 
kad internatūra griauna tavo gyvenimą - tavo kūrybiškumą, žmo- 
giškumą, aistrą. Kas, po velnių, dedasi tam skyriuj'? 

— Nežinau. Daugybė mirčių. Džo kvaištelėjo. Apsiverkė. Labai 
nerimastinga. A tipas. Nors ir turi estrogenų, tai nežada jai nieko 
gero. 

— Džo kvaištelėjo? O kaip tos mirtys paveikė tave? 

— Mirtys? Baisaus čia daikto. 

— Baisaus čia daikto? - pakartojo Berė kupinu liūdesio ir ap- 
gailestavimo balsu, kuris, rodės, ataidėjo iš šulinio dugno. — Ži- 
nok: kuo daugiau mirčių, tuo daugiau nužmogėji. 

— Be reikalo nerimauji. Pasak Pinkuso, „nerimas žudo“. 

Kai tąnakt lovoje į ją atsisukau ir paliečiau petį, pajutau, ko- 
kiaji įsitempusi. Nustūmusi mano ranką į šalį ji tarė: 

— Rojau, aš susirūpinusi. Suprantu: tu tramdeisi, kad nesielvar- 
tautum dėl Potso mirties, bet čia jau per daug. Tu užsidarei į 
kiautą. Tu niekad nebesusitinki su draugais, niekuomet net ne- 
beužsimeni apie Dručkį, Čaką ar policininkus. 

— Taip. Man rodos, palikau juos visus savo praeityje. 

— Paklausyk manęs: iš tikrųjų tau visai nepatinka darbas 
ISTS- tai tik gynybos forma. Ir Pinkusas tau nelabai patinka - tai 
irgi tik gynybos forma. Tau lengva maniakinė depresija - susita- 
patini su agresorium, dievini Pinkusą, kad išsigelbėtum ir neišskys- 
tum. Gal „Dievo namuose“ tai ir pasiteisina, bet su manim neiš- 
degs. Šiąnakt man esi negyvėlis. Tavyje nėra gyvybės kibirkštė- 
lės. 

— Nežinau, Bere. Jaučiuosi gyvas ir sveikas, - prisiminęs Hialą, 
kompiuterį iš filmo „2001 metai“, pridūriau: - Viskas klojasi ne- 
apsakomai gerai. 

— Kiek laiko tau dar liko dirbti tame ISTS? 

— Dešimt dienų, - atsakiau ir paglosčiau jai plaukus, kuo ra- 
miausiai galvodamas apie mūsų svarbiausiąją pirmykštę fizinę 
mankštą - seksą. Ji pasislinko toliau. Paklausiau kodėl. 

— Negaliu su tavim mylėtis, kai mes esam taip vienas nuo kito 
nutolę. 

— Nori pasakyt, kad tau nepakeliama mintis apie kitą moterį? 
Žinok, kad viskas baig.... 

— NE! Tu man nepakeliamas! Nebegaliu daugiau mėginti tau 
viską išaiškinti. Man metas pradėti galvoti apie save. Duosiu tau 
laiko, leisiu užbaigti darbą ISTS ir pasižiūrėsiu, ar tu pajėgsi išviso 
to išsivaduoti. Jeigu nepajėgs, viskas tarp mudviejų baigta. Po 
šitiek laiko tapsim svetimi. Kaip tu sakai, BSNR, Rojau, BSNR. 

Tarsi iš tolumos išgirdau savo balsą: 

— Geriau BSNR negu nerimas, Bere. Tikrai geriau negu A tipo 
asmenybė. 

— Kad tave kur velnias, Rojau! - suriko ji ašarodama. - Tuesi 
mulkis! Nejaugi nesuvoki, kas tau darosi?! Atsakyk man! 

— Šiuo metu, - atsakiau stengdamasis likti ramus ir nepasi- 
duoti visai šiai maišačiai, emocijoms ir stresui, - tai viskas, ką 
galiu pasakyti. 

Berė sušnypštė lyg traukinio stabdžiai įvažiavus į stotį ir tarė: 

— Tu ne mulkis, Rojau. Tu - mašina. 

— Mašina? 

— Mašina. 

— Nair kas? 


Ji klydo. Buvau ne mašina. Nebuvau negyvas. Buvau dar ir koks 
gyvas. Man nepaprastai gerai sekėsi. Mano gyvenimas buvo vi- 
savertis. Mano pėdų KLEPU KLEPU į dviračių taką palei upę 
savo ritmu padėjo įrodyti, kokios teisingos tos raminančios min- 
tys. Jos buvo aiškios kaip glotnutėlis vainikinių arterijų spindis, 
kaip glotnutėlė moteris vientisu maudymosi kostiumėliu, šlapia 
išlipusi iš atogrąžų jūros. 

"Ia naktis buvo mano šedevras. Seselei ir man buvo liepta atlikti 
nuostabiai sunkią ir sudėtingą medicinos procedūrą. Jauna dviejų 
vaikų motina merdėjo jau kelis mėnesius. Dabar, kai kepenų liga 
pasiekė paskutinę stadiją, ji galų gale buvo bemirštanti nuo išplitu- 
sios infekcijos bei širdies, kepenų, inkstų, smegenų ir plaučių ne- 
pakankamumo. Ją atsiuntė į ISTS, ir mums buvo liepta pašalinti 
infekuotą skystį iš jos pilvo ir suleisti naujo skysčio į jos apytakos 
sistemą. Kadangi dėl labai menko baltymų kiekio kraujo serume 
mūsų grąžintas į apytaką skystis netrukus vėl atsidurs jos pilvo 
ertmėje, net pavykusi procedūra neduos jokios naudos. Na ir kas? 
Jau seniai nusprendžiau, kad visai nesvarbu, ar tai, ką darau tiems 
kūnams, duoda kokios nors naudos. Procedūrą atliksiu gerai. Man 
nė motais, kad esu paskutinis atpirkimo ožys, atsakantis už „Die- 
vo namų“ medicinos nesėkmes. 

Visur sukaišiojau storas žarneles, prijungiau kontrolės prietai- 

sus. Mudu su sesute patogiai įsitaisėme, pasirengę pradėti. Čia 
bus mano nusileidimas Mėnulyje, mano technoLiza, mano grana- 
ta. Mudu plušėjome virš oranžinio jaunos dviejų vaikų motinos 
pilvo sinchroniškai nelyginant du įsimylėjėliai per lytinį aktą- trau- 
kėme skystį, leidome kitą, stebėjome skaičius, sukiojome prietai- 
sų rankenėles, užlieti šiurpios kosminės skyriaus šviesos, niūniuo- 
dami iš garsiakalbių sklindančias nuvalkiotas melodijas. Užsukę 
stebėti tylomis mumis žavėjosi kiti - daktarai ir seselės. Laiko ri- 
bos išnyko. Vyras, prisikentėjęs per Žmonos gydymą ir jau susi- 
taikęs su mirtimi, kurios mes šykštėjome jo Žmonai, pranešė no- 
ris, kad liautumės, kad nieko daugiau nedarytume. Nors žinojau, 
jog šis paskutinis bandymas prailginti gyvenimą visiškai bepras- 
miškas ir jog jo griebėmės iš kolektyvinio bejėgiškumo bei kaltės, 
įkalbėjau vyrą leisti mums dirbti toliau, patikinęs - melagingai? — 
kad jos kančios nepailgės. Jis išėjo - toks įsiutęs, kad nė verkti 
negalėjo. Žiūrėjau, kaip jis išeina, apsikabinęs savo mažą sūnų ir 
mažą dukrą. Vaikų akys žvelgė klausiamai. 

Apie vidurnaktį 5 palatoje sukaukė sirena, pranešanti, kad li- 
goniui sustojo širdis - mirė į varlę panaši moteris. Tai patvirtinda- 
mas Olis išspjovė EKG su tiesia linija. Įėjau į palatą. Moters vyras 
sėdėjo, guodžiamas iliuzijos, kurią teikė dirbtinio kvėpavimo apa- 
ratas, pučiantis orą į lavoną, kuris dar neseniai buvo jo Žmona, ir 
traukiantis jį lauk. Paklausiau, ar galiu įją pasižiūrėti. Metęs akį į 
mane jis ėmė raudoti. Padėjau jam atsistoti ir nusivedžiau išgerti 
kavos. Seselė manęs paklausė, ką daryti. Eidamas į jaunosios mo- 
tinos palatą liepiau sesutei išjungti į varlę panašios moters dirbtinio 
kvėpavimo aparatą. 

— Aš neišjunginėju dirbtinio kvėpavimo aparatų, - atsakė ji. 

Suglumau. Kodėl? Moteris juk negyva. Nieko nesakydamas 
pažiūrėjau į sesutę bandydamas ją suprasti. Įėjau į palatą, kur gu- 
lėjo lavonas. Mečiau akį: moteris baltu negyvėlio veidu; širdis ne- 
plaka, kraujas nebeteka, smegenys mirusios, kaukolė pilna kre- 
šančio kraujo, plaučiai virpinami aparato. Ėmiau raustis laidų raiz- 

galynėje už lovos ieškodamas dirbtinio kvėpavimo aparato mygtu- 
ko. Kurį laiką svarsčiau. Tikrai negyva. Mintyse šmėstelėjo siuvė- 
jas Solas. Visai nesunku. Nuspaudžiau. Laiko ribos vėl išnyko. 

Maloni tos nakties simetrija išliko ir kitą - maratono - dieną. 
Manėjosi itin gerai. Labai džiaugiausi dėl Pinkuso ir ketinau anks- 
čiau išėjęs iš darbo žiūrėti, kaip jis bėgs į sunkiausią - Hamblerio — 
kalvą. Tą rytą per vizitaciją viskas klojosi sklandžiai kaip muzika, 
grojanti per skyriaus garsiakalbius. Sunkiau ėjosi tik minutę ar dvi - 
dėlvienintelio incidento, kilusio dėl tos hepatitu sergančios moters. 
Kai beveik visą naktį dirbdami su sudėtinga skaitmenine skyriaus 
technika atlikome žygdarbį, neką menkesnį už žmogaus pasivaikš- 
čiojimą Mėnulyje, apie vidurdienį mudu su sesele - toji dirbo antrą 
pamainą paeiliui iš užuojautos vargšei moteriai, „kurią dar galima 
išgelbėti“, užsipuolė jos vyras. Išraudęs kaip burokas jis tarė: 

— Judu abu esat didžiausi beširdžiai, nes neleidžiat mano vargšei 
žmonai numirti! 

Sesutė apsipylė ašaromis. Aš nieko neatsakiau, nes vyrui prita- 
riau. Mudu su sesele stovėjome prie mirštančios moters, dvokian- 
čios dezinfekuojančiais preparatais, pūliais, bilirubinu ir amonia- 
ku, kol priblokštas vyras atliko katarsį ir išėjo. Kelias minutes 
jaučiausi, tartum stovėčiau ant kokios nelaimės slenksčio, ant kraš- 
to prarajos, kuri pasirodė pažįstama iš kažkokio košmaro. Pas- 
kui tas jausmas praėjo, ir vėl nusiraminau. 

Nuo vidurdienio iki pamainos pabaigos turėjau dirbti ambula- 
torinėje poliklinikoje pastato apačioje. Šiek tiek būgštaudamas 
išėjau iš ISTS ir jėjau į beviltiškai neveiksmingą likusių „Dievo 
namų“ pasaulį. Pakeliui į savo kabinetą susidūriau su Čaku, einan- 
čiu į savąjį. Jis atrodė net prasčiau nei paprastai. 

— Žinai, brolau, - tarė, — prastos naujienos. Mane demaskavo. 

— Demaskavo? Darant ką? 

— Gal pastebėjai, kad man nuostabiai sekėsi - senės niekuomet 
nepasirodydavo pas mane klinikoje, kad ir kiek užsirašydavo į 


priėmimą. 

— Taip, tai buvo stebėtina, - pripažinau. 

— Jos nepasirodydavo todėl, kad buvo negyvos. 

— Negyvos? 

— Aha, negyvos. Supranti, aš nueidavau į archyvus, išsitrauk- 
davau negyvėlių korteles ir į priėmimą surašydavau jų pavardes. 
Todėl beveik nė viena ir nepasirodė. 

Mano paties darbas ambulatorinėje poliklinikoje buvo juokin- 
gas. Pritaikiau naudingą anatominę koncepciją, vadinamą „Rom- 
bišku nevaleikos plotu“, kuris susidarydavo atsegus ketvirtą nuo 
viršaus marškinių ar palaidinės sagą - tuomet apsinuogindavo rom- 
bo pavidalo plotelis, į kurį tilpdavo mano stetoskopo galvutė. Gud- 
riai veikdamas riešu galėjai sukioti ir spausti stetoskopą taip, kad 
patikrintum visus svarbiausius organus - ligoniui net nereikėdavo 
nusirengti. Taikydamas šį būdą apžiūrinėjau pažįstamus pacientus 
su jų banaliais nusiskundimais, 0 visos mintys sukosi apie ISTS 
metodų, tokių kaip plieninės adatos dūris į skaisčią stipinkaulio 
arteriją, tikslumą ir elegantiškumą. Atrodė, tartum ambulatonniai 
ligoniai manęs prisibijotų; dažnas vis klausinėjo, ar tikrai gerai jau- 
čiuosi. Atsakinėjau, kad jaučiuosi kaip niekad puikiai. Ypač pri- 
sispyrė viena —- mano krepšininkė Jehovos liudytoja: 

— Daktare Bašai, per šitiek mėnesių jūs nė karto netikrinote 
manęs tuo stetroskopu. Mes visuomet šnekėdavomės, ir tiek. Šir- 
dim jaučiu, kad atsitiko kažkas negera. Sakykit kas? 

Atsakiau, kad viskas gerai, ir baigiau ją apžiūrinėti. Ji išėjo pur- 
tydama galvą. 

Gaivią balandžio popietę eidamas Hamblerio kalvos link niur- 
nėjau panosėj: šitiek mokytis vien tam, kad išrašinėtum receptus 
kimštoms liemenėlėms su kišenėlėmis? Po šimts pypkių, kuo aš 
verčiuosi - moterų apatinių drabužių prekyba? 

Pro šalį ėmė bėgti ryškiaspalviai maratonininkai. Net po dau- 
giau kaip trisdešimties kilometrų pirmaujantieji atrodė nė kiek ne- 
pavargę ir kupini troškimo laimėti, nors jų laukė baisioji Hamble- 
rio kalva. Lyderiai buvo sudėti taip pat kaip Pinkusas: ploni iki 

juosmens, tvirti žemiau. Juos pasitiko plojimų banga. Kaip aš jiems 
pavydėjau! Spalvos vis mirguliavo prieš akis; po kokių penkių 
šimtų bėgikų pasirodė Pinkusas. Jis bėgo ryžtingai, tvirtai - ko 
gero, vėl įveiks distanciją per mažiau kaip tris valandas. 

— Pasivyk juos, Pinkusai! - sušukau. 

Jis pakėlė akis ir nepamojęs, net nešyptelėjęs, ramiais, gerai 
apgalvotais žingsniais pasileido įkalnėn. Jis gerai atrodė. Jam klo- 
josi kuo puikiausiai; stebėjau, kaip liūdnai susimąstęs jis nutola, ir 
TAUSOK ŠIRDĮ ant nugaros pranyksta už kalvos viršūnės. Pin- 
kusas, sportininkas, kurį palaikiau, net nesulėtino žingsnio. Kas 
jam ta Hamblerio kalva! 

Vėliau tą vakarą, pažaidęs krepšinį mokyklos sporto salėje, 
netikėtai susitikau vieną iš ISTS seserų, kurios vardą amžinai už- 
miršdavau - nepavyko jo prisiminti ir tada. Vilkėdama juodu tri- 
ko, ji kilnojo svarmenis. Mane nustebino ir sužavėjo jos kūnas ir 
tai, kaip jinai juo rūpinasi. Permirkę prakaitu šnekučiavomės. Pa- 
kviečiau ją išgerti po taurelę. Bare žiūrėjome televizoriuje Nikso- 
ną; nors, pasak Heigės, Niksonas „per televiziją nieko nebejtiki- 
na“, tas vis tiek nusprendė kreiptis į žiūrovus tuo metu, kai jų būna 
daugiausia. Iš Ovaliojo kabineto jis kalbėjo kažką apie „pareda- 
guotas juostelių tekstų stenogramas“. Raštinės reikmenys buvo 
fantastiški! Ant šoninio stalelio, į kurį retkarčiais nukrypdavo ka- 
meros objektyvas, gulėjo žvilgantys juodi vinilo aplankai, ant ku- 
rių kiekvieno buvo iškilus auksinis prezidento antspaudas. „Lei- 
džiu spręsti Amerikos liaudžiai, kuri iš esmės yra teisinga“. 

Glaustydamasis nosimi prie prakaituoto sesutės kaklo pasakiau: 

— Velniškai geras sumanymas. Pats metas. Reikia išsiaiškinti Šį 
prakeiktą reikalą kartą ir visiems laikams. 

Man šios kietos sesers drabužinės aromatas buvo labiau gun- 
dantis už kvepalus. Man jis beprotiškai patiko. 

Išgėrę prieš suguldami mudu kartu nuėjome į visą naktį dirban- 
čią sporto prekių parduotuvę. Nusipirkau meškerę ir ritę - kaip 
gyvas nebuvau jų turėjęs. 


Kadangi ISTS man itin gerai sekėsi, sunku buvo su juo atsisvei- 
kinti. Buvo liūdna. Norėjau čia pasilikti. Kaip atsisveikina astro- 
nautai? Kaip dera profui, atsisveikinau nerodydamas jokių emo- 
cijų. Kaip Nylas Armstrongas su Franku Bormanu. Kaip Džonas 
Erlikmanassu Robertu „„Bobu“ Haldemanu. Sudiev, Pinkusai, mano 
didvyri, įveikęs distanciją per dvi valandas, penkiasdešimt septy- 
nias minutes ir trisdešimt keturias sekundes ir pasakęs: „Kardio- 
logija gali būti labai naudinga finansiniu ir asmeniniu požiūriu, 0 
jeigu dar skiri laiko savo hobiams - labai sveika gyvensena. Pa- 
galvok apie tai, Rojau, -esi jaunuolis, turintis puikių perspekty- 
vų“. 

Išėjau. 

Tą pačią popietę mudu su Bere, BSNR, važiavome į užmiestį 
atsipūsti. Skaičiau tėvo laišką. 


„Tavo patirtis, be abejo, įkvepia ir aš esu įsitikinęs, kad tu visa 
galva pasinėrei į darbą. Netrukus internatūra baigsis ir turėsi nu- 
spręsti dėl ateities... 


— Žinai, - tarė Berė, tiek metų nesutikau su tavo tėvu, bet dabar 
galų gale manau, kad jis teisus. 
Sėdėjome parko pakraštyje. Aplink padrikai siautėjo pavasa- 

ris. Ruožas žalumos, sodrios nuo ką tik praėjusio lietaus, driekėsi 
prieš mus nuo tvenkinio, kuriame atsispindėjo kairėje stovintys 
rūmai, ir šimtamečio ąžuolo, po kuriuo Baltųjų anglosaksų protes- 
tantų organizacijos nariai keldavo vestuves, iki akmens sienos ir 
užjos dunksančių simetriškų senų namų, kurie atrodė lyg būtų 
įleidę šaknis į žemę. Prisiartino norintis pažaisti šuniukas. Jis mėtė 
šakelę vis arčiau, kol galų gale ėmiau ją svaidyti, o jis ją vaikytis. 
Netrukus man nusibodo, ir šuniukas tai pajutęs nubėgo. Mano 
mintys kaip bumerangas vis grįžo į ISTS. 

Važiuojant namo negalėjau nustygti. Tai pastebėjusi Berė pa- 
klausė: 

— Kas yra, Rojau? Sunkiausia metų dalis tau jau baigėsi. 

— Žinau. Pasiilgstu ligoninės. Sunku atsipalaiduoti. Net žvejoti 
būtų lengviau negu dabar. Ar nesakiau tau, kad nusipirkau meš- 
kerę ir ritę? Žinai, man reikia tavo pagalbos. Turi didelę psicholo- 
gės patirtį, tad gal pasakytum man, kaip galiu pasikeisti. 

— Okątu nori pakeisti? 

— Savo asmenybę. Iš A tipo noriu virsti B tipo asmenybe. 

Berė nieko neatsakė. Išsiskyrėme sutarę vakare vėl susitikti — 
turėjome bilietus į Marselio Marso pasirodymą. 

Neradau sau vietos. Kažko stigo. Man ėjosi nekaip. Man ne- 
reikėjo Marselio Marso - man reikėjo ISTS. Keistai atrodys, jei 
pasirodysiu ten šį vakarą, pirmą, kai nereikia budėti. Kai mano 
praktika ten jau baigėsi. Bet pala: Džo taip darė. Kai pirmąsyk 
ten pasirodžiau, ji praleido naktį su ponia Pedli. Aš irgi taip pada- 
rysiu. Apsimetęs, neva esu susirūpinęs senute su A-V jungties ta- 
chikardija, nueisiu į skyrių ir išbūsiu ten visą naktį. 

Nusiraminau tik tada, kai už nugaros hermetiškai užsidarė ge- 
rai suteptos durys, išgirdau nežemišką „Aplink pasaulį - per aš- 
tuoooooniasdešimt dienų...“ ir įsitaisiau ant kėdės ponios Pedli 
palatoje. 

Ramybė truko neilgai. Pasirodė Berė - tokia įsiutusi, kad, ro- 
dės, tuoj mane užmuš, ir tarė: 

— Rojau, ką, po velnių, čia veiki?! Mes juk turim eiti žiūrėti 
Marselio Marso! Tu juk pirkai bilietus - gal pamiršai? 

— Še, pačiupinėk, - atsakiau rodydamas jai musculus gastroc- 
nemius. 

— (O Marselis Marso? 

- Atkrinta. 

— Na, gerai, Rojau - arba skyrius, arba aš - rinkis! 

- Skyrius, - išgirdau save sakant. 

- Taip ir maniau, kad šitaip atsakysi, - tarė Berė, - bet aš ne- 
nusileisiu, nes tu esi nesveikas! 

Ji pamojo iškišusi ranką į koridorių, ir į palatą įėjo du policinin- 
kai - Gilynis ir Kvikas. Jiems iš paskos pasirodė Čakas su Piepiu. 

- Sakau jums „labas vakaras“ iš savo susinervinusio skrandžio 
gelmių, - šlubčiodamas pasisveikino rudaplaukis. - Nematėm jū- 
sų nuo tada, kai tapot kietuoliu internu šiame keistame skyriuje. 

— Pasiilgome jūsų, - pridūrė Kvikas. - Fintonas su savo su- 
mauta koja nebegali paskui jus spėti kaip kadaise. 

— Ką, velniai griebtų, čia veikiat? - įtariai paklausiau. 

- Jūsų mergina sakė, kad pamišot - atsisakot išeiti iš skyriaus ir 
eiti su ja į spektaklį, - paaiškino Gilynis. 

— Niekur aš neinu, - atšoviau. - BSNR - kalbėkim atvirai. 
Viskas tarp mudviejų baigta. 

— Pala, brolau, - tarė Čakas, -tu juk nenori pasilikti tarp šių 
gailesčio vertų ligonių. Tu jau baigei darbą šitam šūdinam skyriųj, 
taigi nešdinkis iš čia. 

— Nesakyk, kad jie verti gailesčio - juos galima išgelbėti. 

— Rojau,- tarė Piepis, - elgiesi kaip asilas. 

— Labai jums ačiū, mano netikri draugai. Aš lieku čia. Ne vie- 
nas jūsų manęs nebesuprantat. Prašom palikti mus vienus. 

— Neteisėtas buvimas patalpose yra įstatymų pažeidi- 
mas, - tarė Gilynis, - todėl mes jus iš čia pašalinsime. Pradėkim, 
vaikinai. 

Norsįnirtingai priešinausi ir keikiausi, Gilynio vadovaujami Kvi- 

kas, Čakas, Piepis ir Berė pakėlė mane, išnešė lauk, nusivedė 
laiptais, įsodino į policijos automobilį, ir tas su kaukiančiomis sire- 
nomis didžiuliu greičiu pralėkęs centrinėmis miesto gatvėmis atve- 
žė mudu su Bere iki pat teatro durų. Sėdėjau ir galvojau, kad likęs 
vienu du su Bere pabėgsiu. Pasirodo, ir vėl neįvertinau tų dviejų 
policininkų. 

— Eisit su mumis? - paklausiau apstulbęs. 

— Žavimės tikrais genijais, - atsakė Gilynis, - o vienas jų kaip 
tik yra Marselis Marso, žydas pagal tautybę, prancūzų katalikas 
pagal tikėjimą. Jo asmenybėje derinasi geriausi vienų ir kitų bruo- 
Žai. 

— Rupūs miltai, kaip jūs gavot bilietus per tokį trumpą laiką? 

— Kyšis, - paprastai atsakė Kvikas. 

Mudu su Bere buvome kietai įsprausti tarp galiūno Gilynio ir 
raumeningo Kviko, tad suvokiau esąs įkliuvęs į spąstus ir susitai- 
kiau su tuo, kad teks išsėdėti iki pertraukos. Užgeso šviesos, mi- 
mas pradėjo pasirodymą. Iš pradžių stebėjau abejingai, nes min- 
tys sukosi apie ISTS, bet jusdamas, kaip Berė spaudžia man ran- 
ką, ir matydamas, su kokiu vaiko spontaniškumu reaguoja polici- 
ninkai, nė pats nepajutau, kaip po kurio laiko susidomėjau. Pir- 
miausia Marso parodė balionų pardavėjo pantomimą - dovanojo 
balioną berniukui, tas sugniaužė jį rankoje ir, pakilęs į orą, dingo iš 
akių. Visi aplinkui juokėsi. Iš kairės išgirdau kikenimą, peraugantį 
į riaumojimą; iš riebalų ir prakaito tvaiko, sklindančio iš unifor- 
mos, supratau, kad tai Gilynis. Mėsinga alkūnė dūrė man į šon- 
kaulius; rudaplaukis atsisuko į mane, išsišiepė milžiniška hipopo- 
tamo šypsena ir suspigęs užliejo mane jautienos su svogūnais ban- 
ga. Nusijuokiau. Paskui Marso parodė pantomimą, kurią buvau 
matęs Anglijoje: per pusę minutės iš vaiko jis virto subrendusiu 
vyru, paskui seniu ir galop mirė. Sėdėjau nuščiuvęs kaip ir visi 
žiūrovai —- sužavėti, sujaudinti vaizdo, kaip per sekundes prabėga 
visas gyvenimas. Paskui salę sudrebino plojimų banga. Žvilgtelė- 
jauį Kviką. Jo akyse žvilgėjo ašaros. 

Staiga pajutau, tarsi būtų įsijungęs visų mano pojūčių klausos 
aparatas. Liete užliejo jausmai. Pratrūkau kvatoti. Tą jausmų 
proveržį nustelbė mintis, kad rituosi į baisią nevilties prarają, nors 
nagais desperatiškai bandau išsilaikyti. Kas, velniai griebtų, man 
pasidarė? Kažkas manyje mirė. Liūdesys pritvinko mano žarno- 
se ir nusvilinęs karščiu išsiveržė pro akių plyšius. Kažkas įbruko 
man į ranką nosinę. Išsišnirpščiau. Pajutau, kad kažkas mane 
apkabina. 

Paskutinė pantomima kiaurai mane pervėrė. Kaukių dirbėjas 
emė kaitalioti besišypsančią ir verkiančią kaukę vis greičiau, kol 
galų gale pirmoji prilipo jam prie veido ir jis nebepajėgė jos nusi- 
traukti. Žmogaus kova, pašėlusios pastangos atsikratyti dusinan- 
čios kaukės; nelaimėlis rangosi įkliuvęs į spąstus su dirbtine šyp- 
sena veide. 

Sugriaudėjo plojimai. Mimą iškvietė į sceną dešimt kartų, dvy- 
lika. BRAVO! BRAVO! - rėkėme mes ir išplūdome lauk su 
džiūgaujančia minia. Mirksėjau sutrikęs. Manyje siautė sąmyšis. 
Mano ramybė, supratau, buvo mirties ramybė. Labiau užviską 
troškau spirti auliniu batu Pinkusui į jo storą rausvą musculus so- 
leus. Ačiū Dievui, kad atsiuntė man Berę ir tuos ortodoksiškus 
samariečius - mano policininkus. Atsisveikinant Gilynis susijaudi- 
nęs tarė: 

— Labanakt, drauge Rojau. Nerimavom, kad būsime jus pra- 
radę. 

— Matėm tai atsitinkant daugeliui internų, - pridūrė Kvikas, — 
betjeigu to likimo būtumėt susilaukęs jūs, netektis būtų neapsa- 
koma. Telaimina jus Dievas. 

Vėliau Berė maloniai priėmė mane, grįžusį pas ją, ir lyg pirmą 
kartą pajutau, kaip rūpestingos jos rankos mane apglėbia. Pabu- 
dęs ėmiau tirpti. Pajutau, kad jausmai sruvena, o paskui plūsteli 
tokiu galingu srautu, kad net išsigandau. Springdamas nuo jų ėmiau 
kalbėti. Atėjo naktis, o aš vis dar šnekėjau apie tai, ką buvau 
užgniaužęs savyje. Nuolatinė tema, padengusi mano miegamojo 

sienas pilkšva dėmėta oda, buvo mirtis. Kalbėjau apie mirties siaubą 
ir negyvėlių siaubą. Jausdamasis kaltas papasakojau, kaip sulei- 
dau KCL Solui. Berė negalėjo paslėpti pasibaisėjimo. Kaip aš 
galėjau taip padaryti?! Nors mano galva sakė: taip, tai buvo į ge- 
ra, mano širdis rėkė: ne! Padariau tai ne dėljo, ne iš žmogiš- 
kumo- ne. Mane pastūmėjo pyktis, noras užčiaupti jam burną, 
atsikeršyti jiems —- padariau tai dėl savęs. Aš nužudžiau žmogų! 
Kaip ta frazė persekios mane, nesitrauks nė per žingsnį tarsi koks 
Izraelio agentas nuo nacisto, susiras mane, kai mažiausiai įtarsiu, 
šaukdama vysis po mieguistus atogrąžų kiemus, kai būsiu pradė- 
jęs naują gyvenimą ir manysiu radęs ramybę. Mane suradusi jinai 
kaltins, ir aš sakysiu: ,, Tikriausiai nevaldžiau savęs, buvau pami- 
šęs“. Oji šaltai teisiojo tonu atkirs: „Tai ne pasiteisinimas“. 

Ašvis kalbėjau apie ISTS ligonių artimuosius, kurie atėję mėgį- 
na mano akyse įžiūrėti viltį. O ką aš dariau? Dariau viską, kad jų 
išvengčiau. Buvau nutolęs nuo žmonių pasaulio, kiek tai įmanoma. 
Pasidygėjęs pasakojau, kaip kančios akivaizdoje buvau abejin- 
gas kaip gydytojas. Ten, kur atjautos reikėjo kur kas labiau negu 
kokių nors vaistų, būdavau sarkastiškas. Stengiausi nejausti nie- 
ko, tarsi jausmai būtų granatėlės, nutraukiančios nagą, kojos pirš- 
tą, širdies skiltelę. 

— Kur aš buvau? —su ašaromis akyse klausiau Berės. 

— Tau buvo atžanga. Maniau, kad būsiu praradusi tave negrįž- 

— Kodėl? Kodėl aš toks pasidariau? 

— Juo labiau žmogui skauda, juo didesnė įsivaizduojama būti- 
nybė gintis. Potso mirtis tave išmušė iš vėžių. Įsivaizdavai esąs be 
galo gležnas, todėl neleidai sau sielvartauti. Kaip dvimetis vaikas, 
bijantis tamsos, įsikibai ritualų — savo aparatų, savo pamišėliško 
polinkio garbinti Pinkusą - kad apsisaugotum. 

Berė buvo teisi. Po Potso savižudybės mes visi slankiojome it 
zombiai - apduję, bejausmiai, pernelyg išsigandę, kad verktume. 
Kiekvienas mūsų nėrėmės iš kailio bandydami išsigelbėti - kad 

netaptume tikrais psichopatais kaip Edis ar iš tikrųjų nenusižudy- 
tume iššokę iš tikrų pastatų ir ištiškę automobilių aikštelėje aštuo- 
niais aukštais žemiau. Žinojome, kad tokia lemtis galėjo ištikti kiek- 
vieną iš mūsų. Šitas kelias į daktarus ir jų darbas - pražūtingas 
dalykas! Tie viltį 1r baimę neigiantys gydytojai, lyg kokį megztinį 
iki ausų užsitraukę ritualizuotas gynybos priemones, norėdami iš- 
gyventi virsta mašinomis, izoliuotomis nuo Žmonių - nuo žmonų, 
vaikų, tėvų — nuo atjautos šilumos ir meilės jaudulio. Supratau, 
kad Potsas nusižudė ne vien todėl, kad jam vis prikaišiojo Gelto- 
nąjį Žmogų. Jie nekreipė dėmesio į jo kančią, jį pražudžiusią dep- 
resiją, kamavusią jį ne vieną mėnesį. O kadangi jaučiausi bejėgis 
ir nežinojau, ką daryti, taip pat nekreipiau dėmesio. 

— Ta internatūra - visas tas mokymas - žudo žmones. 

— Taip. Tai liga. Kai esi veikiamas tokio streso, jei nerandi ko- 
kio saugaus prieglobsčio, kokio šilto jausmo, rinktis turi nedaug iš 
ko: nusižudyti, išprotėti ar nužudyti kitą. Potsas neturėjo jokio ar- 
timo Žmogaus, taigi ir jokios galimybės išgyventi. 

Berė nutilo, suėmė mano ranką tarp savo delnų ir taip rimtai, 
kaip dar niekad nebuvau matęs, tarė: 

— Rojau, tu išgyvenai. Dabar tu išsilaikysi - kad paliudytum ir 
papasakotum apie tuos, kurie neišgyveno. 

Visoje šalyje internai žudė ir kraustėsi iš proto, kad išgyventų. 
Medikų hierarchija išliks. Naujieji rezidentai sakys naujiems inter- 
nams: „Mes taip darėm, dabar jūs taip darykit“. Tai buvo nuode- 
gomis apskretusi nematomoji Amerikos Medicinos Svajonės pu- 
sė. Tai buvo Niksonas, tose „paredaguotose juostelių tekstų ste- 
nogramose“ šokiravęs Ameriką žodžiais: „Man nusišikt, kas atsi- 
tiks, —- trukdykit jiems kaip įmanydami...“ Tai buvo mano paties 
pasipūtimas vykstant labiausiai jaudinantiems žmogaus gyvenimo 
dalykams: mylimo žmogaus ligai, mylimo žmogaus kančiai, myli- 
mo žmogaus mirčiai. Toks nebebūsiu. Tokios kainos nemokėsiu. 
Vos pajutęs skausmingai prisisiurbusią dėlę - tą daktaro ligą - 
šlykštynę nudeginsiu. Kaip? 

- Aščia, Rojau, - tarė Berė. - Neužsidaryk nuo manęs. Aš tau 
neabejinga, tavo draugai taip pat. Jūs ištempsite dalydamiesi savo 
išgyvenimais. 

— Dručkis! - sušukau. Atsistojau apimtas blogos nuojautos, su- 
nerimęs, kad vaidydamasis su juo Limpių mieste ir jo vengdamas 
ISTS kažką sugadinau mudviejų tarpusavio santykiuose. Turiu tuč- 
tuojau jį pamatyti ir jam viską pasakyti. 

— Turiu pamatyti Dručkį, - tariau sukdamas prie durų. - Turiu 
pasakyti, kol dar ne vėlu! 

— Trečia valanda ryto, Rojau. Ką nori jam pasakyt? 

— Kadatsiprašau... Ir kad jis man patinka... Ir padėkoti. 

— Jam nepatiks, jei pažadinsi vidury nakties. 

— Taip. Po perkūnais! - tariau sėsdamasis. - Tikiuosi, laiko dar 
yra. 

— Bus. Su tokiais žmonėm kaip jis laiko visuomet yra. 


Čia buvo pradžia. Nemažai laiko reikėjo, kad pasitaisyčiau, su- 
kurčiau iš savęs kitokį žmogų. Tik po daugelio mėnesių - ne, metų 
išsivadavau iš nuolatos pasikartojančio košmaro: pririštas prie 
šaltos kaip ledas metalo plokštės rangausi, kol išsilaisvinu, paskui 
lyg per maratono varžybas bėgu ir bėgu tolyn nuo mirties. Pradė- 
jęs taisytis klausiau savęs, ko man stigo. Iš kito laiko, iš kitos 
beveik atogrąžų šalies, kurioje siautė pilietinis karas, lyg vyras, 
išdidžiai atkišęs krūtinę prieš bausmę vykdančio būrio šautuvus, 
prisimenantis giedrą jaunystės vasarą ir auksu bei kaspinėliais iš- 
puoštą, balandžių žiedais išpaišytą meilės laišką, suvokiau, kad 
stigo man meilės. Aš pasikeisiu. Aš niekada nebeišvyksiu iš tos 
meilės šalies. 


- Ką veiksi liepos pirmą? - paklausiau Čako. 


— Nežinau, brolau, nežinau. Viena man aišku: nebenoriu viso to 
mėšlo. 

Buvo gegužės pirmoji. Buvau paskutinio savo internatūros sky- 
riaus- IV pietų budėtojų kabinete. Miegojau ant viršutinės lo- 
vos. Tai buvo neįprasta. Iernai visuomet miegodavo ant apatinės, 
kad negrėstų pavojus nukristi iš ortopedinio aukščio ir susilaužyti 
šlaunikaulį. Kažkodėl man kilo noras atsigulti ant viršutinės lovos, 
po pat lubomis, kuo toliau nuo ten, kur vyko veiksmas. Susirinkęs 
pagalves užlipau kopetėlėmis ir įsitaisiau taikioje horizontalioje pa- 
dėtyje, prisiglaudęs prie galinės sienos, įsmeigęs akis į žirnio, o gal 
jūros žalumo lubas. Labai malonu. Tik gaila, kad viršutinis guolis, 
ne taip kaip limpio lova ar kūdikio lopšys, be šoninio turėkliuko. 
Norėjau maisto, krūties, spenio - kodėl gi ne? 

Čia man buvo lemta pasilikti. Kiti bandys mane išjudinti, o kar- 
tais vienam ar kitam tai pavyks, bet aš turėjau atlikti darbą. Kai 
nustačiau daktaro ligą, nebebuvau tikras, kad man pavyks pa- 
sprukti. Taip, aš turiu darbą - atjautos ir meilės. Kaip parko pri- 
žiūrėtojas, renkantis šiukšles lazdele su plieniniu smaigaliu gale, 
privalėjau vaikštinėti po temstantį vasaros parką pajūryje ir po 
vestuvių aplink orkestro pakylą smaigstyti ir dėti į krūvą savo pa- 
ties skutus, išsibarsčiusius tarp visų vaivorykštės spalvų konfeti, 


SAMUELSHEM E DIEVO NAMAI 365 


šnarenamų vėjelio nuo įlankos. Iš savo viršutinės lovos mačiau 
viską anapus išsiplėtusio Zoko sparno langų. Atėjus pavasariui 
darbininkai, rodės, atgijo; prašmatniame gastroenterologijos sky- 
riaus radiologijos kabinete tiesiai prieš mane ant storo žalio kilimo 
lyg kokie grybai kėpsojo auksą imituojanti santechnikos įranga. 
Šis švarutėlaitis Zoko sparnas kėlė viltį „Dievo namams“ ir žmo- 
nėms. Aš pats vyliausi baigti metus nesubyrėjęs į gabalus. 

Liepos pirmoji buvo vienintelio medikų žaidimo - „Pasiskirsty- 
kime pareigas“ - diena. Jis buvo žaidžiamas iš anksto. Mes, „Die- 
vo namų“ ternai, tylomis visi sutikome ne tik su vienerių metų in- 
ternatūra, bet ir su antraisiais rezidentūros metais. Kai kuriems iš 
mūsų, tokiems kaip Hovis, tai buvo nuostabu, nes dveji darbo 
„tikru daktaru“ metai buvo dukart geriau už vienerius. Atrodė, 
kadbesišypsantis, pypkiuojantis Hovis tiesiog myli internatūrą. At- 
sargus, neryžtingas Hovis buvo laikomas prasčiausiu ternu. Bai- 
siai bijodamas pakenkti ligoniams ar rizikuoti, jis praktikavo ho- 
meopatinę, beveik iliuzinę mediciną. 

- Žinai, - pasakiau Čakui, - tai moteriai iš apatinio skyriaus jis 
duoda antibiotikų dozę, kurią būtų galima palyginti su milijonąja 
aspirino tabletės dalim. 

— Tas pats, kas myžti prieš vėją, brolau, - pritarė man Čakas. — 
Nuostabu, bet jis vis dar laimingas Limpių mieste. 

— Neįmanoma. 

- Įmanoma. Šįryt man įėjus Hovis švilpavo. Švilpaudamas at- 
ėjo į skyrių prieš mėnesį ir tebešvilpauja iki šiol - papsi tą pypkę ir 
švilpauja. To tipelio limpiai nepalauš - nieku gyvu. Jam tenvelniš- 
kai patinka. 

Kiti mes buvome nusiteikę kitaip. Huperis, Edis, Piepis, Čakas 
ir aš nusivylę laikėmės išvien. Sutikę dirbti dar vienerius metus nuo 
liepos pirmosios, buvome įsitikinę dėl vieno dalyko: dirbti dar viene- 
rius metus „Dievo namuose“ mes nenorėjome. Nė vienas nežinojo- 
me, ką daryti. Ką sakysime Kojui, kai tas išsikvietęs paklaus — 
manydamas jau žinąs atsakymą - apie mūsų planus liepos pirmajai"? 

Du mėnesius, likusius apsispręsti, turėjau dirbti IV pietų skyriu- 
jęsu Čaku ir rezidentu, šešėliu, vardu Leonas. Išdirbęs Namuose 
dvejus metus, Leonas ištobulino NN - nekišti nosies - metodą. 
Dabar taip meistriškai jį taikė, kad niekas niekuomet jo neregė- 
davo. Matydamas, kaip žmonės sugriauna savo gyvenimo planus 
dėl to, kad būna matomi, Leonas ištobulino nematomumą. Liek- 
nas, be krintančių į akis bruožų, paprastai ir tvarkingai apsirengęs, 
Leonas ketino dar du mėnesius NN- kolbus pasiskirstytos pa- 
reigos ir jis atsidūręs Fynikso mieste rašys daktaro disertaciją iš 
dermatologijos. IV pietų skyriuje mano dėmesį, be manęs paties, 
galėjo patraukti tik kas nors itin nepaprasta. Tokie pasirodė esą 
789 ir Olivija O. 

789 buvo mano naujasis GMMS. Šitaip, arba sutrumpintai Se- 
pu, mudu su Čaku pravardžiavome matematiką, kuris mokėsi Prins- 
tone ir rašė diplominį darbą iš skaičiaus 789. Spuoguotas nepa- 
prastų gabumų intelektualas, menkai mokantis bendrauti su žmo- 
išsigandusį triušį. Nepaprastai gabus skaičiams Sepas buvo bu- 
kaprotis praktiniuose dalykuose. Jo judesių koordinacija nebuvo 
verta net paniekos, tad visi ligoniai, išskyrus labiausiai nugeibusius 
limpius, netrukus uždraudė jam atlikinėti bet kokias procedūras 
sujų kūnais. 

Olivija O. buvo toks pat retas paukštis. Ji buvo nepaprasta 
limpė, į Namus gan paslaptingai ATŠTIŠINTA artimųjų. Kai pa- 
laižūnas Marvinas man pranešė, kad yra ŠTIŠĖ išortopedijos, 
nusiunčiau Sepą išsiaiškinti. Sepas perskaitė jos ligos istoriją, pasi- 
kalbėjo su rezidentu chirurgu ir sužinojo, kad dėl kažkokios vi- 
siškai nesuvokiamos priežasties chirurgai, apimti vasaros pra- 
džios rujos įkarščio, suteikė Olivijai garbę atlikdami jai hemipel- 
vektomiją — nuplėšė pusę dubens, ir ta liko su viena koja. Pritaikę 
įprastą ŠTIŠINIMO iš chirurgijos būdą - pakeitę per mažai krau- 
j0,- jie suteikė Olivijai garbę patirti MI ir nebeapsieiti be medikų 
pagalbos. Išdidžiai rodydamas man EKG linijas, Sepas, pasitel- 

kęs į pagalbą vektorines diagramas ir aibę menamų skaičių, kurie 
įveikė mano intelekto koeficientą vienuoliktoje klasėje, paaiškino, 
kaipjam pavyko gauti elektrofiziologiniu požiūriu priimtiną EKG 
iš trijų Olivijos galūnių, nes ketvirtoji, įkišta į metalinę dėžę, gulėjo 
lavoninėje. Aišku, Sepo aiškinimas padarė man didžiulį įspūdį. Mu- 
du su Sepu, išdidus sūnus ir išdidus tėvas, nuėjome į ortopedinį. 

Pririšta personalinėje ortopedijos skyriaus strypų, karčių, svar- 
menų ir grandinių raizgalynėje, gulėjo mūsų Olivija. Plinkančią galvą 
karūnavo baltutėlių plaukų lizdas. Užsimerkusi, ramiai, baltai kvė- 
puodama, ji mėgavosi priešpaskutine savo ramybe. Ji buvo ramu- 
tėlė nuo viršugalvio iki dešimties kojų pirštų galiukų. Dešimties? 
Aukščiau kilstelėjau antklodę ir suskaičiavau kojų pirštus. De- 
šimt. Suskaičiavau pėdas. Dvi. Kojos? Dvi. Atsivedžiau Sepą prie 
lovos ir kartu su mažuoju eruditu ėmiau skaičiuoti: 

— Gerai, dabar suskaičiuokime kojas: viena... 

— Man visai nejuokinga, - atsakė Sepas. - Skaičiuoti aš moku. 

— Tai kas tuomet atsitiko? 

— Pasiėmiau ne tą ligos istoriją. 

— Įšią ligonę nežiūrėjai? 

— Žiūrėjau, - atsakė Sepas. - Žiūrėjau, bet paprasčiausiai ne- 
pamačiau antros kojos, ir tiek. Mano pažinimo įnagiai buvo už- 
programuoti vienai kojai, o ne dviem. 

— Nuostabu, - pagyriau. - Priminei man labai garsų Namų jsta- 
tymą: PARODYK GMMS, KURIS PRIDARO MANTIKTRIS 
KARTUS DAUGIAU DARBO, IR AŠ IŠBUČIUOSIU JAM 
KOJAS. 

Olivija buvo unikali savo guzais. Surengęs trumpą antpuolį į jos 
kūno karalystę, pastebėjau po antklode du išsikišimus netoli jos 
krūtinpilvio. Smalsumo apimtas ėmiau spėlioti, kas čia galėtų būti. 
Krūtys? Kažin. Kokios neaiškios kilmės ataugos? Ne. Nutrau- 
kiau antklodę, pakėliau naktinius marškinius, ir jie išdygo prieš 
akis. Iš pilvo, žemiau nukarusių, plokščių krūtų, kyšojo du kau- 
buriai. 

Sepas, kojūgalyje mėgavęsis prabanga uždėti EKG gnybtus ant 
abiejų kojų, pakėlė akis ir suklykė iš siaubo: 

— Oi! Kas čia... kas šitie dalykai? 

- Į kąjie tau panašūs? 

— Į kauburius. 

— Gerai, Sepai, gerai. Čia ir yra kauburiai. 

— Dar nebuvau girdėjęs, kad žmonės jų turėtų. Kas jų viduje? 

— Nežinau, - atsakiau matydamas, kaip mano pasidygėjimas 
lyg veidrodyje atsispindi 789 akyse, - bet prisiekiu Dievu, mes 
sužinosim. 

Ėmiau juos apžiūrinėti. 

— FEEEEeeee! - tarė Sepas. - Atsiprašau, bet man... man... 
veeee... 

Jis išbėgo iš palatos. Aš irgi jaučiausi pasidygėjęs, mane pyki- 
no. To ir išmokai, Bašai, per tuos metus „Dievo namuose“: kai 
nori vemti - nevemi. 

Vėliau budėtojų kambaryje Sepas priėjęs prie manęs atsipra- 
šė, kad jam pasidarė bloga. Atsakiau, girdi, nieko čia nuostabaus, 
be to, jam nebereikės susidurti su tais kauburiais. 

Nustebau išgirdęs jo atsakymą: 

— Taip, bet aš norėčiau juos tirti. 

— Tuos kauburius? Maniau, jie tave pykina? 

— Supykino, bet jeigu reikės, išgersiu antiemetiko. Po paraliais, 
daktare Bašai, aš ištirsiu tuos kauburius - pamatysit. 

— Kaip sau nori, - atsakiau. - Nors nesugebėjai pasakyti, kiek 
kojų ar kojų pirštų ji turi, Sepai, nuo šiandien ji visa tavo. 

— Nežinau, ką jums ir sakyti, daktare Bašai. Šiaip ar taip, labai 
ačiū. Man reikės recepto kompazinui. 

Kas mes tokie buvom, kad įsivaizdavom Žiną, ką jaučia tie lim- 
piai, kad taip degėm noru juos gelbėti? Argi ne juokinga buvo 
įsivaizduoti, kad jie jautė tą patį, ką ir mes? Argi ne taip pat juo- 
kinga, kaip mums įsivaizduoti žinant, ką jaučia vaikas? Tiems lim- 
piams mes perdavėme savąją mirties baimę, bet kas galėjo žinoti, 

ar jie bijo mirties? Galjie laukė mirties pasirodant kaip seniai ne- 
matytos pusseserės, pasenusios, bet vis dar pažįstamos, atvyku- 
sios aplankyti, palengvinti vienatvės; gal pojūčiams nusilpus jie su 
pusaklio įniršiu žvelgia į veidrodį ir tą, kuris iš jo žvelgia, palaiko 
brangiu draugu, brangiu skausmo malšintoju, gydytoju, kuris bus 
su jais amžinybę, tą pačią amžinybę kaip kadai, prieš jiems gims- 
tant. Argi ne tokia jiems atrodytų mirtis? 

- Žinai, Rojau, norėčiau būti velniškai turtingas, — tarė Čakas. — 
Štai ko man reikia! Žinai, gal nuo liepos įsitaisysiu vienam iš tų 
lygių galimybių fondų ir išsiaiškinsiu, kodėl mes vieni tokie geri 
vyrukai. 

— "Tu tikrai nekenti medicinos? - paklausiau. 

— Sakykim taip, brolau: žinau, kad nekenčiu to, kas čia dedasi. 

Beždžionė tinginys iš transporto skyriaus įkišęs nosį paliko pa- 
štą. Paėmiau reklaminį žurnaliuką „Daktaro žmona“, adresuotą 
„Poniai Baš“. Čakas pažiūrėjo į savo paštą; jo akys sužvilgo. 

— Po šimts! — tarė jis. — Tai nutiko dar kartą! 

— Kas nutiko? 

— Atvirukai. Štai - pažiūrėk, - tarė jis paduodamas atviruką: 
NORI PELNINGOS PRAKTIKOS SAN FRANCISKO NOB 
HILO RAJONE? JEI TAIP, UŽPILDYK ŠĮ ATVIRUKĄ IR 
SIŲSK ATGAL. 


Išėjęs iš „Dievo namų“ nuvažiavau į priemiestį. Sustojau priešais 
didelį bokšteliais puoštą karalienės Viktorijos laikų stiliaus pasta- 
tą, atidariau duris ir iškart supratau, kodėl Dručkis ligi šiol nesi- 
kvietė į savo namus: atsidūriau sausakimšame laukiamajame. Pir- 
mas aukštas buvo jo raštinė - Dručkis turėjo klestinčią terapeuto 
praktiką! Mane pasitikusi registratorė paaiškino, kad Dručkis šiek 
tiek atsiliekąs nuo grafiko, ir pro laboratoriją ir apžiūros kambarį 
nusivedė į patalpą, panašią į dirbtuves. Atsisėdau ir ėmiau laukti. 
Negalėjau nepastebėti daugybės nebaigtų sumanymų pėdsakų; vie- 
name kampe riogsojo krūva lęšių, nerūdijančio plieno vamzdelių 

ir ranka išrašytų lozungų: TAPK SAVO ŠIKNASKYLĖS ŠE- 
MININKU! GĖJŲ ŠIKNASKYLĖS, FĖJŲ ŠIKNASKYLĖS, 
UŽSIENIO KARŲ ŠIKNASKYLĖS ir net mįslingas KAI KU- 
RIUOS GERIAUSIUS DRAUGUS MIELAI SUSIKIŠČIAU Į 
ŠIKNASKYLĖĘ. 

— Kaip sekasi su analiniu veidrodėliu? - Dručkiui įėjus paklausiau. 

— Otaip,- mąsliai atsakė Dručkis, - daktaro Jungo. Sumany- 
mas, kurio valanda, ko gero, kaip tik išmušė, ar ne, Bašai? Gaila, 
kad neturiu laiko. 

— Kasgijį iš tavęs atima? 

— Viduriavimas. 

— Užjaučiu. 

— Ne mano -veteranų. Nejaugi negirdėjai? 

— Ne, - atsakiau, pamanęs, kad atsirado proga pradėti kloti 
tai, ką ketinau pasakyti. - Ne, mudu senokai nesimatėm. Todėl ir 
prisiprašiau.... 

— Taip, daugiau negu mėnesį. Kiek daug per tą laiką įvyko! 
Tada buvau priėjęs liepto galą - nežinojau, ar Kojis parašys man 
laišką dėl doktorantūros. 

— Taip, - atsakiau pasiryžęs kalbėti vien apie savo jausmus. — 
Norėjau pasakyti, kad... 

— Kad žinotum, kas dėjosi, Bašai! Dievaži, nepatikėsi! 

Patogiai įsitaisęs, jis ėmė man pasakoti, kaip jis po visų smū- 
gių atsitiesė ir nepaliovė šypsotis - nelyginant žaislinis klounas su 
svoriu apačioje, kuris suduotas sūpuojasi į šalis, bet vis tiek ne- 
griūva - bet paskui pamatė mano susirūpinusi veidą ir nutilo. 

- Atėjai atsiprašyti? Atspėjau? 

Iš kur jis galėjo žinoti?! Pažvelgiau į tas gerai pažįstamas tam- 
sias akis, ir man užgniaužė kvapą. Susigėdęs išraudau. Mano vei- 
dą iškreipė liūdesio grimasa. 

- Žinau, žinau, - ramiai tarė Dručkis. - Dar bus laiko apie tai 
pasikalbėti. Bet Žinai, tiesiog degu nekantrumu papasakoti senam 
draugui ir naujam globotiniui apie naujausią Fortūnos šypsnį. Ba- 

šai, liaukis žliumbęs ir įdėmiai klausykis: dabar, šią akimirką, vidu- 
riavimas, kurį aš netyčia paleidau nuo pavadžio, drasko velniaižin 
kiek šimtų tūkstančių JAV veteranų gaubtinių žarnų, plėšia gleivi- 
nes ir varo gaurelius pro išanges. Baisiau nė būti negali! Ar prisi- 
meni tą pulkininką, kuris prispyręs tave prie sienos „Dievo na- 
muose“ kamantinėjo apie mane? 

— Taip, - atsakiau prisiminęs, kaip pulkininkas uždavinėjo man 
visokius klausimus apie Dručkį, Džeinės Dou viduriavimą ir ar Druč- 
kio ekstraktas jį išgydęs. Mums besikalbant pulkininkas skaus- 
mo iškreiptu veidu paklausė, kur tualetas. - Prisimenu tą pulki- 
ninką — jis pats triedė, ar ne? 

— Būtent. Liga išplito po NATO, SEATO, sako, net pats Josi- 
pas Titas susigriebęs tą prakeiktą šlykštynę. Supranti, ją sukelia 
virusas. Kol kas rastas vienintelis vaistas. O vienintelis to vieninte- 
lio vaisto išradėjas yra Dručkis. 

— Tu išradai vaistą? 

— Kadangi; išradau ligą, privalėjau išrasti ir vaistą nuo jos. Eks- 
traktas. Vaistas, kuris ne tik išgelbės nuo trydos, bet ir leis Druč- 
kiui padaryti gastroenterologo karjerą. 

Susimąstęs jis paėmė lęšį ir vartydamas rankoje žaismingai pa- 
klausė: 

— Gal aš kaip ir Linkolnas tapsiu žmogumi, surišusiu mūsų liau- 
džiai žarnas? Klausiu tavęs, Bašai, kaip piliečio: ar ne laikas pa- 
miršti tą trydos Votergeitą ir tęsti didingą pasaulinės taikos darbą? 

— O kokiu būdu tas ekstraktas padės tavo karjerai"? 

— A... Kojis juk kariškis, ar ne? O koks kariškis nepašoks, jei 
viršininkas jam lieps? Nė vienas, Bašai, neatsiras nė vieno, kuris 
nešoktų. Kad būtum matęs! Gražumėlis! Praėjusią savaitę mudu 
su Koju einam koridoriumi, o mano petį apglėbusi ranka. Kojo 
petį irgi, Bašai, nes tarp mudviejų eina metro devyniasdešimties 
centimetrų ūgio, šimto dvidešimties kilogramų svorio gorila su ke- 
turiomis JAV armijos generolo žvaigždutėmis. Pasijutau lyg ko- 
kioje bananų respublikoje pulkininkams įvykdžius perversmą. 

— Vadinasi, jis galų gale parašė tau gerą rekomendaciją į dok- 
torantūrą? 

— Ne visai. Nors Kojis labai nudžiugo, kai Namams buvo pa- 
žadėta didelė dotacija gastroenterologijos tyrimams, jis ganėtinai 
išdidus. Liepė man pačiam parašyti laišką. Jis tik pasirašė. Dok- 
torantūra man užtikrinta. 

— Bet ne Holivude? 

— Taip, Holivude. Žvaigždžių žarnaknisis! 

Netvėriau džiaugsmu. Dar nebuvau matęs žmogaus, kuris taip 
atkakliai siektų tikslo išnaudodamas savo gabumus. Pasijutau vi- 
sai menkas. 

— Dručki, man galvoje netelpa! Ir tu turėjai tą praktiką visus 
šiuos metus? 

- Žinoma. Nuo tada, kai praėjusią liepą gavau licenciją. Kokia 
prasmė būti daktaru, turinčiu licenciją, jei nepanaudoji jos „pa- 
lengvinti skausmui ir kančioms“? Ši terapeuto praktika - nuosta- 
bi. Jie mano kaimynai, artimi žmonės. Kaip sakė Kenedis: „Ne- 
klausk, ką tėvynė gali padaryti tau - klausk, ką gali padaryti savo 
tėvynės žarnoms“. 

— Vadinasi, viskas susiklostė taip, kaip planavai'? 

— Mano gyvenimo istorija, Bašai: viskas visuomet baigiasi gerai. 

— Dručki, gal tau pasirodys kvaila, bet aš iš tiesų atėjau čia 
atsiprašyti, kad su tavim riejausi. Ir... ir padėkoti. 

— Viskas gerai, Bašai, gali nieko nesakyti... 

— Užsičiaupk, storuli, ir klausyk! - pasakiau šypsodamas ir 
žiūrėdamas, kaip jis susirango į kamuolį ir kvailai šypso. - Jei ne 
tu, nebūčiau ištempęs.... 

— Nebūtum ištempęs be Berės. Nuostabi moteris. Ak, kad aš 
tokią turė... 

— UŽSIČIAUPK, DRUČCKI! - surikau, sviesdamas į jį anali- 
nio veidrodėlio dalį. - Per tuos metus vieną po kito atstūmiau vi- 
sus kitus, kol galų gale likai tik vienas. Kai prieš mėnesį atstūmiau 
tave, viskas tiesiog pakriko. 

— Ne, Rojau, - rimtai atsakė Dručkis, - viskas pakriko, kai 
Edis kvaištelėjo, o Potsas iššoko pro langą. Nuo tada nė vienas 
mūsų nebejautėme pagrindo po kojomis. 

— Tai tiesa. Bet tu man įrodei, kad žmogus gali būti medikas ir 
vis vien išlikti savimi, kad nebūtina tapti Koju ar Puceliu. 

Nutilau, surikiavau mintis ir pasakiau: 

— Dručki, tu esi fantastiškas. Ačiū. Ačiū tau už viską. 

Nuščiuvęs žiūrėjau į laime trykštančias jo akis. Kurį laiką mudu 
sėdėjome netardami nė žodžio, paskui atsidusęs tariau: 

— Vienintelė bėda ta, kad tavo kelias man netinka. Negaliu verstis 
gastroenterologija. Abejoju, ar apskritai galiu likti medikas. Me- 
dicina ne man. 

— Nori pasakyt, kad neįsivaizduoji, su kokiu organu galėtum 
kasdien turėti reikalų iki pat gyvenimo pabaigos? - pašaipiai pa- 
klausė Dručkis. - Inkstai? Blužnis? Tiesioji žarna? Dantis? 

Mano tėvas- dantistas. Negaliu įsivaizduoti. Net mano senelis, 
imigrantas, nesusiejo gyvenimo su kokiu konkrečiu dalyku. Prisi- 
miniau motiną pasakojant, kaip jos motina nusivedė ją ir tetą Lilę 
pasižiūrėti, kaip mano senelis, jų tėvas, dirba: lyg bitė auksu žvil- 
gančiame metalo koryje, iškilusiame aukštai į dangų, jis žėrė Žvil- 
gančius saulės spindulių skaistumo lankus Kraislerio pastato - tuo 
metu aukščiausio visame mieste, gal net pasaulyje - smaigalyje. O 
aš po šitiek metų turėčiau pasirinkti dantį? 

— Tiesiog neįsivaizduoju, - atsakiau beviltiškai pasijutęs. 

— Žinau. Aišku, kad tai skirta ne tau. 

— Tai kas tada skirta man? 

— Manai, aš žinau? Nieko baisaus. Skrisk aukštai. Linksminkis, 
Bašai. Minties galiūnai - tokie kaip mes - negalim tenkintis vienu 
dalyku. 

-— "Taip, bet aš netrukus privalėsiu apsispręsti, - tariau jusdama- 
sis sutrikęs, paliktas likimo valiai po šitiek suprogramuotų metų. — 
Nežinau, ką daryti. 

— Ką daryti? Brukline mes visuomet darydavome šitaip, - tarė 

Dručkis 1r ištiesęs ranką sulenktu mažyliu užkabino manąjį. — 
Mes susikibdavom mažaisiais piršteliais. 

— Susikibdavot mažaisiais piršteliais? 

- Taip. Šitaip mes visuomet darydavom Brukline, kai nesumo- 
davom, ką daryti. 

Juokauja? Ne, jo veidas buvo rimtas ir nuoširdus. Pajutau, kaip 
storas jo pirštelis apglėbia manąjį. Staiga supratau, ką jis turi gal- 
voj. Tai buvo nuostabi, magiška akimirka. Mane nusmelkė dilg- 
čiojanti jausmo srovė. Jis pajuto tuštumą manyje ir atsiliepė. Jo 
prisilietimas reiškė, kad nesu vienas. Mudu susiję. Spustelėjau pirš- 
telį jam. Tai buvo meilė. Kad ir kas atsitiktų, mudu su Dručkiu 
liksime draugai. 

— Žinai, kaip toks storas vaikas, nedaug prakaituoji, - nusi- 
juokęs tariau. 

— Gerai pastebėjai. Gyvenimas sunkus, bet net storas vaikas 
sugeba pasninkauti perJom Kipurą. 


Mudu su Bere juokėmės iš „Daktaro žmonos“ vedamojo, aukšti- 
nančio šauniąją daktaro žmonelę, kuri, „supratusi, jog daktarui 
vakarienę gali sutrukdyti visokios giluminės bombos“, tokios kaip 
netikėtas iškvietimas pas ligonį, dėl kurio maistas spės ataušti, su- 
galvojo „labai paprastą būdą daugelį valandų išlaikyti rostbifą sul- 
tingą ir skanų“ - suvynioti jį į aliuminio foliją ir pašildyti elektros 
viryklėle. Papasakojau Berei, kad ėmiau gultis ant viršutinės Io- 
vos, ir paklausiau, ar tai nėra dar viena regresijos apraiška. 

— Ne, manau, kad tai integravimasis, mėginimas nuspręsti, kaip 
toliau tvarkyti savo gyvenimą. Dabar, kai žinai galįs būti daktaru, 
tau atsiveria kitokia galimybė: atsisakyti gydomosios medicinos ir 
žengti toliau. Ką manai daryti? 

- Išvykti ilsėtis į Prancūziją su tavim. Gal pasiimti metams atostogų. 

— Bet ką pasakysi Kojui apie liepą? 

— Nežinau. Man čia buvo nepakenčiama. Visi tie metai buvo 
šlykštūs. 

— Netiesa. Dručkis, policininkai, tavo draugužiai — jie tau pati- 
ko. Be to, tau patikdavo klausytis ambulatorinių ligonių nusiskun- 
dimų, ar ne? 

— Kol neturėjau nieko daryti kaip medikas, buvo visai smagu. 

— Dirbdamas priimamajame žavėjaisi psichiatrijos rezidentu Kou- 
enu,- ji paklausė gundančiu balsu: - Kodėl netapus psichiatru? 

— Aš? — nustebau. - Psichologas? 

— Tu, - žvelgdama man tiesiai į akis ji pridūrė: - Visus tuos 
metus jėgų tau įkvėpė tai, kad buvai su žmonėmis. O psichiatrijos 
esmė ir yra „būti su“ kitais. 

SPRAGT Mano galvoje pasigirdo SPRAGT Paprašiau jos 
pakartoti, ką sakė. 

— Psichiatrijos esmė ir yra „būti su“ kitais. Tu visuomet žvelgei į 
pasaulį ne tiesiai, o tam tikru kampu. Psichiatrija tau gali idealiai 
tikti. 

Būti su. SPRAGT Prieš mirtį daktaras Sandersas man sakė, 
kad gydytojas padeda „būdamas su“ ligoniu. 

— Nori pasakyti, „būti su“ ligoniais? 

— Turiu galvoje būti su kitais, - atsakė ji. - Net su savo artimai- 
siais. 

Artimaisiais? Su IŠŠTIŠINTU pūti į prieglaudą seneliu, kuris 
niekuomet su niekuo nebebus, su tėvu? 


„Niekas kitas sergant taip neguodžia, kaip mylimas žmogus, ku- 
ris būna su tavim, ir tą vaidmenį gali atlikti geras gydytojas... 


— Nori pasakyti, kad psichiatrija iš tiesų siūlo kažką ligoniams? 
Kad psichiatras skiriasi nuo terapeuto tuo, jog iš tikrųjų gali išgy- 
dyti? 

— Kartais. Jei laiku pastebi, kad žmogaus gyvenimas griūva. 

— Vadinasi, svarbiausia, kad gali kažką pasiūlyti ligoniams? 

— Ne. Gali kažką pasiūlyti sau pačiam. 

Apstulbęs paklausiau: 

— Ką gi gali pasiūlyti sau pačiam"? 

- Tobulėjimą. Užuot užmiršęs, stengtumeis atsiminti. Užuot gy- 
nęsis į maniją panašiu paviršutiniškumu, stengtumeis tapti atviras, 
nerūpestingesnis, gilesnis. Kurtum. Vienintelis terapeuto įnagis tas, 
kasesi ir kuo galėtum tapti. 

Sunkiai rezgiau mintis. Galop šitoje maišatyje šis tas ėmė aiškė- 
ti. Galiu tapti žmogum, kurio sugebėčiau neniekinti? Išsivaduoti iš 
praeities supamosios kėdės, prie kurios pririštas vietoj žaisliukų 
varčiau prisiminimus? Nebevengti žmonių, nebijoti susprogti, ne- 
bejausti paniekos? Drebėdamas paklausiau, nuo kokių knygų ga- 
lėčiau pradėti. 

— Nuo Froido. Pradėk nuo „Gedulo ir melancholijos“. Joje Froi- 
das rašo: „Prarasto objekto šešėlis krenta ant ego“. Tas šešėlis 
tave slėgė ištisus metus. 

— Koks šešėlis? 

— Tavo. Tavo paties šešėlis. 

Mano vienintelė sąsaja su žmonija, mano Berė. Kaip per tuos 
metus, gludinusius mus lyg akmenis, pamilau ją, savo atlaidžią, 
rūpestingą, įžvalgią, švelnią moterį! 

— Aš tave myliu, - pasakiau. - Pergyvenau šį košmarą tik to- 
dėl, kad buvai su manim. 

- Iš dalies taip. Ir esi teisus: ši internatūra kažkuo panėšėjo į 
sapnus, į siaubingus vaikystės košmarus: agresija, atpildo bai- 
mė, paskui ryžtas - jei nelaimi, lieki gyvas. Gryniausias Edipo 
motyvas: motina, tėvas, sūnus. 


„.. Tikiuosi, pabaigoje sekasi gerai ir džiaugiesi, kad visi išgyveni- 
mai baigėsi. Nesupratau tavo teiginio, kad dabar susidorotum su 
visomis medicinos problemomis, juk tiek daug reikia Žinoti. Man 
labai neramu dėl ekonominės padėties pasaulyje, turiu galvoje, 
kad didžiausi žmonijos protai nesugeba išspręsti infliacijos bei pi- 
niginės krizės problemų, ir net neverta laikyti pinigus banke. Neži- 
nau, ką sakė tau motina, tik žinau, kad tai labai svarbu ir teisinga. 

Žinau, kad esi rūpestingas sūnus ir kad visuomet toks liksi. Atstu- 
mas ir aplinkybės neleido mums būti šalia ir tai šiuo metu yra neiš- 
vengiama. Norėčiau vėl kada nors pažaisti su savo vienturčiu sū- 
num golfą ir tai tik svajonė. Mama taip trumpai, bet taikliai smū- 
giuoja ir reikia būtinai pamatyti tą vaizdą. Mano aistra šiam žaidi- 
mui beribė ir aš tiesiog juo mėgaujuosi.... 


Jautėmės nusivylę, nenorėjome dirbti toliau „Dievo namų“ rezi- 
dentais, bet nežinojome, ką daryti, todėl mums reikėjo pagalbos. 
Kreipėmės į Dručkį. Vakarieniaudami dešimtą paklausėme jo, ką 
daryti. 

— Dėl ko? 

— Dėlspecialybės, kurią pasirinkti liepos pirmąją. 

— Daryktt tai, kas įprasta šiais laikais, - atsakė jis. - Surenkite 
kolokviumą. Visuomet pasiteisina. 

— Kokiu klausimu? - paklausė Edis. Nuo raminamųjų jo akys 
atrodė kiek prigesusios. 

— „Kaip išsirinkti specialybę“ — kokiu dar? 

— O kas, velniai griebtų, jam vadovaus? - paklausė Piepis. 

— Kas? —- šypsodamas tarė Dručkis. - Aš. Žvaigždžių žarnak- 
nisio žvaigždė. 

Žinia netruko pasklisti. Sutartą dieną susirinko ternai ir GMMS 
iš visų ,,„Dievo namų“. Pasirodė net Gilynis su Kviku. Kai susigrū- 
dę į kambarį klausytojai nutilo, Dručkis pradėjo: 

— Visa medicininio švietimo eiga vyksta nuo galo: kai suvokia- 
me būsią ne daktarai iš televizorių ekranų, nurenginėjantys papin- 
gas gražuoles, oveikiau Namų gydytojai, krapštantys išmatas lim- 
piams iš užkietėjusių vidurių, būname per daug paaukoję, kad vis- 
ką mestume, todėl galų gale įklimpstame kaip jūs, vargšai suskre- 

tėliai. Mokymo eiga turėtų būti priešinga: pirmąją dieną reikia at- 
sivesti GMMS r patrinti nosis į Oliviją O., kad imtų žiaukčioti; 
atgrasyti potencialius chirurgus jos guzais, potencialius kietuolius 
terapeutus rodikliais, kokių gyvam Žmogui negali būti, ir parodžius, 
kad ji negali nei pasveikti, nei numirti. Net potencialūs ginekologai 
vos metę akį į savo būsimosios specialybės sritį pereis į stomato- 
logiją. O tada - ir tik tada - galima leisti tiems, kuriems dar liks 
koks noras, pradėti studijuoti anatomiją, fiziologiją ir patologiją. 

Kalba, kaip ir reikėjo tikėtis, buvo puiki. Bet kaip ji gali mums 
dabar padėti? 

— Bet tai negali jums dabar padėti, nes jau nemažai paaukojote 
ir esate įkliuvę į spąstus. Tai kas? Ogi tas, kad esama daugybės 
specialybių, kurias galit pasirinkti. Dauguma jų susijusios su tuo 
pačiu glaudžiu ryšiu, kurį turėjote su ligoniais visus metus - jūs 
juos čiupinėjate, jie jus kankina, ir jūs dar žudote save naktiniais 
budėjimais. Šios specialybės - RL - Rūpinimosi Ligoniais. Jų čia 
neaptarinėsime. Mazochistai gali išeiti. 

Niekas neišėjo. 

— Aš pats pasirinkau RL specialybę - gastroenterologįją. Turė- 
jau savų sumetimų. Mano atvejis - labai nepaprastas. Turint gal- 
voje mano tikslą, GE man geriausiai tinka. Reta dovana, ar ne? 
Tikrai taip. Bet NRL- Nereikalingų Rūpinimosi Ligoniais - spe- 
cialybių yra viso labo šešios: radiologija, anesteziologija, patolo- 
gija, dermatologija, oftalmologija ir psichiatrija. 

Dručkis surašė visas šešias lentoje ir pasakė, kad mūsų pade- 
damas išvardys visus kiekvienos pranašumus ir trūkumus. Jis pa- 
vadino tai žaidimo teorija. Schema padėsianti mums renkantis spe- 
cialybę. 

— Pirmiausia, - tarė Dručkis, - radiologija. Pranašumai? 

- Pinigai, - atsakė Čakas, - dideli pinigai. 

— Būtent, - pritarė Dručkis, - galima susikrauti turtus. Kiti pra- 
našumai? 

Kažkas spėjo, kad nereikia rūpintis ligoniais, bet daugiau nie- 

kas negalėjo sugalvoti jokio kito; tada Dručkis paklausė, kokie 


— Limpiai, - atsakiau, - tenka tirti limpių Žarnynus. 

— Narkolepsija, - tarė Huperis, - nes nuolatos tūnai tamsoje. 

— Lytinės liaukos, - tarė Piepis. - Rentgeno spinduliai gali iške- 
pinti tau spermą. Pirmasis tavo kūdikis gims su viena akim, dviem 
dantimis ir aštuoniais pirštais ant abiejų rankų. 

— Puiku! - viską užrašinėdamas tarė Dručkis. - Vyručiai, mes 
judam į priekį! 

Surašėme tokią NRL specialybių lentelę: 


SPECIAIYBĖ  PRANAŠUMAI* TRUŪKUMAI 


RADIOLO- Pinigai (100 gabalų Limpiai 

GIJA per metus) 
Iamsios patalpos, 
narkolepsija 
Pakenktos lytinės 
liaukos; atžalos su 8 
pirštais 
Bario klizmos ir Žar- 
naknisiai 


ANESTE- Pinigai (100 gabalų Limpiai 

ZIOLOGI- permetus) 

JA Nuobodulys pra- 
maišiui su panika 
Astronominės bau- 
dos už aplaidumą ir 
nekompetenciją 
Nuodingos dujos, 
nuo kurių žmogus 
darosi keistas 


PATOLO- 
GIJA 


DERMATO- 
LOGIJA 


OFTALMO- 
LOGIJA 


PSICHIAT 
RIJA 

Nėra gyvų kūnų 
Menkos baudos už 
aplaidumą ir ne- 
kompetenciją 


Pinigai (100 gabalų 

per metus) 

Kelionės į suvažia- 

vimus saulėtose vie- 
tovėse 

Vilioja nuoga oda 


Astronominiai pinigai 
(milijonai per metus) 
Galimybė kasdien 
kankinti anestezio- 
logus 


JOKIŲ LIMPIŲ! 
Kūnų nelieti nie- 
kuomet, išskyrus 

Kasdienė chirurgų 
panieka 


Limpiai (nedaug) 
Negyvi kūnai 

Lavonų ir formalino 
bei panašių marina- 
tų dvokas 

Patalpos rūsyje 
Kasdienė visų, išsky- 
rus kitus patologus, 
panieka 

Depresija 


Limpiai 
Užkratas 
Atstumia nuoga oda 


ias 


Astronominės bau- 
dos užaplaidumą ir 
nekompetenciją 
Reikalinga chirur- 
gijos internatūra 
Retkarčiais tenka rū- 
pintis ligoniais 


Valandinis atlygini- 
mas 
Įskausta strėnos 

tuos atvejus, kai Daugybė kaltinimų 

taikai seksosuroga- = iš dešiniųjų pusės, 

to terapiją tokių kaip „komu- 
nistas“, „gėjus“, „1Š- 


Vujarizmas, iškrypė- 
liškumas, erotizmas, 
autoerotizmas, poli- 

erotizmas 

Nepavargsta kojos 

Ilga pietų pertrauka 

Išgydai - bent jau taip sako** 


(Daugybė kitų...) 


* Kiekviena specialybė turi NRL (Dručkio terminas) pranašu- 
mą- Nereikia Rūpintis Ligoniais. 
** Berė, klinikinė psichologė ir psichoterapeutė. 


Baigiantis Dručkio kolokviumui, nutiko nuostabus dalykas: lento- 
je psichiatrija aiškiai nugalėjo. 

Plaukiant baidarėmis psichiatrija atrodė dar patraukliau. Šią pas- 
kutinę internų išvyką surengė Čakas. Vieną giedrą vasaros dieną, 
dvelkiant maloniam vėjeliui, mes perdavėme savo ligonius Namų 
rezidentams, prisikrovėme alaus ir pasukome prie upės, tarp pel- 
kynų ir ganyklų vingiuojančios jūros link. Tingjai irdamiesi pasro- 
viui mudu su Bere pamatėme, kad dėl paskutinės vietos varžomės 
su abiem policininkais. Gilynis, didžiulis raudonplunksnis gaigalas 
valties priekyje, be perstojo keikė savo vairininką Kviką, nes pa- 
svirusi į šoną baidarė vis rėždavosi čia į vieną, čia į kitą krantą. Vis 
dėlto kas galėjo būti smagiau, negu plaukti pasroviui, gurkšnoti 
vėsų alų ir klausytis už nugarų sodraus rudaplaukio baritono ir 
įkyraus jo draugužio tenoro, giedančio „Smaragdų salos raudą“? 

Sustoję saloje surengėme pikniką. Šešėlių išmargintame pušy- 

nėlyje kažkaip nejučia apspitome Berę. Ji išklausė mūsų nepasi- 
tenkinimo kupinas mintis ir sutiko, kad tie metai buvo klaikūs: 

— Tie metai buvo nežmoniški, - kalbėjo ji. - Nenuostabu, kad 
gydytojai taip iš tolo stebi skaudžiausias žmonių dramas. Tragedi- 
jane ta, kadjie abejingi, o ta, kad jiems stinga jausmų gilumo. 
Dauguma žmonių gyvai reaguoja į savo kasdienį darbą, bet tik ne 
gydytojai. Neįtikėtinas paradoksas: daktaro specialybė neapsako- 
mai nužmogina, bet kartu ją didžiai vertina visuomenė. Kiekvienoje 
žmonių bendrijoje labiausiai gerbiamas sluoksnis yra daktarai. 

— Nori pasakyt, kad visa tai apgaulė? - paklausė Piepis. 

— Nesąmoningas, baisus slopinimas, įtikinantis daktarus, kad 
jie išties yra visagaliai gydytojai. Jei išgirsit save sakant: „Šie metai 
buvo ne tokie jau blogi“, žinokit, kad slopinate savo tikruosius 
jausmus. 

- Sakykit, mano išmintingoji moterie, - paklausė Gilynis, - ko- 
dėl tie malonūs jauni žmonės apskritai to imasi? 

—"Iodėl, kad labai sunku atsisakyti. Jei tave nuo šešerių metukų 
užprogramuoja būti daktaru, jei paaukoji tam daug metų, jei iš- 
siugdai tokį gebėjimą gniaužti savo jausmus, kad nė nebeprisime- 
ni, koks nelaimingas jauteisi per internatūrą, nebegali visko mesti. 
Ar krepšinio žvaigždė gali nedalyvauti rungtynėse? Jokiu būdu. 

Ji buvo teisi. Ką mes galėjom pasakyti? Sėdėjome pasinėrę į 
savo mintis, nuščiuvę, 0 tuo metu popietės šešėliai ėmė slinkti vis 
artyn. Berė atsakė į keletą klausimų apie psichiatriją, ir kai įsigili- 
nome įjos žodžius, mūsų pikniką pavertė vos ne grupinės terapi- 
jos seansu. Pokalbio tema buvo netektis. 

— Apie kokią netektį kalbi? - paklausė Čakas. 

— Apie tai, ko kiekvienas jūsų netekot praėjusiais metais. Tie- 
siogiai apie tai žinau tik iš Rojaus, bet esu girdėjusi apie BSS ir 
BSNR, ir... 1r kaip palūžo Edis, ir... - ji nutilo, paskui virpančiu 
balsu pridūrė: - ir Potsą. Jūs netekot Potso. Jeigu ta netektis 
buvo jums skaudi, dar ir dabar turėtumėt verkti. Jus suluošino 
jūsų kaltė - kaltė, kad nužudėte tai, ką branginote. 

"Iėmstančiame pušynėlyje tyla kabojo niūri it numirėlio drobulė. 
Pasijutau, lyg kas mane dusintų. Ką aš nužudžiau? Dienas, pana- 
šias į šią, savo kūrybingumą, gebėjimą mylėti. Niūrus šešėlis. Są- 
stingis. Jausmas, kad esi pasmerktas. Galų gale, kai saulė stingda- 
ma ėmė leistis į raudonuojančius kalnus, Gilynis tyliai tarė: 

— Šie vyrai sužeisti. Ar jiems dar įmanoma kaip nors padėti? 

— Kaltė - karšta bulvė: tas, kas ją laiko, nusidegina. Jinai pa- 
mažu jus visus nudegina. Atsisakyktt jos. Įtūžkit. Atiduokit ją tiems, 
kurie pavertė jus infantiliškais. Ar Namuose yra psichologas, su 
kuriuo galėtumėt pasikalbėti? 

"Ioks buvo: daktaras Frankas, psichiatras, kalbėjęs liepos pir- 
mąją, kai buvom vaišinami „„B-M Delikatesų“ parduotuvėje užsa- 
kytais pietumis. Jis užsiminė apie savižudybę, ir Ungurys jam už- 
čiaupė burną. Frankas nebeprasižiojo visus metus. Kodėl? Grįžę 
į baidares plaukėme ten, kur buvo girdėti vandenynas; kiekvienas 
mąstėme apie tai, ką praradom ir kaip tas daktaras Frankas gali 
padėti tai susigrąžinti. Galų gale, kai jonvabaliai pradėjo savo šo- 
kį, svarstėme, kaip prilipdyti savo įniršį tiems, kurie plėšė gabalus 
nuo mūsų - tiems „Dievo namų“ Plėšikų Baronams, tiems „Dievo 
namų“ Netekties Bosams. 

Tą naktį budėjau. Po kelionės baidare pasirodžiau pūslėtais del- 
nais; visos mintys sukosi apie tai, ką sakė Berė; girtumas buvo 
bevirstąs pagiriomis, ėmė siutas, kad vėl esu Namuose. Buvo karšta 
ir drėgna; pilamas prakaito prisiminiau siaubus, kuriuos aš, naujo- 
kas internas, patyriau praėjusią vasarą. Kol plaukiojom, nutiko 
daugybė dalykų. Priimamajame manęs laukė naujas ligonis, kaip 
paaiškės — nepaprastas, nes man atsipirks. Mane pasitiko Perlas, 
norėjęs įspėti apie šį pacientą, bet aš nebuvau nusiteikęs jo klau- 
sytis, todėl pasiėmiau kortelę ir perskaičiau: „Natanas Zokas, 63 
m., viduriuoja su kraujais; gerybinis polipas?“ Nenuostabu, kad 
Perlas norėjo su manim pasikalbėti. Zokas, iš ISTS Zokų ir iš 
Zoko sparno, užstojusio man vasarą budėtojų kambaryje. 

Suirzęs įėjau į palatą, o man ant kulnų lipo Perlas. Tiek mėsos 


SAMUELSHEM RDIEVO NAMAI 385 


kaip gyvas nebuvau matęs. Šeši stambūs kaip jaučiai Zokai - per- 
pūsti mėsos balionai - sklandė aplink neštuvus čepsėdami, čiulp- 
dami, kramsnodami, čekšnodami - žodžiu, atiduodami duoklę 
Froido oralinei raidos stadijai. Tviskėdamas brangakmeniais Per- 
las pristatė mane storuliams Nato Zoko vaikams stengdamasis 
nuvyti juos nuo neštuvų, ant kurių gulėjo tėtušis. Atsitraukdami 
jieį priekį išstūmė į papūgą arą panašią šlykščių akių gargždžia- 
balsę moterį juodu peruku. Išgirdusi mano pavardę, toji tarė: 

— Na, jaunasis daktare Kilderai, pats metas... 

— Trikse,- nuo neštuvų pasigirdo valdingas balsas, - užsičiaupk! 

Ji paklausė. Prieš mane gulėjo Natas - guminiu, svaigalų apga- 
dintu veidu, bet ryžtingos išraiškos ir laikysenos, bylojančių apie 
didelius turtus. Net visos tos bandos erzinamas jis sugebėjo išlikti 
ramus. Pristatęs jam mane, Perlas išėjo. Mane iškart apipuolė visi 
Zokai, išskyrus Natą. Kiekvienam rūpėjo sužinoti diagnozę, prog- 
nozę ir ar Natui negresia nelaimė negauti geriausios Namų pala- 
tos. Norėdama išspręsti pastarąją problemą Triksė man vis kuž- 
dėjo į ausį Zokų pavardę ir „ar žinai, kas yra Natas, ar girdėjai 
apie Zoko sparną, ką?“ Po kokių trijų minučių man trūko kantry- 
bė ir garsiai pasakiau: 

— Gerai, visi, išskyrus Natą, tučtuojau nešdinkitės iš šios palatos! 

Visus ištiko šokas. Nė vienas nekrustelėjo. Šitaip kalbėti su 
Zokais?! 

— Luktelkit, jaunasis daktare Kil... 

— Trikse, užsičiaupk ir nešdinkis! - tarė Natas, o Nato Zoko 
klausydavo net kiti Zokai. Palata greitai ištuštėjo. Pradėjus apžiū- 
rinėti ligonis tarė: 

— Jie per daug nutukę. Bandėm priversti juos numesti svorio, 
bet niekas nepadėjo. Daktaras Perlšteinas pasakojo man apie ta- 
ve, Bašai. Įspėjo, girdi, esi kietas vyrukas, tad turiu stengtis tavęs 
nesupykdyti. Sakė, esi labai geras, bet tiesmukas. Man tai patin- 
ka. Daktarai turi būti kieti. Kai esi toks turtingas kaip aš, žmonės 
nesielgia su tavim pakankamai kietai. 

Linksėdamas galvą toliau jį apžiūrinėjau. Paklausiau, kuo ver- 
čiasi. 

— Varžtais ir veržlėmis. Pradėjau per depresiją nuo penkių šim- 
tų žalių, o dabar turiu milijonus. Varžtai ir veržlės — ne kokybė, bet 
kiekybė. 

Pasakiau Natui, kad jei nieko rimtesnio su jo kraujuojančia žarna 
nedarysime, ji tikriausiai sugis. Man baigus Triksė įkišo galvą ir 
nusiminusi pareiškė, kad Natas gaus tik antrą pagal gerumą Na- 
mų palatą. Liepęs jai nešdintis Natas tarė: 

— Nair kas? Visuomet gaunu geriausią palatą, bet joje niekas 
nelanko. Vieną naktį praleisiu ne taip patogiai - būta čia ko. Taip 
ir nutiko tiems vaikams — visuomet gaudavo tik tai, kas geriausia. 
Ir kuo tai baigėsi? Nutuko, velniškai nutuko. 

789 ta diena buvo sunki. Pasiklydusiam labirinte tyrimų, pa- 
skirtų Olivijos O. privato Mažylio Oto, kurio pavardė vis dar — 
vis dar! - nedarė įspūdžio Stokholme, Sepui dingo ūpas tirti tuos 
kaubunus. Apžiūrėjęs pirmąjį tą dieną hospitalizuotą ligonį Sepas 
su radiologijos rezidentu nusprendė matą krūtinės ląstos rentge- 
nogramoje sutankėjimo židinį. Kai 789 papasakojo man apie tą 
atvejį, nuliūdinau jį pacitavęs Namų įstatymą: JEIGU RADIO- 
LOGAS REZIDENTAS IR GMMS MATO KRŪTINĖS LĄS- 
TOS RENTGENOGRAMOJE SUTANKĖJIMO ŽIDINĮ, JO-- 
KIO ŽIDINIO TEN NEGALI BŪTI. Nors Sepas nė užką ne- 
norėjo nusileisti, tariamas Židinys paaiškėjo besanti technikės apy- 
rankė, tad Sepas buvo priblokštas. Mėginau jį pralinksminti, bet 
jis nekreipė į mane dėmesio, ir aš numojau ranka. Tą naktį dėl 
nieko daugiau nesistengsiu. 

— Sepai, - pasakiau lipdamas nuo viršutinės lovos ant apatinės, — 
einu miegot. Susirask savo uniformą ir persirenk dabar - nenoriu, 
kad vėliau čia atlėkęs uždegtum šviesą ir mane pažadintum. 

Pusiau užmerktomis akimis pamačiau, kaip žemas, barzdotas 
mokslinčius nusirengia, apnuogina savo spuoguotą ir jau glebną 
kūną prieš dienos šviesos lempas, kažkaip nepadoriai greitai ap- 

sivelka pilką lyg lavoninė uniformą ir stabteli. Paklausiau, kas atsi- 
tiko. Jis, kaip visuomet tokiais atvejais, susimąstė, o paskui tarė: 

— Daktare Bašai, man šiąnakt reikės dirbti dar keletą valandų, 
ojums nebereikės. Kaip čia yra, kad jūs visuomet miegat, o aš 
visuomet budžiu? 

— Viskas labai paprasta. Tu juk matematikas, ar ne? Taigi klau- 
syk: GMM moka manvienodą atlyginimą, nesvarbu, kiek valan- 
dų nemiegu. Tu moki GMMvienodą mokestį už mokslą, nesvar- 
bu, kiek valandų nemiegi. Vadinasi, kuo ilgiau aš miegu, tuo dau- 
giau uždirbu už nemiego valandą, o tu kuo ilgiau nemiegį, tuo ma- 
žiau moki už nemiego valandą. Įkirtai? 

Sepas patylėjo, paskui išprotavo: 

— Vadinasi, jums moka užtai, kad miegate, o man - užtai, kad 
nemiegu. 

— Įkirtai. Išeidamas išjunk šviesą - būk draugas. Beje, Natas 
Zokas-ne GMMS ligonis. Jeigu jį užkalbinsi - bent jau pasakysi 
„Sveikas, Natai“ ar „Labas, pone Zokai“ - tu lavonas. Labanakt. 

Išgirdau ataksiškai šlepsint mažąjį eruditą, pajutau į mane 
įsmeigtą suglumusį žvilgsnį, šviesa užgeso, ir aš užmigau. 

Kitą rytą kažkas pasikeitė. Kilo nedidelė epidemija. „Dievo na- 
mai“ dar nebuvo regėję nieko panašaus. Prasidėjusi kaip kužde- 
sys, sruvenimas, netektis, iš arti pamatyta nuo pavakarės šešėlių 
mirgančioje salelėje, epidemija išplito ir netrukus virto daugybe 
upelių, čiurlenančių aplink daugybę salų, ėmė vis garsėti ir galų 
gale virto šniokščiančia upe, įtekančia į jūrą. Staiga mes, penki 
Namų ternai, užsikrėtėme psichoanalitinės minties bacila. Ėmėme 
TEPLINTIS, vildamiesi liepos pirmąją IŠSIŠTIŠINTI į psichiat- 
rijos rezidentus. 

Visi penki ėmėme studijuoti „Gedulą ir melancholiją“. Susira- 
dome daktarą Franką, kuris iš pradžių neapsakomai nudžiugo, 
kad Edis susidomėjo psichiatrijos rezidentūra Namuose, bet pa- 
matęs, jog jo pavyzdžiu pasekėme keturiese, nubėgo pranešti nau- 
jienos Kojui. Mes skyrėme psichologų konsultacijas savo ligo- 

niams, dalyvavome psichologų vizitacijose, ir purvinos mūsų bal- 
tos uniformos krito į akis tarp specialistų, demonstruojančių nau- 
jausias psichiatrijos madas, o elementarūs mūsų klausimai apie 
pyktį, netektį ir kaltę rodė mūsų nemokšiškumą. Per pasitarimą, 
skirtą ligoniui, sergančiam neaiškia autoimunine liga, Huperis mus 
pribloškė pateikęs psichoanalitinę interpretaciją, pagrįstą Froido 
„mirties troškimu“. Vis dar besivaržančiam su Huperiu dėl taria- 
mos Juodosios Varnos premijos Edžiui iš džiaugsmo pamačius, 
kad Froidas tiek daug dėmesio skiria analiniam sadizmui, ėmė trūk- 
čioti veido raumenys. Čakas mąstė apie pasyviai agresyvią asme- 
nybę ir išsiaiškinęs, kad buvo patologiškai artimas savo mamytei, 
kol tėvelis darbe skaitė kaubojiškus romanus, pareiškė: 

— Brolau, kaip nuostabu - aš nesu homoseksualus, nes visas 
mano auklėjimas rodo, kad aš tik gėjus. 

Piepis, aišku, kuo giliausiai pasinėrė į mokymą to, kurį Dručkis 
praminė „kietuoliu iš Vienos“ — nesiliovė mąstęs apie tai, ką, vel- 
niai griebtų, leisdavo Andželai išdarinėti atsisėdus jam ant veido. 
Suglumęs jis sakydavo: 

— Viešpatie aukštielninkas, gal kažkas man negerai?! 

Ašir toliau užsiiminėjau savianalize ant viršutinės lovos - ieško- 
jau prarastų savo gabalų ir dėjau juos į krūvą. 

Atėjo diena kalbėtis su Koju apie mūsų ateities planus. Vyriau- 
siasis buvo girdėjęs kalbas apie epidemiją, bet nekreipė į jas dė- 
mesio. Jis neturėjo abejonių dėl mūsų ateities planų: metus dirbsi- 
me rezidentais „Dievo namuose“. Kadangi iki liepos liko mažiau 
kaip mėnuo, o visus metus reikės daugybės rezidentų budėti nak- 
timis, Kojis kiek nustebo, kai Piepis, Huperis ir Edis vienas po 
kito pareiškė: 

- Sere, galvoju tapti psichiatrijos rezidentu. 

— Psichiatrijos? 

— Taip, sere. Nuo liepos pirmosios. 

— Negali. Tu juk sutikai, kad rezidentūra bus gydomosios medi- 
cinos. Tikiuosi, kad tu ir visi kiti vyrukai pasiliksit. 


SAMUELSHEM BDIEVONAMAI 389 


— Taip, bet suprantat, aš jaučiu kažkokį nenumaldomą poreikį. 
Reikia daug ką išanalizuoti, be to, sere, yra dalykų, kurių tiesiog 
neįmanoma atidėti. 

— Bet tavo sutartyje parašyta... 

— Sutarties nėra - prisimenat? 

Kojis neprisiminė, kad Namų hierarchai atsisakė pasirašyti su 
mumis sutartis — tik šitaip galėjo elgtis su mumis kaip su šūdu ir 
likti teisūs prieš įstatymus, - tad paklausė: 

— Nėra? 

— Nėra. Jūs sakėt, kad mums jų nereikia. 

— Aš taip sakiau? Hmmmm... - mykė Kojis išplasnodamas 
pro langą. - Nėra žmogaus, kuriam nereikėtų sutarties. Nė vieno. 

Kai psichiatriją paminėjo Čakas, Kojis nebesusitvardė: 

—KĄ?! IR TU?! 

— Be bajerio, viršininke. Šiai šaliai reikia aukštos klasės juoda- 
odžio psichiatro, ar ne? 

— Taip, bet... bet ligi šiol tau taip gerai sekėsi gydomoji. Kilęs iš 
vargano Pietų miestelio, iš sargo šeimos, mokeisi Ober... 

— Būtent, brolau, būtent. Štai ką noriu papasakot: šiandien dir- 
bau ambulatorinėj poliklinikoj. Viena pupytė ant mangs įsiuto, pa- 
ėmė vadovėlį, metė virš stalo ir pataikė man į ausį. Užuot vožęs jai 
į galvą, aš sakau: „Hmmm, mergyt, tikriausiai užpykai, ką?“ Štai 
tada aš ir supratau, kad man reikia galvoti apie psichologo darbą. 
Rytoj vėl pasikalbėsiu su daktaru Franku, kad surengtų man ana- 
lizės seansą. 

— Bet šią liepą negali pradėti - man reikia tokių berniukų 
kaip tu. 

— „Berniukų“? Jūs sakėt „berniukų“? 

— Na, aštik... Norėjau pasakyti, kad... 

— Norit, kad pakviesčiau dabar Rojų? 

— Bašą? Hmmm. Gal kartais Žinai jo ateities planus? 

- Žinau. 

— Psichiatrija? 

-— Tikrai taip. 

— Kviesk.... ne, nesivargink ir nesiųsk pas mane Rojaus. 

Taigi Kojis tąkart manęs neišsikvietė. Nors Berė aiškino, girdi, 
Kojis nieko negalįs padaryti - sistema jį irgi sugadinusi, buvau 
toks įtūžęs, kad nesupratau, jog jo padėtis panaši į Niksono — 
mesjį spaudėm taip, kaip dėl tų juostelių prezidentą spaudė Sirika 
ir Aukščiausiasis Teismas. Jachtos „Sekvoja“ pirmagalyje prie 
Maunt Vernono su advokatu Sent Kleru visai galėjo stovėti pats 
Kojis— klausytis laivo varpelių ir šalies himno ceremonijos, o jai 
pasibaigus įkaušęs leptelti: „Jie moka tau skatikus, bet kaip tik dėl 
to verta to imtis“. Berė buvo teisi - viskas buvo apgailėtina. Ta- 
čiau tie apgailėtini žmonės buvo galingi žmonės, tad netrukus Ko- 
jis ėmė mus spausti pasilikti. Per Ungurį- iš pradžių užuominomis, 
paskui atvirais grasinimais - Kojis mums leido suprasti, kad pali- 
kę „Dievo namus“ liepą „sukelsime rimtą - labai rimtą grėsmę 
savo ateities planams ir karjerai“. Mes nenusileidome. Kojis puo- 
lė dar įnirtingiau. Pažeidžiami, bejėgiai, mes dar labiau įsiutome. 
Liepai prisiartinus, pamatęs, kad jokie bauginimai neduoda vaisių, 
Kojis ėmė panikuoti. 

Nė vienas mūsų nežinojome, ką jis darys. 


Jis, aišku, surengė neeilinį pasitarimą, per kurį pavaišino „B-M 
Delikatesų“ parduotuvėje užsakytais užkandžiais. 

Neeilinio pasitarimo dienos rytą įėjęs į „Dievo namus“ pama- 
čiau Hovį, ramųjį „socialinės medicinos“ Hovį, paskutinį terną, dir- 
busį Limpių mieste, stovintį prieš lifto duris. Išbarstęs po kojomis 
kompiuterio korteles, susivėlusiais plaukais, jis kandžiojo pypkės 
rūkiklį ir spardydamas bei kumščiais tvatindamas uždarytas plie- 
nines duris klykė: 

-VAŽIUOK, KADTAVE KUR VELNIAS, VAŽIUOK! 

Ką gi, - pamaniau, -jau palaužtas ir paskutinis ternas. 

Nuėjau aplankyti tik dviejų ligonių - Nato Zoko ir Olivijos O. 
Mano santykiai su Natu lyg raketa kilo nuostabia trajektorija. Vi- 
sus Zokus - Natą, Triksę, vaikus - kamavo iliuzija, neva „ėmę- 
sis vadovauti“ priimamajame ir išgrūdęs visus iš palatos išgelbė- 
jau Natui gyvybę. Nepalengvinau jiems šios kančios. Kelias pir- 
mąsias dienas Triksė, manydama, kad Natas jau prie mirties du- 
rų, kurių raktą turiu aš, lyg šešėlis slampinėjo paskui mane po 
visus Namus. Atsikračiau jos tik paminėjęs, kad Natas vis dar 
guli ne geriausioje ligoninės palatoje. Tuomet Triksė akis į akį 
pasikalbėjo su dukra turtingos limpės, kuri gulėjo geriausioje ir 
neketino jos užleisti. Atlikusi trumpus skaičiavimus Triksė įsiti- 
kino, jog toji limpė nė iš tolo neprilygsta Zokams, ypač turint 

galvoje, kad Zoko sparno interjeras dar ne visai baigtas. 

Pagrindinė komplikacija Nato ligos atveju buvo, kaip įgyven- 
dinti tai, ko jam reikėjo - labai dručkišką įstatymą: NEDARYK 
NIEKO. Susidūriau su dideliu pasipriešinimu, tad teko pasitelkti 
„Dievo namuose“ sunkiai įgytus įgūdžius - melą, ligos istorijos TE- 
PLINIMĄ, NN- kad, gink Dieve, nieko nedaryčiau šiam svar- 
biam asmeniui. Natas man patiko, todėl nejudinti nė piršto man 
sekėsi lengviau. Taigi galėjęs Zoką pribaigti kraujuojantis polipas 
užgijo, ir jis pasitaisė. Tą dieną prieš išvykdamas namo jis norėjo 
su manim pasikalbėti. 

— Esi geras vaikinas, - tarė Natas. - Puikiai nusimanau apie 
talentą - tik metu akį į žmogų ir Žinau, ar jis jį turi. Supranti, ką 
turiu omeny? 

- Žinoma. 

— Tu jį turi. Perlas mane įspėjo apie tave. Niekad nepamiršiu, 
kaip išvarei mano žmoną iš tos palatos. Mudu su tavim panašūs: 
pradėjom nuo nieko, o dabar... 

Natas skėstelėjo rankomis, tarsi grodamas milžinišku pinigų 
prikimštu akordeonu norėtų praskėsti jį taip, kad tilptų visas pa- 
saulis. 

— Dabar klausykis: tu man patinki, Bašai, o žmonėms, kurie 
man patinka, aš atsidėkoju. Žinau, kad uždirbi čia šūdą, bet da- 
bar, kai internatūra beveik baigta, gali pradėti privačią praktiką. 
Galėčiau padėti. Pažįsti Perlą? Su ta prašmatnia raštine ir „Smui- 
kininko“ melodijomis, sklindančiomis iš garsiakalbių. Žinai, kas 
pastatė jį ant kojų? Mano tėtušis. Taigi klausyk: iš sportbačių ma- 
tau, kad žaidi tenisą. Ateik pas mane į namus, žaisk mano kortuo- 
se, maudykis mano baseine. Štai mano vizitinė: NATAS ZO- 
KAS - NE KOKYBĖ, BET KIEKYBĖ. Paskambink šį sa- 
vaitgalį, gerai? 

Padėkojęs buvau beišeinąs. 

— Ei, dar vienas dalykas: rašau laišką vyriausiajam gydytojui 
daktarui Koimanui, kopijas siųsiu vyriausiajam rezidentui ir valdy- 

tojų tarybai. Gulėjau čia aštuonis kartus, bet dar niekuomet taip 
gerai su manim nesielgė. Paprastai mano internas būna koks verkš- 
lenantis vaikiščias iš Bronkso, kuris iš tos baimės, kad Zokas nu- 
kratys kojas, kas dešimt minučių lenda į palatą - daro tyrimus, 
ima kraują, ir man sveikata tik pablogėja, kol imu taisytis. Kai 
ateina metas grįžti namo, būnu toks išsekęs, kad gaunu skristi tie- 
siai į vasarnamį Palm Springse ilsėtis. Verslui tai kenkia. O tau — 
tau užteko proto leisti man pačiam pasveikti. Bet žinojau, kad 
jeigu kas nors bus negerai, esi šalia. Bašai, palaikei mane kaip 
vyras vyrą. Susitvarkei su mano žmona, nutukėliais vaikais ir su 
manim. Todėl pagirsiu tave viršininkams, ką? Paskambink šešta- 
dienį. Atsiųsiu savo žmogų. 

Laiškas Kojui? Galią įveik galia! Net Kojis nebus toks mul- 
kis, kad priešintųsi Zokams, šeimai, prekiaujančiai gremėzdiš- 
komis plieninėmis sijomis bei dešrelių dydžio varžtais ir veržlė- 
mis sulig bandelėmis, laikančiomis naujutėlaitį „Dievo namų“ 
sparną. Susijaudinęs nuėjau apžiūrėti gumbuotosios Olivijos O. 
Ji, rodės, laikosi tiesiog nuostabiai. 

"Tačiau Nematomasis Leonas vis dar neleido rodyti jos kaubu- 
rių Kojui, tad užsiropščiau ant savo viršutinės lovos, atsidariau 
Froido skardinę ir netrukus sužinojau apie dar vieną Vienos gra- 
žuolę, prisimenančią, kaip šoko į lovą su tėtušiu. Atėjęs Čakas 
išsitraukė iš krepšio butelį ir ėmė dainuoti. Užklydęs Hupers atsi- 
vertė knygą „Kaip persiverti ausį“ - kaip paaiškėjo, ne tam, kad 
sužinotų naujų būdų gauti sutikimą skrosti, bet todėl, kad to reika- 
lavo valdžia universalinės parduotuvės miesto centre, kur jis norė- 
jo papildomai užsidirbti pinigų. Užsukęs Edis ėmė balsu skaityti 
senąjį mano „internatūros romaną“ - „Kaip išgelbėjau pasaulį“, 
bet po kelių pastraipų, prajuokinusių musidealizuota apgaule, knyga 
visiems laikams nuskrido į šiukšliadėžę. Įgriuvęs Piepis žvaliu bal- 
su paklausė 789: 

— Kaip laikaisi, 749? Ar pavyko sužinoti, kas tuose kaubu- 
riuose? 

— Atleiskit, bet jūs supainiojot mano antrąjį vardą, - atsakė 
Sepas. - Ne, kol kas nesužinojau, kas „tuose kauburiuose“. 

— Brolau, gal ten krūtys, - spėjo Čakas. - Atsarginės krūtys. 

— Menka nauda, - tarė Sepas. - Jei ten ir krūtys, vis tiek niekas 
nežino, kas jų viduje. 

—"Ien dvasiniai gumbai, - pasakiau, - pritvinkę žmogiškojo ge- 
rumopieno. 

- Įtikinamiausia teorija, - dėstė Sepas, - kad jie pripildyti de- 
guonies. Sako, kad ji gyva vien dėl deguonies tuose kauburiuose. 

— Gerai sakai, - pritariau. - Ji ne žmogus, bet augalas. Tie kau- 
buriai - sėklaskiltės. Ji altruistė, todėl gamina deguonį mumsvi- 
siems. 

— Ne, tu klysti, - paprieštaravo Piepis. - Žinau, kas tuose kau- 
buriuose —visai ne altruizmas ir ne deguonis. 

— Tai kas juose, brolau? 

— Saldieji pipirai. Olivijos gumbai - didžiuliai saldieji pipirai. 

Juokui nutilus Čakas užtraukė Džono Herto nuo Misisipės 
krantų dainą: 


Kai baigsis mano žemiškos kančios, įmeskit mano kūną į van- 
denyną - 
nereikės mokėt duobkasiams, ten linksmins mane undinės. 


Visi mes buvome girdėję kitą terną dainuojant šią baladę: Tas ki- 
tas ternas buvo Veinas Potsas. Buvome pasirengę. Atėjo metas 
pasitarimui su „B-M Delikatesų“ parduotuvėje užsakytais užkan- 
Prie durų stovėjo Gilynis ir Kvikas. Į mūsų pasisveikinimą jie 
atsakė dviem mirktelėjimais: riebiu, rudu ir gauruotu bei liesu, gys- 
lotu ir juodu. Kojis nė nejtarė, ką išsirinko į savo sargybinius. 
Godžiai ėmėme kirsti „B-M Delikatesų“ sumuštinius. Kojis valgė 
stovėdamas priešais mus. Ungurys juto kambaryje tvyrančią 
įtampą, bet kadangi tebuvo likusios dvi savaitės, kol metai einant 

vyriausiojo rezidento pareigas jam sėkmingai baigsis ir jis užsitik- 
rinsvietelę tarp „Dievo namų“ subinlaižių, buvo pasiryžęs išvengti 
sprogimo. Atsistojęs priešais mus jis prašneko apie įvykį, kurio 
laukė Hiper Hupens ir Ryk Mano Dulkes Edis - Juodosios Var- 
nos premijos įteikimą. 

— Vadinasi, ta premija iš tiesų egzistuoja? - paklausiau Čako. 

— Neegzistuoja - Kojis ir Ungurys ne juokais apsikvailino. 

— „kadangi viena premija šįmet jau buvo - ***VI*** , kurią 
laimėjo daktaras Rojus G. Bašas ir kurią simbolizuoja jo sidabri- 
nis kaklaraiščio segtukas, mes nusprendėme įsteigti Juodosios Var- 
nos segtuką, - Ungurys iškėlė sidabrinį papuošalą, vaizduojantį 
tupinčią juodą varną, ir pridūrė: - Žinau, kad konkurencija buvo 
arši; iki pat praėjusios nakties Huperis ir Edis buvo gavę po lygiai 
sutikimų skrosti. Tiesą sakant, tik paryčiais, mirus Rožei... 

—-KAC! ROŽEI KAC! - pašokdamas sukliko Huperis. - VA- 
LIO! TAIP IR MANIAU!ROŽĖKACIŠVEDĖ MANE Į PRIE- 
KĮ! AŠNUGALĖJAU FINIŠO TIESIOJOJE! 

— Taip, - patvirtino Ungurys, - tai buvo Rožė Kac. Skrodimas 
buvo atliktas šį rytą. Su dideliu malonumu pranešu, kad pirmoji 
kasmetinė Juodosios Varnos premija atitenka daktarui Huperiui! 

— VALIOOO! - suspigo Huperis ir nubėgo į kambario priekį 
atsiimti kaklaraiščio segtuko ir nemokamos kelionės dviem į At- 
lantik Sitį. Sušokęs trumpą pergalės šokį jis užtraukė: ,, Po jūros 
tiltąąą3ą mes vaikštinėčėėsim...“ 

— Palūkėkit, - piktai tarė Piepis. - Rožė Kac buvo mano 
MSNJAN. Mano dėka ji mirė ir buvo gautas sutikimas skrosti. 
Ašlabai stengiausi dėl šitos mirties, o Huperis ją iš manęs pavogė. 
Praėjusią naktį, kai aš namie miegojau, jis atėjo į ligoninę, nors 
net nebudėjo. Rožė mirė, kai budėjo Edis, ir aš žinau, kad garbę 
už leidimą ją skrosti ji būtų suteikusi jam. Laimėjo Edis, o ne 
Huperis. 

— El! EI! El! - stodamasis ir bėgdamas į kambario priekį ėmė 
šaukti Edis.- VYRUČIAI, NUGALETOJAS EDIS! HUPERI, 

GALI RYTI MANO DULKES! JUODOJI VARNA MANO- 
BEJOKIŲ KALBŲ! PAPLOKITEDŽIUI! NAGI, GYVIAU! 

"Tuomet užvirė tikras pragaras. Edis su Huperiu ėmė ginčytis, 
paskui stumdytis, o netrukus ir kuo rimčiausiai vienas kitą talžyti; 
mes visi klykėme lyg per boksininkų dvikovą. Galų gale policinin- 
kai juodu išskyrė. Tuomet Kojis išėjo į ringo vidurį ir pareiškė, 
girdi, teisėjų sprendimas galutinis ir pirmuoju Juodosios Varnos 
laureatu tampąs Hupers. Tas lengviau atsidusęs paspaudė ranką 
Edžiui, o paskui su žvilgančiomis nuo ašarų akimis atsisukęs į mus 
tare: 

- Žinot, vaikinai, tiesiog negaliu tuo patikėti. Tarsi būtų išsipil- 
džiusi didžiausia svajonė. Žinokit: man nebūtų to pavykę be jūsų 
pagalbos - visų iki vieno. Tik jūsų dėka pasiekiau šį laimėjimą, ir 
aš niekada to nepamiršiu. Iš visos širdies dėkoju jums, vyručiai. 
VALIO! Po jūros tiltąąą43... 

Kojis su Fišu nebeleido jam sudainuoti antros dainos eilutės. 
Perėjome prie rimtų darbotvarkės klausimų. 

— Visi jūs, atėję čia kiek mažiau nei prieš dvylika mėnesių, — 
prašneko Kojis, - sutikote išdirbti dvejus metus, tačiau kai kurie 
jūsų ketina atsisakyti gydomosios medicinos. Kalbėsiu atvirai, ber- 
niukai: tikiuosi, kad dirbsite čia su manim dar metus -rezidentais — 
ir tie metai tikrai jus praturtins. Vienerių metų nepakanka. Vieneri 
metai niekas, galima sakyti, perniek nuėjęs laikas. Viskas įgauna 
prasmę antraisiais metais, kai pirmaisiais padedate pamatus. 

Jis nutilo. Kambaryje stojo pikta tyla. Perniek nuėjęs laikas? 

— Keli iš jūsų galvoja apie psichiatriją? Pakelkite rankas. 

Niekam nieko nesakant pakilo penkios rankos: Piepio, Čako, 
Edžio, Varnos, ***VI***. Tuomet Kojis su Unguriu pažvelgė į 
kambano galą, ir akys iššoko jiems ant kaktų. Atsigręžėme. Gily- 
nis ir Kvikas taip pat laikė rankas pakėlę. 

— Ką?! - paklausė Kojis. - Jūs taip pat? Judu policininkai, ne 
gydytojai. Jūs negalit tapti psichiatrais liepos pirmąją. 

— Taip, mes policininkai, - atsakė Gilynis, - ir, laikantis įstaty- 

mo raidės, mes negalime tapti psichiatrais. Iš pradžių tai mums 
atrodė neįveikiama kliūtis, turint galvoje, kad nuolatos susiduria- 
me su nesveiko, iškrypėliško mąstymo nusikal... 

— Nereikia tų postringavimų. Kur tu suki? 

— Suku ten, kad mes tapsime psichoanalitikais, neturinčiais gy- 
dytojų diplomų. 

— Psichoanalitikais, neturinčiais gydytojų diplomų? Jūs, farai, 
galvojate tapti psichoanalitikais be diplomų? 

Stojo tyla, o paskui išjos riedėte išriedėjo jau girdėtas klausi- 
mas: 

— Kokie mes būtume policininkai, jei negalvotume? 

— Taip, - pritarė Kvikas, - mintį apie tokią praktiką pakišo 
mūsų senas draugas Granatos palatos Dableris. Daktaras Džefris 
Kouenas taip pat... 

— KĄ?! -suklykė Kojis. - DABLERIS - PSICHIATRAS?! 

— Ne tik psichiatras, - atsakė Gilynis, - jis dar ir Froido psi- 
choanalizės metodų propaguotojas. 

- TAS PAMIŠĖLIS - FROIDO PSICHOANALIZĖS PRO- 
PAGUOTOJAS?! 

— Ir ne šiaip sau psichoanalizės propaguotojas, - tarė Kvikas, — 
jis dar ir barzdotas Psichoanalizės instituto prezidentas, iškilus hu- 
manistas ir mokslininkas. 

— Taip, - aiškino Gilynis, - išėjęs iš „Dievo namų“ iškart po 
internatūros metų, Dablenis nėsyk į juos neatsigręžė ir iškilo į pa- 
čias aukštumas. Šiuo metu jis naudojasi pažintimis, kad padėtų 
mums įsitaisyti. 

— Šiaip ar taip, turint galvoje sumaitotą Fintono koją, - kalbėjo 
Kvikas, - metas mums keisti darbą į reikalingą mažesnio mobilu- 
mo. Psichoanalizė tinka idealiai. 

— Argi didysis Zigmundas Froidas 1912 metais nebaigė simpo- 
ziumo masturbacijos klausimais tokiu pareiškimu: „Onanizmo te- 
ma neišsemiama“? 

- Ir argi neprireiks laiko, kol patvirtinsime ar paneigsime mūsų 

Bažnyčios dogmą, esą nuo masturbacijos berniukas katalikas apan- 
ka, išprotėja, jam ant delnų išauga plaukai, kojų kaulai išsikreivina 
lyg rachitiko našlaičio, ir jis būna pasmerktas pražūčiai"? 

— Taigi atleiskite mums, viršininke, - tarė Gilynis susidėdamas 
mėsingas rankas ant krūtinės ir nugara atsišliedamas į duris, - bet 
mes nežiūrėsime, kur nuves laisvos asociacijos. 

Jis užsimerkė ir nebeprasižiojo. 

Kojis buvo sukrėstas. Atsisukęs į mus, nerimastingai timpčio- 
damas kelnėse palaidotą stetoskop3, jis paklausė: 

— Psichiatriją? Visi penki galvojat apie psichiatriją? Nesupran- 
tu. Hupen! 

— Turiu prisipažinti, - susigėdęs tarė Huperis, - kad beveik visus 
metus galvojau apie patologiją, bet kažkodėl dabar psichiatrija man 
atrodo geresnė išeitis. Turiu daug ką užbaigti - skyrybas, baldų da- 
lybas, atsisveikinti su žmonos tėtušiu, daugybę kitų dalykų. Šiaip ar 
taip, mano sužadėtinė - patologė, iš j jos sužinosiu, kas naujo nu- 
mirėlių pasaulyje. 

— Čakai? Nettu?- paklausė Kojis. 

- Štai ką pasakysiu, brolau. Pažiūrėkit į mane. Kai pirmąsyk 
čia pasirodžiau, puikiai atrodžiau, ar ne vyručiai? Buvau lieknas, 
atletiškas, apsirengęs kaip koks dabišius - prisimenat? Dabar esu 
storas, rengiuosi kaip kiemsargis - kažkoks valkata. Kodėl? Per 
jus, šmikius, ir tuos limpius — štai per ką. Daugiausia per jus- jūs 
pavertėt mane tuo, kas esu šiandien. Ačiū, brolyti, labai ačiū. Ver- 
čiau skradžiai prasmegsiu, negu pasiliksiu čia antram raundui. 

Čako pykčio proveržis mus apstulbino. Kojis atrodė įsižeidęs 
ir sutrikęs. Jis ėmė kamantinėti Edį, bet Piepis ėmė vis labiau siusti 
ir galų gale pratrūko šaukti: 

— Kad tave kur velnias, Koji, tu nesupranti, ką mums teko išgy- 
venti per šiuos metus! Tu neturi nė menkiausio supratimo! 

Stojo grėsminga tyla. Piepio akys paklaiko; atrodė, kad jis tuoj 
pasmaugs Kojį, todėl Ungurys užstojo viršininką savo krūtine ir 
pamojo policininkams prieiti. Iššiepęs dantis Piepis klykė toliau: 

— Yra gera naujiena, ir yra bloga. Bloga - kad čia esama šūdo, 
gera —-kadjo iki valios. Jūs mus šįmet sugniuždėt su savo davat- 
kiška medicinos pagalba. Mes jos nekenčiam. Mes norim nešti iš 
čia kailį! 

— Ką? - Kojis negalėjo patikėti savo ausimis. - Tu nori pasa- 
kyti, kad jums nepatinka verstis medicina čia, „Dievo namuose“? 

— Įsikalk tai į savo supistą makaulę! - užriko Piepis ant Kojo, 
pasak Froido, - dar ir ant savo motušės bei tėtušio Kojo asmeny- 
je,- Ir atsisėdo. 

— Taip mano tik nedidelė saujelė radikalų. 

— Ne, - pasakiau niūriu balsu. - Taip manom mes visi. Šį rytą 
mačiau, kaip Hovardas Grinspunas tranko lifto duris ir klykia 
kaip maniakas. 

— Hovardas? Negali būti! - nustebo Kojis.- Mano Hovis? 

Visų dėmesys nukrypo į Hovį. Tyla. Didžiulė įtampa. Hovis 
pasimuistė. Įtampa tebetvyrojo. 

— T-t-taip, viršininke, sere, atleiskit, bet tai tiesa. Viskas dėl 
limpių - Hario ir moters, kuriai žarnyne kaupiasi dujos, vardu 
Džeinė. Bet baisiausia man dienos priimamajame - jos mane žu- 
do. Kiekvieną dieną ten - kadangi Žinau, kad bendras mano hos- 
pitalizuotų ligonių amžius bus šimtai metų - mane apima depresija 
ir noras žudytis... Įtampa buvo neįtikėtina. Kad ir tie Ligų ir mirčių 
aptarimai kas dvi savaitės, per kuriuos mane taršo už klaidas - aš 
juk negaliu jų nedaryti, ar ne, viršininke? Paskui Potsas ištiško, ir 
košė, kuria jis virto, pasklido, tad mums teko statyti automobilius 
tiesiai ant jo... Ir visi tie limpiai. Ir jauni ligoniai, kurie miršta, kad ir 
ką darytume. Tiesą sakant, viršininke, nuo... nuo rugsėjo aš geriu 
antidepresantą - elavilį. Ir aš suprantu, ką jaučia kiti čia esantys 
vyrai. Kad ir Piepis - jis būdavo linksmas vaikinas, o dabar - tik 
pažiūrėkit į jį. 

Visi į jį sužiurome. Piepis spoksojo į Kojį žvilgsniu, tokiu pat 
nuožmiu kaip Pamišėlio Eibo. Dar nebuvau matęs Piepio tokio 
šiurpaus. 

— Non pasakyti, kad nedegi nekantrumu prieš darbą priima- 
majame? - pritrenktas paklausė Kojis. 

— Nedegu nekantrumu? - pakartojo Hovis. - Viršininke, dvi 
dienos prieš darbą priimamajame - visai nedaug laiko praėjus po 
budėjimo ten — imu nervintis ir didinu elavilio dozę dvidešimt pen- 
kiais miligramais. Dieną prieš pridedu penkiasdešimt miligramų to- 
razino. O tą dieną, kai ten dirbu, pradėjęs apžiūrinėti limpius imu 
drebėti ir... - drebėdamas Hovis išsitraukė perlamutru puoštą si- 
dabrinę dėželę vaistams ir įsikišo į burną tabletę valiumo, - be 
perstojo ryju valiumą. O sunkiausiomis dienomis - ...na, turiu 
griebtis deksedrino. 

Tai štai ko Hovis šitaip šypsodavosi - tas vyrukas buvo vaikš- 
čiojantis vaistų sandėlis! 

Kojui neišėjo iš galvos vienas Hovio atsakymas, ir jis paklausė 
Unguno: 

- Jie sakė, kad jiems nepatinka darbas priimamajame? 

— Taip, sere, - patvirtino tas. - Esu tikras, kad jie taip sakė. 

— Keista. Berniukai, kai aš buvau internas, man labai patiko 
darbas priimamajame. Mums visiems patiko. Nekantriai jo lauk- 
davome, pešdavomės dėl „sunkiukų“, kad galėtume parodyti vy- 
riausiajam gydytojui, ką sugebam. Ir mums velniškai gerai sekda- 
vosi. Kas atsitiko? Kas čia darosi? 

— Limpiai, - atsakė Hovis, - štai kas čia darosi. 

— Turi galvoje senus žmones? Mes taip pat rūpinomės senais 
žmonėmis. 

— Limpiai - kas kita, - paaiškino Edis. - Jūsų internatūros me- 
tais jų nebuvo, nes tada jie mirdavo. Dabar jie nemiršta. 

— Absurdas, - pareiškė Kojis. 

- Taip, absurdas, - atsakiau, — bet tai tiesa. Kas iš jūsų matėt 
limpį mirštant be pagalbos iš šalies - neprikišus nagų medikams? 
Pakelkit rankas. 

Nepakilo nė viena ranka. 

— Bet mes tikrai jiems padedame. Mes net juos išgydome. 

— Daugumai mūsų pamačius išgydytą ligonį plaukai piestu atsi- 
stotų, - tarė Edis. - Kol kas neišgydžiau nė vieno ir nepažįstu 
interno, kuriam tai būtų pavykę. Mesvis dar laukiam pirmojo. 

— Liaukitės! Negali būti! O kaip jauni pacientai? 

— Tie kaip tik ir miršta, - atsakė Varna. - Daugumą leidimų 
skrosti gavau savo amžiaus vyrukams. Varžytis dėl jūsų premijos, 
viršininke, buvo ne pyragai. 

— Ką gi, visi esat mano berniukai, - šnekėjo Kojis, tarsi tądien 
būtų užmiršęs įsijungti klausos aparatą, — ir prieš baigdamas šį 
pasitarimą norėčiau tarti keletą žodžių apie šiuos metus. Visų pir- 
ma ačiū už nuostabų darbą. Daugeliu atžvilgių tai buvo šaunūs me- 
tai, vieneri iš geriausių. Jūs niekuomet jų nepamiršite. Didžiuojuosi 
jumis visais ir prieš užbaigdamas norėčiau pridurti keletą žodžių 
apie vieną jūsų, kurio šiandien čia nėra, - apie gydytoją, turėjusį 
neregėtų galimybių, daktarą Veiną Potsą. 

Mes sustingome. Jei bent pirštu palies Potsą, Kojis sulauks 
nemalonumų. 

— Taip, aš didžiuojuosi Potsu. Išskyrus vieną klaidą, privedusią 
jį prie... nelaimingo atsitikimo, jis buvo puikus jaunas gydytojas. 
Norėčiau jums apie jį papasakoti... 

Išjungiau savo imtuvą. Užuot pykęs ant Kojo, jo gailėjausi. Jis 
buvo toks šaltas, toks netaktiškas, taip atitrūkęs nuo Žmonių, nuo 
mūsų, jo berniukų. Jis priklausė kitai kartai - mūsų tėvų, - kurie 
restorane prieš apmokėdami sąskaitą patikrindavo, ar teisingai su- 
dėti skaičiai. 

— „gal šie metai buvo sunkoki, bet apskritai paėmus tai buvo 
tipiški metai. Jų viduryje mes vieną saviškių praradome, bet kar- 
tais taip atsitinka, ir mes visi niekuomet jo nepamiršime. Tačiau 
mes negalime leisti, kad mūsų pasiaukojimas medicinai nukentėtų 
dėl... 

Kojis buvo teisus: tai buvo tipiški internatūros metai. Visoje ša- 
Iyje per tokius neeilinius pasitarimus ternams buvo leidžiama pyk- 
ti, kaltinti, dvasiškai apsivalyti... ir ničnieko nepakeisti. Metai po 

metų, 1 aeternum: apsivalai, paskui pasirenki - užsidarai ciniz- 
mo kiaute ir susirandi kitą specialybę ar profesiją; arba lieki gydo- 
mojoje medicinoje, tampi džo, paskui unguriu, paskui pinkusu, 
paskui puceliu, paskui koju — vis geriau slopinančiu savo jausmus, 
vis seklesniu ir sadistiškesniu. Berė klydo: slopinti jausmus nėra 
negerai, tai tiesiog puiku. Jei nori įsikabinti į gydomąją mediciną, 
šis sugebėjimas išgelbės tau gyvybę. Ar kuris nors iš mūsų galėjo 
ištverti tuos metus ,„Dievo namuose“ ir nė kiek nenudegęs tapti ta 
retenybe - žmogum-daktaru? Potsas? Dručkiui tai pavyko, taip. 
O Potsui? 

— „todėl tylos minute pagerbkime daktarą Veiną Potsą. 

Po kokių dvidešimties sekundžių Piepis vėl neišlaikęs pradėjo 
šaukti: 

—-PO VELNIŲ, JŪS JĮ NUŽUDĖT! 

— KĄ?! 

- JŪS NUŽUDĖT POTSĄ!! Jūs varėt jį iš proto dėl Geltonojo 
Žmogaus ir nepadėjot, kai jis šaukėsi pagalbos. Jeigu internas 
kreipiasi į psichologą, jūs paženklinate jį nenutrinama žyme, lai- 
kote pamišėliu. Potsas baisiai bijojo, kad kreipęsis į daktarą 
Franką pakenks savo karjerai. Jūs, šunsnukiai, ėste suėdat to- 
kius gerus vaikinus kaip Potsas, nes jie per švelnūs, kad iš- 
tvertų. Man norisi vemti! VEMTI! 

— Negali taip kalbėti apie mane, - nuoširdžiai tarė Kojis; jis 
atrodė sugniuždytas. - Būčiau padaręs viską, kad išgelbėčiau Pot- 
są, savo berniuką. 

— Mūsų jūs negalit išgelbėti, - pasakiau, - to proceso jūs ne- 
galit sustabdyti. Todėl mes ir pasirinkom psichiatriją — mes ban- 
dome išsigelbėti. 

— Nuo ko? 

—-KAD NETAPTUMEŠŪDŽIAIS, KURIE LYGIUOTŲSI Į 
TOKIUS KAIP JŪS! - suspiegė Piepis. 

— Ką? - drebančiu balsu paklausė Kojis. - Ką tu sakai?! 

Pajutau, kad jis stengiasi suprasti, ir žinojau, kad negali ir širdy- 

jeverkia, nes mes nuspaudę mygtuką privertėm jį išklausyti juos- 
teles, kuriose buvo įrašytos visos jo, kaip tėvo ir sūnaus, nesėk- 
mės, todėl kiek galėdamas švelniau pasakiau: 

— Mes turim galvoj, kad tikroji problema šiais metais buvo ne 
limpiai, o tai, kad neturėjome sektino pavyzdžio. 

— Nėvieno? Visuose „Dievo namuose“ — nė vieno? 

— Aš turėjau vienintelį, - atsakiau, - Dručkį. 

— Jį? Jis toks pat trenktas kaip Dableris! Negali būti, kad tai 
norėjot pasakyti, tikrai negali! 

— Mesnorėjom pasakyti, brolau, - ryžtingai tarė Čakas, - štai 
ką: kaip mes galim rūpintis ligoniais, jei niekas nesirūpina mumis? 

Dabar pirmą kartą Kojis, rodės, išgirdo. Užsičiaupė. Pasikasė 
pakaušį. Skėstelėjo rankomis, tarsi norėdamas kažką pasakyti, 
bet neišleido nė garso. Keliai jam sulinko, ir jis atsisėdo. Atrodė 
įskaudintas - berniūkštis, kuris tuoj apsiverks - 1 mums bežiūrint 
jonosis eme trūkčioti, ir jis apsmukusių savo kelnių kišenėse ėmė 
ieškoti nosinės. Nuliūdę, atsitokėję, bet vis dar įtūžę, vienas po 
kito išėjome iš kambario. Sužaidėm va bangue. Durys užsidarė 
po paskutiniojo iš mūsų, ir viršininkas liko vienas. Kauštelėjęs, 
vapaliojantis kaip mažvaikis Niksonas skydo viešose vietose. Žmo- 
nės ėjo nuojo vienas po kito. Niekam nerūpėjo, ką jis jaučia. 


Berė, Čakas ir aš buvome Nato Zoko dvare. Sėdėjome karalie- 
nės Elžbietos I laikų stilių imituojančiame sode degindamiesi vėly- 
vos popietės saulėje, atsukę nugaras į daug milijonų dolerių kai- 
navusius rūmus — ne vieno tūkstantmečio architektūros madų kra- 
tinį. Natas baigė pasakoti istoriją ,„Bašas - kietas vyrukas, nesu- 
pykdyk jo“. Mudu su Bere atsiprašę nuėjome žaisti teniso, palikę 
Čaką gerti draugijoje Nato, Triksės ir nutukusių jaučių, ėdrinėjan- 
čių užkandžius ir gurkšnojančių nekaloringą salierų gėrimą. Beržai 
ir tuopos užstojo teniso kortą nuo vėjo, 0 jį juosianti tvora buvo 
apaugusi rožėmis. Nuo spalvų gausos ir kvapų bangų jautėmės 
lyg žaistume tenisą rožės žiede. Suprakaitavome. Baigėme žaisti, 

ir Natas pasiūlė išsimaudyti dengtame baseine. Mes nebuvome 
pasiėmę maudymosi drabužių. 

— Nair kas, - tarė Natas, - niekas į jus nežiūrės. 

- Ir niekas nežiūrės į laikrodį, - pridūrė Triksė.- Mes viską 
žinome apie jūsų, jaunųjų daktarų Kilderų, lytinį gyvenimą. 

Veja patraukėme prie namo, ir aš suvokiau, kad, kitaip negu 
turčiai, nesu pripratęs būti vienas, niekieno nestebimas ir kad vie- 
nas galiu naudotis tokiais dalykais kaip baseinai ir teniso kortai. 
Praėjome pro garažą, kur liokajus šveitė Berės Volvo“, stengda- 
masis, kad jis blizgėtų ne prasčiau negu baltas Nato „Eldoradas“. 
Dengtame baseine, aidui atsimušant nuo plytelių, niekieno nema- 
tomi mes išsirengėme, apsikabinome ir nėrėme į idealios tempera- 
tūros vandenį. Mes žaidėme. Ak, koks smagumėlis! Tykšt tykšt 
ne kokybė tykšt tykšt bet kiekybė tykšt tykšt ne tykšt kokybė bet 
tykšt bliamba kiekybė. 

Vakarop papietavę toliau gurkšnodami plepėjomės apie Zoko 
Laišką. Natas nusiuntė laišką apie mane Kojui ir gavo nuoširdų 
atsakymą. Natas, kurį tenkindavo tik visa, kas geriausia, dar pa- 
skambino Kojui ir Unguriui „sužinoti, kodėl tie vyrukai nemano, 
kadjūs- judu abu - nesat tokie puikūs daktarai, kokiais jus lai- 
kiau, nes aš velniškai gerai nusimanau apie talentą - kitaip šian- 
dien nebūčiau tas, kas esu“. Mažumą pasitaręs su Koju, Unguriu 
ir keliais kitais subinlaižiais, Natas viską išsiaiškino. Negana to, 
norėdamas įsitikinti, kad tai, kas aišku, ir toliau būtų aišku, Natas 
nusprendė imtis rimtesnės priemonės: mano garbei viena palata 
Zoko sparne bus pavadinta Bašo palata. Negana to, be 
***VI*** ir Varnos, bus įsteigta kasmetinė Bašo premija - ne- 
mokama kelionė dviem į Palm Springsą, skirta ternui, „geriausiai 
įkūnijančiam medicinos daktaro Rojaus G. Bašo savybes“, kurių 
svarbiausioji - „mokėjimas palikti ligonį ramybėje“. Išgirdę apie 
Bašo palatą ir Bašo premiją, apimti emocijų Kojis ir Ungurys ne- 
teko žado. Mano atpirkėjas Zokas gyvas! Mano pavardė ir toliau 
gyvuos „Dievo namuose“. 

Užsidegėme cigarus. Vakaras buvo toks ramus, kad degtukų 
liepsna kilo tiesiai į viršų. Čakas ir Natas pasakojo savo gyvenimo 
istorijas. Čakas papasakojo naujausią atvirukų istoriją: NORI 
TAPTI NACIONALINIO SVEIKATOS INSTTTUTO PAREI- 
GŪNU? JEI TAIP UŽPILDYK ŠĮ ATVIRUKĄ IR SIŲSK AT 
GAL. Natui ši istorija velniškai patiko. Jis pats papasakojo istori- 
ją, kaip „iš Depresijos slėnio atjojo penki šimtai žalių ir ėmė ga- 
minti varžtus ir veržles — gal ne geriausios kokybės, bet nepralen- 
kiamus kiekybe“, ir baigė ją su ašaromis akyse. Čakui ši istorija 
velniškai patiko. Ilgo birželio vakaro konferansjė pristatė svirplių 
serenadą, prieblanda tvyrojo ore lyg snaudžiančio kačiuko mur- 
kimas. Berė padėjo galvą man ant peties. Natui ir Triksei ji velniš- 
kai patiko. Jie pasiūlė jai tapti savo storulių dietologe. Apie mudu 
su Bere Natas pasakė tai, ką prieš daugelį metų išgirdo iš Triksės 
tėvo: „Jei melži karvę, turi ją pirkti“ — žodžiu, mes turime tuoktis. 
Čakasjam antrino: 

— Kaip pas mus sako, brolau, jei ką pasodini, privalai prižiūrėti 
jį augantį, - įspėjo jis mane. 

Apsikabinęs mane su Bere ir Čaką, Natas pabučiavo palinkė- 
damas labos nakties ir su ašaromis akyse palinkėjo priimti jo pa- 
siūlymą imtis privačios praktikos. Taikiai nusiteikęs, pasiekęs meilės 
lygmenį, žiūrėjau, kaip skysta sidabro mėnesiena plaukia virš oran- 
žinio Zoko namo stogo, primindama man Prancūzijos valstiečių 
namus. 

Visi kauburius matę „Dievo namų“ medikai jais pasidygėjo. Šie 
stangrūs, fantastiški, stulbinantys gumbai sukėlė net daugiau spė- 
lionių negu kuris nors Zokas. Kadangi Olivijos O. kvėpavimo tan- 
kis buvo šeši kartai per minutę, daug šalininkų susilaukė deguo- 
nies teorija - daug kas manė, kad šiek tiek pažaliavusi limpė virto 
daržove. Taigi paskutinę internatūros savaitę Nematomasis Leo- 
nas, užsitikrinęs sau doktorantūrą, nusileido, ir aš, atsigulęs ant 
viršutinės lovos, skaičiau visą Olivijos O. ligos istoriją ir mąsčiau, 
kaip kuo netikėčiau pakišti gumbus mūsų vyriausiajam. Man ma- 
gėjo pasižiūrėti, ar jis parodys kokias nors žmogiškas emocijas 
išvydęs tuos baisius kauburius. 

Po akis atvėrusio pasitarimo su užkandžiais Kojis, tiesą sakant, 
padarė šiokių tokių nuolaidų, ir atrodė, kad dauguma ternų - iš- 
skyrus du ar tris - pasiliks Namuose. Mudu su Piepiu tvirtai pasi- 
ryžome išvykti; Čakas kol kas netarė savo žodžio. Kiti nusprendė 
likti. Per ateinančius metus jie pasklis po visos Amerikos akade- 
minius centrus ir doktorantūras - tikri gydomosios medicinos kie- 
tuoliai, mat patirtį bussukaupę GMM geriausioje ligoninėje - „Die- 
vo namuose“. Vienas kitas, galimas daiktas, nusižudys, įjunks į 
svaigalus ar narkotikus arba pamiš, bet dauguma išmoks slopinti 
savo jausmus, prisitaikys ir įamžins Kojį, Namus ir visus geriau- 
sius medicinos laimėjimus. Kojis pažadėjo Ryk Mano Dulkėms, 

kad antruosius metus galės pradėti kaip skyriaus rezidentas ir „ne- 
trukdomas valdyti“ naujuosius ternus. Taigi jau dabar Edis, kal- 
bantis, kad internatūros metai buvo „visai neblogi“, rengėsi įskie- 
pyti savo naujiesiems globotiniams paklusnumo: „Noriu, kad jie 
nuo pat pirmos dienos prieš mane klūpotų“. Po metų jis grįš į 
Kaliforniją - rašys disertaciją iš onkologijos. Hiper Huperis taip 
pat pasiliko. Jis atsiųs mums atviruką iš Atlantik Sičio, vietoj pa- 
rašo nupaišęs juodą varną. Grįžęs į namus jis įrodė nepraradęs 
savo gyslelės: nuėjęs į palatą, kurioje gulėjo sveikstanti MSNJAN, 
Huperis tarė: 

— Sveika, brangute. 

Toji aiktelėjo, stvėrėsi už krūtinės ir po penkių minučių buvo 
negyva. Skrodimas parodė masyvų plaučių embolą. Kojis paža- 
dėjo Huperiui, kad tas antruosius metus galės pradėti dirbti pato- 
logijoje fakultatyviai - pats galės skrosti savo paties ligonius. Tai- 
gi, kalbantis apie „visai neblogus“ internatūros metus Hupers taip 
pat svajojo apie doktorantūrą Kalifornijoje tanatologijos smityje. 
Piepis susirengė į Vakarus - į Vajomingo universiteto „kalnų mies- 
telyje“ vykstančius „klasikinės Rytų“ psichologijos mokymo kur- 
sus, kuriems vadovaudavo gūras Grogjamo pavarde, Kanzaso 
universiteto filosofijos daktaras. Piepis taip pabrėždavo studijuo- 
siąs psichologiją, visiškai priešingą jo tėvų pasirinktam psichoa- 
nalitiniam „klasikiniam Vakarų“ požiūriui, kad buvo akivaizdu, 
Jog šis „rytietiškas“ pasismaginimas - priešpaskutinis Žingsnis, 
kurį Piepis turi žengti maištaudamas prieš motušę, tėtušį ir Froidą 
ir jiems atsikeršydamas. Perkūno Šlaunys pasakė Piepiui, kad jo 
nepasiilgs. Piepis manė, kad jam tai nė motais. Jis nenutuokė, koks 
vienišas žmogus gali pasijusti Vajominge. 

Mano ambulatorinės poliklinikos ligoniai nuliūdo sužinoję, kad 
išvykstu. Jie nešė dovanų, vedėsi artimuosius, linkėjo sėkmės. 
Viena- neseniai jai pasakiau, kad serga nepagydomu vėžiu, bet ji 
nė užką nenorėjo tuo tikėti - manęs paklausė: 

— Kur pradėsite privačią praktiką? 

Kai atsakiau imąs metus atostogų, ji tarė: 

— Tai gerai. Kai grįšit, būsiu jūsų pacientė. 

Ne. Jibus mirusi. Sunku, pernelyg sunku. Paskutinę dieną kli- 
nikoje visą laiką giliai kvėpavau, kad neapsiverkčiau. Mej, mano 
juodaodė Jehovos liudytoja, sunerimusi, kad taip šnopuoju, pa- 
klausė: 

— Daktare Basai, tikiuosi, nebūsit užsikrėtęs nuo manęs astma? 

Kai pasakiau galvojąs apie psichiatriją, dažnas nustebo. 


„ATSISAKAI GYDOMOSIOS MEDICINOS REZIDENTU- 
ROS?! TUJUKJIEMS PRIŽADĖJAI! KAIP ATRODYS TA- 
VO ASMENS BYLA?! APSIGALVOK! AŠ APSTULBIN- 
TAS! 


Mano tėvas. Pirmą kartą išmuštas iš savo jungtukų. Bet paskui, 
vėl nusiraminęs, jis apglėbė savo gramatiką, savo sūnų ir rašė 
toliau: 


„..Nesuprantu, kam imi metus atostogų ir tai yra prarastos poten- 
cialios metinės pajamos. Esu apstulbintas, kad pasirinkai psichiat- 
riją, Ir tai man panašu į talento švaistymą. Tikiuosi, aiškiai dėstau 
savo mintį, ir galbūt ne. Žinau, kad visa siela atsiduosi naujajai 
medicinos sričiai, ir esu įsitikinęs, kad turi visa, ko reikia norint 
tapti iškiliu praktikuojančiu psichiatru. Tavo gilus domėjimasis 
žmonėmis ir tuo, kuo jie gyvena, padės puikų pamatą tavo dar- 
bui ir aš nuoširdžiai tikiuosi, kad sugebėsi iš to užsidirbti pragy- 
venimui. Nauja filosofija visų kartų žmonėms yra mėgautis kiek- 
viena diena ir daryti tai, ką esi sumanęs, neperžengiant atsakomy- 
bės, darbo ir įsipareigojimų ribų, ir mudu su mama stengiamės 
šitaip elgtis kaip ir visuomet ligi šiol, tik dabar dar labiau. 

Oras kol kas lietingas ir atmink, sūnau, pirmąją taisyklę: GOL- 
FO AIKŠTELĖJE NIEKADA NELYJA..... 

Galų gale supratau, ką reiškia ši jungtukų gausa: viltį. O kas dabar 
mano viltis? Gauti metus atostogų, rizikuoti, tobulėti, būti su 
kitais - net su tėvais, kurie mane myli, nors tiek daug metų per 
savo pasipūtimą prastai su jais elgiausi? O gal mano viltis tebėra 
Dručkis? Tuo, ko manęs išmokė - taip; tuo, kad parodė man 
vienintelį tikrai didį Amerikos Medicinos Atradimą: sukurtą pa- 
prastutę sistemą, be didelių pastangų nuoširdžius, energingus vy- 
rukus paverčiančią nuobodžiais, pasipūtusiais daktarais, sugeban- 
čiais gyventi šalia ligos siaubo ir „išgydymo“ apgaulės, mokančiais 
palaikyti visuomenės fantaziją apie teisę turėti idealią sveikatą, ne- 
blogėjančią net atėjus senatvei, sukurtą visą tautą hiper huperių ir 
kitų kaliforniečių, kurie tikisi, kad diena bus saulėta, kūnas jaunas, 
ir jie amžinai galės banglente skrieti ant energijos bangų, ir ku- 
rie, kai užslenka debesys, santuoka išyra, varpa nebeatsistoja, 
o plaštakų viršų išmargina rudos senatvės dėmės, iš siaubo da- 
rosi galus. 

Man pavyko sutrukdyti Namų privatams, subinlaižiams, 
GMMS, Švarkams ir net ūkio skyriaus darbuotojams nugalabyti 
Oliviją O. Po kelių dienų šios limpės imsis šviežutėlis it rasa ter- 
nas. Mes išgyvenome. 

Į vizitaciją atėjo Kojis. Pradėjus pasakoti jam apie ligonę, man 
dingtelėjo, kad nuo neeilinio pasitarimo jis nesirodė - pasidarė 
uždaras, slapukiškas. Tais retais kartais, kai išlįsdavo, atrodė nu- 
siminęs, bet tuo pat metu apimtas kartėlio, pažeidžiamas ir įtarus. 
Kažkodėl man dėl to buvo neramu. Tačiau Olivija, tikra „Žavingo- 
ma“, rodės, taisė jam nuotaiką. Apie kauburius neužsiminiau; vy- 
riausiasis klausinėjo 789 daugiausia apie Olivijos diabetą. Kojui 
rūpėjo, kodėl Sepas liepė hospitalizuotai Olivijai leisti cukrų, nors 
tuo metu jo kiekis kraujyje tris kartus viršijo normą; po injekcijų 
jis ėmė viršyti net devynis kartus - buvo pasiektas naujas „Dievo 
nubraižęs vektorines enzimų poveikio diagramas, kurias pamatę 
visi sumišome ir netekome žado. Netverdamas susijaudinimu — 

vyriausiąjį tokį retai matydavome - jis sušuko: 

— Puikus atvejis! Eime, berniukai, jos apžiūrėti! 

Tekini pasileidome prie lovos. Mudu su Čaku įsitaisėme prie 
galvūgalio. Nesulaukęs iš Olivijos žodinio atsako, Kojis ėmė ją 
apžiūrinėti. Nuščiuvę žiūrėjome, kaip jis atsargiai atlenkia antklo- 
dę ir stabteli. Nesupratom, ar jau pamatė kauburius. Tarsi ben- 
draudamas su negyvėliu, jis atsmaukė naktinius marškinius, ir stai- 
ga išdygo du guzai - glotnūs, dribūs, peršviečiami, žalsvų krauja- 
gyslių išvagoti, paslaptingi, vos ne mistiški kauburiai. Kad Kojui 
bentblakstiena būtų virptelėjusi! Daugelio mūsų akys nukrypo į jį, 
bet nė vienas nepastebėjom jokios reakcijos. Pirmąsyk pamatę 
tuos gumbus net gerai pasirengę, rambūs ternai vos ištverdavo 
nesusivėmę, bet nė vienas mūsų viršininko skrandžio folikulas nė 
nevirptelėjo. Ką jis darė tuomet? Iylomis, atsargiai kaip katė, sė- 
linanti prie grobio, padėjo dešinę ranką ant dešinio kauburio, pas- 
kui kairę ranką ant kairio kauburio. Mes vos susilaikėme nesu- 
spiegę NEDARYKIT'TO! -iš nuostabos, pasišlykštėjimo ir pa- 
niekos. Ką vyriausiasis pasakė esant gumbų viduje? Na, jis nepa- 
sakė. Jis tik stovėjo ištiestomis kojomis, uždėjęs delnus ant kau- 
burių dvi minutes ar dar ilgiau, ir niekas negalėjo suprasti kam. 
Šitaip elgiantis jį buvome matę tik su Kiršto kojos pirštu ir tais 
myžalo pripildytais Dievo duotais daikčiukais. 


Paskui atėjo paskutinė diena. Apimti palengvėjimo, laimingi laks- 
tėme po „Dievo namus“ su visais atsisveikindami, krėsdami viso- 
kias kvailystes - tikras internų karnavalas. Nuėjau ieškoti Druč- 
kio. Radau jį budėtojų kambaryje. Atsistojęs prie lentos priešais 
tris naujus ternus jis kalbėjo į ragelį: 

— Sveikas, Marėjau, kas naujo? O - puiku! Ko? Pavardės? 
Žinoma, žinoma - juokų darbas, palūkėk, - atsisukęs į ternus 
Dručkis pamatė mane, pamerkė akį ir paklausė: - Na, geltonsna- 
piai, ar žinot kokią lengvai įsimenamą daktaro pavardę išradimui 
pavadinti? Ateisiu pas jus po minutės, daktare Bašai. 

Štai taip: pasirodo, jo išradimai egzistavo vien tam, kad pri- 
trauktų mus prie jo, parodytų, jog galima ištverti hierarchijos uji- 
mą ir kurti. Savo išradimus jis mums pakišo norėdamas padėti 
iškęsti. Kaip man jo stigs! Kaip niekas kitas jis mokėjo būti su 
ligoniais, būti su mumis. Galų gale supratau, kodėl jis nepaliko 
medicinos: tik jinai galėjo jį atlaikyti. Slegiamas per anksti atsi- 
skleidusių gabumų naštos, visą gyvenimą Dručkis skaudino žmo- 
nes tuo, kad jo buvo per daug. Dručkis įsitikino, kad jo galia ir 
genialumas atstumia jį nuo kitų, pradedant suglumusiais tėvais, 
pradžios mokyklos mokytojais ir baigiant koledžo draugužiais 
bei medicinos mokyklos bendrakursiais, kurie jam atsistojus nuo 
pietų stalo lyg pamišę puldavo graibstyti servetėlių, ant kurių ta- 
lentingasis vunderkindas keverzodavo pastabas ir lygtis. Visą gy- 
venimą jis turėjo tvardytis. Galų gale, po dvejų bandymų metų 
„Dievo namuose“, jis suprato pagaliau radęs kai ką, ko net jis 
nepajėgs sulamdyti, kai ką, kas iš pagarbios baimės ar pavydaus 
pykčio jo neatstums ir nenueis žaisti su kuo kitu. Jis galėjo apda- 
lyti kitus kuo norėjo ir nieko neįskaudinti. Jis buvo saugus. Jis 
klestės. Jis žydės. 

Dručkis baigė šnekėtis su ternais, paspruko nuo minios, lau- 
kiančios atsisveikinti su juo, sugriebė mane ir nusitempęs į tualetą 
užrakino duris. Jis švytėte švytėjo: 

— Argi nenuostabu? Man be galo patinka! Jaučiuosi, lyg būčiau 
Koni Ailende Nepriklausomybės dieną! O rytoj, Bašai, manęs 
laukia ŽVAIGŽDĖS! 

— Dručki, aš supratau, kodėl tu likai medicinoje. 

— Neįtikėtina! Kalk mane, kol karštas! 

— Čia vienintelė tau pakankamai didelė profesija. 

— Taip, bet Žinai, kas bjauriausia, Bašai? 

— Kas? 

— Ko gero, ir ji per maža. 

Mus pertraukė į duris daužantys ir rėkiantys Dručkio gerbėjų 
klubo nariai. Jausdamas, kad reikia skubėti, paklausiau: 

— Tikrai? 

— Be abejo. Bet juk čia ir yra žaidimo esmė, ar ne? 

— Kas? - pajutau, kad šis suktas storulis vėl mane apmulkino. 

— Sužinoti. Išsiaiškinti, ar svajonė tikrai išsipildė. 

Už durų dabar triukšmavo garsiau, įsakmiau. Mane apėmė pa- 
nika — viduriais pajutau, kad dabar - šią akimirką — mes atsisvei- 
kiname. 

- Štai ir viskas, - tarė Dručkis. - Kol kas. 

— Ačiū, Dručki. Niekuomet nepamiršiu... 

Didelės, riebios rankos mane apkabino, besišypsantis riebus 
veidas pasakė: 

— Atvažiuok į Los Andželą, Bašai. Būk gražus kaip visi mes, 
kaliforniečiai. Ten net automobilių avarijos ir tiesiosios žarnos gra- 
žios. Taigi klausyk, Rojau Gė Bašai, Em Dė: gyvuok, remk vietos 
Amerikos medikų asociacijos skyrių ir retkarčiais, kad nepamirš- 
tum, iš kur esi kilęs, įmesk pinigų į aukų dėželę, idant Izraelyje kas 
pasodintų medelį. 

Jis atrakino duris, minia jį įtraukė, ir jis pradingo. 

Nuėjau pas telefonų ir pypsių operatorius ir grąžinau savo pra- 
nešimų gaviklį. Žingsniuodamas ilgu ketvirto aukšto koridoriumi 
praėjau pro Džeinę Dou ir nuleidau negirdomis Hario Arklio EI 
DAKTARE PALAUK. Čaką radau darantį invazinę procedūrą 
limpei. Jis vilkėjo oranžiniais marškiniais su žaliu kaklaraiščiu, ku- 
rio viduryje buvo auksinė širdutė ir žodis MYLIU. Paklausiau, 
kaip jis jaučiasi. 

— Brolau, čia buvo nyku, bet kaip matai iš mano kaklaraiščio, 
manvelniškai patiko. Eime, Rojau, noriu tau kai ką parodyti. 

Mudu nuėjome į budėtojų kambarį, atsisėdome ir prisipylėmė 
po taurelę iš butelio, kurį jis laikė krepšyje. 

— Žinai, brolau, mąsčiau, ką daryti kitąmet. 

— Turi galvoj rytoj ? 

— Taigi. Manvis dar siunčia tuos atvirukus, - tarė jis rodyda- 
mas sukauptą šūsnį, - ir aš sukau galvą, ką daryti. Ašjau labai toli 

nuo Memfio. Rytoj galėčiau leistis į kelią ir nusigauti dar toliau. 
Bet pažiūrėk, kur aš atsidūriau. Žinai ką, Rojau? 

— Ką? 

— Man regis, aš tapau toks baltas, koks begalėjau. Žiūrėk! 

Jis paėmė atvirukus ir vieną po kito suplėšė į skutus. Baigęs 
pažvelgė į mane. Pirmą kartą jo akys nebuvo blausios ir švelnios. 
Jos buvo rūsčios. Jos buvo išdidžios. 

— Šaunuolis, vyruti,- pagyriau, pats kupinas pasididžiavimo, — 
tikras šaunuolis. 

— Ir pažiūrėk, kas čia, - tarė duodamas man popieriaus skiautę. 

— Autobuso bilietas"? 

— Be bajerio, brolau. Rytojaus rytui. Grįžtu į Memfį. Į namus. 

— Puiku! - apkabindamas jį pasakiau. - Nuostabu! 

— Taip. Lengva nebus - ten visai kitas pasaulis. Nebuvau ten 
nuo tada, kai autobusu išvažiavau į Oberliną, pala - taip, prieš 
devynerius metus. Žmonės ten kitokie. Brolyti, vienintelė medvil- 
nė, kurią esu laikęs rankoje, buvo vata, kuria buvo užkimštas aspi- 
rino buteliukas. Bet aš pamėginsiu. Susigrąžinsiu formą, susira- 
siu juodaodę moteriškaitę ir tapsiu tikru juoduku daktaru su krūva 
pinigų ir dideliu išklerusiu limuzinu. Man to visai pakaks. 

— Ar galėsiu tave aplankyti? 

— Visuomet mane rasi, brangusis. Tik nebijok, nes visuomet mane 
ten rasi. 

Atsistojau norėdamas eiti. Buvo liūdna ir tuo pat metu džiugu. 

— Klausyk, ase interne, ar nepastebi, kuo aš pasikeitęs? - pa- 
klausiau. 

Jis nužvelgė mane nuo galvos iki kojų ir tarė: 

— Rupūs miltai, Bašai! NETURI PYPSIO! 

— Dabarjie negali manęs įskaudinti. 

— Štai ir viskas, brolau. 

- Štai ir viskas. 

Išėjęs iš budėtojų kambario patraukiau koridoriumi, paskui laip- 
tais. Nesmagiai pasijutęs stabtelėjau. Kažko aš nepadariau. Ko- 

jis! Jis taip manęs ir neišsikvietė. Dėl kažkokios pačiam nesu- 
prantamos priežasties prieš išeidamas turėjau su juo pasimatyti. 
Nuėjau įjo kabinetą. Pro praviras duris pamačiau jį žvelgiantį pro 
langą. Atskirtas nuo linksmo Namų šurmulio, jis atrodė vienišas — 
vaikas, kurio nepakvietė žaisti. Jis nustebo mane pamatęs, bet 
galvos linktelėjimu pasisveikino. 

— Nusprendžiau užsukti ir atsisveikinti, - pasakiau. 

— Taip, gerai. Imsiesi psichiatrijos? - paklausė nervingai. 

— Taip, po metų atostogų. 

— Girdėjau. Taip, šįmet trys iš jūsų išvyksta. 

— Penki - jei priskaičiuosime ir policininkus. 

— Be abejo. Gal tau bus sunku tuo patikėti, bet man pačiam 
kadaise buvo kilusi tokia mintis - paimti metus atostogų. Net 
pamėginti studijuoti psichiatriją. 

— Nejaugi? - paklausiau nustebęs. - Kas sutrukdė? 

— Nežinau. Iki to laiko buvau per daug paaukojęs, be to... be 
to, tikriausiai man pasirodė rizikinga, - jo balsas vos nevirpėjo. 

— Rizikinga? 

— Taip. Dabar aš beveik žaviuosi tais, kurie taip daro - rizikuo- 
ja. Kaip keista: ankstesnėje ligoninėje mano berniukai labai mane 
mylėjo, bet čia šįmet... 

Jis nutilo ir su nuostaba žmogaus, matančio, kaip žmona perva- 
žiuoja jo šunį, ėmė tirti dangų. Staiga atsigręžęs tarė: 

— Klausyk, Rojau, aš nusiminęs. Dedasi negeri dalykai: trys iš 
jūsų išvykstate, tos jūsų visų kalbos per pietus apie „Dievo namų“ 
mediciną, ta Potso savižudybė. Man dar niekad nėra buvę -nie- 
kad! - kad manoberniukai manęs nemylėtų, ir aš nesuprantu, 
kas, po velnių, čia darosi?! - Patylėjęs jis pridūrė: - Gal tu su- 
pranti? Kodėl visa tai turėjo atsitikti man? 

Staiga suvokiau, kaip jam skaudu ir koks pažeidžiamas tą aki- 
mirką jis buvo. Ar aš žinojau, kodėl visa tai atsitiko jam? Taip. 
Kaip tik todėl, kad žinojau, aš ir išsivadavau. Ar pasakyti jam? 
Ne. Būtų per Žiauru. Ką manim dėta darytų Berė? Ji nesakytų -ji 

klaustų. Aš irgi jo paklausiu, suteiksiu jam galimybę apie tai išsi- 
kalbėti, ir nebereikės sprendimo, kurio jis maldavo iš manęs. 

— Niekad nėra buvę? - paklausiau. - Net jūsų šeimoje? 

— Mano kame? Mano šeimoje? - apstulbęs paklausė Kojis. Jis 
nutilo. Veide atsispindėjo susirūpinimas. Galbūt jis mąstė apie sa- 
vo paties sūnų. Vyliausi, kad jis sugebės apie tai prašnekti. Man 
bežiūrint jo veidas nuliūdo. Dabar jau vyliausi, kad jis nieko nepa- 
sakys, nes išsigandau, jog prabilęs jis neapsiašarotų. Žliumbiantis 
vyriausiasis gydytojas? To vaizdo nepakelčiau. Laukiau, ir mano 
nerimas augo. Laikas, rodės, mirė. 

— Ne, - galų gale tarė jis nusukdamas akis, - nieko panašaus. 
Namie viskas gerai. Be to, galima sakyti, kad mano šeima čia, 
„Dievo namuose“. 

Akmuo man nuo širdies nusirito. Kažkaip jam pavyko vėl nuo 
visko atsiriboti, užsidaryti į nepramušamą kiautą, ir jis vėl virto 
šalta, kieta mažyte menkysta, kokia visuomet buvo. Manjo pa- 
gailo: aš ištrūkau į laisvę, jis uždarytas narve. Kaip jau buvo 
nutikę daugelį kartų mano gyvenime, tigras paaiškėjo esąs po- 
pierinis, sapnų tigras - nuvargęs, nuobodulio graužiamas, baikš- 
tus, pavydus, liūdnas. 

Jis atsisveikindamas ištiesė ranką ir tarė: 

— Nepaisant visko, Rojau... na, ne taip blogai, kad dirbai čia 
šiuos metus. 

— Man buvo sunku, sere. Kartais savo poelgiais variau jus iš 
proto, ir aš dėl to gailiuosi. 

— Nereikia nieko gailėtis. Aš žinau. Pačiam yra taip buvę, die- 
važi. Bet žinai ką, Rojau? Pasakysiu tau iš savo patirties: pamaty- 
si, tu dar prisiminsi šiuos metus kaip geriausius savo gyvenime. 

Nežinojau, ką atsakyti. Paspaudžiau jam ranką ir išėjau. 

Galų gale laisvas ir dar laisvesnis todėl, kad dirstelėjau į baimę 
ir pavydą tų, kurie buvo įkliuvę į „Dievo namų“ spąstus, išėjau iš 
jų paskutinį kartą. Tie žmonės buvo tokie pažeidžiami. Vargšas 
Niksonas, sergantis sunkia forma flebito, kuris gali nuvaryti jį į 

kapus ir, ko gero, nuvarys, jei jį gydys Huperis - koks sutrikęs 
prezidentas! Pamačiau stovis ant automobilių aikštelę dengiančio 
žmogaus audinių mikrofilmo, kurį vis dar laikiau Potsu. Veide ju- 
tau šiltą saulę, rankoje svorį - savo juodąjį krepšį. Man jo nebe- 
reikėjo. Ką su juo daryti? Atiduoti pirmam sutiktam šešiamečiui 
vaikiščiui, kad tas žengtų pirmuosius žingsnius keliu į viršūnę? Ati- 
duoti likimo nuskriaustiesiems? Ne. Žinojau, ką su juo daryti. Jis 
ėmė suktis ratais nelyginant diskas, įgavo pagreitį, ir karčiai, bet 
tuo pat metu džiugiai sušukęs paleidau jį aukštyn, kur pūtė karš- 
tas, ką tik pakilęs vasaros vėjelis, ir žiūrėjau, kaip žvilgantys chro- 
muoti instrumentai pažirę vaivorykšte trenkiasi į grindinį. 

Tą patį vakarą policininkai pasodinę mane su Bere į patrulinį 
automobilį ir sukrovę lagaminus, įsijungę sireną ir šviesas vienas 
du nuvežė į oro uostą. 

— Jūs tikrai norit tapti psichoanalitikais, neturinčiais medicini- 
nio išsilavinimo? — paklausė Berė. 

— Kušetė laukia mūsų pasąmonės procesų išskyrų, - atsakė 
Gilynis. 

— Be to, kaip ir kiti itin negausūs katalikų kandidatai, iš kurių 
naujausioji- netverianti geismu vienuolė, - pridūrė Kvikas, - mes 
esame garsenybės. Mūsų smegenis dabar tvarkingai narsto į ga- 
balėlius- žiūri, kaip jos reaguoja po tiek patruliavimo metų. 

Atvažiavus į oro uostą Gilynis tarė: 

— Glaustumas nėra mano stiprioji pusė, tačiau šįkart pasisteng- 
siu kalbėti glaustai. 

Švysčiojant raudonai patrulinio automobilio švieselei, išryški- 
nančiai gauruotus jo bruožus, jis kažką dar papostringavo ir galų 
galebaigė: 

— Taigi dabar, kai paskutinės smiltelės išbyrėjo iš „Dievo na- 
muose“ praleistų valandų smėlio laikrodžio, mudu su Kviku pa- 
reiškiame, kad brangiausi mums visuomet liks trys žmonės: Dab- 
leris, Dručkis ir Rojus G. Bašas. 

— Tokių kaip jūs ligoninė daugiau neregės, - pridūrė Kvikas. 

— Iš libido kupinos širdies, iš pranašiškojo skilvelio, tariame 
jums „sudiev“, „šalom“ ir, — jį pertraukė skruostais upeliu prapliu- 
pusios riebios ašaros, - telaimina jus Dievas. 

— Ir telaimina jus Dievas, - aidu atkartojo Kvikas. 

Pamačius išsipūtusį didelio keleivinio reaktyvinio lėktuvo snukį 
pirmiausia man kilo mintis, kad jis panašus į nutukusį ar edemos 
kamuojamą limpį. Grimzdamas į kėdę prieš trumpą naktinį skrydį 
į Paryžių, jausdamas, kad Berė šalia, galvodamas apie kelionę 
traukiniu, po kurios kitą dieną atsidursime pietų Prancūzijoje, pa- 
sakoju jai, ką sakė Kojis —- neva šie metai „buvę geriausi mano 
gyvenime“. Akimirką pamąsčiusi ji meiliai prisiglaudžia man prie 
kaklo, nusižiovauja ir sako: 

— Aišku, tu jam atsakei, kad ligi šiol buvo dvidešimt devyneri 
geresni? 

Rupūs miltai - kodėl man tai neatėjo į galvą?! Nusižiovauju, 
užsimerkiu ir pasineriu į tamsą. 

Esu akla urvinė žuvis, įmesta į šviesos upę. Mano pojūčiai ban- 
do prisitaikyti prie aplinkos. Diena po dienos mokausi gyventi šia- 
me visų vaivorykštės spalvų pasaulyje, bet tuo pat metu mane vis 
dar traukia šiurpioji tamsa. Mane perskelia perpus - lyg peilis 
žvilganti Prancūzijos vasaros saulė daro iš manęs filė. Mudu su 
Bere pietausime sode, po susipynusių šakų pinučiais; mūsų stalas 
bus papuoštas sunkiais sidabriniais įrankiais, iškrakmolyta balta 
staltiese, krištolo taurėmis su monogramomis, o kad viskas būtų 
tobula, sidabro vazoje bus įmerkta rožė. Mano žvilgsnis užklius už 
pagyvenusio padavėjo, stovinčio su rankšluostėliu, permestu per 
drebančią ranką, ir aš prisiminsiu kokį „Dievo namų“ limpį, ka- 
muojamą senatvės drebulio. Mudu sėdėsime ant suolelio kaimo 
aikštėje, apgaubti tylos, kurią pertrauks tik boules Taukšt! Iaukšt! 
ir būsime užlieti apelsinų, česnakų, muskuso ir graikinių riešutų 
kvapų, ir sutelkęs dėmesį į senį, kilnojantį boules iš invalido veži- 
mėlio, prisiminsiu Umbertą, savo iš Meksikos kilusį amerikietį 
GMMS, vežantį Rožę Nizinski tą naktį, kai pasiekėme Namų žar- 

naknisio greičio rekordą. Turgaus dieną pamatysiu dvi juodai ap- 
sirengusias MSNJAN, nešančias kartį, ant kurios už kojų priniš- 
tos trys spiegiančios žąsys; užjų namo pėdina dvi baltai apsiren- 
gusios mergytės, perkišusios pirštus per žalius kaspinus, kuriais 
apvyniotos dėžės su patisserie. Pabėgti neįmanoma. Grėsmę ke- 
lia net bikiniais vilkintys gundantys kūnai prie mūsų upės. Pjaustau 
juos į sausgysles, raumenis ir kaulus. Bent jau, dingteli man min- 
tis, čia, pietų Prancūzijoje, dar nesu matęs visiško bejėgišku- 
mo - visai horizontalios pozos, būtinos tikram limpiui. 

Vis dėlto Žinau, kad tai tik laiko klausimas. Vieną tingią, vaiskią 
dieną pats vienas sėdžiu kapinėse kalno šlaite įsikūrusio kaimelio 
viršuje. Ant mergytės antkapio parašyta „Priez pour elle“; ant 
akmens skliauto guli nuolankus krucifiksas; išlenkta Kristaus krū- 
tinė iš glazūruotos žmogaus kūno tonų keramikos atrodo labai 
tikroviškai. Nuėjus nuo kapo ausyse dar ilgai aidi „Priez pour elle, 
Priez pour elle“. Patraukiu žemyn snūdžiu vingiuotu keliu, iškilusiu 
virš pilies, bažnyčios, priešistorinių urvų, aikštės ir toli apačioje - upės 
slėnio. Mažytės lyg vaikiški žaislai tuopos ir romėnų tiltas rodo, kur 
eina kelias ir teka ledynmečio palikta viso šio grožio kūrėja mūsų 
upė. Dar niekad nebuvau ėjęs tuo taku. Imu atsipalaiduoti, juntu tai, 
kąjau esu patyręs: ramybę, palaimingą nieko neveikimo būseną. 
Dienos ima atrodyti ramios, šiltos, nusėtos nugludintais atodūsio nos- 
talgijos akmenukais. Gamta čia tokia dosni, kad paukščiai nesulesa 
visų prinokusių gervuogių. Stabtelėjęs kelias nusiskinu. Burnoje pa- 
juntu sultingai grikšint. Mano sandalai šlepsi asfaltu. Žiūriu į gėles, 
kurios besivaržydamos spalvomis ir formomis vilioja bites jas 
išžaginti. Pirmą kartą per daugiau kaip metus jaučiuosi ramus. 

Už kelio posūkio pamatau didelį pastatą, panašų į beprotnamį 
ar ligoninę, su užrašu ,„Hospice“ ant durų. Manooda ima dilgčioti, 
plaukučiai ant sprando pasišiaušia, dantys susikanda. Aišku, čia 
juos pamatau. Jie išvežti į sodelį ir susodinti saulės atokaitoje. Tie 
žilaplaukiai, išbarstyti sodo žalumoje, atrodo lyg nužydėjusios pienės 
lauke, gležni voratinkliai, laukiantys paskutinio savo vėjelio. Lim- 


SAMUEL SHEM E DIEVO NAMAI 419 


piai. Spoksau į juos. Pamatau simptomus. Diagnozuoju jų ligas. 
Einant pro šalį, jų akys, rodos, mane seka, tarsi įveikę savo sil- 
pnaprotystę jie bandytų pamoti ranka ar pasakyti bonjour, ar pa- 
rodyti kokį kitą žmogiškumo likutį. Tačiau jie nemoja, nesako bon- 
Jour, nerodo jokio kito žmogiškumo likučio. Sveikas, įdegęs sau- 
lėje, girtas, prisivalgęs gervuogių, viduje besijuokiantis ir bijantis 
tojuoko, jaučiuosi puikiai. Visuomet puikiai jaučiuosi pamatęs limpį. 
Dabar aš juos myliu. 

Ta naktis - baisiausia. Prabundu, atsisėdu tiesus kaip styga, 
visas įsitempęs, permerktas prakaito ir spiegiu, o bažnyčios var- 
pas tuo metu muša tris. Mano mintys kupinos baisių tų metų „Die- 
vo namuose“ vaizdų. Mano spiegimas pažadina Berę, ir aš sakau: 

— Galų gale pamačiau, kur jie juos laiko. 

— Ką laiko? - ne visai prabudusi klausia ji. 

— Limpius. Tą namą jie vadina „Hospice“. 

— Nusiramink, mielasis. Viskas baigta. 

— Nebaigta. Nepavyksta mesti juos iš galvos. Viskas man pri- 
mena tuos metus „Dievo namuose“. Nežinau, kaip juos užmiršti. Jie 
griauna manvisą gyvenimą. Niekad nemaniau, kad bus taip sunku. 

— Nesistenk užmiršti, brangusis. Bandyk viską įprasminti. 

— Maniau, kadjau įprasminau. 

— Ne,tam reikia laiko. Nagi, - sako ji apsikabindama mane, — 
kalbėk su manim, sakyk, kur skauda. 

Sakau. Dar kartą papasakoju jai apie daktarą Sandersą, krau- 
juojantį man ant kelių, apie Potso žvilgsnį tą vakarą prieš šokant 
pro langą, apie tai, kaip suleidau KCL vargšui Solui. Pasakoju jai, 
kaip man gėda, kad virtau sarkastišku šunsnukiu, vadinančiu se- 
nukus limpiais, kaip per internatūrą šaipiausi iš jų silpnybių, iš to, 
kad jie apvemdavo man veidą savo kančia, kad mane gąsdinda- 
vo, vertė jiems padėti darant šlykščius dalykus. Pasakoju, kad 
noriu gyventi atjaučiai, aiškiai regėdamas prieš akis mirties per- 
spektyvą ir kad abejoju, ar kada nors vėl galėsiu taip gyventi. 
Prisiminęs, ką patyriau ir kuo virtau, pritvinkstu liūdesio, sumišu- 

sio su panieka. Guldau galvą Berei ant kelių ir raudu, ir keikiuosi, 
ir šauktiu, ir raudu. 

— „savaip ir rūpinaisi. Kažkas turėjo pasirūpinti tais limpiais, ir 
šįmet tu savaip jais rūpinaisi. 

— Baisiausia - tas kartėlis. Anksčiau buvau kitoks - švelnus, 
netgi kilnus - ar ne? Aš juk ne visuomet toks buvau, ar ne? 

— Myliu tave tokį, koks esi. Man viduje tu likai koks buvęs, - ji 
nutilo, paskui jos akys sužvilgo, ir ji pridūrė: 

— Nors galėtum būti dar geresnis. 

— Ką? Ką tu nori pasakyti? 

— Ko gero, tik tai ir galėjo tave prabudinti. Visą gyvenimą augai 
iš išorės, mokeisi įveikti kitų keliamas kliūtis. Dabar galų gale, ko 
gero, pradėjai augti išvidaus. Tau gali atsiverti visai naujas pasau- 
lis, Rojau, aš žinau. Visiškai naujas gyvenimas. 

Sudrėkusiomis nuo ašarų akimis ji tarė: 

— Mylėsiu tave dar labiau, Rojau, nes ilgai laukiau, kol tu pra- 
dėsi tą naują gyvenimą. 

Mane liete užlieja emocijos. Netenku žado. Aš susijaudinęs, 
net laimingas. Tačiau viskas atrodo per lengva. 

— Noriu tavim tikėti, bet viskas taip skausminga. Dabar visi tie 
metai atrodo lyg koks košmaras. 

— Nevisi. Per juos būta ir malonumų - malonumas, kad įvaldai 
mediciną, kad esi tarp savų vaikinų, latencijos malonumas. 

— Latencijos? Kasta latencija? 

— Latencija - tai ramybės laikotarpis prieš paauglystę. Tai bū- 
relių, grupių, komandų metas, kai beisbolas yra svarbiausias daly- 
kas gyvenime, o dienos per trumpos, kad spėtum padaryti viską, 
ką nori. Latencija - tai rūpestis dėl savo artimo. Šie metai buvo 
latentiška kelionė: per internatūrą, kai visi buvote įbauginti ir pa- 
versti gyvuliais, jėgų jums įkvėpė tik tai, kad jūs, vyrukai, vienas 
kitu rūpinotės. 

Jos glėbyje prisimenu tuos laikus, namą medyje užžėlusioje sek- 
lioje griovoje, vasaros pradžios vakarus, kai išbėgęs iš namų pa- 

sišokinėdamas skuosdavau šiltoje prieblandoje, beisbolo rungty- 
nes, kai į kubiliuką panašus žaidėjas, pagavęs du kartus nuo že- 
mės atšokusį kamuoliuką, meta jį į pirmąją bazę ir kaip tik spėja 
išmušti bėgantįjį, ir, man besirangant į miego ūką, lyg tirono paniū- 
niuota daina, kurią pasigavo paukščiai ir nusinešė į šalis ir tolius, 
guodžiančių minčių apklotas mane uždengia, ir aš prisimenu die- 
nas, tokias ramias, kad degtuko liepsna kyla tiesiai, ir mąstau apie 
juodoje mamutais išpaišytoje oloje plaukiojančias aklas žuvis, ku- 
rios net savo lediniame tvenkinyje nugludinto kalkakmenio sieno- 
mis kažkokiu būdu žino apie plokščius karštus vasaros luitus pri- 
lipdytus prie baltų kaip mimo veidas sienų kad šildytų snaudžian- 
čią katę viduryje Prancūzijos kalnų kaimelio gatvės virš tikrų pilių 
prismaigstyto upės slėnio ir apie lyg veidrodyje atsispindinčią mar- 
murą imituojančią mėsininko krautuvėlę glamonėjančią atšaldytą mė- 
są apkraštuotą lašinių juostomis ir apie patisserie dėžutę perrištą 
žaliu kaspinu su kilpa sumazgyta vaiko pirštui ir apie nutylantį turgų 
kai žodžiai garsiau liejasi iš žiočių kavinių kuriose vyrai mėgdžiojan- 
tys prancūzų valstiečius sėdi su prilipusiomis prie lūpų cigaretėmis ir 
apie kapinaites kuriose varpas skambina „Priez pour elle, Priez 
pour elle“ mirtinoje tyloje ir dar aš mąstau kad už „Dievo namų“ 
sienų net kapinėse nėra rezultato vien procesas ir kad čia, pagaliau, 
mylimosios glėbyje, kiekviena diena, ko gero, bus pripildyta visa 
ko, ir visų spalvų ir amžino visų atsinaujinusių spalvingų dalykų pasi- 
kartojimo, ir jaučiu, kad visai įmanoma, jog laiko tėkmėje kartėlio 
sluoksniai gali pradėti luptis, kol pats kartėlis virs tik menkučiu įbrė- 
žimu ant stiklo sienos, virs sluoksniais subraižytų stiklo sienų, ve- 
dančių latencijos, vasaros žaidimo, smagybių vasaros link, ir man 
besistengiant ilsėtis kartėlio sluoksniai ima luptis, lupasi, palikdami 
mane traukiantį namo prieš upės srovę nekaltybės, nuogybės ir po- 
tisio link, kaip laikais prieš „Dievo namus“ su Bere ačiū Dievui už 
Berę jeigu ne Berė kas iš manęs būtų nes be jos niekad nesugebė- 
čiau išmokti mylėti kaip kadaise mylėjau ir mylėsiu ir myliu. 
Nuolankiai paprašau jos už manęs tekėti. 


„DIEVO NAMŲ“ ĮSTATYMAI 


I LIMPIAINEMIRŠTA 
II: LIMPIAI KRINTA 


II. KAI LIGONIUI SUSTOJA ŠIRDIS, PIRMIAUSIA 
PASIMATUOK PULSĄ 


IV. LIGA-PACIENTO RUPESTIS 
V. SVARBIAUSIA ĮTAISYTI LIGONĮ KITUR 


VI. NĖRA KŪNO ERTMĖS, KURIOS NEGALĖTUM 
PASIEKTI KETURIOLIKTO NUMERIO ADATA IR 
GERA, STIPRIA RANKA 


VII. AMŽIUS + LAK = LAZIKSO DOZEI 


VIII. TAVE VISUOMET GALI DAR LABIAU ĮSKAU- 
DINTI 


IX. VIENINTELIS GERAS LIGONIS - NEGYVAS 
LIGONIS 


X.  JEINEMATUOJITEMPERATŪROS, NESUŽINAI, 
KAD LIGONIS KARŠČIUOJA 


XI. PARODYKGMMS,KURIS PRIDARO MANTIK 
TRIS KARTUS DAUGIAU DARBO, IR AŠ 
IŠBUČIUOSIU JAM KOJAS 


XII. JEIGU RADIOLOGAS REZIDENTAS IR GMMS 
MATO KRŪTINĖS LĄSTOS RENTGENOGRA- 
MOJE SUTANKĖJIMO ŽIDINĮ, JOKIO ŽIDINIO 
TENNEGALI BUTI 


XIII. MEDICINOS PAGALBA TEIKIAMA KUO DAU- 
GIAU NIEKO NEDARANT 


ŽODYNELIS 


AKROMEGALIJA - galūnių ir atsikišusių veido dalių padidėji- 
mas dėl hipofizės priekinės skilties somatotropinės funkcijos su- 
stiprėjimo. 

AMA - Amerikos medicinos asociacija. 

AMILOIDOZĖ - lėtinė degeneratyvinė liga, pasireiškianti tuo, 
kad daugelyje organų kaupiasi į krakmolą panaši medžiaga ami- 
loidas. Reta ir nepagydoma. 

ANOREKSIJA - apetito nebuvimas, nevalgumas. 

ARACHNODAKTILIJA - paveldima anomalija, kuriai bū- 
dingi ilgi, voriški pirštai. 

ATAKSIJA - judesių koordinacijos nebuvimas. 

BALKŠVAGRYBIAI - Candida genties grybai, sukeliantys 
ligą, vadinamą kandidamikoze. 

BAR MICVA (Aebr.) - iškilmingos apeigos, per kurias 13 me- 
tų sulaukęs žydų berniukas pasižada laikytis tikėjimo. 

BSNR - baigiantis subyrėti nesantuokinis ryšys; dažnas įvykis 
per internatūrą. Plg. BSS. 

BSS - baigianti subyrėti santuoka; dažnas įvykis per internatū- 
rą. Plg. BSNR. 

BURSITAS -sąnario tepalinio maišelio uždegimas. 

CVS centrinės venos spaudimas; spaudimas venoje, einan- 
čioje tiesiai į širdį. 

DAKTARAS KILDERAS - JAV ketvirtajame ir penktajame 
XX amžiaus dešimtmečiuose populiarių filmų herojus, nuolat įsi- 
mylintis savo ligones ir įsiveliantis į nemalonumus su gangsteriais. 

„DIEVO NAMŲ“ ĮSTATYMAI - dėsniai ir taisyklės, beveik 
prilygstantys įstatymams, daugelis suformuluoti Dručkio. 

DU NULIAI- licencija žudyti. 

EDEMA -branka, pabrinkimas. 

EKG-elektrokardiograma. 

EMBOLAS - kraujo srovės atneštas kraujagyslę užkemšantis 
darinys, dažniausiai oro pūslelė. 

EPIZIOTOMIJA - makšties angos prapjovimas. 

ESTROGENAI -moteriškieji lytiniai hormonai. 

FLEBITAS —venos uždegimas. 

GE - gastroenterologija. 

Gelt (jidiš) - pinigai. 

GLOMERULONEFRITAS - inkstų kamuolėlių uždegimas. 

(GML- geriausia Manso ligoninė; „Dievo namų“ konkurentė, 
bendradarbiaujanti su GMM. 

(GMM- geriausia (pasaulyje) medicinos mokykla. 

(GMMS - geriausios medicinos mokyklos studentas. 

HANUKA (Aebr.) - aštuonias dienas trunkanti žydų šventė 
minint makabėjų pergalę prieš Antiochą. 

HIPERBOLEMIJA - padidėjęs širdies prisipildymas krauju. 

HIPOCHONDRIJA - liguistas polinkis įsikalbėti ligas, kurių iš 
tikrųjų nėra. 

HOSPICE - prancūzų kalbos žodis, reiškiantis namus, beprot- 
namį, vargšų prieglaudą. 

ISCHS — intensyviosios slaugos chirurginis skyrius. 

ISTS - intensyviosios slaugos terapinis skyrius. 

JOM KIPURAS (Aebr.) - kaltės atpirkimo diena; žydų pas- 
ninko diena, kurią jie be perstojo meldžiasi ir atgailauja. 

KANDIDAMIKOZĖ - Candida šeimos grybelių sukeliama 
liga. 

LABIA (/or.) - gėdos lūpos. 

LAZIKSAS - diuretinis preparatas, dažnai vartojamas gydant 
hiperbolemiją. 

LIBIDO - lytinis potraukis; pasak Froido, pagrindinis psichi- 
nės energijos šaltinis. 

LIMPIS(-Ė) - Lauk Iš Mano Palatos; „Žmogus - dažnai dėl 
senatvės - praradęs tai, kas daro žmogumi“ (Dručkis). 

LP —lumbalinė punkcija. 

MAKŠTOPERŠA - vienokios ar kitokios kilmės perštėjimas 
makšties srityje. 

MĖLYNASIS KRYŽIUS - sveikatos draudimo kompanija. 

MENSCH (jidiš) - vyras. 

METEORIZMAS - dujų susikaupimas žarnyne. 

MI -miokardo infarktas; širdies smūgis. 

MIELOMA - kaulų čiulpų navikas. 

MIŠNA (Aebr.)- Talmude surašyti rabinų pamokymai - Bib- 
lijoje esančių taisyklių bei paprotinių normų paaiškinimai. 

MSNJAN - Miela Senutė, Neturinti Jokių Akivaizdžių Nega- 
lavimų. 

MUSCULUS GASTROCNEMIUS (lot.) - dvilypis blauzdos 
raumuo. 

MUSCULUS SOLEUS (/ot.) - plekšninis blauzdos raumuo. 

NAMAI = „Dievonamai“. 

NARKOLEPSIJA - miego priepuoliai. 

NN - principas „Nekišk nosies“. 

NSI - Nacionalinis sveikatos institutas - laiptelis aukštyn su- 
binlaižiams. 

PASILENKIMAS IŠTIESTOMIS KOJOMIS - medicinos 
sesers manevras, kai ji ištiestomis kojomis pasilenkia virš lovos ir 
parodo užpakaliuką. 

PERISTALTIKA - žarnų judesiai, dėl kurių jų turinys slenka 
tolyn. 

PYPSIS - pranešimų gaviklis. 

PLACEBAS - neveiksmingas preparatas, skiriamas ligoniams 
įtaigos tikslais. 

PLĖŠIKŲ BARONAI- XIX a. pabaigos amerikiečių versli- 
ninkai, susikrovę didžiulius turtus nedoromis, nesąžiningomis prie- 
monėmis. 

PRANCUZIJA - tokia šalis. 

PRIMUMNON NOCERE (Iot.) - svarbiausia - nepakenkti. 

PRIVATAS = privatus „Dievo namų“ gydytojas. 

PUCELIUOTIS - elgtis, kaip elgtųsi daktaras Pucelis, Namų 
privatas, turintis du nulius; šnek. apipisinėti. 

REMISIJA - ligos reiškinių susilpnėjimas, ligos atoslūgs. 

RĖTIS- priimamojo ternas, hospitalizuojantis per daug ligo- 
nių, užuot TEPLINĘS ir ŠTIŠINĘS į gatvę (pastarasis procesas 
vadinamas PASILABINK IR IŠSPIRK); SIENOS priešingybė. 

SEPSIS - kraujo užkrėtimas. 

SIENA - priimamojo ternas, neguldantis ligonių į „Dievo na- 
mus“. Dažniausiai taiko PASILABINK IR IŠSPIRK metodą. RĖ- 
ČIO priešingybė. 

SIGMOIDOSKOPIJA - ilgos, tiesios žarnelės su šviesele, 
vadinamos sigmoidoskopu, įleidimas pro išangę į tamsią, vin- 
giuotą gaubtinę žarną norint pamatyti fekalijas ir patologiją; „Die- 
vo namų“ specializacija. 

SISTOLINIS - susijęs su širdies susitraukimu, diastolinio prie- 
šingybė; sistoliniai ūžesiai girdimi širdžiai traukiantis. 

SKOLIOZĖ -stuburo išlinkimas į šoną. 

STEATORĖJA - viduriavimas riebalingomis išmatomis. 

SUBINLAIZIS - „Dievo namų“ gydytojas, kuris stengiasi lai- 
žydamas nusigauti į aukščiausią - ligoninės vyriausiojo gydytojo — 
postą. 

ŠALOM (kebr.) - [telydi jus] taika - tradicinis žydų pasisvei- 
kinimas ir atsisveikinimas. 

ŠIKSA (jidiš) - nežydė. 

ŠLONGAS (jidiš) - pimpalas. 

ŠOFARAS (jidiš) - avino ragas, pučiamas per religines šven- 
tes. 

ŠTIŠINTI - atsikratyti, pvz., IŠŠTIŠINTI limpį į urologiją (= 
urologijos skyrių). Dažnai prieš šį žodį vartojamas ,TEPLINTI“ — 
pvz., PATEPLINTI ir IŠŠTIŠINTI. Po jo kartais būna „ATŠOK- 
TI“ (grįžti) - pvz., „IŠŠTIŠINAU savo limpį į urologiją, bet jis 
ATŠOKO pas mane“. Pasak Dručkio, TEPLINIMAS ir ŠTIŠI- 
NIMAS sudaro medicinos pagalbos esmę. Tai „sukamųjų durų“ 
principas. 

ŠTIŠIS - IŠŠTIŠINTAS ligonis. 

ŠV. KITURKIO KALNAS -bet kuri ligoninė, nesusijusi su 
(GMM; dažniausiai maža ir menkai žinoma. 

TANATOLOGIJA - mokslas apie mirtį ir su ja susijusius reiš- 
kinius. 

TEPLINTI- pagražinti, kad atrodytų geriau; pvz., PATEPLINTI 
automobilį, PATEPLINTI ligos istoriją, PATEPLINTI limpį; tak- 
tikos ŠTIŠINTI ir TEPLINTI dalis. 

TERNAS = internas. 

TESTOSTERONAS - vyriškasis lytinis hormonas. 

TORAZINAS - vaistas, vartojamas mažinti nerimui, ypačstip- 
riam nerimui, susijusiam su psichoze; vienas iš psichiką veikiančių 
preparatų, vartojamų „Dievo namų“ personalo. Panašų poveikį 
turi stelazinas, valiumas, alkoholis, elavilis, deksedrinas ir t.t. 

TUČ- tučtuojau. 

UREMIJA -inkstų nepakankamumas, pasireiškiantis tuo, kad 
kraujyje susikaupia medžiagų apykaitos produktų. 

UROLOGIJA -medicinos sritis, susijusi su šlapimo traktu; kūno 
„santechnika“. 

VAL - Veteranų administracijos ligoninė. 

***VI*** - Vertingiausias Internas; tariamas Namų prizas — 
kaklaryšio smeigtukas ir kelionė dviem į Atlantik Sitį - vertingiau- 
siam ligoninės internui. 

VL -venerinė liga. 

VŽV - visiškas žarnų valdymas. Dručkio sąvoka, reiškianti ge- 
bėjimą valdyti visas žarnyno funkcijas. 

ZEBRAS - neaiški ar niekuo nepagrįsta diagnozė. 

ZOKAS - viltis. 

ZOKO SPARNAS - turčių žarnyno tyrimams skirtas „Dievo 
namų“ priestatas, kurio statybą finansuoja pasakiškai turtinga fi- 
lantropiška Zokų šeima. Jame bus įrengta Bašo palata. Sparnas 
simbolizuoja viltį. 

ŽARNAKNISIO IMPERATORIUS - daktaras Pucelis. 

ŽARNAKNISIS - gastroenterologinis tyrimas, susidedantis iš 
viršutinės virškinamojo trakto dalies patikrinimo, bario klizmos, 
plonųjų žarnų kontrasto pasažo, sigmoidoskopijos, šlapimo pūs- 
lės patikrinimo ir kepenų skenavimo; „Dievo namų“ specializaci- 
ja. Prieš žarnaknisį būtina padaryti ligoniui daugybę klizmų ir pri- 
girdyti vidurių paleidžiamųjų vaistų, kad žarnos taptų tokios šva- 
rios, jog, vieno chirurgo žodžiais, „galėčiau gerti iš jų ištekantį 
skystį“. 

ŽVAIGŽDŽIŲ ŽARNAKNISIS - Dručkio svajonė. 


Shem, Samuel 
Sh-11 Dievo namai : romanas / Samuel Shem ; iš anglų kalbos vertė 

„Dievo namai“ - romanas apie gyvenimą ir mirtį Amerikos ligoninėse. Iš 
pradžių sutiktas mirtina tyla, vėliau jis sukėlė tikrą nuomonių audrą ir tapo 
milijoniniu bestseleriu Amerikoje ir Europoje. 

Samuelis Shemas (tikroji pavardė 
Steve'as Bergmanas) studijavo mediciną 
Harvarde ir Oksforde, o 1978 m. išleido 
autentiška patirtimi Bostono ligoninėje 
paremtą romaną „Dievo namai“, kuris, 


iš pradžių sutiktas mirtina tyla, netruko | 


sukelti tikrą nuomonių audrą ir virto 
viena perkamiausių knygų Amerikoje ir 
Europoje. „Dievo namai“ — amerikiečių 


literatūros klasika, ir tūkstančiai medikų: + 


sako: „Neperskaitęs šios knygos negali 
stoti į medicinos mokyklą, o įstojusiėms 
(vis dėlto) ji - medikų biblija.“ 

Tai knyga, demitologizuojanti šiuolaikinę 
mediciną ir atskleidžianti operacinių 
užkulisius. Tai gilus pjūvis, kartu — labai 
juokingas, jaudinantis pasakojimas 

apie gydytojų internų pirmuosius 
savarankiško darbo metus. Internai iš 
studijų viršūnės nusileidžia į ligoninių 
apačias; jie įsivaizdavo esą visagaliai, O 
palūžta susidūrę su realybe. Ir gydytojai, 
ir ligoniai tampa imperatyvo „Kas gali būti 
daroma, turi būti daroma, nes tą galima 
padaryti" aukomis. 

S. Bergmanas po „Dievo namų“ triumfo 
išėjo į viešumą, skaitė paskaitas tema 
„Kaip išlikti žmogiškam medicinoje“ ir iki 
šio! audrina visuomenę atviru požiūriu į 
gydytojo etikos problemas, gydytojo ir 
paciento santykius. Pastaraisiais metais 
skaito psichiatrijos kursą Harvarde, dirba 
praktinį darbą (specializuojasi gydyti 
alkoholikus) ir kartu su žmona rašo itin 
populiarias pjeses teatrui „off-Broadway“. 
Apie Save sako: „Didžiausia dovana, 
kokią:esu gavęs kaip rašytojas, yra 
gebėjimas priversti juoktis.“ 

